
Den  5.  Juni  1901  fejrede  Handelshuset  P,  W.  Wulff 
i  Stubbekøbing  Hundredeaarsdagen  for  dets  Grundlæg- 
gelse. 

Til  Minde  herom  ønskede  Købmand  P.  W.  Wulff  at 
foranstalte  indsamlet,  bearbejdet  og  udgivet  i  en  let 
læselig  Form,  hvad  der  i  ældre  og  nyere  Dokumenter 
maaite  findes  til  Oplysning  om  Byens  Historie  og  Ud- 
vikling gennem  Tiderne. 

Paa  Grund  af  forskellige  Forhold,  over  hvilke 
jeg  ikke  har  været  Herre,  kom  Arbejdet  til  min 
store  Beklagelse  ikke  til  at  foreligge  trykt  inden  Køb- 
mand Wulffs  Død.  Han  var  saa  levende  interesseret  i 
sin  By  og  dens  Skæbne  og  har  selv  —  som  den  gode 
Borger  og  danske  Mand  han  var  —  bidraget  saa  meget 
til  dens  Udvikling  og  Fremgang,  at  denne  Bog  nu  efter 
hans  Død  med  Rette  kommer  til  at  staa  som  et  Minde 
om  hans  Kærlighed  til  hans  By  og  hans  Land. 

Bering  Liisberg. 


I. 

Grønsund.  -   Den   Falsterske  Havn.  -  Stubbekøbings  Navn 
og  Beliggenhed.  -   Kirken.  -  Byens  Segl. 

Ved  H Grønsund"  forstaar  man  i  daglig  Tale  kun  det 
smalle  Sund,  der  skiller  Falster  fra  Møen,  —  det  Vand,  der 
svarer  til  vore  Dages  Opfattelse  af  et  Sund.  Stedkendte  Folk  og 
»Danske  Lods",  der  beskriver  vore  Farvande,  kalder  imidlertid 
stadig  Farvandet  mellem  Falster,  Møen  og  Bogø  lige  til  Sodse  Gab 
eller  rettere   Sortsø   Gab,  Vest   for  Stubbekøbing,  for  Grønsund. 

I  Middelalderen  benyttedes  denne  Betegnelse  for  hele  den 
Havarm,  der  Syd  fra,  fra  Østersøen,  skærer  ind  mellem  Møen, 
Falster  og  Sjælland  og  deler  sig  i  en  Mængde  Forgreninger  mel- 
lem Øer  og  Lande,  afsættende  utallige  Bugter,  Vige  og  Nor  paa 
de  Kyster,  den  beskyller.  Grønsund  siges  udtrykkelig  at  skille 
Sjælland  fra  de  sydlige  Øer.  Den  Aa,  ved  iivilken  Næstved  ligger, 
hedder  det  et  Sted,  falder  ud  i  Grønsund. 

Navnet  Grønsund  skrives  i  Sagaerne  snart  Grønæsund,  snart 
Groenesund  og  Grænesund.  Af  den  sidste  Form,  der  forekommer 
i  Knytlinge-Saga,  har  Svenskeren  Norclin  uddraget  den  Slutning, 
at  den  —  efter  hans  Opfattelse  —  »formientlige"  Sakse  ikke  me- 
strede Latinen,  idet  Sakse  oversætter  Grænesund  ved  Sinus  viridis, 
det  grønne  Sund,  medens  Nordin  mener,  at  det  hedder  Græne- 
sund, fordi 'det  forgrener  sig,  altsaa  Grenesundet.  Hvor  fristende 
det  end  kunde  være  at  betragte  Grenesund  som  det  rigtige,  geogra- 
fisk-beskrivende  Navn  paa  den  stærkt  forgrenede  Havarm,  er  dog 
Forskellen  paa  de  to  Tvelyde  oe  og  ae  for  ringe  til,  at  der  kan 
bygges  noget  derpaa,  og  den  hele  Hypotese  opløser  sig  og  bliver 
til  intet,  naar  man  ser  Grønland  i  samme  Saga  stadig  blive  stavet 

med  ae  i  Stedet  for  med  oe.  Og  Formen  Grønsund  er  i  Virkelig- 
heden lige  saa  geografisk  beskrivende  som  Grenesund.  Det  er  Sun- 
det mellem  de  grønne,  frugtbare  Øer,  Sundet  ved  „Grønningerne", 
som  et  lignende  Navn  forklares  i  Fornmannasøgurs  Register. 

Gronsund  nævnes  første  Gang  i  de  gamle  Sagaer,  da  Regner 
Lodbrog  med  sine  Skibe,  ved  Hjemkomsten  fra  Kampen  mod 
Finnernes  Konge,  i  dette  Farvand  mødte  sin  oprørske  Svigerfader, 
Esbern.  Denne  havde  forledet  hans  Søn,  Ubbe,  til  at  stræbe  efter 
Kronen,  medens  Kongen  var  paa  Togt.  Det  kom  til  et  Slag  i 
Gronsund;  Esbern  blev  fældet,  og  Regner  Lodbrog  lod  hans  Ho- 
ved hugge  af  og  sætte  op  paa  sin  høje  Skibsstævn  til  Skræk  og 
Advarsel. 

Senere  finder  vi  Svend  Tveskæg  i  Grønsund,  hvad  enten 
det  nu  var  for  at  pleje  Forhandlinger  med  sin  Fader,  eller  det 
var  for  at  gaa  imod  Julin.  Men  Jomsvikingerne  kom  ham  i  For- 
købet, fortæller  Sakse,  og  tog  ham  ved  List  til  Fange.  De  havde 
lagt  Mærke  til,  at  de  Danske  for  Sikkerheds  Skyld  lod  smaa  Vagt- 
baade  ro  rundt  om  Flaaden  om  Natten  og  bj'ggede  derpaa  deres 
Plan.  Da  disse  Baade  en  Morgenstund,  før  det  endnu  var  blevet 
lyst,  efter  endt  Vagttjeneste  roede  ind  i  Havnen,  sluttede  nogle 
Søfolk,  der  var  underkøbt  af  Jomsvikingerne,  sig  ubemærket  til 
dem  og  fulgte  med  ind  i  Havnen,  der  laa  fuld  af  Skibe.  Her  lod 
Styrmanden  Baaden  ro  hen  paa  Siden  af  Kongeskibet  og  tilkende- 
gav, at  han  havde  en  vigtig  Meddelelse  at  gøre  Kongen.  Men 
da  denne  stak  Hovedet  frem  af  Aabningen  paa  Teltet  og  bøjede 
sig  frem  over  Rælingen  for  at  høre,  hvad  Manden  i  Baaden  havde 
at  sige,  greb  han  ham  med  et  pludseligt  Tag  om  Nakken  med 
begge  Hænder,  trak  ham  i  en  Haandevending  ned  i  Baaden  og 
lod  sine  Folk  hale  paa  Aarerne  af  alle  Kræfter. 

Det  er  som  Samlingsplads  for  de  Danskes  Krigsskibe,  at 
Grønsund  har  faaet  Betydning  i  vort  Lands  Historie.  Saa  længe 
vore  Konger  havde  Fejdebud  til  Folkene  paa  Østersøens  s^^dlige 
og  østlige  Kyster,  kunde  der  ikke  tænkes  noget  bedre  Samlings- 
sted for  Datidens  Fartøjer,  der  omtrent  alle  Vegne  fra  i  Riget 
kunde  komme  hertil  i  Læ  af  Land.  Og  de  mangfoldige  Vige  og 
Nor,  som  Grønsund  afsatte  paa  alle  de  Kyster,  det  beskyllede, 
har  dannet  lige  saa  mange  naturlige  Havne  for  den  Tids  Ro- 
Fartøjer,  for  hvilke  der  snart,  selv  i  den  gode  Aarstid,  kunde  blive 
baade  for  megen  Kuling  og  for  megen  Sø.  De  Ledingsfartøjer, 
som  Kystbefolkningen  stillede,  i  alt  Fald  til  de  tidligste  af  Valde- 
mar den  Stores  Vendertog,  har  næppe  været  meget  større  end 
Nutidens  Fiskerbaade  og  har  sikkert  ikke  ligget  længere  ude,  end 


nødvendigt,  selv  paa   en   saa  lukket  Red  som  Farvandet  mellem 
Bogø  og  Falster. 

For  saa  vidt  man  tor  lægge  nogen  Vægt  paa  den  Mod- 
sætning, der  er  i  Sagaens  Beretning  mellem  Havnen,  i  hvilken  Svend 
Tveskægs  Skib  laa,  og  Sundet,  hvor  selve  Flaaden  eller  en  Del 
af  Flaaden  laa,  kunde  det  ligge  nær  ved  denne  Havn  at  tænke 
paa  den  Vig  eller  naturlige  Havn,  ved  hvilken  Stubbekøbing 
senere  blev  bygget.  Og  endnu  mere  naturligt  bliver  det  at  hen- 
føre Betegnelsen:  den  Falsterske  Havn  til  denne  Vig.  Den  fore- 
kommer i  Peder  Olufsens  Krønike,  der  vel  i  Hovedsagen  er  Ud- 
drag af  Sakse,  men  hvor  der  dog  ogsaa,  som  netop  her,  anvendes 
Udtryk  og  Betegnelser,  som  Sakse  ikke  bruger.  Og  her  fortælles 
da,  hvorledes  Absalon  —  efter  at  have  tugtet  nogle  vendiske  Sø- 
røvere, der  havde  overfaldet  danske  Skibe  ved  Fynske  Kyst  — 
under  et  paakommende  Uvejr  søgte  ind  til  „den  Falsterske  Havn". 

I  Fejdetider,  hvor  Grønsund  var  den  danske  Sømagts  Ud- 
faldsport mod  Fjenderne  hinsides  Havet,  mod  Syd,  maatte  den 
rummelige  Vig  bag  de  to  Halvøer:  Stubben  mod  Vest  og  Kon- 
gens Næs  mod  Øst  blive  af  største  Betydning.  Vandet  er  i  Old- 
tiden gaaet  ind,  ikke  blot  Sønden  om  Stubben  og  har  overskyllet 
Vængerne,  saa  Tyrholmen  har  ligget  som  en  Holm  i  Vigen,  der 
dannede  en  fortræffelig  Havn  med  Læ  for  alle  Vinde  og  med  et 
smalt  Indløb,  der  let  lod  sig  forsvare.  Men  det  har  tilmed  staaet 
højt  op  i  Fribrødreaaens  Leje,  saa  denne  Aa,  der  bragte  rigeligt 
og  stadigt  Tilløb  af  fersk  Vand,  har  dannet  et  bredt  Vandløb,  der 
var  sejlbart  langt  ind  i  Landet.  Ikke  blot  Jordbundsforholdene,  men 
ogsaa  Navne  som  Skipper-  eller  Skipenholmen  og  Søskifterne  ved 
denne  Aas'  indre  Løb  vidner  herom.  Ogsaa  Navnet  Borgevold, 
Betegnelsen  for  en  Jordknold,  et  gammelt  Voldsted  paa  Skipen- 
holmmarken,  turde  have  nogen  Betydning  i  denne  Sammenhæng. 

I  Valdemarernes  Tid,  da  Grønsund  var  det  stadige  Samlings- 
sted for  Flaaden,  maatte  denne  gode  Havn  saa  nær  ved  Udfalds- 
porten naturlig  blive  Hovedkvarteret,  -  det  var  i  Virkeligheden 
det  eneste  Sted  paa  Falsters  Nordkyst,  hvor  alle  Betingelser  for 
en  Havn  var  til  Stede  -  og  for  yderligere  at  styrke  dette  vigtige 
Sted,  opførte  Kong  Valdemar  paa  det  Næs,  der  beherskede  Ind- 
løbet til  Havnen,  og  som  endnu  bærer  Navnet  Kongens  Næs,  en 
Borg,  et  Led  i  Rækken  af-  de  Kystborge,  han  opførte  til  Værn 
mod  de  vendiske  Sørøvere. 

Vi  har  ingen  Efterretning  om,  at  Borgen  paa  Kongsnæs 
skyldes  Valdemar  I.,  men  der  kan  næppe  være  Tvivl  om,  at  den 
er  opført  af  ham,  der  havde  mere  Grund  end  nogen  anden  af 

vore  Konger  til  at  lægge  den  netop  paa  dette  Sted.  Aaret  efter 
hans  Tronbestigelse  og  efter  hans  første  Flaadesamling  ved  Mas- 
nedo,  havde  Venderne  vist  et  saadant  Overmod,  at  de  med  en  stor 
Samling  Skibe,  „en  umaadelig  stor  Flaade",  som  Sakse  siger,  havde 
lagt  sig  ind  i  Vandet  mellem  Sjælland  og  Falster,  hvor  alle  maatte 
gribe  til  Vaaben  for  at  værge  sig,  som  de  kunde.  Ti  Falstringerne 
slog  dog  endnu  fra  sig,  naar  de  fik  Besøg  af  de  uvelkomne  Gæster. 
LoUikerne  havde  alt  begyndt  paa  at  købe  dem  bortfor  en  samlet  Sum, 
og  Falstringerne  selv  maatte  ogsaa  undertiden  gøre  gode  Miner  til 
slet  Spil  og  gaa  Venderne  til  Haande,  holde  deres  Fanger  i  Forvaring 
for  dem  og  sige  dem  til  i  Tide,  naar  Kongen  vilde  fejde  paa  dem. 
Dog  skete  dette,  for  at  bruge  Sakses  velvalgte  Ord,  ikke  af  Troløs- 
hed, men  snarere  af  Frygt  end  af  Velvillie  og  for  ved  Tjenstagiighed  at 
skaffe  sig  den  Fred,  de  ikke  var  stærke  nok  til  at  værge  med  Magt. 

Borgen  paa  Kongsnæs  blev  altsaa  bygget  som  Værn  mod 
Venderne,  —  sandsynligvis  som  en  Afløsning  af  et  ældre  Værn, 
nemlig  det,  der  af  Saxo  kaldes  „publica  munitio",  det  almindelige 
Værn,  hvortil  Falstringerne  søgte  hen,  naar  Venderne  overfaldt 
dem  med  deres  store  Flaader,  og  som  af  Jørgen  Olrik  henlægges 
til  Virket  By  midt  i  Falster. 

Af  deres  Landsmænd,  særlig  af  Sjællænderne,  ansaas  Fal- 
stringerne for  at  være  Vendernes  haandgangne  Mænd  og  reg- 
nedes af  dem  for  de  argeste  Fjender.  Og  mulig  staar  Anlæget  af 
den  Borg,  af  hvis  Voldsted  der  endnu  findes  svage  Spor  paa 
Skipenholmmarken  tillige  med  Navnet  Borreknold  i  Forbindelse 
med  denne  hadefulde  Stemning  mod  Falstringerne,  der  til  sidst 
gjorde  sig  gældende  hos  Kongen  selv  og  derved,  som  vi  snart 
vil  faa  at  se,  fik  sin  store  Betydning  for  Stubbekøbings  Historie. 
Borgene  ved  Stubbekøbing  blev  saaledes  ikke  alene  bygget  som 
et  Værn  mod  Venderne,  men  tillige  for  at  øve  en  Virkning  paa 
den  danske  Befolkning  paa  Øen. 

„Stubben"  er  et  Navn,  der  forekommer  forskellige  Steder  i 
vort  Fædreland  som  Betegnelse  for  en  fremskydende,  afrundet 
eller  afstumpet  — „afstubbet"  —  Halvø  eller  Landryg,  som  Grunden 
Stubben  ved  Indsejlingen  til  København  og  Stubbehage  paa  Fal- 
sters Østkyst.  Sandsynligvis  har  der  paa  Stubben  fra  ældgammel 
Tid  ligget  et  Fiskerleje,  og  under  Flaadesamlingerne  er  der  strøm- 
met en  Del  Mennesker  til.  Handlende  og  Haandværkere  har  tid- 
ligt nedsat  sig  paa  Stedet,  de  gode  Havne-  og  Bcsejlingsforhold 
har  snart  gjort  sig  gældende,  og  lidt  efter  lidt  er  den  lille  Købing 
paa  Stubben  vokset  op  i  Lighed  med  saa  mange  andre  Strand- 
købinger eller  Havnebyer  i  Valdemarstiden.  Særlig  Lighed  frem- 


byder  Stubbekøbing  dog  med  Købmannehavn  i  sin  første  Ud- 
viklingsperiode. Ti  ligesom  denne  By  voksede  frem  i  Læ  af  Ab- 
salons frygtede  Navn  og  i  Ly  af  den  af  ham  opførte  Borg  paa 
den  lille  Holm  uden  for  dens  Havn,  voksede  Stubbekøbing  samtidig 
frem  i  Læ  af  Kongens  Myndighed  og  i  Ly  af  den  Borg,  han 
havde  bygget  paa  Kongsnæs,  paa  den  anden  Side  Indløbet  til 
Byens  Havn. 

Ligheden  mellem  vort  Bynavn  og  det  bekendte  Stubben- 
kammer paa  Rygen  har  undertiden  bragt  Folk  til  at  tro,  at  der 
maatte  være  en  Forbindelse  mellem  disse  to  Navne.  Denne  Navne- 
lighed er  imidlertid  tilfældig,  og  Sprogforskerne  udtaler  sig  be- 
stemt imod  en  saadan  Forbindelse.  Medens  det  danske  Bynavn 
rettelig  bør  fortolkes  som  Købingen  paa  Stubben,  afledes  Stubben- 
kammer af  de  slaviske  Ord  stopién  kamién,  der  betyder  Sten- 
trappen og  betegner  den  alt  i  Oldtiden  eksisterende  Klippetrappe, 
der  fører  fra  Stranden  op  til  Klintens  Top. 

Naar  er  Stubbekøbing  anlagt?  I  Supplementbindet  til  Pon- 
toppidans Danske  Atlas  hedder  det,  at  ,;det  er  den  alier  ældste 
By  i  Landet".  Paa  den  anden  Side  er  der  den  Mærkelighed,  at  den 
ikke  nævnes  i  Valdemars  Jordebog,  hvilket  har  givet  en  af  dette 
omstridte  Skrifts  lærde  Fortolkere,  Professor  Joh.  Steenstrup,  An- 
ledning til  at  bestemme  Begyndelsen  af  Erik  Olippings  Regering 
som  Tiden  for  dens  Anlæg,  altsaa  omtrent  1265.  Det,  at  Byen 
ikke  forekommer  i  Jordebogen,  saaledes  som  denne  foreligger 
for  os,  kan  imidlertid,  som  af  andre  Lærde  bemærket,  ikke  bevise, 
at  den  den  Gang  ikke  har  været  til,  og  der  er  mere  end  over- 
vejende Sandsynlighed  for,  at  den  har  eksisteret  længe  før  dette 
Tidspunkt.  Navne  er  dannede  efter  det  praktiske  Behov,  og  naar 
der  paa  Falsters  Land  allerede  1253  findes  en  By  med  Navnet 
Nykøbing,  er  dette  nok  til,  at  man  med  Sikkerhed  kan  forudsætte 
Tilstedeværelsen  af  en  ældre  Købing  inden  for  det  samme  Land- 
omraade  eller  den  samme  0.  Men  i  Kirken,  Falsters  anseligste 
Kirkebygning,  har  vi  endnu  et  afgørende  Bevis  for,  at  der  alt 
kort  efter  Midten  af  det  XII.  Aarhundrede  har  været  en  betydelig 
Bebyggelse  paa  Halvøen  Stubben. 

Stubbekøbing  Kirke  er  opført  i  Rundbuestil  og  danner  en 
treskibet  Basilika  med  oprindelig  afrundet  Korafslutning.  Sandsyn- 
ligvis falder  Opførelsestiden  omkring  Midten  af  det  XII.  Aarhun- 
drede, hedder  det  i  ,; Tegninger  af  ældre  nordisk  Arkitektur"  II. 
Saml.  I.  Række,  og  der  fortsættes:  »Arkitekturen  minder  nærmest 
om  St.  Bendts  Kirke  i  Ringsted".  Det  skal  her  tilføjes,  at  disse  Ud- 
talelser hidrører  fra  de  Mænd,   der   fremfor   alle   kan    udtale   sig 


med  Sag^kundskab,  nemlig  Professor  Storck  og  Arkitekt  Ahlmann, 
af  hvilke  den  første  i  1882  forestod  Kirkens  Restauration  med 
sidstnævnte  som  Konduktor. 

Det  var  sandsynligvis  Ønsket  om  at  bevare  Falster  for  Riget 
under  Vendernes  Anfald,  der  havde  bevæget  Kong  Niels  i  sin 
Tid  til  at  give  Den  en  egen  Høvding,  nemlig  den  gotiske  Erik 
Jarl,  gift  med  Knud  den  Helliges  Datter  Cæcilie,  der  blev  sat  til 
Jarl  over  Falster.  Det  har  mulig  været  hans  Fortjeneste,  at  et 
Parti  blandt  Falstringerne,  —  i  Modsætning  til  Lollikerne  og 
mange  andre  —  dog  gjorde  Forsøg  paa  at  værge  sig  mod  Sø- 
røverne, om  end  de  ikke  altid  magtede  det.  Erik  Jarl  maa  vel 
have  haft  sit  Jarlesæde  paa  Øen,  men  omtales  dog  ogsaa  som 
boende  paa  Gaarden  Haraldsted  ved  Ringsted,  og  her  fik  han 
Besøg  en  af  de  sidste  Dage  i  Julen  1130  af  sin  Hustrus  Søskende- 
barn, Knud  Lavard,  der  herfra,  trods  Fru  Cæcilies  Advarsler,  red 
Hertug  Magnus  i  Møde  og  blev  dræbt  7.  Januar  1131.  Der  var 
saaledes  en  Forbindelse  mellem  Kongeslægten  og  Falstringerne, 
da  Valdemar  den  Store  besteg  Tronen;  og  med  det  Maal,  som 
han  straks  havde  sat  sig,  Vendernes  Undertvingelse,  maatte  det 
være  af  den  yderste  Vigtighed  for  ham  at  vinde  netop  denne 
Øs  Befolkning,  der  endnu  ikke  var  helt  underkuet,  men  som  paa 
den  anden  Side  „mere  af  Frygt  end  af  god  Villie"  havde  be- 
gyndt at  vise  Venderne  forskellige  Tjenester.  Ti  kunde  han  ikke 
stole  paa  Falstringernes  Støtte  og  Hjælp,  —  fremfor  alt  paa  deres 
Tavshed  med  Hensyn  til  hans  Planer,  vilde  enhver  Flaadesamling, 
han  foretog  i  Farvandet  mellem  Sjælland  og  Falster,  øjeblikkeligt 
med  ridende  eller  løbende  Bud  kunne  meldes  til  Gedser  og  der- 
fra med  Baad  komme  til  Vendernes  Kundskab,  maaske  allerede 
inden  hans  Flaade  var  kommet  Grønsund  ud.  At  det  snart  lyk- 
kedes Kong  Valdemar  at  vinde  Falstringerne  for  sig,  synes  at 
fremgaa  af  den  Omstændighed,  at  han  kun  i  Begyndelsen  af  sin 
Regering  lod  Skibene  til  Vendertogene  samle  sig  i  Masnedsund, 
men  senere,  da  han  vidste,  at  han  kunde  stole  paa  Falstringerne, 
stævnede  dem  til  Møde  i  Grønsund. 

Der  skulde  dog  en  haard  Prøvelse  til,  inden  det  kom  saa 
vidt.  I  1158,  under  den  store  vendiske  Flaades  Angreb  paa  Falster, 
havde  Kongens  Mundskænk  i  et  eller  andet  Ærinde,  -  desværre 
faar  vi  ikke  at  vide  hvilket  Ærinde  -  været  paa  Falster  og  maatte 
finde  sig  i  at  blive  der,  da  han  ikke  kunde  slippe  over  til  Sjæl- 
land paa  Grund  af  Vendernes  Afspærring,  -  deraf  faar  vi  at  vide, 
at  Fjenderne  er  kommet  til  Nordkysten,  ind  i  Vandet  mellem 
Sjælland  og  Falster.  -   Falstringerne,  som  naturligvis  med  særlig 


Interesse  har  fulgt  den  unge  Konges  første  uheldige  Togt  mod 
deres  fælles  Fjender  for  som  forsigtige  Folk  at  drage  Varsler 
deraf  for  Fremtiden  og  i  Tide  overveje  til  hvilken  Side,  de  skulde 
hælde,  tog  nu  Anledning  af  det  fornyede  Angreb  af  Venderne 
til  at  haane  Kongen,  der  af  uforstandige  Raadgivere  havde  ladet 
sig  forlede  til  at  opgive  sit  første  Togt  over  Havet  paa  Halvvejen, 
og  som  nu  maatte  finde  sig  i  at  blive  hjemsøgt  af  Venderne  i 
sit  eget  Rige.  Kongens  Mundskænk  glemte  ikke  et  Ord  af,  hvad 
han  havde  hørt  af  Haan  og  Spot,  og  gav  sig  straks  til,  da  han 
kom  over  til  Sjælland  igen,  at  tude  Kongen  Ørene  fulde  om  Fal- 
stringernes Troløshed  og  Forræderi  og  deres  Mangel  paa  Ærbø- 
dighed over  for  hans  kongelige  Magt.  «Daaret  af  denne  Mands 
giftige  Tale  besluttede  Kongen  med  Vaabenmagt  fuldstændig  at 
ødelægge,  hvad  der  var  tilbage  af  Falster,  og  til  at  iværksætte 
dette  mente  han,  at  Sjællændernes  Hjælp  var  tilstrækkelig.  Han 
befalede  da  Absalon  at  stille  sig  i  Spidsen  for  Folkene  for  den 
vestlige  Del  af  Øen,  medens  han  selv  vilde  anføre  dem  fra  den 
østlige  Del,  og  det  var  hans  Agt  at  lade  Hæren  sætte  over  til 
Falster,  dels  paa  store  Skibe  dels  paa  Smaaskuder.  Sjællandsfarerne, 
som  i  lange  Tider  havde  levet  i  stærkt  Uvenskab  med  Falstrin- 
gerne og  var  opsatte  paa  med  forenede  Kræfter  at  hævne,  hvad 
Fortræd  de  havde  gjort  dem,  var  overmaade  villige  til  at  gøre, 
som  Kongen  bød,  og  glade  over,  at  han  vilde  paaføre  deres  Fjen- 
der Krig  og  selv  føre  an.  Dette  usalige  Forehavende,  hvortil  ond- 
sindede Forestillinger  havde  ægget  Kongen,  blev  til  alt  Held 
forebygget  af  Tilfældet  ved  en  uovervindelig  Hindring.  Da  Kon- 
gen nemlig  vilde  begive  sig  paa  Vej  med  en  stor  Stridsmagt,  fik 
han  pludselig  Feber  i  Ringsted  og  sendte  Bud  til  Absalon,  at 
han  skulde  give  Folkene  Hjemlov  og  skynde  sig  til  ham.  Saaledes 
blev  denne  belejlige  Sygdom  et  Middel  imod  Kongens  ulyksalige 
Forehavende,  og  denne  fra  Himmelen  sendte  Sot  friede  Valdemar 
fra  Synd  og  et  uskyldigt  Folk  fra  Ødelæggelse.  I  hvilken  ikke 
blot  skammelig  men  ynkværdig  Tilstand  maa  vi  ikke  sige,  at 
Danmark  var  kommet,  naar  det  var  blevet  angrebet  af  Fjender 
ude  fra  og  inde  fra  af  selve  Landets  Konge!  Hvem  kan  tvivle 
om,  at  det  skyldtes  det  guddommelige  Forsyn,  at  han,  som  skulde 
befri  Landet  for  Sørøverne,  ikke  straks  i  Begyndelsen  af  sin  Magt 
og  Herlighed  kom  til  at  ødelægge  det  Rige,  som  netop  han 
skulde  udrive  af  Fjendevold!  Ti  det  var  jo  dog  bedre,  at  han, 
som  stod  for  Styret,  faldt  i  den  haardeste  Sygdom,  end  at  han 
blev  skyldig  i  den  værste  Synd.  Da  Sygdommen  tog  til  i  Styrke 
for  hver  Dag,   der  gik,   vedblev  Absalon  utrættelig  at  vaage  og 


bede  for  hans  Liv,  og  til  sidst,  da  lian  mistvivlcde  om,  at  der 
gaves  noget  Middel,  der  kunde  hjælpe,  og  skønnede,  at  det  ene- 
ste, der  var. at  haabe  paa,  var  Guds  Magt,  iførte  han  sig  sit 
Bispeskrud,  holdt  Gudstjeneste,  og  søgte  i  den  største  Sjæleangst 
at  forsone  Gud  og  bad,  at  han  vilde  hjælpe  den  Syge.  Derpaa 
forvaltede  han  rettelig  Sakramentet  og  gav  den  næsten  døende 
Konge  det.  Styrket  heraf  faldt  han  straks  i  Sved  og  kom  igen  til 
sin  Helsen.  Men  Bispen,  som  endnu  ikke  var  sikker  paa,  at  Kon- 
gen vilde  komme  sig,  og  som  længe  havde  gaaet  i  stor  Bekym- 
ring og  Ængstelse,  begyndte  nu  selv  at  blive  syg  og  afmægtig, 
og  havde  ikke  Himmelen  ladet  sin  Naade  lyse  over  ham,  vilde 
det  store  Haab,  han  allerede  havde  vakt,  være  bleven  kvalt  i 
Fodsien.  Men  trods  sin  Sygdom  vedblev  han  dog  at  yde  Kongen 
den  samme  Pleje,  som  han  havde  ydet  ham,  medens  han  var 
karsk.  Ti  han  frygtede  for,  at  et  bedrøveligt  Budskab  kunde  be- 
virke et  Tilbagefald  hos  Kongen,  og  sørgede  derfor  at  skjule  sin 
egen  Sygdom  for  ham.  Da  ogsaa  han  var  blevet  rask,  takkede 
de  begge  Gud,  fordi  han  ved  denne  gavnlige  Paamindelse  havde 
hindret  dem  i  at  udføre  deres  fordærvelige  Forehavende,  angrede 
og  bluedes  over  den  Vildfarelse,  de  havde  været  i,  og  glædede 
sig  over,  at  Guds  naadige  Tugtelse  havde  gjort  deres  ugudelige 
Forsæt  til  intet." 

Vi  har  anført  Sakses  Beretning  om  Kongens  og  Absalons 
Sygdom  i  1158  og  deres  Sindsstemning  efter  denne  saa  udførligt, 
for  at  gøre  det  forstaaeligt,  hvor  nær  det  ligger  at  drage  følgende 
Slutning.  For  Middelalderens  dybe  Gemyt  fremstillede  Trangen 
til  at  sone,  hvor  man  havde  handlet  ilde,  sig  øjeblikkeligt,  naar 
Angren  og  Skyldfølelsen  var  bleven  levende.  Og  da  Kong  Valde- 
mar tilmed  fik  at  vide,  at  den  hele  Plan  om  Toget  mod  Falstrin- 
gerne skyldtes  usande  Forebringender  og  hans  egen  Ophidselse 
derover,  har  han  maattet  føle  sig  end  mere  tilskyndet  ti!  at  gøre 
en  Gerning,  som  paa  en  Gang  vilde  være  et  Udtryk  for  hans 
Tak  til  Gud,  der  havde  standset  hans  Haand  fra  en  fordærvelig 
og  syndig  Handling,  og  for  hans  gode  Sindelag  mod  den  Be- 
folkning, der  saa  nær  havde  faaet  hans  Harme  at  føle.  Med  andre 
Ord,  vi  opstiller  den  Formodning,  at  Valdemar  den  Store  som 
Sone  for  sit  ugudelige  Forsæt,  for  at  vise  Falstringerne  sin  gode 
Villie  og  for  yderligere  at  vinde  dem  for  sig  og  til  enhver  Tid 
sikre  sig  Brugen  af  Havnen  ved  Stubben,  der  paa  Grund  af  sin 
Beliggenhed  umiddelbart  ved  Grønsund,  „Udfaldsporten"  for 
hans  Flaåde,  havde  særlig  Værdi  for  ham,  —  men  kun  under  For- 
udsætning af  Befolkningens  Troskab  og  Hjælpsomhed,  -  har  opført 


Det  gamle  Bysegl 


St.   Gertruds  Gildesegl 


eller  bidraget  til  at  opfore  Stubbekobing  Kirke,  der  er  bygget  af 
Kridtsten  fra  Stevns,  i  Rundbuestil  og  omtrent  samtidig  med  den 
af  den  sanune  Konge  ojDforte  Kirke  i  Ringsted,  med  hvilken  den 
har  mange  Lighedspunkter. 

Men,  vil  man  maaske  spørge,  hvorfor  fortæller  Sakse  intet 
om  dette?  Dertil  er  at  sige,  at  der  er  saa  meget,  som  vi  nu 
kunde  ønske  at  vide  Besked  om,  som  har  ligget  ganske  uden  for 
Sakses  Plan  eller  Maal.  Og  endelig  er  det  jo  muligt,  at  Sakse  har 
omtalt  det,  men  at  netop  denne  og  maaske  mange  andre  Underret- 
ninger er  gaaet  tabt.  Havde  Sakse  omtalt  det,  vilde  Kirkens  Byg- 
ning ved  Valdemar  den  Store  staa  som  en  Kendsgerning.  Nu  er 
det  kun  en  Formodning.  HvMd  der  derimod  er  en  lige  saa  sikker 
Kendsgerning,  som  om  det  havde  staaet  hos  Sakse,  det  er,  at 
Stubbekøbing  Kirke  er  bygget  omtrent  samtidig  med  Ringsted 
Kirke  eller  i  Tiden  1160—1180,  og  at  den,  hvis  den  er  opfort 
af  Stubbekøbing  Borgere  —  og  ikke  af  en  udenfor  staaende  Stor- 
mand som  Kong  Valdemar,  —  forudsætter  en  By  af  en  Størrelse  og 
Velstand,  som  langt  vilde  overgaa  vore  Forestillinger  om  Stubbe- 
købing. 

Kirken  er  Stubbekøbings  ældste  og  vigtigste  historiske  Doku- 
ment. Ved  Siden  af  den  og  i  mere  beskeden  Maalestok  har  vi 
Byens  Segl.  Det  endnu  bevarede  Sølv-Bysignet,  af  hvilket  vistnok 
det  ældste  Aftryk  findes  under  Hyldingsf uldmagten  af  1584,  er 
næppe  selv  ældre  end  det  XVI.  Aarhundrede,  men  er  sikkert, 
hvad  Mærket  angaar,  stukket  efter  et  tidligere.  .  Det  viser  over 
Bolger  et  enmastetSkib  med  opvunden  Raa  ogunderslaaet  Sejl  uden 
Antydning  af  Rigning.  Forskibet  (til  venstre)  er  dækket  af  en  Bak, 
Agterskibet  er  kendelig  paa  en  svag  antydet  Gilling.  Det  er  en  over- 
ordentlig primitiv  Skibstype,  der  er  anvendt  for  at  betegne  Stubbe- 
købing som  en  søfarende  By,  nærmest  i  Lighed  med  Skibet  i 
Lybeks  dog  mere  statelige  Bysegl  fra  det  XIII.  Aarhundrede  og 
sikkert  ogsaa  ældre,  maaske  fra  Begyndelsen  af  Aarhundredet. 
Paa  hver  Side  af  Masten  staar  noget,  der  ved  en  flygtig  Betragt- 
ning kunde  tage  sig  ud  som  to  Kors,  —  og  som  ogsaa  er  blevet 
taget  for  to  Kors,  —  men  ved  nærmere  Eftersyn  vil  man  dog 
overbevise  sig  øm,  at  det  ene  af  Korsene  paa  hver  Side  af  Masten 
mangler  den  ene  Arm,  nemlig  den,  der  vender  eller  rettere  skulde 
vende  mod  Nabokorset.  En  anden  Forklaring  gaar  ud  paa,  at 
disse  Figurer  skulde  være  de  noget  medtagne  Rester  af  menne- 
skelige Skikkelser,  der  mulig  havde  været  tydelige  og  let  kende- 
lige som  saadatine  paa  det  originale  Signet,  men  er  blevet  mis- 
forstaaet   og   omdannet   til    de    korslignende   Figurer,    vi   ser  nu. 

Der  er  hertil  at  bemærke,  at  Besætning,  naar  den  vises  om  Bord 
i  Skibene  paa  Datidens  Signeter,  gerne,  —  som  naturligt  er,  — 
anbringes  i  Stavnen  eller  Stavnene.  Om  et  Bolværk,  som  man 
ogsaa  har  villet  forklare  dem  ved,  kan  der  sikkert  ikke  være  Tale, 
det  vilde  i  alt  Fald  ved  Siden  af  at  være  et  saare  mærkeligt 
Bolværk  at  se  paa  være  et  ganske  umuligt  Bolværk  at  losse  ved. 
Den  naturligste  Forklaring  turde  være  den,  at  det  er  to  „Galger",  — 
man  kunde  ogsaa  kalde  dem  to  „Bukke",  i  Lighed  med  Savbukke, 
men  noget  større,  —  i  hvilke  Skibsraaen  blev  lagt,  naar  den  var 
firet  ned.  Dette  fandt  især  Sted,  naar  Skibet  skulde  tjeldes,  det 
vil  sige,  dækkes  med  Sejlet,  saa  dette  dannede  et  Telt  over  den 
agterste  Del  af  Skibet,  idet  det  blev  trukket  over  Raaen,  der  dan- 
nede den  bærende  Ryg  i  Midten,  og  spændt  ud  til  Rælingen  paa 
begge  Sider. 

Ved  en  Sammenligning  med  Nykøbing  Bysegl   vil  Stubbe- 
købings vise  sig  som  afgjort  det  ældste. 


II. 


Stedlig  Tradition.  -   Kongens   Næs  og  Peregaard,  Kongens 

Foged,   Kongens  Jorder   og  Vandmøllen.    -    Byens    Udstrækning 

efter  Privilegierne.    -    Havnen.    -    Handel  og  Fiskeri. 

Munkholm.  -   Kong  Olufs  Brev. 

Den  foran  fremsatte  Opfattelse  af  Stubbekøbings  ældste  For- 
hold vil  ses  at  stemme  godt  overens  med  den  stedlige  Tradition 
ved  Midten  af  det  XVIII.  Aarhundrede,  saaledes  som  den  findes 
udtalt  i  et  Brev  fra  Byfogeden  C.  N.  Benzon  til  Stiftamtmanden 
over  Lolland-Falster,  Geheirneraad  Fr.  v.  Råben,  og  som  først  er 
fremdraget  efter  at  foranstaaende  var  ført  i  Pennen. 

»Deres  Excellence 

Høj-  og  Velbaarne  Herre  Geheirneraad 
og  Stiftsbefalingsmand. 
Højbydende  naadige  Herre! 

Hvad  jeg  allerunderdanigst  efter  deres  Excellences  mig 
naadigste  tillagte  Ordre  af  13.  Maj  a.  c.  om  de  hosføjede 
Punkter  og  Poster  efter  dette  Steds  ringe  Omstændigheder 
kan  vide  at  relatere,  bestaar  som  følger. 

Stubbekøbing  By  skal  have  sin  Oprindelse  og  bekom- 
met sine  Privilegier  udi  Kong  Valdemar  I.s  Tid,  da  Indvaa- 
nerne  der  skal  have  bestaaet  af  et  større  Antal  Fiskere,  som 

udi  Østersøen    har  faret  og  næret  sig  af  Fiskeri og 

da  de,  —  efter  de  Gamles  Beretning  -  formedeist  lykkelig 
Afbræk,  de  har  tilføjet  den  vendiske  Flaade,  som  skal  være 
indløben  udi  Grønsund,  ved  deres  Fiskeskuders  Hjælp,  over- 
faldt udi  den  vendiske  Flaades  Retirade  nogle  af  Skibene,  hvor 
af  Folkene  var  udi  Land,  kappede  deres  Ankertov,  saa  de 
skal  være  dreven  til  Søs  og  med  flere  paa  den  Tid  for- 
medelst Storm  og  Uvejr  forgaaet.  For  saadan  deres  Troskab, 
de  mere   skal    have   vist   end   andre  Falstringer,   benaadede 

Kong^en   deiincin    med  Kobsteds   Frihed (Byen)  har 

ingen  tryg  Sohavn,  men  Fartøjerne  hgger  til  Dels  for  Anker 
paa  en  Grund  Sonden  (skal  være  Norden)  for  r3yen,  „Føstet" 
kaldet,  saavel  (som)  bedre  i  Øster,  hvor  nogle  Pæle  er  ned- 
bukket,  som  Skibene  om  Vinteren  bindes  ved,  og  undertiden, 
naar  Storm  og  isgang  j^aakommer,  med  Nordvest  mest 
skadelig,  ikke  ligger  tryg.  Bedre  Østen  for  Byen  indløber 
en  Vig,  kaldes  Kongens  Næs  (!),  hvor  imellem  Landet  og 
deime  Huk  lober  en  Aa,  en  halv  Fjerdingvej  op  i  Øster, 
som  med  Mudder  og  Morads  er  begravet,  hvor  ikkun  Baade 
kan  indflyde.  Var  vel  bekostelig  en  tryg  Vinterhavn  for 
Fartøjer  at  optiure  (!).  Lige  over  for  samme  Havn  i  Sønden  lig- 
ger en  gammel  Grundvold,  Slottet,  hvis  Rudera  endnu  ses; 
den  haver  en  Sø  for  sig,  Møllesøen  kaldet,  som  og  en 
Vandmølle  omdriver.  Skibbro  er  ingen  bekvem  til  Byen; 
udi  Stranden  befindes  5  gamle  Steder,  som  endnu  have  sine 
Kampestene,  hvorpaa  Folkene  neppe  kan  gaa  til  deres  Baade, 
mindre  age  eller  skibe  noget  ud  derpaa,  men  hvis  (hvad) 
ind-  og  udføres  køres  i  Stranden  til  Pramme,  som  samme 
fører  til  og  fra  Skibene,  hvilket  er  beklageligt,  at  disse  Broer 
formedelst  Forsømmelighed  saaledes  af  gammel  Tid  er  for- 
falden og  ej  endnu  kan  i  Stand  komme  uden  Kgl.  Maje- 
stæt allcrnaadigste  Hjælp,  da  Hs.  Majestæt  lader  oppebære 
Accisen,  og  intet  til  Reparationer  deraf  er  blevet  anvendt. 

Byen  ligger  navigabel  for  Øster-  og  Vester-,  Sønden 
og  Nordsøen.  Er  at  undre,  at  den  ikke  bedre  ved  en  flo- 
rende (!)  Negotie  var  opkommen,  der  til  Dels,  næst  Guds 
Forsyn,  kan  vel  tilskrives  Indvaanernes  Forsømmelse  og 
Uenighed. 

Til  Byen  er  trende  Indkørsler,  fra  Sønden,  Øster  og 
Vester ;  haver  tvende  reale  Gader,  Sønder-  og  Nørregade, 
som  haver  et  Torv  midt  udi,  fire  smaa  Stræder  imellem 
Gaderne  og  fire  Strandstræder,  tvende  dito  Sønder  ud  af 
Byen.  En  stor  Del  af  Byens  sønder  Del  ligger  øde,  saa  vel 
som  mange  andre  øde  Byggesteder,  som  af  de  Gamle  siges 
af  Fjenderne  og  i  Krigens  Tid  at  være  ødelagt." 

Det  Billede,  man  faar  af  Stubbekøbing  By  gennem  dette 
Brev,  som  er  dateret  30.  August  1743,  stemmer  i  alt  væsentligt, 
hvad  de  topografiske  Forhold  angaar,  med  Byens  Ydre  i  langt 
senere  Tider.  De  tvende  „reale  Gader",  der  i  Brevet  kaldes  Nørre- 
gade og  Søndergade,  er  nu  stykket  ud  i  Vestergade  og  Grønnegade; 


Resens  Kort  over  Byen  1675 


Kort  over  Byen  1754 

hos  Resen  (omtr.  1675)  ligesom  paa  Kortet  i  Frederik  V.s  Atlas 
af  1754  hedder  de  Vestergade  indtil  Torvet,  herfra  og  til  Farver- 
stræde Nørregade  og  videre  mod  Øst  Knivsmedgade.  Naar  vi 
paa  samme  Maade  ser,  at  den  anden  „reale"  Gade  de  to  anførte 
Steder  kaldes  Søndergade  og  Møllergade,  kan  man  ikke  undgaa 
at  faa  det  Indtryk,  at  de  to  reale  Gadenavne  ikke  har  været  be- 
nyttet af  andre,  end  af  Byfogden  og  skyldes  en  Kontormands  dok- 
trinaire  Ønske  om  Simplificering  af  Gadenavnene.  Søndergades 
Fortsættelse  mod  Vest,  der  nu  kaldes  Asylgade,  hed  ved  Midten 
af  forrige  Aarh undrede  Barakken. 

Endnu  som  for  mere  end  to  Hundrede  Aar  siden  for- 
bindes de  to  Hovedgadestrækninger  ved  fire  Stræder.  Længst  mod 
Vest  Gydestræ^de,  der  omkring  1850  kaldtes  Barakken,  nu  Elvers- 
vej. Dernæst  (hos  Resen)  Stangstræde,  der  1754  hedder  Puge- 
stræde  og  i  vore  Dage  Bagerstræde.  Strædet  Øst  for  Kirken,  der 
nu  kaldes  Klokkerpladsen,  hed  i  det  XVII.  og  XVIII.  Aarhun- 
drede  Kirkestræde,  medens  nuværende  Farverstræde  samtidig  hed 
Kragstræde.  Ud  mod  Stranden  førte  Vesterstrand,  nu  Apotheker- 
stræde,  det  forsvundne  Lavshusstræde,  nu  en  Kloak,  lige  over  for 
Bagerstræde;  Nutidens  Havnegade  hed  Bybrostræde  baade  1675 
og  1754.  Endelig  finder  vi  helt  mod  Øst  Battesstræde,  der  havde 
Navn  efter  en  Borger  i  Byen.  Nuværende  Vesterstræde  og  Mølle- 
stræde var  dengang  ikke  til.  Nuværende  Ringgaardsstræde  kaldes 
paa  de  anførte  ældre  Kort  Ringkøbingsstræde. 

Midt  imellem  de  to  reale  Gader  laa  og  ligger  endnu  Torvet. 
Medens  Raadhuset  hos  Resen  vises  her  paa  det  sydvestre  Hjørne, 
mod  Søndergade,  angives  det  mærkeligt  nok  paa  Kortet  fra  1754 
som  liggende  paa  Torvets  Østside  langs  Kirkegaarden  og  lige 
foran  Kirken.  Dette  maa  dog  vist  betragtes  som  en  Fejltagelse, 
der  er  begaaet  ved  Rentegningen  af  Kortet. 

I  Søndergade,  langs  Kirkegaardens  Sydside,  laa  paa  Resens 
Tid  Skolen,  der  endnu  dengang  var  en  Latinskole.  Det  er  mulig 
paa  Grund  af  dens  Degradation  til  Dansk  Skole  1740,  at  den 
ikke  findes  værdig  til  Omtale  paa  Kortet  af  1754. 

Endelig  skal  nævnes,  at  Præstegaarden  hos  Resen  vises  paa 
det  østlige  Hjorne  af  Nørregade  og  Kirkestræde. 

Det  er  uden  Tvivl  af  den  i  Brevet  omtalte  Tradition,  at 
Pontoppidan  har  øst,  naar  han  i  sit  ;, Danske  Atlas"  kalder  Stubbe- 
købing for  en  af  de  ældste  Byer  i  Landet,  eller  naar  han  i 
Supplementbindet,  Side  530,  udtaler,  at  Valdemar  den  Store  var 
den,  som  først  gav  Byen  Privilegier.  Men  Valdemar  Atterdag,  der 
vitterlig  gav  Byprivilegierne  i   1354,  er  før  bleven  forvekslet  med 

Valdemar  den  Store,  og  det  er  ikke  paa  Traditionen,  men  paa 
Kirken,  paa  Kirkebygningen,  at  vi  grunder  vor  sikre  Formodning 
om  Stubbekøbings  Tilværelse  allerede  paa  Valdemar  den  Stores  Tid. 

En  væsentlig  Støtte  for  denne  Formodning  finder  vi  i  de 
oprindelige  Ejendomsforhold  til  Jorderne  omkring  Byen.  Af  Val- 
demars Jordebog  ser  vi,  at  Kongen  alt  i  den  tidlige  Middelalder 
ejede  Jordegods  i  de  til  Stubbekøbing  grænsende  Landsbyer, 
Aastrup,  Raaed,  Vejringe,  Magiebrende  og  Lillebrende  samt  Barup. 
Det  ligger  nær  at  antage,  at  en  Del  af  dette  Gods  er  de  samme 
Jorder,  der  —  oprindelig  hørende  til  Borgen  paa  Næsset,  siden  til 
,<Peregaard"  eller  Slottet  og  senere  endnu  til  Nykøbing  Slot, 
hvorfra  de  som  „Kongens  Jorder"  blev  lejet  ud  til  Borgerne  i 
Stubbekøbing  —  i  1766  blev  solgt  og  af  Prins  Carl  af  Hessen 
lagt  ind  under  Hovedgaarden  „Carlsfeldt".  Disse  „Kongens 
Jorder",  af  hvilke  en  bærer  det  betegnende  Navn  „Skipperholms- 
marken",  ligger  paa  begge  Sider  af  den  lange  Vig  eller  Fjord, 
der  i  Oldtiden  har  skaaret  ind  mellem  Kongens  Næs  og  Stubben 
og  strakt  sig  langt  op  i  Landet. 

Kong  Valdemar  har  saaledes  været  Herre  over  dette  for  hans 
Flaadesamlinger  saa  vigtige  Indvand.  Og  det  maatte  faa  særlig 
Betydning  i  Tilfælde  af,  at  Falstringerne  i  den  sydlige  Del  af 
Landet  ikke  vilde  følge  hans  Banner,  men  foretrak  at  slutte  sig 
til  Venderne,  hvad  de  til  Tider  synes  at  have  gjort.  Ti  dette  lange, 
smalle  Indvand,  der  nu  kun  mindes  ved  Fribrødreaa,  var  oprinde- 
lig en  Fjord,  i  hvilken  Skibe  kunde  gaa  op  saa  langt  som  til 
Tvede  So.  I  dette  Indvand  har  han  ikke  blot  kunnet  lægge  sine 
Skibe,  men  i  Læ  bag  det,  altsaa  paa  den  lange,  smalle  „Stub", 
paa  hvis  yderste  Spids  Stubbekøbing  ligger,  kunde  han  samle  og 
holde  sine  Folk.  Og  han  har  ikke  ladet  det  bero  ved  det  natur- 
lige Værn,  som  Fjorden  eller  Vigen  dannede,  men  anlagde  til 
yderligere  Forsvar  for  sin  Orlogshavn  en  Borg  i  det  skarpe 
Hjørne,  hvor  Fjorden,  -  nu  Fribrødreaaen  —  forandrer  sit  øst- 
lige Løb  og  drejer  i  Nord,  og  en  anden  længere  inde  mod  Vest, 
paa  det  Sted,  som  meget  betegnende  kaldtes  Skipperholmen,  og  hvor 
vi,  som  sagt,  endnu  mindes  om  Tilværelsen  af  en  Borg  ved  Navnet 
„Boneknold".  Ligesom  Indløbet  til  Fjorden  forsvaredes  af  Borgen 
paa  Kongens  Næs,  dannede  Borgen  i  det  skarpe  Hjørne,  som  senere 
kaldtes  „Slottet"  eller  „Peregaard",  og  Borgen  paa  Knolden, 
dens  Forsvar  længere  ind  i  Land. 

Disse  to  sidste  Borge,  der  altsaa  efter  deres  Beliggenhed 
paa  Fjordens  Nordside  har  været  et  Led  i  Kong  Valdemars  For- 
anstaltninger mod  Angreb  Syd  fra,   over   Land,   —   og  saadanne 

Angreb  maatte  han  regne  med  i  Begyndelsen  af  sin  Regering, 
da  Venderne  liavde  sat  sig  fast  og  maasi<e  fandt  Hjælpere  hos 
Befolkningen  paa  Syd-Falster,  har  udspillet  deres  Rolle  under 
Kampene  senere  hen  i  hans  Regering.  Da  var  der  ingen  Grund 
til  at  holde  dem  vedlige.  Mod  Fjender,  der  kom  fra  Søsiden 
ydede  de  intet  Værn.  For  saadanne  var  Stubbekøbing  en  aaben 
By,  der  straks  blev  overfløjet.  Om  Borgen  paa  Kongens  Næs  har 
været  i  Forsvarsstand,  da  de  Fredløse  og  Nordmændene  i  Slut- 
ningen af  det  XIII.  Aarhundrede  hærgede  paa  Kysterne  og  brændte 
og  ødelagde  Stubbekøbing  i  Bund  og  Grund,  som  det  hedder, 
eller  om  dens  Besætning  har  været  for  lille  og  ubetydelig  til  at 
yde  Byen  nogen  virkelig  Beskyttelse,  vides  ikke.  Dens  Navn  næv- 
nes ikke,  —  lige  saa  lidt  som  de  to  andre  Borges,  hverken  ved 
denne  Lejlighed  eller  senere  i  de  følgende  Aarhundreder,  da  Ly- 
bækkerne fejdede  paa  Øerne.  Ingen  af  dem  har  givet  Anledning 
til  spændende,  dramatiske  Kampe  med  Belejringer,  Udholdenhed 
og  Heltemod  og  alt  det,  som  vækker  Krønnikeskrivernes  Op- 
mærksomhed. I  al  Korthed  faar  man  at  vide,  at  Stubbekøbing  By 
128Q  er  bleven  brændt  og  lagt  øde  af  Landets  Fjender. 

Peregaard,  der  endnu  mindes  i  Navnet  paa  den  Mark,  hvor 
den  laa,  „Pærehaven",  forekommer  i  et  Kongebrev  af  1532,  24. 
Marts.  I  dette  faar  Jørgen  Guldsmed  og  hans  Hustru  Anne  Livs- 
brev  paa  en  Kronens  Jord  af  dette  Navn  uden  for  Stubbekøbing. 
Jørgen  Guldsmed  var  imidlertid  ikke  blot  Guldsmed,  men  tillige 
Byfoged  i  den  Stad  Stubbekøbing,  og  vi  drister  os  til  at  formode, 
at  det  var  i  Egenskab  af  Byfoged,  eller  som  det  rettere  hed  Kon- 
gens Foged  i  Byen,  at  han  sad  paa  Peregaard,  den  gamle  kon- 
gelige Gaard  eller  Borg  ved  Fribrødreaaens  skarpe  Hjørne.  Op- 
rindelig har  vel  Borgen  paa  Kongens  Næs  været  Sædet  for  den 
kongelige  Ombudsmand,  der  førte  Tilsyn  med  Byen  og  paa  Kon- 
gens Vegne  oppebar,  hvad  der  tilkom  ham  af  Afgifter  og  Bøder, 
-  en  Foged,  advocatus,  nævnes  1282  i  Stubbekøbing  -  og 
under  denne  Borg  har  de  kongelige  Jorder,  som  ovenfor  er  om- 
talt, ligget.  Da  Borgen  gik  til  Grunde,  blev  dens  Jorder  udlagt 
til  den  anden  Borg  inde  ved  Fribrødreaaens  Hjørne;  paa  den 
sidste  Borg  har  Fogden  derefter  haft  sit  Sæde,  og  da  ogsaa  den 
ved  en  eller  anden  Lejlighed  er  bleven  ødelagt,  faar  Byfogden 
vedblivende  en  Del  af  dens  Jord  til  Brug  mod  at  yde  den  sæd- 
vanlige Leje  og  Afgift  til  Nykøbing  Slot.  Hvor  længe  Byfogden 
i  Stubbekøbing  har  siddet  paa  Peregaard  eller  haft  Brugsretten 
af  dens  Jord  kan  ikke  afgøres;  det  har  vist  i  alt  Fald  fundet  Sted 
fra  1517,   da   Christjærn    II.  lagde   Byen    ind   under  „Fadeburet" 

d.  V.  s.  under  Hofholdningen.  Ti  i  Fadebursbyerne  spillede  Fog- 
den en  langt  større  Rolle  end  i  de  Byer,  der  laa  under  den  nær- 
mestboende  kongelige  Lensmand. 

Om  den  Betydning,  det  havde  for  Kongen  at  være  Herre 
over  Vigen  eller  Fjorden  ved  Stubbekøbing,  har  vi  et  Vidnesbyrd 
i  det  ejendommelige  Forhold,  at  den  yderste  Spids  af  „Stubben", 
—  den  Halvø,  hvorpaa  Byen  ligger  -  hørte,  ikke  til  Byen,  hvil- 
ket havde  været  det  naturligste,  men  til  Borgen  ovre  paa  Kon- 
gens Næs.  En  Vandmølle  var  i  Middelalderen  et  nødvendigt 
Tilbehør  til  en  Borg,  og  det  er  sandsynligt,  at  Møllen,  der  hørte 
til  Borgen  her,  oprindelig  laa  ovre  paa  den  anden  Side  Vandet, 
om  end  ikke  saa  langt  fra  den  gamle  Kystlinie,  som  den  ligger 
nu,  og  først  er  bleven  lagt  over  paa  Byens  Side,  da  Mølledam- 
men  var  groet  saa  meget  til,  at  der  ikke  længer  var  Vand  nok 
til  at  drive  Møllen.  Men  for  at  den  kunde  flyttes  derover,  maatte 
Grunden,  hvor  den  blev  lagt,  nødvendigvis  høre  Kongen  og  ikke 
Byen  til. 

At  Mølledammen  var  „forgroet  til  Skade  for  Vandmøllen", 
faar  vi  at  vide  af  Nykøbings  Lensregnskab  for  1583.  Det  er  ikke 
noget  nyt,  at  vore  Søer  og  Vandløb  bliver  vandfattige  i  Tidens 
Lob,  men  her  turde  der  have  været  særlige  Forhold  til  Stede, 
som  har  fremhjulpet  en  saadan  Tilgroning. 

Kaster  man  et  Blik  ud  over  Terrainet  Øst  for  Stubbekøbing, 
eller  bedre:  kaster  man  et  Blik  paa  Generalstabens  Maalebords- 
blad  over  dette  Terrain,  vil  man  ikke  kunde  undgaa  at  faa  et 
bestemt  Indtryk  af,  at  den  lige,  faste  Kystlinie,  som  nu  betegnes  af 
Landevejen  til  Grønsund,  ikke  kan  hidrøre  fra  de  oprindelige  Na- 
turforhold, men  niaa  være  bleven  frembragt  ved  Kunst.  Med  an- 
dre Ord,  der  er  engang  i  Tidens  Løb  bleven  lagt  en  Dæmning 
over  den  oprindelige  Vigs  eller  Fjords  brede  Munding  mod  Søen, 
efter  at  man  først  havde  slaaet  Bro  over  Fribrødreaaens  Løb. 

i  forrige  Aarhundrede  har  Aaen  faaet  et  ved  Kunst  dannet 
Udløb  mod  Øst;  tidligere  havde  den  sit  Udløb  mod  Vest,  ovre 
under  Stubben.  Men  da  hele  den  Strækning  Øst  og  Syd  for  Stubbe- 
købing, som  nu  er  Engbund,  var  en  Indskæring  fra  Søen  med  en 
bred  Aabiiing  mellem  Stubben  og  Kongens  Næs,  har  Aaen  mundet 
ud  dybtinde  i  Bunden  af  Vigen,  —  det  kunde  vel  være  vanskeligt  nok 
at  afgøre,  hvor  Aaen  holdt  op  og  Vigen  begyndte,  og  det  af  Aaen 
og  andre  Vandløb  tilførte  Vand  er  over  den  brede  Stræ^kning  mellem 
Stubben  og  den  modsatte  Kyst  gledet  ud  i  Stranden  uden  nogen 
særlig  stærk  og -energisk  Strom.   Men  den  Strøm,   der  har  været, 

liar  holdt  sig  til  Vestsiden,  hvor  Landet  faldt  mere  brat  af  og 
Dybden  derfor  var  større  end  paa  Østsiden,  der  kun  i  ringe  Grad 
blev  berørt  af  Strømmen.  Men  herved  opstod  der  det  samme 
Forhold,  som  man  ser  over  alt,  hvor  et  Vandløb  med  ringe 
Strøm  munder  ud  i  et  sidt  Engdrag,  at  alt,  hvad  Aaen  førte  med 
sig  paa  sit  lange  Lob,  aflejredes  paa  de  Steder,  hvor  det  stille 
Vand  stod,  og  bidrog  til  at  fremhjælpe  den  naturlige  Tilgroning 
af  Vigen. 

Der  er  da  kommet  den  Tid,  da  Vigen,  der  i  Slutningen 
af  det  XII.  Aarhundrede  kunde  rumme  en  hel  Flaade  af  Smaa- 
skibe,  kun  kunde  betragtes  som  en  Mølledam,  og  endda, 
—  som  vi  har  set  i  1583  —  som  en  saa  tilgroet  Mølledam, 
at  Vandet  næppe  slog  til  for  at  holde  Mollen  i  Gang.  Ved 
Hjælp  af  et  Par  Kort,  det  ene  fra  omkring  1670—1675,  det 
andet  fra  1754,  er  vi  i  Stand  til  at  følge  den  stadige  Aftagen  af 
Vandet  i  den  tidligere  Havbugt.  Paa  det  første,  Resens  Kort, 
ser  man  et  bredt  Vand  inden  for  Dæmningen  med  Landevejen 
til  Grønsund;  paa  det  andet,  et  Kort  i  Frederik  V.s  Atlas,  er 
Vandet  indskrænket  til  Aaløbet,  som  dog  er  adskilligt  bredere, 
end  det  er  nu. 

I  første  Udgave  af  Traps  Beskrivelse  af  Danmark  I.  Bd. 
2,  S.  880,  hedder  det;  »Stubbekøbing  led  meget  under  Krigen 
1658  — 165Q.  ...  og  dens  Havn  forringedes;  dette  dog  vel  sna- 
rere derved,  at  den  mistede  sin  Dybde,  end  ved  at  den,  som  i 
flere  Skrifter  berettes,  skulde  være  bleven  ødelagt  af  de  Svenske, 
ved  at  de  drog  en  Dæmning  over  den."  Denne  Opfattelse  af 
Havnens  Ødelæggelse  ved  de  Svenske,  som  Trap  delvis  tager 
Afstand  fra,  gør  sig  endnu  gældende  som  et  stedligt  Sagn  i  Byen. 

I  enhver  mundtlig  Overlevering  fra  Fortiden  er  der  i  Reglen 
en  Kærne,  som  det  gælder  at  faa  frem  af  den  Skal  af  Misforstaa- 
else  og  Tildigtning,  der  i  Tidens  Løb  aflejrer  sig  om  Erindringer 
fra  en  svunden  Tid.  Det  er  ikke  underligt,  at  Forestillingen  om 
Havnens  Ødelæggelse,  Tilintetgørelsen  af  Byens  Velstandskilde, 
har  holdt  sig  med  Sejhed  i  den  lille  By.  Tanken  om  en  Guld- 
alder er  paa  alle  Omraader  levende  hos  Mennesker,  og  med 
Mindet  om  de  lyse  og  gode  Dage  vedligeholder  sig  ogsaa  Min- 
det om  deres  bratte  Ophør  ved  Fjenders  Ondskab.  At  det  efter 
Svenskekrigen  1658-1659  blev  de  Svenske,  der  kom  til  at  bære 
Skylden,  selv  for  Begivenheder,  som  de  ikke  havde  direkte  Del 
i,  kan  ikke  undre.  De  Lidelser,  Byen  dengang  gennemgik,  var 
saa  store,  dens  Tab  saa  betydelige,  at  alt  Ondt  i  Erindringen 
blev  henført  til  dem. 

Det  er  imidlertid  mere  end  sandsynligt,  at  Dæmningen  og 
Landevejen  til  Grønsund  er  anlagt  af  Svenskerne,  -  der  var 
ingen,  der  som  de  havde  Brug  for  denne  direkte  Vej  til  at  føre 
deres  Tropper  paa  til  Færgestedet,  og  det  var  et  saa  stort  Stykke 
Arbejde  at  bygge  denne  Vej,  at  det  sikkert  aldrig  er  faldet  nogen 
Stubbekøbing  Borgmester  ind  at  tænke  paa  at  foreslaa  sine  Med- 
borgere at  udfore  det.  Betydningen  af  gode  Samfærdselsveje  for 
en  Bys  økonomiske  Udvikling  er  først  i  langt  senere  Tider  blevet 
indlysende.  Og  det  eneste,  der  kunde  give  en  saadan  Vej  Be- 
tydning for  Stubbekøbing  By,  var,  at  man  ved  Hjælp  af  den  skaf- 
fede Landbefolkningen  i  den  østlige  Del  af  Falster  en  lettere  For- 
bindelse med  Byen  som  et  Modtræk  mod  Nykøbings  voksende 
Indflydelse.   Men  paa  sligt  tænkte  ingen  i  det  XVII.  Aarhundrede. 

Men  da  Svenskerne  stod  i  Stubbekøbing,  var  Byens  Havn 
forlængst  ødelagt.  Den  var  blevet  til  en  tilgroet  Mølledam,  og  i 
selve  Aaen  kunde  kun  Baade  flyde  ind.  Det,  veed  vi,  var  Til- 
fældet hundrede  Aar  senere,  og  at  Skibe  ikke  kunde  flyde  ind  heller 
i  det  XVII.  Aarhundrede,  kan  vi  slutte  af  Anlægget  af  primitive 
Skibsbroer  paa  Nordsiden  (se  Resens  Kort)  og  af  Udtalelser  i  Do- 
kumenter fra  sidste  Halvdel  af  det  XVI.  Aarhundrede,  af  hvilke 
det  fremgaar,  at  Skibe  lossede  paa  Reden.  Havde  der  været 
Tale  om,  at  de  kunde  flyde  ind  i  Aaen,  havde  dette  jo  sikkert 
været  at  foretrække.  Men  selv  som  Forholdene  var,  havde  Stubbe- 
købing endnu,  hvad  vi  senere  skal  faa  at  se,  en  ikke  ringe  Skibs- 
fart og  Handel  i  omtrent  det  første  Hundrede  Aar  efter  Refor- 
mationen. Det  var  ikke  Havnens  Tilsanding,  der  gav  Byen  sit 
Knæk,  det  var  Stormfloden  i  1625,  Krigene  i  1657 — 1660  og  aller- 
mest maaske  den  under  særlig  Beskyttelse  opvoksende  Naboby 
ved  Guldborgsund. 

I  Privilegierne  af  1354,  et  Udtryk  for  Valdemar  Atterdags 
Ønsker  om  at  hæve  Købstæderne  og  fremme  den  Handel,  der 
var  Hansestæderne  og  særlig  Lybæk  en  Torn  i  Øjet,  finder  vi 
Byens  Grænser  angivet.  Byfreden  strækker  sig,  hedder  det,  til 
Ore-Led  mod  Øst,  til  Porbrou  mod  Vest  og  til  Svortebæk  mod 
Syd;  endelig  mod  Nord  til  Midten  af  Strømmen  mellem  Falster 
og  Bogø. 

Byfreden  er  Byens  særlige  Retsomraade,  den  Strækning, 
hvor  Byretten  eller  Stadsretten  gælder  i  Modsætning  til  Lands- 
delens almindelige  Ret.  Den  har  snart  en  mere  udvidet  Gyldig- 
hed og  strækker  sig  ikke  blot  over  Byen  selv,  men  tillige  over  By- 
marken, snart  gælder  den  kun  Byen,  den  indplankede,  indhegnede 


19 

Stad.  Hvorledes  Forholdet  skal  opfattes  her.  lader  sig  ikke  afgøre 
paa  Gruild  af,  at  vi  ikke  med  tilstrækkelig  Sikkerhed  kender  de 
i  hin  Tid  benyttede  Grænsebetegnelser.  Mod  Øst  og  Vest  be- 
tegner de  uden  Tvivl  de  to  Adgange  til  Byen,  —  Ore-Led,  endnu 
den  ældgamle  Aabning  i  Grænsen  mod  den  nærmeste  Naboby 
mod  Øst,  og  „Porbrou",  Paarehro  mod  Vest.  Svortebæk,  der 
nævnes  som  Byfredens  Sydgrænse,  maa  antages  at  være  kommet 
fra  de  Vandhuller  eller  Damme,  hvoraf  Hestevandingen  endnu 
udgor  en  sidste  Rest,  og  at  have  løbet  lige  paa  Sydkanten  af 
Byens  Grunde  ud  i  Vigen  mod  Øst.  Denne  laa  saaledes,  hvad 
der  var  naturligt  for  Byens  Havn,  inden  for  Byfreden. 

Man  kunde  fristes  til  at  antage,  at  Paarebro  laa  ude  ved 
Paarehusene.  Hvis  det  var  Tilfældet,  vilde  Byfredens  Vestgrænse 
falde  sammen  med  Vestgrænsen  for  Byens  Græsning,  der  ifølge 
Privilegierne  strakte  sig  mod  Syd  til  Fribrødre  og  mod  Vest  til 
Skelbæk.  Ti  der  kan  vel  næppe  være  Tvivl  om,  at  Skelbæk  er 
den  gamle  Sognegrænse.  Der  vilde  i  og  for  sig  ikke  være  noget 
til  Hinder  for  at  antage,  at  de  to  Grænser  faldt  sammen,  og  at 
Paarebro  altsaa  førte  over  Skelbæk;  den  Mærkelighed,  at  de 
samme  Privilegier  det  ene  Sted  benytter  Broen,  det  andet  Sted 
Bækken  som  Grænsebetegnelse,  kan  dog  let  forklares,  idet  man  ved 
Byfredsgrænsen  naturlig  har  haft  for  Øje,  at  den  gjaldt  for  Men- 
nesker og  derfor  har  betegnet  det  Sted,  Broen,  hvor  de  betraadte 
Byens  Enemærker,  medens  Græsningsgrænsen  lige  saa  naturligt 
er  blevet  angivet  ved  en  Linie,  der  i  hele  sin  Udstrækning  viste, 
om  Kvæget  var  inden  for  eller  uden  for  Byens  lovlige  Græsning. 

Men  det  er  dog  et  Spørgsmaal,  om  man  ikke  maa  søge 
»Porbrou"  noget  nærmere  ved  selve  Byen.  Navnet  behøver  ikke 
at  betegne  en  Bro,  en  Overgang  over  et  Vandløb;  det  kan  sik- 
kert ogsaa  i  Analogi  med  andre  Byers  „Vesterbro"  og  „Østerbro" 
tillige  betegne  en  brolagt  Stenbro  i  en  vis  Retning.  Og  netop 
umiddelbart  Vest  for  Byen  har  der  været  et  sidt  og  sumpet  Ter- 
rain,  over  hvilket  det  maaske  nok  kunde  være  nødvendigt  at  have 
en  brolagt  Vej,  Dæmning  eller  Vase.  Endnu  paa  Matrikelkortet 
af  180Q  ses  tydeligt  dette  Engdrag,  hvorigennem  der  har  været 
Afløb  fra  Mosestrækninger  længere  inde  i  Landet  („Røde  Mose" 
og  „Tuemose"),  og  det  er  et  Spørgsmaal,  om  Betegnelsen  for  et 
Jordstykke  længere  ude  mod  Vest,  „Sortebromose"  ikke  er  en 
Fejlskrift  for  „Paarebromose". 

„Ligeledes  skænke  vi  dem",  hedder  det  i  Privilegierne, 
„Græsgang  for  deres  Kvæg  med  Grunde,  Skove  og  Enge  mellem 

fornævnte  deres  By  og  Fribrødre  mod  Syd,  og  mellem  Byen  og 
det  Vandlob  mod  Vest  som  kaldes  Skelbæk  ....  hvilke  Agre, 
Skove,  Enge  og  Græsgange  de  (Stubbekøbing  Borgere)  har  be- 
siddet i  vore  Forgængeres  Tid  i  hundrede  Aar  og  derover,  i 
Fred  og  Ro,  undtagen  vore  Jorder  og  Agre  med  alt  deres  Til- 
liggende." 

Her  ser  vi  altsaa,  at  Byfreden  og  Oræsningsretten  ikke  falder 
sammen  mod  Øst.  Den  første  strækker  sig  til  Ore-Led,  den 
anden  strækker  ikke  længere  end  til  „vore  Jorder  og  Agre"  paa 
Vestsiden  af  Fribrødreaa.  Det  vil  med  andre  Ord  sige,  at  Byens 
Græsgang  tillige  med  „vore  Jorder  og  Agre"  udfylder  den  hele 
Strækning  mellem  Skelbæk  i  Vest  og  Fribrødreaaen  i  Syd  og  Øst. 

Om  Skoven  ved  Stubbekøbing  mindes  vi  endnu  ved  Beteg- 
nelsen „Skovmarken",  den  vestligste  Del  af  Byens  Jord,  og  om 
Engene  ved  de  forskellige  Moser  Syd  og  Vest  for  Byen. 

Men  af  Privilegiernes  Udtryk,  »som  de  har  besiddet  i  vore 
Forgængeres  Tid  i  hundrede  Aar  og  derover",  tør  man  maaske 
slutte,  at  der,  hvad  jo  ogsaa  siges  hos  Pontoppidan,  har  foreligget 
ældre  Privilegier,  end  dem  vi  kender. 

Der  har  alt  tidligt  begyndt  at  udvikle  sig  Handelsforbindelser 
mellem  de  danske  og  tyske  Østersø-Byer.  En  Gang  om  Aaret, 
paa  det  store  Marked  paa  Skanør,  kunde  Nordens  Handlende 
træffe  hinanden  og  indlede  Bekendtskab,  som  saa  kunde  udvikles 
nærmere  ved  direkte  Forbindelser  mellem  deres  Hjembyer.  I  1282 
maa  en  Mand  fra  Cismar  gennem  en  anden  Mand,  Godekin 
Rød,  en  dansk  Mand  og  mulig  en  Borger  fra  Stubbekøbing, 
skaffe  en  Erklæring  fra  Fogeden  i  denne  By  om,  at  der  ikke  her 
er  gjort  Arrest  i  Skib  eller  Gods,  der  tilhørte  Borgere  fra  Cismar. 
I  Optegnelser  i  Wismar  Stadsbog  for  1287  og  følgende  Aar  næv- 
nes der  ofte  Borgere  fra  Stubbekøbing  paa  en  Maade,  som  for- 
udsætter en  stadig  Forbindelse  mellem  de  to  Byer.  Saaledes  købte 
Albert  fra  Stubbekøbing  i  nævnte  Aar  et  Hus  eller  en  Bod  af 
Johannes  fra  Stade.  I  Begyndelsen  af  det  følgende  Aarhundrede 
finder  vi  Ludekino,  Euelekino  og  Ludolf  alle  fra  Stubbekøbing, 
og  endelig  Ouele  (Ole?)  og  hans  Børn,  der  12Q6  og  1299  laaner 
St.  Nicolai  Kirke  i  Wismar  nogle  Penge.  Nogle  af  disse  Navne 
synes  snarere  at  være  tyske  end  danske,  men  Tyskerne  var  jo 
alle  Vegne  —  i  København  som  i  andre  danske  Byer  —  vore 
Læremestre  paa  Handelens  og  paa  Haandværkets  Omraade. 

Om  Tyskernes  Indflydelse  i  Stubbekøbing,  der  uden  Tvivl 
naaede   sit   Højdepunkt   i  Pantsættelsernes  Tid,   da   de   mecklen- 

borgske  Hertuger  havde  Byen  og  Øen  inde,  er  der  endnu  et 
Minde  tilbage  i  Navnene  Store  og  Lille  Dyveke  (egentlig  Tiefke), 
der  er  Betegnelse  for  to  nu  næsten  umærkelige  Indskæringer  af 
Søen  paa  Kysten  umiddelbart  Vest  for  Byens  Anlæg.  Tyskerne 
har  sagtens  her  ligesom  andre  Stæder  i  Begyndelsen  været  de 
egentlige  Købmænd  og  de  første  Haandværkere,  medens  Byens 
egne  Borgere  væsentlig  var  Fiskere. 

Stubbekøbing  var  fra  Begyndelsen  særlig  henvist  til  at  søge 
sit  Erhverv  ved  Handelen  og  paa  Søen,  ti  dens  Jordtilliggende 
var  yderst  smaat  (se  senere  under  Byens  Jord).  Det  var  da  ogsaa 
allerede  i  dens  ældste  Tid  Fiskeriet,  der  gav  Brød  til  de  mange 
Munde.  Og  det  var  ikke  alene  Fiskeriet  ude  i  Søen,  uden  for 
deres  egne  Vinduer,  som  de  Stubbekøbing  Fiskere  drev,  det  var 
Fiskeriet  i  stor  Stil,  Verdensfiskeriet,  kunde  man  næsten  fristes  til 
at  kalde  det,  det  store  Sildefiskeri  ovre  ved  Skanør  og  Falsterbo, 
under  Skaanes  sydlige  Kyst.  Her  har  Falstringerne,  og  mellem 
dem  uden  Tvivl  især  Fiskerne  fra  Stubbekøbing  —  den  Gang 
Falsters  største  By  og  Havneplads  —  saa  tidligt  og  i  saa  stort 
Antal  søgt  til,  at  de  fremfor  andre  gav  Navn  til  det  ene  af 
de  to  Steder  paa  den  vigtige  Handelsstrækning.  Falsterbo  — 
egentlig  Falsterbod  eller  Falstringernes  Bodeplads  —  er  det  Sted, 
hvor  Falstringerne  plejede  at  salte  deres  Fangst.  „\  Udbytningen 
af  den  store  Rigdom  paa  Fisk  (Sild)  under  Falsterbo  har  sand- 
synligvis Befolkningen  paa  den  nærliggende  0,  Falster,  været  de 
første  "  Fiskeriet  blev  nemlig  drevet  af  de  danske  Fiskere  selv, 
medens  det  var  Tyskerne,  som  havde  Handelen  i  Hænde,  købte 
Silden  og  bragte  den  ud  i  Verden.  Oprindelig  var  Stubbekøbing, 
den  eneste  Havneby  ved  det  aabne  Hav  paa  den  ret  store  0 
Falster,  sandsynligvis  den  største  Deltager  i  Fiskeriet  under  Fal- 
sterbo. Ogsaa  Bønderne  paa  Falster  drev  Fiskeri  herovre  og 
havde  endnu  1560  deres  eget  Leje:  Falsterbo  Bondeleje.  1494 
efter  Byens  gentagne  Ødelæggelser  og  Havnens  Tilstopning  var 
den  gaaet  ned  under  Stege,  der  havde  73  Boder.  Stubbekøbing 
havde  66  og  Nykøbing  31. 

Stubbekøbings  Leje  lader  sig  paavise  endnu.  Paa  Sydvest- 
spidsen af  den  hammerlignende  Halvø,  der  i  Middelalderen  var 
Skuepladsen  for  det  storartede  Markedsliv,  som  i  Sildetiden  kunde 
samle  Mennesker  i  Hundredtusindvis,  skyder  en  smal  Landtunge 
op  langs  Kysten,  tilbage  langs  Kysten  kunde  man  sige,  kun  skilt 
fra  den  ved  en  lang,  smal  Strandvandsindskæring,  „Flommen" 
kaldet  i  Middelalderen.    Denne  Landtunge,  der  bærer  det  nu  be- 

tegnende  Navn  „Refvel"  har  tidligere  været  en  Holm  og  kaldtes 
-  i  Anledning  af  et  paa  Stranden  lige  overfor  liggende  Fran- 
ciskanerkloster -  Munkholm  eller  Holm  alene.  Her  -  vistnok 
paa  det  for  Fiskeriet  gunstigste  Sted  —  havde  Falstringerne  deres 
Leje,  efter  hvilket  Markedspladsen,  der  efterhaanden  voksede  op 
i  dets  umiddelbare  Nærhed,  fik  Navn. 

Er  det  Vidnesbyrd  om,  at  Fiskeriet  fra  Stubbekøbing  er 
gaaet  tilbage  efter  Havnens  og  maaske  Byens  Ødelæggelse  ved 
Lybæk  kerne  under  Krigen  med  Valdemar  Atterdag,  naar  vi  ser, 
at  der  har  været  Tanker  oppe  om  eller  maaske  ligefrem  Forsøg 
paa  at  fortrænge  Stubbekøbing-Folkene  fra  deres  Leje,  saa  Kong 
Oluf  i  1386  maa  udstede  et  Beskærmelsesbrev  for  dem?  Brevet, 
der  udmærker  sig  ved  at  være  affattet  paa  Dansk,  gengives  her 
med  den  forudskikkede  Bemærkning,  at  „40  Vintre"  ikke  maa 
tages  som  en  bogstavelig  Tidsangivelse.  Det  er  et  juridisk  Ud- 
tryk for  den  Tidsperiode,  som  efter  Sæd  og  Skik  er  nødvendig, 
for  at  man  kan  vinde  Hævd  paa  noget. 

»Wi  Olaf  meth  Guzs  nathæ  Kunning  i  Danmark  oc  i 
Norwe  oc  een  reth  Arwing  tel  Svirikes  rike  helse  alle  men, 
som  thethæ  bref  se  eller  høre  Innerlighe  meth  Guth.  Wi 
kunnæ*)  the  ther  teel  ære  oc  swo  the  ther  teel  komme  skulæ 
thet  wi  hawe  vnt  oc  lathet  wore  kere  bymen  i  Stubbe- 
kopingh  theræ  leighe  swo  sum  the  hawe  haft  fore  fyretiuf 
winter  sum  thet  ligger  a  Munkholm  swo  sum  man  kalier 
Stubbekopings  leighe.  Hware  fore  Forbythæ  wi  thet  noker 
man  i  hwo  thet  er  dat  the  foresanthæ  (!)  bymen  in  Stubbe- 
koping  i  thet  forbønomende  Læie  bothe  paa  land  oc  i  Strand 
them  af  at  trænge  swo  fremt  som  the  wille  hawe  wor  Hulle 
oc  vor  nathæ.  Teel  witnes  biurdh  tha  stetfeste  wi  met  woii 
ingheseile  oc  framdeles  buthe  wi  wore  thiennere  att  i  ikke 
lathe  wore  kere  Bymen  forwrette. 

Datum  a.  C.  MCCCLXXXVI.  Scriptum  sabbato  post 
assumptionem.  (d.  e.  18.  August). 

Munkholm,  som  Prof.  Schåfer  i  sit  Skrift  om  Falstcrbofiske- 
rierne  erklærer  for  utvivlsomt  at  være  den  middelalderlige  Beteg- 
nelse for  den  smalle  Halvø,  som  nu  kaldes  Revl,  har  tidligere 
voldet  adskillige  Vanskeligheder,     i    Pontoppidans   Danske  Atlas 

*)  wi  kunnæ,  d.  e.  vi  kundgøre,  forkynde. 

kaldes  den  en  »omflødt  dog  ubeboet  Holm  under  Møen  med 
nogen  Krat  paa  og  fuld  af  adskillig  Fuglevildt".  Ifølge  Paludan 
—  Møens  Beskrivelse  I.  S.  248  —  er  det  et  tidligere  Navn  paa 
„Borren",  en  Holm  i  Damsholte  Sogn,  Resen  endelig  (S.  65) 
læser  ikke  Munkholm  men  Annekeholm.  Alt  dette  har  ingen 
Betydning  nu,  da  Stedets  Beliggenhed  er  fastslaaet.  At  Stubbe- 
købing Fiskerleje  laa  paa  Falsterbo  kan  bevises  ved  et  Brev  af 
13.  August  1523,  ved  hvilket  Frederik  1.  giver  en  Mand  en  Bod 
paa  Falsterbo,  som  ligger  »norden  op  til  thett  pryttske  fithh  oc 
østen  for  Stubbekoping  leje". 


III. 

Stubbekøbings  almindelige  Historie  indtil   1683. 

Første  Gang  Byen  forekommer  med  Navns  Nævnelse  i  Hi- 
storien er  128Q.  Men  selv  om  den  ikke  udtrykkelig  nævnes  tid- 
ligere, er  der  dog  ingen  Tvivl  om,  at  den  har  været  til,  saaledes 
som  foran  udviklet.  Under  Krigene  mellem  Erik  Plovpenning  og 
hans  Brødre  har  den  sikkert  lidt  adskilligt.  I  alt  Fald  rasede 
Kampen  i  dens  umiddelhare  Nærhed.  Ved  et  Angreb  paa  norske 
Skibe  i  Grønsund,  som  ganske  udplyndredes,  har  muligvis  dens 
søfarende  Mænd  faaet  en  Part  med  af  den  fede  Steg,  men  det 
var  kun  sjældent,  at  Krigsbegivenheder  bragte  Stubbekøbing  nogen 
Vinding.  I  1248  befriede  Lybækkerne  Hertug  Knud  af  Bleking, 
den  danske  Konges  Halvbroder,  der  af  denne  holdtes  i  Fangenskab 
paa  Stegehus;  1253  brændte  de  Nykøbing  og  hærgede  paa  Øen; 
Stubbekøbing  er  da  sandsynligvis  lige  saa  lidt  gaaet  Ram  forbi 
som  Aaret  efter,  da  Lybækkerne  atter  laa  for  Stege. 

Trods  alle  Uroligheder  har  Byen  jo  dog  formaaet  at  holde 
sig  i  Live,  handle  og  sejle  paa  Nord-Tyskland,  som  foran  vist, 
men  i  1289  blev  den  for  en  Tid  standset  i  sin  Udvikling.  Erik 
Khpping  var  bleven  dræbt,  og  de  Fredløse  hærgede  det  ulykke- 
lige Lands  Kyster,  som  Folkevisen  lader  ham  love  den  slagne 
Konges  Enke  det,  foran  Skanderborgs  Mure: 

Skal  jeg  end  ud  af  Landet  roinme, 
dog  vil  jeg  være  fuldtrost: 
alt  skal  jeg  min  Føde  af  Danmark  hente 
baadc  Vinter  og  Sommer  og  Høst. 

I  de  første  Dage  af  August  1289  havde  de  Fredløse  i  For- 
ening med  den   norske  Konge,   Erik  Præstehader,  og  Høvdingen 

Odin  Hestkorn  forgæves  sogt  at  tage  Stege-Hus,  der  blev  for- 
svaret med  stor  Tapperhed  af  Fyrst  Vitzlav  af  Riigen.  Men  da 
de  ikke  formaaede  at  gøre  sig  til  Herrer  over  Borgen,  vendte  de 
sig  mod  det  aabne  Falsterland,  som  blev  hærget  og  plyndret. 
Stubbekøbing  blev  brændt,  og  den  15.  August  vendte  Nordmæn- 
dene hjem  med  deres  Flaade. 

Faa  Aar  senere  kom  det  atter  til  Kamp  i  Byens  umiddel- 
bare Nærhed,  idet  Kong  Erik  Mændved,  vist  i  1296,  slog  den  søn- 
derjyske Hertug  Valdemars  Flaade  i  Qrønsund. 

Der  kommer  nu  en  rum  Tid,  i  hvilken  man  ikke  hører 
noget  til  Stubbekøbing.  I  Anledning  af  Erik  Mændveds  Politik 
over  for  de  vendiske  Byer  har  den  sandsynligvis  paa  ny  faaet 
nogen  Betydning,  —  den  har  i  alle  Tilfælde  formaaet  at  rejse  sig 
igen  efter  de  Fredløses  Overfald  1289  og  trods  Medbejlerskabet 
fra  den  yngre  Naboby,  at  hævde  sig  som  Falsters  Hovedby  lang 
Tid  endnu.  Ved  Siden  af  Handelen  paa  Østersøen,  der  vel  snart 
er  blomstret  frem  paa  ny,  har  den  haft  sin  største  Næring  af 
Fiskeriet  som  alt  foran  udviklet. 

Da  Vordingborg  under  Valdemar  Atterdag,  ligesom  under 
de  første  Valdemarer,  blev  Kongens  sædvanlige  Opholdssted,  er 
der  sandsynligvis  begyndt  en  Opgangsperiode  for  Byen,  der  kun 
kunde  nyde  godt  af  Naboskabet.  De  Privilegier,  som  Kongen 
1.  Maj  1354  gav  Byen,  kan  kun  betragtes  som  et  Udslag  af  hans 
levende  Ønske  om  at  styrke  Købstæderne  og  fremhjælpe  deres 
Handel  for  derigennem  at  bidrage  til  at  rejse  Riget  af  dets  dybe 
Vanmagt  og  samtidig  svække  de  nordtyske  Byers  Indflydelse  og 
Magt  paa  Handelsomraadet.  Men  de  danske  Byer  var  endnu  for 
ubetydelige,  og  deres  Evne  til  at  staa  paa  egne  Ben  som  Han- 
delsbyer for  ringe  til,  at  der  gennem  dem  kunde  tilføjes  Rigets 
farligste  Fjender,  Hansestæderne,  nogen  synderlig  Skade.  Det 
kunde  der  imidlertid  ved  et  direkte  Angreb  paa  Skaane,  der  mulig 
kunde  gøre  Kongen  til  Herre  over  de  vigtigste  Sildemarkeder, 
samt  ved  et  Angreb  paa  den  for  Tyskernes  Handel  saa  betyd- 
ningsfulde By,  Visby,  paa  Gotland. 

Begge  Dele  forsøgtes,  og  begge  Dele  lykkedes  den  dristige 
og  hensynsløse  Konge.  Men  de  to  Erobringer  kaldte  øjeblikkelig 
alle  hans  mange  Fjender  til  Vaaben  imod  ham.  I  Begyndelsen 
spottede  han  vel  over  de  „seven  und  seventig  Gånse",  men  inden 
lang  Tid  var  gaaet,  havde  Gaaseflokken  drevet  ham  fra  Land 
og  Rige.  Og  i  Foraaret  1368  sejlede  der  to  store  Flaader  fra 
Hansestæderne  til  Danmark;  den  ene  gik  op  i  Sundet,  hvor  den 
erobrede  og  hærgede  København,  medens  den  anden  gjorde  sig 

til  Herre  over  Lolland,  Falster  og  Møn,  der  blev  besat  af  Her- 
tugen af  Mecklenborg.  Stubbekøbing  og  de  andre  Købstæder  er 
vel  som  sædvanlig  bleven  plyndret  og  mere  eller  mindre  lagt  øde. 
Om  dens  Lidelser  har  vi  ingen  Oplysninger.  Men  det  er 
sandsynligvis  ved  denne  Lejlighed,  at  Kirken  er  bleven  halvvejs 
nedrevet. 

At  en  Bygning  ved  Ildebrand  eller  ved  Beskydning  eller 
blot  af  Brøst  og  Ælde  synker  sammen  i  Ruiner  er  ikke  noget 
ualmindeligt  eller  mærkeligt.  Men  at  den  ene  Halvdel  af  en 
Kirkebygning  bliver  revet  ned  efter  Længderetningen,  medens  den 
anden  bliver  staaende  og  —  vel  at  mærke  —  Materialet  fjernes, 
turde  være  et  sikkert  Tegn  paa,  at  der  er  forbundet  en  særlig 
Hensigt  med  Nedrivningen.  Og  er  det  Mennesker,  der  har  be- 
gaaet  en  saadan  Vandalisme,  kan  der  næppe  være  Tvivl  om,  at 
det  er  Fjender,  der  har  øvet  Gerningen, 

Medens  vi  med  Hensyn  til  de  bygningshistoriske  Enkelt- 
heder i  denne  Sag  henviser  til  et  senere  Afsnit  om  Kirken  og 
dens  Historie,  skal  vi  kun  her  fremsætte  den  Formodning,  at 
Hansestæderne,  der  samtidig  ved  egne,  med  dette  Maal  for  Øje 
medtagne  Stenhuggere  lod  Københavns  Slot  nedrive  og  Materialet 
bortføre,  ligeledes  har  haft  Brug  for  de  smukke  Kridtsten,  af  hvilke 
Stubbekøbing  Kirke  var  bygget.  Nu  er  det  ikke  umuligt,  at  en 
Del  af  disse  Sten  —  i  Lighed  med  hvad  der  skete  i  København 
paa  samme  Tid  —  kan  være  brugt  til  at  laste  Skuder  med,  som 
saa  er  ført  hen  i  Aamundingen  og  nedsænket  der  for  paa  en  nem 
Maade  at  ødelægge  Byens  Havn  og  dermed  dens  Handel.  Men 
dertil  vilde  der  ikke  behøves  mange  Favne  Sten,  og  det  er  næppe 
for  dristig  en  Formodning,  at  de  smukke  Kridtsten  fra  Stubbe- 
købing Kirke  og  Københavns  Slot  er  bleven  ført  over  til  den 
tyske  Kyst  og  anvendt  ved  Bygningsarbejder  der. 

Om  den  Tilbagegang,  det  fjendtlige  Besøg  i  1368  voldede 
Byen,  har  vi  uden  Tvivl  et  Vidnesbyrd  i  den  for  berørte  Omstæn- 
dighed, at  Kong  Oluf  1386  maa  træde  til  og  udstede  foran  anførte 
Kongebrev  for  at  værne  om  Byens  Rettigheder  paa  dens  Leje  paa  Fal- 
sterbo.  Ti  det,  at  Lejet  kommer  i  Forfald  er  vel  netop  en  Følge  af, 
at  det  ikke  besøges  saa  stærkt  som  før,  og  den  naturligste  Grund 
til,  at  Fiskeriet  for  Stubbekøbings  Vedkommende  er  taget  af,  turde 
vel  være  den,  at  Byen  ikke  har  saa  mange  Fartøjer,  som  den 
havde  før. 

1414  stadfæster  Erik  af  Pommern  i  Roskilde  Stubbekøbings 
Privilegier,  og  tretten  Aar  senere,  under  Krigen  med  Hansestæ- 
derne,  har  den  sikkert  paa  ny  haft  Besøg  af  sine  gamle  Venner, 

Lybækkerne.  Ti  det  er  næppe  afgjort,  at  den  Skanse  eller  Vold, 
som  Bønderne  ifølge  en  gammel  Optegneise  i  1427  skal  have 
opkastet  tværs  over  Syd-Falster  i  Væggerløse  Sogn,  har  formaaet 
at  holde  dem  borte. 

Om  end  Stubbekøbing  i  mere  end  et  Hundrede  Aar  hævdede 
sig  som  Falsters  første  By,  havde  Nykøbing  dog  i  een  Henseende 
taget  Luven  fra  den.  Vor  Bys  Betydning  som  Flaadestation,  som 
medførte  Kongens  hyppige  Ophold  paa  Stedet,  hørte  Fortiden 
til.  Nu  tog  Kongerne  under  deres  Ophold  paa  Øen  i  Reglen 
Ophold  paa  Nykøbing  Slot.  Det  var  derfor  sikkert  en  sjælden 
Begivenhed,  da  Christjærn  I.  1453  besøgte  Stubbekøbing  og  un- 
der sit  Ophold  i  Byen  stadfæstede  dens  Privilegier.  Men  allerede 
1456  var  han  her  igen,  og  tilskriver  herfra  25.  August  Ridder 
Niels  Eriksen  et  Brev  om  ufortøvet  at  sende  Mel  og  Malt  til 
Sverige. 

De  to  Øer  Lolland-Falster  indtager  en  Særstilling  mellem 
de  Danske  Provinser,  for  saa  vidt  de  i  en  lang  Aarrække,  lige 
til  Charlotte  Amalies  Død  1714,  har  været  Dronningerne  udlagt, 
—  ganske  vist  med  Afbrydelser  —  som  Livgeding  eller  som  sær- 
ligt Underhold.  Dette  Forhold  synes  alt  at  være  begyndt  under 
Christjærn  I.;  ti  efter  et  Brev  at  dømme,  som  Dronning  Dorotea 
1469  skriver  til  Væbneren  —  milltan  nostro  —  Oluf  Pedersen 
paa  Svenstrup,  synes  hun  paa  den  Tid  at  have  været  Stadens 
og  dermed  Øens  Herskab.  Og  som  saadan  tager  hun  sig  af 
en  Borger  i  Stubbekøbing,  Jes  Frændesen,  hvem  hun  erfarer, 
at  Oluf  Pedersen  agter  at  beskatte  ,;0g  fejde  ham  tilmed«, 
hvilket  hun  herved  forbyder  ham.  Har  Oluf  Pedersen  noget  at 
fordre,  skal  han  indkomme  for  Kongen  eller  for  hende  og  pleje, 
hvad  Ret  er. 

I  1478  fik  Stubbekøbing  endnu  en  Gang  fint  Besøg,  idet 
den  unge  Fyrstinde  Kirstine  af  Saksen  i  August  Maaned  paa  en 
statelig  Flaade  blev  ført  fra  Warnemiinde  til  Orønsund  for  at  gaa 
i  Land  her  i  Byen.  Hun  ledsagedes  af  sin  Farbroder  Hertug 
Albert,  Erkebispen  af  Lund  og  Marsken  Klaus  Rønnov  og  var 
paa  Rejse  til  København,  hvor  hun  skulde  holde  Bryllup  med 
den  udvalgte  Konge,  Prins  Hans. 

1482,  Aaret  efter  Christjærn  I.s  Død,  i  Maj  blev  der  fra 
Stubbekøbing  sendt  en  Borgmester  og  to  Raadmænd  for  at  hylde 
Kong  Hans  paa  Rigsdagen  i  Kallundborg.  Det  er  betegnende 
for  Kong  Hans,  hvem  man  har  kaldet  Grundlæggeren  af  den 
Danske  Orlogsflaade,  at  de  første  Ordrer,  der  udgaar  fra  ham, 
angaaende  Kystbyen  Stubbekøbing,  gælder  Bygningen  af  et  Skib. 

De  urolige  Forhold  under  Unionstiden  giver  sig  over  for  vor 
By  Udslag  i  en  Mængde  Udskrivninger  af  forskellig  Slags,  men 
sikkert  alle  lige  uvelkomne.  Idet  vi  opsætter  at  give  en  samlet 
Oversigt  over  alt,  hvad  der  kan  kaldes  „Byens  Tynge",  —  Skatter, 
Ydelser  in  natura,  Udbud,  Borgerleje  (Indkvartering)  m.  m.  til 
et  Afsnit  for  sig,  skal  kun  her  bemærkes,  at  det  næppe  vil  være 
rigtigt  af  Ydelsernes  Størrelse  fra  Byer  i  de  forskellige  Landsdele 
ved  enkelte  Lejligheder,  at  drage  Slutninger  om  Byernes  Størrelse 
i  Forhold  til  hinanden.  Den  større  By  vil  vel  altid  yde  mere  end 
den  mindre;  men  der  kan  gøre  sig  saa  mange  forskellige  Forhold 
gældende,  som  vi  i  vore  Dage  ikke  er  i  Stand  til  at  give  den 
rette  Vægt,  ja  mulig  slet  ikke  faar  Øje  paa,  og  som  kan  være 
af  den  største  Betydning  for  den  rette  Forstaaelse.  En  gennem 
flere  Aar  fortsat  Sammenligning  mellem  Stubbekøbing  og  Nykø- 
bing vil  dog  med  utvivlsom  Sikkerhed  vise,  at  vor  By  til  en  Be- 
gyndelse er  den  overlegne;  efter  det  skaanske  Sildefiskeris  Til- 
bagegang kommer  Nykøbing  op  paa  Siden  af  den,  og  da  endelig 
den  virksomme  og  myndige  Enkedronning  Sophie  kort  efter  Fre- 
drik II.s  Død  kommer  til  at  bo  paa  Nykøbing  Slot,  bliver  Stubbe- 
købing snart  lagt  langt  tilbage. 

1504  fik  Byens  Borgere  ved  Kong  Hans's  særdeles  Gunst  Ret 
til  at  benytte  de  omkring  Byen  liggende  Vanger  til  Græsning  „for 
den  Villighed  og  Trofasthed  de  os  og  Riget  gjort  og  bevist  have". 
Havde  dette  Brev  været  dateret  1514  i  Stedet  for  1504,  vilde  det 
have  været  naturligt  at  antage,  at  den  af  de  Stubbekøbing  Mænd 
udviste  Trofasthed  og  Villighed  var  lagt  for  Dagen  i  Krigen  1510 
mellem  Kong  Hans  og  Hansestæderne,  da  Lybækkerne  var  gaaet 
i  Land  paa  Møn  og  havde  ødelagt  Købstaden  Borre,  saa  den 
aldrig  rejste  sig  siden,  og  angreb  Stege.  Her  blev  de  imidlertid 
slaaet  saa  eftertrykkeligt  tilbage,  at  de  maatte  forlade  Øen.  Stubbe- 
købing nævnes  ikke  med  et  Ord,  men  den  er  vel  heller  ikke 
bleven  uberørt,  naar  Krigen  luede  i  dens  umiddelbare  Nærhed. 
Ellers  maa  deres  gode  Tjeneste  lægges  hen  til  Unionskrigen  eller 
Ditmarskertoget,  og  det  ligger  da  maaske  nærmest  at  tænke  paa 
Troppetransport  eller  Tilførsel  af  Proviant  m.  m.  under  det  sidste. 

St.  Hans  Dag  1513  bekræftede  Christjærn  II.  paa  Vording- 
borg Slot  Stubbekøbing  Bys  Privilegier,  og  St.  Gertruds  Dag 
1517  udstedte  han  paa  Nykøbing  Slot  følgende  Brev: 

,/Vi,  Christjærn  II,  med  Guds  Naade  Dannemarkes, 
Norges,  Wendes  og  Gottes  Konning,  udvalgt  Konning  til 
Sverige  osv.  gøre  Alle  vitterligt,  at  vi  af  Vor  synderlig  Gunst 

og  Naade  saa  og  Vore  kære  Undersaatter  i  Stubbekøbing  til 
Gode  og  Bistand  have  nu  saa  skikket  og  ville,  at  herefter 
holdes  skal,  at  fornævnte  Vor  Købstad  Stubbekøbing  og 
vore  Borgere  der  sammesteds  maa  og  skulle  herefter  ligge 
og  høre  under  Vort  eget  Fadebur.  Ti  forbyde  vi  alle,  ihvo 
helst  de  ere  eller  være  kunne,  særdeles  Vore  Fogeder  og 
Embedsmænd,  forskrevne  Vore  kære  Undersaatter  i  Stubbe- 
købing herimod  at  hindre,  hindre  lade,  møde,  dele,  pladse, 
umage  eller  i  nogen  Maade  at  forurette,  under  Vor  konge- 
lige Hævn  og  Vrede.  Givet  paa  Vort  Slot  Nykøbing,  Tors- 
dag næst  efter  St.  Gertruds  Dag,  Aar  efter  Christi  Byrd  1517." 

Stubbekøbing  kunde  saaledes  stadig  glæde  sig  ved  den 
kongelige  Gunst  og  Naade.  Ikke  blot  havde  Fadebursbyerne  større 
Selvstændighed  end  de  andre  Byer,  men  de  havde  tillige,  hvad 
tilstrækkeligt  fremgaar  af  Kongebrevet,  Fordele  og  Lettelser 
ved  at  ligge  direkte  under  Hofholdningen  og  svare  sine  Afgifter 
hertil  uden  Mellemkomst  af  den  stedlige  „Embedsmand". 

Desværre  vejede  den  kongelige  Naade  i  Krigstid  lige  saa 
lidt  som  Truslerne  om  kongelig  Hævn  og  Vrede.  Da  Lybækkerne 
1522  fejdede  paa  Kysterne  og  „mere  end  Halvdelen  af  Møns 
Land  var  brændt  og  øde",  har  Stubbekøbing  sikkert  heller  ikke 
kunnet  undgaa  at  faa  sin  Part  af  Svien,  om  end  ikke  det  omtales 
noget  Sted  i  Historien. 

Aaret  efter  blev  Falster  udlagt  til  Enkeunderhold  for  Frederik 
Ls  Hustru,  Dronning  Sophie,  men  Stubbekøbing  By  vedblev  at 
ligge  under  Kronen. 

Om  Reformationstiden  og  al  dens  gærende  Uro  har  vi  der- 
imod Vidnesbyrd  fra  Byen  selv.  Det  er,  som  man  kan  vente,  kun 
smaa  og  svage  Dønninger,  der  naar  herind  fra  de  store  Storme 
ude  paa  Verdenshavene,  men  det  er  dog  uden  Tvivl  Forventnin- 
ger om,  at  nu  er  Tiden  kommen  til  at  afkaste  Kirkens  trykkende 
Aag,  dér  gør  det  nødvendigt  for  Frederik  I.  at  indskærpe  dem, 
som'  bygge  og  bo  paa  Lolland  og  Falster,  vedblivende  at  yde 
Biskoppen  og  Præsterne  Tiende  og  øvrige  Gejstligheden  tilkom- 
mende Afgifter.  Borgerne  i  Stubbekøbing  har  sandsynligvis  lige- 
som i  Nykøbing  og  de  fleste  andre  Byer,  været  ivrige  Tilhængere 
af  Christjærn  II.  og  den  nye  Lære.  De  havde  i  deres  umiddelbare 
Nærhed  en  af  hans  bedste  Mænd,  Henrik  Gjøe,  der  efter  sit  Gifter- 
maal  1527  boede  paa  Skørringe,  berømt  som  Københavns  tapre 
Kommandant  i  Belejringen  1523.  Som  de  fleste  af  sin  Slægt  stod 
han  sikkert  paa  Lutherdommens  Side,   og  har   vel   øvet  sm  Ind- 

f lydelse  paa  Stedet,  hvor  lian  boede.  Fra  1532  har  man  to  Skri- 
velser, af  hvilke  den  første  synes  at  vise,  at  godt  Folk  i  Byen 
med  priselig  Forsigtighed  har  vidst  at  indrette  sig  for  det  Tilfælde, 
at  der  skulde  ske  en  Forandring  i  de  kirkelige  Forhold.  Per 
Fynbo,  Borger  i  Stubbekøbing,  havde  nemlig  „nogen  Tid  siden 
forleden"  givet  en  Sum  Penge  til  Sankte  Anne  Alter  udi  Stubbe- 
købing Kirke  paa  saadant  Vilkaar,  at  om  samme  Messe  og  Tje- 
neste (det  har  altsaa  været  Penge  til  en  Sjælemesse,  han  har  givet 
Kirken)  ikke  holdes,  da  skulde  samme  Penge  komme  tilbage  til 
ham  og  til  hans  Arvinger  igen.  Af  den  anden  Skrivelse  (Juni 
1532)  ser  man,  at  den  i  den  gamle  Kirke  saa  fundamentale  Tro 
paa  Skærsilden  og  Sjælegavernes  Betydning  var  fuldstændig  rokket. 
Ti  Mikkel  Henriksen  har  berettet,  at  hans  Forældre  har  givet 
en  Gaard  i  Stubbekøbing  til  Sankte  Gertruds  Kapel.  Men  nu  har 
kgl.  Majestæt  undt  og  tilladt,  at  dersom  findes,  at  han  er  ret 
Arving  dertil,  maa  han  beholde  samme  Gaard  frit  og  kvit  sin 
Livstid,  hvorefter  den  „siden  skal  komme  til  et  Hospital".*) 

Mærkeligt  nok  foreligger  der  et  Dokument,  der  synes  at  an- 
tyde, at  Spørgsmaalet  om  Skærsilden  og  dermed  om  Sjælemes- 
sernes Værdi  i  det  hele  taget  har  spillet  en  vis  Rolle  under  Over- 
gangen til  den  ny  Trosform  i  Stubbekøbing. 

Det  paagældende  Dokument  er  et  Vidnesbyrd,  aflagt  9.  Juli 
1530  af  Byens  Sognepræst: 

»Hr.  Laurids  Clementsen,  Sognepræst  til  Stubbekøbing, 
vidner,  at  hver  St.  Anne  Højtid,  som  holdes  for  St.  Anne 
Alter  i  Stubbekøbing,  og  han  prædikede  og  kundgjorde 
Guds  Ord  for  Menigheden,  haver  han  bedet  fra  Prædike- 
stolen for  velbyrdige  Mænds  Sjæle,  som  er  Henrik  Jensen, 
Jep  Hansen,  Fru  Birgitte,  Jens  Henriksen,  og  er  det  ham 
vitterligt,  at,  medens  Hr.  Severin  Brandt  levede,  ogsaa  han 
eller  andre  i  hans  Sted  prædikede  og  bad  for  fornævnte 
velbyrdige  Folks  Sjæle". 

I  den  følgende  Tid  var  det  ganske  forbi  med  den  lille 
Bys  Fred  og   idylliske  Ro.    Under  Grevens  Fejde   blev  den  dra- 


*)  Det  er  ikke  usandsynligt,  at  Forbindelsen  med  Sønderjylland  og  mulig 
særlig  med  Haderslev,  der  var  en  naturlig  Følge  af  Stubbekøbings  Beliggenhed 
ved  Smaalandshavet,  som  altid  benyttedes  af  Datidens  Skibe,  kan  have  bidraget 
væsentlig  til  den  ny  Læres  hurtige  Antagelse  i  Byen.  Haderslev  var  den  første 
ordnede  lutherske  Kirkeprovins  i  Landet  (1528). 

get  med  ind  i  de  store  Bevægelser.  I  Juni  1534  var  Greven  af 
Oldenborg  som  den  fangne  Konges  Mand  og  Hjælper  gaaet  i 
Land  ved  København,  og  snart  efter  kom  den  jyske  Adelsmand, 
Mikkel  Blick,  og  andre  af  Kong  Christjærns  gode  Mænd  til  Fal- 
ster og  rejste  Borgerskabet  og  Almuen  i  den  fangne  Konges 
Navn.  Det  synes  at  være  gaaet  haardt  ud  over  Adelen  og  alle 
dem,  »der  ikke  vilde  gaa  Greven  til  Hånde".  Herregaardene  blev 
plyndret,  og  Nykøbing  Slot,  hvor  Knud  Gyldenstjerne  sad  som 
Lensmand,  blev  belejret.  Han  var  af  Folkemeningen  udpeget 
som  sin  Fætter  Torben  Okses  Medhjælper  i  Mordet  paa  Dyveke, 
og  havde  i  1532  opbragt  alle  den  gamle  Konges  Venner  imod 
sig  ved  sin  raa  Adfærd  overfor  ham  paa  Overfarten  til  Sønder- 
borg. Tilmed  holdt  han  med  den  katolske  Del  af  Adelen  og  var 
almindelig  berygtet  for  sin  Voldsomhed,  saa  han  har  næppe  været 
synderlig  afholdt  i  sit  Len.  Derfor  kan  man  maaske  nok  forud- 
sætte, at  Stubbekøbing  Borgere  har  gjort  fælles  Sag  med  dem  fra 
Nykøbing,  da  Mikkel  Blick  førte  dem  mod  Slottet;  det  blev 
taget  22.  August,  Lensmanden  blev  som  Fange  ført  til  Køben- 
havn, og  Christjærn  li.s  Mænd  var  Herrer  paa  Øen. 

I  December  1534  har  Stubbekøbing  vel  haft  sin  Part  af 
Indkvarteringen  af  den  Lybske  Styrke,  »2000  gode,  mønstrede 
Knægte",  der  under  Greven  af  Hoya  og  Markus  Meyer  var  lan- 
det i  Nykøbing  og  her  paa  Falster  skulde  vente  paa  videre  Or- 
drer. De  kom  under  Foregivende  af  at  skulle  hjælpe  den  fangne 
Konges  Tilhængere  i  Danmark  »og  for  at  hjælpe  Kong  Christ- 
jærn af  Fængslet  igen",  men  skulde  i  Virkeligheden  kun  tjene 
Lybæks  egen  dansk-fjendtlige  Politik,  og  har  sikkert  ikke  været 
behagelige  Gæster.  Og  det  næste  Aar,  i  Forsommeren,  da  de 
maaske  kunde  have  været  til  nogen  Nytte  under  den  forenede  dansk- 
svensk-preussiske Flaades  Plyndringer  paa  de  to  værgeløse 
Øer,  var  de  borte.  Det  var  disse  Plyndringer,  som  blev  forbudt 
af  den  brave  Peder  Skram,  der  ikke  kunde  bringe  det  over  sit 
Hjærte,  at  give  Flaadens  Sømænd  og  Landsknægte  frit  Spil  paa 
hans  Fædrelands  Jord.  Men  Peder  Skram,  der  som  Christian  III  s 
Mand  var  Overanfører  for  Flaaden,  havde  nær  maattet  bøde  med 
Livet  for  dette  Forbud.  Ti  der  udbrød  blandt  Mandskaberne  et 
sandt  Raseri,  da  de  saa  sig  berøvet  denne  Lejlighed  til  at  gøre 
Bytte,  og  paa  Admiralskibet  udbrød  der  Mytteri,  under  hvilket 
Søhelten  selv  blev  truet  paa  Livet  i  sin  Kahyt  og  kun  med  Møje 
bjergede  sig  fra  de  rasende  Folk. 

Kort  efter,  vistnok  i  Juni  1535,  blev  Nykøbing  Slot  erobret 
tilbage  af  Peder  Skram,   og  Christian  III.s  Tropper   var  nu  Her- 

rer  over  Ocnic.  Stubbckobiii^  har,  soni  alle  Kobstædernc,  sand- 
synligvis inaattet  sende  en  Del  af  sine  Borgere  til  Kongen  for  at 
gorc  Knæfald  for  liain  og  love  Rod  og  Redrin(:,  ti  i  den  forste 
Uge  efter  Knud  Konges  Dag  (10.  Juli)  1535  udsteder  han  et  Be- 
skærinelsesbrev  for  Byen  i  Almindelighed  og  for  Anders  Otssen 
af  Stubbekobing  i  Særdeleshed.  Om  nogen  streng  Fremfærd  over 
for  de  enkelte  Borgere  synes  der  ikke  at  have  været  Tale.  De, 
der  tog  Sankt  Olufs  Alters  Oaard  i  Aastrup,  samt  samme  Alters 
Værge  i  Stubbekobing  blev  senere  stævnet  ind  for  Herredagen, 
og  mulig  er  det  en  sen  Efterslæt  fra  Orevens  Fejde  og  Opstan- 
den, naar  Anne  Andersdatter  i  Stubbekøbing  i  September  1551 
faar  Brev  paa  en  halv  Oaard,  som  var  tilfalden  Kongen  i  denne 
By,  og  som  var  fradømt  hendes  Husbond. 

Ligesom  Landets  andre  Kobsta^ier  maatte  Stubbekobing 
finde  sig  i  mange  og  store  Udskrivninger  og  straks  sende  Proviant 
i  Mængder  til  Kongens  Tropper  foran  København,  hvor  han 
havde  slaaet  Lejr  2Q.  Juli  1535.  Byen  synes  tillige  at  have  været 
Udskibningsstedet  for  den  Fetalje,  der  i  det  hele  blev  udskrevet 
paa  Lolland-Falster,  og  Kongen  sendte  Orlogsmænd  dertil  for  at 
ledsage  Proviantskibene  sikkert  til  København.  Der  udstedes 
strenge  Forbud  mod  at  fore  Heste,  Oksne,  Kvæg,  Fæ  o.  1.  til 
Tyskland,  og  det  skaffer  de  Stubbekøbing  Mænd  en  alvorlig 
Røffel,  da  det  kommer  for  Kongens  Øre,  at  dette  Forbud  bliver 
overtraadt,  eftersom  »det  er  fliget  til  stor  Skade",  at  Fetaljen  saa- 
ledes  føres  af  Landet.  Der  blev  ogsaa  paalagt  en  Ekstraskat, 
straks  efter  at  Christian  Ill.s  Herredømme  er  bleven  anerkendt, 
ved  hvilken  Lejlighed  Stubbekobing  har  maattet  punge  ud  med 
000  Mark  i  Sølv.  Næste  Aar  slap  Byen  ikke  saa  let;  da  maatte 
den  svare  1500  Mark  og  Aarct  efter  paany  000  Mark.  Ved  Siden 
heraf  var  det  Smaating,  at  der  udskreves  Skibe  baade  til  Last  og 
til  at  holde  Søen  ren  samt  endelig  til  at  forsæMike  Havneindløbene 
med  i  København  for  at  sikre  Kongens  Skibe,  da  de  gik  i  Vin- 
terleje.  Indtil  disse  Skuder  kunde  komme,  skulde  der  ligge  Vagt- 
poster ude  for  at  hindre  Lybækkerne  i  at  bringe  de  Belejrede 
nogen  Hjælp.  At  et  af  disse  Vagtskibe  har  været  fra  vor  By,  ser 
man  af  et  Brev  fra  Kongen,  hvori  han  ikke  er  ganske  naadig: 

„Et  Brev  til  Stubbekiopen(!),  at  vi  forundres,  hvorfor  den 
Jagt  uden  Forlov  saa  er  løben  hjem,  at  hun  kommer  straks  igen 
og  lober  i  Kallebo  Sund  til  vor  Bojert,  som  Jep  Torszen  er  paa." 
Samtidig  fik  Stubbekøbing  Baadsfolk  „udi  Vinterleje  til  paa  For- 
aaret,  at  hans  Naade  haver  dem  Behov  paa  Skibene  igen,  og 
skulde  betales    derforc,   som   det   haver  været  Sædvane  udi  Køn- 

ning  Hans's  o^  Konp:  Frederiks  Tid".  Her  sippes  det  klart  o^  ty- 
deligt, at  der  skal  gives  Godtgørelse  for  denne  Indkvartering, 
men  to  Aar  senere  gaas  der  frem  paa  en  anden  Maade.  f)a 
Kongen  med  Rigsraadets  Samtykke  agter  at  holde  „et  Tal  Lands- 
knægte, vore  Undersaattcr  til  liedste,  paa  Maaneds  Sold",  beder 
han  Købstadborgerne  selv  indsende  en  saa  stor  Sum  som  de 
var  takserede  for  for  et  Aar  siden.  Men  hvis  det  besværer  dem 
at  udrede  disse  Penge,  og  de  heller  vil  holde  samme  Lands- 
knægte, skal  de  give  det  til  Kende  for  Kentemesteren. 

Det  var  Frygten  for  den  fangne  Konge  og  hans  mulige 
Forbindelser  i  Udlandet,  der  gjorde  det  ønskeligt  for  Christian 
III.  at  have  disse  Landsknæ'gte  rede.  Samme  Aar,  1537,  udgaar 
der  Breve  til  Stubbekøbing  Borgere  ligesom  til  alle  Købstadmænd 
over  hele  Riget  at  holde  gode  Rustninger,  »at  de  saa  meget  des 
bedre  kunde  afværge  alle  deres  q^qu  Skade  og  f-ordæ'rv,  om 
noget  paakommer  af  vore  og  Rigens  Fjender.  Ti  bede  vi  eder  og 
ville,  at  I  straks  med  det  første  retter  eder  efter  at  være  fortænkt  til 
at  holde  gode  Rustninger,  Harnisker,  Rør,  lange  Spyde  og  anden 
lang  Værge  og  være  til  rede  at  lade  eder  bruge,  om  Behov 
gøres  ...  og  skulle  I  selv  udvælge  en  Borgmester  eller  Raad- 
mand,  som  skal  være  eders  Høvedsmand,  hvilken  I  da  skulle 
være  hørig  og  lydig." 

Brevet  ender  med  en  Paamindelse  om  straks  med  det  første 
at  lade  det  Sølv  fremkomme,  som  de  har  faaet  Besked  om.  Nem- 
lig den  ovennævnte  Sølvskat  paa  000  Mark,  som  paa  et  Møde 
1537  var  bleven  samtykt  af  en  Borgmester  og  to  Borgere  fra 
hver  Købstad.  Først  med  Freden  i  Speyer  1544  synes  der  at 
være  faldet  Ro  over  Sindene. 

Man  var  i  de  Dage,  som  endnu  i  vore,  sig  selv  nærmest. 
1  1543  skulde  der  lægges  nogle  Landsknægte  i  Borgeleje  i 
Stege,  og  der  fremkommer  i  den  Anledning  fra  Stege  Bys  Bor- 
gere en  Besværing  til  deres  Lensmand,  som  har  nogen  Interesse 
ogsaa  for  Stubbekøbing.  De  er  ikke  i  Stand  til  at  underholde 
disse  Landsknægte,  skriver  de,  „eftersom  Størstedelen  af  Borgerne 
er  ovre  til  Falsterbo  eller  andetsteds  til  Fiskeri  og  om  deres  Næ- 
ring, saa  at  fleste  Huse  i  Byen  staa  tillukkede  og  hverken  Hus- 
bond eller  Hustru  hjemme,  dertil  tomme  Huse  og  ingen  Fetalje, 
ti  denne  have  de  taget  med  sig."  Lensmanden  i  Stege  holder 
naturligvis  med  sine  Folk  og  giver  Anvisning  paa  at  lægge  Knæg- 
tene over  i  Nykøbing  og  Stubbekøbing  eller  andetsteds.  Men 
det  er  kun  et  Forslag  for  at  blive  dem  kvit  og  ikke  et  Udtryk 
for,  at   disse   Byer   bedre   kan    have   dem.    Ti   de   Stubbekøbing 

Folk  var  uden  Tvivl  lige  saa  ivrige  for  deres  Fiskeri  og  Næ- 
ring paa  Falsterbo  og  andetsteds  og  lige  saa  meget  ude  om 
deres  Erhverv  som  de  fra  Stege.  Og  hvad  der  gælder  den  ene 
By,  gælder  sikkert  lige  saa  meget  den  anden.  Vi  ser  da,  at  endnu 
i  1543,  selv  efter  at  Fiskeriet  i  Sundet  var  gaaet  saa  stærkt  ned  ad 
Bakke,  var  Deltagelsen  fra  de  danske  Byer,  hvorfra  der  ikke  blot 
kom  Fiskere  og  Søfolk  derover,  men  tillige  Købmænd  og  Kræm- 
mere, Haandværkere  og  Øltappere  og  mange  andre,  dog  endnu 
saa  stor,  at  Byerne  næsten  var  affolkede  i  Fisketiden.  Fiskeriet  og 
Markedet  varede  fra  24.  August  til  9.  Oktober,  eller  som  det  i 
Datidens  Sprog  hed:  fra  Sankt  Bartholomæi  Dag  til  Sankt  Diony- 
sii  Dag.  Andetsteds  fra  veed  vi,  at  al  Retspleje  hvilede  i  denne 
Tid,  «og  Bisperne  drog  nødig  paa  Visitats". 

Stubbekøbings  Betydning  som  Sø-  og  Handelsstad  i  det 
XVI.  Aarhundredes  første  Halvdel  giver  sig  blandt  andet  til  Kende 
derved,  at  den  tillige  med  Helsingør,  Køge,  Næstved,  Nakskov, 
Aalborg  og  enkelte  andre  Byer  sender  Borgmestre  og  Raadmænd, 
—  en  Borgmester  og  en  Raadmand  fra  hver  —  til  København  i 
Februar  1516  til  et  Handelsmøde,  for  om  mulig  at  opnaa  forskellige 
Begunstigelser  paa  Handelens  Omraade.  De  ønsker  Ret  til  selv  at 
salte  Sild,  og  sælge  den  saltede  Sild  til  de  fremmede  Købmænd; 
Fuldmagt  til  at  tage  Sise  af  01  og  Vin,  „af  hvilken  Sise  vor 
kæreste  naadige  Herre  tager  Halvdelen,  og  Staden  Halvdelen  til 
dens  Bygning  og  Forbedring";  de  bede  endelig  om,  at  det  maa 
blive  Bønderne  —  det  synes  særlig  at  gælde  Bønderne  paa  Lolland, 
Falster  og  Møen  —  forbudt  at  sejle  til  Byerne  baade  indenlands  og 
udenlands  med  Handelsvarer  imod  ^alle  Købstadmænds  Privilegier 
og  Friheder".  Svaret  maa  i  al  Fald  have  været  delvis  imøde- 
kommende, men  samtidig  har  man  sikkert  gjort  de  gode  Købstad- 
mænd opmærksom  paa,  at  den  eneste  virkningsfulde  Maade  at 
hindre  Bønderne  i  at  sejle  til  andre  Byer  end  deres  egen  med 
Varer,  i  Riget  og  uden  for  Riget,  var,  at  de  selv  købte  Bøn- 
dernes Varer  og  betalte  med  rede  Penge.  Men  Bønderne  kunde 
i  Reglen  snarere  vente  at  faa  rede  Penge  hos  de  fremmede  Køb- 
mænd, end  hos  deres  egne,  og  derfor  søgte  de  dem.  For  at  hindre 
dette,  fik  Stubbekøbing  Borgere  ligesom  andre  Købstadmænd  paa 
Lolland  og  Falster  i  1516  Paabud  om  at  af  købe  Bønderne  deres 
Varer  -  der  ikke  maatte  sendes  til  Tyskland  —  og  betale  dem 
med  Penge. 

Bønder  skulde  nære  sig  ved  Landbrug  og  Købstadmænd 
ved  By-Haandtering,  eller  som  det  hedder  i  et  af  Christjærn  I.s 
Breve:   „Bonden  bjerge  sig  af  Ager  og  Eng  og  Købmand  af  sit 

Købmandsskab".  Men  Købmændene  maatte  finde  sig  i  mange 
Indskrænkninger,  naar  det  almene  Vel  krævede  det,  og  man  for- 
staar,  at  det  efter  en  Borgerkrigs  Ødelæggelser  kunde  være  nød- 
vendigt at  forbyde  enhver  Udførsel  af  Fødevarer  til  Udlandet. 
Der  var  Brug  nok  for  det  altsammen  herhjemme.  1  1537  fik 
Borgerne  i  Stubbekøbing  og  andre  smaalandske  Byer  Forbud 
mod  Udførsel  af  Høns,  Ænder,  Gæs,  Lam  og  anden  ædende 
Vare.  Samme  Aar  fik  de  Lov  til  at  maatte  købe  Korn  i  Sjælland 
og  Smaalandene  „dog  med  det  Skel,  at  de  certificere  for  Lens- 
manden, i  hvis  Land  de  købendes  vorder,  at  de  samme  Korn  ikke 
andetsteds  føre  ville,  end  til  By  og  bruge  det  til  deres  eget  Be- 
hov". Tyve  Aar  senere  tillades  det  de  samme  Købstadmænd  at 
føre  Korn  fra  den  ene  Landsdel  til  den  anden,  men  ikke  ud  af 
Riget.  Hvis  nogen  Borger  opkøber  Korn  i  Spekulation  om  Dyr- 
tid, vil  Kongen  sørge  for,  at  han  nødes  til  at  sælge  det  til  andre 
af  Kongens  Undersaatter  for  en  skellig  Pris.  Og  Borgerne  har 
den  Pligt  at  passe  paa,  at  deres  By  ikke  bliver  blottet  for  Korn. 
Det  var  vel  i  Forstaaelse  af,  at  Borgerne  alene  var  i  Stand  til 
at  skønne  over  Tilstrækkeligheden  eller  Utilstrækkeligheden  af 
Byens  foreliggende  Kornforraad,  at  der  ved  Missive  af  20.  Oktober 
1556  forlangtes  en  Erklæring  fra  Købstæderne  om,  hvorvidt  de 
ønskede  et  Forbud  mod  Udførsel  af  Korn  eller  ej. 

Det  havde  fra  Christjærn  I.s  Tid  været  forbudt  at  indføre 
tysk  01  i  Landet,  for  at  ikke  Tyskerne,  ved  at  forhøje  Priserne 
paa  det  meget  efterspurgte  tyske  01,  skulde  tage  Repressalier  for 
forskellige  for  dem  ubehagelige  Skattepaalæg  i  Danmark.  I 
1558,  7.  Marts  tillades  det  ~  paa  Grund  af  mange  Købstadmænds 
Klager  -  Stubbekøbing  og  forskellige  andre  Byer  at  indføre  tysk 
01  her  i  Riget,  saavel  ved  indlændiske  Borgere  som  ved  udlæn- 
diske,  -  Kronens  Told  selvfølgelig  uforkrænket  i  alle  Maader. 
Det  er  sandsynligvis  for  at  kunne  indføre  denne  attraaede  Drik, 
som  før  nævnte  Aar  kun  maatte  indføres  af  Fremmede,  at  den 
samme  Jens  Fynbo,  som  vi  kender  fra  før,  i  August  153Q  under 
Christian  Ill.s  Ophold  i  Stubbekøbing  fik  Tilladelse  til  at  maatte 
med  Hustru  og  Børn  drage  til  Rostock  og  bo,  saa  længe  ham 
lyster,  og  siden  ind  i  Riget  igen  og  handle  med  Købmandsskab 
her  i  Riget  som  en  fremmed  Købmand. 

Men  naar  vi  ser,  at  Anders  Clemensen,  Foged  paa  Trane- 
kær, tager  en  ærlig  Stubbekøbing  Borger  til  Fange  og  arresterer 
hans  Skib  og  Gods  (i  Slutningen  af  1555),  maa  Grunden  vistnok 
søges  i  det  omtalte  Forbud  mod  at  føre  bestemte  Varer  ud  af 
Landet.    Stubbekøbing-Manden,   Jan   Clemmensen    Bryde,  agtede 


36 

imidlertid  ikke  at  finde  sig  i  den  Behandling  og  stævnede  sin 
Modpart  til  at  møde  for  sig  i  Rette  paa  Københavns  Slot  Ons- 
dag 26.  Februar  1556. 

For  at  kunne  føre  Kontrol  med  Tolden  og  med  de  forskel- 
lige Søfarts-  og  Handelsbestemmelser  besluttede  Kongen  sig  i 
1550  til  at  indføre  Søbreve.  1  nævnte  Aar  indfandt  der  sig  Ud- 
sendinge —  „Herremænd"  —  i  Stubbekøbing  og  stævnede  Byens 
Borgmestre,  Raadmænd  og  menige  Borgere  for  sig  paa  Raadhuset. 
Her  gav  de  dem  Kongens  Villie  til  Kende,  „hvorledes  hverken  de 
selv  eller  andre,  som  sejlede,  ladede  eller  lossede  for  deres  By,  her- 
efter maa  sejle  noget  Steds  inden  Riget  eller  uden  Riget,  uden  de 
have  Borgmesters  og  Raads  Søbrev,  fra  hvilken  By  de  udløbe, 
lydende  hvor  de  høre  hjemme,  hvor  heden  de  ville,  og  med 
hvad  Gods  de  er  lastede,  samt  iivor  meget  af  hver  Slags,  at  vor 
Told  bliver  uforsømmet".  Desuden  paalægges  det  alle  Skippere  at 
stryge  deres  Sejl  for  Helsingør  og  lægge  bi,  at  Tolderen  kan 
komme  der  om  Bord. 

I  September  Maaned  1551  har  Christian  III.  selv  været  i 
Stubbekøbing.  Man  har  et  Brev  fra  ham,  dateret  vor  By  den  4. 
i  denne  Maaned  og  skrevet  til  Melanchton.  Allerede  i  Juni  havde 
Byen  faaet  Besked  om,  at  den  skulde  »holde  Kongen  en  Nat",  dvs. 
skulde  underholde  Kongen  og  hans  hele  Følge  et  Døgn,  naar 
han  paa  sin  sædvanlige  Gæsteri-Rejse  kom  til  Egnen,  —  en  Byrde, 
der  ikke  var  saa  ganske  ringe.  Stubbekøbing  var  i  øvrigt  takse- 
ret til  to  Nætters  Gæsteri. 

Kort  Tid  efter  Kongens  Besøg  har  der  fundet  en  Brand 
Sted  i  Stubbekøbing.  Man  har  kun  Kendskab  til  den  gennem  et 
Brev  af  9.  Oktober  1551,  ved  hvilket  der  gives  de  Borgere  i 
Stubbekøbing,  hvis  Gaarde  er  brændt.  Tilladelse  til  at  være  fri 
for  den  aarlige  Byskat  i  tre  Aar,  „som  beløber  sig  til  30  Mark 
danske  Penge",  hvilket  Beløb  maa  afkortes  i  Byskatten. 

Den  borgerlige  Selvstændighedsfølelse,  som  saa  tydeligt  giver 
sig  til  Kende  i  de  danske  Bysamfund  i  Slutningen  af  det  XV.  Aar- 
hundrede,  havde  været  stærkt  begunstiget  af  Kongerne.  Borgerne 
blev  Kongemagtens  naturlige  Forbundsfæller  mod  den  fælles 
Modstander,  Adelen.  Men  efter  at  Kongemagten  var  gaaet  sejrrig 
ud  af  Grevens  Fejde,  styrket  ved  Inddragelsen  af  en  Mængde 
Kirkegods,  saa  den  ikke  længer  med  de  samme  Øjne  paa  Bor- 
gernes Lyst  til  selv  at  styre  deres  By  og  dens  Anliggender.  Disse 
kunde  ikke  glemme  de  Forhaabninger,  der  under  Christjærn  II.s 
Regering  var  bleven  vakt,  og  havde  svært  ved  at  falde  til  Ro 
efter  det  store  Opgør  i  Grevens  Fejde   med   deres  tidligere  Un- 

dertrykkere,  Adelsmændene,  og  de  har  sagtens,  efter  i  saa  lang 
Tid  at  have  set  hen  til  Kongen  som  deres  naturlige  Forbunds- 
fælle, haft  noget  vanskeligt  ved  at  forstaa,  at  Tingene  var  kommet 
ind  i  et  andet  Spor. 

Den  Splittelse  mellem  Borgerne  indbyrdes,  som  under  Re- 
formationen fik  et  religiøst  eller  maaske  snarere  kirkeligt  og  der- 
med et  saa  meget  skarpere  Præg,  har  uden  Tvivl  ogsaa  bidraget 
til  at  holde  Bybefolkningen  i  Uro  endnu  længe  efter  Reformationen. 

Man  ser  da  ogsaa  i  den  første  Menneskealder  efter  denne 
en  gærende  Bevægelse  i  de  danske  Købstæder.  Borgerne  nægter 
at  betale  en  eller  anden  bestemt  Skat,  Told  eller  Sise  og  sætter 
sig  op  mod  Byens  Øvrighed,  og  Byens  velvise  Øvrighed  synes 
paa  den  anden  Side  ikke  at  være  bange  for  at  lægge  sin  Myn- 
dighed for  Dagen  over  for  de  menige  Borgere  og  noget  egen- 
mægtigt sige  dem,  hvor  Skabet  skal  staa.  Paa  Smaalandsøerne 
viser  denne  Uro  sig  særlig  i  Nakskov,  Sakskøbing  og  Stubbekø- 
bing, og  i  1547  udgik  der  et  aabent  Brev  til  de  kongelige  Lens- 
mænd paa  Lolland-Falster,  —  for  Stubbekøbings  Vedkommende 
til  Peder  Okse,  af  følgende  Indhold: 

»Christian  IH.  osv.  vor  Gunst  til  forn!  Vi  give  dig  til 
Kende  at  vi  ere  komne  i  Forfaring,  hvorledes  mange  af 
vore  Købstæder  besværes  og  sker  stor  Uret  i  vor  Fraværelse, 
og  mange  Steds  er  stor  Uenighed  og  Tvedragt  mellem 
Borgmestre  og  Raad  og  Almuen  ....  Vi  bede  dig  og  ville, 
at  Du  haver  Tilsyn  udi  vor  Købstad  Stubbekøbing,  samt  at 
vore  Borgmestre  og  Raad   ikke  uforrettes  i  nogen  Maade". 

Den  Herremand,  —  altid  en  kongelig  Lensmand  i  Nær- 
heden, —  der  saaledes  skulde  føre  det  øverste  Tilsyn  med  Byen, 
sagdes  „at  have  den  i  Forsvar".  Til  hans  Pligter  hørte  bl.  a. 
at  kontrollere,  om  de  Mænd,  der  af  Borgerskabet  valgtes  til 
Borgmestre  og  Raad  mænd,  ogsaa  var  i  Stand  til  at  røgte  deres 
Embede;  han  skulde  tillige  i  Reglen  paa  Kongens  Vegne 
vælge  Kongens  Foged  i  Byen,  hvilken  Betegnelse  snart  blev  til 
Byfogeden.  Denne  var,  om  end  udgaaet  af  Borgernes  Midte  og 
uden  særlige  juridiske  Kundskaber  -  en  vis  Skrivefærdighed  maa 
dog  vel  have  været  fordret  -  Kongens  Tilsynsmand  i  Byen  selv. 
Øg  lians  væsentligste  Arbejde  har  vel  oprindelig  været  det,  at 
opkræve  de  forskellige  Bøder  og  Afgifter,  der  helt  eller  delvis 
tilkom  Kongen  som  Stadens  Herre. 

Nogle  Steder  viser  det  sig  imidlertid,  at  Borgerne  har  naaet 

et  saadant  Maal  af  Selvstændighed,  at  de  ogsaa  selv  vælger  By- 
fogeden. Dette  synes  især  at  have  fundet  Sted  i  de  Byer,  der  laa  til 
Kongens  Fadebur  og  stammer  maaske  oprindelig  fra  Christjærn 
ll.s  demokratiske  Lovgivning.  Men  betegnende  nok  brugte  Grev 
Christoffer  af  Oldenborg  under  Orevefejden  det  som  en  Lokke- 
mad for  Borgerne  at  give  dem  denne  Frihed  til  selv  at  vælge  By- 
fogeden. Et  Par  Dage  efter  at  han  var  gaaet  i  Land  med  sin 
Hær  ved  Kobenhavn,  29.  og  30.  juni  1534,  bekræftede  han  Skæl- 
skørs og  Holbæks  Privilegier  og  føjede  begge  Steder  til,  „at  Borg- 
mestre og  Raad  skal  have  Magt  at  beskikke  Byfogeden".  Men 
Borgmestre  og  Raad  valgtes  altid  af  Borgerne. 

Men  med  en  saadan  delvis  eller  fuldstændig  Bemyndigelse  til 
selv  at  vælge  sin  Øvrighed  synes  Stubbekøbing  Borgere  at  have  for- 
bundet den  Opfattelse,  at  de  ogsaa  kunde  afsætte  den,  naar  denne 
Øvrighed  ikke  handlede,  som  de  nu  mente,  den  burde  handle. 
Det  var  uden  Tvivl  denne  Opfattelse  af  Folkets  Ret  i  Modsæt- 
ning til  den  een  Gang  valgte  Øvrigheds  Opfattelse,  at  den  kun 
skulde  aflægge  Regeringen  Regnskab  for  sine  Handlinger,  der 
vedligeholdt  en  vis  Uro  i  de  danske  Købstæder  i  mere  end  den 
første  Menneskealder  efter  Reformationens  Indførelse.  Men  intet- 
steds antog  denne  Uro  en  saa  skarp  Karakter  som  i  Stubbekøbing, 
hvor  den  blev  til  ligefrem  Revolution,  en  Revolution,  der  med 
Rette  gaar  under  Navn  af  Borgmesterstriden. 

I  155Q  var  Frederik  II.  draget  ind  i  Ditmarsken  med  sin 
Hær,  som  der  staar  saa  malende  i  Folkevisen: 

„med  højen  Hat  og  Rosenkind", 

og  laa  for  Heide  i  Juni  Maaned,  da  han  modtog  et  Andragende 
fra  tre  Mænd,  Borgere  i  hans  Købstad  Stubbekøbing.  De  meddeler 
ham,  hvorledes  menige  Almue  i  Stubbekøbing  har  udtaget  24  Mænd 
til  at  sætte  Jens  Guldsmed  til  Byfoged,  ifald  Kongen  giver  sit  Sam- 
tykke til,  at  han  maa  annamme  Told,  Sise  og  andet,  som  tilfalder 
Kongen  der  i  Byen.  Dersom  Kongen  vil  modtage  ham  som  sin  Be- 
falingsmand der  i  Byen,  vil  de  ogsaa  gerne  modtage  ham  paa  Kon- 
gens Behag.  Endvidere  har  de  paa  Menighedens  Vegne  —  saavel  som 
paa  Kongens  —  valgt  to  af  Brevskriverne  til  Borgmestre  og  fire  Mænd 
til  Raadmænd,  »paa  det  at  Byen  ikke  skulde  være  uden  Forsvar". 

Til  Vidnesbyrd  forsegler  Rasmus  Kragh,  Olle  Bødker  og 
Olle  Nielsen. 

Hvad  Frederik  II.  har  tænkt,  hvorledes  han  har  forestillet 
sig  Grunden   til,   at   den   stakkels  Stubbekøbing  By   saaledes  paa 

een  Gang  kom  til  at  staa  uden  Forsvar,  d.  v.  s.  uden  Øvrighed, 
er  ikke  godt  at  vide.  Men  han  tog  Sagen  som  en  forstandig 
Mand  og  skrev  15.  Juni  til  Claus  Hvitfeld,  der  som  Peder  Okses 
Efterfølger  i  Ravnsborg  Len  og  paa  Halsted  Kloster  havde  Til- 
syn med  Stubbekøbing  By,  at  Borgerne  her  havde  tilskrevet  ham, 
hvorledes  de  manglede  Borgmestre,  Raadmænd  og  Byfoged  og 
derfor  havde  valgt  nogle  af  deres  Aledborgere  til  disse  Embeder. 
Da  Kongen  ikke  kender  Forholdene  i  Stubbekøbing,  skal  Claus 
Hvitfeld  tage  dertil  og  undersøge,  om  de  Mænd,  der  er  valgt  til 
Borgmestre  og  Raadmænd,  er  duelige  dertil,  at  de  da  bliver  „besid- 
dendes,  til  vi   kommer  der  udi  Egnen,   at  de  kunne  sværge  os". 

Medens  saaledes  Kongen  gerne  lader  det  bero  ved  Borger- 
nes Valg  af  Borgmestre  og  Raadmænd,  vil  han  ikke  lade  deres 
Byfogedvalg  gælde.  Det  befales  derfor  Claus  Hvitfeld  at  indsætte 
en  anden  Byfoged  paa  Kongens  Vegne  og  tage  ham  i  Ed,  „ti  med 
Byfogedens  Valg  har  Borgerne  intet  at  bestille". 

Hvorvidt  Claus  Hvitfeld  fandt  de  nye  Borgmestre  og  Raad- 
mænd i  Stubbekøbing  duelige  nok  til  at  forestaa  deres  Embede 
eller  ej,  derom  forlyder  der  intet.  Ti  Undersøgelsen  kom  i  første 
Række  til  at  dreje  sig  om,  med  hvilken  Ret  de  sad  i  deres  Em- 
bede. —  I  de  tre  ærlige  Mænds  Andragende  til  Kongen  stod 
der  ikke  et  Ord  om,  hvordan  de  to  Borgmesterembeder,  de 
fire  Raadmandspladser  samt  Byfogedbestillingen  saaledes  paa  een 
Gang  var  blevet  ledige,  og  det  er  mulig  denne  Tavshed  om  et 
saa  væsentligt  Punkt,  der  har  vakt  Kongens  Opmærksomhed  og 
bragt  ham  til  at  sende  en  stedkendt  Mand  til  Byen  for  at  skaffe 
grundig  Besked  om  Sagen. 

Det  viste  sig  da,  hvad  Fredrik  11.  sagtens  nok  har  formodet, 
at  Stubbekøbing  ikke  vilde  være  kommet  til  at  trænge  til  de  tre 
ærlige  Mænds  Omhu,  hvis  ikke  de  selv  havde  afsat  den  gamle 
Øvrighed  først,  og  saaledes  nødvendiggjort  et  nyt  Forsvar  for 
Byen.  Og  det  var  sket  under  Omstændigheder,  der  havde  ikke 
saa  lidt  Karakteren  af  et  Oprør.  Af  Aktstykkerne  i  den  Retssag, 
som  blev  afgjort  ved  Kongens  Retterting,  9.  August  1559  paa 
Kobenhavns  Slot,  faar  vi  en  ret  tydelig  Forestilling  om,  hvad  der 
er  gaaet  for  sig. 

Det  fremgaar  heraf,  at  Mikkel  Rask,  Peder  Mønbo,  Hans  Sned- 
ker og  Morten  Pedersen  med  deres  „anhængne  Borgere"  d.  v.  s. 
deres  Tilhængere,  for  nogen  Tid  siden,  forleden,  havde  opvakt 
Almuen  og  sat  sig  op  mod  Borgmestre  og  Raad  og  uden  al 
skellig  Aarsag   havde    afsat   dem  og  »vor  Foged"  fra  deres  Em- 

beder   og   igen    indsat   andre  Borgmestre,    Raadmænd  og  Foged 
„af  dem  selv  indbyrdes". 

Dette  mente  det  gamle  afsatte  Raad  med  samt  Borgmestre 
og  Foged  at  være  sket  med  Urette.  Og  først  berettede  den  ene 
afsatte,  men  stadig  af  Kongen  anerkendte  Borgmester,  Mads  Brun- 
ker,  at  Magistraten  nu  sidst,  fjerde  Paaskedag,  havde  gjort  Byens 
Regnskab  op  og  efter  gammel  Sædvane  givet  de  24  Mænd*)  en 
Tonde  01  i  samme  Anledning.  Men  de  24  Mænd  synes  at  have 
været  utaknemmelige  Gæster,  ti  om  Aftenen,  »der  de  bleve  drukne", 
forlod  samme  24  Mænd  Raadhuset,  men  lidt  efter  kom  der  ef 
Bud  fra  dem,  en  Mand,  der  skulde  hilse  Borgmester  og  Raad 
og  sige,  at  der  var  to  af  deres  Medbrødre  udi  Raadet  (altsaa  to 
af  Raadmændenes  Kollegaer),  udi  Stubbekøbing,  som  de  (nem- 
lig de  24  Mænd)  ikke  længer  vilde  have  siddende  udi  Raad 
og  Ret.  Den  ene  var  Mads  Kristensen  og  den  anden  var  Niels 
Hansen.  Aai  sagen  dertil  var  den,  at  fornævnte  Mads  Kri- 
stensen havde  gjort  en  Rejse  til  København  og  en  Rejse  til  Ham- 
borg, at  skulle  købe  dem  et  Bys  Skib,  og  havde  paa  disse  Rejser 
„tæret  for  rundeligen  af  Byens  Penge".  For  den  anden  Mands, 
Niels  Hansens,  Vedkommende  var  Grunden  til  Misfornøjelsen 
akkurat  den  samme;  han  havde  ligeledes  paa  en  Rejse  til  Køben- 
havn tæret  for  rundeligen  af  Byens  Penge.  Der  var  egentlig  kun 
den  Forskel,  at  han  havde  været  paa  Rentekammeret  med  By- 
skatten  og  altsaa  ikke  været  ude  i  slet  saa  fugtigt  et  Ærinde  som 
hans  Embedsbroder. 

Borgmestre  og  Raad  blev  sagtens  noget  forbavsede  over 
den  Hilsen,  men  før  de  kunde  komme  til  Orde  (saaledes  maa 
Teksten  vist  forstaas)  og  erklære,  at  de  „svarede  for  de  to  Raad- 
mænd", det  vil  sige,  sagde  god  for  dem,  og  at  de  24  Mænd  ingen 
skellig  Grund  havde  til  saaledes  at  sætte  dem  af,  „da  viste  for- 
nævnte Almue  dem  af  med  de  andre",  d.  v.  s.  afsatte  de  øv- 
rige Magistratspersoner  tilligemed  de  to  alt  udpegede  Raadmænd. 

Dette  er  altsaa  gaaet  for  sig  Onsdag  efter  Paaske  om  Af- 
tenen. Det  er  da  sandsynligvis  den  næste  Dag,  Torsdag,  at  de 
24  Mænd  skrider  til  at  vælge  et  nyt  Nævn  paa  24  AAænd  „ud  af 
deres  Hob",  d.  v.  s.  af  deres  Parti.  Og  „de  kejste  (valgte)  og  satte 
(indsatte)   Borgmester,    Raad    og  Byfoged,    som    de   endnu  have 


*)  Fra  meget  gammel  Tid  har  man  i  vore  Købstæder,  naar  noget  særligt 
skulde  foretages,  valgt  et  Nævn  paa  24  Mand,  et  Velfærdsudvalg,  der  handler 
paa  samtlige  Borgeres  Vegne,  og  danner  den  forste  Begyndelse  til  en  Borger- 
repræsentation. Her  synes  det  altsaa  at  have  hort  med  til  de  24  Mænds  Pligter 
at  være  til  Stede  ved  den  aarlige  Regnskabsaflæggelse  over  Byens  Finanser. 

(altsaa  de  ulovlige,  som  ikke  blev  erkendt  af  Kongen).  Og  saa 
besvor  de  sig  med  hinanden  (forpligtede  sig  indbyrdes  ved  Ed) 
at  ville  følges  ad  til  Landsting  om  deres  Marked,  som  de  og  gjorde." 

De  har  nu  næppe  alle  været  med  til  Landstinget.  Ti  da  de 
kom  hjem  derfra,  gjorde  de  et  Gilde  og  besvor  sig  endnu  en 
Gang  med  hverandre,  »saa  at  hvilken  der  ikke  fulgtes  med  til 
Landstinget,  skulde  give  en  Tønde  tysk  01".  Derefter  gik  de  24 
Mænd  med  deres  Tilhængere  op  paa  Bytinget,  og  da  de  saa  de 
fornævnte  gamle  Raadmænd  sidde  paa  Tinget,  spurgte  de  dem, 
»hvorfor  de  sad  Raad  og  Ret,  efterdi  de  havde  sat  dem  af,  og 
fore  (for)  at  Borgmester  og  Raad  svarede  dem,  viste  de  dem  alle 
af  til  Hobe  og  gjorde  der  slig  en  Oprør  paa  vort  Byting,  at  vor 
Byfoged,  der  sammesteds  maatte  nødes  at  bryde  Tinget.  Og 
derefter  vandrede  de  til  Landstinget  igen  med  Ror  (Bøsser)  og 
tændte  Lunter,  Vaaben  og  Værge." 

Her  maa  indskydes  en  Bemærkning  om  det  Marked,  som 
de  oprørske  Mænd  havde  tilsvoret  hinanden  at  følges  til  Tinge 
om.  Det  viser  sig  ved  dette  Udtryk,  at  der  i  nogle  Aar  havde 
været  Uenighed  mellem  Byens  Borgere  om,  hvorvidt  det  gamle 
Marked,  som  —  fra  Arilds  Tid  vel  sagtens  —  var  bleven  holdt  i 
Stubbekøbing  paa  St.  Hansdag,  nu  var  Byen  til  Skade  eller  til  Gavn. 
De,  som  var  af  den  Mening,  at  Markedet  burde  ophæves,  havde  sej- 
ret, og  3.  August  155D  var  der  fra  Nykøbing  bleven  udstedt 
Kongebrev  om,  at  det  Marked,  som  hidtil  havde  været  holdt  i 
Stubbekøbing  paa  St.  Hansdag  Midsommer,  herefter  skal  være 
aldeles  aflagt,  da  Borgerne  i  Stubbekøbing  klage  over,  at  det  er 
til  stor  Skade  for  dem.  Da  dette  Marked  i  et  senere  Kongebrev 
betegnes  som  nedlagt  formedelst  »vrang  Underretning",  ser  det 
jo  ud,  som  om  Misfornøjelsen  med  den  den  Gang  trufne  Af- 
gørelse ikke  har  været  ganske  uberettiget,  og  det  er  maaske  netop 
Misfornøjelsen  med  Markedets  Ophævelse,  der  iiar  sat  Splid  imel- 
lem Byens  Raad  og  Byens  Borgerskab. 

Der  fortælles  nu  videre,  at  de  atter  kom  hjem  fra  Lands- 
tinget og  en  Søndag  lod  lyse  til  Raadhusstævne  fra  Prædikestolen, 
»vor  Borgmester  og  Raad  uvitterligt".  Derpaa  søgte  de  Raad- 
liuset  og  satte  Borgmester,  Raad  og  Byfoged  samme  Søndag  efter 
deres  egen  Villie  af  dem  selv  indbyrdes,  og  sendte  saa  Bud  til  vore 
(d.  v.  s.  Kongens)  Borgmestre,  at  de  skulde  sende  dem  Byens  Nøgle, 
Byens  Sigille,  Bøger  og  Regnskab,  hvilket  Borgmestrene  mente,  at 
de  ikke  burde,  ikke  heller  var  forpligtede  at  gøre,  »efterdi  de 
havde  svoret  en  Herre  og  Konning  og  ikke  fornævnte  24  Mænd 
med  deres  Tilhængere." 

Fra  disses  Side  skete  der  ikke  den  gamle  Øvrighed  nogen 
Overlast  i  Anledning  af  denne  Vægring.  De  synes  at  have  taget 
Sagen  fra  den  gemytlige  Side,  opsatte  det  foran  omtalte  Brev 
og  sendte  det  af  Sted  til  Kongen  i  Holsten  —  karakteristisk 
nok  var  den  virksomme  Mikkel  Rask  selvanden  Budbringer  — 
lagde  for  eller  efter  denne  Brevskrivning  paa  ny  tysk  01  op  og 
gjorde  Gilde,  og  vandrede  saa  med  hinanden  til  Landsting  igen 
med  Vaaben,  Værge,  Rør  og  tændte  Lunter  „og  gjorde  Spørgs- 
maal  til  Almuen,  om  de  ikke  vilde  have  det  Marked  op  igen". 
„Og  der  de  med  slig  Forsamling,  med  Vaaben,  Værge,  Ror  og 
tændte  Lunter  kom  til  Landstinget,  spurgte  os  elskelige  Claus 
Hvitfeld,  vor  Embedsmand  paa  Sjorup,  dem  ad,  hvi  de  saa  kom 
til  Landstinget  med  Vaaben  og  Værge  og  med  Rør  og  tændte 
Lunter,  hvilke  ere  de  Vaabne,  som  aflagte  ere  og  ingen  Almues 
Folk  maa  føre  udi  vort  Land  Falster  og  er  imod  Højbaarnes 
Fyrstes,  Konning  Christian  lll.s,  Danmarks  etc.  Konning,  vor  kære 
Hr.  Faders  Højlovlige  Ihukommelses  Reces,  aabne  Breve  og  Si- 
gill",  og  forlangte,  at  de  skulde  lægge  „slige  Rør  og  Lunter" 
fra  sig. 

Det  ser  efter  det  foregaaende  ud  til,  at  de  oprørske  Borgere 
har  været  flere  Gange  ude  paa  Landstinget,  før  de  kom  til  at 
staa  Ansigt  til  Ansigt  med  den  øverste  Myndighedsperson  paa 
Stedet,  Landsdommeren.  Men  naar  vi  har  set,  hvorledes  de  ,;be- 
svor  sig  med  hinanden"  om  at  følges  ad  til  Landsting,  saa  er 
Grunden  sikkert  den,  at  her  var  det,  det  gjaldt  at  holde  sammen, 
—  her,  hvor  man  kom  til  at  staa  til  Ansvar  over  for  Dommeren, 
maatte  ingen  bryde  ud.  Vi  befinder  os  da  ogsaa  nu  paa  et  af  Sa- 
gens mest  dramatiske  Punkter,  hvor  Kronens  Embedsmand  op- 
fordrer Oprørerne  til  at  respektere  Tingstedets  Hellighed  og  lægge 
de  i  Forvejen  ulovlige  Vaaben  fra  sig.  Hvorledes  trodser  Stubbe- 
købing Borgere  nu  selve  Lovens  Repræsentant? 

Det  sker  paa  en  Maade,  som  viser,  hvor  stærk  den  danske 
Almuesmand  følte  sig,  naar  han  troede  at  staa  paa  en  gammel, 
nedarvet  Rettighed. 

Paa  Landsdommerens  Opfordring  svarede  „fornævnte  Mik- 
kel Rask  og  hans  Anhængere,  at  de  havde  betalt  samme  Ror,  de 
vilde  bære  dem  og  ingen  Skade  gøre  med  dem". 

Claus  Hvitfeld  gjorde  ikke  videre  Forsøg  paa  at  faa  dem 
til  at  lægge  Vaabnene  fra  sig,  men  „æskede  Borgen  af  dem,  at 
de  skulde  være  de  gamle  Borgmestre  og  Raad  ubevaret  med 
Fejde  (ikke  bære  Vaaben  paa  dem)  og  ikke  andet  gøre  dem,  end 
tale  dem  til  med  Lov  og  Ret". 

Dertil  svarede  Mikkel  Rask  og  lians  Parti,  at  de  først  vilde 
gaa  hjem  til  deres  By.  Hvem  der  siden  vilde  have  Borgen  af 
dem,  kunde  komme  og  tage  den  der. 

Det  er  sandsynligvis  dette  Landstingsmode,  der  blev  afholdt 
Onsdag  efter  Bonifacius  (5.  Juni)  1559.  Magistratens  Afsættelse 
og  det  Mikkel  Raskske  Partis  Optræden  har  saaledes  været  ind- 
anket for  Landsdommeren  af  den  gamle  Magistrat  før  Kongens 
Brev  af  15.  Juni  er  kommet  ham  i  Hænde.  Der  blev  senere 
under  Sagens  Gang  for  Kongens  Retterting  paa  Kobenhavns 
Slot  fremlagt  et  Landstingsvidne  af  ovenanførte  Dato,  efter 
hvilket  Mikkel  Rasks  og  hans  tre  fornemste  Fællers  Hovedbe- 
skyldning mod  Mads  Brunker  og  Niels  Persen  (nu  er  der,  som 
man  ser,  ikke  længer  alene  Tale  om  de  to  Raadmænd)  var  den, 
„at  de  havde  forhvervet  Brev  og  aflagt  deres  Marked",  altsaa 
været  Hovedmænd  for  Kongebrevet  af  3.  August  1556,  hvorved 
det  tidligere  Midsommer-Marked  blev  ophævet.  Tillige  gentages 
den  forrige  Beskyldning  mod  Raadmanden  Niels  Hansen,  at  han 
paa  sin  Rejse  ind  til  København  med  Byskatten  havde  tæret  for 
rundelig  af  Byens  Penge,  men  den  ligelydene  Anklage  mod 
Mads  Kristensen  er  nu  faldet  bort.  Derimod  hedder  det,  at  de  af- 
satte ham,  fordi  han  førte  Højlovlig  Kong  Christian  III.s  Brev 
til  Landsting  i  sin  Tid  og  fortalte  Almuen,  hvad  der  stod  i  Brevet. 
Det  skulde  aabenbart  være  en  stor  Snedighed  at  rykke  frem  med 
denne  Anklage,  ti  den  kunde  paaregnes  paa  en  ganske  anden 
Maade  at  vække  Kongens  Misfornøjelse  og  bringe  ham  til  at 
tage  de  nye  Mænds  Parti,  end  den  Omstændighed,  at  Raadman- 
den havde  drukket  og  spist  for  godt  paa  Byens  Regning. 

;,Da  adspurgte  Claus  Hvitfeld  (det  er  stadig  paa  Landstings- 
modet,  Onsdag  efter  Bonifacius)  fornævnte  Stubbekøbing  Mænd, 
hvi  de  havde  gjort  saadant  Oprør  i  kongelig  Majestæts  By  imod 
de'-es  Borgmestre  og  Raad,  og  om  de  nogen  Tid  havde  klaget, 
at  Borgmestre  og  Raad  havde  gjort  dem  nogen  Skade,  førend 
de  saaledes  afsatte  Borgmestre  og  Raad  uden  al  Aarsag,  og  hvem 
deres  Hjemmel  er,  at  de  saa  maatte  afsætte  Borgmestre  og  Raad, 
som  havde  svoret  deres  Herre  og  Konge." 

Mikkel  Rask  svarer  først  paa  det  sidste  Spørgsmaal,  og  hans 
Svar  er  meget  oplysende  for  Forstaaelsen  af  den  Selvstændigheds 
Aand,  som  raadede  i  Byerne.  Det  er  de  24  Mænd  -  altsaa  det 
af  Borgerne  selv  udvalgte  Velfærdsudvalg  -  „som  havde  Befa- 
faling  over  Byen",  der  havde  afsat  den  gamle  Magistrat  „og  er 
fornævnte  Mikkel  Rask,  Peder  Mønbo,  Hans  Snedker  og  Morten 
Persen  af  de  24  Mænd",  føjes  der  oplysende  til. 

Men  Landsdommeren  sporger  atter  de  nævnte  Mænd,  om 
de  har  nogen  anden  ,,SI<ylling"  (Beskyldning)  mod  de  gamle 
Borgmestre  og  Raad  for  Regnskab  eller  Oppebørsel.  Og  da 
svarede  Mikkel  Rask  og  hans  Tilhængere,  at  de  gjorde  Regn- 
skab som  Dannemænd  og  havde  derfor  »dennem  intet  at  skylde". 

Saa  vendte  Claus  Hvitfeld  sig  endnu  en  Gang  til  Mikkel 
Rask  og  hans  Tilhængere  og  spurgte  dem,  om  de  ikke  havde 
iiort  kongelige  Breve  læse  paa  deres  Raadhus  og  Byting,  at  in- 
gen skulde  gaa  uden  for  Byens  Frihed  med  Rør  og  tændte  Lunter, 
advarede  dem  endnu  en  Gang  imod  at  fejde  den  gamle  Magi- 
strat og  tilbød,  at  dersom  de  vilde  gaa  i  Rette  med  de  andre 
Borgmestre  og  Raad,  vilde  han  »adskille  dennem  med  Dom  og 
Ret",  d.v.  s.  dømme  dem  imellem.  Men  det  vilde  Mikkel  Rask  og 
hans  Parti  ikke,  og  da  befalede  Claus  Hvitfeld  de  gamle  Borg- 
mestre og  Raad  at  blive  i  deres  Befaling  og  holde  den  Ed,  de 
havde  svoret  deres  Konge  og  Herre. 

,;Da  svarede  Mikkel  Rask  og  raabte:  Siger  Nej,  I  Danne- 
mænd, alle  sammen!  Vi  vil  ikke  have  dem  til  Borgmester  og 
Raad! 

Da  raabte  de  straks  og  sagde,  at  de  vilde  ikke  have  de 
gamle  Borgmestre  og  Raad,  men  de  vilde  have  de  ny,  som  de 
selv  havde  indsat." 

De  gamle  Borgmestre  og  Raadmænd  vilde  imidlertid  ikke 
vige  Pladsen.  „De  satte  udi  alle  Rette,  om  fornævnte  Mikkel 
Rask  med  sine  Medfølgere  og  Tilhængere  ikke  havde  gjort  L/ret 
i  det,  at  de  saa  uden  al  Aarsage  have  afsat  dennem  og 
Byfogeden  af  deres  Embeder  og  sat  dennem  selv  udi  Stedet 
igen  og  gjort  slig  Mytteri  og  Oprør  udi  Kgl.  Majestæts  Køb- 
stad og  frie  Lande  og  om  dennem  ikke  derfor  burde  at  stande 
til  Rette." 

Mikkel  Rask  er  aabenbart  ikke  saa  sikker  længer,  som  han 
var  før,  og  begynder  at  trække  stærkt  i  Land.  Maatte  de  24 
Mænd  -  det  er  af  nogen  Betydning  at  faa  at  vide,  at  Mikkel 
Rask  selv  hørte  med  til  de  24  Mænd  —  ikke  handle,  som  de 
havde  gjort,  naar  de  to  Borgmestre  selv,  efter  at  Regnskabet  hin 
fjerde  Paaskedag  var  opgjort,  havde  sagt,  at  de  var  gamle  Mænd 
og  ønskede  at  blive  afløst  i  deres  Embede?  Og  maatte  de  ikke 
nok  sætte  Niels  Hansen  af  fra  hans  Raadmandsbestilling,  naar 
han  vitterlig  havde  fortæret  nogle  Pendinge  for  meget  paa  sin 
Københavns  Rejse  med  Byskatten?  og  Mads  Kretsen,  for  han 
forbød    Falsters    Bønder,   at    ingen    skulde    føre    noget   Godt   til 

Stubbekøbinge?*)  Mikkel  Rask  mener  derfor,  at  de  24  Mænd 
har  haft  al  Aarsag  til  at  afsætte  disse  Folk,  og  han  stod  tilmed  i 
den  Tro,  at  det  var  en  gammel  Skik,  at  de  selv  i  deres  By  maatte 
sætte  »i  og  af"  hvem  de  vilde  have  til  Borgmester  og  Raad. 

Til  Støtte  for  denne  Paastand  fremlagde  Mikkel  Rask  for- 
skellige Breve  i  Retten,  men  synderlig  Værdi  har  de  næppe  haft, 
eftersom  det  var  Breve,  »de  dennem  selv  imellem  gjort  havde, 
hure  de  Sager  sig  forløbne  ere",  og  Sagen  ender  derfor  med  et 
Nederlag  for  Omstyrtningspartiet: 

»Og  kunde  fornævnte  Mikkel  Rask  med  sine  Anhæn- 
gere ingen  skellige  Aarsage  hverken  sige,  bevise  eller  give 
til  Kende,  at  de  udi  nogen  Maade  var  foraarsaget  til  saa 
at  afsætte  Borgmester,  Raad  og  Byfoged  og  gøre  slig  Oprør 
og  Miteri  med  mange  flere  Ord  og  Tale,  dennem  derom  paa 
baade  Sider  imellem  var.  Da  efter  Tiltale,  Gensvar  og  Sagens 
Lejlighed,  og  efterdi  de  første  24  Mænd  saa  have  nævnt 
andre  24  Mænd,  og  de  saa  have  afsat  vor  Borgmester,  Raad 
og  Byfoged  og  sat  (andre)  af  dennem  selv  i  den  Sted  igen  uden 
al  skellige  Aarsage,  os  og  vor  Embedsmand  paa  vore  Vegne 
uadspurgt,  og  gjort  slig  Oprør  udi  vor  og  Kronens  fri  Køb- 
sted og  Lande,  findes  fornævnte  48  Mænd  og  alle  deres 
Anhængere  til  Hobe  at  være  oprørske  Mænd  og  bør  derfor 
at  straffes  paa  deres  Hals,  som  andre  oprørske  Mænd  bør 
at  straffes." 

Dommen  blev  fældet  paa  Kongens  Retterting  paa  Koben- 
havns Slot,  Fredag  næst  efter  St.  Peders  Dag  ad  vincula.  Ugen 
efter  L  August,  1559,  i  Nærværelse  af  Kongen  selv,  Kansleren, 
Hr.  Johan  Friis,  Hr.  Otto  Krumpen,  Hr.  Peder  Skram,  Ridder 
Oluf  Munck,  Jørgen  Lykke,  Tage  Thott,  Claus  Urne,  Niels  Lange, 
Holger  Rosenkrans,  Hr.  Lage  Bragde,  Ridder  iver  Krabbe,  Her- 
luf Trolle  og  Korfits  Trolle,  Kongens  tro  Mænd  og  Raad. 

Det  gaar  nu  imidlertid  ikke  altid  saa  strengt,  som  Præsten 
præker.  1  det  Brev,  ved  hvilket  Landsdommeren  Claus  llvitfeld 
underrettes  om  Sagens  Udfald,  hedder  det  udtrykkeligt,  at  de  — 
altsaa  de  24  Mænd  „og  deres  Anhængere",  var  blevet  dømt  som 
Oprørere  og  havde  været  i  Taarnet  (Blaa  Taarn  paa  Københavns 
Slot)   men    var   nu    blevet   frigivne  paa  fem  nær.    Claus  Hvitfeld 


*)   Det  synes  efter  dette,   som   om    Markedets  Ophævelse  særlig   lagdes 
Mads  Kretsen  eller  Kristensen  til  Last. 

skal  nu  lade  alle  deres  Boslod  beskrive,  som  af  Borgmestre  og 
Raad  angives  som  delagtige  i  Oprøret,  og  optinge  med  dem  som 
Oprørere  for  den  (d.  v.  s.  idømme  dem  Boder  efter  deres  Evne) 
hvorefter  han  skal  sende  Kongen  klart  Register  paa,  hvad  der  er 
optinget.  Morten  Pedersen,  som  var  med  i  Oprøret,  og  som  er 
undkommen,  skal  Claus  Hvitfeld  se  at  faa  fat  paa  igen  og  sende 
til  Kobenhavn. 

Saaledes  endte  Borgmesterstriden  i  Stubbekøbing  med  fuld- 
stændig Sejr  for  Kronen.  Men  denne  har  sikkert  benyttet  sin 
Magt  med  Mildhed,  og  det  er  et  stort  Sporgsmaal,  om  nogen,  — 
selv  af  Hovedmændene  —  har  maattet  bøde  med  Livet.  I  alt  Fald 
træffer  vi  10  Aar  senere  Mikkel  Rask  i  bedste  Velgaaende  og  i 
en  Strid,  der  atter  viser  ham  som  en  noget  fremfarende  Mand. 
Og  det  var  dog  ubetinget  ham,  der  var  Hovedmanden  i  Oprøret. 
Kongen,  der  uden  Tvivl  ønskede  at  gaa  saa  lemfældigt  til  Værks 
som  muligt,  har  sikkert  set  et  undskyldende  Moment  deri,  at  det 
fornævnte  Markeds  Ophævelse,  som  spillede  en  saa  væsentlig 
Rolle  i  Sagen,  virkelig  maa  antages  at  have  været  mindre  vel 
overvejet.  I  hvert  Fald  udgik  der  i  April  1569  et  aabent  Brev, 
at  Markedet  i  Stubbekøbing,  der  tidligere  holdtes  hvert  Aar  paa 
St.  Hansdag,  men  siden  blev  nedlagt  efter  Borgerskabets  Klage 
formedelst  vrang  Undervisning,  atter  maa  holdes  St.  Hans  Bap- 
tistes  Dag  ligesom  i  andre  Købstæder  med  Heste  og  andre  ikke 
forbudte  Varer.  De  Kræmmere,  der  besøger  Markedet  og  bygger 
Kramboder,  skal  give  Penge  af  deres  Bodepladser,  og  ingen  Frem- 
mede maa  gaa  paa  Markedet  med  deres  Værger.  Borgerskabet 
skal  hjælpe  Byfogeden  med  at  indkræve  Kronens  Told,  Sagefald 
(Boder)  og  anden  Rettighed,  forsvare  ham  mod  Overlast  og  passe 
paa,  at  Kronens  Rettigheder  ikke  underslaas  eller  forkrænkes. 

Men  efter  som  før  Borgmesterstriden  i  Stubbekøbing  ved- 
blev der  at  være  Uenighed  i  Købstæderne  mellem  Magistraten 
og  Borgerskabet,  i  hvilken  Anledning  der  udgik  forskellige  For- 
maninger til  Borgerne  om  at  være  deres  Øvrigheder  lydige  og 
underdanige  og  forebringe  alle  Klager  for  de  Lensmænd,  der 
havde  Byerne  i  Forsvar,  ligesom  Lensmændene  fik  Befaling  til 
at  indsætte  dygtige  Folk  til  Borgmestre,  Raad  og  Byfogeder. 

Frederik  11.  gemte  da  saa  lidt  paa  Vrede  eller  Hævntanker 
mod  Stubbekøbing  Borgere,  at  han  ikke  betænkte  sig  paa  akkurat 
et  Aar  efter  Sagens  Afslutning  paa  Rettertinget,  at  tage  Borger- 
skabet og  Byen  i  sin  Beskærmelse  og  stadfæste  alle  de  Friheder 
og  Privilegier,  som  hans  Fader  i  sin  Tid  havde  stadfæstet. 

Under  Datidens   urolige  Forhold    maatte   der   sikkert  ogsaa 

ses  gennem  Fingre  med  mangt  og  meget.  Man  var  stadig  her 
i  Landet  forberedt  paa  et  eller  andet  fjendtligt  Anslag,  og  der 
gik  stedse  Breve  ud  til  Havnebyerne  —  ogsaa  til  Stubbekøbing  — 
om  »at  have  god  og  flittig  Tilsyn  og  lade  grangivelig  forfare  hos 
Folk,  som  de  ikke  kender,  hvorfra  de  kommer,  Navn  og  Hjem- 
sted, hvad  deres  Bestilling  er  osv.,  og  holde  dem  tilbage,  som  de 
nærer  nogen  Tvivl  om.  Ti  Kongen  er  kommen  i  Forfaring,  hvor- 
ledes mange  Spejdere  og  andet  løst  Folk  giver  dem  Ærinde  her- 
ind i  Riget  og  passerer  frit  omkring  i  Landene,  hvor  dennem 
lyster  og  driver  deres  Skalkheder  og  vil  bespejde  Landet". 

Nu  om  Stunder  ligger  Stubbekøbing  saa  meget  ude  af  Al- 
farvej, at  vi  ikke  ret  er  i  Stand  til  at  forestille  os  den  som  en 
By  med  særlig  Fremmedfrekvens.  Men  i  det  XVI.  Aarhundrede 
var  det  endnu  anderledes.  Af  et  Brev  af  17.  April  155Q  til  Stubbe- 
købing —  og  forskellige  andre  Købstæder  —  fremgaar  det,  at 
der  kom  adskillige  Fremmede  til  Byen.  Ti  Kongen  lader  skrive, 
at  han  ofte  har  bragt  i  Erfaring,  at  Borgerne  i  Byen  hyppig,  naar 
der  kommer  „fremmede  Herrer"  eller  andre  til  deres  By,  „paa 
hans  Vegne  udkvitterer  og  med  Vogne  befordrer  disse  Rejsende", 
skønt  de  ingen  Bemyndigelse  har  dertil,  hvorfor  sligt  forbydes  for 
Fremtiden,  med  mindre  de  Fremmede  har  kongeligt  Pasord  eller 
kongelige  „Oeleitsmænd"  med  sig. 

De  Fremmede,  „fremmede  Herrer",  d.  v.s.  udenlandske  Adels- 
mænd eller  Hofmænd,  som  der  her  er  Tale  om,  er  uden  Tvivl 
kommet  til  Stubbekøbing  ad  Søvejen  fra  Østersøkysterne  mod 
Syd.  Vi  har  set,  at  den  saksiske  Prinsesse  i  1478  landede  ved 
Stubbekøbing,  og  det  har  ogsaa  senere  fundet  Sted,  at  Rejsende 
fra  Mecklenborg  gik  i  Land  her,  selv  om  Turen  fra  Warnemiinde 
til  Gedser  i  Reglen  blev  foretrukket  som  den  korteste.  Med  vest- 
lig Storm  eller  stiv  Kuling  maatte  det  imidlertid  foretrækkes  at 
løbe  i  Læ  af  Gedserodde  op  gennem  Grønsund  og  ind  til  Stubbe- 
købing. Ofte  var  Borgerne  her  med  til  at  have  Ulejligheden 
med  at  færge  Kongernes  Gæster  over,  uden  dog  at  have  nogen 
af  Glæderne  ved  at  faa  dem  ind  til  deres  By,  som  naar  de  i 
1556  og  1559  maatte  sende  alle  deres  Skuder  og  Færger  over 
til  „Werneminde"  for  at  sætte  Hertug  Ulrik  af  Mecklenborg  eller 
Kurfysten  af  Saksen  over  til  Gedser. 

Man  faar  af  de  stadige  Gentagelser  af  Forbud  mod  et  eller 
andet  Forhold,  ligesom  af  den  truende  Slutningsformular  under 
de  kongelige  Breve:  „ti  gører  dette  og  lader  (d. v.s.  undlader)  det 
ingenlunde  under  vor  kongelige  Hævn  og  Vrede",  et  ejendom- 
meligt Indtryk  af  Befolkningens  ringe  Tilbøjelighed  til  at  rette  sig  efter 

Lovene.  Kongebudet  om  Sobrevenc  og  Befalingen  til  vSkipperne 
om  at  lægge  bi  ved  Helsingør,  som  udstedtes  i  1550,  var  saa  tydelige, 
som  man  kunde  onske,  men  allerede  i  1563  faar  dog  Stubbekøbing 
saa  vel  som  andre  Sostæder  fornyet  Ordre  om,  at  da  Kongens  Under- 
saatter  hidtil  er  lobet  gennem  Sundet  uden  at  stryge  Sejlene  eller 
give  sig  til  Kende  for  Tolderen,  har  det  medført,  at  Fremmede 
gor  ligesaa  for  at  slippe  for  Told.  Det  befales  derfor  nu,  —  men 
uden  saa  meget  som  et  bebrejdende  Ord  for  den  udviste  Mangel 
paa  Lydighed  mod  den  tidligere  Befaling,  —  alle  Kongens  Un- 
dcrsaatter  at  stryge  Sejl  for  Krogen,  stoppe  der  og  fremvise  deres 
Sobrev  og  Certification  for  Tolderen. 

Og  denne  mærkelige  Mildhed  udvises  i  et  Forhold,  hvor 
man  ellers  ikke  var  vant  til  at  forstaa  Spøg,  nemlig  hvor  det  gjaldt 
en  Forringelse  af  Tolden,  en  af  Kronens  Indtægter.  Men  Lem- 
fældigheden i  dette  som  i  andre  Tilfælde  hænger  sandsynligvis 
sammen  med  Kongernes  Forstaaelse  af,  at  det  under  truende 
Forhold  var  af  største  Vigtighed  for  dem  at  kunde  gøre  sikker 
Regning  paa  det  menige  Folks  gode  Villie  og  redebonne  Bistand. 
Og  Forholdene  blev  mere  og  mere  truende,  indtil  det  i  1563 
brød  løs,  og  Krigen  med  Sverige,  der  er  kendt  i  Historien  som 
den  nordiske  Syvaarskrig,  begyndte. 

Stubbekøbing  fik  sin  Part  af  Krigens  Byrder  i  Form  af  Ud- 
bud af  Baadsfolk,  Indkvartering  og  Forbud  mod  at  udføre  Korn, 
Ærter  og  Fetalje,  da  der  var  Brug  for  alt  sligt  paa  Kongens 
Orlogsskibe.  Der  har  mulig  ogsaa  fundet  smaa  Sammenstød  Sted  mel- 
lem Byens  Folk  og  Skibene  fra  Stralsund  og  Greifswalde.  Disse 
Byer  havde  sluttet  sig  til  Svenskerne,  hvorfor  der  udgik  Ordre 
17.  Juni  1564  til  Borgmestre  og  Raad  i  Stubbekøbing,  som  i 
andre  danske  Søstæder,  om  at  anholde  alle  stralsundiske  og 
„griibsvoldiske"  Skibe  med  Gods,  hvor  de  kunde  faa  fat  paa  dem. 

Det  var  imidlertid  ikke  alene  Byrderne  in  natura,  Byen 
maatte  tage  paa  sig,  men  ogsaa,  —  hvad  der  tyngede  langt  haar- 
dere  —  store  Summer,  den  maatte  udrede  i  klingende  Mønt. 
Under  15.  December  1564  hedder  det  saaledes  i  et  Brev  fra 
Nyborg,  at  Kongen  har  besluttet  inden  20  Dag  Jul  (13.  Januar) 
at  afmønstre  Krigsfolket  og  behøver  derfor  en  stor  Sum  Penge. 
Efter  Samraad  med  Rigsraaderne  har  han  derfor  besluttet  at  kræve 
en  Sum  Dalere  i  Sølv  eller  danske  Penge  af  hver  Købstad.  Alene 
ved  denne  Lejlighed  maatte  Stubbekøbing  punge  ud  med  1000 
Daler,  —  Nykøbing  lige  saa  meget  —  men  allerede  Aaret  efter 
fik  vor  By  Ordre  til  at  komme  Kongen  til  Hjælp  med  800  en- 
kelte Dalere,  at  levere  Rentemesteren,   Ejler  Grubbe,   paa  Køben- 

havns  Slot  inden  førstkommende  Mortensdag.  Denne  Gang  blev 
Nykøbing  kun  sat  til  500,  for  dog  kun  et  halv  Aar  senere  i  Maj 
1566  i  Lighed  med  Stubbekøbing  at  maatte  ud  med  250  Daler  i 
Sølv  og  lige  saa  meget  i  Klippinge.  Det  er  sagtens  under  ind- 
trykket af,  at  Byen  er  saa  udpint,  at  der  ikke  er  mere  at  hole, 
at  der  i  August  samme  Aar,  »i  Anledning  af  den  Ulykke,  der  er 
overgaaet  Flaaden"  —  det  store  Forlis  paa  Gullands  Kyst  under 
Admiral  Hans  Lauridsen  Baden,  29.  Juli  —  blev  udskrevet 
en  Kobberskat  af  Stubbekøbing  paa  6  Skippund  Kobber,  to 
Trediedele  i  Gryde-  og  en  Trediedel  i  Kedelkobber.  Atter  denne 
Gang  slipper  Nykøbing  billigere,  idet  den  kun  sættes  til  4  Skippund. 

Hvad  her  er  anført,  er  de  Summer,  som  Kongen  forlangte. 
Om  han  fik  dem  fuldstændigt,  mangler  vi  for  Tiden  Materiale  til 
at  udtale  os  om.  Det  var  let  nok  at  fordre,  men  adskilligt  van- 
skeligere at  udrede  det  forlangte,  og  der  er  et  gammelt  Ord,  der 
siger,  at  hvor  intet  er,  har  Kejseren  sin  Ret  forloren.  Alle- 
rede 5.  November  1565,  efter  den  første  Paaligning,  bliver  Stubbe- 
købing mindet  om,  at  den  er  i  Restance  med  300  Daler,  som 
var  forfaldet  sidste  Mortensdag. 

Enden  var  imidlertid  ikke  endda.  1  Juni  1568  faar  Stubbe- 
købing Ordre  om  at  komme  Kongen  til  Hjælp  —  »da  den  og 
andre  Købstæder  saa  længe  har  været  forskaanet  for  Pengeskat"  — 
med  300  Daler,  halvt  i  Dalere  og  halvt  i  danske  Penge,  men  en- 
delig synes  det  at  lysne.  24.  November  s.  A.  hedder  det,  —  og 
det  har  sikkert  vakt  Glæde  alle  Vegne  -  at  der  er  sluttet  Fred. 
Dog  kan  det  jo  ikke  skjules,  at  Kongen  skylder  Krigsfolket  „en 
mærkelig  Sum  Penge",  hvorfor  Rigsraadet  har  bevilget  ham  en 
almindelig  Landehjælp  af  Købstadmænd,  Bønder  og  Præster.  Køb- 
stæderne skal  derfor  inden  Jul  fremsende  denne  Landehjælp,  til 
hvilken  .Stubbekøbing  bliver  takseret  til  400  Daler,  medens  Ny- 
købing, der  før  altid  har  været  sat  til  mindre  eller  i  alt  Fald  ikke 
til  mere,  for  første  Gang  kommer  til  at  yde  mere,  nemlig  600 
Daler. 

Glæden  over  at  dér  var  sluttet  Fred,  varede  imidlertid  kun 
kort.  Allerede  i  Marts  det  følgende  Aar  forlød  det,  at  Sven- 
skerne -  „tværtimod  deres  Breve,  Segl  og  Løfte"  -  havde  for- 
kastet den  sluttede  Fred,  og  de  ulykkelige  Købstæder  maa  atter, 
»iligen.  Nat  og  Dag  uspart"  fremsende  Ydelser  af  Føde-  og  Fede- 
varer. 1  August  paalægges  der  nye  Byrder.  Her  hedder  det  mær- 
keligt nok,  at  den  fremsendte  Proviant  vil  blive  betalt,  og  at 
Kongen  har  skaanet  dem  saa  længe  for  Pengeskat,  for  at  de  saa 
meget  villigere  skal  sende  Proviant.    Men  hvad  Kongen  gav  med 

den  ene  Haand,  tog  han  med  den  anden.  Kun  et  Par  Maa- 
neder  senere,  8.  Oktober  1569,  kommer  der  Ordre,  „eftersom  der 
behøves  mange  Penge  til  Krigsfolket,  at  det  ikke  skal  rykke  til- 
bage til  Vinterlejren  paa  ny",  til  Stubbekøbing  om  at  rykke  ud 
med  200  Daler,  halvt  i  enkelte  Daler,  halvt  i  Mønt,  og  i  Marts 
1570  ser  Kongen  sig  nødsaget  til,  da  han  straks  paa  Sommeren 
agter  at  foretage  et  alvorligt  og  »bestandigt  Togt"  mod  Sverige, 
at  kræve  den  Hjælp,  som  blev  bevilget  paa  sidste  Herredag,  paa 
een  Gang,  og  ikke  som  først  bestemt  i  4  Terminer.  Det  bliver 
for  Stubbekøbings  Vedkommende  300  Daler.  Denne  Gang,  lige 
som  sidst,  er  Nykøbing  atter  anslaaet  højere,  end  dens  Naboby, 
nemlig  til  henholdsvis  250  Daler  og  400  Daler. 

Endelig  kan  Fredrik  II.  d.  13.  December  1570  meddele  sine 
Undersaatter,  at  han  nu  har  faaet  en  god  Fred  med  Sverige  og 
vil  i  den  Anledning  „aftakke  de  fremmede  Krigsfolk".  Det  er 
disse  sidste  Ord,  der  virker  som  Malurt  i  Glædens  Bæger.  Ti 
Købstæderne  over  hele  Riget  maa  derfor  straks  komme  ham  til 
Hjælp,  og  ingen  Friheder  skal  gælde.  Stubbekøbing  bliver  lige- 
som Nykøbing  takseret  til  300  Daler,  og  Kongebrevet  indeholder 
den  vægtige  Tilføjelse,  at  Kongen  agter  at  indkvartere  Krigsfolk 
hos  dem  af  Borgerne,  der  ikke  vil  betale,  hvad  de  takseres  til. 

Selv  om  nu  Folket  kunde  glæde  sig  over  at  have  faaet  en 
endelig  Fred,  kunde  de  dog  ikke  glæde  sig  over  at  være  blevet 
fritaget  for  Krigens  Byrder.  De  lod  sig  mærke  endnu  i  1572, 
da  de  to  falsterske  Byer  atter  blev  sat  i  Skat  til  200  Daler  hver, 
og  samme  Sum  bliver  igen  paalagt  dem  i  1576,  da  der  er 
bevilget  Kongen  en  almindelig  Skat  af  Bønder  og  Borgere  over 
hele  Riget,  eftersom  »der  ingen  anden  Udvej  er  til  at  skaffe 
Penge  til  Afbetaling  af  den  udenlandske  Gæld,  som  Riget  har 
paadraget  sig  i  sidste  Fejde". 


Der  er  visse  mørke  og  uhyggelige  Begivenheder,  der  under- 
tiden i  det  XVI.  Aarhundrede  ligesom  Aadselgribbe  og  Ulve,  Sot 
og  Syge,  fulgte  i  Krigenes  Spor,  og  det  var  Hekseprocesserne. 
De  kunde  opstaa,  naar  det  skulde  være,  men  det  var  dog  særlig 
i  bevægede  og  urolige  Tider,  at  de  skød  frodigst  frem.  Under 
Syvaarskrigen  dukker  der  ogsaa  Trolddom  frem  i  Stubbekøbing, 
uden  at  vi  dog  veed,  hvorledes  den  ytrer  sig,  og  om  den  paa 
nogen  Maade  staar  i  Forbindelse  med  Krigen  selv  eller  de  Be- 
givenheder, den  havde  i  Følge. 

Den  2.  December  1568  udgaar  der  Befaling  til  Mikkel  Rask, 

—  hvem  vi  alt  kender  fra  Borgmesterstriden  —  Rasmus  Bosen, 
Per  Skomager,  Jakob  Prenter,  Borgere  i  Stubbekøbing,  og  deres 
14  Medbrødre  om  uden  videre  Forhaling  at  tage  Sagen  mod 
Edel  Stolte  for,  der  af  nogle  Troldkvinder,  som  alt  havde  faaet 
deres  tilbørlige  Straf,  er  bleven  beskyldt  for  at  have  været  i  Led- 
tog med  dem.  De  nævnte  Mænd  og  Nævninge  skal  afsige  Dom 
om,  hvorvidt  hun  er  skyldig  i  Trolddomshandel  og  har  købt  de 
andre  Kvinder  til  deres  ukristelige  Gerning,  saaledes  som  disse 
have  bekendt,  og  i  saa  Tilfælde  fastsætte  hendes  Straf. 

Dommen  faldt  1.  Marts  det  følgende  Aar  paa  Stubbekøbing 
Byting.  Edel  Stolte  maatte  følge  de  Kvinder,  der  havde  angivet 
hende,  —  det  var  ikke  mindre  end  elleve,  som  alt  var  brændt  — 
og  blev  svoret  til  Ilden  som  en  ret  Troldkvinde.  Men  straks 
stævnede  hendes  Mand,  Peder  Madsen,  Borger  i  Stubbekøbing, 
Mikkel  Rask  og  hans  Medfølgere  Nævningemænd  for  Kongens 
Retterting,  som  blev  holdt  paa  Københavns  Slot  25.  April.  Og 
her  fremstod  han  og  beskyldte  Mikkel  Rask,  der  var  Formand  i 
Nævnet,  for  at  være  hans  og  hans  Hustrus  Avindsmand  og  for 
at  have  svoret  af  Had  og  Avind.  Ti  den  Dag,  Sagen  var  for 
paa  Bytinget  i  Stubbekøbing,  havde  Peder  Madsen  forlangt  at 
føre  Vidner,  som  han  havde  nævnet  ved  Navn,  paa  sin  Hustrus 
Uskyld,  og  der  var  blevet  forelagt  ham  seks  Ugers  Dag  for  at 
føre  disse  Vidner.  Men  ikke  desto  mindre  havde  Nævnet  allige- 
vel, uden  Hensyn  hertil,  straks  svoret  hans  Hustru  til  Ilden  af 
Had  og  Avind.  Lige  saa  beklagede  han  sig  over,  at  han  ikke 
var  kaldet  til  de  Tingsvidner,  som  udgik  paa  ham  og  hans  Hu- 
stru i  Stege,  og  intet  deraf  at  vide.  Og  endelig  havde  han  paa 
Bytinget  sat  i  Rette  for  fornævnte  Nævningemænd,  før  de  svor, 
om  Inger  Schouens  maatte  staa  til  Troende  alene  og  lyve  noget 
Menneske  Liv,  Gods  og  Ære  fra,  eftersom  hun  var  lovforvunden. 

Kongens  Dom  lød  paa,  „at  Sagen  skal  igen  komme  til 
Tinge  og  der  at  gaa  om,  saa  meget  som  Lov  og  Ret  er",  og 
efterdi  Mikkel  Rask,  som  er  Formand  i  den  Sag,  siges  at  være  for- 
nævnte Edel  Stoltes  Avindsmand,  skal  han  ikke  tages  i  noget  Nævn 
eller  Vidnesbyrd  imod  Peder  Madsen  og  Edel  Stolte  i  denne  Sag. 

Hvad  Resultat  Nævningene  kom  til  i  anden  Omgang  vides 
ikke,  og  Edel  Stoltes  Navn  kommer  ikke  for  paa  ny  i  Stubbe- 
købings Historie.  Krigens  Byrder  blev  tungere  og  tungere, 
Evnen  til  at  bære  dem  mindre  og  mindre,  og  den  enkeltes  Ulykke 
glemtes  snart  under  den  almindelige  Elendighed.  Men  det  hører 
sikkert  til  Undtagelserne,  at  en  Kvinde,  som  engang  var  blevet 
anklaget  for  Trolddom,  slap  ud  af  den  hundredarmede  Mistankes 

Favntag.  Sandsynligheden  taler  for,  at  Edel  Stolte,  som  det  hed 
i  Tidens  Sprog,  har  „faaet  en  sviende  Hale",  og  selv  om  hun 
er  bleven  frikendt,  har  dog  de  elleve  andre  maattet  lide  Ild  og 
Baal.  Det  er  mærkeligt,  at  en  saadan  Baalfærd  i  en  lille  By 
som  Stubbekøbing  ikke  paa  en  eller  anden  Maade  har  sat  sit 
Præg  i  Traditionen.  Det  kan  kun  forklares  derigennem,  at  senere 
store  Fællesulykker  har  udvisket  Erindringen  om  de  enkelte  Indi- 
viders Lidelser. 

En  direkte  Følge  af  Krigen  og  dens  Byrder  var  uden  Tvivl 
den  Nød,  der  hjemsøgte  Byen  i  1578.  Den  17.  Juli  d.  A.  fik 
Lensmanden  for  Stubbekøbing  og  Nykøbing,  Henning  Gøye,  i 
Lighed  med  andre  Lensmænd  i  Landet,  Ordre  til,  paa  Grund  af 
Kornmangelen,  at  sælge  det  Korn,  som  de  kan  undvære,  til  Fat- 
tigfolk for  en  rimelig  Pris.  Han  skal  i  Forening  med  Sogne- 
præsten undersøge,  hvor  mange  „fattige  Husarme",  der  findes  i 
Byen,  optegne  disses  Navne  paa  klare  Registre,  og  beregne,  hvor 
meget  enhver  efter  sine  Vilkaar  behøver  til  Underholdning  til 
St.  Bartholomæi  Dag  (24.  August),  straks  give  enhver  saa  meget 
og  føre  det  i  Regnskab. 

Naa,  —  saadan  enkelte  drøje  Aar  kom  man  ogsaa  over, 
men  kom  der  mange  Ulykker  i  Træk,  kunde  det  vel  nok  sætte 
Mærke.  I  Efteraaret  1589  var  der  stor  Brand  i  Byen.  Man  kan 
vist  uden  Overdrivelse  gaa  ud  fra,  at  der  ved  Siden  af  Kirken 
maaske  kun  fandtes  et  teglhængt  Hus  i  Byen,  nemlig  Raadhuset, 
og  sandsynligvis  var  Kirken  det  eneste  Stenhus.  Resten  har  været 
Bindingsværk  eller  klinede  Lerhuse  og  alle  straatækte.  Sandsyn- 
ligheden taler  for,  at  Byen  ikke  har  været  forskaanet  for  Ildsvaa- 
der  i  Tiden  mellem  Branden  i  128Q  og  1589,  men  vi  har  blot 
ingen  Efterretninger  om  dem.  Om  denne  sidste  underrettes  vi 
kun  ved  et  Kongebrev,  dateret  Københavns  Slot  2L  November 
1589.  Det  gaar  ud  paa,  at  Borgmestre,  Raadmænd  og  menige 
Borgere  i  Stubbekøbing  have  andraget,  hvorledes  en  ulykkelig 
Ildebrand  skal  have  fanget  Overhaand  der  i  Byen,  saa  en  stor 
Del  af  den  skal  være  afbrændt,  hvorfor  de  have  bedet  om  Fri- 
tagelse for  de  to  Aars  Byskat,  som  de  hidtil  skulde  have  udgivet. 
Niels  Friis  skal  derfor  forordne,  at  de,  der  have  fanget  nogen 
Skade  i  fornævnte  Ildebrand,  maa  forskaanes  for  samme  Skat, 
samt  endvidere  undersøge  de  Skadelidtes  Formue  og  Lejlighed, 
i  hvad  Maade  der  i  Fremtiden  kan  undes  dem  nogen  Forskaansel, 
paa  det  de  disbedre  kunne  komme  til  deres  Næring  og  Bjæ- 
ring  igen. 

Det  varede  ikke  længe,  før  den  røde  Hane  atter  galede 
over  Stubbekøbing.  I  1597  brændte  der  14  Gaarde  i  Byen,  — 
vi  har  her  uden  Tvivl  en  tredie  Brand;  ti  det  hedder  i  et  Konge- 
brev af  11.  Juni,  at  »Byen  kort  forleden  skal  have  lidt  Skade  af 
en  skadelig  Ildebrand",  og  dette  Udtryk  »kort  forleden"  vilde 
man  vel  næppe  have  brugt  om  et  Tidsrum  af  otte  Aar.  Og  sand- 
synligvis har  der  ogsaa  været  en  ydre,  ny  tilkommen  Ulykke, 
hv'orfor  Borgerne  i  vor  By  henvender  sig  til  Kongen.  Brevet, 
der  er  det  første  Dokument,  i  hvilken  Byens  Tilbagegang  bestemt 
omtales,  lyder  i  sin  Helhed: 

„CHRISTIAN  IV.  osv.  Gøre  alle  vitterligt:  Eftersom 
vore  Undersaatter,  menige  Borgere  og  Indbyggere  udi  vor 
Købstad  Stubbekøbing  have  underdanigst  suppliceret,  given- 
des til  Kende,  hvorledes  de  over  deres  Evne  og  Formue 
skal  være  for  højt  takseret  for  aarlig  Skat  og  med  Baads- 
mandshold,  efter  at  Byen  ikke  nu  skal  være  ved  den  For- 
mue og  Evne,  som  den  af  gammel  Tid  været  haver,  de  og 
tilmed  kort  Tid  forleden  skal  have  lidt  Skade  af  en  skade- 
lig Ildebrand,  hvorved  14  Gaarde  er  afbrændt,  da  have  vi 
nu  naadigst  bevilget,  at  fornævnte  vore  Undersaatter  i  Stubbe- 
købing maa  udi  fem  samfulde  Aar  næst  efter  dette  vort 
Brevs  Datum  være  fri  og  forskaanet  for  Halvparten  af  deres 
aarlige  Byskat  at  udgive,  og  den  anden  halve  Part  skal 
aarligen  uddeles  til  Fattige,  som  ved  den  fornævnte  Brand 
har  lidt  Skade,  hvilket  Borgmestre  og  Raadmænd  skulle 
tilse.  Og  dertil  skal  Stubbekøbing  i  fem  Aar  være  forskaanet 
for  Baadsmandshold." 

Der  findes  i  Peder  Syvs  Samlinger  en  gammel  Vise  om 
Danmarks  Købstæder,  der  sandsynligvis  maa  sættes  til  denne  Tid 
omtrent,  hvor  det  om  de  to  Falsterske  Byer  hedder: 

Og  al  den  Pine,  som  Nykøbing  bær', 
det  er  for  Stub'købing  ene. 

Disse  Strofer  er  Vidnesbyrd  om,  at  Kampen  mellem  de  to 
Byer  ikke  er  gaaet  ganske  upaaagtet  hen  for  Samtiden.  Den  har 
ligget  tydelig  for,  der  er  talt  om  den  Mand  og  Mand  imellem, 
men  nu  er  den  afgjort;  Nykøbing  behøver  ikke  længer  at  bære 
Pine,  -  dens  Medbejler  er  sejlet  agterud,  og  den  er  fremtidig 
Nummer    1    paa   det  Falsterske    Eyland.    Og    derfor   kunde   den 

sikkert,  næst  det  skaanske  Fiskeris  Ophor  ved  Sildens  Bortgang 
i  Aarhundredets  Midte,  takke  sin  høje  Beskytterinde,  Enkedronning 
Sophie,  mere,  end  nogen  anden. 

Da  Frederik  II.  i  1572  havde  hjemført  den  Mecklenborgske 
Hertugdatter  Sophie  som  sin  Gemalinde,  skænkede  han  hende 
Lolland  og  Falster  som  Morgengave.  Dog  saaledes,  at  Sagefald 
og  andre  offentlige  Skatter  og  Afgifter  vedblivende  skulde  høre 
under  Kronen.  Kort  efter  Kongens  Død  i  1588  flyttede  hun  til 
Nykøbing,  hvor  hun  fremtidig  tog  Bolig.  Hun  genopbyggede 
det  gamle  Slot,  førte  en  myndig  Haand  og  udfoldede  en  bety- 
delig Virksomhed  i  alle  Retninger  paa  Slottet  og  i  Byen,  saa 
man  kan  sige,  at  med  den  husholderiske,  vindskibelige  og  ener- 
giske Enkedronnings  Ankomst  til  Nykøbing  begynder  der  et  nyt 
Afsnit,  en  opadgaaende  Bevægelse  for  denne  By.  Ti  den  sidder 
altid  bedst,  som  ved  Bordet  faar  Pladsen  nærmest  ved  Husmo- 
deren, der  lægger  for  af  Retterne,  og  der  er  ingen  Tvivl  om,  at  de 
Nykøbing  Mænd  ikke  har  været  sene  til  at  udnytte  den  For- 
del, som  Enkedronningens  Ophold  i  eller  umiddelbart  ved  deres 
By  maatte  give  dem  fremfor  den  fjernere  og  nu  mere  afsides 
Naboby. 

Men  der  kom  andre  Aarsager  til  Stubbekøbings  Hensygnen, 
end  Fiskeriets  Ophør  og  Dronning  Sophies  Evner  og  Indflydelse. 
Inden  vi  gaår  over  til  at  skildre  dem,  skal  vi  kun  anføre  de  to 
Dokumenter,  der  omhandler  Valget  af  Fuldmægtige  paa  Byens 
Raadhus  til  de  to  Hyldninger  1584  og  1610.  Det  første  udmær- 
ker sig  ved  at  være  det  ældste  Dokument,  der  er  bevaret  med 
Byens  Segl  hængende  ved  i  Voksaftryk. 

„1584  Tirsdag  30.  Juni  var  skikket  paa  Stubbekøbing  By- 
ting for  os,  (Byfoged  Hans  Sørensen,  Niels  Hansen,  Jep  Hansen, 
Christoffer  Madsen,  Per  Jensen,  Jens  Rasmussen,  Anders  Nielsen, 
David  Willumsen,  Christen  Sørensen,  Rasmus  Mortensen,  Per 
Jørgensen  og  Claus  Hansen,  Borgere  i  Stubbekøbing)  ærlige 
Mænd  Per  Knudsen,  Morten  Lauridsen,  Borgmester,  Hans  Boesen, 
Christoffer  Olsen,  Raadmænd,  Mads  Juel,  Jens  Lauridsen,  Anders 
Kæp,  Jep  Knudsen,  hvilke  forskrevne  otte  Mænd,  der  tilforn  efter 
kgl.  Majestæts  vor  allernaadigste  Herres  Brev  og  Bcf.iling  ere 
tilberaadte  dennem  at  skulle  begive  til  Ringsted  den  8.  Juli  først- 
kommendes. Tolv  Dannemænd  vunde  med  een  Røst  paa  deres 
gode  Tro  og  rette  Salighed,  at  de  sandeligen  hørte  og  saa 
samme  Dag,  det  (at)  menige  Almue  udi  fornævnte  Stubbekøbing 
By  med  deres  fulde  Magt  have  affærdiget  foreskrevne  otte  Danne- 
mænd til  Ringsted"  (ti!  Hertug  Christians  (IV.s)  Hyldning). 

Vi  har  atter  her  de  før  omtalte  24  Mænd,  nemhg  de  12, 
der  klæder  Tinget,  plus  de  12  Dannemænd,  der  optræder  som 
Vidner.  I  Hyldingsakten  for  1610  (den  udvalgte  Prins  Christians 
Hyldning)  omtales  de  direkte. 

„1010.  14.  Februar.  Paa  Stubbekøbing  Raadhus  var  denne 
Dag  24  underskrevne  Mænd  forsamlede  og  paa  egne  og  menige 
Borgerskabs  Vegne,  som  alle  til  Stede  var,  gjorde  et  Udskud 
(Udvalg)  af  fornævnte  Stubbekøbing  ærlige  og  velædle  Mænd, 
Hans  Hasenbarth  og  Jakob  Christensen  Holst,  Borgmestre,  Magnus 
Sonnichen  og  Jep  Jeppesen,  Raadmænd,  Bo  Andersen,  Jakob  Albert- 
sen, Jens  Christensen  og  Hans  Troelsen,  Borgere  i  Stubbekøbing, 
at  være  til  Stede   i  København  ved  Hyldningen   den  14.  Marts." 

(De  24  Mænds  Vokssegl  med  Bomærker  hænger  under.) 

De  første  25  Aar  af  det  XVII.  Aarhundrede  synes  at  have 
været  ret  rolige  for  vor  lille  By,  og  for  en  senere  Slægt  kom  de 
til  at  staa  som  en  lykkelig  Tid.  Med  Christian  IV.s  Deltagelse  i 
30-Aarskrigen  var  det  imidlertid  forbi  med  de  gode  Dage.  Der 
blev  lagt  fremmede  Lejesoldater  i  Kvarter  paa  Øen,  og  Stubbe- 
købing synes  at  have  faaet  sin  rigelige  Part  af  den  engelske  eller 
rettere  skotske  Indkvartering.  Herom  beretter  senere  Borgmester 
Hans  Wolsen: 

„Anno  1627-28-29  udi  den  kejserlige  Krig  haver  Stubbe- 
købing By  paa  tredie  Aar  holdet  tre  Kompagnier  Engelske  Sol- 
dater og  et  Kompagni  Ryttere.  Hvorimod  Nykøbing  By,  da  salig 
højlovlig  Dronning  Sophies  Tid,  ikke  holdt  een  Mand,  hvorfor 
Stubbekøbing  aldrig  har  bekommet  noget  Vederlag." 

Denne  Sammenligning  med  Dronningens  egen  By  har  det 
arme  Stubbekøbing  Borgerskab  ikke  vovet  at  anføre  over  for  den 
myndige,  gamle  Dame  i  det  karakteristiske  Andragende,  som  her 
skal  anføres: 

„Stormægtigste,  højbaarne  Fyrstinde  og  allernaadigste 
Dronning  og  vor  høje  Øvrighed  og  gunstige,  gode  Land- 
sens Forsvar!  Den  allermægtigste  Gud  endnu  herefter  som 
tildags  naadeligen,  længe  og  vel  udi  nærværende  Karskhed 
og  Sundhed  ville  bevare  eders  Majestæt  under  den  aller- 
mægtigstes Beskyttelse  baade  til  Liv  og  Sjæl! 

Stormægtigste,  højbaarne  Fyrstinde  og  allernaadigste 
Dronning!  Vi  fattige  Borgerskab  i  Stubbekøbing  foraarsages 
storligen  at  besøge  eders  Majestæt  med  voris  anliggende 
Klagemaal,  at  vi  have  bekommet  Ridefogedens  Brev  efter 
Lensmandens    Befaling,    at   her    endnu    skulde    komme    til 

Stubbekøbing  100  engelske  Soldater,  som  her  skulde  ind- 
kvarteres, uanset  at  vi  fattige  Folk  have  holdt  allerede  en 
Maaneds  Tid  160  Personer  og  7  Heste  og  Hopper,  hvor- 
udaf  Borgerskabet  allerede  er  meget  fortrykket.  Og  dersom 
det,  det  Gud  forbyde,  skulde  længe  vare,  da  kunne  vi  fattige 
Borgerskab  det  ikke  længe  udstaa,  ti  al  borgerlig  Næring 
og  Brug  er  slet  (ganske)  nederlagt  i  denne  Ulejligheds  Til- 
stand (nemlig  Kongens  Deltagelse  i  30-Aarskrigen).  Hvor- 
fore  vi  fattige  Folk  ere  ydmygeligen  og  underdanigst  be- 
gærende, at  voris  naadigste  Dronning  og  gode  Forsvar  naa- 
digst  vilde  anse  og  betænke  voris  fattige,  ringe  Lejlighed 
her  udi  Stubbekøbing,  paa  det  vi  skulle  ikke  slet  blive  øde- 
lagt og  fortrængt,  at  vi  kunne  for  dette  Hundrede  engelske 
Soldater  blive  forskaanet,  som  vi  endda  ydermere  forhaaber, 
at  eders  Majestæt  os  naadigst  betænker,  at  vi  maatte  faa  nogen 
Behjælpning  til  at  underholde  dennem  med,  som  vi  allerede 
haver,  hvorpaa  vi  fattige  Folk  formoder  os  hos  eders  Maje- 
stæt et  mildt  og  naadigt  Gensvar.  Vi  ville  med  Guds  Hjælp 
altid  findes  eders  Majestæts  underdanige  og  forpligtige  tro 
Tjenere,  ville  hermed  have  eders  Stormægtighed  og  Fyrste- 
lige Naade  den  allermægtigste  Gud  med  lyksalig  Helbred 
og  langvarende  Regering  befalet. 

Actum  Stubbekøbing  22.  Januarii  Anno  1628. 
Eders  Stormægtigheds 

Underdanige,  pligtvillige 
og  tro  Tjenere 
udi 

Stubbekøbing.« 

Men  til  de  Byrder,  som  Krigen  og  de  urolige  Tider  lagde 
paa  vor  By,  var  endnu  kommet  en  stor  Landeulykke. 

Den  1.  Februar  1625,  „Natten  før  Kyndelmisse",  brød  der 
en  voldsom  Storm  løs,  der  satte  et  Højvande  op,  som  til  sidst 
steg  til  en  fuldstændig  Vandflod.  Paa  Møens  Sydkyst  skylledes 
Ladepladsen  Brønshøje  i  Magleby  Sogn  bort  af  Vandet,  i 
Nakskov  blæste  Kirkespiret  ned  og  flere  Huse  væltedes,  og  i 
Rødby  tog  -  efter  Christian  IV.s  Udsagn  -  Vandet  hele  Byen 
bort,  saa  der  kun  stod  tre  Gaarde  tilbage,  og  Præsten  var  den 
eneste,  der  beholdt  nogle  af  sine  Kreaturer.  Efter  en  anden  Be- 
retning druknede  der  400  Kvæghøveder  i  Rødby.  Endnu  en 
Maaned  senere  var  Vejene  i  Sjælland  omtrent  ufarbare  og  Bro- 
erne skyllet  bort,  saa  Kongen,  der  var  paa  Vej  til  Krigen  i  Tysk- 

land,  maatte  opgive  sin  første  Plan  at  tage  over  Rødby  til  Heili- 
genhafen  og  i  Stedet  gaa  over  Antvorskov  og  Fyn. 

Stubbekøbing  kunde  med  sin  Beliggenhed  umulig  gaa  fri 
for  Stormens  og  Højvandets  Rasen.  Vor  Hjemmelsmand  fortæller 
blot,  at  Borgerne,  formedelst  Guds  strenge  Vejrlig  og  den  høje 
Vandflod,  mistede  henved  40  Skibe,  „Krejerter  og  andet  smaat 
og  stort  Fartøj",  hvilket  han  betegner  som  „Adgangen"  dvs.  Be- 
gyndelsen til  Borgerskabets  Aftagelse,  „ti  hvor  Søfarten  aftager, 
saa  aftager  og  Næringen". 

Uagtet  det  ikke  omtales  med  et  Ord  i  denne  korte  Beret- 
ning, der  alene  anfører  Grunden  til  Byens  Tilbagegang,  er  vi 
tilbøjelige  til  at  tro,  at  Stubbekøbing  Kirke  ligesom  Nakskov  Kirke 
ved  denne  Lejlighed  mistede  sit  Spir.  Ti  omtrent  paa  denne  Tid 
maa  Byens  Kirketaarn  have  faaet  en  eller  anden  stor  Skade.  I 
1633,  hedder  det  nemlig,  blev  Stubbekøbing  Kirketaarn  opbygt 
paa  ny.  Det  maa  sikkert  kunne  forudsættes,  at  denne  Genopbyg- 
gelse  af  Taarnet,  -  maaske  kun  af  Spiret  og  et  lille  Stykke  Mur, 
hvilket  i  Omtale  let  kunde  blive  til,  at  det  var  Taarnet,  der  blev 
genopbygget,  -  har  været  nødvendiggjort  ved  en  Naturbegiven- 
hed og  ikke  ved  Ødelæggelse  af  Fjendehaand.  Det  er  derfor 
naturligere  at  henføre  den  Skade,  der  har  gjort  en  Genopbyggelse 
af  Taarn  eller  af  Spir  nødvendig,  til  den  voldsomme  Storm  nogle 
faa  Aar  i  Forvejen,  end  -  som  andre  har  villet  -  til  1522, 
da  Byen  sidste  Gang  var  i  Fjenders  Vold. 

Men  nu  var  det  ogsaa  forbi  med  de  gode  Dage.  i  1624 
havde  Stubbekøbing  endnu  „staaet  i  bedste  Flor  og  Velstand", 
men  med  Stormfloden  var  Ulykkerne  begyndt,  og  nu  gik  det 
Slag  i  Slag. 

Anden  Pinsedag  1639  udbrød  der  en  Ildebrand,  „en  skade- 
lig og  forfærdelig  Ildebrand",  som  Hans  Wolsen  udtrykker  sig, 
der  lagde  en  Trediedel  af  Byen  i  Aske.  En  saadan  Begivenhed 
var  i  hine  Tider  en  ganske  anderledes  forfærdelig  Ulykke,  end  i 
vore  Dage,  hvor  Folk,  selv  om  de  ikke  ejer  andet  end  deres 
Bohave,  har  dette  assureret  og  faar  nogen  Erstatning.  Men  Assu- 
rance kendte  man  ikke  til  i  Stubbekøbing  paa  de  Tider,  lige  saa 
lidt  som  Bokser  i  Bank  eller  Værdipapirer.  Og  de,  hvem  Ulyk- 
ken traf,  blev  ofte  af  med  alt,  hvad  de  ejede.  „Mangen  fornemme 
Mand  blev  ved  denne  Brand  forarmet,  en  Del  sig  af  Byen  be- 
giver og  Byen  derved  bliver  forringet." 

Gennem  et  Kongebrev  af  19.  Maj  1640,  hvorved  Christian  IV. 
fritager  de  Brandlidte  for  at  svare  Skat  i  tre  Aar,  faar  vi  et  Maal 
for  Byens  Størrelse.   Der  siges  udtrykkeligt,  at  det  er  30  Gaarde, 

der  er  brændt,  og  da  Hans  Wolsen  opgiver  Ødelæggelsen  ved 
Branden  til  at  gælde  en  Trediedel  af  Byen,  faar  man  et  Antal  af 
henimod  hundrede  Ejendomme. 

Selv  saa  haarde  Slag  vil  dog  atter  kunne  læges  og  glem- 
mes, naar  der  er  Fred  i  Landet,  og  Handel  og  Søfart  vedbliver 
at  blomstre  og  snart  bringer  ny  Velstand  til  Veje.  Men  kommer 
der,  efter  en  saadan  Ulykke,  Krig  i  Landet  og  Byen  maa  udrede 
store  Summer  i  klingende  Mønt,  samtidig  med  at  alle  indtægts- 
kilder holder  op  at  flyde,  saa  virker  begge  Ulykker  sammen  og 
bliver  fuldstændig  lammende.  Det  var  det,  der  skete  her.  1  1643 
brød  Torstenson  ind  i  Landet,  Rigets  Tilværelse  stod  paa  Spil, 
og  kun  med  Opbydelse  af  al  sin  Energi  lykkedes  det  den  gamle 
Heltekonge  at  frelse  det  fra  Undergang.  Men  der  krævedes  be- 
tydelige Ofre.  Stubbekøbing  trykkedes  —  som  alle  Søstæderne  — 
med  »stor  og  streng  Indkvartering",  og  Byens  Borgere  maatte 
tage  Spaden  paa  Nakken  og  vandre  til  Nykøbing  for  at  forbedre 
Slottets  Volde  og  Grave.  „Denne  Krigstid  har  kostet  Byen  over 
12,000  Rdl.,  hvorfor  den  aldrig  har  nydt  ringeste  Vederlag." 

Men  det  skulde  blive  langt  værre  endnu. 

1658  var  faldet  ind  med  stærk  Kulde  og  svært  Snefald. 
Allerede  20.  Januar  havde  Lensmanden  paa  Halsted  Kloster  paa 
Lolland  med  Kongens  Tilladelse  fritaget  Lenets  Bønder  for  Strand- 
vagt ,;i  denne  store  Kulde,  nu  Landet  alle  Vegne  er  med  is  om- 
spændt". Men  aldrig  nogen  Sinde  havde  det  været  saa  nødven- 
digt at  holde  Strandvagt  som  netop  da.  En  Uges  Tid  efter  Kyn- 
delmisse fløj  Rygtet  om  det  utrolige,  der  var  sket,  over  de  flade 
Øer:  Svensken  var  gaaet  i  Land  paa  Lolland,  kommet  over  Isen 
fra  Langeland  og  Fyn  og  rykkede  videre  mod  Øst.  Og  næsten 
ligesaa  hurtig  som  Rygtet  kom  Carl  X.  Gustav  selv  i  Spidsen  for 
sine  2000  Ryttere.  Den  7.  var  han  i  Sakskøbing,  Dagen  efter 
gik  han  over  Guldborgsund,  og  sandsynligvis  den  10.  kom  han 
til  Stubbekøbing  efter  at  have  undersøgt  Mulighederne  for  at 
gaa  over  til  Sjælland  paa  Falsters  Nordkyst  mellem  Orehoved 
og  Grønsunds  Færge. 

Desværre  tier  Hans  Wolsen  med  sine  egne  og  Medborgeres 
Indtryk  først  af  Rædselsbudskabet  og  dernæst  af  Kongen  og  hans 
Tropper.  Men  da  den  første  Forskrækkelse  havde  sat  sig,  har  de 
formodentlig  trukket  Vejret  langt  friere,  end  de  selv  havde  troet 
at  kunne  gøre.  Ti  de  frygtede  Svenskere  synes  jo  slet  ikke  at 
være  saa  slemme  og  Kongen  selv  allermindst.  1  Nakskov  havde 
Borgerne  været  himmelglade  over  hans  Mildhed  og  Naade,  og 
han  har  sikkert  været  lige  saa  medgørlig  i  Stubbekøbing  som  der. 

Carl  Gustav  haabede  nemlig,  -  efter  at  hans  Marclie  over  Isen 
var  bleven  saa  vidunderlig  begunstiget  af  Himmelen  -  at  kunne 
gøre  sig  til  Herre  over  Danmark  med  det  samme,  og  derfor  var 
det  ham  af  Vigtighed  at  vinde  Befolkningen  for  sig. 

Det  tog  nogle  Dage  at  faa  Isens  Styrke  undersøgt  paa  de 
forskellige  Steder,  hvor  der  kunde  være  Tale  om  at  gaa  over  til 
Sjælland.  Den  korteste  Vej,  altsaa  hvor  Sundene  var  smallest, 
var  den  farligste  paa  Grund  af  den  altid  paa  saadanne  Steder 
stærke  Strøm.  Derfor  samledes  Kongens  Tanker  sig  mere  og 
mere  om  Stubbekøbing  og  Kysten  her  som  Udgangspunkt,  og 
her  gav  han  Carl  Gustav  Wrangel  Ordre  til  at  støde  til  sig  med 
Resten  af  Hæren,  omtrent  10,000  Mand.  Men  allerede  11.  Fe- 
bruar, Dagen  før  dette  skete,  brød  han  op,  gik  over  Grønsund 
til  Bogø,  derfra  til  Farø  og  satte  samme  Dags  Eftermiddag  Foden 
paa  Sjællands  Grund.  Hvor  meget  der  end  var  gaaet  med  til  at 
underholde  en  saadan  Styrke  paa  dens  Gennemmarche,  kunde 
Stubbekøbing  dog  siges  at  være  naadig  sluppet,  —  foreløbig,  vel 

at  mærke. 

Om  der  blev  efterladt  nogen  svensk  Besætning  i  Stubbe- 
købing, da  Carl  Gustav  drog  videre  mod  Nord,  vides  ikke.  Men 
ved  Roskildefreden  i  Februar  1658  betingede  han  sig  Ret  til  at 
lade  sine  Tropper  blive  staaende  i  Danmark  til  Maj.  Og  under 
den  Spænding,  som  naturligt  opstod  mellem  de  Danske  og  den 
fjendtlige  Besætning,  der  ikke  ilede  altfor  meget  med  at  trække 
sig  ud  af  Landet, "hændte  der  i  Stubbekøbing  en  Begivenhed, 
der  let  kunde  have  faaet  alvorlige  Følger,  da  Svenskekongen  var 
tilbøjelig  til  at  benytte  ethvert  Paaskud  til  ikke  at  opfylde  Fre- 
dens Bestemmelser.  11.  Maj  kom  det  her  til  et  Sammenstød 
mellem  to  danske  Løjtnanter  —  den  ene  af  dem  hed  Kalthof  — 
og  en  svensk  Kaptajn,  Bent  Tureson.  Den  sidste  fremstiller  det, 
som  om  han  var  bleven  udplyndret,  men  noget  blot  og  bart 
Røveri  har  det  dog  næppe  været,  da  der  rejses  Anklage  ikke  blot 
mod  de  to  Løjtnanter,  men  tillige  mod  5  Ryttere  og  den  svenske 
Kaptajns  Dreng.  Frederik  111.  fordrede  Kaptajnen  „contenteret" 
saa  han  kunde  blive  fri  for  videre  „Molestasion".  Sagens  videre 
Gang  kendes  ikke. 

1  August  Maaned  samme  Aar  gik  Carl  Gustav  for  anden 
Gang  i  Land  paa  Sjælland,  men  denne  Gang  ved  Korsør.  Det 
lader  til,  at  Synet  af  den  store  svenske  Flaade,  som  satte  Kur- 
sen op  i  Store  Bælt,  har  vakt  bange  Anelser  hos  et  eller  andet 
østgaaende  Fartøj,  som  har  passeret  den  paa  sin  Vej  og  efter  en 
hurtig  Sejlads  ned  gennem  Smaalandshavet  har  ankret  paa  Stubbe- 

købing  Red  om  Aftenen.  Ti  d.  9.  August  udsteder  Lensmanden 
paa  Nykøbing,  Admiral  Christoffer  Lindenov,  i  stor  Ilfærdighed 
Ordrefil  en  almindelig  Folkerejsning  paa  Falster  og  Møen  »efter- 
som fornemmes,  at  den  svenske  Konge  med  sit  Folk  skal  være 
kommen  i  Land  paa  Sjælland  og  sin  Marche  har  taget  ad  Kø- 
benhavn til,  hvorfor  jeg  har  ladet  opbyde  Rytteriet  saa  vel  som 
Bonden  her  i  Landet  at  holde  god  Vagt  ved  Skanserne  og  Strand- 
siderne". Det  var  naturligt,  at  han  særlig  havde  sin  Opmærksom- 
hed henvendt  påa  Stubbekøbing,  som  det  Sted  en  Landgang 
lettest  lod  sig  sætte  i  Værk,  og  lod  straks  Rytterne  forsyne  med 
Krudt  og  Bly. 

11.  August  havde  Svenskerne  indesluttet  København  baade 
fra  Landsiden  og  fra  Søsiden.  Men  dristige  Folk  søgte  dog  at 
liste  sig  ind  til  Hovedstaden  med  mindre  Fartøjer  og  bragte 
Næringsmidler  og  Fourage,  som  det  snart  kom  til  at  knibe  med, 
ind  til  Byen.  Især  fra  Møn  og  Smaalandene  synes  der  at  have 
været  livlig  Færdsel  ind  til  København.  Men  den  Baad  fra  Stubbe- 
købing, som  i  September  1658  satte  sit  Sejl  til  paa  Rejsen,  hvor- 
for Niels  Juel  fik  Ordre  af  Kongen  til  at  give  den  et  nyt,  har 
dog  sikkert  haft  et  andet  Ærinde.  I  alt  Fald  førte  den  Wulf  v. 
Buchwald  til  Byen,  men  hvad  han  havde  at  forebringe  Kon- 
gen vides  ikke.  Derimod  veed  man,  at  Carl  Gustav,  der  i  Okto- 
ber havde  ødelagt  Københavns  nærmeste  Forraadskam.mer,  Amager, 
i  Aarets  sidste  Maaned  besluttede  at  gøre  sig  til  Herre  over  Møn 
og  de  større  Øer  Syd  for  Sjælland,  hvis  Forstrækninger  vilde 
komme  ham  godt  tilPas,  samtidig  med  at  de  blev  unddraget 
København.  Han  havde  flere  Gange  opfordret  Kommandanten 
paa  Stegehus,  Just  Ebbel,  til  at  overgive  Byen  og  Øen  til  ham, 
men  stadig  faaet  Afslag,  og  skred  derfor  nu  til  Angreb.  Først 
skulde  Møn  erobres  og  derefter  Falster,  Lolland  og  endelig  Smaa- 
øerne. 

I  de  nærmeste  fjorten  Dage  før  og  efter  Nytaar  1659  stod 
de  svenske  Angrebstropper  paa  Sjællands  Sydøstkyst  og  ventede 
paa,  at  Isen  —  deres  gamle  Ven  og  Forbundsfælle  —  skulde 
blive  stærk  nok  til  at  danne  Bro  for  dem  over  Ulvsund.  Møn- 
boerne var  paa  Post,  de  havde  iset  brede  Render  ud  for  deres 
Kyster,  gik  stadig  Strandvagt  og  havde  Kanoner  liggende  skud- 
færdige paa  Slæder.  Da  Fjenderne  mellem  Jul  og  Nytaar  forsøgte 
at  komme  over  til  Øen,  blev  de  viist  saa  eftertrykkeligt  tilbage, 
at  de  opgav  Forsøget  for  denne  Gang. 

Nu  besluttede  de  at  vende  sig  mod  Falster.  Farvandet  her 
var  endnu  ikke  tillagt,  og  en  Del  svenske  Skibe  blev  i  de  sidste 

Dage  af  Aaret  lagt  her  Nord  for  Falster  for  at  støtte  Overgangen, 
Oberst  Koerber,  Kommandanten  i  Nakskov,  med  en  Del  af  sin 
Styrke  samt  Ritmester  Schrøder  med  Rytterne  fra  Møn  tog  Op- 
stilling paa  Kysten  mellem  Vaalse  og  Stubbekøbing  og  særlig 
i  denne  By  for  at  tage  mod  Fjenden.  Men  denne  havde  sine 
Spejdere  ude,  og  paa  Underretning  om,  at  man  paa  Falster  var 
forberedt  paa  et  Angreb,  trak  han  sig  foreløbig  tilbage  for  14. 
Januar  at  forsøge  et  nyt  Angreb  over  Isen,  fra  Kallehave  mod 
Koster.  Men  ogsaa  dette  blev  afvist  med  Glans,  og  paa  Møen 
som  paa  Falster  havde  man  nu  Fred  Vinteren  ud. 

Men  med  Vaarens  Komme  var  Freden  forbi.  I  København 
vidste  man  god  Besked  med,  at  Carl  Gustav  nu  for  Alvor  vilde 
vende  sig  mod  Øerne,  og  havde  blandt  andre  Foranstaltninger 
stationeret  et  Par  Kaperskibe  i  Farvandet  Nord  for  Falster  for  at 
forpurre  mindre  Overgangsforsøg.  Det  ene  af  disse  Fartøjer  var 
Kaperen  „Den  sorte  Ørn".  Ved  Midten  af  April  havde  Sven- 
skerne sat  sig  fast  paa  nogle  af  Smaaøerne  her,  og  for  at  jage 
dem  bort,  var  Besætningen  gaaet  i  Land  og  havde  kun  ladet 
nogle  faa  Mænd  tilbage  paa  Skibet.  Men  medens  de  andre  var 
i  Land,  blev  dette  angrebet  af  en  anden  Flok  Svenskere  og  skudt 
i  Sænk  under  Bogø.  De  smaa  Kaperskibe  havde  heller  ikke  læn- 
ger formaaet  at  udrette  noget.  Ti  26.  April  165Q  overraskedes 
Falstringerne  ved  at  se  en  mægtig  Flaade  af  svenske  Krigsskibe 
Vesterfra  at  styre  ind  i  Smaalandshavet. 

Nyheden  om  den  store  Flaades  Ankomst  naaede  hurtigt  til 
Stubbekøbing,  og  det  var  vel  ikke  saa  faa  af  dens  Borgere,  der 
med  bange  Anelser  red  ud  ad  Vaalse  til  for  at  se,  hvad  den  vilde 
tage  sig  til.  Blandt  dem  var  ogsaa  Raadmand  Hans  Andersen  Mont- 
rose.  Han  har  nok  skyndt  sig,  ti  det  gjaldt  huttigst  muligt  at 
sende  Oberstvagtmesteren  paa  Møn,  den  tidligere  Ritmester 
Schrøder,  sikker  Besked.  Det  Brev,  Hans  Andersen  samme  Dag 
sendte  ham,  er  til  endnu  og  lyder,  som  følger: 

„Næst  al  Velstands  Ønske  min  villig  Tjenestes  Erby- 
delse  stedse  tilforn!  Kære  Hr.  Oberstvagtmester  Hans  Schrø- 
der, kan  jeg  ikke  forbigaa  at  lade  eder  forstændige  vores 
Bestand  og  Vilkaar,  som  paa  denne  Tid  desværre  er  ikkun 
passelig,  endog  Gud  kan  gøre  alting  bedre.  Jeg  var  ude 
paa  Voels  og  saa  de  mange  Skibe,  som  er  forsamlede  imel- 
lem Fæmø  og  Knudshoved,  den  ganske  Strøm  bespændt 
over.  Her  inden  for,  som  er  midt  imellem  Djurholms  Fod 
og  Sjællands  Land,  ligger  et  stort  Skib,  som  er  uden  Tvivl 

et  Vagtskib,  (det)  flager  intet  og  ejheller  endnu  tenterer 
noget.  De  andre  Skibe  ligger  saa  langt  borte,  som  man  kan 
næppeligen  gøre  Forskel,  hvor  mange  store  eller  hvor  mange 
smaa  der  er.  Alt  det,  man  skulde  forsvare  os  med,  er  boite. 
Var  det  muligt.  Her  Oberstvagtmester  kunde  komme  os 
noget  til  Hjælp  med  gode  Raad  eller  Bistand,  gjorde  han 
vel,  eftersom  her  er  ingen,  vi  kan  raadfore  os  med.  Vor 
Lensmand  blev  i  Dag  af  tvende  smaa  Kapere  imellem  Farø 
og  Stenkærret  optagen,  hvilket  og  gør  en  stor  Forandring. 
Er  det  muligt.  Her  Oberstvagtmester  kan  faa  Bud  til  Kjøben- 
havn  i  denne  Nat  og  lade  dem  vide  vores  Tilstand,  var 
det  meget  godt,  —  endogsaa  lade  Flaaden,  som  ligger  under 
Møn,  det  samme  forstendige.  I  Dag  efter  Relation  fra  Kjø- 
benhavn  berettes  18  af  vores  Skibe  (at)  skulle  konjungere 
sig  med  de  7  til  Øerne.  Om  nu  saa  er,  giver  Tiden. 
Er  de  kommen  tilsammen  i  Dag,  saa  var  det  bedst,  om  de 
søgte  om  til  den  svenske  Flaade,  hvorom  I  med  et  Ord 
vilde  mig  forstendige,  om  de  18  Skibe  er  kommen  eller  ej.  — 
Her  er  Mangel  paa  Krudt  og  Lodt.  Kan  vi  undsættes  med 
noget  hos  Eder,  saa  maa  I  hjælpe,  ellers  bliver  det  forloren 
Værk.  Her  Oberstvagtmester  vilde  optænke  de  bedste  Mid- 
del og  det  udi  Tide. 

Hermed  Gud  befalet. 
Stubkjøbing  den  26.  Ap.  165Q. 

Her  Oberstvagtmesters 
villig  Tjenere 
Hans  Anders(øn)  m.  p.ria. 
(Udskrift  paa  Brevet): 

Herren  Her  Oberste  Vachtmester  Hans  Schrøder. 

Commendant  auf  Moen,  groszgn.  zu  Handen. 

n  Cito  inn  Steege. 

^  Cito  ^ 


U 


Cito 
itissime 


Hans  Andersens  Bøn  til  Schrøder  om  at  »faae  Bud  til  Kø- 
benhavn i  denne  Nat",  blev  opfyldt.  »Nu  staar  disse  tre  Lande 
(Møn,  Falster  og  Lolland)  i  stor  Fare,  dersom  ej  vor  Skibsflaade 
kommer  os  til  Hjælp,  da  Fjenden  belejrer  Lolland  og  Falster 
med  utallige  Skibe!"  skrev  Schrøder.  Men  Faren  var  altfor  over- 
hængende. Den  næste  Morgen  væltede  Fjendens  Skarer  i  Land 
ved  Stubbekøbing  og  knuste  al  Modstand,  —  Lensmanden  var  jo 
taget  til  Fange,  -  og  del  er  vel  et  Spørgsmaal,  om  Hans  Schrøder 

har  kunnet  komme  til  Undsætning.  Først  ved  Skansen  ved 
Borrehuset,  Færgestedet  over  ti!  Møen,  synes  der  at  være  ydet 
virksom  Modstand.  1  Byen  selv  synes  det,  for  saa  vidt  man  tør 
slutte  af  Kirkebogens  Tavshed,  ikke  at  være  gaaet  blodigt  til. 

Og  Grønsund  skulde  standse  Svenskerne  en  Maaned  endnu, 
men  det  har  sikkert  været  en  drøj  Maaned  for  Stubbekøbing. 
Dagen  efter  Landgangen  har  Svenskerne  holdt  sig  i  Ro,  saa 
Hans  Schrøder  endog  kunde  gaa  over  Orønsund  og  føre  tre 
svære  Kanoner,  der  stod  i  Skansen  ved  Færgestedet,  over  til 
Møn.  Men  allerede  29.  April  foretog  Philip  af  Sulzbach,  Carl 
Gustavs  Feltherre,  det  første  Angreb  paa  Øen,  —  ved  hvilket 
han  led  store  Tab  og  mistede  Jire  fornemme  Officerer",  -  og 
nu  gik  det  Slag  i  Slag.  Stubbekøbing  var  Udgangspunktet  for 
alle  disse  Angreb  baade  til  Lands  og  til  Søs,  der  i  Reglen  stadig 
førtes  over  Grønsund.  De  mange  Begravelser,  man  endnu  finder 
langs  Kysten  her  paa  Falstersiden,  ligesom  Rester  af  Vaaben  er 
endnu  Minder  om  den  modige  og  udholdende  Forsvarskamp  som 
Hans  Schrøder  med  sin  Haandfuld  Folk  i  mere  end  en  Maaned 
førte     mod    Svenskekongens    Feltmarskalk     og    hans    krigsvante 

Tropper. 

Endelig  29.  Maj,  Trinitatis  Søndag,  blev  en  svensk  Styrke 
af  Bønderne  paa  Bogø,  som  sagtens  blev  tvunget  dertil,  ført  ad  en 
Vadevej  over  Letten,  en  Grund  paa  Øens  Østside,  og  samtidig 
blev  Mønboerne  angrebet  fra  Kallehavesiden  og  fra  Grønsund. 
Og  dermed  var  deres  Modstand  endelig  brudt.  Men  i  Stubbe- 
købing synes  der  at  have  fundet  en  Efterdønning  af  Kampen  Sted. 
Herom  fortæller  Kirkebogen,  at  29.  Maj  .blev  en  Svensker  af 
kgl.  Majestæts  Rytter  ihjelslagen"  og  begravet  i  Kirken.  Det  er 
sandsynligvis    den    svenske    Officer,    hvis    Lig    findes   begravet  i 

Kirken. 

Hvor  sørgeligt  det  end  kunde  være,  at  Møn  kom  i  Sven- 
skernes Vold,  maatte  det  dog  siges  i  Øjeblikket  at  være  en  meget 
stor  Lettelse  for  Stubbekøbing.  Hans  Wolsen  udtaler  sig  med 
tilstrækkelig  Tydelighed: 

„Og  saafremt  Møns  Land  paa  de  Tider  1659  endnu  havde 
holdt  sig  i  fjorten  Dages  Tid,  saa  havde  det  været  umuligt,  at  een 
Borger  kunde  blevet  tilbage  i  Stubbekøbing,  eftersom  alle  de 
Regimenter,  som  attakerede  Møn,  laa  udi  Stubbekøbing,  saa  vel 
som  Skibsflaaden,  henved  24  Orlogsskibe.  Hvad  Skade  den  Krig 
foraarsagede  Byen,  er  ikke  at  beskrive." 

Vi  er  dog  i  Stand  til  at  danne  os  en  Forestilling  om  Byens 
Skæbne  i  disse  ulykkelige  Aar  ved  Hjælp  af  en  lille  Pakke  Regn- 

skaber  i  Rigsarkivet    over  Stubbekøbings   Udgift  til   de   svenske 
fra  29.  April  1659  til  19.  Juli  1660. 

Den  29.  April,  et  Par  Dage  efter,  at  Svenskerne  var  kommet 
paa  Flaaden  og  havde  sat  sig  fast  i  Byen,  havde  de  udskrevet 
Brandskat.  Den  er  sandsynligvis  betalt  her  paa  samme  Maade 
som  alle  Vegne  ellers;  de  stakkels  Borgere  eller  Borgerkvinder 
maatte  møde  op  paa  Byens  Torv  med  deres  Ejendele  og 
aflevere  dem  til  de  Herrer  Taksationsmænd  af  den  fjendtlige 
Armee,  der  hurtigt  ved  Hjælp  af  en  Vægt  kunde  fastsætte  Vær- 
dien af  Guld  og  Sølv,  naar  sligt  kom  dem  i  Hænde,  men  som 
var  anderledes  vilkaarlige  i  Værdsættelsen  af  Smaafolks  Kobber- 
gryder eller  Sengklæder.  De  Folk  i  Stubbekøbing  maatte  rykke 
ud  med  saa  meget,  at  det  i  de  strenge  Taksationsmænds  Tanker 
kunde  veje  op  mod  den  Brandskat  af  6000  Rdl.,  der  var  ud- 
skrevet paa  Byen.  Dernæst  maatte  Byen  i  „Contribution  paa  ad- 
skillige Tider"  betale 

4,422  Rdl.  15  Skill. 

Og  endelig  til  Soldaterne,  der  blev 

lagt  i  Byen  som  Besætning: 

Sko,  Strømper,  Kjoler  og  Vanter  for  392  Rdl.  2  Mark 

Hør  og  Blaar  til  Lunter 75  ,; 

Hakker,  Spader,  Økser 60  „ 

Kornsække 24  „ 

Og  til  Flaaden: 

851  Tønder  01    samt  619  Brød  1,960  „ 

Flæsk,  Kød,  Sild,  Fisk,  Salt  og  Ærter  210  ,. 

80  Tdr.  Mel 106  „     4  Mark 

50  Tdr.  Byggryn 208  .     2      „ 

Salvegardi  —   Penge 100  „ 

Exequer  —   Penge  Tid   efter  Tid  115  „ 

Indkvarterings  Bekostning  paa  tret- 
ten en  halv  Maanedstid 14,600  „ 

Dertil  kommer  endnu: 

Tresindstyve  store  Egeplanker  og 

Skibsbord 30  „ 

Andre  svenske  og  norske  Deller, 
Lægter  og  Rafter  til  Batteriflaa- 

den  og  Pramme 190  » 

Andre  store  Bjælker  og  Sparetrær  96  „ 

11  Tdr.  Tjære 66  „ 

8  Skippund  Jærn,  som  maatte  for- 
skaffes til  Flaaden  og  Artilleriet       133 
En  Rustvogn  og  Kuglevogn   ...         63 
Sort  Klæde  og  Flor  til  Troner  og 
Fanestænger  at  beklæde 24 


2  Mark 


in  summa     28,860  Rdl.  4  Mark  15  Skill. 
Foruden  Skibsredskab,  Anker,  Sejl,  Tov,   Blokke  og   „andet 
løbendes  Redskab",  som  med  Gevalt  blev  taget. 

Hvor  stor  den  Styrke  var,  som  fra  Midten  af  Maj  til  IQ. 
Juli  huserede  i  den  lille  By,  kan  ikke  nøjagtig  opgøres,  men 
ganske  ringe  var  den  ikke,  i  alt  Fald  ikke  til  Tider.  I  April 
Maaned  1660  stod  der  i  det  hele  i  Stubbekøbing  og  Nykø- 
bing af  svenske  Tropper: 
Kongens    Livgarde,  bestaaende    af  to   Kompagnier 

under  Oberst  Buchwalds  Kommando 120  Mand. 

Oberst  Prengels  Regiment 150       „ 

Greven  af  Soemesz  Regiment  under  Oberst  Schønleben  150 
Et  Frikompagni  under  Kommando  af  en  Major.  .  .    60       „ 
I  Nykøbing: 
Oberst  Dalwig  med  sit  Regiment  Infanteri 250  Mand. 

Det  tydeligste  Indtryk  af  Elendigheden  faar  man  dog,  naar 
man  stiller  de  to  Mandtallister  over  Stubbekøbings  Skatteborgere 
fra  før  og  efter  Krigen  op  lige  over  for  hinanden.  Byens  Tab 
bliver  paa  den  Maade  levende  ført  os  for  Øje. 

En  kort  Underretning, 

hvorefter  STUBBEKJØBING  Borgere  skattede 

før  og  efter  de  svenske  Folks  Indfald  udi  Landet. 


Efter: 
borte,  Gaarden  øde. 
død,  Gaarden  øde. 
Gaarden  nedbrudt. 
Boden  nedbrudt. 
Boden  nedbrudt, 
død,  Gaarden  nedbrudt, 
død,  Gaarden  øde. 
skatter  27^. 


*)  Om    Nætter  som    Maal    for    Skatteafgifter    se   Afsnittet   om    „Byens 
Tynge". 


Før: 

Rasmus  Nielsen  sl<atter 

2  Nætter*) 

Steffen  Mikkelsen 

V, 

Hans  Madsen 

2 

Anders  Fris'  Bod 

'A 

Christen  Hillebrandts  Bod 

1  / 

/2 

Jeppe  Suan 

2 

Morten  Hansen 

iv; 

Anders  Fri 

3V. 

Morten  Købmand  skatter 

3    Nætter 

død,  Gaarden  øde. 

Borgmester  Laurids  Ptdersen 

10 

skatter  10. 

Niels  Pottemager 

2 

skatter  1  Nat. 

Rasmus  Jeppesen 

2 

borte,  Gaarden  skatter  V.- 

Oulle  Povelsen 

2 

skatter  \. 

Jens  Pil  Smed  (Pillsmed) 

2 

skatler  V^ 

Peder  Bay 

2 

skatter  '/^. 

Anders  Berntsen 

IV2 

skatter  IV^. 

Laurits  Jørgensen 

1 

død,  Enken  skatter  7.- 

Rasmus  Joensen 

1 

borte,  Gaarden  øde. 

Didrik  Weihusen 

2 

skatter  2. 

Frans  Sprachel 

IV. 

Gaarden  nedbrudt. 

Oulle  Ouelsen 

IV. 

Gaarden  nedbrudt. 

Hans  Rawert 

5 

borte,  Gaarden  øde. 

Sitzel  Smits 

5 

skatter  2. 

Rasmus  Bager 

1 

død,  Gaarden  øde. 

Niels  Skriche 

7 

skatler  5. 

Oulle  Suart 

2 

skatter  2. 

Hans  Andersen 

10 

skatter  10. 

Jørgen  Nielsen 

2 

skatter  2. 

Jørgen  Smed 

IV2 

skatter  1. 

Margrethe  Badskærs 

IV. 

Enke,  skatter  7.- 

Peder  Skriche 

2 

borte,  Gaarden  øde. 

Mads  Øbo 

IV. 

skatter  17^. 

Hans  Knivsmed 

V. 

skatter  for  Armod  intet. 

Laurids  Møller 

V. 

skatter  for  Armod  intet. 

Hans  Boding 

2 

borte,  Gaarden  øde. 

Klaus  Snedker 

IV. 

død,  Gaarden  øde. 

Hans  Skibbygger 

V. 

død.  Boden  øde. 

Laurids  Qraa 

1 

Gaarden  nedbrudt. 

Didrik  Jakobsen 

V. 

skatter  V.- 

Morten  Fellbereder 

1 

skatter  1. 

Jakob  Væver 

1 

borte,  Gaarden  øde. 

Hans  Væver 

V« 

borte,  Gaarden  øde. 

Søren  Savskiær 

V. 

borte,  Gaarden  øde. 

Rasmus  Brysting 

V. 

død,  Gaarden  øde. 

Jæppe  Kalusen 

IV. 

skatter  \i,. 

Jens  Knivsmed 

1 

skattet  for  Armod  intet. 

Peder  Brysting 

1 

død,  Gaarden  øde. 

Hans  Andersens  tvende  Boder 

1 

de  tvende  Boder  nedbrudte. 

Rasmus  Hormocher 

1 

død,  Gaarden  nedbrudt. 

Peder  Bonde 

1 

skatter  1/2 . 

Niels  Hansen 

3. 

død,  Gaarden  øde. 

Laurids  Hansen 

V. 

skatter  for  Armod  intet. 

Rasmus  Strange 

1 

død.  Huset  øde. 

Rasmus  Uvenmand 

1 

død.  Huset  øde. 

Hans  Frost 

V, 

død,  Huset  øde. 

Peder  FoUchersen 

1 

død,  Gaarden  nedbrudt. 

Steffen  Knudsen 

V2 

skatter  for  Armod  intet. 

Jens  Billedsnider 

1 

skatter  7^. 

Laurits  Hintse  skatter 

1  Nætter 

død,  Enken  skatter  for  Armod  intet 

Rasmus  Bager 

1 

død,  Gaarden  øde. 

Tønnes  Hybertsen 

V, 

borte,  Huset  øde. 

Kristoffer  Griis 

2V. 

skatter  intet. 

David  Skrædder 

2 

skatter  intet. 

Niels  Otte 

1 

borte,  Gaarden  øde. 

Rasmus  Olsens  Gaard 

2 

Gaarden  nedbrudt. 

Christian  Snedker 

1 

skatter  for  Armod  intet. 

Gabriel  Willumsen 

2 

Gaarden  nedbrudt. 

Laurits  Køge 

2 

skatter  L 

Svend  Skrædder 

1 

død,  Gaarden  nedbrudt. 

Laurits  Andersen 

1 

skatter  V.- 

Hans  Holst  Væver 

IV. 

skatter  7^. 

Anders  Hermansen 

V2 

Gaarden  nedbrudt. 

Hans  Kiende 

1 

borte,  Gaarden  øde. 

Hans  Bogø 

27. 

borte,  Gaarden  øde. 

Hans  Mands  Gaard 

2 

død,  Gaarden  nedbrudt. 

L.  Oule  Pil,  Raadmand 

6 

bortflyttet,  Gaarden  øde. 

Anders  Vandmøller 

V. 

Gaarden  nedbrudt. 

Peder  Stød 

3 

borte,  Gaarden  nedbrudt. 

Peder  Henningsen 

V2 

Gaarden  nedbrudt. 

Peder  Kiep 

6 

død,  Sønnen  skatter  172- 

Peder  Gregersen 

IVa 

skatter  17^. 

Hans  Griis 

V. 

borte,  Gaarden  øde. 

Rasmus  Jepsen 

% 

borte,  Gaarden  øde. 

Hans  Smed 

1% 

død.  Enken  skatter  7.- 

Peder  Skottel 

17. 

skatter  7^. 

Niels  Stangs  Gaard 

1 

Gaarden  øde,  skatter  intet. 

Niels  Kiedelfør 

27. 

skatter  V/^. 

Rasmus  Jepsen  Skomager 

1 

skatter  1. 

Klaus  Meiniche  (Veniche?) 

17. 

skatter  Vj. 

Morten  Jørgensen 

V. 

skatter  '/,. 

Peder  Melchersen 

1 

død.  Enken  skatter  7j- 

Mads  Bager 

3 

skatter  l'/a- 

Laurids  Madsen 

2 

skatter  2. 

Rasmus  Kræsing 

2'/. 

skatter  27^. 

Jakob  Bøssemager 

2 

skatter  2. 

Morten  Puge 

IV. 

skatter  72- 

Peder  Thisen 

1 

borte,  Huset  øde. 

Hans  Wollsen 

27. 

skatter  27,. 

Rasmus  Puge 

IV. 

død,  Gaarden  øde. 

Johan  Bensixen 

1 

skatter  1. 

Rasmus  Pedersen 

1 

skatter  1. 

Jørgen  Øverdech 

1 

død,  Gaarden  øde. 

Hans  Kiep 

1 

død,  Gaarden  øde. 

Hans  Jørgen 

1 

skatter  for  Armod  intet. 

Peder  Bremer 

6 

skatter  6. 

Hendrik  Mand 

1 

borte.  Huset  øde. 

Hans  Jensen 

V. 

skatter  for  Armod  intet. 

Peder  Bødker 

1 

borte,  Gaarden  øde. 

5* 

Hendrik  Griis  skatter  '4  Nætter 

Peder  Jensen  1 

Niels  Thue  ^4 

Jørgen  Mathisen  IVs 

Carsten  Jensen  2 

Morten  Duncher  1V» 

Peder  Hilbrandsen  2V2 

Carsten  Hilbrandsen  5 
Hans  Jørgensen  Smits  Gaard     1 

Søren  Sanders  Gaard  1 

Rasmus  Bertelsens  Gaard  4 

Michel  Kiedellfør  IV2 

Peder  Smid  2 

Dorthe  Kremers  IV2 

Maren  Skrædders  1 

Albret  Rasmussen  2V2 

Peder  Lise  4 

Rasmus  Olsen  3 

Peder  Suerche  1 

Mads  Bødker  2 
Christian  Thomesens  Gaard       1 

Rasmus  Jyde  V4 

Ane  Zacheris  IV2 

Hans  Marbech  2 

Christen  Jyde  IV4 

Øge  Jakobsen  IV4 

Niels  Smed  2 

Jørgen  Hjort  1 

Anders  Katt  1 

Christian  Thomesen  2^1^ 

Peder  Lises  Gaard  1 

Jakob  Jyde  1 


skatter  for  Armod  intet. 

død,  Huset  omtrent  nedbrudt. 

skatter  for  Armod  intet. 

skatter  l'^- 

død,  Gaarden  næsten  nedbrudt. 

skatter  72- 

død,  Enken  skatter  1. 

skatter  5. 

Gaarden  øde, 

Gaarden  nedbrudt. 

Gaarden  nedbrudt. 

død,  Gaarden  øde. 

skatter  P/a- 

skatter  for  1. 

død,  Gaarden  øde. 

borte,  Gaarden  øde. 

skatter  2. 

skatter  2. 

død,  Gaarden  øde. 

skatter  Vo- 

Gaarden  nedbrudt. 

skatter  Va- 

borte,  Gaarden  øde. 

skatter  Va- 

borte,  Gaarden  nedbrudt. 

borte,  Gaarden  nedbrudt. 

død,  Gaarden  øde. 

død,  Gaarden  nedbrudt. 

død,  Gaarden  nedbrudt. 

skatter  2. 

Gaarden  nedbrudt. 

borte,  Gaarden  nedbrudt. 


Lateris  2487,  99. 

som  er  Sammenregning  paa  de  Nætter,  Summa  og  Sammenregning   paa 

som  udi  Stubbekøbing  var,  der  Fjen-  de  Nætter,  som  udi  Stubbekøbing 

den  indfaldt.  er  igen  den  3L  Xbris  1660. 

Laurids  Pedersen, 
Hans  Andersen, 

m.  p. 


Det  er  som  en  Storm,  som  et  vældigt,  knusende  Vejr,  der 
er  faret  hen  over  den  lille  By  paa  den  smilende,  frie  Strand.  Af 
dens  142  skatteydende  Borgere  er  35  døde,  23  „borte"  og  1 
bortflyttet,  —  der  falder  et  ejendommeligt  Lys  over  Udtrykket 
borte,  naar  man  ser  det  i  Modsætning  til  denne  ene  Bortflytning. 
34  Gaarde  er  nedbrudt,  medens  37  Gaarde  og  2  Huse  staar  øde. 
De  fleste  af  de  døde  er  vel  faldne  under  Forsøget  paa  at  mod- 
sætte sig  Svenskernes  Landgang,  og  mulig  har  den  sejrrige  Fjende 

brudt  de  Gaarde  ned,  der  havde  tilhørt  dem,  som  var  faldne  med 
Vaaben  i  Haand. 

„Det  stod.  Gud  bedrit,"  skriver  Hans  Wolsen,  „ikke  udi 
vores  Magt  og  Vælde  at  hindre  Fjendens  Indfald,  langt  mindre 
kunde  vi  hindre  Fjendernes  haarde  og  ulidelige  Skatter  og  haarde 
Krigspressurer,  hvilket  mange,  som  det  forsøgte,  aldrig  skal  kunne 
forvinde,  saa  længe  de  lever." 

Enkelte  er  vel,  her  som  andetsteds,  bleven  pint  ihjel,  naar 
de  ikke  vilde  opgive,  hvor  deres  Sølvtøj  og  Penge  var  gravet 
ned.  Endelig  synes  de  svenske  Skibsfolk  at  have  bragt  en  smit- 
som Sygdom  til  Byen,  som  krævede  mange  Ofre.  Om  Kvinder 
og  Børn  tier  Dokumenterne. 

1  det  oven  nævnte  Regnskab  over  Byens  Udgift  til  de  Sven- 
ske anføres,  at  „30  Gaarde  og  Boder,  som  Folk  iboede,  er  i 
Grunden,  d.  v.  s.  ganske  og  aldeles,  nederbrudt,  som  efter  tak- 
sere(n)de  Borgeres  Takst,  des  Skade  og  Afbræk  paa  Byen  og 
Ejendom  udi  Penge  beløber 

3,075  Rdl. 
Sognepræstens  Residens      300    — 

Lateris    3,375  Rdl. 
Sammenregnes  Byens  øvrige  Ud- 
gift (se  Side  65) 28,860  Rdl.  4  Mark  15  Sk. 


da  er  og  beløber  Summen  .  .  .  32,235  Rdl.  4  Mark  15  Sk." 

Den  26.  Maj    1660   var  Freden  i  København  bleven  under- 
skrevet, men  Svenskerne  vedblev  i   næsten  to  Maaneder  endnu 
at  holde  Stubbekøbing  besat.    Allerede  den  14.  Juni  kom  dog  en 
dansk  Officer,   Kaptajnløjtnant  Lantzberg,   med   to  Knægte,   i   alt 
fire  Heste,  1  Kvartermester  med  to  Knægte,  atter  fire  Heste,  samt 
General-Majorens  fire  Heste  og  fyrretyve  Enspændiger  med  fyrre- 
tyve Heste  til  Byen,  for  at  fremskynde  Svenskernes  Afmarche.  De 
fortærede  foreløbig  „efter  kongelig  Ordre"  12  Rdl. 
„Den  IQ.  Juni  efter  Hr.  Kommissarius 
velb.  Jens  Rodstens  Befaling  blev  indkvar- 
teret bemældte  Kaptainløjtnant  Lantzberg, 
havde  med  sig  3  Knægte,  4  Heste,  saa  og 
10  Enspændiger  og   10  Heste,   kom   bort 
21.  August.  Deres  Fortæring  efter  kgl.  Or- 
dre beløber  sig 234  Rdl.  88  Sk. 

Den  2Q.  Juli  efter  Slotsherrens,  velb. 
Christopher  Lindenovs,  Ordre  blev  her  ind- 

kvarteret  af  ombemældte   Kaptajnløjtnants 
Underhavende. 

2  Korporaler  med  2  Knægte  og  4 
Heste. 

6  Enspændiger  med  6  Heste. 

Rejste  l-»ort  den  21.  August,  fortæret.  ...      57  Rdl.  48  Sk. 

Den  30.  Juli.  Efter  Slotsherrens,  velb. 
Christopher  Lindenovs,  Ordre: 

Hr.  Kaptajn  Bechmand  med  sit  gan- 
ske Kompagni  Fodfolk,  nemlig: 

1   Kaptajn, 

1  Løjtnant, 

1  Fændrik, 

1  Kaptajn-Armis, 

2  Sergieanter, 
1  Fourerer, 

1  Gefreiter  Korporal, 

2  Tambour, 

2  Korporaler, 
9  Gefreiter, 

54  gemene  Knægte. 
Kom  bort  igen  den  1.  Oktober.  Deres  For- 
tæring imidlertid 605  Rdl.  32  Sk. 

Nok  var  her  af  samme  Kompagni 
Hr.  Kaptajnløjtnantens  Frue, 
„     Løjtnants  Frue, 
,,     Fændriks  Frue, 

3  Børn, 
2  Piger, 

7  Underofficers-   og  Soldaterkvinder, 
6  deres  Børn. 

Tilsammen    beregnet,    for     187-..     gemen 

Mand;  deres  Fortæring  beløber.  ...     132  Rdl.  32  Sk. 

Den  19.  August  ankom  af  Hr.  Oberstløjt- 
nant von  Issen  hans  Folk  fra  Nykø- 
bing efter  Slotsherrens  Skrivelse: 

1  Sergieant, 

2  Gefreiter, 
6  Gemene, 

Rejste  bort  den  2.  Oktober.  Deres  Fortæ- 
ring       48  Rdl.  72  Sk. 

Item 

2  Kvinder, 

3  deres  Børn,   regnet  for   3V->  Mand 

fortæret  Midler 17  Rdl.  48  Sk. 

Den  16.  September.  Efter  de  gode 
Herrer  Krigskommissarier,  veib.  Oulle 
Brockenhus  og  Offue  Juel  deres  ud- 
givne Assignation  ankom  her 

Ritmester  Meysenbuch  med 

5  Heste  og 
3  Knægte. 

1  Løjtnant  med 
3  Heste  og 

2  Knægte. 

1  Kornet  med 

3  Heste  og 

2  Knægte. 

3  Korporaler  med 
3  Knægte  og 

6  Heste. 

1  Trompeter  med 

1  Hest. 

20  Enspændiger  med 

20  Heste. 
Kom  bort  den  6.  Novembris.  Deres  Trak- 
tement udi  52  Dage  kan  beløbe  ...     559  Rdl.  52  Sk. 
Den    4.   Oktober    ankom    Kaptajn    Peder 

Jensen,  som    efter  Hr.  Generalmajor 

Allefeldts  Assignation   med   Officiers 

og  Knægte,   beregnet  for  24   Mand, 

beløber  sig  først  deres  Fortæring  til 

den   6.  December,   som   er  to    Maa- 

neder,  Penge 426  Rdl.  64  Sk. 

Nok  under  samme  Kompagni 

6  Kvinder, 

7  Børn, 

regnede  for  QV-i  Mand,  deres  Fortæring  56  Rdl.  64  Sk. 
Samme  Kaptajn  Peder  Jensen  med  sin 
Musterskriver  laa  efter  den  6.  De- 
cember 6  Dage  og  hans  andre  under- 
havende Officerer  og  Knægte  laa  her 
10  Dage. 

Deres  Fortæring  kan  strække  sig  til      62  Rdl.  70  Sk. 
Den   6.  December   ankom   efter   de  gode 
Herrer  Kommissariers  Assignation: 

Ritmester  Meysenbuch 

Ritmester  Ditfurt, 

1  Løjtnant, 

2  Kornetter, 

1   Kvartermester, 

1   Trompeter, 

deres    Traktement    beregnes   til    den 

6.  Januar  1661  er  en  Maaned  i  Penge     158  Rdl.  44  Sk. 

Nok  her  foruden  ovenbemældte  Officerer 
deres  Traktementspenge  bekommer 
for  deres  Servis 14  Rdl. 

Er  og  beløber  sig  saa  Stubbekøbings  Bor- 
geres Indkvartering  og  Udgift  fra 
første  Dags  Dato  til  den  6.  Januar 
1661  beregnet  og  sluttet 

Summa  Penge  2,377  Rdl.  43  Sk. 

Af  et  Bilag  til  Regnskaberne  ser  man,  at  de  svenske  Trop- 
per, ligesom  de  var  blevet  udskibet  i  Stubbekøbing,  atter  forlod 
Byen  ad  Søvejen,  som  det  jo  i  det  hele  taget  var  de  gode  Be- 
sejlingsforhold,  der  var  Skyld  i,  at  Stubbekøbing  kom  til  at  spille 
en  for  Byen  selv  saa  skæbnesvanger  Rolle  i  hin  ulykkelige  Krig: 

»Efter  velb.  Jens  Rodsten,  da  Krigskommissarius,  hans 
Befaling  leveret: 

Den  3.  Juli  til  Oberst  Bringells*)  Regi- 
ment: 01,  12  Tdr.  (å  2  Daler),  der 
han  rejste 16  Rdl. 

Den  8.  Juli  leveret,  som  kom  til  Skibs 
ved  Boreskanse**)  til  nogle  Kom- 
pagnier, der  blev  skikket:  01,  14  Tdr. 

(å  2  Daler) 18  Rdl.  64  Sk. 

Brød,  5  Lispd.  a  17,  Mk 1      „      24    „ 

*)  Bringelis  Regiment  er  det  samme  som  det,  der  ovenfor  hedder  Pren- 
gels Regiment. 

**)  Boreskanse  er  det  samme  som  Borreskanse,  altsaa  den  før  omtalte 
Skanse  ved  Færgehuset. 

Den   9.  Juli   bekom  til  Skibs  Schonle- 

wens  Regiment:  01, 3  Tdr.  (å  2  Daler)     4  Rdl. 

Brød  IV2  Lispd 36  Sk. 

Den    10.  Juli,   leveret   Hr.  Kommissarii 

egne  Tjenere:  01,  2  Tdr.  (å  2  Daler)     2  Rdl.   64  Sk. 
Brød,  1  Lispd 24    „ 

Mads  Øbo  efter  Hr.  Kommissarii   Be- 
faling  til    ham   og   hans   Folk  paa 
tvende  Kobenhavns  Rejser:  01,  1  Td.     1  Rdl.  32  Sk. 
Brød  27.,  Lispd 60    „ 

in  summa  45  Rdl.  16  Sk. 

Hvordan  er  det  gaaet  Stubbekøbing  Borgere  selv,  medens 
de  havde  alle  disse  mange  besværlige  og  kostbare  Gæster,  som 
de  skulde  brødføde  og  underholde  og  betale  for  enhver  „Servis", 
ja,  for  Skatteudpantningerne,  som  Soldaterne  udførte  hos  Borgerne 
selv?  Svaret  lyder  vel  med  tilstrækkelig  Tydelighed  gennem  den  ene 
Kendsgerning,  at  flere  af  Byens  Borgere  undveg  og  forlod  Staden, 
fordi  de  ikke  kunde  svare  de  trykkende  Paalæg.  Men  vi  er  i 
Stand  til,  gennem  Borgerskabets  egne  Udtalelser,  at  give  et  Bil- 
lede af  Elendigheden. 

Et  halvt  Aar  efter  at  Fjenden  var  borte,  kom  det  første 
Nødskrig  fra  den  ulykkelige  By,  og  derefter  gik  det  Slag  i  Slag 
med  Bønner  om  „Forlindring"  i  de  trykkende  Skatter.  Men  de 
Stubbekøbing  Folk  opnaaede  intet.  Saa,  i  Slutningen  af  Decem- 
ber 1666,  faar  Kongen  følgende  Bønskrivelse  fra  Borgmester  og 
Raad,  og  den  er  god  at  faa  Forstand  af. 

(Stempel  til  1  Rigsort.) 

AUernaadigste  Herre  og  Konning: 
Der  er  moxen  fem  Aar  forløben  siden  den  højtrengende  Nød 
os  tilbragt  haver  voris  elendige  Vilkaar,  ufordragelige  og 
imod  andre  Købstæder  her  i  Danmark  uproportionerede 
Skat  og  Contribution,  Deres  Majestæt  i  allerstørste  Under- 
danighed at  forebringe;  hvorpaa  sig  Deres  Majestæt  da 
naadigst  resolverede,  at  det  til  Skatkammeret  skulde  remitteres, 
hvorfra  vi  underdanigst  Hjælp  og  Forlindring  skulde  have 
at  forvente.  Men  det  er  vemodelig  at  beklage,  at  Deres 
Majestæts  naadigste  Villie  ikke  er  kommet  til  nogen  Effekt, 
men  vi  siden  Aar  fra  Aar  haver  været  foraarsaget  Eders 
Majestæt   med   vores   idelige  Supplicationer  at  importunerei 

da  vi  dog  altid  et  mildt  og  naadigt  Svar  haver  erholdet  og 
idelige  bleven  om  Forlindring  fortrøstede.  Hvilket  eftersom 
ikke  er  paafulgt,  er  den  ganske  By  totaliter  bleven  ruineret, 
Borgerskabet,  efter  at  dennem  ved  militariske  Exequtioner 
deres  Middeler  er  borttaget,  henved  73  Byen  entviget,  hvis 
Huse  og  Gaarde  ganske  ere  ruinerede  og  ødelagte,  de  an- 
dre, som  igen  staar,  kan  for  Armod  ej  repareres,  men  staar 
mesten  og  forfalder,  saa  vi  alene  ere  10  Mand  overblevne, 
som  kan  have  Livs  Middel,  Resten  er  Stakkarle,  som  mesten 
ved  Dørene  maa  søge  deres  Brød,  hvorfore  vi  faa,  som 
endnu  af  120  ere  overblevne,  endnu  i  allerstørste  Under- 
danighed indflyer  til  Eders  Majestæt,  at  den  ulidelige  Byrde 
maatte  tages  af  os,  at  vi  ikke  med  de  andre  skal  nødes  at 
forlade  Hus  og  Hjem,  og  med  Kvinder  og  Børn  geråde  i 
Elendighed  og  skammelig  Fattigdom,  hvilket  uforbigenge- 
ligen  vil  paafølge,  dersom  Eders  Majestæt  ikke  i  Tide  vil 
vores  Elendighed  anse,  det  vi  dog  underdanigst  visseligen 
formoder.  Vi  vil  igen  stedse  bede  Gud  han  vil  Eders  Maje- 
stæt ved  et  langvarigt  og  fredeligt  Regimente  erholde,  og 
derhos  med  Liv  og  Blod,  ja,  alt  det  vi  ere,  forbliver  (sic) 

Eders  Majestæts  vor  allernaadigste  Herres 
og  Arvekonnings  tro  Undersaatter  til  Døden. 

Actum  Stubbekøbing,  d.  1.  xber  1666. 

Borgmester  og  Raad  paa  egen  og  de  faa 
fattige  overblevne  Borgeres  Vegne  af  Hans 
Majestæts  Købstad  Stubbekiøbing. 

Efter  Begæring  er  dette  min  underdanigste  Erklæring, 
at  disse  fattige  Folk  udi  Stubbekøbing  er  udi  Fejdetiden 
meget  bleven  forarmet.  Og  siden  er  Byen  meget  aftagen, 
saa  der  er  stor  Armod.  Dersom  dennem  kunde  hjælpes, 
haver  de  det  højligen  fornøden. 

Nykiøbing,  d.  3.  December  1666. 

Hans  Hansen. 

1  Anledning  heraf  faar  Generalkrigskommissarius  Otto  Po- 
wisch  og  Rentemestren,  Sten  Hundorff,  12.  A4arts  1667  kgl.  Ordre 
til   at   overveje   og    betænke,    hvorledes    bemeldte    Stubbekøbing 

Borgerskab  »bekvemmeligst  kunde  blive  forlindret",  dog  saaledes, 
„at  os  udi  vores  Skatter  og  Contribution  derved  intet  afgaar". 
Med  andre  Ord,  de  Byrder,  Stubbekøbing  mulig  blev  lettet  for, 
maatte  lægges  over  paa  andre  Byer. 

Medens  de  to  nævnte  Herrer  overvejede,  glemte  Kongen 
ikke  Sagen.  Det  er  mulig  følgende  lille  behændigt  anbragte  Me- 
morial, som  Hans  Andersen  Montros  sender  Sekretæren,  P.  Schu- 
macher, der  har  aabnet  Majestætens  Øjne  for,  at  der  maa  gøres 
noget  for  Stubbekøbing. 

Allerunderdanigst  Memorial. 

Hans  kgl.  Majestæt  til  allerunderdanigste  Efterretning 
begæres  ydmygeligen  og  tjenstvilligen,  at  Sekretæren  vilde 
hos  voris  underdanigste  indleverede  Supplication  Majestæten 
i  bedste  Maade  til  Gemyt  føre,  at  naar  Kongens  Skibe  skulle 
passere  igennem  Grønsund,  enten  at  gaa  fra  Bælt  i  (til) 
Østersøen  eller  fra  Østersøen  til  Bælt,  Nykøbing  i  Falster 
eller  andre  Stæder;  da  behøver  højstbemældte  Hans  Majestæts 
Skibe  uforbigængelig  Piloter,  som  dennem  baade  i  Freds 
og  Fejdes  Tider  kunde  igennem  ledsage;  hvilke  Piloter  altid 
haver  været  søgt  og  taget  i  Stubbekiøbing.  Men  kan  her- 
efter umuligt  ske,  med  mindre  Hs,  Majestæt  Byen  saaledes 
naadigst  vil  forskaane,  at  den  noget  lidet  igen  kan  opkomme, 
og  de  bortrømte  Skippere  og  Borgere  kunde  komme  tilbage 
deres  Huse  og  Vaaninger  igen  at  bebo  og  bebygge. 

Paa  menige  Borgerskabs  Vegne. 

Hans  Anderssøn  Montros. 

Samtidig  med  dette  er  der  indløbet  Besværinger  fra  Nykø- 
købing  og  Byerne  paa  Lolland  over  deres  slette  Tilstand,  vistnok 
med  Antydning  af,  at  Nakskov  er  bleven  begunstiget  paa  deres 
Bekostning.  Ti  under  27.  Marts  1667  tilskriver  Kongen  Hr.  Otto 
Powisch  som  følger: 

Fridericus  Tertius.  Vor  Gunst  tilforn.  Eftersom  Ind- 
vaanerne  udi  vores  Købstad  Nakskov,  formedelst  de  den- 
nem nylig  naadigst  forundte  Privilegier  pligtig  er  selv  at 
underholde  Standkvarter,  som  tilforn  dennem  til  Behjælpning 
paa  de  andre  Købstæder  udi  vore  Lande,  Laaland  og  Falster, 
var  uddelt,  hvorover  da  tilkom  aarlig  at  udgive  Nysted 
632  Rdl.  1  Ort;  Saxkøbing  505^5  Rdl.  6  Sk.;  Maribo  1011 V2 

Rdl.  12  Sk.;  Nykøbing  1111 V4  Rdl.  6  Sk.;  „Stubkiøping" 
101 IV2  Rdl.  12  Sk.;  da  haver  vi  naadigst  for  godt  anset 
Contributionen  af  forskrevne  vore  Købstæder  indtil  paa  videre 
naad.  Anordning  saaledes  at  moderere,  at  Nysted  skal  give 
aarlig  bll'U  Rdl.  12  Sk.;  Saxkøbing  462  Rdl.  12  Sk.;  Maribo 
924  Rdl.  1  Ort;  Nykøbing  1016  Rdl.  og  Stubbekøbing  400 
Rdl.     Hvorefter  o.  s.  v. 

Denne  Nedsættelse  i  Contributionen  for  de  lolland-falsterske 
Byers  Vedkommende  —  med  Undtagelse  af  Nakskov  —  kunde 
imidlertid  i  Længden  ikke  overholdes.  Og  det  er  da  et  Tegn 
paa,  at  Regeringen  indrømmede,  at  det  stod  ilde  til  i  Stubbe- 
købing, og  at  dens  Tilstand  var  ringere  end  de  andre  Byers, 
naar  vi  ser  Stubbekøbing  alene  beholde  sin  „Forlindring"  og 
nøjes  med  at  svare  400  Dir.  i  Stedet  for,  som  før,  800  Dir.,  for- 
uden Standkvarters  Contributionen  til  Nakskov  Garnison  211  Rdl. 
12  Sk.  De  400  Dir.,  der  saaledes  blev  taget  fra  Stubbekøbing, 
blev  lagt  paa  de  andre  Byer  i  Stedet. 

Men  snart  efter  Frederik  lll.s  Død  begyndte  Rygterne  at  faa 
travlt.  Det  var  en  gammel  Skik,"  at  den  nye  Konge  efter  sin 
Tronbestigelse  tog  Landets  Byer,  hver  for  sig,  i  sit  Værn  og 
bekræftede  deres  Privilegier;  og  nu  fortalte  Rygtet,  at  Nykøbing, 
Nysted,  Maribo  og  Saxkøbing  vilde  søge  at  formaa  Christian  V. 
til  at  undlade  at  bekræfte  den  Nedsættelse,  som  Frederik  IH.  havde 
tilstaaet  Byen  i  1667.  Men  Morten  Lauritsen  i  Stubbekøbing  var 
paa  sin  Post  og  rejste  straks  til  København  for  at  virke  for  sin 
By.   Og  i  Januar  1671  indgav  han  følgende  Andragende: 

(Stempel  til  1  Rigsort.) 

Stormægtigste  højbaarne  Fyrste. 

Allernaadigste  Herre  og  Arvekonge. 
Eftersom  Stubbekøbing  By  udi  afvigte  Fejdetid  fremfor 
andre  Købstæder  ikke  aleneste  med  Udplyndring,  medens 
endog  med  stor  Brandskat,  Contribution,  Indkvartering  og 
anden  Paalæg  paa  det  haardeste  haver  været  belastiget,  hvor- 
over de  fattige  Borgere  og  Indvaanere  deres  ringe  Middel 
fast  ere  omkommen,  og  den  tredie  Del  af  Byen  mestendel 
er  øde,  hvilke  deres  slette  Tilstand  og  fattige  Vilkaar  Hans 
kgl.  Maj.  Hr.  Fader,  SI.  og  Højlovl.  Ihukommelse  naadigst 
haver  anset  og  efter  underdanigst  Ansøgning  os  fattige  Un- 
dersaatter  noget  udi  Skatten  og  Contributionen  naadigst  for- 

lindret  efter  derpaa  Hs.  kgl.  May.  naadigst  Befaling  til  Ge- 
neral-Krigs-Commissarium  Velbaarne  Otto  Powisch  saa  og 
velbaarne  Hr.  Rentemester  Sten  Hundorff,  dat.  Hafn.  d.  12. 
Martij  1667.  Mens  som  fornemmes  Borgmestre  og  Raad 
med  menige  Borgerskab  af  Nykøbing  hart  anholder  Skatten 
paa  Stubbekøbing  igen  at  paaføre,  og  dersom  det  skete  var 
det  ufejlbarligen  at  befrygte  Byens  yderste  Ruin  derpaa 
vilde  følge,  og  de  meste  Hus  og  Hjem  med  fattig  Hustru 
og  Børn  derover  maatte  forlade.  Indflyr  derfor  udi  aller- 
største Ydmyghed  og  dybeste  demutth  til  Eders  Højkgl. 
May.  og  allerunderdanigst  begærer  Eders  højkgl.  May.  af 
medfødte  kongl.  Clementz  og  Naade  samme  Benaadning  og 
Forlindring  os  fattige  Undersaatter  naadigst  vilde  lade  con- 
firmere,  udi  Betragtning  samme  By  af  Situation  er  en  af  de 
belejligste  Søstæder  udi  Riget,  og  højønskeligt  var  det,  den 
engang  kunde  komme  udi  god  Velstand  igen,  hvilket  ej 
kan  ske  uden  Eders  højkongl.  May.  sær  Naade  og  Forlin- 
dring, paa  det  Eders  højkongl.  May.s  Interesse  derved 
til  Lands  og  til  Vands  kunde  accrescere,  som  ellers  ikke 
ringe  dagligen  skulde  aftage.  Lever  udi  allerunderdanigst 
Forhaabning  ved  Eders  højkongl.  May.  naadigste  og  milde 
Svar,  Naade  og  Confirmation  paa  vores  Forlindring  at  er- 
lange. Saadan  højkongl.  Naade  vil  Gud  i  Himmelen  belønne, 
og  vi  fattige  Undersaatter  udi  vores  Bønner  ideligen  ihu- 
komme, forbliver  stedse  med  Liv  og  Gods 

Eders   højkongl.    May.s   AUerunderda- 
Haffn.,   19.  Januar    nigste  Tjenere  og  tro  Undersaatter 
167L  paa  menige  Borgerskabs  Vegne: 

Morten  Lauritzen. 
m.  p. 

Dette  Andragende  blev  sendt  Statskollegiet  til  Betænkning. 
Men  dette  mener  ikke  at  kunne  dømme  i  Sagen,  og  henstiller 
til  Kongen,  at  der  udnævnes  Kommissarier,  som  paa  Stedet  kan 
undersøge  Forholdene,  og  derefter  gøre  Indberetning  om  Skat- 
ternes og  Kontributionernes  retfærdige  Fordeling. 

Men  det  Billede,  vi  ovenfor  (S.  68)  gav  af  Byen  og  dens 
Borgerskab,  efter  at  Fjenden  var  draget  bort,  bliver  med  Hans 
Andersens  Andragende  af  1.  December  1666  adskilligt  mørkere. 
Af  Byens  142  skatteydende  Borgere  før  Krigen,  var  der  efter 
Fredsslutningen  5Q  „borte".   Der  bliver  saaledes  83  igen;  af  dem 

er  73  flygtet  fra  Byen,  -  de  havde  dog  holdt  ud,  mens  Fjenden 
huserede  der,  men  da  Kongens  Folk  kom  og  pantede  for  Skatter, 
kunde  de  ikke  mere.    Der  blev  kun  10  tilbage. 

Enevældens  første  Aar  var  ikke  lystelige  i  det  hele.  Særlig 
fortvivlende  synes  de  dog  at  have  været  for  Stubbekøbing.  Ikkun 
femten  Aar  senere  bryder  den  skaanske  Krig  ud  og  forvolder 
Stubbekøbing,  „som  gemenlige,  naar  Krig  og  Orlog  er  ...  . 
mærkelig  Ruin  og  Skade",  med  syge  Folk  af  Flaaden,  stor  Ind- 
kvartering, Vandagning  til  Skibene  m.  m.  Til  sidst,  henimod 
1682,  er  der,  paa  Grund  af  Byens  voksende  Fattigdom,  Planer 
om  at  lade  den  udgaa  af  Købstædernes  Tal.  Men  disse  Forhold 
vil  bedst  blive  belyst  gennem  VII.  Afsnit:  „Byens  Tynge". 


IV. 

Kirken.   —    Raadhuset.   —    Skolen.   —    St.  Jørgensgaarden. 

Stubbekøbing  Kirke,  „Falsters  mærkeligste  Kirkebygning"  er, 
som  fremsat  i  det  foregaaende,  opført  i  Rundbuestil,  af  Kridtsten 
fra  Stævns  med  Baand  og  Sokler  af  røde  Mursten,  og  omtrent 
samtidig  med  Kirken  i  Ringsted.  Og  vi  har  tilladt  os  den  Slut- 
ning, at  den  samme  Mand,  Valdemar  den  Store,  der  havde  byg- 
get denne  Kirke,  og  som  kunde  have  Grund  til  at  lægge  sin 
gode  Villie  over  for  Nord-Falstringerne  for  Dagen,  ogsaa  har 
bygget  Kirken  i  Stubbekøbing.  Vi  udtalte,  at  hvis  denne  Kirke- 
bygning ikke  skyldtes  en  enkelt  Mand,  men  Byens  Borgere,  — 
og  en  af  Delene  maa  vel  være  Tilfældet  —  saa  maa  vi  slaa  fast, 
at  Stubbekøbing  i  hin  lykkelige  Periode,  Valdemarernes  Storheds- 
tid, har  haft  en  Betydning  og  en  Udvikling,  der  ligger  langt 
over,  hvad  vi  efter  det  foreliggende  Materiale  ellers  vilde  være 
i  Stand  til  at  forestille  os. 

Stubbekøbing  Kirke,  der  er  helliget  St.  Anna,  var  —  ligesom 
den  er  nu  efter  Ombygningen  1881-82  -  en  treskibet  Basilika, 
oprindelig  vistnok  med  rund  Korafslutning.  Hovedskibet  aabnede  sig 
gennem  en  Arkaderække  paa  fem  Buer  ud  til  Sideskibene  paa 
hver  Side,  og  havde  ligesom  disse  fladt  Loft.  Til  hver  Bue  svarer 
et  større  Vindue  oven  over  Buen  i  Højkirken  og  et  mindre  lige 
for  i  Sideskibets  Ydermur. 

Denne  enkle  og  fine  Kirkebygning  fik  ikke  længe  Lov  til  at 
staa  i  Fred.  I  det  følgende  Aarhundredes  sidste  Halvdel  er  Kor- 
rundingen revet  ned  og  et  firkantet  Kor  med  to  Hvælvingsfag 
bygget  til,  og  vistnok  samtidig  er  der  indbygget  Hvælvinger  i 
Sideskibene. 

Atter  omtrent  et  Hundrede  Aar  senere  skete  der  noget 
meget  mærkeligt  med  Stubbekøbing  Kirke.  Dens  ene  Halvdel 
blev  revet  ned,  medens  den  anden  blev  staaende.  Men  det  mær- 
kelige, det  ret  enestaaende  er,  at  denne  Nedrivning  foregik  i  Kir- 
kens Længderetning. 

At  en  Bygning  ved  Ildebrand,  eller  ved  Beskydning  eller  af 
Brøst  og  Ælde  synker  sammen  i  Ruiner,  er  ikke  noget  ualminde- 
ligt eller  mærkeligt;  men  at  dens  ene  Halvdel  bliver  nedrevet 
efter  Længden,  medens  den  anden  bliver  staaende  og  at  Materialet 
fjernes,  turde  være  et  Tegn  paa,  at  der  er  forbundet  en  særlig 
Hensigt  med  Nedrivningen.  Man  kan  vel  ogsaa  trygt  gaa  ud  fra, 
at  det  kun  er  Fjender,  der  vil  øve  sligt  Hærværk  mod  en  Kirke. 

Da  Stubbekøbing  Kirke  i  1881—82  blev  restaureret,  var  der 
af  den  ældste,  romanske  Del  ikke  stort  mere  tilbage,  end  Lang- 
skibets søndre  Sidemur  med  Arkaderne  ud  til  Sideskibet,  med 
dettes  senere  indbyggede  Hvælvinger,  og  Tværmuren  med  Triumf- 
buen ind  til  Koret.  Den  nordre  Langskibsvæg  med  Arkaderne 
og  selve  det  nordre  Sideskib,  som  de  skulde  have  ført  ind  til 
fandtes  slet  ikke.  Den  den  Gang  staaende  nordre  Kirkemur  var 
opført  et  Stykke  længere  ude  mod  Nord,  efter  at  Langskibets 
nordre  Væg  med  Arkaderne  var  revet  ned  ved  en  eller  anden 
Lejlighed.  Derved  var  det  nordre  Sideskib  forsvundet,  Triumf- 
buen var  ligesom  Portalen  i  Vest  kommet  til  at  sidde  skævt  for 
det  oprindelige  Langskib.  Kirken  dannede  saaledes  en  stor  Hal 
med  en  Arkaderække  mod  Syd  og  inden  for  den  en  hvælvet 
Gang,  det  oprindelige  sydlige  Sideskib,  umiddelbart  op  til  Triumf- 
buen, der  førte  ind  til  Koret. 

Ved  Restaurationen  fandtes  Fundamenterne  af  nordre  Side- 
skibs Ydermur  samt  af  Langskibets  Arkaderække  og  den  oprinde- 
lige Vestgavls  Mur.  Ti  da  Kirken  efter  Ødelæggelsen  blev  sat  i  Stand 
igen,  er  den  bleven  udvidet,  ikke  blot  mod  Nord,  men  ogsaa  mod  Vest. 

Hvorledes  har  en  saadan  Ødelæggelse  paa  langs  af  en 
Kirke  været  mulig?  Der  kan  næppe  gives  anden  Forklaring,  end 
at  Kirkens  nordlige  Del  tillige  med  Vestgavlen  en  Gang  i  Tiden 
er  bleven  revet  ned  af  Menneskehænder  og  er  bleven  genopført 
i  en  anden  Stilperiode,  i  en  Tid,  hvor  det  blot  gjaldt  at  faa  Kir- 
ken under  Tag  igen,  saa  Menigheden  dog  kunde  benytte  den  til 
Gudstjeneste,  i  en  Tid  uden  nogen  Sans  for  Kunst,  maaske  uden 
Midler  til  at  give  en  saadan  Sans  Udtryk,  i  en  kunstfattig  og 
pengefattig  Periode. 

Men  er  det  Mennesker,  der  har  begaaet  denne  Vandalisme, 
og  ødelagt  den  smukke,   gamle  Kridtstenskirke,    saa   kan  der  vel 

ikke  være  Tvivl  om,  at  det  er  Fjender,  der  har  gjort  Gerningen. 
Her  bliver  det  da  nærmest  at  tænke  paa  Lybækkerne.  Og  særlig 
paa  deres  Færd  paa  Danmarks  Kyster  under  Hansernes  Krig  med 
Valdemar  Atterdag.  Det,  der  havde  Betydning  for  Lybækkerne, 
var  at  faa  den  danske  Handel  knust  Og  ser  man  hen  til,  hvad 
der  foregik  i  København  efter  Byens  og  Borgens  Indtagelse  i  1367, 
faar  man  en  Vejledning  til  Forklaring  paa  det,  der  skete  i  Stubbe- 
købing. I  København  blev  Borgen  nedrevet  til  Grunden,  og 
Havnen,  —  Hovedbetingelsen  for  Byens  Handel  og  Udvikling  — 
blev  tilspærret  ved  Hjælp  af  Skuder,  der  —  lastede  med  Materiale 
fra  den  nedrevne  Borg  —  blev  sænket  i  dens  Indløb. 

Vi  opstiller  altsaa  den  Formodning,  at  Stubbekøbing  Kirke 
er  bleven  delvis  nedrevet,  for,  paa  disse  stenfattige  Kyster,  at  yde 
Materiale  til  en  Forsænkning  af  Byens  Havn.  Man  vil  næppe 
kunde  finde  en  rimeligere  Forklaring  paa  den  Vandalisme,  Kir- 
ken har  været  Genstand  for,  sikkert  ingen,  der  —  som  denne  — 
lader  sig  forlige  med  den  gamle  Overlevering  om  Havnens  Til- 
stopning ved  Fjendehaand. 

Indtil  Kirken  i  1881—82  blev  restaureret,  forelaa  der  nogle 
enkelte  Vidnesbyrd,  der  kunde  tjene,  om  ikke  til  Bestemmelse  af 
Tiden  for  den  Ødelæggelse,  Kirken  har  været  Genstand  for,  saa 
dog  til  Bestemmelse  af  den  senere  Tid,  da  man  søgte  at  raade 
Bod  paa  Skaden.  Paa  Kirkens  nordre  Ydermur,  der  blev  ned- 
revet ved  Restaurationen,  saas  nemlig  „under  Rester  af  yngre 
Billeder  et  Kalkmaleri",  —  vi  anfører  Professor  Magnus  Petersens 
Udtalelser  i  hans  Værk  om  Danske  Kalkmalerier  -  ,;der  havde 
strakt  sig  i  en  Længde  af  henved  seks  Alen.  Maleriets  Bund  var 
blaagraa  og  dækket  af  et  fint  Mønster,  hvorover  der  var  malet 
tre  Rækker  gotiske  Arkader  med  røde  Søjler.  I  øverste  Række 
var  der  Serafer  og  Engle,  i  den  mellemste  seks  Apostle,  i  den 
nederste  var  Figurerne  udslettet.  Efter  Malemaaden  og  Bil- 
ledets Karakter,  synes  Arbejdet  at  være  udført  al  fresco  i  Midten 
af  det  XIV.  Aarhundrede." 

Den  udmærkede  Kender  af  vore  Kalkmalerier  vil  sikkert 
ikke  have  noget  imod,  at  vi  sætter  Opførelsen  af  Kirkens  nordre, 
udflyttede  Mur  og  det  paa  den  malede,  nys  beskrevne  Kalkmaleri 
noget  senere.  Tidsbestemmelser  af  denne  Slags  tør  ikke  tages 
for  bogstaveligt.  Kommer  vi  blot  til  Tiden  f.  Eks.  1375  —  80,  er 
vi  i  Virkeligheden  netop  i  Tiaaret  eller  saa  omtrent  efter  den  af 
os  formodede  Ødelæggelse  af  Kirken. 

Man  synes  i  det  hele  ved  en  farverig  Udsmykning  af  Kir- 
ken at  have  villet  bøde  noget  paa  Savnet  af  den  nedbrudte  Ar- 

kåde.    Ikke  nok  med   at  man  anbragte  dette  Kalkmaleri  paa  den 
nye  Nordvæg,  —   man  smykkede  tillige  Østvæggen  med  lignende. 

Paa  den  østlige  Væg  over  Triumfbuen  fandtes,  ligeledes 
før  sidste  Restauration,  et  Maleri,  omtrent  fra  samme  Tid.  Midt  over 
Triumfbuen  saas  Christus  i  Højsædet,  omgivet  af  den  mandel- 
formede Glorie.  I  Hjørnerne  over  og  under  denne  fandtes  de 
fire  Evangelistemblemer  og  allernederst  Veronicas  Dug  med 
Christushovedet.  Til  begge  Sider  var  der  Spor  af  Apostelfigurer 
i  en  Række  af  Rundbuer.  Figurerne  var  stive,  ukunstlerisk  be- 
handlede. Omkring  Triumfbuen  saas  en  tolv  Tommer  bred  Bort 
med  et  smukt  slynget  Ornament. 

Disse  Kalkmalerier  er  af  en  eller  anden  Grund  i  en  senere 
Tid  bleven  malet  op  og  nye  er  tilføjet.  Dekorationen  paa  den 
nordre  Væg  fandtes,  som  meddelt,  under  et  yngre  Billede,  det 
samme  var  Tilfældet  med  Maleriet  over  Triumfbuen.  Den  oven 
for  beskrevne  Fremstilling  af  Christus  og  Apostlene  var  bleven 
overmalet  med  en  lignende  Fremstilling,  hvoraf  Rester  endnu 
fandtes,  nemlig  den  mandelformede  Glorie  samt  en  kronet,  knæ- 
lende Maria  og  to  Rækker  Apostle  med  Navne  under  Figurerne. 
Nedenfor  var  fremstillet  Dommedag  med  de  gode  Sjæle,  der  føres 
bort  af  Engle  og  de  onde  af  en  Djævel. 

Ligesom  der  i  Begyndelsen  af  det  XVI.  Aarhundrede  blev 
foretaget  disse  Overmalinger  i  Kirken,  blev  der  ogsaa  foretaget 
en  Udsmykning  af  Koret.  Christus  fremstilledes  knælende  i  Geth- 
semane  paa  den  forreste  Hvælvingkappe  og  underneden  læstes  med 
Minuskier  42.  Vers  af  Mathæus  26.  Kapitel: 

pater   mi   sino    pt   hic   calix   trans   i  re    nisi   biba 
i™  fiat   voluntas   tua. 

Endelig  maledes  til  venstre  for  Alteret  paa  Korets  østlige 
Væg  Pave  Leo  X.s  Vaabenskjold.  Da  Pave  Leo  X.  beklædte 
Pavestolen  1513-1521  har  vi  her  et  fast  kronologisk  Holdepunkt. 
»Noget  tidligere,"  siger  Magnus  Petersen,  var  der  blevet  malet 
et  Billede  endnu  paa  den  nordre  Kirkevæg,  et  Billede,  der  har 
faaet  nogen  Berømmelse  ved  sit  Emne.  Det  forestillede  nemlig 
Legenden  om  den  hellige  Eligius,  Guldsmedenes  særlige  Helgen. 
Da  der  netop  paa  den  Tid,  umiddelbart  inden  Reformationen, 
var  en  Mand,  Jørgen  Guldsmed,  der  spillede  en  ret  fremragende 
Rolle  i  Byen,  og  endog,  til  Trods  for  at  han  var  Haandværker 
oprindelig,  blev  Byfoged,  d.  v.  s.  den,  der  paa  Kongens  Vegne 
skulde  føre  Tilsyn  med  Borgmestre,   Raad  og  Borgerskab,  er  det 

vel  ikke  for  dristigt  at  antage  en  Forbindelse  mellem  ham  og 
det  samtidige  Kalkmaleri  i  Kirken,  paa  hvilken  Guldsmedenes 
Helgen  er  fremstillet  med  det  for  ham  karakteristiske  Jærtegn.  Der 
har  vist  ikke  ellers  været  saa  fremragende  Guldsmede  i  Stubbe- 
købing med  dens  beskedne  og  sikkert  yderst  nøjsomme  Befolkning. 

Paa  begge  Sider  af  Vinduet  i  det  østligste  af  de  to  Kapel- 
ler, der,  —  efter  Flytningen  af  den  nedrevne  Ydermur,  —  blev 
opført  Nord  for  Kirken,  fandtes  ligeledes  Kalkmalerier,  frem- 
stillende Helgenfigurer  med  Indskrift  under.  Den  ene  var  »Sanc- 
tus  Severinus",  den  anden  „Sanctus  Roehus",  hvis  saarede  Ben 
blev  vadsket  af  en  Engel.  Det  var  uden  Tvivl  dette  Kapel,  der 
var  indviet  til  St.  Anna,  medens  det  andet  maaske  var  St.  Ger- 
truds Kapel.  Hvis  man  kan  sætte  disse  Kapellers  Opførelse  til 
den  samme  Tid  som  den  nordre  Kirkemurs,  kunde  man  være 
fristet  til  at  antage,  at  St.  Gertrudsgildet  i  Byen  havde  haft  nogen 
Del  i  det  ene  af  disse  Kapellers  Bygning,  eller  i  Kirkens  istand- 
sættelse. Paa  Gildeseglet,  der  endnu  er  opbevaret,  ses  nemlig 
St.  Gertrud  med  en  Kirkebygning  i  Haanden.  Seglet  maa  an- 
tages at  stamme  fra  Slutningen  af  XV.  eller  Begyndelsen  af 
XVI.  Aarhundrede. 

Ved  Kirken  har  endnu  været  et  Kapel,  som  kaldtes  Guds 
Legems  Kapel,  hvilket  ses  af  et  gammelt  Pergaments  Brev  af 
følgende  Indhold: 

1427  gik  Kirsten  Michels  inden  Stubbekøbing  Byting 
og  holdt  under  Oluf  Pedersens  venstre  Arm  og  skødede 
fra  sig  og  sine  sit  Hus  og  Gaard  til  Guds  Legems  Kapel 
for  sin  Mands  og  sine  Sønners  Sjæle.  Dette  Skøde  og  Te- 
stamente blev  overleveret  til  Hr.  Michael  Pedersen,  Sogne- 
præst i  Stubbekøbing  og  Oldermand  for  Broderskabet  i 
Falster. 

Om  det  smukke,  store  Trækrucifiks,  der  nu  findes  over 
Korbuen,  har  man  ingen  Efterretning. 

Da  Reformationen  kom,  søgte  Folk,  hvis  Slægt  for  ikke  lang 
Tid  tilbage  havde  skænket  Gods  til  de  katolske  Altre,  at  faa  det 
udleveret  igen.  Saaledes  havde  Mikkel  Henriksøn  berettet,  at  hans 
Forældre  havde  givet  en  Gaard  i  Byen  til  St.  Gertruds  Alter. 
Men  i  1532  under  og  tillader  kgl.  Majestæt  ham,  for  saa  vidt 
findes,  at  han  er  ret  Arving  til  Gaarden,  at  han  skal  beholde  den 
kvit  og  frit  sin  Livs  Tid,  men  efter  hans  Død  skal  den  lægges 
til  et  Hospital. 

Paa  samme  Maade  havde  Jens  Fynbo,  Borger  i  Stubbekø- 
bing, udvirket  kgl.  Ordre  til,  at  nogle  Penge,  som  hans  Fader, 
Per  Fynbo,  »nogen  Tid  siden  forleden"  gav  til  St.  Anna  Alter 
udi  Stubbekøbing  Kirke,  skulde  komme  tilbage  til  ham  eller 
hans  Arvinger  igen,  »hvis  samme  Messe  og  Tjeneste  ikke  holdes", 
sandsynligvis  tænkes  der  her  paa  den  gamle  Læres  Undergang, 
„og  skal  Hr.  Peder  i  Karlby  holde  samme  Penge  hos  sig." 

1557   d.   13.  Juni    lagde  Christian    III.   visse    Indkomster   af 
Købstad-  og  Landsbykirker  paa  Lolland  og  Falster  til  Københavns 
Universitetet  for   dermed  at  forbedre   den  hebraiske  Læsemesters 
Stipendium.    For   denne  Afgift   var  Stubbekøbing   Kirke   fritaget. 
Og  det  maa  siges,  at  den  havde  ikke  meget  at  give  bort  af.    Et 
gammelt  Regnskab  fra  1597  viser  for  dette  Aar 
Summa  paa  denne  Kirkes  Indkomst*). 
Penninge  8  Sk. 
Mel    3  Pund. 
Byg    2      „ 
Gæs    1. 
Høns  2. 
Saa  var  Nykøbing  Kirke  ganske  anderledes  velhavende.  Den 
ejede  samtidig  i  aarlig  Indtægt  i  Penninge  .  .     Q  Daler  8  Sk. 

Byg 10  Pund. 

Smør  ....  1  Fjerding. 
Men  samtidig  havde  Nykøbing  Kirke  kun  tre  Klokker  i  Taarnet, 
hvorimod  Stubbekøbing,  som  et  Vidnesbyrd  om  svundne  Dages 
Magt,  havde  ikke  mindre  end  fem.  Kirkens  Fattigdom  i  Stubbe- 
købing var  da  ogsaa  saa  aabenbar,  at  den  ikke  kunde  skjules. 
I  1576,  den  2.  August,  bevilgede  Frederik  II.  Byen,  at  den  i  en 
vis  Aarrække,  der  siges  i  den  originale  Skrivelse  i  N  Aar,  maa  oppe- 
bære Kronens  Part  af  Tienden  af  Moseby  Sogn  til  Kirkens  Byg- 
ning. Dog  skal  Kirkeværgerne  være  forpligtede  til  at  gøre  Regn- 
skab for  Kornet  og  udelukkende  anvende  det  til  Kirkens  Bedste. 
Men  det  forslaar  ikke.  I  August  1585  faar  Kirkeværgerne 
i  Stubbekøbing  atter  Brev  paa  nogen  Hjælp  til  deres  Kirkebyg- 
nings Behov.  Den  er  meget  bygfældig  og  brøstfalden  baade  paa 
Tag  og  udi  andre  Maader.  Kongen  under  dem  paa  to  Aars  Tid 
de  Penge,  »;Vore  Undersaatter   er   pligtige  at  give  til  os  og  vort 


*)  Disse  Indtægter  skrev  sig  fra  Peder  Jensen  i  Vejringe,  der  betalte  en 
Afgift  til  Kirken  af  l'/o  Pd.  Byg,  og  fra  Niels  Kiemner  i  Næs,  der  betalte 
18  Sk.,  1  Gaas  og  2  Høns,  samt  endelig  fra  en  gammel  Vejrmølle  i  Stubbe- 
købing, der  betalte  3  Pd.  Mel.     (1  Pund  er  lig  3  Tdr.) 

Slot  Nykøbing  af  vor  og  Kronens  Jord  og  Ejendom  dær  for  deres 
By  beliggende,  som  de  udi  Leje  og  Brug  haver."  (Om  denne 
Jord  og  Ejendom  se  Afsnittet:  Byens  Jorder.) 

Men  endnu  er  det  ikke  nok.  Sandsynligvis  har  Borgerne  i 
en  ny  bevægelig  Ansøgning  klaget  deres  Nød  og  vedlagt  det 
Regnskab  over  Kirkens  Indtægt,  af  hvilket  vi  ovenfor  har  givet 
et  Uddrag.  Ti  samme  Aar,  som  det  er  forfattet,  kommer  der  et 
nyt  Kongebrev,  »at  eftersom  menige  vore  Borgere  og  Undersaatter 
udi  vor  Købstad  Stubbekøbing  have  underdanigst  til  os  suppliceret, 
hvorledes  deres  Bys  Kirke  skal  have  en  ganske  ringe  Indkomst,  saa 
den  dermed  ikke  kan  holdes  ved  Magt,  Hævd  og  Bygning,  bevilges 
der  dem  to  Aars  Byskatter  til  Kirkens  Bygning  og  Forbedring." 

Samtidig  med  Regnskabet  for  15Q7  har  man  sendt  en  Liste 
ind  over  Kirkens  Brugsgenstande,  eller  med  andre  Ord  et  Inven- 
tar.   Efter  dette  ejede  Kirken: 

En  Kalk  og  Disk  af  Sølv  og  forgyldt,  i  Kirken. 

En  gammel  Bibel. 

En  Gradual. 

En  Psalmebog. 

En  Alterbog. 

To  Messehagel. 

To  Messesærke,  den  ene  er  gammel. 

To  Lysestager. 

Fem  Klokker  i  Taarnet. 

Af  de  fire  Klokker,  der  nu  er  tilbage,  kaldes  den  største 
„Seigeren",  der  stod  i  Forbindelse  med  Uret,  Seigerværket,  og 
paa  hvilken  Klokkeslagene  blev  slaaet;  den  bærer  ingen  Indskrift, 
men  menes  at  stamme  fra  det  XV.  Aarhundrede,  og  skal  ifølge 
stedlig  Tradition  —  vistnok  opstaaet  af,  at  man  har  forstaaet  Sei- 
geren  som  Sejren  —  være  taget  fra  de  Svenske.  Den  næste  af 
Klokkerne  i  Størrelse  er  „Tolvklokken",  der  fremviser  følgende 
fire-liniede  Indskrift: 

PRAE5IDE  REGIO  FALST  ET  LAVLAN  JOHANNE  JOHANNIS 
REGNANTE  FRIDERICO  TERTIO  REQNI  HAERDE  PRAEPOSITO  ET 
PASTORE  LOCI  CASPARO  JACOBEO  CONSULE  URBIS  JOHANNE 
ANTjERSONIO  MONTROSIO  SENATORIBUS  JOHANNE  WOLSONIO 
LAGE    ET    ANDREA    F.  B.   I.   HOC   AES   CAMPANUM    FUSUM    E5T   A 

JOHANNE    HYNEMØDER    LUBECENCIS   ANNO    MDCLXV 
XXI    NOVEMBRIS    D    H    S    B 
det  er: 

I  Kong  Frederik  III.s  Arve-Regering,  medens  Hans  Hansen 
var   kgl.  Forvalter   over  Falster  og  Laaland,    og  da  Jesper  Jakob 

var  Provst  og  Stedets  Præst,  da  Hans  Andersen  Montrose  var 
Borgmester  og  Hans  Wolsen  Lage  og  Anders  F.  P.  I.  var  Raad- 
niand  blev  denne  Malmklokke  støbt  af  Hans  Hynemøder  fra  Lybek 
Aar  1665  d.  21.  November. 

Ved  Klokkens  nedre  Rand  staar  med  mindre  Bogstaver: 

PROCURATORIUS  TEMPLI  GEORGIO  DANIELIS  ET  GEORGIO  MATHIE. 
Medens  Jørgen  Danielsen  og  Jørgen  Mathisen  var  Kirkeværger. 

Den  næstmindste  kaldes  „Femklokken",  vistnok  den  samme, 
som  andetsteds  kaldes  Vesperklokken,  eller  „Tiklokken";  den  har 
været  brugt  til  at  ringe  ti  med  om  Formiddagen  og  fem  med 
om  Eftermiddagen.  Den  stammer  fra  Begyndelsen  af  det  XIV. 
Aarhundrede  og  bærer  følgende  Indskrift  med  Minuskier: 

ave      benigne      iesu      ave      maria      gracia. 
Hil  dig,  søde  Jesus,  hil  dig,  milde  Maria! 

Den  mindste  af  Klokkerne,  »Pinkeren",  har  været  til  at 
kime  med. 

Ved  Siden  af  de  nævnte  Altre  har  der  været  endnu  et  Vor 
Frue  og  St.  Peders  Alter  i  Kirken.  Denne  rummer  endvidere  en 
Del  mere  eller  mindre  læselige  Ligsten,  bl.  a.  over  Hieronimus 
Thorckilsøn,  Raadmand;  Borgmestrene  Christoffer  Pedersen  Friis, 
Hans  Jensen,  Niels  Persen  —  sammen  med  Byfoged  Jørgen  Guld- 
smed -  alle  i  Koret;  Jakob  Nielsen  Lise,  Borger;  Niels  Pe- 
dersen Skricke,  Raadmand;  Jakob  Willumsen,  Borgmester;  Mikkel 
Sommesen,  Henning  Persen,  Peder  Andersen,  Jespersen,  Mikkel 
Hansen,  Kedelfører  —  alle  i  Vaabenhuset;  Engel  Kirstine  Staal, 
Henning  Scheel,  Anna  N.  Staal,  født  Flindt,  Karen  Staal,  født 
Berrig,  Karoline  Staal,  Jørgen  Scheel  samt  en  Tavle  af  et  Epita- 
fium over  Rasmus  Rasmussen  Scharwin. 

Indskrifterne  paa  disse  Ligsten  vil  blive  anført  paa  rette 
Plads  i  den  personalhistoriske  Del  af  dette  Arbejde. 

Altertavlen,  der  er  prydet  med  smukt  Billedskærerarbejde, 
viser  i  kaligrafisk,  forgyldt  Skrift  i  tre  Felter  de  ti  Bud,  Altersakra- 
mentets Indstiftelsesord  og  Fadervor.  Desuden  bærer  den  føl- 
gende oplysende  Indskrifter: 

Anno  1618  bleff  denne  Taffle  opset  udi  konning  Chri- 
stian d.  4.  s.  Thid  og  Dronning  Sophie  offuer  Falster  regerede. 

Var  samme  Tid  Bysens  Pastor  H.  Anders  Jensøn 
Besche;  Borgmester  Hans  Hasenhart,  Raadmænd  Magnus 
Sønnichsen  og  Jeppe  Jespersen,   Byfoget   Christen  Pedersen. 

Lauers  Grubbe  Anna  Sparre 

Michel  Jensen,  Kirckwirrer       Mads  Rasmussen,  Kirckwirrer. 

De  to  Navne,  der  fremtræder  med  fornem  Mangel  paa  An- 
givelse af  Stilling,  er  Lensmandens  og  hans  Hustrus,  der  vel  har 
tænkt  sig,  at  deres  Navne  var  lige  saa  kendte  og  ansete  efter 
Døden  som  før,  saa  yderligere  Kommentar  var  overflødig. 

Mellem  Prækestolen  og  Lydhimmelen  findes  to  Portrætter, 
malet  i  Olie,  af  Laurits  Pedersen  Mønbo  og  hans  Hustru,  og  der- 
under følgende  Indskrift: 

Denne  Prædikestol  haver  ærlig  og  velact  Mand  Laurits 
Pedersen  Mønboe,  Borgmester  her  i  Stubbekøbing,  med  sin 
kære  Hustru  ærlig  og  gudfrygtig  Quinde  Anne  Christens- 
datter  ladet  bekoste.  Guds  Navn  til  Ære,  Kirken  til  en  Be- 
prydelse,  andre  til  et  godt  Eksempel  og  sig  selv  til  en  Ihu- 
kommelse. 

I  smukt  Billedskærerarbejde  fra  1634  vises  i  selve  Stolens 
Felter  Johannes  den  Døber  og  de  fire  Evangelister,  og  paa  Trap- 
pens Sidestykke  Moses,  David  og  Elias. 

Døbefonten,  af  norsk  Marmor,  er  forsynet  med  en  Indskrift: 

„Denne  Fond  med  Fad  er  givet  til  Guds  Husets  Pry- 
delse af  Peder  Viborg  1798." 

Det  til  Døbefonten  hørende  Fad  er  af  Tin;  men  i  1778  d. 
24.  September  skænkede  Christian  Samuel  Kaalund  et  Sølvfad  og 
en  Sølvkande  til  Fonten  og  Vandet,  med  hans  Navn  og  nævnte 
Dato.  En  gammel  Messingkande  til  Daabsvandet,  med  Aarstal 
16QQ,  haves  endnu,  samt  et  Sølvkrus  med  Indskrift:  „Foræret  af 
Jørgen  Asmussen  Kræsen  og  Anne  Pcdersdatter  1674,"  og  en 
Kalk  og  Æske  til  Alterbrødet  af  Sølv,  uden  Indskrift.  En  ny 
Sølvkande  til  Daabsvandet  blev  skænket  af  Købmand  P.  W.  Wulff 
5.  Juni  1901  og  et  Par  Alterstager  af  Sølv  i   1893  af  Købmand  Boas. 

I  Kirkens  Langskib  hænger  tre  Malmlysekroner,  af  hvilke 
den  øverste  ikke  har  nogen  Indskrift.  Paa  den  anden  finder  man 
Navnene 


Hans  Andersen  Montross  Margrethe  Jacobsdatter 
Scotus  Villiambs 

Borgmester 
Anno  1670.  Anno  1670. 

Paa  den  tredje  Lysekrone  læses: 

Sworen  Indvaaner  i  Stubbekøbing  Magdalene  Anders- 
datter. Denne  Lysekrone  er  foræret  og  skænket  Stubbe- 
købing Kirke,  Gud  til  Ære,  Kirken  til  en  Zirat  og  Menig- 
heden til  Gafn  og  Bedste.    M.  A.  1611. 

I  Koret  hænger  en  Lysekrone,  skænket  af  Købmand  P.  W.  Wulff 
27.  Maj  1898.  Endelig  findes  endnu  i  nordre  Sideskib  en  vene- 
tiansk Glaslysekrone  samt  ved  Siden  af  Prækestolen  en  svær  Lyse- 
arm af  smukt  Metalstøberarbejde  og  med  Indskrift: 

Anno  1698  10.  December  er  denne  Arm  given  til 
Guds  Ære  af  mig  Scepper  (Skipper)  Tønnes  Christensen 
Amager. 

Kirketaarnet,  der  maa  antages  opført  samtidig  med  den 
nordre  Mur  i  Slutningen  af  det  XIV.  Aarhundrede,  led  som  foran 
berørt  stor  Skade  ved  Stormen  1625.  Det  var  mulig  de  aftrap- 
pede, med  Blændinger  prydede  Gavle,  der  blæste  ned;  men 
hvis  det  er  Tilfældet,  er  de  blevet  sat  op  igen  ved  Istand- 
sættelsen 1633,  ti  de  ses  tydeligt  paa  Billedet  af  Byen  i  Resens 
Danske  Atlas. 

Efter  1633  gaar  der  lang  Tid,  hvor  vi  intet  hører  om  Kir- 
ken. Men  vi  tager  næppe  fejl,  naar  vi  sætter  det  sorte  Klæde 
og  Sørgeflor,  som  Byen  maatte  levere  Svenskerne  i  1659,  i  For- 
bindelse med  en  eller  flere  svenske  Officerers  Begravelse  her, 
maaske  efter  Angrebet  paa  Møn. 

Endelig  i  1790  viste  det  sig,  at  Taarnets  øverste  Del  i  høj 
Grad  trængte  til  en  Udbedring.  Da  Kirketaarnet  benyttedes  som 
Sømærke,  mente  Byen,  at  det  maatte  paahvile  Staten  at  sørge  for 
denne  Istandsættelse,  men  Myndighederne  har  sagtens  ment,  at 
Sømændene  styrede  lige  saa  godt  efter  Stubbekøbing  Kirke  uden 
som  med  Gavle  paa  Taarnet  og  sagde,  at  det  maatte  blive  Byens 
egen  Sag.  Den  klarede  da  Spørgsmaalet  paa  billigste  Maade,  idet 
Gavlene  blev  taget  ned  og  Taarnet  dækket  med  en  lygteformet 
Afslutning,  der  omkring  Midten  af  XIX.  Aarhundrede  blev  afløst 


Laurits  Pedersen  Mønbo 

Borgmester  i  Stubbekøbing  -f   1661 


Anne  Christensdatter 

Borgmester  Laurits  Pedersens 

af  et  lavt  Pyramidetag  med  et  lille  Kors  paa  Toppen,  der  skam- 
skændede Kirken  i  høj  Grad.  I  1857  foretoges  nogle  Forandrin- 
ger i  Kirkens  Indre,  idet  en  Del  Pulpiturer  fjernedes,  men  Nød- 
vendigheden af  en  større  Restauration  viste  sig  med  stedse  sti- 
gende Styrke.  En  saadan  blev  da  endelig  paabegyndt  under  Le- 
delse af  Professor  Storch,  hvorved  Kirken  blev  saavidt  muligt 
bragt  tilbage  til  sin  oprindelige  Form.  Ved  Afgravning  af  Grun- 
den forefandtes  Fundamenterne  til  de  oprindelige  Piller  i  Arka- 
derne til  det  nedrevne  nordre  Sideskib,  som  nu  atter  blev  opført. 
Taarnet  blev  forhøjet  og  atter  prydet  med  de  kamtakkede  Gavle, 
og  i  1883  fik  Kirken  endelig  et  nyt  Orgel. 


Raad huset  i  Stubbekøbing  nævnes  første  Gang  i  det  foran 
citerede  Dokument  af  8.  December  1464,  ved  hvilket  Præsten 
Jens  Persen  bortskænkede  noget  Gods.  Naar  det  er  opført,  vides 
ikke,  —  sandsynligvis  paa  den  Tid,  da  Byen  fik  Borgmestre  og 
Raad.  Da  der  i  Privilegierne  nævnes  consules  Borgmestre  — 
Raadmænd  hed  senatores  —  har  Byen  den  Gang  haft  saadanne, 
og  har  sikkert  haft  dem  længe  forinden. 

Man  kender  ejheller  Pladsen  for  det  ældste  Raadhus,  men 
det  er  vel  det  sandsynligste,  at  det  har  ligget  paa  det  sydvestre 
Hjørne  af  Torvet,  hvor  det  havde  sin  Plads  indtil  1860.  Naar 
Raadhuset  paa  et  Kort  fra  1754  i  Frederik  V.s  Atlas  vises  paa 
den  østlige  Side  af  Torvet,  foran  Kirken,  maa  det  sikkert  som 
foran  anført  bero  paa  en  Fejltagelse. 

Det  var  mulig  det  ældste  Raadhus,  der  gik  til  Grunde  ved 
Branden  1551.  Og  det  turde  være  et  talende  Vidnesbyrd  om 
Byens  smaa  Forhold,  naar  man  ser,  at  dens  Befolkning  i  Slutnin- 
gen af  det  XVI.  Aarhundrede,  —  altsaa  paa  en  Tid,  der  for  se- 
nere Slægter  kom  til  at  staa  som  en  forholdsvis  lys  og  lykkelig 
Periode,  —  lige  saa  lidt  var  i  Stand  til  at  holde  sin  Kirke  som  sit 
Raadhus  vedlige.  I  December  1575  var  Fredrik  II.  i  Vording- 
borg, og  det  synes,  at  de  Stubbekøbing  Mænd  har  benyttet  Lejlig- 
heden til  at  klage  deres  Nød  for  ham;  ti  d.  8.  udgaar  der  Kongebrev 
om,  at  Borgmestre  og  Raad  i  Stubbekøbing  maa  oppebære  Halv- 
delen af  dette  Aars  Byskat  til  Bygningen  af  deres  Raadhus,  men 
ogsaa  kun  dertil.  Selv  med  denne  Hjælp  formaar  de  dog  ikke 
at  klare  sig,  men  maa  endnu  en  Gang  forsøge  at  gøre  deres 
Hoser  grønne  hos  Kongen.  Og  det  lykkes.  20.  Marts  1578  ud- 
steder  han    fra  Frederiksborg  Brev  om,   at   Borgmestre   og  Raad 

have  berettet,  hvorledes  de  have  begyndt  at  opsætte  et  Raadhus, 
hvilket  de  uden  Kongens  Hjælp  ikke  formaa  at  færdiggøre.  Kon- 
gen har  derfor  undt  og  tilladt,  at  de  dertil  maa  beholde  100 
Mark,  hvormed  de  resterer  af  deres  Byskat  for  1576,  samt  By- 
skatten  for  dette  Aar  1578,  —  dog  at  Pengene  ikke  anvendes  til 
andet  Brug. 

Bygningen  har  sikkert,  efter  Udtrykket  »at  opsætte"  at  dømme, 
været  af  Bindingsværk,  ligesom  det  sidste  Raadhus  paa  denne 
Plads;  det  blev  nedrevet  1860  og  beskrives  som  en  et  Stokværk  høj 
Bindingsværksbygning.  Raadhuset  er  vist  bleven  ødelagt  under 
Svenskekrigen.  1  Begyndelsen  af  1700-Tallet  !avde  Byen  i  alt 
Fald  intet  Raadhus. 

Naar  Stubbekøbing  Latinskole  er  oprettet,  vides  ikke.  Den 
hører  sandsynligvis  med  til  de  Skoler,  som  fremstod  efter  Re- 
formationen i  Henhold  til  Kirkeordinansens  Bud,  at  der  „udi  hver 
Købstad  skal  være  en  Latine  Skole".  At  den  har  været  til  i  1570 
fremgaar  af  det  foran  omtalte  kongelige  Gavebrev  af  Q.  Oktober 
d.  A.,  ved  hvilket  Sognepræsten,  Kapellanen  og  Skolemestren  faar 
St.  Anne  Alters  Vicariegods  til  lige  Deling. 

Fra  1597  har  man  en  Opgørelse  over  Skolemestrens  aarlige 
Indtægt.    Den  bestod  af 

1)  en   tredie  Part   af  det  Vicarie,   som    han    med  Sognepræsten 
og  Kapellanen  haver  tilsammen,  som  beløber: 

2V2  Pund,  10  Skpr.  Byg. 

V.3  Part  af  et  Lam. 

4  Skilling  for  Tredieparten  af  en  Gaas  og  2  Høns. 

9  Skilling  Penge. 

2)  Degnerenten  af  Maglebrænde  Sogn: 
16  Skpr.  Byg  (Klokkerskæppe  Byg) 
og  af  Stangerup  Sogn: 

8  Skpr.  Byg  er  tilsammen  1   Pd.  Byg. 

3)  Almissekorn  af  Raad  By: 
21  Skpr.  Byg 

og  Klokkerskæppe  37,,  Skpr.  Byg  er  tilsammen  1  Pd.  V2  Skp. 

4)  Almissekorn  af  Algistorp  1    _     6     _ 

5)  Almissekorn  af  Fiendstrup  20    — 

6)  af  Borgerne  i  Stubbekøbing  7  Daler  1  Mark. 

7)  „Jyllemad"  af    16   Mænd    udi    Maglebrænde,    af   8    Mænd    i 
Stangerup,    af  5  Mænd  i  Algistorp   af   2  Mænd  i  Fiendstrup 


Kirkens   Indre 

efter   Restaurationen    1881  —  1882 

er  tilsammen  3!   Mænd,  af  hver  Mand   6  „Brøde"    y.^  Oaas 

er  tilsammen  186  „Brøde"  157.,  Gæs. 

8)  Item  af  Raad  By  4  Qæs. 

Byens  Tilbagegang  har  ogsaa  givet  sig  til  Kende  paa  Sko- 
lens Omraade.  I  en  Indberetning  om  Latinskolen  i  Stubbe- 
købing af  2.  August  1680  hedder  det,  at  „fra  samme  haver  ingen 
til  Akademiet  deponeret  i  Mands  Minde."  Hvad  der  har  dikteret 
den  følgende  Udtalelse  er  ikke  saa  let  at  se:  „Men  til  andre 
Skoler  i  Stiftet  og  uden  Stiftet  er  tit  kommet  smukke  Personer;" 
men  det  maa  sagtens  gælde  Stubbekøbing  Skole,  naar  det  videre 
hedder:  „og  er  der  endnu  nogle  (d.  e.  Personer),  som  man  haver 
god  Forhaabning  om." 

Det  maa  sandsynligvis  være  denne  Mangel  paa  Afgang  til 
Akademiet  (Universitetet),  der  betog  Skolen  dens  Præg  af  Latin- 
skole, saa  det  i  en  Underretning  om  Skolerne  i  Stiftet  1680-85 
kan  siges:  „Stubbekøbing  Skole  er  ikkun  en  Skolemester  og  (han 
er)  ej  andet  end  en  Degn,  og  en  Dansk  Skole." 

I  Begyndelsen  af  1681  har  Biskoppen  stillet  en  Række  Spørgs- 
maal  om  Skolens  Forhold,  som  Provsten  besvarer  21.  Februar. 
Af  Besvarelsen  af  Punkt  2  ses  det,  at  Indtægterne  er  bleven  for- 
ringet siden  1597. 

1)  Hvor  mange  Hørere  i  hver  Skole  er? 

Udi  den  latinske  Skole  i  Stubbekøbing  er  en  Hører 
ved  Navn  David  Claussøn,  som  haver  10  Tdr.  Byg  til 
Løn  af  Aastrup  Degnerente. 

2)  Hvad  Rectores,   Conrectores  og  Hørere  til  Indkomst  haver 
og  hvorudi  det  bestaar? 

Skolemesterens  Indkomst  bestaar  udi  følgende  Poster: 

1)  Et  Vicarii-Oods,   Byg  11  Tdr.  4  Skpr.;   deraf  skal  han 
ikkuns  faa  2  Tdr.  2  Skpr.  „formedelst  det  skal  vaaren  øde." 

2)  af  Maglebrænde  Degnerente  Byg  11  Tdr. 

3)  af  Horbelev  Degnerente  Byg  6  Tdr. 

4)  af  Aastrup  Degnerente  Byg  12  Tdr.  og  nogle  Maader. 

5)  af  Sædedegnen  i  Oundslev  1  Td.  3  Skpr. 

6)  af  Degnene  i  Kippinge  2  Tdr. 

7)  af  Degnen  paa  Vaalsø  1  Td. 

8)  Sognepræsterne  i  Lillebrænde  og  Thorkildstrup  giver 
Skolemestren  aarlig  4  Rdl.  for  2  Degnejorder,  som  for 
nogen  kort  Tid  siden  ere  tagen  fra  Degneboligerne  af 
forrige  Skolemester. 

Desforuden   haver   Skolemestren   fri  Kost   hos  Borger- 

skabet,  nogen  liden  Løn  af  Byen,  2  Skill.  af  hvert  Par 
Folk,  Ligpenge  og  de  halve  Discantspenge. 

3)  Findes  der  nogen  Fundats  for  Skolen? 

Fundats  findes  ingen  særlig  videre,  end  hvis  Hs.  kgl. 
Majestæts  Kirkeordinans  omtaler. 

4)  Om  Skolebørnene  nogen  Indkomst  er  tillagt  med  dets  ud- 
førlig Beskaffenhed? 

Skolebørnenes  Indkomst  bestaar,  som  følger: 
af  Thorkildstrup  Degnerente Byg  14  Tdr. 

-  Lillebrænde  Sage  og  Degnerente     -      8     — 

-  Maglebrænde  Degnerente —       2     —     4  Skpr. 

-  Horbelev  Degnerente —      6     — 

-  Sædedegnen  i  Alslev  —      1     —    5     — 

-  Degnen  i  Riserup -      1     — 

Byg  33  Tdr.  1  Skp. 

5)  Til  hvad  Sogne  Løbedegne  skikkes,  og  hvad  samme  Degne 
nu  deraf  nyde  kunne? 

Skolebørnene  besuergis  (d.  e.  besværes)  ikke  nu  at  gaa 
til  Sognene,  ti  de  ikke  kunne  mistes  fra  Stubbekøbing 
Kirke  og  Skole,  men  holdes  Substitutter  paa  hvert  Sted. 

6)  Hvor  mange  Disciple  nu  i  hver  Skole  frekventerer? 

Udi  Stubbekøbing  Skole  er  nu  (IL  Marts  1681)  31  Disciple 
hvis  Navne  her  hos  skikkes. 
Suprerna  Classis. 

Casparus  Engberg.          Petrus  Christicrni.  Laurentius  Thcodoricii. 

Petrus  Georgii.            Nicolaus  Andreae.  Michael  Lindboe. 
Petrus  Andreae.      Hillebrandus  Qabriellis.     Christiernus  Petri. 

Petrus  Gaspari.             Erasmus  Martini.  Ghristiernus  Laurentii. 
Infima  Classis  Discipuli. 

Wilhelrnus  Georgii.         Mathias  Joiiannis.  Petrus  Isaachi. 

Laurentius  Georgii.            Nicolaus  Petri.  Johannes  Georgii. 

Nicolaus  Michaelis.         Andreas  Andreae.  Nicolaus  Laurentii. 

Erasmus  Michaelis.         Canutus  Laurentii.  Andreas  Gaspari. 

Erasmus  Petri,             Erasmus  Gaspari.  Michael  Johan  nis. 
Mathias  Laurentii.            Nicolaus  Petri. 

Lærerpersonalet  var  ikke  stort,  det  bestod  af  en  Rector  og 
en  Hører.  1686  blev  det  yderligere  indskrænket,  idet  Rector 
Scholae  Anders  Christoffersen  for  sin  ringe  Indkomsts  Skyld  af 
Bispen  fik  bevilget  en  Hørers  Løn  „fordi  han  selv  opvarter  en 
Hørers  Plads." 

Af  en  Optegnelse  fra  1686  synes  det,  som  om  det  Korn,  der 
var  henlagt  til  »Skolebørnenes  Indkomst"  kun  til  Dels  kom  disse 
til   gode.    Det   viser   sig  nemlig,   at  „Skolens  Korn  tilsammen   af 

Sognenes  og  Degnenes  Pension",  som  i  nævnte  Aar  beløb  sig 
til  54  Tdr.  2  Skpr.,  (i  1681  til  33  Tdr.  1  Skp.),  blev  fordelt  med 
to  Fjerdedele  til  Rector,  en  Fjerdedel  til  Høreren  og  en  Fjerde- 
del til  Disciplene.  Af  Discants-  og  Ligpengene  fik  Rector  lige- 
ledes Halvdelen  og  Disciplene  Halvdelen.  Blandt  disse  opføres 
„Buccinisten"  d.  e.  Orgelspilleren,  stadig  med  3  Rdl.,  de  andre 
med  vekslende,  mindre  Summer,  fra  2  Rdl.  ned  til  2  Skill. 

Skolebygningen  har  ligget  paa  Kirkegaardens  sydlige  Side 
og  beskrives  i  Grundtaksten  af  1682  som  et  Hus  paa  4  Fag,  „hælv- 
ten enkelte  Mursten,  hælvten  Ler"  med  Tegltag.  Bygningen  er 
sat  til  en  Værdi  af  6  Rdl.  4  Mark.  Grunden  til  1  Rdl.  2  Mark. 
Den  har  altsaa  været  saa  beskeden,  som  tænkes  kan.  Først  fra  1681 
haves  en  Fortegnelse  over  Skolens  hiventarium,  som  imidlertid 
indskrænker  sig  til  at  meddele,  hvad  der  findes 

Paa  Skolemesters  Kammers. 
1  Bastue(!)  (d.  e.  et  Badekar)  af  Messing. 
1  Bord  af  Fyr  med  Skuffe  under. 
1  Sengested  med  Døre  og  Hængsler  for. 
1  liden  Jærnkakkelovn  med  5  Plader,  paa  en  Fod  af  Træ. 

1  drejet  Bogstol. 

2  Bænke  om  Bordet. 
Calepinus  duarum  linguar. 
Ritualen. 

Gradus  ad  Parnassum. 
Schrewelii  Lexion  Graecum. 
Grammatica  Graeca. 
Curtius  cum  not.  Minelli. 
Cornelius  cum  not.  Minelli. 
Ic.  A.  C.  Orbis  pictus  1686. 
P.  Paludan  Index  in  Curt. 
Nov.  Testamentum  Graecum  oct. 

Som  de  fleste  andre  Danske  Byer  i  Middelalderen  havde 
ogsaa  Stubbekøbing  sin  St.  Jørgensgaard,  et  Hospital,  hvor  de 
Spedalske  havde  deres  Tilhold.  St.  Jørgensgaarden  i  Stubbekøbing 
findes  første  Gang  omtalt  i  et  Dokument  fra  1481.  Den  16.  April 
d.  A.  bekendte  Per  Skinder,  Formand  i  St.  Jørgen  i  Stubbekøbing, 
og  Bo  Fløring,  Broder  samme  Sted,  og  alle  Brødre  og  Søstre 
samme  Sted,  at  de  havde  modtaget  en  Guldring,  som  St.  Jørgens 
Billede  staar  paa,  (d.  v.  s.:    En  Guldring  med  en  Fremstilling  af 

St.  Jørgen  paa)  af  Raadmand  i  Nykøbing  Jep  Jessen  iflg.  hans 
Testamente.  Den  24.  April  1486  gav  Erik  Verniksen  i  sit  Testa- 
mente til  St.  Jørgen  og  St.  Gertrud  i  Stubbekøbing  sin  Saddel 
og  sit  grønne  Ridetøj,  og  1505  betænkte  Hr.  Eskild  Gøye  i  sit 
Testamente  St.  Jørgensgaarden  med  10  Mark. 

St.Jorgensgaardene  laa  altid  uden  for  Byerne.  Her  ved  Stubbe- 
købing har  man  ment  at  kunne  paavise  Levninger  af  den  paa 
Nordsiden  af  Barup  Sø,  hvor  der  findes  Fundamenter  af  en  middel- 
alderlig, omtrent  100  Alen  lang  Bygning,  der  hfer  været  opført 
af  røde  Munkesten  paa  et  Kampestensfundament.  Det  er  dog  et 
Spørgsmaal,  om  denne  Bygning  har  haft  noget  med  St.  Jørgens- 
gaarden at  gøre,  og  om  denne  ikke  snarere  maa  søges  nærmere 
ved  Byen.  Skulde  Navnet  Fribrødreaa  ikke  paa  en  eller  anden 
Maade  gemme  et  Minde  om  den  forsvundne  St.  Jørgensgaards 
Beboere? 

V. 

Byens   Privilegier. 

Originalen  til  Stubbekøbings  Privilegier  af  1354  synes  ikke 
længer  at  være  til.  De  er  her  aftrykt  efter  Langebek,  der  har 
dem  fra  Resens  Atlas.  Hos  Langebek  er  der  tilføjet  en  Over- 
sættelse, der  ifølge  en  Erklæring  paa  Foden  af  Dokumentet  er 
afskrevet  3.  Marts  1647  af  Hans  Jacobsen,  „Stadtskriffuer"  i  Byen. 
Da  den  imidlertid  paa  sine  Steder  er  stærkt  forkortet,  gives  længere 
nede  den  gamle  fuldstændige  Oversættelse  fra  Resen. 

Waldemarus,  Dei  gratia  Danorum  Slauorumque  Rex,  omnibus 
præsens  scriptum  cernentibus  salutem  in  Domino  sempiternam. 
Notum  facimus  universis,  quod  nos  dilectos  nobis  exhibitores 
præsentium  villanos  nostros  in  Stubbekøping,  una  cum  omnibus 
bonis  suis  et  familia  ipsis  attinente,  sub  nostra  pace  et  protectione 
suscipientes  specialiter  defendendos,  ae  ipsos  sinceræ  dilectionis 
affectu  et  specialis  promotionis  favore  prosequi  volentes,  ut  tenemur, 
eisdem  ex  speciali  gratia,  quam  ipsis  facimus,  concedimus  per 
præsentes 

1.  Quod  quicunque  militibus,  armigeris,  hominibus  nostris,  seu 
aliis  cujuscunque  status  fuerint,  res  suas,  bona  et  mercimonia 
vendiderint,  et  certum  ipsis  vel  eorum  aliqui  super  emptis 
terminum  dederint  pro  solutione  pretii  eorundem,  si  iisdem 
emptores  dato  eis  termino  non  persolverint,  ae  infra  ipsius 
villæ  terminos  signi  pacis,  dictos  vulgariter  byfred,  postea 
inventi  fuerint,  facta  ipsis  legitima  per  villanos  inhibitione 
vel  arrestatione  prima  et  secunda  et  tertia  cum  advocati  vel 
ipsius  nuncii  præsentia,  ne  ante  solutionem  integram  et  satis- 
factionem    debitam    recedere  præsumant;   si  contrarium  fece- 

rint,  quarto  si  venerint,  capiantur  et  arrestentur,  et  nobis 
pro  qualibet  inhibitione  prius  facta  in  tribus  marcis  denariorum 
pro  quibus  unus  solidus  grossorum  dabitur,  prout  status 
regni  nostri  jam  requirit  et  communitati  et  usibus  viilæ 
prædictæ  in  tribus  marcis  similiter  ratione  recessus  indebiti 
et  contumaciæ  teneantur,  nec  libere  dimittantur  ante  solutio- 
nem  integram  dicti  juris;  incusatus  tamen  quicunque  fuerit 
et  detentus  ante  suam  deiiberationem  suo  auctori  pro  princi- 
pali causa  nihilo  minus  ex  toto  satisfaciat  vel  legaliter  se 
excuset. 

2.  Quicunque  causa  nostræ  gratiæ,  quam  eis  cupimus,  trans- 
gressores  ipsos  villanos,  aut  eorum  aliquem,  infra  villæterminos 
invaserint  verberando,  ipsi  invasores,  si  manifeste  in  ipso 
verberis  opere  deprehensi  fuerint  et  detenti,  secundum  delicti 
quantitatem  et  qualitatem  satisfaciant,  nec  cum  exhibitione  le- 
gum  ad  suam  super  hoc  purgationem  aliquam  admittantur.  Si 
vero  ipsos  subterfugere  contigerit  illa  vice  redeuntes  in  posterum 
impediantur,  donec  de  commissis  satisfecerint,  vel  pro  eisdem 
se  defenderint  et  purgaverint  debitis  legibus  justo  modo. 

3.  Quicunque  etiam  extra  vel  intra  villæ  terminos  residentes, 
rurenses  vel  villani,  aliquem  de  ipsis  villanis  infra  villæ  ter- 
minos interfecerint  vel  vulnaverint,  læso  quadraginta  marcas 
(emendent). 

4.  Quicunque  leges  firmaverint  aut  tribus  legibus,  quæ  tylter 
dicuntur  vulgariter,  de  convivio  et  fraternitate  Sancti  Canuti, 
aut  cum  novem  legibus,  Tyltereed  dictis,  de  communibus 
hine  inde  recipiendis,  tamen  legalibus  se  defendere  obligentur. 

5.  Insuper  quicunque  leges  aliquas,  qualescunque  fuerint,  infra 
terminos  villæ  firmaverint,  easdem  infra  eosdem  impleant 
et  exsolvant. 

6.  Ceterum  dictis  villanis  et  eorum  cuilibet  concedimus,  et  hane 
gratiam  facimus  specialem,  quod,  ubicunque  infra  regni  nostri 
terminos  devenerint,  ratione  bonorum  suorum,  quæ  secum 
duxerint,  ab  omni  solutione  telonii  sint  per  præsentes  liberi 
pariter  et  exempti.  Quos  etiam  vel  eorum  quemlibet  ad  fir- 
mationem  denominationum,  quæ  Nefn  dicuntur,  coarctari 
nolumus,  nec  ad  alia  placita,  nisi  ad  sua  propria  aliqualiter 
evocari,  nisi  de  nostro  mandato  speciali. 

7.  item  concedimus,  quod  fiant  pacis  ipsius  villæ  ad  terminos 
Oureled  in  parte  orientali,  Svortebeck  ad  partem  meridionalem, 
Porbrou  ad  partem  occidentalem,   ad   medium  passagii   tor- 

rentis  inter  villam  Stubbekøbing  et  insulam  Bogø  ad  partern 
septentrionalem  ab  eadem  villa. 

8.  Item,  si  qiiis  aliquem  vulneraverit,  membrum  amputaverit,  oc- 
ciderit,  Herwerch  commiserit,  currum  cum  uxore  et  utensili- 
bus  everterit,  navem  ad  mare  paratam  cum  mercimoniis 
submerserit,  seu  alia  similia  vel  pejora  commiserit,  læso  duas 
marcas  puri  argenti,  nobisque  tantum  &  villæ  tantum,  ultra 
quod  in  libris  legalibus  continetur,  persolvat. 

Q.  Item  dimittimus  eis  pascua  pecorum  suorum  cum  fundis, 
sylvis  et  pratis  inter  prædictam  villam  &  Pribrød  (!)  ad  austrum 
a  villa  prædicta  ad  occidens  ad  rivum  dictum  Skelbek,  unde 
vicinis  eorum  præjudicium  aliquod  nolumus  generari,  quos 
quidem  fundos,  sylvas,  prata  et  pascua  possederant  temporibus 
progenitorum  nostrorum  ad  centum  annos  et  ultra  pacifice 
et  quiete,  salvis  nostris  terris  et  agris  cum  éorum  pertinenti- 
bus  universis. 

10.  Item  volumus,  ut  hospites  non  vendant  nec  emant  in  foro 
villæ,  seu  infra  terminos  ejusdem,  in  prejudicium  consulum 
seu  villanorum  absque  eorundem  licentia  et  consensu. 

11.  Item  volumus  et  mandamus  omnibus  in  eadem  villa  Stubbe- 
køping  habitantibus,  ut  omnes  exsolutiones  ad  jus  nostrum 
regale  spectantes,  tam  impositas  non  solutas,  quam  imponendas, 
cum  prædictis  villanis,  qui  hujusque  dictas  exsolutiones 
exposuerant,  exponant,  de  cetero  non  recusent,  quod  etiam 
per  omnes  alios,  bona  sive  terras  in  dicta  villa  posi- 
dentes,  fieri  volumus,  prout  ipsis  per  consules  ibidem  oppor- 
tune impositum  fuerit  et  injunctum,  tali  conditione  mediante, 
quod  quantum  de  dictis  exsolutionibus  ad  nostros  famulos 
in  prædicta  villa  seu  extra  residentes  juste  exsolvendum  devo- 
lutum  fuerit,  nobis  in  eisdem  exsolutionibus  debeat  defalcari. 

Unde  sub  obtentu  gratiæ  nostræ  firmiter  inhibemus,  ne  quis 
advocatorum  nostrorum,  eorundem  officialium,  seu  quisquam 
alius,  cujuscunque  conditionis  vel  status  existat,  prædictos  villanos, 
vel  de  ipsorum  familia  aliquem,  contra  hujusmodi  libertatis  gra- 
tiam  a  nobis  indultam,  præsumat  aliqualiter  impedire,  prout 
ultionem    et    indignationem    nostram    regiam  duxerit    evitandam. 

Datum  Nicopiæ  in  Falstria  Anno  Domini  MCCCLIV  ipso 
die  beatorum  Philippi  &  Jacobi  apostolorum,  in  præsentia 
nostra,  nostro  sub  sigillo,  præsentibus  appenso  in  testimonium 
præmissorum. 

Valdemar  af  Guds  Naade  de  Daners  og  Venders  Konning, 
alle,  som  dette  nærværende  se  og  læse,  vor  Hilsen  evindeligen 
med  Herren!  Vide  maa  1,  at  vi  af  vor  særdeles  Gunst  og  Naade 
tage  disse  nærværende  Brevførere,  os  elskelige  Indbyggere  i  Stubbe- 
købing, med  alt  deres,  Hustruer  og  Børn,  Gods  og  Tjenere,  som 
dem  tilhørendes  er,  under  vor  kongelige  Fred  og  Værn.  Og  af 
synderlig  Gunst  og  Naade  tilsteder  og  under  vi  med  dette  vort 
aabne  Brev 

1)  at  hvem  som  helst  fornævnte  Stubbekøbing  Indbyggere  sælge 
Gods  eller  Købmandsskab,  være  sig  Ridder,  Væbner  eller 
andre  af  hvad  Stand  de  være  kan,  og  fornævnte  Indbyggere 
give  saadan  Køber  en  viss  Tid  med  Betalingen,  og  saadan 
Køber  ej  betaler  inden  den  Tid,  hannem  given  er,  og  han 
derefter  kommer  inden  fornævnte  Stubbekøbings  Fredssteder, 
som  kaldes  i  daglig  Tale  Byfred,  og  bliver  paafunden,  da 
maa  samme  Skyldner  lovligen  forhindres  og  besættes  første, 
anden  og  tredie  Gang  med  Fogedens  eller  hans  Buds  Nær- 
værelse. Og  skal  saadan  Skyldner  ej  fordriste  sig  til  at  af- 
fare, førend  han  haver  fyldestgjort  det,  han  skyldig  er.  Er 
det  saa,  at  han  herimod  gør,  og  fjerde  Gang  kommer  til 
Staden,  skal  han  tages  og  hæftes,  og  os  for  hver  Forbrydelse 
og  Besætning,  som  før  er  gjort,  bøde  tre  Mark,  for  hvilke 
tre  Mark  skal  gives  1  Skilling  grot,  saaledes  som  vort  Riges 
Lov  bestemmer.  Desligeste  skal  gives  til  Menigheden  og  til 
Byens  Forbedring  tre  Mark  for  ulovlig  Affarelse  og  Gen- 
stridighed; og  ikke  skulle  saadanne  Skyldnere  løslades,  før 
fornævnte  lovlige  Betaling  fuldkommelig  er  gjort,  dog  den, 
som  beklaget  og  forhindret  er,  han  betale,  som  paa  hannem 
klager,  i  alle  Maader  før  han  kvit  gives,  eller  han  kan  sig 
lovligen  aarsage. 

2)  Item,  hvo  som  helst  sig  fordrister  at  overtræde  den  Grund, 
vi  fornævnte  Indbyggere  givet  haver,  og  at  saargøre  eller  og 
slaa  nogen  af  dem  inden  for  Byens  Fredssteder,  er  det  saa, 
at  de,  som  saa  haver  gjort,  blive  greben  ved  ferske  Gernin- 
ger, skulle  de  bøde  efter  Gerningens  Storhed  og  Skikkelse. 
Og  skulle  de  ikke  stedes  til  nogen  Beskærmelse  med  Lovens 
Behjælpelse  for  saadan  Gerning.  Men  er  det  saa,  at  det 
hænder  dem  at  undfly  den  Tid,  og  komme  saa  tilbage  igen, 
skulle  de  forhindres,  at  de  faa  fuldgjort  for  deres  Misger- 
ninger, eller  og  de  kunne  dem  beskærme  og  aarsage  ret- 
færdeligen  efter  Loven. 

3)  Hvilken  som  helst,  være  sig  Bonde  eller  Købstadmand,  som 
siddendes  er  inden  eller  uden  for  fornævnte  Bys  Grund,  og 
saargør  eller  ihjelslaar  nogen,  som  bo  i  forskrevne  By,  inden 
for  Byens  Frihed,  han,  saa  haver  gjort,  bøde  XL  Mark  til 
den,  som  Skaden  fik,  os  saa  meget  og  Byen  saa  meget. 

4)  Hvo  som  helst,  der  aflægger  Ed,  han  skal  enten  skærme  og 
værge  sig  med  tre  Tylvters  Ed  af  St.  Knuds  Gildes  Brødre, 
eller  med  ni  Tylvters  Ed,  tagende  her  og  der  af  Almuen. 

5)  Fremdeles  hvo  som  helst,  der  aflægge  Ed  inden  fornævnte 
Bys  Grunde,  samme  Ed  skulle  de  derinde  fuldgøre. 

6)  Fremdeles  tilstede  vi  og  unde  af  særdeles  Gunst  og  Naade 
alle,  som  i  fornævnte  Stubbekøbing  bo,  at  hvor  som  helst 
de  hænde  at  komme  inden  vort  Rige  Danmark  med  deres 
Gods,  som  de  med  sig  fører,  skulle  de  være  kvit  og  fri  for 
al  Told.  Ville  vi  ejheller,  at  nogen  af  fornævnte  Indbyggere 
skal  tvinges  til  nogen  Lov-Ret,  som  kaldes  Nævn,  ikke  heller 
at  kaldes  til  noget  andet  Ting,  end  til  deres  rette  Ting  uden 
vort  særdeles  Mandat  og  Befaling. 

7)  Ligeledes  unde  vi  og  tilstede,  at  forskrevne  Bys  Fredsteder 
skulle  være  til  Oure-Led  Øster  ud,  til  Suorte  Bæk  Sønder  ud, 
til  Porbrou  Vester  ud  og  til  midtsunds  mellem  Bogø  og 
Stubbekøbing  Nør  ud.  Er  det  saa,  at  nogen  derforinden 
nogen  saargør  eller  Lem  afhugger,  da  gør  han  Hærværk,  eller 
nogen  omkaster  nogens  Vogn  med  hans  Hustru  og  farende 
Koster,  eller  forsiunker  Skib,  som  rede  er  til  Søs  (at  gaa) 
med  sit  Købmandsskab,  eller  noget  saadant  gør  eller  værre, 
skal  den,  som  saa  gør,  bøde  den,  som  Skaden  haver  fanget 
to  Mark  purt  Sølv,  os  saa  meget,  og  Byen  saa  meget,  ud 
over,  hvad  Loven  bestemmer. 

8)  Ligeledes  unde  og  give  vj  dem  deres  Fædrift  med  Grund, 
Skov  og  Mark  mellem  fornævnte  By  Stubbekøbing  og  Pri- 
brødt  (!)  Sønder  ud,  Vester  ud  til  en  Bæk,  kaldes  Skelbæk, 
hvorinden  vi  ej  ville,  at  noget  skal  opstaa  dem  til  Forfang 
fra  deres  Naboer.  Hvilken  Grund,  Skov  og  Mark  og  Fægang, 
forskrevne  Indbyggere  have  haft  rolig  og  fredsommelig  i 
Hundrede  Aar  i  vore  fremfarne  Forfædres  og  Kongers  Tid 
i  Danmark,  undtagen  vor  Jord  og  Ager  med  al  dens  Til- 
liggende. 

9)  Ligeledes  ville  vi,  at  Fremmede,  som  kaldes  Gæster,  skulle 
ej  sælge  eller  købe  inden  fornævnte  Steder,  nogen  Borger 
til  Forprang  eller  Forhindring  uden  deres  Lov  og  Samtykke. 

11)  Ligeledes  byde  og  befale  vi  alle,  som  bo  i  fornævnte  Stubbe- 
købing, at  de  ej  afslaa  sig  for  at  udlægge  og  betale  al  den 
Udgivelse  og  Skat,  som  hører  til  vor  kongelige  Ret,  tillige 
med  fornævnte  Indbyggere,  hvilke  til  denne  Tid  ud- 
lagt haver  saadanne  Udgivelser,  saavel  de,  som  paalagte  er 
som  paalæggendes  vorder,  hvilket  vi  ville,  at  saa  skal  ske 
med  alle  de,  som  eje  Gods  eller  Jord  i  samme  By;  og  skal 
fornævnte  Skat  og  Udgivelse  tilbørligt  og  redelig  paalægges 
dem  af  Raadet  i  samme  By,  og  med  saadant  Vilkaar,  at 
hvad  som  helst  af  fornævnte  Skat,  der  kommer  retfærdig  til 
vore  Tjenere,  boendes  enten  inden-  eller  udenfore,  det  skal 
afslettes   os  i  samme  Skat  og  Udgivelse. 

Derfore  forbyde  vi  strengeligen,  saafremt  de  vor  Naade  ville 
have,  at  ingen  af  vore  Fogeder  eller  deres  Tjenere  eller  nogen 
anden,  være  sig  af  hvilke  som  helst  Vilkaar  eller  Stand,  forskrevne 
Indbyggere  eller  nogen  af  deres  Tjenere  imod  denne  deres  Fri- 
hed og  Privilegia,  som  vi  dennem  i  Naade  undet  haver,  i  nogen 
Maade  hindre  eller  hindre  lade  under  vor  kongelige  Hævn  og 
Vrede. 

Givet  paa  Nykøbing  paa  Falster  i  det  Herrens  Aar  1354 
paa  Philippi  &  Jacobi  Apostlers  Dag,  og  under  vor  Haand 
og  Segl. 


VI. 

Byens  Næring. 

(Fiskeri,  Søfart,  Handel,  Haandværk,  Byens  Jord  og 

de  lejede,  saakaldte  Kongens  Jorder.) 

Stubbekøbings  Hovednæring  i  den  tidlige  Middelalder  var 
den  samme  som  alle  andre  danske  Søstæders:  Fiskeriet.  Navnet 
Falsterbo  paa  den  gennem  næsten  fire  Hundrede  Aar  vigtigste 
Fiskeplads  i  Norden,  vidner  endnu  om  den  fremragende  Rolle, 
Falstringerne  —  og  da  naturligvis  i  første  Række  Borgere  fra 
Øens  største  By  og  bedste  Havn  —  spillede  i  Sildetiden.  De 
danske  Fiskere  tog  Silden  ude  i  Søen  og  solgte  den  til  de  frem- 
mede Opkøbere  inde  paa  Land.  I  Betaling  fik  de  saadanne  Varer, 
som  man  havde  stærk  Brug  for,  men  ikke  kunde  faa  herhjemme: 
Staal  og  Jærn,  Tjære,  Klæde,  Gryder,  Kedler  o.  m.  a.  Ting,  der 
atter  blev  Genstand  for  livlig  Handel  og  Omsætning  paa  Hjem- 
stedet. Samtidig  med  at  ligge  paa  Fiskeri,  lærte  Landets  egne 
Børn  saaledes  at  handle,  og  vi  har  foran  set,  at  Borgere  fra  Stub- 
bekøbing i  Slutningen  af  det  XIII.  Aarhundrede  havde  Handels- 
forbindelser med  de  nordtyske  Byer.  De  har  sandsynligvis  haft 
saadanne  længe  før  og  i  langt  større  Forhold,  end  Byregnskaberne 
gør  rede  for. 

Efterhaanden  som  Kulturen  skred  frem  og  Livsvilkaarene 
blev  forandrede,  tiltog  Handelen  og  Omsætningen.  Der  fremstod 
Købmænd,  der  paa  Fiskernes  Vegne  førte  Handelen  med  de  frem- 
mede og  forestod  den  merkantile  Del,  medens  Fiskerne  passede 
deres.  Men  her  som  alle  Vegne  gav  Pengene  deres  Mand  en 
særlig  Stilling,  og  de  Handlende  har  i  Stubbekøbing  som  i  andre 
danske  Byer  meget  hurtigt  dannet  Byens  ledende  Overklasse,  den 
der  alene  havde  Adgang  til  Stillingerne  som  Borgmestre  og 
Raadmænd.  Købmændene  var  Byens  frie  og  gode  Mænd  i  Modsæt- 
ning til  Haandværkerne,  der  alene  ved  at  maatte  tjene  Brø- 
det ved    at   arbejde    for  andre   var  stemplede  som    ufri   Mænd. 

Haandværk  kaldes  paa  ældre  Dansk  « Embede",  der  afledes  af 
oldnordisk  ambatt,  en  Tjener  eller  Træl,  og  Haandværkerens  ringe 
Stilling  i  Samfundet  i  ældre  Tid  er  allerede  herved  antydet. 

For  ikke  at  gaa  glip  af  nogen  Indtægt  ved  Sildefiskerierne, 
hvor  de  fandt  Sted  paa  de  danske  Kyster,  havde  Kongen 
sine  Fogeder,  der  skulde  opkræve  de  skyldige  Afgifter  og 
holde  Orden  paa  den  vilde  Befolkning.  Men  ved  Siden  deraf 
opstod  der  ,/ulovlige  Fiskelejer",  hvor  de  fremmede  Opkøbere 
gerne  søgte  til,  baade  for  —  om  mulig  —  at  slippe  for  at  be- 
tale Afgiften,  og  for  at  komme  til  at  handle  med  Fiskerne  uden 
Mellemmænd  og  uden  Konkurrence.  Og  det  var  ikke  blot  Sild,  — 
denne  udmærkede  Handelsvare,  der  som  Levnetsmiddel  var  søgt 
og  efterspurgt  over  alt  i  Europa,  baade  Nord  og  Syd  for  Alperne, 
og  som  i  saltet  Tilstand  kunde  sendes  langt  om  Lande  —  men  det 
var  tillige  Korn  og  Heste,  der  udførtes  fra  Danmark  og  ikke  mindst 
fra  det  frugtbare  og  veldyrkede  Falster.  Og  de  fremmede  Køb- 
mænd saa  sikkert  deres  Fordel  ved  at  søge  disse  Ting  hos  Bøn- 
derne paa  Landet,  i  Nærheden  af  de  ulovlige  Fiskerlejer,  i  Stedet 
for  at  søge  dem  paa  Skanør  og  Falsterbo  Marked  eller  paa  de 
aarlige  Markeder  i  Byerne.  Saaledes  udviklede  der  sig  en  ret 
betydelig  Handel,  som  gik  uden  om  Byerne  til  disses  store  Skade. 
Under  de  opløste  Forhold  i  det  XIV.  Aarhundrede  kunde  der 
ikke  gøres  noget  derimod;  i  den  Tid  spillede  jo  som  oftest 
Holstenerne  og  Hansestæderne  Mestre  i  Landet,  og  først  under 
Erik  af  Pommern,  der  havde  aabent  Øje  for  Handelens  Betydning 
og  stor  Interesse  for  Næringslivets  Udvikling,  begyndte  der  at 
komme  Orden  i  Tingene.  D.  15.  Februar  1422  udstedte  han  et 
Kongebrev,  der  er  Grundloven  for  Næringslivet  i  Danmark. 
»Vider  gode  Venner!"  lyder  det  paa  Nutids  Dansk,  „at  ofte  og 
idelig  har  (der)  været  Kæremaal  for  os  af  vore  gode  Mænd  i 
Riget,  saa  og  nu  sidst  vi  vare  i  Ringsted  af  vort  Raad,  Klærkeri 
og  Ridderskab  om  slet  og  uskelligt  Regimente  med  Købmandskab 
og  Haandværk,  som  den  ene  skal  bjærge  sig  af  med  den  anden, 
og  særdeles  i  vore  Købstæder.  Sammeledes  have  og  vore  Borgere 
og  Købstadmænd  til  os  tit  og  ofte  talet  og  for  os  kæret  (klaget) 
og  særdeles  atter  nu  sidst  i  Ringsted,  at  det,  som  de  deres  Bjæ- 
ring  og  Købmandskab  skulde  have  af  og  holde  skelligt  Regimente 
med,  som  i  Købstæder  burde  at  være,  det  have  nu  andre  Mænd 
ude  paa  Landet,  nemlig  Bønder  og  Vornede  og  Forprangere, 
idet  de  have  fait  at  haandtere  alt  Købmandskab,  saasom  Klæde, 
Humle,  Staal,  Sardug,  Lærred  og  alt  sligt,  og  det  hver  Mand,  hvo  der 
vil,  farer  (rejser)  og  vandrer  til  nye  Fiskerlejer  j  Landet  og  køber 

dær,  hvad  dem  lyster  og  gøre  stort  Forkøb  baade  paa  Sild,  Fæ 
og  paa  alle  Slags  Købmandskab."  For  nu  at  raade  Bod  paa  disse 
for  Byerne  saa  uheldige  Forhold,  byder  og  befaler  Kongen,  „at 
alle  Embedsmænd  bjærge  og  nære  sig  af  deres  Embede,"  Bager 
af  sin  Bagning,  Suder  (Skomager)  af  sin  Skogerning,  Smed  af 
sin  Smedegerning  o.  s.  v.,  men  Købmænd  og  Bryggere  af  deres 
Købmandskab  og  Bryggeri.  Og  samtidig  forbydes  det  at  drive 
Handel  og  Købmandskab  andre  Steder  end  i  Købstæderne.  Ti 
Byerne  skal  nære  sig  af  deres  Haandtering,  som  er  Købmandskab 
og  Haandværk,  og  Bønderne  paa  Landet  af  deres  Jordbrug. 

Stubbekøbing  har  utvivlsomt  ligesom  Landets  andre  større  Byer 
været  repræsenteret  af  udvalgte  Borgere  ved  de  i  Erik  af  Pom- 
merns oven  citerede  Brev  omtalte  Møder  i  Ringsted,  hvor  Køb- 
stædernes Forhold  har  været  drøftede.  Og  ved  et  lignende  Møde 
i  København  Hundrede  Aar  senere  træffer  vi  ogsaa  en  Borg- 
mester og  en  Raadmand  fra  Stubbekøbing  sammen  med  en  Borg- 
mester og  en  Raadmand  fra  Helsingør,  Køge,  Næstved,  Nakskov, 
Sakskøbing,  Aalborg,  Malmø  og  Landskrona  og  to  Borgmestre 
og  ti  Raadmænd  fra  København  for  at  drøfte  Næringsforholdene 
i  Byerne  m.  m.  Tirsdagen  i  Fasten  1516  indgaar  de  „ydmyge- 
ligen"  til  Christjærn  II.,  „vor  kæreste  naadige  Herre"  med  Be- 
gæring, „at  Hs.  Naades  Højmægtighed  vilde  mildeligen  anse  vor 
og  alle  Danmarks  Riges  Indbyggeres  ydmygelige  Bøn  og  Begæ- 
ring og  privilegere  danske  Mænd,  at  al  den  blodige  Sild,  som 
herefter  saltes  skal  udi  Liimfjorden,  Stævns  Herred,  paa  Møn  og 
udi  Lolland  og  Falster  maatte  stande  i  danske  Mænds  Hænder 
og  Saltning,  og  den  fremmede  Købmand  købe  af  dem  den  sal- 
tede Sild.  Sammeledes  om  vore  Købstæders  Handel  og  Privi- 
legier, som  Danmarks  Konger  og  Raad  os  naadeligen  undet  og 
givet  have,  og  som  de  fremmede  Købmænd  med  flere  forkrænke 
og  fordærve  for  os  i  mange  forskellige  Maader.  Sammeledes  be- 
klagende, at  Bønder  udi  Falster,  Lolland  og  Møn  og  andetsteds 
i  Riget  købslaa  og  sejle  til  udenrigs  Byer  som  andre  Købmænd 
med  Købmandskab  og  Handling,  imod  alle  Købstadmænds  Fri- 
heder og  Privilegier.  Sammeledes  beklagende  os  de  store  Be- 
sværinger, Skade  og  Fordærv,  som  Købstæderne  have  haft  i 
denne  forgangne  Fejde  af  Rytterhold  og  af  andre  svære  Tynger 
og  Paaligninger,  af  hvilket  Købstæderne  ere  storligen  forarmede." 
De  bede  om  Fritagelse  for  disse  Byrder,  samt  om  Fuldmagt  til 
at  tage  Sise  af  fremmed  Vin  og  01,  „af  hvilken  Sise  vor  kæreste 
naadige  Herre  tager  Halvdelen  og  Staden  Halvdelen  til  dens 
Bygning  og   Forbedring."    Og   endelig   anmoder   de  om,  at  det 

maa  blive  Bønderne  paa  Lolland,  Falster  og  Møn  forbudt  at 
sejle  indenlands  som  udenlands  og  drive  Handel-  og  Købmandskab. 

Foruden  denne  Klage  over  Købstædernes  uheldige  Stilling, 
synes  der  at  være  indgaaet  endnu  en  Klage  til  Kongen,  i  hvil- 
ken der  maa  være  peget  paa  særlige  Forhold  for  Stubbekøbings 
Vedkommende.  Det  synes  i  al  Fald  at  fremgaa  af  Kongens  i 
Midten  af  Marts  afgivne  Svar.  Udsendinge  fra  Byerne  paa  Sjæl- 
land, Lolland,  Falster  og  Møn  har  givet  ham  deres  Brøst  til 
Kende,  hedder  det  her  mere  specificeret,  „først  at  mange  Bønder 
paa  Landsbygden  bruger  Sejlads  til  Stæderne  i  Tyskland  og 
udføre  til  Skibs  Korn,  Smør,  Huder,  Tælle  og  andre  Køb- 
mandsvarer, og  indføre  igen  i  Riget  Humle,  Jærn,  Salt,  Klæde 
og  andre  Varer,  som  Købstadmænd  plejer  at  have  deres  Næ- 
ring og  Bjæring  af,  vore  Undersaatter  Købstadmænd  storligen 
til  Skade  og  Forfang."  Hvorfor  Kongen  har  undet  og  givet  saa- 
dan  Naade  og  Privilegia,  at  herefter  ingen  Bønder  paa  de  nævnte 
Øer  maa  sejle  til  Tyskland  med  deres  Skib  og  Gods.  Derimod 
skal  det  ikke  være  dem  uforment  at  sejle  i  indenrigs  Fart,  paa  de 
danske  Købstæder.  „Og  ville  vi,  at  vore  Købstadmænd,  som 
Bønderne  med  deres  Skib  og  Gods  besøger,  skal  gøre  dennem 
Redelighed  for  deres  Gods  og  Varer,  og  holde  dennem  skellige 
med  Bønderne  (d.  v.  s.  forholde  sig  ærlig  lige  over  for  Bønderne) 
saa  fremt  at  vi  ej  herefter  skulde  lovgive  Bønderne  (d.  v.  s.  give 
Bønderne  Lov  til)  at  sejle,  som  de  tilforn  har  gjort."  Fremdeles 
bekære  de  dem  over  de  mange  Bissekræmmere  og  andre  Landløbere, 
der  fare  paa  Landsbyerne  og  købslaa  med  Bønderne  mod  Køb- 
stadmænds Privilegier.  „Ville  vi,  at  vore  Købstadmænd  maa  og 
skulle  bruge  deres  Privilegia,  som  de  med  samme  Bissekræm- 
mere og  Landløbere  have." 

»Ligeledes  bekære  vore  Købstadmænd,  at  mange  paa  Sjæl- 
land, Lolland,  Falster  og  Møn  drive  Øksen  til  Stæderne  og  for- 
sender til  Skibs,  saa  at  dermed  i  Riget  bliver  stor  Brist  paa  Øksen. 
Da  have  vi  nu  med  vort  elskelige  Rigens  Raad  gjort  saadan  Skik, 
at  ingen  Riddersmand  eller  Præst  maa  herefter  tage  udenlands 
Mands  Penge  og  dermed  købe  Øksen. 

Item  ville  vi,  at  hver  Embedsmand  (Haandværker)  udi  hver 
Købstad  skal  herefter  bjærge  sig  af  sit  Embede,  som  ere  Bagere. 
Bryggere,  Skomagere,  Skræddere,  Guldsmede,  Smede  og  andre 
Embedsmænd,  og  ingen  Embedsmænd  herefter  bruge  Næring 
uden  til  sit  Embedes  Behov.  Og  ville  vi,  at  vore  Borgmestre  og 
Raadmænd  skulle  holde  fornævnte  Embeder  ved  Magt,  saa  at  hver 
bliver  ved  Ret  og  Skel   udi  sit  Embede  og  retfærdelige  Næring. 

Ti  forbyde  vi  alle  de,  der  helst  ere  eller  være  kunne,  særdeles 
vore  Fogder  og  Embedsmænd  her  udi  Falster  og  besynderlig 
vore  kære  Undersaatter  udi  Stubbekøbing  herimod  denne  vor 
Skikkelse  og  Privilegia  at  hindre,  hindre  lade,  møde,  pladse, 
umage  eller  i  nogen  Maade  besvære,  under  vor  kongelige  Hævn 
og  Vrede.  —  Givet  paa  vort  Slot  i  København  Onsdagen  næst 
efter  St.  Gregorii  Pave  Dag  1516." 

Naar  Bønderne  paa  Øerne  foretrak  at  sejle  over  Østersøen 
med  deres  Varer  og  sælge  dem  i  de  nordtyske  Havnebyer,  laa 
det  simpelthen  i,  at  de  her  kunde  vente  at  faa  rede  Penge  i  Be- 
taling, medens  de  derimod  hos  Købmændene  i  de  hjemlige  Byer 
endnu  som  oftest  maatte  tage  andre  Varer  i  Bytte.  Det  forstod 
Kongen  meget  vel,  og  da  det  var  ham  af  største  Vigtighed,  at 
der  kom  rede  Penge  i  Landet,  —  og  det  kom  der  kun,  ved  at 
den  gamle  Tuskhandel  ophørte  og  at  Penge  blev  det  almindelige 
Betalingsmiddel  —  tilstillede  han  4.  April  1516  Købstadmændene 
paa  Lolland  og  Falster  en  Skrivelse,  ved  hvilken  de  forpligtedes 
til  at  afkøbe  Bønderne  deres  Varer  —  som  ikke  maa  føres  til 
Tyskland  —  med  rede  Penge.  Dette  Paabud  havde  dog  lige  saa 
ringe  Vægt  som  saa  mange  andre  kongelige  Befalinger  og  gen- 
tages flere  Gange  senere,  som  f.  Eks.  1537. 

Om  den  gamle  primitive  Handelsmaade  vidner  et  Kongebrev 
af  3.  Juli  1568,  ved  hvilket  det  blev  tilkendegivet  Borgmestre  og 
Raad  i  Stubbekøbing,  at  Hans  Bagger,  der  for  nogen  Tid  siden 
var  flyttet  derfra  Byen  til  Helsingborg,  har  berettet,  at  han  havde 
købt  4  Pund  Hvede  af  en  af  deres  Medborgere  Laurits  Hansen, 
af  hvilke  4  Pund  han  først  havde  hentet  de  3  Pund  med  en 
Baad;  men  da  han  saa  kom  anden  Gang  for  at  hente  Resten  og 
havde  taget  tre  Ganghjul  og  to  Slibesten  med  til  at  betale  med, 
havde  man  taget  baade  Skib  og  Gods  fra  ham.  Det  befales  nu 
Byens  Øvrighed  at  udlevere  disse  Ting,  saafremt  de  ikke  ønsker, 
at  Kongen  paa  anden  Maade  skal  hjælpe  Manden  til  sin  Ret. 

Grundsætningen  for  Datidens  Næringsliv:  Bonde  nære  sig 
af  Ager  og  Eng  og  Købmand  af  sit  Købmandskab,  blev  stadig 
fastsiaaet  over  for  Befolkningen.  Og  Stubbekøbing  laa  saa  for- 
delagtigt med  det  frugtbare  Land  bag  sig  og  det  brede  og  sejl- 
bare og  dog  under  almindelige  Forhold  rolige  Sund  foran  sig, 
at  der  var  rig  Tilførsel  af  Landets  Produkter  paa  den  ene  Side 
og  let  Udførsel  paa  den  anden  Side.  Sejladsen  gik  nærmest  til 
Østersøens  tyske  og  svenske  Havne,  ad  Smaalandshavet  til  Holsten 
og  Jylland,  ad  Store-Bælt  til  Norge  og  ad  Bøgestrømmen 
til  Skaane,   Halland   og   København.   I  1574  blev  det  Borgerne  i 

Stubbekøbing  forbudt  at  udskibe  Øksne  til  tyske  Havne;  de 
maatte  kun  udføres  gennem  de  bestemte  Toldsteder,  og  samtidig 
fik  de  Ordre  til  at  indsætte  enten  Byfogden  eller  en  anden  trofast 
Dannemand  til  at  oppebære  Kronens  Told  med  1  Dir.  af  hver 
Ko,  Hest,  Øg,  Føl  eller  Fole,  som  blev  udskibet  fra  Byen. 

Naar  Handelen  ikke  udviklede  sig  mere  end  den  gjorde, 
laa  det  i  den  ringe  Sikkerhed  for  Skib  og  Gods  og  de  besværlige 
Administrationsforhold,  som  endnu  kendetegnede  Tiden.  Vi  ser 
saaledes,  at  Fogeden  paa  Tranekær,  Anders  Clemmensen,  i  Slut- 
ningen af  1555  tager  en  ærlig  Borger  fra  Stubbekøbing,  Jan 
Clement  Bryde,  til  Fange  og  arresterer  hans  Gods,  hvorfor  denne 
stævner  ham  til  at  møde  for  Retten  paa  Københavns  Slot,  Onsdag 
26.  Februar  førstkommende.  Slige  Overgreb  var  ikke  ualmindelige. 
Men  har  en  Mand  været  udsat  for  saadanne,  eller  mener  han,  at 
han  er  bleven  narret  i  en  eller  anden,  selv  den  ubetydligste 
Handel,  maa  han,  om  han  vil  søge  sin  Ret,  sætte  selve  Rege- 
ringen i  Bevægelse  for  at  faa  den.  28.  April  1618  udgik  der 
saaledes  Kongebrev  til  Lensmanden  paa  Nykøbing  Slot,  Laurits 
Grubbe,  at  hans  Kollega  paa  Antvorskov  Slot,  Ebbe  Munk  til 
Fjellebro,  havde  givet  til  Kende,  at  en  Borger  i  Stubbekøbing, 
Bo  Rasch,  havde  faaet  Betaling  af  ham  for  nogle  Lægter,  „og 
dem  dog  ikke  leveret",  hvad  Bo  imidlertid  paastod.  Laurits 
Grubbe  skal  derfor  tilholde  Bo  Rasch  at  gøre  Rigtighed  for 
samme  Lægter  med  Ebbe  Munk,  at  man  kunde  forskaanes  for 
vidtløftig  Proces.  Naar  en  Adelsmand  maatte  gøre  saa  megen 
Ulejlighed  for  at  faa  Ret  over  for  en  upaalidelig  Leverandør, 
har  Vejen  sikkert  været  endnu  længere  at  gaa  for  en  simpel 
Borger  eller  Bonde. 

Mere  hæmmende  for  Handelens  Udvikling  var  dog  sikkert 
de  utallige  Indskrænkninger  paa  Handelsfriheden,  de  talløse  For- 
bud mod  Indførsel  og  Udførsel^  som  Regeringen  selv  fandt  for 
godt  at  besvære  Undersaatterne  med.  Efter  eller  under  en  Krig 
kunde  det  vel  være  nødvendigt  at  paalægge  forskellige  Udførsels- 
forbud, dels  for  at  beholde  Varer,  som  man  havde  Brug  nok 
for  herhjemme,  i  Landet,  og  dels  for  at  forhindre  Tilførsel  til 
Fjenden  eller  til  dem,  der  gjorde  fælles  Sag  med  ham.  Saaledes 
fik  Borgerne  i  Byerne  paa  Lolland,  Falster  og  Møn  i  1537  et 
Forbudsbrev  paa  Høns,  Gæs,  Lam  og  „anden  ædende  Vare",  og 
samme  Aar  bliver  det  paalagt  Stege  og  Stubbekøbing  Borgere, 
at  det  skal  være  dem  tilladt  at  købe  Korn  i  Sjælland  og  Smaa- 
landene  paa  den  Betingelse,  at  de  „certificere  for  Lensmanden,  i 
hvis  Land  de  købendes  vorder,  at  de  samme  Korn  ikke  andetsteds 

føre  ville  end  til  By  og  bruge  til  deres  eget  Behov."  Det  er 
uden  Tvivl  den  nylig  afsluttede  Borgerkrigs  Ødelæggelser,  der 
gør  det  nødvendigt  at  hindre  Udførsel  af  Fødevarer.  Naar  der 
derimod  i  Kongebrev  af  20.  Oktober  1555  stilles  Byens  Borgere 
det  Spørgsmaal,  om  de  ønsker  et  Forbud  mod  Udførsel  af  Korn 
—  et  Spørgsmaal,  som  samtidig  stilles  til  alle  Byerne  her,  —  er 
Grunden  snarest  Frygt  for,  at  Kornet  fra  sidste  Høst  ikke  skal 
skæppe  nok,  saa  at  det  maaske  kunde  blive  nødvendigt  at 
forbyde  Udførsel,  for  til  enhver  Tid  at  kunne  have  det  i  enhver 
By  lovbefalede  Kornforraad  til  Stede.  I  1557  fik  Stubbekøbing 
Borgere  saaledes  Paalæg  om  at  sørge  for,  at  Byen  ikke  blev 
blottet  for  Korn.  De  fik  endvidere  Lov  til  at  købe  Korn,  hvor  de 
vilde  og  sejle  med  det  og  sælge  det  indenrigs,  hvor  de  vilde, 
men  ikke  til  at  føre  det  ud  af  Riget.  Ejheller  maa  nogen  opkøbe 
Korn  paa  Spekulation  i  Haab  om  Dyrtid. 

Den  nordiske  Syvaarskrig  er  for  Stubbekøbings  Vedkom- 
mende betegnet  ved  en  Række  Udførselsforbud  paa  Korn  og  Fe- 
tallie,  samt  ved  en  stor  Del  Udskrivninger.  Særlig  blev  det 
forbudt  at  gøre  Rostock  Tilførsel  af  nogen  Slags  og  drive  Handel 
derpaa,  men  skarpest  gik  Kongen  dog  frem  mod  Stralsund  og 
Greifswalde,  der  begge  holdt  med  Sverige,  og  gav  17,  Juni  1564 
Stubbekøbing  og  andre  Søstæder  Befaling  til  at  anholde  og  arre- 
stere stralsundiske  og  griibswoldiske  Skibe,  hvor  man  kunde  faa 
fat  paa  dem.  Forbudet  mod  Handel  paa  Rostock  blev  først  hævet 
tre  Aar  efter  Fredsslutningen. 

Det  havde  fra  Christjærn  I.s  Tid  været  forbudt  danske 
Undersaatter  at  indføre  tysk  01  i  Landet,  for  at  man  ikke  i  Tysk- 
land ved  at  forhøje  Prisen  paa  det  saa  stærkt  efterspurgte  tyske 
01,  skulde  blive  sat  i  Stand  til  at  tage  Repressalier  for  de  for- 
skellige for  Tyskerne  yderst  ubehagelige  Skattepaalæg  i  Danmark.  Det 
er  sandsynligvis  for  at  kunne  indføre  denne  attraaede  Drik,  at  Jens 
Fynbo  i  Sommeren  1539  søger  og  faar  Kongens  Tilladelse  til 
med  Hustru  og  Børn  at  maatte  drage  fra  sin  Hjemby  Stubbe- 
købing og  bosætte  sig  i  Rostock,  saalænge  ham  lyster  »og  siden 
ind  i  Riget  igen"  og  handle  med  Købmandskab  her  i  Riget  som 
en  fremmed  Købmand. 

Endelig  i  1558  blev  det,  „eftersom  mange  Købstadmænd 
har  klagetover,  at  det  var  dem  forment  at  indføre  tysk  01  i  Riget", 
tilladt  Stubbekøbing  og  en  Del  andre  Søstæder,  at  indlændiske 
maa  indføre  tysk  01  lige  saa  vel  som  udlændiske,  Kronens  Told 
dermed  dog  uforkrænket.  Mærkeligt  nok  synes  man  ikke  at  have 
været  tilstrækkelig  agtpaagivende  med  Hensyn  til  Tolden  alligevel. 

Ti  27.  November  1561  udgaar  der  Brev  til  Lensmændene,  som 
har  Købstæderne  i  Forsvar,  at  eftersom  der  indføres  meget  Ham- 
borgerøi  i  Byerne  og  andetsteds,  uden  at  der  svares  Kronen  Sise 
deraf,  skal  Lensmændene  befale  Byfogederne  i  deres  Byer  at  tage 
12  Sk.  i  Sise  af  hver  Tønde.  Men  ikke  to  Aar  efter  blev  denne 
Afgift  forhøjet.  2.  Marts  1563  udgik  der  Kongebrev  til  Borg- 
mestre og  Raad  i  Stubbekøbing  og  flere  andre  Købstæder  at 
befale  Tolderen  eller  Sisemesteren  at  tage  1  Mark  Dansk  i  Sise 
af  hver  Tønde  Rostocker,  Sundisk,  Barsbier,  Wismars,  Kolbergs, 
Bernowst  og  alt  andet  tysk  01  og  PA,  Mark  Dansk  eller  V2  Dir. 
af  hver  Tønde  Hamborger,  Lybsk  og  andet  fremmed  01,  der 
indføres  i  Hamborger  Tønder.  Og  1567  er  Sisen  paa  de  nævnte 
Ølsorter  fra  Rostock,  Stralsund  („Sundisk"),  Barth  („Barsbier"), 
Kolberg,  Bernau  („Bernowst")  o.  s.  v.  i  Stubbekøbing  steget  til 
V2  Dir.  pr.  Tønde.  Der  maa  sagtens  for  Rostocks  og  Warnemiindes 
Vedkommende  gøre  sig  særlige  Forhold  gældende,  ti  i  April  1577 
faar  Byfogeden,  Tolderen  og  Sisemesteren  i  Stubbekøbing  og 
enkelte  andre  Byer  Ordre  til  kun  at  tage  1  Mark  i  Sise  af  01 
fra  disse  to  Byer.  Byfoged,  Tolder  og  Sisemester  var  i  Reglen, 
i  al  Fald  i  Stubbekøbing,  en  og  samme  Person. 

For  at  kunne  føre  nogen  Kontrol  med  Tolden  og  Handelen 
til  Søs  besluttede  Kongen  i  1550  af  indføre  Fordringen  om  Skibs- 
papirer. Han  sendte  i  den  Anledning  „Herremænd"  d.  v.  s.  adelige 
befuldmægtigede  til  forskellige  Byer,  bl.  hvilke  Stubbekøbing,  med 
Ordre  til  at  kalde  Borgmestre,  Raad  og  menige  Almue  for  sig 
paa  Raadhuset  og  give  dem  til  Kende,  „at  de  hverken  selv  eller 
andre,  som  sejler,  losser  og  lader  for  (d.  v.  s.  paa  Reden  uden  for) 
deres  By,  herefter  maa  sejle  noget  Steds  inden  Riget  eller  uden  Riget, 
uden  de  haver  Borgmestres  og  Raads  Søbrev,  lydende  fra  hvilken 
By  de  udløber,  hvor  de  hører  hjemme,  hvorhen  de  vil  og  hvad 
Gods  de  er  ladet  med,  samt  hvor  meget  af  hver  Slags,  at  vor 
Told  dermed  bliver  uforsømmet."  De  skal  stryge  (deres  Sejl) 
for  Helsingør  og  tale  med  (d.  v.  s.  angive  sig  hos)  Tolderen.  Men 
Kongen  havde  ondt  ved  at  skaffe  sig  Lydighed  hos  sine  kære  Under- 
saatter.  Som  alle  andre  Kongebud  maatte  ogsaa  dette  gentages 
nogle  Gange,  og  saa  var  det  vist  endda  saa  som  saa  med  Efter- 
kommeisen. 18.  Januar  1555  fik  Borgmestre  og  Raad  i  Stubbekøbing 
og  alle  andre  Søstæder  i  Danmark  Ordre,  at  da  Kongens  Under- 
saatter  hidtil  er  løbet  gennem  Sundet  uden  at  stryge  Sejlene  eller 
give  sig  til  Kende  for  Tolderen,  har  det  medført,  at  Fremmede 
gør  ligesaa  for  at  slippe  for  Tolden.     Det  befales  derfor  nu  alle 

Kongens  Undersaatter  at  stryge  Sejl  for  Krogen,  stoppe  der  og 
fremvise  deres  Søbrev  og  Certifikation  for  Tolderen. 

Det  var  som  Udførselshavn  for  Øen,  at  Stubbekøbing  havde 
Betydning.  Og  dens  Førstestilling  spores  endnu  længe  ned  i  Tiden, 
selv  efter  at  den  er  bleven  overfløjet  af  Nykøbing.  Saaledes  ser  man 
endnu  i  1640,  at  Bønderne  i  Lenet  betaler  deres  Landgildesmør 
efter  den  Pris,  der  noteredes  paa  Stubbekøbing  Marked  ved  St.  Hans. 
hvilket  nævnte  Aar  var  16  Rdl.  Tønden. 

I  Friis's  Udgave  af  Rhodes  Samlinger  til  Lolland-Falsters 
Historie,  II.  S.  1  hedder  det,  at  Stubbekøbing  i  sin  Velmagt  skal 
have  haft  en  Flaade  paa  60  Skibe,  og  et  Antal  af  700  Borgere, 
hvilket  regnes  for  en  stor  Overdrivelse.  Dette  er  nu  ikke  saa  af- 
gjort. Naar  Byen  endnu  1625  ved  en  enkelt  Ulykke,  en  Storm- 
flod, kunde  miste  40  Skibe,  kunde  den  nok  paa  Højdepunktet  af 
sin  Udvikling  have  haft  60.  Endnu  i  1622  var  Stubbekøbing 
med  i  Kontrakten  mellem  Lolland-Falsters  Byer  om  Oprettelsen 
af  Kompagnier  til  Fremme  af  Salthandelen  paa  Spanien.  Men 
efter  1625  er  der  kun  Tilbagegang  at  notere.  Og  i  1682  er  Yd- 
mygelsens Bæger  fyldt.  I  Forordn,  af  28.  Januar  nævnes  Stubbe- 
købing mellem  de  Købstæder,  der  ikke  maa  drive  Handel  paa 
Udlandet,  og  som  et  synligt  Tegn  paa  dens  Ringhed  og  Fattig- 
dom mistede  den  sin  Øvrighed.  I  1503  havde  den  haft  to  Borg- 
mestre og  tre  Raadmænd;  de  var  i  Tidens  Løb  og  ved  dens 
Ugunst  svundet  ind  til  en  Borgmester  og  to  Raadmænd,  inden 
det  XVII.  Aarhundredc  gik  ud,  havde  den  hverken  Borgmester 
eller  Raadmænd  mere;  den  var  saa  ubetydelig,  at  den  kunde 
styres  af  en  Byfoged  alene. 

Men  naar  man  ser,  at  Stubbekøbing  1672  havde  511  Ind- 
byggere, maa  man  ikke  sammenligne  denne  Tælling  med  det 
foran  angivne:  700  Mand.  Ti  dette  betyder  Antallet  af  Borgere, 
Familiefædre,  medens  i  1672  alle  Sjæle  er  taget  med. 

Et  godt  Vidnesbyrd  om  en  Bys  Betydning  i  Middelalderen 
giver  dens  Gilder. 

Middelalderens  Gilder,  —  paa  Latin  convivia  —  stammer 
efter  al  Sandsynlighed  fra  de  gamle,  hedenske  Offergilder,  ved 
hvilke  der  udvikledes  en  stærk  Fælles-  eller  Samhørighedsfølelse 
hos  Deltagerne.  Det  gamle  nordiske  Ord  for  disse  Fester  var 
Hvirring,  et  Ord,  der  ogsaa  i  tidlig  Tid  bruges  om  Gilderne,  men 
som  snart  træder  tilbage  for  denne  Betegnelse.  Ved  den  livlige 
Forbindelse  med  England  under  Knud  den  Store,  paavirkedes 
de  danske  Gilder  med  deres  stærke  Broderskabsfølelse  i  høj 
Grad  af  Kristendommen   og   stiftedes  nu   under   en   eller   anden 

yndet  Helgens  Beskyttelse  og  Navn,  „Oud  til  Ære  og  Brødrenes 
Sjæle  til  Salighed  og  Frelse."  Broderskabstanken  var  det  væsent- 
lige, det  bærende  i  Gilderne.  Brødrene  forsvarede  hinanden  i  Nød 
og  Fare,  stod  hinanden  bi  i  Retssager,  sørgede  for,  at  en  dræbt 
Gildebroder  ikke  kom  til  at  ligge  uhævnet  i  sin  Grav,  stedede 
de  døde  Brødre  hæderligt  til  Jorden  og  lod  læse  Messer  for  deres 
Sjæle,  —  kort  sag-t  hjalp  hinanden  i  Liv  og  Død.  Om  den  Be- 
tydning det  havde  at  være  Broder  i  et  Gilde  i  hine  retløse  Tider, 
har  vi  endnu  et  Vidnesbyrd  i  Ordsproget  „  Bar  er  broderløs  bag",  d.  v.  s. 
Broderløs  Mand  har  ikke  nogen  til  at  dække  sig,  naar  det  kniber. 

Gilderne  var  i  Overgangstiden  mellem  Hedenskab  og  Kri- 
stendom som  en  Slags  Planteskole  for  Kulturens  og  Menneske- 
lighedens spæde  Spirer,  og  hele  Middelalderen  igennem  vedblev 
de  at  være  ligesom  Skoler  for  høvisk  Opførsel  og  god  Tone  ved 
de  Bestemmelser,  der  var  givet  i  Gildeskraaen  (Gildets  skrevne  Ved- 
tægter) for  Brødrenes  Sammenkomster  og  deres  indbyrdes  Optræden. 

Det  var  kun  uberygtede  Mænd,  der  kunde  optages  i  Gil- 
derne. De  mest  ansete  Gilder,  som  Knudsgilderne,  talte  Byens 
bedste  og  mest  ansete  Mænd  blandt  sine  Brødre.  Knudsgildet 
var  stiftet  under  Beskyttelse  af  og  til  Minde  om  Knud  Hertug, 
Knud  Lavard,  der  blev  helgenkaaret  1169  og  som  var  Fader  til 
Valdemar  I.,  hvem  Stubbekøbing  efter  vor  Opfattelse  skylder  saa 
meget,  og  det  er  maaske  ikke  urimeligt  at  henføre  Stiftelsen  af 
Gildet  til  ham.  Ejendommeligt  er  det  i  hvert  Fald,  at  Valdemar 
Atterdag  giver  Gildet  en  saa  betydelig  Udmærkelse,  eller  mulig 
snarere  stadfæster  en  gammel  Forret,  som  at  tillægge  dets  Brødre 
tredobbelt  Vidnekraft.  Seks  St.  Knudsbrødre  i  Stubbekøbing  faar 
saaledes  samme  Vidnekraft  som  seks  og  tredive  andre  Borgere,  hvil- 
ket i  Middelalderen,  da  man  maatte  rense  sig  for  en  Beskyldning 
ikke  ved  sin  egen  Ed,  men  ved  saa  og  saa  mange  »Tylter"  Med- 
edsmænd,  var  en  meget  betydelig  Forret. 

St.  Knudsgildet,  i  hvilket  uden  Tvivl  alle  Byens  Købmænd 
var  Brødre,  findes  kun  omtalt  i  Privilegierne.  Det  næste  Gilde, 
5^.  Gertmdsgildet,  findes  ikke  nævnt  i  noget  Dokument;  det  kendes 
kun  af  det  endnu  bevarede  smukke  Gildesegls  Stempel,  der  op- 
bevares paa  Nationalmusæet,  og  som  viser  en  kronet  Skikkelse 
med  en  Palmegren  i  højre  og  en  Kirkebygning  i  venstre  Haand. 
Figuren   er  omgivet  af  gotiske  Ornamenter,  og  i   Kanten  læses: 

Convivii  sce.  Ghertmdints  in  opldo  Stubbekopyge. 

Man  skulde  tro,  at  der  maatte  være  en  vis  Forbindelse  mellem 
et  Gildes  særlige  Karakter  og  den  Værnehelgen,  det  havde  kaaret 

sig,  og  hvis  Billede,  Gildet  satte  i  sit  Segl.  Men  det  er  dog  ikke 
afgjort  saa.  1  Skomagernes  noget  yngre  Lavssegl  fra  Ystad  findes 
en  lignende  St.  Gertruds  Figur  „med  et  Hus  paa  Haanden".  Men 
hvorledes  kommer  St.  Gertrud  i  Skomagernes  Lavssegl?  Bemældte 
Helgeninde  var  ikke  Skomagernes  Værnehelgen,  men  derimod 
de  Rejsendes  Beskytterinde,  særlig  deres,  som  rejste  til  Søs,  og  i 
Reglen  afbildes  hun  med  et  Bæger  i  Haanden,  hvorved  der  hen- 
tydes til  den  Afskedsdrik,  man  gerne  drak  med  de  Bortdragende. 
Oprindelig  var  hun  en  from  Abbedisse  i  Benediktinerklostret  i 
Nivelles  i  Brabant,  men  hun  er  alt  tidlig  bleven  sammenblandet 
med  en  nordtysk  Dødsgudinde,  der  tog  sig  af  dem,  der  omkom 
paa  Vandet.  Et  mærkeligt  Minde  om  en  Rest  af  denne  gamle 
Forestilling  dukker  frem  i  den  Ret,  som  St.  Gertrudis  Brøder- 
skaf  og  Gilde  fik  Brev  paa  i  Helsingør  „at  holde  St.  Gertruds 
Messe,  at  begrave  og  begaa  alle  de  Lig,  som  af  Søen  ind- 
drive, og  derfor  beholde  de  Penninge,  som  findes  paa  saadanne 
døde  Kroppe,  som  mellem  Nybaa  (Nivaa)  og  Hornbæk  ind- 
drive.   Datum  1515  die  Fab.  &  Sebast". 

Noget  Gildehus  synes  der  ikke  at  have  været  i  Stubbekøbing, 
og  efter  det  anførte  Brev  at  dømme,  synes  Gilderne  at  have,  holdt 
deres  Stævner  paa  Raadhuset.  Men  da  vi  senere  finder  et  „Lavs- 
husstræde",  maa  Haandværkerne  have  sluttet  sig  sammen  i  Lav, 
og  haft  deres  Møder  i  et  fælles  Lavshus.  Om  Forholdet  mellem 
Gilderne  i  Byen  og  de  senere  Lav  vides  intet.  Haandværkerne 
har  næppe  spillet  nogen  større  Rolle  i  Stubbekøbing. 

Om  en  mulig  Forbindelse  mellem  Jørgen  Guldsmed  og 
et  Kalkmaleri  i  Kirken  er  talt  foran.  Ejendommeligt  nok 
forekommer  der  mellem  de  faa  Haandværkere,  som  nævnes  i 
Stubbekøbing  i  Christjærn  II.s  foran  anførte  Brev  af  1516,  Bagere, 
Bryggere,  Skomagere,  Skræddere  og  Smede  ogsaa  Guldsmede. 
Men  de  har  her  som  alle  Vegne  dannet  den  fornemste  Del  af 
Borgerne  og  regnedes  ikke  med  til  Haandværkerstanden,  hvad 
man  bl.  a.  ser  deraf,  at  Jørgen  Guldsmed  var  Byfoged. 

Stubbekøbing  var  udelukkende  henvist  til  at  nære  sig  af 
Søen.  Dens  Jordtilliggende  var  yderst  indskrænket:  af  Arealet 
mellem  Paarebro  mod  Vest  og  Fribrødreaa  mod  Syd  og  Øst 
indtog  „Kongens  Jorder"  omtrent  Halvdelen;  den  vestlige  Stræk- 
ning mellem  Byen  og  Paarebro  var  delvis  Skov,  delvis  Mose  og 
Kær.  Da  Kong  Hans  i  1504  var  i  Nykøbing,  drog  nogle  af 
Stubbekøbing  Borgere  dertil  og  bevægede  ham  til  at  udstede 
følgende  Brev: 

Vi  Hans  med  Guds  Naade  Konge  osv.  gøre  alle  vitter- 
ligt, at  vi  af  vor  synderlige  Gunst  og  Naade  og  vore  kære 
Undersaatter,  Borgmestre,  Raad  og  Menighed  udi  Stubbe- 
købing til  Hjælp  og  Trøst  og  des  ydermere  Bistand  for  den 
Trofasthed  og  Villighed  de  os  og  Riget  gjort  og  vist  haver, 
unde  vi  og  tillade  med  dette  vort  aabne  Brev,  at  de  og  deres 
Efterkommere  dær  udi  Byen  maa  og  skulle  herefter  og  til 
evig  Tid  have,  nyde,  bruge  og  beholde  Fædrift  eller  Gang  til 
deres  Fæ  udi  alle  de  Vange,  som  dær  omkring  Byen  ligger 
og  de  Landsbyer  tilhører,  som  dær  og  uden  om  Byen  ligger 
(ingen  Vange  undertagendis,  naarsom  Vangeledene  eraftagne, 
eller  og  Vangene  er  opgivet,  eller  og  naar  Kornet  er  af 
saadan  Vange  høstet  og  afført).  Og  djærves  nogen  af  saa- 
danne  vore  kære  Undersaatter,  der  uden  om  Stubbekøbing 
boendes  er  eller  boendes  vorder,  forn.  vore  kære  Under- 
saatter udi  Stubbekøbing  nogen  Tid  herefter  paa  saadanne 
Fædrift  udi  fornævnte  Vange  at  formene  eller  Hinder  paa  at 
gøre  med  Indnam  eller  udi  andre  Alaader,  da  ville  vi  der- 
over rette  lade,  som  bør  at  rettes  over  de  vore  Under- 
saatter, der  vore  Breve  og  Bud  ej  holde  ville.  Ti  forbyde 
vi  alle,  i  hvo  de  helst  ere  eller  være  kunde,  og  saadanne 
vore  kære  Undersaatter  dær  omkring  Stubbekøbing,  forskrevne 
vore  kære  Undersaatter,  som  nu  ere  eller  herefter  udi  Stubbe- 
købing kommendes  vorder,  herimod  denne  vor  Gunst,  Bud, 
Brev  og  Pen  paa  saadanne  Fægang  eller  Fædrift  at  hindre, 
hindre  lade,  møde,  dele,  pladse,  umage  eller  udi  nogen  andre 
Maader  at  forurette  eller  Forfang  at  gøre  under  saadanne 
Pligt  og  Poene  (Straf)  som  forskrevet  staar. 

Givet  paa  vort  Slot  Nykøbing,  Fredag  næst  efter  Vor 
Frue  Dag  Assumptionis,  Aar  efter  Guds  Byrd  Tusind  fem- 
hundert  paa  det  fjerde.    Under  vort  Sekret. 

Det  er  næppe  sandsynligt,  at  denne  kongelige  Gunst,  som 
vor  By  saaledes  kunde  glæde  sig  ved,  har  smagt  Beboerne  i 
Landsbyerne  rundt  omkring,  og  vi  ser  da  ogsaa,  at  der  i  1532 
meldes  fra  Borgmestre  og  Raad  i  Stubbekøbing,  at  der  er  Trætte 
mellem  forskellige  Lodsejere  i  Landsbyerne  om  Græsgang.  Det 
er  mulig  denne  Trætte,  der  først  bliver  stillet  i  1556,  da  Christian  III. 
opholdt  sig  i  Byen  og  30.  Juli  d.  A.  udstedte  et  aabent  Brev 
angaaende  den  Trætte,  Bønderne  i  „Gundersløf  og  Bafuerup 
have     med    dem   i    Skouby    og   Soersø"    om    deres    Græsgang. 

Og  i  saa  Fald  har  Stubbekøbing  Borgere  vel  ikke  været  ind- 
blandet i  den. 

Men  selv  om  Kreaturerne  havde  faaet  større  Græsgang,  var 
det  dog  stadig  smaat  med  Sædeland,  hvor  der  kunde  vokse  Korn 
til  Bybeboernes  daglige  Brød.  Saa  længe  der  var  Velstand  i 
Byen,  kunde  man  nok  klare  sig,  men  da  Nedgangen  begyndte, 
blev  Savnet  af  tilstrækkeligt  Sædeland  til  Byen  mere  føleligt  end 
føl.  Og  1648  1.  September  indgaar  Borgmestre  og  Raad  paa 
menige  Borgerskabs  Vegne  med  en  Ansøgning  til  Kongen,  som 
er  mærkelig,  for  saa  vidt  som  den  viser,  hvor  ringe  Selvstændig- 
hed Borgerne  i  en  By  havde,  at  de  ikke  engang  var  raadige  over 
Benyttelsen  af  deres  egen  Byjord.  De  ansøgte  altsaa  om  Tilla- 
delse til  at  maatte  indhegne  en  Del  af  deres  egen  Bys  Frihed, 
som  er  beliggende  Sønden  for  Byen,  for  deraf  at  gøre  sig  et 
lidet  Sædeland,  da  Byen  slet  ikke  har  nogen  Jord,  saaledes  som 
andre  Byer,  med  Undtagelse  af,  at  nogle  enkelte  Borgere  have 
fæstet  Jorder  fra  Nykøbing  Slot,  hvilket  ikke  kan  nytte  de  an- 
dre noget. 

Paa  Lensmanden,  Frederik  von  Papenheims  Anbefaling  be- 
vilges Borgernes  Andragende  31.  Juli  1649,  »dog  paa  Vilkaar,  at 
de  ikke  mod  omliggende  Fællesejere  maa  bruge  videre  Græsgang, 
end  deres  Lod  kan  taale." 

Det  er  uden  Tvivl  efter  denne  Indhegning  af  Byjorden  Søn- 
den for  Byen,  at  Navnet  Nymarken  skriver  sig;  mulig  staar  ogsaa 
Betegnelsen  „Frlhedslodderne"  i  Forbindelse  hermed.  De  to  Mar- 
ker, hedder  det  i  Supplementsbindet  til  Pontoppidans  Danske 
Atlas,  bestaar  af  1500  Skillingsjorder,  hver  til  1  Skæppe  Sædeland 
anslagen. 

Paa  begge  Sider  af  Fribrødreaaens  nederste  Løb  mod  Nord, 
laa  de  saakaldte  Kongens  Jorder,  der  havde  hørt  til  Peregaard, 
maaske  oprindelig  til  Borgen  paa  Kongens  Næs,  som  ved  Refor- 
mationstiden  havde  været  Byfogden  Jørgen  Guldsmed  overladt, 
men  som  fra  Slutningen  af  Aarhundredet  var  fæstet  til  forskellige 
Borgere  i  Stubbekøbing.  Af  Regnskab  over  Landskyld  til  Nykø- 
købing  Slot  fra  Philippi  Jacobi  Dag  1582  til  samme  Dag  1583 
lærer  vi  Navnene  paa  de  Borgere  at  kende,  som  havde  disse  Jor- 
der i  Fæste,  samt  den  Afgift,  de  betalte. 

Hans  Foged  IV2  Jord 57  Skpr.  Havre. 

Laurits  Nielsen  1         —     38  — 

Hans  Tordsøn  1      Jord 38  — 

Hans  Nielsøn  1        —    38  — 

f 


Hans  Hansen 

1 

Morten  Bremb 

1 

Niels  Jyde 

V. 

Mads  Pedersen 

7-2 

Peder  Andersen 

IV2 

Peder  Nielsen 

V-. 

Christen  Hansen 

1/ 

Christoffer  Skomager 

1 

Tomas  Rubeck 

1 

Mads  Nielsen 

2 

Peder  Jørgensen 

1 

Thomas  Utter 

V. 

Mads  Jul 

V2 

38  Skpr.  Havre. 

-     38 

-     19 

-     19 

57 

19 

19 

38 

38 

76 

38 

19 

19 

„Af  fornævnte  hver  hel  Jord  gives  hver  to  Aar  38  Skpr. 
Havre  og  det  tredie  ikke  uden  26  Skpr.  Alle  Markmændene 
giver  aarligen  1  Td.;  end  aarligen  af  Borgestof fuen,  Borgewollen 
och  Møllestoffuen,  som  Mads  Nielsen  bruger,  giffues  12  Skpr.  Havre. 
End  Mads  Nielsen  af  tuende  Holmer  i  Stranden  mellem  Nees  og 
Oure  1  Td.  Havre.  Peder  for  Brug  af  Pæregaarden  30  Skpr. 
Havre." 

I  Matriklen  af  1682  hedder  det,  at  naar  Oure  Vestermark 
ligger  i  Lejde,  da  haver  Stubbekøbing  Mænd,  som  bruger  de  16 
Jorder,  Græsning  udi  samme  Mark  til  8  Høveder. 

Efter  at  Nykøbing  Slots  Jorder  med  andet  kongeligt  Jorde- 
gods var  bleven  udlagt  til  Ryttergods,  vedblev  Stubbekøbing 
Borgere  som  før  at  fæste  disse  Jorder  paa  tre  Aar  ad  Gan- 
gen. Men  3.  Maj .  1723  befalede  Frederik  IV.,  at  de  skulde 
sættes  til  Auktion,  „for  at  fornemme,  hvem  mest  deraf  kan  svare." 
Resultatet  synes  ikke  at  have  været  efter  Ønske,  ti  21.  Juni  samme 
Aar  hedder  det  i  en  kgl.  Resolution  angaaende  Ryttergodset: 
,/Anlangende  de  16  Jorder  ved  Stubbekøbing,  maa  samme  for 
nærværende  Aar  bortlejes  mod  en  Afgift  af  62  Rdl.  4  Sk.  Men 
for  de  næste  tre  Aar  skal  der  gives  2  Rdl.  å  Td.  Hartkorn."  Der- 
ved steg  Afgiften  til  103  Rdl.  65  Sk.  aarlig,  idet  det  i  kgl.  Reso- 
lution af  2.  November  1744  hedder,  at  de  saakaldte  Stubbekøbing 
Jorder,  maa  udi  fire  Aar  overlades  de  Højstbydende  i  Forpagt- 
ning, imod  at  de  deraf  ligesom  tilforn  svarer  103  Rdl.  65  Sk. 
aarlig.  Afgiften  er  imidlertid  allerede  1751  gaaet  ned  til  80  Rdl., 
hvilket  approberes  2.  November  1751. 

Da  der  i  Oktober  1754  paa  ny  bliver  holdt  Auktion,  bliver 
Toldforpagter  Scheel  i  Stubbekøbing  højstbydende,  men   ved  kgl. 

Resolution  af  9.  Oktober  1754  annuleres  hans  Bud  med  den  Mo- 
tivering, at  Jorderne  er  Stubbekøbings  Indbyggere  forundt  udi 
Forpagtning  paa  seks  Aar  imod  97  Rdl.  aariig  Afgift.  Ved  Auk- 
tionen over  Ryttergodset  i  1765  købte  imidlertid  Prins  Carl  af 
Hessen  de  seksten  Jorder,  —  sikkert  til  Sorg  for  Stubbekøbing 
Borgere.  Han  solgte  dem  to  Aar  senere  til  Generalmajor  Claesen, 
der  lagde  dem  ind  under  den  paa  den  gamle  Peregaards  Tomt 
bygorede  Herregaard  Carlsfelt. 


VII. 

Byens  Tynge. 

Fra  gammel  Tid  var  der  i  Købstæderne  bleven  betalt  en  Afgift 
af  den  Arne,  som  hver  Familie  samledes  om,  til  Landets  Herre 
og  Konge.  Denne  Afgift  paahvilede  oprindelig  den  enkelte  Borger, 
som  havde  Foden  under  eget  Bord.  Men  den  og  andre  Afgifter 
—  som  Jordskyld  f.  Eks.  —  var  i  Løbet  af  1300-Tallet  gaaet  over  til 
at  blive  en  fast,  aarlig  Byskat,  der  udrededes  af  Kommunen  som 
Helhed,  og  har  i  lange  Tider  været  hævet  med  det  samme,  for- 
holdsvis ubetydelige  Beløb,  som  lige  til  den  nyere  Tid  betegner 
Byskattens  Størrelse.  I  1525  svarede  Stubbekøbing  200  Mark  i 
Byskat,  —  det  samme  Beløb,  der  i  1647  forekommer  opført 
som  66 7.  Daler  16  Ski. 

Ved  Siden  af  denne  faste,  aarlige  Afgift  svaredes  der  en 
Mængde  Skatter,  der  blev  paalagt  ved  særlige  Lejligheder.  Naar 
Kongen  af  en  eller  anden  Grund  —  oftest  en  Krig  —  stod  over 
for  en  større  Udgift,  maatte  han  vende  sig  til  sine  Undersaatter 
om  Hjælp.  Disse  overordentlige  Skatter  svaredes  ikke  blot  i  Sølv 
eller  Penge  —  det  er  udmøntet  Sølv  —  men  ogsaa  i  Ydelser  som 
Korn,  Flæsk,  Smør,  Ærter  o.  s.  v.  og  kaldtes  da  Madskatter.  En 
Slags  Afgift  var  ogsaa  Borgernes  Forpligtelse  til  at  bage  visse 
Mængder  af  Brød  eller  brygge  visse  Tønder  01,  hvortil  de  nød- 
vendige Raastoffer  blev  dem  leveret.  Undertiden  kunde  det  ogsaa 
blive  en  Købstadbefolkning  paalagt  at  levere  saa  og  saa  mange 
Par  Sko,  Støvler  eller  Strømper  til  Kongens  Søfolks  Brug. 

Ved  Siden  heraf  maatte  Byerne  stille  Folk  til  Leding,  ud- 
ruste »Baadsmænd",  d  v.  s.  Søfolk,  m.  m.  til  Orlogsskibene  eller 
selv  paa  gammel  Vis  udrede  et  Skib.  Dernæst  maatte  de  modtage 

Knægte  eller  Baadsmænd,  d.  e.  Soldater  eller  Søfolk,  i  Vinter- 
kvarter, „Borgerleje",  som  det  hed,  og  endelig  paahvilede  der 
Byerne  den  ret  betydelige  Byrde,  at  yde  Kongen  »Gæsteri",  d.  v.  s. 
underholde  Landets  Herre  med  hele  hans  store,  betydelige  Følge, 
—  hans  Fadebur,  som  det  hed  —  en  viss  Tid.  1  sidste  Halvdel 
af  1500-Tallet  ydede  Stubbekøbing  to  Nætters  Gæsteri.  ^ 

Den  første  overordentlige  Skat,  der  findes  anført  for  Stubbe- 
købings Vedkommende,  er  den  almindelige  Landehjælp,  som  Fre- 
derik 1.  under  Frygten  for  et  Angreb  fra  Christjærn  II.  lod  ud- 
skrive 1530.  1  den  Anledning  maatte  Stubbekøbing  punge  ud 
med  500  Mk. 

1536.  Langfredag  paalægges  der  „en  Sølvskat  til  Krigsfol- 
kets Betaling,  da  nu  Gud  ske  Lov  denne  lange  Fejde  synes  at 
drage  til  Ende."  Stubbekøbing  sættes  til  1500  Mk.,  idet  »hver 
20  Borgere  give  os  80  Lod  Sølv." 

1537.  Søndagen  næst  efter  Petri  &  Pauli  var  forsamlede  i 
Roskilde  en  Borgmester  og  to  Borgere  fra  Stubbekøbing  tillige 
med  lignende  Udsendinge  fra  hver  Købstad  i  Riget  ;,og  samtyk- 
kede de  da  kgl.  Majst.  en  Sølvskat  at  fange  af  hver  Købstad  i 
Riget,  saa  stor  som  den  største  Sølvskat,  som  de  en  Tid  tilforn 
i  denne  Fejde  givet  haver."    Stubbekøbing  sættes  til  600  Lod  Sølv. 

1546.  „Et  Brev  til  Stubbekøbing,  at  kgl.  Majst.  haver 
omdraget  dem  med  de  200  Daler,  som  de  skulle  give  kgl.  Majst., 
til  hans  Naade  kommer  til  Sjælland". 

1548  takseres  Stubbekøbing  til  200  Daler. 

1550.  Der  udskrives  en  almindelig  Landeskat,  da  Kongen  „er 
besværet  med  en  mærkelig  Sum  Penges  Udgift,  som  vi  skulle 
udgive  til  vort  og  Rigens  store  Nytte  og  Behov."  Stubbekøbing 
sættes  atter  til  200  Daler. 

1551.  „Tredie  Dag  Jul  efter  Christi  Fødsel"  henvender  Kon- 
gen sig  atter  til  alle  Købstæderne  over  al  Danmark  om  Hjælp. 
Stubbekøbing  sættes  atter  til  200  Daler. 

Den  nordiske  Syvaarskrig,  Krigen  1563-1570  med  Sverige, 
begynder,  uden  at  der  paalægges  nogen  Skat  i  den  Anledning. 
Først  i  April  1564  udgaar  der  Befaling  til  Borgmestre  og  Raad 
over  hele  Riget,  altsaa  ogsaa  Stubbekøbing,  om  at  forhandle  med 
Borgerne  i  deres  By  og  laane  Kongen  alle  de  Klippinge  (Mønt- 
sorter, der  paa  Grund  af  Beklipning  var  af  ringere  Værdi  end  de 
almindelige)  de  har,  oppebære  dem  og  med  klare  Registre  over 
Laanene  indsende  dem  inden  Pinse.    Kongen  vil  betale  Pengene 

tilbage  »med  rund  Mont".    Hvor  stor  en  Sum  Stubbekøbing  kom 
af  med,  vides  ikke. 

1564,  15.  December.  Kongen  har  besluttet  inden  tyvende 
Dag  Jul  (d.  V.  s.  13.  Januar)  at  afmønstre  Krigsfolket  og  behøver 
derfor  en  stor  Sum  Penge.  Efter  Samraad  med  Rigsraadet  har 
han  derfor  besluttet  at  kræve  en  Sum  Dalere  i  Sølv  eller  danske 
Penge  af  hver  Købstad.    Stubbekøbing  takseres  til  1000  Daler. 

1565,  Oktober  3.  udgaar  der  nyt  Skattepaalæg.  Stubbekø- 
bing takseres  til  800  Daler. 

1566,  Mai.  Stubbekøbing  skal  komme  Kongen  til  Hjælp 
med  Sølv  250  Daler  og  med  Klipping  250  Daler. 

At  det  har  været  vanskeligt  for  Byen  at  udrede  de  store 
Summer,  som  udskreves,  ses  deraf,  at  Byen  endnu  5.  November 
1566  ikke  havde  betalt  en  Skatterestance  fra  Mortensdag  —  alt- 
saa  sikkert  af  Byskatter,  der  skulde  indleveres  til  den  Dag,  —  fra 
de  foregaaende  Aar,  paa  300  Daler. 

1568.  I  Juni  udskrives  der  af  Stubbekøbing,  „da  Byen  saa 
længe  har  været  forskaanet  for  Pengeskat",  at  betale  halvt  i  Mønt 
og  halvt  i  Sølv,  300  Daler. 

1568,  November  24.  Da  der  er  sluttet  Fred,  men  Kongen 
skylder  Krigsfolket  „en  mærkelig  Sum  Penge",  har  Rigsraadet  be- 
vilget en  almindelig  Landehjælp.  Stubbekøbing  sættes  til  —  at  betale 
inden  Jul  —  400  Daler.    Fredsslutningen  blev  dog  ikke  til  noget. 

1569,  Oktober  8.  Eftersom  der  behøves  mange  Penge  til 
Krigsfolket,  at  det  ikke  skal  rykke  tilbage  i  Vinterlejrene,  paalæg- 
ges der  forskellige  Købstæder  ny  Skat.  Stubbekøbing  sættes  til  200 
Daler  (halvt  i  enkelte  Dalere,  halvt  i  Mønt)  at  betale  i  4  Terminer. 

1570,  Marts  12.  Da  Kongen  straks  paa  Sommeren  agter  at 
foretage  „et  alvorligt  og  bestandigt  Togt  mod  Sverige",  maa  han 
kræve  den  sidst  bevilgede  Skat  udredet  paa  een  Gang. 

1570,  December  13.  Da  Kongen  nu  har  faaet  en  god  Fred 
med  Sverige,  vil  han  aftakke  de  fremmede  Krigsfolk.  Købstæderne 
over  hele  Riget  maa  derfor  komme  ham  til  Hjælp  straks  og  uden 
Undtagelse.  Hos  dem,  der  ikke  vil  betale,  hvad  de  takseres  til,  agter 
Kongen  at  indkvartere  Krigsfolk.  Stubbekøbing  takseres  til  300  Daler. 

1572,  Marts  24.  Hvor  ugerne  Kongen  end  vil,  nødes  han 
dog  paa  Grund  af  store  Udbetalinger  til  at  kræve  en  Hjælp  hos 
forskellige  Købstæder.    Stubbekøbing  sættes  til  200  Daler. 

1576,  April  2.  Eftersom  der  ingen  anden  Udvej  er  til  at  skaffe 
Penge  til  Afbetaling  af  den  udenlandske  Gæld,  som  Riget  har  paa- 
draget  sig  i  sidste  Fejde,  har  Rigsraadet  bevilget  Kongen  en  almindelig 
Skat  af  Borgere  og  Bønder.    Stubbekøbing  takseres  til  200  Daler. 

Hermed  synes  Byen  at  være  bleven  forskaanet  for  yderligere 
ekstraordinær  Beskatning  i  1500-Tallet,  -  man  finder  saaledes 
mærkeligt  nok  ingen  Angivelser  af,  hvormeget  der  har  skullet 
betales  i  Prinsessestyr,  da  Christian  Ill.s  og  Frederik  ll.s  Døtre 
blev  gift.  Vi  gaar  da  nu  over  til  at  fremsætte,  hvad  Byen  har 
maattet  svare  i  Madskat  i  samme  Tidsrum.  De  ældste  Oplys- 
ninger skriver  sig  fra  »Grevens  Tid",  d.  v.  s.  fra  Grevens  Fejde. 

1535.  Straks  efter  at  Christian  III.  har  slaaet  Lejr  foran  Kø- 
benhavn (29.  Juli)  faar  Stubbekøbing  Ordre  til  at  sende  »til  Skibs, 
med  det  alier  iligste"  at  sælge  for  Pendinge  i  Lejren  100  Læster  01. 

August.  Der  er  udskrevet  en  Madskat,  hvor  stor  en  Part, 
der  falder  paa  Stubbekøbing  ses  ikke;  Provianten  skal  sendes  til 
Stubbekøbing  og  andre  Søstæder,  hvor  den  skal  indskibes  og 
sendes  til  Flaaden.  Dog  maa  Skuderne  ikke  gaa  ud,  før  der  kom- 
mer Orlogsmænd  til  at  beskytte  dem,  „leide  dem  gennem  Søen". 

Stubbekøbing  skal  (Efteraaret  1535)  levere  10  Læster  01. 

Omtrent  samtidig  faar  Byen  Ordre  til  at  gøre  det  Kirkekorn, 
som  Lensmanden,  Jørgen  Venstermand,  den  tilskikker,  udi  Malt. 

1544.  Alle  Købstæderne  i  Riget  bliver  „madelig"  takseret, 
men  om  Afgiftens  Størrelse  forlyder  der  intet. 

1558,  Februar  7.  Stubbekøbing  faar  Ordre  til  at  modtage 
12  Læster  Malt  af  Lensmanden,  brygge  01  derpaa  og  med  det 
første  sende  det  til  København. 

1561,  December  18.  Lensmanden  skal  levere  Borgerne  i 
Stubbekøbing  Tiendebyg,  som  de  skal  gøre  i  Malt  og  brygge 
01  deraf,  10  Læster  af  15  Pund  Malt  (d.  e.  45  Tønder)  til  Orlogs- 
skibene. Borgerne  skal  selv  sørge  for  Humle  og  Tønder,  men 
Rentemestren  skal  siden  betale  dem  derfor. 

1562,  Februar  6.  En  Madskat  er  udskrevet  til  Paaske.  Stubbe- 
købing skal  svare  100  Sider  Flæsk,  1  Læst  Oksekød,  1  Læst  Faare- 
kød,  1  Tønde  Smør  og  10  Læster  01. 

1563,  April  10.  Borgerne  i  Stubbekøbing  faar  leveret  3  Tdr. 
Malt  og  skal  deraf  brygge  01. 

September  3.  Ordre  til  at  brygge  01  af  4  Læster  Malt,  som 
Lensmanden  vil  sende  dem. 

1564,  September  3.  Stubbekøbing  skal  levere  6  Læster  01, 
4  Læster  Brød  og  50  Tdr.  Havre. 

1565,  Marts  7.  forskellige  Byer  skal  gøre  Tilførsel  for  Penge 
til  Krigsfolket  for  Halmstad,  Stubbekøbing  10  Læster  01,  5  Læster 
Brød  og  100  Tdr.  Havre. 

Juni  14.  Stubbekøbing  skal  hente  Malt  hos  Lensmanden  og 
brygge   10  læster  01  og  sende  det  til  Skibs  til  Varberg. 

1566,  August.  Stubbekøbing  skal  —  i  Anledning  af  den 
Ulykke,  der  er  overgaaet  Flaaden  ved  Gotland  (de  store  Skibbrud 
i  Stormen  under  Gotland  28.  — 2Q.  Juli)  —  give  i  Kobberskat  6 
Skippund  Kobber  (to  Dele  i  Grydekobber,  den  tredie  Del  i 
Kedelkobber.) 

1567,  Juli  6.  Stubbekøbing  skal  sende  til  Halmstad  inden 
St.  Olufs  Dag  (2Q.  Juli)  6  Læster  01,  3  Læster  Brød  og  3  Skip- 
pund Flæsk. 

December  6.  Stubbekøbing  skal  udrede  Fetaille  til  8  Knægte 
for  14  Dage. 

1568,  10.  April.  Der  udskrives  en  Madskat  af  alle  Rigets 
Købstæder,  men  de  enkelte  Ydelser  er  ikke  opgivet.  I  August  er 
Stubbekøbing  endnu  i  Restance  med  8  Læster  01,  Vi  Læst  Brød 
og  80  Tdr.  Havre. 

1569,  Marts  3.  Da  de  Svenske  tværtimod  deres  Breve,  Segl 
og  Løfte  har  forkastet  den  sluttede  Fred,  og  Kongen  saaledes 
maa  lade  Krigsfolket  bryde  op,  skal  Købstæderne  paa  ny  gøre 
Tilførsel  til  Halmstad.  Stubbekøbing  skal  yde  6  Læster  01,  3 
Læster  Brød  og  3  Skippund  Flæsk. 

August  25.  Kongen  agter  at  gøre  et  Tog  ind  i  Sverige,  da 
Svenskerne  ikke  vil  holde  den  i  Roskilde  sluttede  Fred.  Hver 
Købstad  skal  derfor.  Nat  og  Dag  uspart,  sende  Brød,  01  og  Flæsk 
til  Halmstad.  Den  fremsendte  Proviant  skal  blive  betalt.  Kongen 
har  saa  længe  skaanet  dem  for  Pengeskat,  for  at  de  saa  meget 
villigere  skal  sende  Proviant.  Stubbekøbing  skal  yde  10  Læster 
Brød,  10  Læster  01  og  40  Sider  Flæsk. 

1570,  Juli  27.  Stubbekøbing  faar  Ordre  til  at  sende  10  Læ- 
ster Brød,  10  Læster  01  og  40  Sider  Flæsk  til  Oluf  Kuld,  Pro- 
viantskriver paa  Københavns  Slot. 

November  30.  Stubbekøbing  faar  Ordre  til  at  sende  100 
«dobbelte  Ankelsko"    ind  til  Rentekammeret   inden   9.  December. 

1582.  1  Løbet  af  Sommeren  har  Byen  faaet  Malt  af  Lens- 
manden, og  har  deraf  brygget  19  Læster,  2  Tdr.  01. 

Som  Søstad  kunde  Stubbekøbing  ogsaa  faa  Paalæg  om  at 
udrede  et  Skib,  fuldt  udrustet  og  bemandet,  til  Kongens  Tjeneste. 
Det  er  under  Kong  Hans,  »Skaberen  af  den  Danske  Orlogsflaade", 
at  vi  finder  de  første  Optegnelser  om  Udredning  af  et  saadant 
Skib  i  vor  By,  om  end  lignende  staar  at  læse  mellem  Noterne 
i  den  saakaldte  Christjærn  I  s  Optegnelsesbog.  Her  hedder  det 
nemlig: 

Oluf  Holgersen  (Ulfstand),  —  der  var  Lensmand  paa  Ny- 
købing Slot  1488-1523  -  lader  brygge  og  bage  og  oppebære 
Skatten  til  to  Skibe  i  Nykøbing  og  til  et  i  Stubbekøbing. 

Skibene  blev  altsaa  ikke  byggede  paa  Stedet,  siden  Lens- 
manden oppebar  Skatten  dertil.  Det  er  sandsynligvis  denne  Skat, 
som  de  Stubbekøbing  Borgere  delvis  fik  Kvittering  for  St.  Augu- 
stinus'  Dag  1513,  da  de  havde  betalt  171  Mark  6  Sk.,  og  »blev 
dennem  afkortet  2Q  Mark  2  Sk.  for  Fragt  og  Tømmer,  som  de 
efter  Ole  Holgersens  Befaling  havde  forsendt  til  København  til 
det  nye  Skib." 

Skibene  blev  sandsynligvis  byggede  paa  Orlogsværftet  i  Kø- 
benhavn, hvor  Skibsbyggerarbejdet  bedre  kunde  kontrolleres,  end 
ude  i  Provinserne.  Det  samme  synes  ikke  at  have  fundet  Sted 
et  halvt  Aarhundrede  senere.  1557,  5.  Januar,  udgik  der  Brev 
til  Borgerne  i  Købstæderne  paa  Lolland  og  Falster  samt  til  »Un- 
dersaatterne  i  Maribo  og  Rudby",  at  da  de  i  Fællig  skal  ud- 
ruste et  Skib  paa  60  Læster  og  60  Personer  paa  Orlogsvis  med 
Skyts,  Krudt,  Lod,  Fetaille  og  andet  mere,  befales  det  dem  hver 
at  stille  et  vist  Antal  væragtige  Karle  med  Harnisk  og  Værge  og 
bære  deres  Part  i  den  øvrige  Udrustning  i  Forhold  til  Karlenes 
Antal.  Stubbekøbing  kommer  til  at  bære  Broderparten  og  sættes 
til  12  Personers  Part.  De  Lolland-Falsterske  Bymænd  synes  ikke 
at  have  skyndt  sig  særligt  for  at  efterkomme  den  kgl.  Befaling, 
ti  24.  August  s.  A.  faar  de  Ordre  til  »at  komme  overens  om  at 
udruste  det  Orlogsskib,  som  de  tilsammen  skulle  stille,  saa  det 
kan  være  rede,  om  noget  skulde  paakomme."  Men  for  en  Gangs 
Skyld  viste  det  sig  heldbringende  ikke  at  være  altfor  rask  i  Ven- 
dingen, ti  20.  December  s.  A.  tilskreves  der  de  nævnte  Byer,  at 
de  ikke  efter  derom  udgaaet  tidligere  Befaling  skulde  udruste  det 
Orlogsskib,  som  de  og  deres  Medredere  var  takseret  for,  men  at 
de  kun  skulde  skaffe  sig  et  godt  Skib  og  have  alt  Tilbehør  rede 
for  alle  Tilfældes  Skyld. 

Paa  Grund  af  sin  gode  Beliggenhed  ved  det  dybe,  sejlbare 
Sund,  blev  Stubbekøbing  hyppig  udset  til  at  være  Aflodsnings- 
plads  for  Varer  fra  Bønderne  i  Falster  og  den  østlige  Del  af 
Lolland.  Al  den  Proviant,  som  fra  Landbefolkningen  her  blev 
udskrevet  til  Kongens  Tjeneste,  udskibedes  fra  Stubbekøbing,  der 
i  slige  Tilfælde  maatte  kunne  stille  Fartøjer  til  Tjeneste.  Stundom 
fik  de  ikke  disse  Skibe  igen.  I  November  1535  fik  vor  By  og 
flere  andre  Ordre  til  hver  at  sende  tre  Skuder,  hver  paa  13-14 
Læster   med  Proviant   til   Lejren   foran   København,   og   naar  de 

havde  losset,  hvad  de  havde  at  fare  med,  skulde  de  bruges  til 
„at  sænke  det  Dyb  med  igen".  Det  nævnte  Dyb  var  Indløbet  til 
Kobenhavns  Havn  -  »Gamle  Bodehavn"  —  og  Forsænkningen 
af  Dybet  var  et  Led  i  Hertug  Christians  Bestræbelser  for  at  af- 
spærre Byen  fra  Tilførsel  og  tvinge  den  saa  meget  hurtigere  til 
Overgivelse.  Senere  maa  Stubbekøbing  have  faaet  Besked  om  at 
stille  et  Fartøj  til  at  holde  det  andet  Løb  til  Hovedstaden,  nem- 
lig det  gennem  Kalveboderne,  blokeret.  Ti  fra  første  Halvdel  af 
1536  skriver  sig  følgende  lille  Tilrettevisning  fra  Hertugen: 
„.  .  .  .  Vi  forundres,  hvorfor  den  Jagt  uden  Forlov  saaledes  er 
løben  hjem,  at  hun  kommer  straks  igen  og  løber  i  Kalvebod- 
strand til  vor  Bøjert,  som  Jep  Torssøn  er  paa." 

Stubbekøbing  maatte  ligeledes,  —  som  de  nærmeste  Søstæ- 
der  paa  Øerne,  —  være  rede  til  at  paatage  sig  at  færge  Kongens 
Gæster  fra  Warnemiinde  over  til  Gedser  eller  omvendt.  Og  det 
gik  under  Fredrik  II.  ikke  saa  sjældent  paa.  Undertiden  kunde 
Byen  ogsaa  komme  til  at  levere  Folk  til  Skibe  eller  Baade,  som 
af  en  eller  anden  Grund  havde  ligget  en  Tid  i  en  eller  anden 
Havn  i  Nærheden.  Saaledes  fik  Stubbekøbing  i  August  1535 
Brev  om,  at  der  laa  to  Espinger  (Baade)  i  Nykøbing,  »som  hører 
til  vor  naadigste  Herres  Skib,  at  de  straks  skikker  der  Folk  til 
og  lader  dennem  løbe  hid  udi  Flaaden." 

Den  Pligt,  der  paahvilede  Byerne  at  stille  Folk  til  Leding, 
kunde,  som  det  vil  ses,  af  og  til  forandres  til  en  Afgift  i  rede 
Penge.  Løsningssummen  for  en  værgagtig  Karl  var  22V2  Mark, 
og  det  kan  vel  sikkert  betragtes  som  et  Tegn  paa  gode  Tider  og 
Velstand  i  Byen,  naar  vi  ser,  at  Borgerne  foretrækker  at  købe  sig 
eller  deres  Sønner  fri  paa  den  Maade.  I  Kong  Hans'  Regnskabs- 
bog finder  vi  for  1487  som  Indtægt:  Item  200  Mark  af  Borg- 
mester Hans  Jæpsen  i  Stubbekøbing,  de  dær  i  Byen  gav  min 
Herre  for  deres  Tal  Folk,  de  nu  skulde  have  udgjort  samme 
Dag  og  Sted  (nemlig  som  København,  Onsdag  næst  efter  Domini- 
cam  jubilate). 

1502,  udskrives  der  fra  Stubbekøbing  til  Halmstad  2  Mand. 

1505,  udskrives  der  for  at  følge  Kong  Hans  til  Kalmar 
24  Mand. 

1517,  Juni  8.,  betaler  Byen  for  Udbud,  den  skulde  have 
stillet  mod  Sverige,  Mark  315,  altsaa  14  Mand. 

1515,  Stubbekøbing  skal  rede  8  Baadsmænd,  1  Styrmand 
og  1  Tømmermand  ud  til  Kongens  Flaade  til  Foraaret. 

1537,  Stubbekøbing  faar  Brev  at  udrede  10  Baadsmænd. 

1542,  Stubbekøbing  skal  udrede  30  Mand  »med  stærke  Klip- 

pere"  (altsaa  beredne  Folk)  til  Sverige  at  mode  udi  Engelliolm 
Søndag  efter  Bisp  Nicolai  Dag. 

1547,  Stubbekøbing  skal  udrede  4  gode  Baadsmænd  til 
kgl.  Majestæts  Flaade  til  Foraaret. 

1552,  Stubbekøbing  skal  sende  4  Baadsmænd  til  København. 

1561,  November  27.  Til  Stubbekøbing  og  andre  Købstæder 
ved  Søsiden  udgaar  der  Brev,  at  da  Kongen  straks  til  Foraaret 
vil  lade  Orlogsskibene  løbe  i  Søen,  skal  de  skaffe  Kongen  alle 
de  Baadsmænd,  Skippere  og  Styrmænd,  der  kan  faas  i  Byen,  og 
sende  dem  til  København,  at  de  sikkert  kan  være  dær  Paaskeaften. 
Samtidig  faar  Lensmændene  Ordre  til  at  paase,  at  der  skaffes 
duelige  og  sovante  Folk.  I  en  Gentagelse  af  denne  Ordre  af 
6.  Februar  1562  anslaas  Stubbekøbing  til  10  Mand. 

1563,  Marts  13.  Stubbekøbing  skal  udgøre  1  Bartskær, 
1   Piber  og  1  Trommeslager  til  Flaaden. 

1564,  Januar  12.  Stubbekøbing  skal  sende  Skibstømmer- 
mænd til  København,  ,/saa  mange,  der  er  at  faa". 

Februar  24.  Stubbekøbing  skal  sende  30  Baadsmænd  til 
Flaaden. 

Marts  22.  Da  Kongen  straks  efter  Paaske  vil  lade  Orlogs- 
skibene udruste,  og  foruden  de  Fremmede  vil  bruge  nogle  af 
sine  egne  Undersaatter  paa  dem,  skal  forskellige  Købstæder  stille 
et  Antal  værgagtige  Karle  —  Stubbekøbing  20  —  vel  rustede,  med 
Harnisk,  gode  Værger,  Hager  og  lange  Spyd  og  sætte  en  Borgmester 
og  Raadmand  til  at  kommandere  dem,  møde  med  dem  i  Køben- 
havn 16.  April  og  modtage  nærmere  Ordre.  Al  Forsømmelighed 
vil  blive  alvorlig  straffet. 

1567,  Juli  6.  Stubbekøbing  skal  udrede  8  Knægte,  at  møde 
i  Laholm  9.  December  og  have  Fetaille  med  for  8  Dage. 

1565,  Januar  14.  Af  Frederik  ll.s  Brev  til  Søstæderne  af 
denne  Dato,  om  at  sende  Baadsmænd,  Skippere,  Tømmermænd 
og  Styrmænd  til  Herluf  Trolle  paa  Københavns  Slot,  —  »Tømmer- 
mændene Dag  og  Nat  uspart"  —  faar  man  lidt  Besked  om  Løn- 
ningsforholdene.  En  Baadsmand  faar  4  Gylden  om  Maaneden, 
Tømmermændene  efter  deres  Fortjeneste  og  Skippere  og  Styr- 
mænd „redelige  Maanedspenge".  Stubbekøbing  skulde  udrede  20 
Baadsmænd  og  2  Skibbyggere. 

1566,  Oktober.  Stubbekøbing  skal  sende  4  Tømmermænd 
til  København  til  at  arbejde  paa  Flaaden. 

1567,  Februar.  Stubbekøbing  skal  udrede  10  Baadsmænd 
og  2  Styrmænd. 

1570,  Januar  15.    Stubbekøbing   skal  sende  10  Baadsmænd 

og  2  Styrmænd  til  Københavns  Slot  til  Flaaden,  men  duelige, 
søkyndige  Folk,  og  ikke,  som  før  er  hændt,  uerfarne. 

1574,  Februar  13.  Stubbekøbing  skal  udgøre  6  Baadsmænd 
til  Kongens  Skibe. 

Juni  10.  Stubbekøbing  skal  sende  3  Baadsmænd  til  Køben- 
havn.  De  skal  kun  gøre  en  Rejse  til  Norge  og  straks  tilbage  igen. 

1576,  December  22.  Stubbekøbing  skal  sende  8  Baads- 
mænd til  København  til  førstkommende  Midfaste,  til  Kongens 
Orlogs-  og  Koffardiskibe. 

December  27.  Stubbekøbing  skal  sende  4  gode  Skibstøm- 
mermænd til  København  inden  en  Maaned  i  det  allerseneste  til 
Befalingsmanden  paa  Holmen.  De  vil  faa  Løn  efter  deres  Dyg- 
tighed og  vil  blive  sendt  hjem,  saa  snart  Arbejdet  er  til  Ende. 

1577,  August  30.  Stubbekøbing  skal  sende  3  gode  Skibs- 
tømmermænd til  København. 

November  25.  Jørgen  Daa  skal  i  Stubbekøbing  udtage  8 
gode  søkyndige  Baadsmænd,  som  skal  holdes  til  Stede  Vinteren 
over  og  sendes  til  København  til  Fastelavn  i  det  seneste. 

157Q,  Januar  6.  Stubbekøbing  skal  senest  til  20.  Marts  sende 
8  søvante  Baadsmænd  til  København. 

Februar  4.  Stubbekøbing  skal  sende  3  Skibstømmermænd 
til  København. 

December  1.  Stubbekøbing  skal  sende  7  gode  Baadsmænd 
til  København  senest  til  Fastelavn  at  bruge  paa  Orlogssibene,  der 
skal  holde  Kongens  Strømme  rene  for  Fribyttere.  De  skal  faa 
samme  Sold  som  andre  Baadsmænd  og  blive  sendt  hjem,  naar 
Skibene  kommer  tilbage. 

Endelig  staar  tilbage,  for  at  fuldstændiggøre  Billedet  af  det, 
som  man  med  et  betegnende  Udtryk  kaldte  Byens  Tynge  i  1500- 
Tallet,  at  give  en  Oversigt  over  Indkvarteringen.  Naar  i  en  Krigs- 
periode  Vinteren  stundede  til  og  i  Reglen  bragte  en  Standsning 
i  Begivenhederne  paa  Krigsskuepladsen,  eller  naar  Kongen  under 
truende  Udsigter  ikke  turde  slippe  en  Skare  lejede  Tropper  af 
Hænde,  men  maatte  sørge  for  at  kunne  gribe  til  Vaaben,  saa 
snart  Vaaren  kom,  var  der  kun  eet  Middel  at  forsørge  dem  paa, 
og  det  var  at  lægge  dem  i  Vinterleje  eller,  som  det  hed  med 
et  gammelt  Ord,  lade  dem  gaa  i  Borgerleje,  d.  v.  s.  lægge  dem 
i  Kvarter  hos  Borgerne  rundt  om  i  Provinsbyerne.  Og  det  var 
sikkert  ikke  den  mindst  trykkende  af  alle  de  Tynger,  der  blev 
paalagt  en  lille  fredelig  By,  at  skulle  huse  en  Skare  af  de  vilde, 
væbnede   Knægte,  som   udgjorde  Tidens  farende  Krigsfolk.   Men 

der  var  ogsaa  brave  Folk  imellem  dem,  Folk,  som  var  opdragne 
og  hærdede  i  Livets  Skole,  og  som  netop  i  den  havde  lært,  at 
Maadehold,  Retskaffenhed  og  Gudsfrygt  er  gode  Støtter  paa  Vejen. 
Der  kan  næppe  være  Tvivl  om,  at  adskillige  af  de  fremmede 
Navne,  man  af  og  til  træffer  i  vore  Provinsbyer,  er  bragt  dertil 
i  hin  Tid  eller  maaske  senere  af  fremmede  Søfolk  eller  Krigsfolk, 
som  af  en  eller  anden  Grund  har  følt  sig  vel  paa  Stedet  og  har 
slaaet  sig  ned  der  for  Livsstid.  Stamfaderen  til  Slægten  Montrose 
i  Stubbekøbing,  William  Montrose,  saaledes  kaldet  af  sin  Fødeby 
i  Skotland,  er  uden  Tvivl  kommet  til  Stubbekøbing  med  de  en- 
gelske Lejetropper,  som  under  General  Sir  Charles  Morgan  del- 
tog i  Kejserkrigen,   og  som   laa  i  Kvarter  i  Stubbekøbing  1628. 

1530  Stubbekøbing  faar  30  Baadsmænd  i  Vinterleje. 

1535.  30  Karle  i  Vinterleje  paa  Foraaret,  at  Hs.  Majestæt 
haver  dem  Behov  paa  Skibene  igen,  og  skal  betales  derfore,  som 
det  haver  været  „siidewon"  udi  Konning  Hans'  og  Konning  Fre- 
deriks Tid. 

Stubbekøbing  faar  1535  —  1536  først  30  Karle  i  Vinterleje 
og  siden  6. 

1537.  Brev,  at  da  Kongen  med  Rigsraadets  Samtykke  agter 
at  holde  et  Tal  Landsknægte  „vore  Undersaatter  til  Bedste"  paa 
Maanedssold,  beder  han  Borgerne  selv  indsende  en  saa  stor  Sum 
Penge,  som  de  var  takserede  for  for  et  Aar  siden.  Hvis  det  be- 
sværer dem  at  udrede  disse  Penge,  og  de  hellere  vil  holde  samme 
Tal  Landsknægte,  skal  de  give  Rentémesteren  det  til  Kende, 

1542.  40  Landsknægte  og  siden  120  i  Borgerleje. 

1543.  50  og  siden  150  af  Slestedts  og  Baltzer  Suters  Sven- 
ske Knægte. 

1550.  Brev  om  at  holde  10  Baadsmænd. 

1551.  16  Baadsmænd  i  Borgerleje. 

1552.  15  Baadsmænd  i  Borgerleje.  De  maa  ikke  faae  Drik  i 
Overflod,  kun  6  Potter  Dansk  01  hver.  Nat  og  Dag.  Byfoge- 
den skal  have  Ret  til  at  straffe  dem. 

1553.  15  Baadsmænd  i  Borgerleje. 

1554.  8  Baadsmænd  i  Borgerleje. 

1559.     110  Mand  af  Kongens  Knægte  i  Borgerleje. 

1563,  Juni  1.  1  Fænnike  Landsknægte,  men  16.  s.  M.  faar 
Jørgen  Brahe  og  Claus  Hvitfeld  Ordre  til  at  lægge  de  Knægte, 
der  ligger  hos  Bønderne  paa  Falster,  ind  i  Stubbekøbing  og  Ny- 
købing.  Stubbekøbing  faar  paa  den  Maade  to  Fænniker  til. 

156Q,  December  24.  Borgerlejebrev  paa  20  Danske  Bøsse- 
skytter. 

1573,  Oktober  20.   20  Baadsmænd. 

1574,  Februar  22.  6  Baadsmænd,  der  skal  have  samme 
Underholdning  som  de,  der  alt  ligger  der.  Hvis  nogle  af  dem 
selv  vil  holde  sig  med  Kost,  maa  der  forhandles  med  dem  derom, 
men  de  maa  ikke  forlade  Byen  eller  faa  mere  paa  Haanden  end 
Kostpenge  for  otte  Dage. 

1575,  December  30.    12  Baadsmænd  i  Borgerleje. 

1 576,  September  2Q.  1 0  Bøsseskytter  og  Baadsmænd  i  Borgerleje. 

1577,  Juni  30.  15  Bøsseskytter  og  Baadsmænd  i  Borgerleje. 
Ingen  skal  have  mere  end  7  Potter  Dansk  01  om  Dagen.  Det 
staar  Borgerne  frit  at  give  dem  Kostpenge  i  Stedet  for  Under- 
holdning, men  da  kun  for  otte  Dage  ad  Gangen.  Borgmestre 
og  Raad  har  Ret  til  at  straffe  dem,  om  de  viser  sig  skalkagtige, 
men  de  skal  ogsaa  paase,  at  der  ikke  øves  Uret  imod  dem. 

1578,  August  14.  15  Baadsmænd  i  Borgerleje,  som  skal  have 
Herberg  og  nødtørftig  Underholdning,  nemlig  to  Maaltider  Mad 
og  6  Potter  01  om  Dagen. 

1579,  Juni  og  Oktober.  15  Bøsseskytter  og  Baadsmænd  i 
Borgerleje. 

Om  Byens  Tynge  i  1600-Tallet  er  vi  ikke  i  Stand  til  at  give 
saa  fyldige  Oplysninger  som  om  det  foregaaende  Hundred  Aar. 
Men  det  synes  afgjort,  at  Afgifterne  in  natura  ligesom  Indkvar- 
teringen er  bleven  indskrænket,  medens  der  er  opstaaet  en  Del 
Pengeafgifter,  der  for  visse  Tidsrum  synes  at  have  været  faste. 

Hvilke  Byrder  der  er  paalagt  Byen  i  Anledning  af  Christian 
IV's  Deltagelse  i  Trediveaarskrigen,  der  blev  indvarslet  af  den 
foran  omtalte  Stormflod,  vides  ikke.  Men  af  Borgernes  Andra- 
gende til  Enkedronningen  af  1628,  22.  Januar,  ses,  at  Byen  alle- 
rede dengang  havde  været  besværet  med  at  holde  160  engelske 
Soldater  og  7  Heste  og  Hopper,  og  maatte  vente  i  den  nærmeste 
Fremtid  at  faa  en  ny  Indkvartering  paa  100  Mand,  alle  af  de 
engelske  Hjælpetropper,  der  førtes  af  General  Sir  Charles  Morgan. 
1  Brev  1629,  3.  December,  skriver  Christian  IV  selv,  at  600  Mand 
af  disse  Tropper  havde  ligget  paa  Øerne  i  Kvarter,  og  at  han 
ikke  havde  faaet  en  Hvid  for  at  underholde  dem  fra  England 
endnu.  Saa  det  er  vel  et  Spørgsmaal,  om  Stubbekøbing  fik  noget. 

Som  et  Middel  til  at  skaffe  Penge  til  Landets  Forsvar  vedtog 
Rigsraadet  paa  et  Møde  1629,  September  5.,  at  paalægge  hver 
Tjenestedreng  i  Købstæderne  en  Afgift  af  1  Rdl.  Fra  1630  svarer 
da  Stubbekøbing  aarlig  2  å  4  Rdl.  i  „Drengeskat". 

1  1637,  Oktober  27.,  vedtoges  det  paa  et  Rigsraadsmøde,  at 
der  skulde  paalægges  en  Skat  i  Anledning   af  den  Troppestyrke, 

som  Hertugdømmerne  var  nødt  til  at  holde  paa  Benene  under 
de  stadig  krigerske  Forhold  i  Tyskland.  Denne  Skat  fik  Navn 
af  Unionsskatten  og  svaredes  for  Stubbekøbings  Vedkommende 
med  150  Rdl.  om  Aaret.  Torstenssons-Fejden  1643-45  bragte 
atter  store  Tab.  „Den  borgerlige  Stands  Næring,"  skriver  Køb- 
stadborgernes Udsendinge  i  deres  Erklæring  af  1645,  19.  August, 
„som.  Borgerne  skulde  haft  deres  Indtægt  og  (Livs)  Ophold  af, 
har  ganske  (i  denne  Fejde)  været  betaget  baade  ved  Commerciens 
Forhindring  og  Forbud  paa  Korns  og  andre  Varers  Udførsel,  og 
dogligevel  saaledes  Tynge  paalagt,  at  af  os  de  tre  Fjerdeparter 
og  en  Del  Steder  de  to  Tredieparter  al  Soldatesken  ved  Indkvar- 
tering betalt  er,  foruden  ellers  andre  vore  paabudne  Skatter;  item 
den  meget  store  Tynge  og  Skade  vi  desforuden  af  idelig  Ind- 
kvartering i  Husene,  store  Servitie  og  ellers  ekstra  udstaar,  som 
er  næsten  saa  højt  til  (d.  v.  s.  næsten  eengang  saa  højt)  som  det 
efter  derom  (gjort)  Ordinans  opskrives  kan,  saa  ikke  alene  al 
vores  intrada  mens  endog  de  fleste,  al  Kapital  og  Formue  til  dets 
er  opgangen.  Aarsagen  dertil,  at  vi  saa  godt  som  ingen  Hjælp 
haver  haft  af  de  andre  Stænder  i  Landet  bor,  som  i  sidste  kejser- 
lige Fejde  1628  skede.  Underdanigst  formodende  de  gode  Herrer 
(Rigens  Raad)  sligt  ville  overveje,  samt  hvis  (hvad)  vi  endnu  skal 
udstaa,  indtil  vi  slet  (ganske)  Soldatesken  bliver  kvit.  Dog  paa 
det  Hs.  kgl.  Majest.  naadigst  kan  fornemme  endnu  voris  under- 
danigste Villighed  af  det  ringe  overblevne,  Gud  os  med  velsignet 
haver,  da  haver  efterskrevne  Købstæders  Fuldmægtige  sig  erklæret 
paa  deres  egne  og  Byernes  Vegne,  som  efterfølger." 

Denne  Afgift,  der  skulde  betales  i  Løbet  af  tre  Uger,  beløb 
sig  for  Stubbekøbings  vedkommende  til  150  Rdl.  Men  det  forslog 
ikke.  For  at  skaffe  yderligere  Penge  til  Statskassen  blev  der  ifølge 
Kongebrev  af  1645,  23.  Januar,  foretaget  en  Vurdering  af  alle 
Kcbstadejendomme  i  Landets  Byer  og  paalagt  en  Skat  af  2  % 
een  Gang  for  alle  af  denne  Grundværdi. 

Efter  tolv  uvildige  Mænds  Vurdering  beløb  den  samlede 
Værdi  af  Grundejendomme  i  Stubbekøbing  sig  til  22,800  slet 
Daler  (1  slet  Daler  var  4  Mark).  2  7o  heraf  udgjorde  med  et 
rundt  Tal  300  Rigsdaler.  Det  var  imidlertid  ikke  muligt  at  skaffe 
disse  Penge  i  Mønt,  og  Skatten  blev  derfor  erlagt  ///  natura, 
nemlig 

36  Tdr.  Rug,  hver  beregnet  efter  kgl.  Majest.s 

Brev  for   14  Mark  Danske,   er  Pendinge     84  Rdl. 
6  Skippund  Flæsk,  hvert  Skipp.  til  14  Rdl.  er    84     ,; 

5  Ottinger  Smør,    vog    10   Lispd.,    å  137,. 
Mark  er 11  Rdl.  1  Mk.  8  Sk. 

Nok  er  leveret  udi  Nykøbing  Rug  6   Tdr.     14     „ 

Anno  1645  B.Septbr. 
har  Hans  Nielsen 
Pall  leveret  og  fuld- 
gjort med  Penge  og 
Flæsk  af  hans  Ejen- 
doms Taksering 
smstds 1 1  si.  Dal. 

I   lige   Maade  Peder 

Kiep 11     -      3  Mk.  4  Sk. 

Item  Hans  Kiende 
Flæsk  for 5     «  10  „ 

ialt...  24  si.  Dal.  „  Mk.  14  Sk. 

16     „  14    „ 
Nok  er  givet  til  Fragt  at  føre  samme  Pro- 
viant om  til  Nykøbing 3     „     2     „ 

ialt  modtaget.  .  .  212  Rdl.  4  Mk.  6  Sk. 
Beløbet  for  Fragten  blev  senere  trukket  fra, 
saa  Borgerne  fik  kun  Kvittering  for.  .  .  .  20Q  „  2  „  6  „ 
„Ev  saa  vor  Restance  udi  bemældte  Summa  (300  Rdl.)  87 
Rdl.  1  Mk.  10  Sk.  af  des  Aarsag,  at  her  udi  Byen  findes  mange  og 
adskillige  Ejendomme,  som  ikke  besiddes.  Ti  den  største  Part  af 
Borgerskabet  er  forarmet  og  formaar  sig  intet  at  kunne  for  deres 
Ejendomme  i  saa  Maader  udgive.  Formode  derfore,  at  vi  fattige 
Borgerskab  for  samme  Restans  vorder  naadigsten  forskaanede,  og 
det  udi  voris  Forstrækning  maatte  afregnes." 

Dette  var  imidlertid  ikke  Byens  eneste  Restance,  hvilket  vil 
fremgaa  af  følgende  Brev  fra  Christian  IV  til  Lensmanden  v. 
Papenheim. 

Vi  CHRISTIAN  IV  osv.  vor  Gunst  tilforn.  Eftersom 
Borgmester  og  Raad  udi  vore  Købstæder  Maribo  og  Stubbe- 
købing hos  os  underdanigst  lader  andrage  og  berette,  at  de 
udi  forleden  Fejde  ikke  aleneste  stor  Indkvartering  og 
Durchtog  haver  udstaaet,  og  til  Soldaterne,  som  paa  voris 
Flaade,  Proviant  forstrakt,  meden  endogsaa  siden,  efter  at  de 
andre  Købstæder  fra  al  Indkvartering  var  befriet,  holdt  Hans 
Kjærlighed,  voris  elskelig  kjære  Søn,  Prinsens,  Højlovlig 
Ihukommelse,  Liv-Compagnie-Dragoner  og  siden  til  deres 
Aftakning  Penge   forstrakt   med   underdanigst  Begæring,    at 

dennem  udi  deres  resterende  Skatter  igen  maatte  quittes  og 
godtgøres.  Da  efterdi  Vi  af  din  underdanigste  Erklæring 
derhos  naadigst  erfarer  dennem  at  være  kommet  meget  ti 
agters,  er  vi  naadigst  tilfreds,  at  fornævnte  bægge  Købstæder 
Maribo  og  Stubbekøbing  maa  kvitteres  og  godtgøres,  hvis 
Restanceskatter,  de  til  denne  Dag  befindes  med  at  restere, 
imod  hvis  Proviant  og  Penge  de  til  Soldatesaftakning  udi 
forleden  Fejdes  Tid  og  siden  rigtigen  beviser  sig  til  voris 
og  Rigens  Fornødenhed  at  have  forstrakt,  dog  at  de  sig 
herefter  desto  godvilligere  lade  befinde  til  at  udgive,  hvis 
til  voris  og  Rigens  Bedste  bliver  paabuden.  Dermed  sker 
Vor  Villie.     Befalendis  dig  Gud! 

Skrevet  paa  vort  Slot  Frederiksborg  9.  Oktober  1647. 

Samme  Dag  blev  der  gjort  op  mellem  Stubbekøbing  og 
Rentekammeret,  og  det  viste  sig  da,  at  Byen  havde  udlagt  følgende 
Summer; 

Først  har  de  leveret  til  Soldaternes  Aftakning 
efter   velbyrdige  Jost  Fredrik   (v.  Papen- 

heims)  Bevis 145  Rdl.  1  Ort   8  Sk. 

det  er 145  Rdl.  5  Mk. 

Leveret  til  de  Soldater,  der  blev  forskikket 
til  Christianspris,  Proviant  for 406    —    5    —    8    — 

December  29.  1644  og  April  2.  1645  leveret 
til  velbyrdige  Jost  Fredrik  til  Soldaternes 
Underholdning 490    — 

Leveret  til  velbyrdige  Jost  Fredrik  til  Krigs- 
folkets Aftakning 300    - 

Byens  Udlæg  til  Tropperne  var  saaledes  ialt  1342  Rdl.  4  Mk.  8  Sk. 

Men  da  Skatterestancerne  beløb  sig  til: 

4  Aars  Baadsmands- 
skat  å  138  Rdl.  4 
Mk.  13  Sk.  eller.   555  Rdl.  1  Mk.  4  Sk. 

3  Aars  Byskatter  å  66 

Rdl.  4  Mk.  eller  .   200    - 

Grundskatten  efter 
Borgmester  og 
Raads  Taksering  .   300    — 

Skat  til  Rytteriets  Af- 
takning 1645 300    - 

ialt...   1355  Rdl.  1  Mk.  4  Sk. 

bliver  hele  Forskellen  paa  Byens  Udlæg  og 

dens  skyldige  Skat 12  Rdl.  2  Mk.  12  Sk. 

Byens  Udgifter  i  Anledning  af  Krigen  1657—1660  eller 
rettere  nogle  af  dem,  er  omtalt  foran.  Men  regelmæssige  Op- 
gørelser over  Byens  Tynge  faar  man  først  fra  1670.  Den  gamle 
„Byskat"  svares  nu  som  Matrikelskat  efter  Matriklen  af  1664. 

Stubbekøbing  Bys  Regnskab  1670-1682: 
Matrikelskat.     Prinsesse-Styr.*        Saltskat.        Konsumpt.      Restance. 

Rdl.  Mk.  Sk.  Rdl.  Mk.  Sk,  Rdl.  Mk.  Sk.  Rdl.  Rdl.  Mk.  Sk. 

7670...       375                      160                        51     4**  23     1     10 

Folkeskat*** 

1671...      386    5                 40    2                 50    3    8  19  5 

7672...      256    2                                             50    2     2  200*^**  14     5      6 

7673...       248     17                                       28         13  20    2 

Kobberskat. 

767^...      267    3    3            74          7            32  26     1     14 

Baadsmandssk.t 

7675...      242    2  15          450                       26     5  12  61     3     13 

7676...      253    2  12          257    3    4           29  154    4     15 

Oversigt  over  Krigsstyr  betalt  af  Stubbekøbing  Borgere  1676-1679. 

1676...  214  Rdl.      1677...  250  Rdl.  1678...  245  Rdl.       1679...  430  Rdl. 

1677  var  der  udskrevet  Afgifter  til  et  Beløb  af  1200  Rdl., 
men  ved  Afregningen  viste  det  sig,  at  Byen  i  Skatter  af  forskellig 
Slags  samt  Indkvartering  havde  betalt  2968  Rdl.  3  Mk.  12  Sk., 
altsaa  1768  Rdl.  3  Mk.  12  Sk   for  meget. 

1678  var  der  udskrevet  Skatter  til  et  Beløb  af  1420  Rdl.  3 
Mk.,  men  da  Byen  dette  Aar  kun  havde  betalt  1032  Rdl.  2  Mk. 
12  Sk.  var  det  denne  Gang  388  Rdl.  „  Mk.  4  Sk.  for  lidt,  „hvilken 


*)  efter  Forordn.  1670,  20.  Juli 

**)  beregnet  for  62  Skp.  spansk  eller  Liineborger-Salt  å  5  Mk. 

**)  efter  Forordn.  1671,  22.  November. 

**)   Konsumptionsskatten  svares  efter  1672  af  den,  der  har  forpagtet  den. 

t)  Baadsmandskatten  opkrævedes  med  25  Rdl.  pr.  udskreven  Mand.  I  1675  blev 
der  af  Stubbekøbing  udskrevet  18  Baadsmænd,  som  hver  skulde  møde 
med  2  Skjorter,  1  Lærredsklædning,  1  Par  Sko,  1  Par  Strømper,  1  Rye(?) 
samt  2  Rdl.  i  Lommen;  hertil  kom  yderligere  den  skyldige  Udredning  af 
Badskærkisten  og  af  Trompeterne.  Da  Stubbekøbing  ikke  selv  havde  noget 
Apotek,  maatte  den  forskrive  Badskærkistens  Forsyning  fra  Nykøbing, 
hvilket  kostede  40  Rdl.  1  Mk.  14  Sk.  -  Af  de  atter  i  1676  udskrevne  18 
Baadsmænd  blev  imidlertid  paa  Botgerskabets  Andragende  de  6  eftergivet 
Byen.  -  Ifølge  en  Kvittering  fra  General-Admiral  Adler,  dateret  Kgl. 
Majestæts  Orlogsskibe  for  Anker  under  Tornebusken,  har  Stubbekøbing 
underholdt  Flaadens  syge  Matroser  i  Tiden  1675,  26.  Oktober  —  1676, 
Januar  24.  for  4  Mark  ugentlig  for  hver  Patient.  -  Ved  Restancerne  er 
der  i  Reglen  tilføjet:  „hvad  deraf  kan  bekommes,  kommer  Byen  tilgode." 

Summa  allerunderdanigst  formodes  at  decorteres  i  den  Indkvarte- 
ring, som  Byen  af  de  Kejserlige  og  Hessiske  Folk  holdet  haver*)." 

167Q  var  der  udskrevet  Skatter  til  et  Beløb  af  Q25  Rdl.,  men 
da  Byen  kun  havde  betalt  864  Rdl.  4  Mk.  4  Sk.  blev  der  en 
Restance  paa  110  Rdl.  1  Mk.  12  Sk.  Af  det  meget  kortfattede 
Regnskab  fremgaar,  at  Hans  Wolsen  har  været  i  København  for 
at  „supplicere  om  Forlindring",  og  at  han  af  Byens  Kasse  fik  6 
Rdl  i  Rejsepenge. 

1680  var  de  paabudne  kgl.  Skatter: 

Matrikelskatten 200  Rdl. 

Prinsesse-Styr 80    — 

Saltskat  (ikke  paakrævet) 

iaitTT     280  Rdl. 
Da  Byen  imidlertid   til   Baadsmandshold   havde 

haft  en  Udgift  af 219  Rdl.  3  Mk. 

bliver  Byen  skyldig.  .  .       60  Rdl.  3  Mk. 

1682  var  der  udskrevet  Skatter  til  Beløb  af  422  Rdl.  3  Mk. 

12  Sk.  —    deraf  i  Kvæg-  og  Kopskat  140  Rdl.   og  Badskærkiste- 

Udredning  m.  m.  11  Rdl.  2  Mk.  10  Sk.    —    Byen  ses  imidlertid 

kun  at  have  svaret  373  Rdl.  4  Mk.  10  Sk.  i  kgl.  Skatter. 

Følgende  Kvittering  for  Forsendelsen  af  skyldige  Skattebeløb, 
dateret  Nakskov,  13.  Juni  1682  og  underskrevet  af  I.  Helt,  angaar 
kun  Saltskatten  for  dette  Aar: 

„At  Stubbekøbing  By  haver  ved  kgl.  Majest.s  Post, 
Hendrich  Dyre,  ladet  levere  en  forseglet  Pose,  hvorudi  skal 
være  efter  medfølgende  Brevs  Indehold  Saltskat  for  1682, 
Penge  fem  og  tyve  Rdl.  samt  Badskærkiste-Penge  otte  Rdl. 
4  Mk.  10  Sk.,  bliver  hermed  attesteret  og  skal  ved  højlovl. 
Landkommissariens  Hjemkomst  rigtig  Udtælning  og  fuld 
Kvittering  derfor  blive  meddelt." 

Byens  egne  Udgiftet  var  kun  faa  og  smaa.  Stadig  tilbage- 
vendende Poster  er  Løn  til  Kapellanen  af  Byen,  2  Rdl.,  til  Orge- 
mestren  d.  e.  Organisten  8  slet  Daler  eller  5  Rdl.  2  Mk.  og  til  „Byens 
Tjener,  d.  e.  Politibetjent  m.  m.,  2  Rd.  4  Mk.,  Hans  Sejermager, 
d.  V.  s.  Urmager  i  Nykøbing,  eller  Rasmus  Knivsmed,  forskellige 
Smaasummer  for  at  passe  Sejerværket  i  Kirken;  af  og  til  Udgift 
af  nogle  faa  Daler  i  Anledning  af  „Svanejagten",  der  blev  drevet 
under  kongelige  Besøg  paa  Nykøbing  Slot.  I  1678  blev  der  be- 
talt 5  Mark  for  5  Læs  Grus  for  Gadebrønden  „at  fly",  d.  v.  s.  at 

*)  I  Efteraaret  indtil  18.  September  laa  der  Indkvartering  af  fremmede 
Hjælpetropper  i  Byen. 

9* 

gøre  i  Stand,  1680  1  Rdl.  3  Mk.  for  Fribrødreled  at  lade  fly,  og 
i  1682  finder  man  bl.  Udgiftsposterne  Husleje  til  Præsteenken.  En 
Efterslet  fra  Skaanske  Krig  er  sikkert  Udgiften  til  3  »Ægter",  d.  v. 
s.  pligtskyldige  Kørsler  med  „fattige  Krøbling"  eller  med  vore  Ord 
stakkels  Krøblinge,  uden  Tvivl  kvæstede  Søfolk  fra  Cort  Adelers 
Flaade.  Blandt  dem  var  vistnok  Baadsmand  Borcher  Samuelsen, 
der  fik  begge  Ben  afskaaren,  og  som  fik  12  Rdl.  at  trøste  sig  med. 
En  enkelt,  stadig  gentaget  Udgiftspost  tiltrækker  sig  særlig 
Opmærksomhed  paa  Grund  af  det  ejendommelige  Lys,  den  kaster 
over  Byens  Forhold.  Det  er  den  talende  Kendsgerning,  at  Kvar- 
talskatterne blev  afhentet,  »affordret",  som  det  hed,  af  en  militær 
Kommando.  Naar  den  kommer  til  at  figurere  i  Byens  Regnskab, 
er  det,  fordi  Byens  vise  Raad  har  anset  det  for  klogest  at  staa 
paa  en  god  Fod  med  disse  den  udøvende  Magts  Repræsentanter, 
saa  de  ikke  alene  gav  dem  skyldigt  Underhold,  men  tillige  en 
Douceur,  en  Drikkeskilling  rent  ud  sagt,  men  i  Tidens  forsigtige 
Sprog  betegnet  som  „en  Discretion". 

Om  de  indirekte  Skatter,  Told  og  Accise,  i  Stubbekøbing 
haves  kun  meget  faa  og  spredte  Efterretninger.  Da  man  af  og 
til  i  Regnskaberne  støder  paa  det  Udtryk,  at  her  ikke  meddeles 
Regnskab  for  Konsumptionen  ej  heller  for  Maltaccisen,  som  er 
forpagtet  bort  og  forklares  af  dem,  der  har  forpagtet  den,  kunde 
man  have  sluttet,  at  den  Byens  Del  af  Accisen,  som  omtales  af 
og  til,  har  været  Afgiften  af  indført  01  og  Vin.  Men  i  de  for 
1656  bevarede  Toldregnskaber  ses,  at  Kronen  ogsaa  havde  Del  i 
Vinaccisen.  Toldindtægterne  for  nævnte  Aar  beløb  sig  til  474 
Rdl.  5  Mk.  9  Sk.,  medens  de  for  1656  udgjorde  466  Rdl.  4  Mk. 
14  Sk.,  hvoraf  Kronens  Del  af  Accisen  var  68  Rdl.  2  Mk.  10  Sk. 
For  1672    sidste    Halvaar    udgjorde 

Byens  Del  af  Accisen  ....   13  Rdl.  3  Mk.  1  Sk.  4  Hv. 
„     1673  -  11    -     2    -    „    -    „    - 

„     1674  -  8-4-11-6- 

„     1675  -  6-4-2-,,- 

„     1676  -  5-5-2-2- 

„     1678  -  5-„-2-5- 

„     1679  -  3    -     1    -    5    -    1    - 

ialt...  54  Rdl.  3  Mk.  2  Sk.  6  Hv. 
Hvis  der  havdes  nogen  Optegnelse  om,  hvor  meget  Byens 
Del  i  Accisen  var  i  Forhold  til  Kronens,  vilde  man  af  denne 
Tabel,  sammenlignet  med  Kronens  Indtægt  af  Accisen  før  1660, 
kunde  faa  et  tydeligt  Billede  af  Byens  Tilbagegang  i  disse  for 
den  saa  skæbnesvangre  Aar. 

Byens  Trængsler  i  Enevældens  første  Aar  fremstilles  med 
klarere  Træk  af  den  forhenværende  Byfoged  og  Raadmand  Hans 
Wolsen: 

„Samme  Aar  1660  straksen  efter  Krigen  var  forbi  og 
de  Svenske  var  borte,  bekom  Byen  igen  til  Indkvartering  et 
Kompagni  fynske  National-Soldater  (!)  under  Kaptajn  Beck- 
manns Kommando  saa  og  to  Kompagnier  Ryttere,  navnlig 
Ritmester  Meysebuch  og  Ritmester  Ditfert,  og  der  jeg  samme 
Tid  paa  Byens  Vegne  blev  befuldmægtiget  til  København 
til  den  Møde,  den  Tid  Arvehyldingen  blev  forrettet,  for- 
hvervede jeg  det  hos  Hs.  Excellence,  Hr.  Feltherre  Schack 
og  fik  Ordre  til  Oberst  Ranzow,  som  da  logerede  i  Maribo, 
at  Ritmester  Meysebuch  med  sit  Folk  maatte  marchere  til 
Lolland  og  det  Kompagni  Fodfolk  til  Fyn,  paa  hvilken  Rejse 
jeg  paa  Byens  Vegne  bekom  22  Rdl.  af  og  til  henved  14 
Ugers  Tid  med  Heste  og  Vogn  og  en  Kudsk.  Hvad  jeg 
af  mine  egne  Midler  paa  samme  Rejse  maatte  tilsætte,  saa 
vel  som  paa  den  Rejse,  jeg  i  lige  Maade  paa  Byens  Vegne 
haver  tilsat  paa  den  Rejse  1635  jeg  var  i  Odense  til  nu 
voris  allernaadigste  Arvekonges  og  Herres  Hylding,  som  det 
Aar  udi  September  Maaned  blev  hyldet  til  Danmarks  Prins, 
med  mange  flere  Rejser  jeg  for  Byen  gjort  haver.  Og  hvad 
Vederlag  jeg  derfor  haver  bekommet,  er  Gud  og  mig  selver 
bedst  bevidst. 

Hvad  Bekostning,  Skade  og  Fordærvelse,  Stubbekøbing 
By  med  store  Indkvarteringer,  syge  Folk  af  Flaaden,  Vand- 
agning til  Flaaden  og  hvad  Sygdom  og  Svaghed  samme 
Folk  og  de  kejserlige  Folk  paaførte  Byen,  hvor  udover 
mange  af  de  fornemmeste  Borgere  paa  samme  Tid  ved 
Døden  afgik,  hvilken  samme  Krigstid  i  Sommer  1676—1677 
—  1678-1679  foraarsagede  Byen  og  Indbyggerne  stor  Skade 
og  Fordærvelse,  som  for  de  velbaarne  Herrer  Commissarier 
ved  Commissionen  en  Del  blev  til  Kende  givet,  dette  for- 
omrørte er  den  rette  Aarsag  til  Stubbekøbing  Bys  og  Bor- 
gerskabs Ruin  og  Ødelæggelse,  hvilket  Borgerskabet  og  udi 
det  forommældte  Memoriale  selver  under  deres  Hænder 
skriftligen  haver  til  Kende  givet." 

Hans  Wolsens  her  anførte  Udtalelse  er  hentet  fra  hans 
Fremstilling  af  Byens  Skæbne  fra  1624,  det  Aar,  da  den  regnedes 
at  staa  i  sin  bedste  Flor,  og  til  1680.  Denne  Fremstilling  frem- 
træder nærmest  som  et  Modskrift   mod  et  vist  Parti   i  Byen,    der 

yndede  at  betegne  Byens  Nedgang  som  fremkaldt  ved 
Øvrighedens  Forsømmelighed  i  at  varetage  Borgernes  Interesser 
særlig  under  Matrikuleringen  eller  Værdiansættelsen  af  Grundskat 
i  1663  og  senere  Skattepaaligninger.  Da  denne  Beskyldning 
senere  blev  fremsat  i  en  Klage  fra  dette  Parti,  indsendte  Hans 
Wolsen  en  Fremstilling  af  Byens  Skatteforhold,  hvoraf  der  foran- 
staaende  er  givet  et  Uddrag,  og  føjer  hertil  følgende: 

»Imod  mine  Anklageres  indleverede  Klage  og  Mangler 
er  dette  min  enfoldige  og  ærlige  Erklæring,  Det  er  —  Oud 
bedret  —  noksom  og  for  meget  vitterligt,  hvorledes 
Stubbekøbing  Bys  Øvrighed  ikke  aleneste  udi  min  Tid,  men 
endog  udi  forrige  Øvrigheds  Tider  af  en  Del  urolige  Hoveder, 
mere  af  Had  end  forskyldt,  uforskyldt  stedse  har  været  efter- 
stræbt og  forfulgt,  det  med  Dokumenter,  Hjemtingsdomme 
og  Landstingsdomme  overflødig  nok  er  at  bevise,  saa  er  det 
og  udi  al  Sandhed  vitterligt,  at  vi  fattige  Øvrighedsmænd 
udi  Krigstiderne  her  paa  Steden  idelig  og  stedse,  langt  mere 
end  som  udi  andre  Stæder  udi  Lolland  og  Falster,  har  været 
belastiget  udi  mange  og  adskillige  Maader,  naar  kgl.  Maje- 
stæts Orlogsflaade  haver  været  udi  Østersøen,  da  med  Vand 
at  forskaffe  til  Flaaden,  da  med  Syge  fra  Flaaden  at  i  mod- 
tage, da  med  Fanger,  som  i  seneste  Orlog  blev  fra  den 
Gottenborgske  Søslag,  da  stedse  med  Embarquering  med 
Folk  til  og  fra  Pommern,  Rygen  og  andre  Steder  ideligen 
var  med  besværet,  hvilket  Tid  efter  anden  meget  haver 
svækket  dette  Steds  fattige  Borgere  og  Indbyggere  mere  end 
som  andre  voris  Naboer.  Det  jeg  og  allerydmygeligst  vil 
formode  af  de  kgl.  Herrer  Commissarier  gunstigen  maatte 
tages  udi  Consideration.  Og  saasom  jeg  fattige  Højtbetrængte 
nu  alene  igen  levende  af  alle  mine  med  collegier  (d.  v.  s. 
Medkollegaer)  alvorligen  er  anbefalet  Stubbekøbing  Bys 
Regnskaber  at  forfærdige,  da  haver  jeg  fattige  Mand  ingen 
Tid  ladet  forbigaa,  medens  (men)  med  alier  største  Flid  og 
Vindskibelighed  nu  moksen  paa  andet  Aars  Tid  dermed 
idelig  mig  fattige  Mand  til  største  Skades  Lidelse  derved 
tilbragt.  Og  saasom  jeg  samme  Regnskaber  fra  Anno  1670 
og  til  Aarets  Udgang  efter  den  Oplysning  og  de  Dokumenter 
mig  en  Del  af  itzige  Borgmester  og  Raad,  en  Del  af  Jørgen 
Mathiesen  og  hans  Medfølgere,  som  samme  Aars  Regnskaber 
efter  Hr.  Stiftamtmandens,  velbaarne  Cornelio  Lerches  Be- 
faling forhen  havde  revideret,  en  Del  hos  forrige  og  en  Del 

hos  nuværende  Byskriver  er  bleven  tilstillet,  hvorefter  jeg  de 
indleverede  Regnskaber  med  største  Flid,  som  før  er  mældt, 
saa  vidt  mig  muligt  været  haver,  haver  forfærdiget". 

Skatteansættelserne  i  Stubbekøbing  i  Enevældens  første  Tid 
fremkaldte,  som  det  synes,  nogen  Misfornøjelse.  De  kgl.  Kom- 
missarier, der  havde  til  Opgave  at  ordne  Forholdene  i  Lolland- 
Falsters  Byer  efter  den  nye  Regeringsforms  Tarv,  ses  at  have 
udmeldt  fire  Borgere  til  at  paapege  mulig  begaaede  Fejl  og 
fremkomme  med  Forslag  til  Ændringer.  Disse  fire  Mænd  holdt 
Møder  paa  Raadhuset  med  Raadmændene  og  synes  at  have  været 
ret  ublide  i  deres  Kritik  af  Byens  Styrelse  under  de  vanskelige 
Krigstider.  „Det  stod  Gud  bedret  ikke  udi  vores  Magt  og  Vælde 
at  hindre  Fjendens  Indfald,  langt  mindre  kunde  vi  hindre  Fjen- 
dernes haarde  og  ulidelige  Skatter  og  haarde  Krigspressurer,  de 
os  paalagde,  hvilket  mange,  som  det  forsøgte,  aldrig  skal  kunne 
forvinde,  saa  længe  de  lever." 

Til  „Carsten  Hillebrandts  og  Medfølgeres",  d.  v.  s.  de  fire 
udmeldte  Borgeres  første  og  væsentligste  Klage,  at  de  originale 
Takseringer  (under  Stiftamtmandens  Haand)  ikke  er  vedlagt  de 
indleverede  Regnskaber,  svarer  Hans  Wolsen  med  en  Fremstilling 
af  Fremgangsmaaden  ved  Takseringen.  De  Dokumenter,  han  har 
faaet,  har  han  atter  leveret  fra  sig,  og  saa  længe  han  har  været 
„Øvrighedsmand"  er  Stubbekøbing  Bys  Regnskaber  ikke  bleven 
reviderede.  Med  Takseringen  gik  det  for  sig  paa  følgende  Maade: 
„Al  beboende  Ejendom  blev  sat  for  fuld  Taksering,  og  det  Øde, 
hvorpaa  efter  kgl.  Majestæts  Brev  blev  gjort  Moderation,  som 
byder  og  befaler,  at  derpaa  skulde  gøres  Forskel,  hvorledes  Husene 
til  Trafiquen  ere  belejlige  og  om  Ejermanden  nyder  nogen  Leje 
deraf  eller  ikke  aleneste  den  blotte  Inhabitation,  hvorudover  det 
Øde  ej  er  skreven  udi  Skat  uden  dets  tilliggende  Jorder  udi 
Marken,  og  som  al  Ejendom,  som  skulde  (be)skattes,  blev  anslagen 
for  en  vis  Sum  Penge,  for  hvert  100  Rdl.s  Værdi  er  regnet  for  1 
Nat  i  Skatten;  dernæst  er  enhvers  Håndtering,  Næring  og  Brug, 
takseret  paa  et  halvt  Hundrede  Rdl,  sat  i  Taksten  for  1  Nat. 
Hvilken  Næring  siden  i  Lægsedlerne  og  den  rette  Anstalt  blev 
regnet  for  dobbelt.  Naar  nu  Taksterne  først  af  Takserborgerne 
vare  funderede,  bleve  de  af  Borgmester  og  Raad  tillige  med 
Takserborgerne  reviderede  og  efter  denne  Revidering  blev  ud- 
draget en  kort  og  fuldkommen  Ekstrakt,  kort  udi  Nætterne  be- 
fattet, hvorefter  enhver  skulde  skatte,  og  derefter  ere  alle  Læg- 
sedlerne funderede." 

Ansættelsen  af  Skatteværdien  af  1  ,/Nat"  til  100  Rdl.  var  vist 
af  gammel  Dato.  Det  er  i  alt  Fald  den  samme  Værdiansættelse, 
som  blev  benyttet  i  1645,  da  Byens  samlede  Grundværdi  blev  sat 
til  2,800  Rdl.  og  det  samlede  Antal  Nætter,  Byen  svarede  Skat 
af,  beløb  sig  til  noget  over  250.  Havde  der  været  Udvikling  og 
Fremgang  i  Byens  Velstand,  kunde  det  maaske  være  berettiget  at 
sætte  »Nætterne"  til  en  noget  højere  Værdi.  Men  det  var  ikke 
Tilfældet  her.  Skatteevnen  var  under  Svenskekrigen  sunket  saa 
betydeligt,  at  medens  Byen  før  Krigen  havde  svaret  Skat  af  248 y.^ 
Nætter,  kunde  den  efter  Krigen  ikke  sættes  til  mere  end  99  Nætter. 
Det  lyder  derfor  noget  glubsk,  naar  man  hører,  at  Stubbekøbing 
i  1663  er  anslaaet  til  at  svare  over  1011  Rdl.  i  aarlig  ,,.Kontribution". 

„Der  Byen,"  fortsætter  Hans  Wolsen,  „efter  at  Svensken 
var  dragen  af  Landene  Anno  1660,  saa  meget  elendigt  af 
dem  var  medhandlet  af  Aarsag  formedelst  Grønsunds  Be- 
lejligheds  Skyld,  for  Transportens  Overskibning  fra  og  til 
Tyskland,  som  gemeenlig  naar  Krig  og  Orlog  er,  haver 
foraarsaget  Stubbekøbing  Borgere  stor  og  mærkelig  Skade 
og  Ruin.  Straks  derefter,  der  Matriculen  af  Sal.  Kong 
Fredrik  Højlovlig  Ihukommelse  allernaadigst  blev  indrettet, 
da  blev  Stubbekøbing  By  paalagt  aarligen  at  contribuere 
Matriculskat  800  Rdl.  foruden  Standkvarter  til  Nakskov  Gar- 
nison, aarligen  211  Rdl.  „  Mk.  12  Sk.  Hvilke  store  Con- 
tributioner  foraarsagede  mange  fattige  Folk,  saa  mange 
maatte  endda  forlade  Hus  og  Hjem  og  begive  sig  fra 
Byen,  som  (hvilket)  continuerede  indtil  Anno  1667,  der  jeg 
tillige  med  daværende  Borgmester  Hans  Andersen  efter  mange 
besværlige  Rejser  og  idelige  Ansøgninger  om  Forlindringer, 
hvor  vi  da  bemeldte  Aar  1667  den  30.  Marts  ved  fornemme 
Herrers  Intercession  allernaadigst  erlangede  Hs.  kgl.  Majestæts 
Naadigste  Forlindring,  at  vi  i  Steden  for  den  aarlige  Contri- 
bution  1011  Rdl.  „  Mk.  12  Sk.  nød  det  siden  aarligen  paa 
400  Rdl.  Ja,  siden,  der  Hs.  kgl.  Majestæt  nu  vor  aller- 
naadigste  Arve  Herre  og  Konge  alle  Kiøbstæder  efterlod 
den  fjerde  Part  af  Matriculen  og  siden  atter  den  halve, 
hvilke  Forlindringer  Stubbekøbing  Borgere  til  Dato  have 
været  delagtige  udi.  Saa  at  i  Stedet  for  aarligen  1011  Rdl. 
„  Mk.  12  Sk.  nu  til  Nytaarsdag  1683  aarligen  haver  givet 
200  Rdl.  Matriculskat.  Hvilken  Forlindring  skal  bedrage  sig 
over  4000  Rdl.  Og  som  Byen  nu  i  den  sidste  Krig  var 
paalagt  store  Baadsmandsskatter,  som  var  umuligt,  at  Borger- 

skabet  dennem  kunde  have  udgivet,  erlangede  jeg  efter 
Allerunderdanigste  Ansøgning  d.  18.  Mai  1678  en  temmelig 
Forlindring  for  Byen,  som  forhen  ommældt,  er  m.  m.  Naade, 
de  baade  i  den  sidste  Princesindens  Styr  og  andet  nydt 
haver,  det  dog  ej  udi  allerringeste  iMaader  med  nogen  Tak- 
nemmelighed os  fattige  Øvrighedsmænd,  som  dog  med 
allerstørste  Flid,  Troskab  og  Vindskibelighed  efter  vor  yderste 
Evne  slige  Forretninger  for  dem  gjort  og  erlanget  haver, 
kan  eller  vil  erkende.  Medens  tværtimod  mig  fattige  Mand 
nu  paa  det  haardeste  uforskyldt  efterstræber  og  forfølger,  det 
jeg  alt  sammen  vil  have  Gud  i  Himmelen  befalet,  som 
noksom  udi  sin  Tid  ej  saadant  ustraffet  lader  forbigaa". 

Over  for  Hans  Wolsens  med  Kendsgerninger  belagte  Oplys- 
ning, at  han  og  Borgmester  Hans  Andersen  (Montros)  har  skaffet 
Byen  et  Afslag  i  paalagte  Skatter  paa  over  4000  Rdl.,  staar  de 
fire  udmeldte  Borgeres  Erklæring,  at  Stubbekøbing  har  betalt  3227 
Rdl.  1  Mk.  4  Sk.  „videre  end  (d.  v.  s.  ud  over)  rette  Skatter  og 
hvis  (hvad)  Majestæten  naadigst  skulde  komme  til  gode".  Men 
samtidig  besværer  de  sig  over,  at  nærmere  betegnede  Borgere  har 
skattet  alt  for  lidt.     Hans  Wolsen  maa  ogsaa  her  værge  sig. 

„Min  egen  Person  belangende,  da  blev  jeg  udi  be- 
mældte  Krigstid  af  det  ganske  Borgerskab  for  alle  Skatter 
frigivet,  efterdi  jeg  udi  sal.  Stiftamtmand,  velbyrdige  Cornelius 
Lerches  egen  Nærværelse  blev  forestillet  som  Captain  at 
exercere  Borgerskabet  udi  Mønstringen,  saa  derover  kan  de 
fire  Mænd  ikke  retteligen  klage.  ...  Og  hvad  ellers  deres 
gemene  (almindelige)  Klage  over  alt  er  anlangende,  da  skal 
der  ingen  med  Sandhed  os  paasige  og  overbevise,  at  vi 
nogen  Tid  haver  paalagt  andre  Skatter  og  Besværinger  paa 
Borgerskabet,  end  som  af  min  allernaadigste  Arve-Herre  og 
Konning  allernaadigst  er  bleven  paabøden,  hvilke  enhver 
skyldig  var  sit  Quantum  dertil  at  contribuere  og  erlægge, 
hvilke  dog  i  mange  Tilfælde  formedelst  Borgmester  og  Raads 
Forudbedelse  med  største  Umage  og  Flid  en  Del  ganske  og 
en  Del  halvt  efter  allerunderdanigst  Ansøgning  allernaadigst 
der  paa  erlanget  store  og  mærkelige  Afslag  og  Forlindring, 
saa  jeg  ej  vilde  tro,  at  nogen  Øvrighed  af  de  smaa  Kiøb- 
stæder  i  Lolland  og  Falster  skal  have  erlanget  det  for  deres 
Borgere,  det  vi  fattige  Øvrighedsmænd  erlanget  haver." 


VIII. 
Borgmestre  og  Raad  før  1683  samt  Byfogeder  og  Byskrivere. 

Den  første  Borgmester,  der  nævnes  i  Stubbekøbing,  er  den 
i  det  foran  citerede  Brev  omtalte  Mikkel  eller  Michael.  Om  der 
alt  den  Gang  har  været  to  Borgmestre,  kan  ikke  ses,  men  det  er 
vel  det  sandsynligste. 

Listen  over  Borgmestrene,  i  hvilken  der  i  Begyndelsen  er 
store  Lakuner,  kommer  til  at  se  saaledes  ud: 

1)  Mikkel,  nævnes  1464. 

2)  Hans  Jepsøn,  1484. 

3)  Niels  Persz,  død  1568.  Niels  Persz  eller  Niels  Perssen  var 
gift  med  Anna,  som  døde  1559,  og  som  var  Enke  efter 
Byfogeden y^z-^^/z  Guldsmed,  død  1541.  Hun  ligger  begravet 
i  Kirkens  Kor,  under  den  anden  Sten  til  højre  for  Døbefonten, 
tillige  med  bægge  sine  Ægtefæller.     Paa  Stenen  læses: 

Under  denne  Steen  begrafven  monne  være 
en  Byfogt  og  en  Borgmester  med  Ære. 
Jørgen  Ouldsniedt  og  Niels  Perssøn  for  sande 
met  bægge  deris  Hustru,  Hustru  Anne. 
1541  blev  Døden  Jørgen  Guldsmedts  Gæst, 
men  1559  døde  Hustru  Anna  dernæst. 
1568  then  16.  Augusti  for  sandt, 
antvorde  Niels  Perssøn  sin  Sjæl  i  Gudtz  Handt. 

Det  var  denne  Jørgen  Guldsmed,  der  tillige  med  sin 
Hustru  Anne  i  1532  fik  Livsbbrev  paa  „Peregaard",  som  vi 
har  omtalt  foran. 

over  Byfoged  Jørgen   Guldsmed  og  Borgmester  Niels   Persen  samt  deres  Hustru  Anna 

Niels  Perssen  og 

4)  Mads  Bruncher  var  1559  Borgmestre  og  blev  afsat  tillige 
med  de  to  Raadmænd  Mads  Kristensen  og  Niels  Hansen 
ved  Paasketid  af  de  oprørske  Borgere. 

Rasmus  Krag  og  Olle  Nielsen  Bødker  synes  at  være 
indsat  til  Borgmestre  af  Oprørerne,  medens  Jens  Guldsmed 
blev  sat  til  Byfoged. 

5)  Mads  Kerssen  var  Borgmester  1570.  Han  blev  i  dette  Aar 
stævnet  af  en  Borger  i  Byen,  Peder  Jørgensen,  i  Anledning 
af  en  Dom,  han  havde  afsagt  om  to  Heste,  som  Peder 
Jørgensen  skulde  have  taget.  Kongen  vil  dog,  i  Betragtning 
af  Forholdene,  at  Borgmesterens  Dom  skal  staa  urygget  „og 
har  taget  Sagen  over  tvært",  eftergiver  Peder  Jørgensen  hans 
Faldsmaal  for  denne  Sag  og  giver  ham  et  Oprejsningsbrev. 

Alt  i  1567  var  Mads  Ka(!)rsen  Cisemester  i  Byen. 

6)  Per  Knudsen  og 

7)  Morten  Lauritsen,  Borgmestre  1584. 

8)  Hans  Jensen,  som  døde  9.  Juni  1602  og  begravedes  i  Kirkens 
Kor,  hvor  der  læses: 

Under  denne  Sten  er  begraven 
ærlig  Mand  HANS  JENSEN, 
Borgmester  her  i  Stubbekøbing, 
som  døde  Anno  1602  d.  9.  Juni. 
Hans  Sjæl  er  i  Guds  Haand. 

H  t  IB 

Paa  Birthe  Pedersdatters  Bekostning  . . . 
(ulæseligt). 

9)  Christoffer  Pedersen  Friis,  død  1609.  Han  ejede  en  Jord 
vest  for  Byen,  der  efter  ham  kaldtes  „Friszehaffuen".  Han 
var  endnu  ikke  Borgmester  1597,  da  hans  Kvinde  Magdalene 
Andersdatter  var  Fadder  sammen  med  mange  adelige  og 
uadelige  til  Peder  Grubbes  Søn  Jørgen,  født  paa  „Bømles- 
gardt  y  Falster"  (Bønned)  9.  Februar  s.  A.  Sandsynligvis 
har  Christoffer  Pedersen  Friis  afløst  Hans  Jensen  som  Borg- 
mester i  1602.  Paa  en  Sten,  som  han  lod  lægge  i  Kirkens 
Kor  over  to  i  dette  Aar  døde  Børn,  nævnes  han  første  Gang 
som  Borgmester.  Stenen  ligger  umiddelbart  ved  Sydsiden 
af  Døbefonten  og  bærer  følgende  Indskrift: 

„Jeg  veed,  at  min  Frelser  lever, 
og  han  skal  opvække  mig  af  Jorden, 
og  jeg  skal  omgives  med  min  Hud 
og  se  Gud  i  mit  Kød. 

Johannes  XIX. 

C.  P.  F.  M.  A.  D. 

Frygt  Gud  og  gør  Ret  Naadig  og  blid  o  Fader  rig 

saa  gaar  dig  vel  i  din  Forset.  vær  Du  os  alle  evindelig. 

Dette  Monument  lod  ærlig  Mand 

Christoffer  Petersen  Friis,  Borgmester 

i  Stubbekøbing  med  sin  kære  Hustru 

Magdalene  Andersdatter  bekoste; 

dennem  og  deres  kære  Børn  og  Efterkommere 

til  en  hæderlig  Ihukommelse. 

Den  27.  November  Anno  1602." 

Christoffer  Pedersens  Hustru  har  imidlertid  il<ke  været  til- 
freds med,  at  hendes  Mand  skulde  ihukommes  paa  denne 
Maade  alene.  Efter  hans  Død  har  hun  ladet  ham  begrave  i  en 
Grav  lige  ved  Fodenden  af  Børnenes  og  ladet  lægge  en 
Sten  over  ham.  Det  har  været  hendes  Hensigt  ogsaa  selv 
at  hvile  under  den,  men  Pladsen  til  hendes  Dødsdag  og 
Dødsaar  staar  endnu  tom,  hvoraf  man  maaske  tør  slutte,  at 
hun  er  død  uden  at  efterlade  sig  Børn.  Da  hendes  Mands 
gamle  Ejendom  „Friszehaffuen"  bliver  solgt  1627  af  en 
Mand  ved  Navn  Hans  Nielsen  til  en  anden  Borger  i  Byen 
Hillebrand  Andersen,  vinder  denne  Formodning  i  Styrke. 
Hun  er  sagtens  død  inden  1627.  Indskriften  paa  Stenen 
over  Christoffer  Pedersen  lyder: 

„Under  denne  Sten  hviler  ærlig  og  velact 

Mand  Christoffer  Pedersen  Friis,  Borgmester 

i  Stubbekøbing,  som  døde  den  30.  Juni  1609, 

med  sin  kære  Hustru  Magdalene  Andersdattcr,  som  døde 

den og  begge  deris  kære  Børn 

S.  Herbert  Friis,  som  døde  den  13.  September, 
og  Kirstine,  som  døde  den  9.  Oktober  1602. 

Gud  giffue  dennem  alle  en  glædelig 
Opstandelse  til  det  evige  Liv." 

Magdalene  Andersdatter  har  to  Aar  efter  sin  Mands  Død 
betænkt  Kirken  endnu  en  Gang,  idet  hun  har  skænket  den 
foran  omtalte  Malmlysekrone. 

10)  Hans  Hasenbart  (ogsaa  Haaszenhaatte)  og 

11)  Jakob  Christensen  Holst  nævnes  som  Borgmestre  ved  For- 
handlingerne paa  Raadhuset  om  Udsendinge  fra  Stubbekøbing 
i  Anledning  af  Prinsens  Hylding  i  København,  Februar  1610. 
Den  ene  af  de  nævnte  Mænd  maa  sikkert  være  Christoffer 
Pedersens  Afløser.  Om  Jakob  Christensen  faar  man  i  By- 
fogedregnskaberne fra  1617,  under  13.  Juli,  den  Oplysning, 
at  han  var  bleven  overfaldet  af  Samuel  Baadsmand.  Han 
er  mulig  død  som  Følge  af  dette  Overfald,  thi  Aaret  efter 
er  Hans  Hasenbart  eneste  Borgmester  i  Stubbekøbing. 

Den  Daniel  Hansen  Hasenbart,  over  hvem  der  staar  en 
Gravsten  i  Kirkens  Vaabenhus,  maa  antages  at  være  den 
samme  som  Borgmestren.  Hans  Dødsaar  og  Fødselsaar  kan 
ikke  læses.  Stenen  er  sat  af  hans  Enke,  Karen  Pedersdatter, 
som  døde  5.  November  1629.  Hun  hviler  under  samme 
Sten  tillige  med  sin  første  Mand,  Mikkel  Sommesen,  der 
døde  11.  Februar  1620. 

I  Bircherods  Samlinger  paa  det  st.  kgl.  Bibliotek  om- 
tales et  Epitafium  over  Borgmester  Hans  Haaebarth  med 
Aarstal  1620  samt  over  Raadmand  Magnus  Sønnichsen  fra 
samme  Aar.  Hvis  der  med  Udtrykket  Epitafium  menes  den 
oven  omtalte  Gravsten,  maa  Aarstallet  1620  være  urigtigt, 
thi  Karen  Pedersdatter  kan  næppe  antages  at  have  mistet  to 
Ægtemænd  i  eet  og  samme  Aar,  og  Raadmand  Magnus 
Sønnichsen  maa  være  forvekslet  med  Mikkel  Sommesen. 

12)  Jacob  Willumsen  døde  som  Borgmester  1640.  Han  var 
født  i  Montrose  i  Skotland,  og  Navnet  paa  hans  Fødeby, 
som  han  selv  har  været  betegnet  med,  gik  over  paa  hans 
Datter  Margretes  Mand,  den  senere  Borgmester  Hans  An- 
dersen Scotus  eller  Montross  (se  nedenfor).  En  Sten,  der 
nu  er  opstillet  i  Vaabenhuset,  meddeler,  at 

Her  under  hviler  ærlig  og  velactet  Mand  S.  Jacob  Willumsen, 
Borgmester  og  Kirkeværge  her  i  Byen,  barnefødt  i  Montros  Sogn 
i  Skotland,  som  hensov  i  Herren  19.  September  1640  og  .  .  . 
(ulæseligt) .  .  .  med  sin  anden  kære  Hustru,  ærlig,  dydig  og  gud- 
frygtig Quinde  Gundil  Kastensdatter,  som  hensov  i  Herren  .  .  . 
Anno .  .  .  Gud  give  dennem  tro  Christne  en  glædelig  Opstandelse. 
Symb(olum).        Pietas  Tutesima. 

Hidtil  synes  der  bestandig  eller  i  alt  Fald  som  Regel 
at    have   været  to   Borgmestre   i  Stubbekøbing,    men    med 

Byens  Nedgang  ved  Midten  af  det  XVII.  Aarhundrede  har 
man  aabenbart  ment,  at  een  var  tilstrækkeligt. 

13)  Laurids  Pedersen  Mønbo  bekostede  som  Borgmester  i 
Stubbekøbing  1634  Kirkens  endnu  bevarede,  smukke  Præke- 
stol og  lod  sit  og  sin  Hustrus  malede  Portrætter  anbringe 
paa  Pillen  mellem  Prækestolen   og  Lydhimmelen. 

Han  sad  længe  i  sit  Embede  og  oplevede  som 
Borgmester  Byens  Besættelse  og  haarde  Medfart  under 
Svenskekrigen.  Paa  flere  Dokumenter  fra  denne  trange  Tid 
findes  hans  rystende,  om  Alderdom  og  Skrøbelighed  vidnende 
Haandskrift.  Han  døde  1661  den  10.  Oktober.  Den  2. 
November  1662  „tilforordnes" 

14)  Hans  Andersen  (ogsaa  skrevet  Anderson)  Montross  at  være 
Borgmester  i  Stubbekøbing.  Det  er  sikkert  i  Anledning  af 
Laurids  Pedersen  Mønboes  Død  1661,  at  Byens  Borgere 
andrager  Kongen  om,  at  deres  første  Raadmand  Hans  An- 
dersen maa  blive  Borgmester  i  Byen. 

„Aller  naadigste  Herre  og  Konge. 

Vi  kan  ikke  andet  End  paa  Allerunderdanigste  Eders 
Majestæt  til  Kiende  giffue,  huor  ledes  ded  Gud  haffuer 
behagett  ved  dend  thimelig  død  att  bordtkalde,  dene  Byes 
forordnede  och  beskikkede  Borgemester,  Och  eptersom 
Eders  kgl.  Majestæts  naadigste  brev  och  befalning  lyder 
att  huor  nogen  Borgemester  i  Kiøbstederne  ved  døden 
affgaar  schall  strax  dend  EUdste  Raadmand  Eders  Majestæt 
tillschiches  sin  Eed  for  Eders  Kongel.  Majestæt  att  afflege, 
Saa  haffuer  vj  som  Eders  Kongel.  Majests.  throu  och  i 
alle  ting  Lydige  Vndersaatter,  denne  Eders  Majestæts 
naadigste  befallning  I  allerstørste  Vnderdanighed  i  agt- 
thagett  och  epterkommet,  Och  frem  sender  Till  Eders 
Mayst.  en  Raadmand  naffnlig  Hans  Andersen,  Som  aliene 
aff  dene  Ringe  och  Elendige  Byes  øffrighed  thill  offuers 
ehr,  huilchen  iche  allene  Byens  Lejlighed  och  willkor 
well  er  beuist  men  hånd  haffuer  ochsaa  i  den  bedrøffue- 
lige  Kriges  Thid  giortt  Byen  allerstørste  Thieneste.  Beder 
derfore  paa  Vnderdanigste  Att  eders  Mayst.  sig  Naadigst 
wille  lade  befallde  Och  fornte.  Hans  Andersen,  i  dend 
affdøde  Borgemesters  sted,  att  forvnde.  Vi  ville  derimod 
stedtze  Bede  dend  Allermægtigste  Gud  hånd  wilde  Lade 

eders  Mayst.  lenge  leffue  att  eders  Aar  maa  være  som 
Slegt  epter  anden,  Och  Euindelig  Maa  sidde  for  Oudtz 
Ansigtt. 

Stubbekøbing  23.  Oktober  Anno  1661. 

Eders  Kongelige  Maysts.  Vnderdanigste,  throu  og  Lydige 
Wndersaatter 

Hans  kong.  Maysts.  welbetrode 
Bye  foget  Hans  Wolszen  mpra. 

Peter  Brennoch  egh.  Jørgen  Nielsen  egh. 

Anders  Fris. 

Hoffvet  Man  for  Borgerschaffet 
Dirich  Weyhusen  egh." 

De  Stubbekøbing  Mænd  fik  deres  Ønske  opfyldt.  Alle- 
rede 2.  November  udstedte  Kongen  følgende  Brev: 

FREDERICUS  TERTIUS  Gøre  alle  vitterligt:  at  Vi 
naadigst  hafue  antagit  och  tilforordnet,  Saa  och  hermed 
antage  och  tilforordner  osz  Eiskel.  Hansz  Anderszen  thil 
at  Vere  Borgemester  i  Vor  Kiøbsted  Stubbekøbing.  Vdi 
hvilken  hans  Bestilling  hånd  schall  were  osz  och  Vort 
kongelige  Huusz  sampt  diger  och  Lande  huld  och  troe, 
Voris  och  desz  gafn  och  beste  i  alle  maader  at  søge, 
wiide  och  Ramme,  Saa  vel  som  schade  och  forderff  aff 
yderste  magt,  efne  och  formue  hindre,  forekomme  och 
Afwerge  och  sig  ellers  at  schicke  och  forholde,  som  det 
sig  en  ærlig,  Throe  och  oprigtig  Borgmester  eigner  och 
Wel  anstaar.  Vdi  Særdelished  schal  han  sig  i  alle  maade 
rette  och  forholde,  efter  den  Eed,  hånd  osz  giort  och 
soerit  haffuer,  thi  biude  vi  derfore  hermed  och  befalle 
samptlige  borgerskabet  och  Indvaanere  der  sammesteds,  at 
j  bemte.  Hans  Andersen  for  eders  Borgmester  respecterer 
och  holder,  och  i  alle  tilbørlige  maader  lydighed  beuiser. 

Under  Straf  som  vedbør. 

Giffuet  etc. 

I  Aaret  1670  skænkede  Hans  Andersen  og  Hustru  en 
Lysekrone  af  Malm  til  Kirken.  Den  hænger  i  Langskibet 
og  bærer  Indskriften: 

Hans  Andersen  Montross  Scotus.  Margrethe  Jakobsdatter 

Borgmester.  Villiambs. 

1670.  1670. 

Samme  Aar  den  2Q.  November  døde  han.  Den  12. 
Oktober  1670  blev  der  givet  Kgl.  Konfirmation  for  Hans 
Andersen,  Borgmester  i  Stubbekøbing,  paa  fremdeles  at  nyde 
og  betjene  samme  sin  Bestilling,  men  den  bærer  Paategningen 
„Efter  Ober-Cancelli-Secretær  Skomagers  Ordre  kasseret, 
formedelst  Manden  døde,  før  Brevet  blev  klart".  Han  blev 
begravet  den  8.  December. 

Hans  Andersens  Efterfølger  blev 
15)     Morten  Lauritsen,   der  tidligere  havde  været  Tolder  i  Byen, 
og  som    den    12,  December  1670   fik  Beskikkelse   tillige   at 
være  Borgmester. 

Dette,  at  den  nye  Borgmester  sad  inde  med  to  Embeder, 
synes  ikke  at  have  været  efter  visse  Folks  Hoved.  Og 
navnlig  fandt  Byfogeden  Anders  Jeppesen  Kiep  det  ganske 
uforsvarligt.  Det  var  dog  næppe  de  mest  ideelle  Grunde, 
der  fik  ham  til  at  indsende  følgende  Brev,  dateret  Stubbe- 
købing 3.  December  1673,  til  Christian  V.  Kun  Under- 
skriften er  egenhændig,  men  Tonen  i  Brevet,  der  er  meget 
karakteristisk  for  hin  „Stræberperiode",  udtrykker  vist  for- 
træffeligt Anders  Kieps  Tankesæt. 

»Eftersom  (det)  udi  woris  By  Stubbekøbing  i  Falster 
falder  for  dennem,  som  Retten  skulle  administrere,  Kgl. 
Majestæts  Profit  och  Byens  Nytte  wel  at  eftertænke,  noget 
besværligt,  idet  tvende  Raadmænd  Raadstuen  mestendelen 
alene  betjene,  og  den  gode  Mand,  Morten  Larsen  (Laur- 
sen), som  Borgmesters  Bestilling  forestaar,  haver  noget  at 
bestille  med  Tolderiet  sammesteds,  som  han  foruden 
Borgmesters  Bestilling  forvalter,  saa  at  der  (!)  undertiden 
falder  for  hannomb  wel  tungt  saadanne  tuende  Bestillinger 
at  betjene,  helst  fordi  der  ikkuns  tvende  Raadmænd  er, 
som  tilforne  er  ommældt,  der  dog  tilforne  tvende  Borg- 
mestre och  flere  Raadmænd  været  hafuer.  Endog  formælder 
kongel.  Forordning,  at  slig  tvende  Bestillinger  ikke  ved 
En  kunde  forestaaes.  Da  efterdi  jeg  underskrevne  nu  paa 

nogen  Tid,  med  eders  kgl.  Majestæts  min  allernaadigste 
Arvekonges  og  Herres  Byfogedbestilling  der  smstds. 
haver  været  allernaadigst  forlenet,  och  muligt  (om  samme 
Borgmesters  heller  Raadmænds  Bestilling  af  andre  kunde 
hos  eders  kgl.  Majestæt  her  efter  anholdes)  da  indflyer 
jeg  med  ydmyge  och  underdanig  Bøn  til  eders  kgl. 
Majestæt,  eders  kgl.  Majestæt  af  Naade  och  Mildhed  mig 
samme  Bestilling  vil  forunde  imod  Byfogeds  Bestilling 
igen  at  afstaa.  Maatte  mig  Borgmesters  Bestilling  aller- 
naadigst anbetros,  vil  jeg  efter  underdanigst  Pligt  med 
Gudz  Hjælp  den  vel  forestaa,  som  jeg  for  min  aller- 
naadigste Herre  og  kongelige  Majestæt  agter  at  forsvare, 
hvis  ikke,  om  mig  da  Raadmands  Bestilling  allernaadigst 
maatte  forundes.  Den  allerhøjeste  Gud  vil  det  visseligen 
belønne  og  forventer  af  eders  kongel.  Majestæt  naadig 
Suahr. 

Aclum  Kiøbenhaffn  dend  3.  December  Anno  1673. 

Eders  kongelige  Majestæts  Underdanigste  Tienner 

Anders  Kiep. 

Denne  ejendommelige  Skrivelse,  der  nærmest  synes 
affattet  med  de  kongelige  Breve  som  Forbillede,  havde  den 
Virkning,  —  Manden  har  sagtens  haft  en  eller  anden  god 
Fortaler  —  at  han  6.  Marts  1674  udnævntes  til  Raadmand 
i  Stubbekøbing. 

Men  den  Herlighed  varede  ikke  længe.  Samme  Aar 
15.  August  blev  han  suspenderet,  vist  paa  Grund  af  den 
over  ham  rejste  Klage.  Om  den  faar  man  Underretning  i 
et  Brev  fra  den  Borgmester,  hvis  Plads  Anders  Kiep  ønskede 
at  indtage;  det  er  stilet  til  Cornelius  Lerche,  der  i  1672  var 
bleven  udnævnt  til  Stiftamtmand  over  Lolland  og  Falster. 
Paa  gammel  Vis  kaldes  han  endnu  af  Befolkningen,  som 
før  Regeringsforandringen  i  1660,  Lehnsherre. 

Høyædle,  Velbaarne  Hr.  Lehnsherre, 
Høygunstige  Hr.  Patron, 
At  Anders  Kiep,  forrige  Byfoged  udi  Stubbekøbing, 
supplicando  haver  erlanget  Hs.  Kgl.  Majestæts  Naadigste 
Bestalling  at  være  Raadmand  der  sammesteds  (er)  Eders 
Velbaarenhed  for  nogen  Tid  siden  udi  samtlige  Borger- 
skabets Nærværelse  bleven  notificeret.     Da  som  bemeldte 

Anders  Kiep  sig  altid  tilforn  meget  uskikkeligen  haver 
forholdet,  og  videre  Ulykke  at  forkomme  er  han  af  af- 
gangne  Borgmester  og  Raad  Byen  forvist  efter  hosfølgende 
Tingsvinde,  og  den  korte  Tid,  jeg  haver  været  der  paa 
Steden,  altid  med  Krug  og  Ølsalg  til  adskillige  Slags  Folk, 
midlertid  han  var  Byfoged,  imod  hans  Eed  uskikkeligen 
haver  forholdet,  saa  dersom  bemeldte  Person,  Anders  Kiep, 
og  hans  Forhold  Hs.  Kongelige  Majestæt  blev  fordraget, 
vil  jeg  allerunderdanigst  formode,  han  fra  samme  Raad- 
mands  Bestilling  blev  removeret,  herom  jeg  min  hoygun- 
stige  og  velbaarne  Hr.  Lensherres  gunstige  Assistens  mig 
ydmygeligst  forsikrer,  stedse  forblivende 

Eders  Velbaarenheds 

ydmygeligste 

Tjener 
Datum  Haffn.  Morten  Lauridtsen 

27.  Juli  1674.  m.  p. 

Brevet  bærer  følgende  Paategning: 

Hvis  (hvad  som)  Borgmester  af  Stubbekøbing  udi 
denne  sine  Missive  til  mig  angiver,  haver  jeg  udi  Stubbe- 
købing, der  jeg  sammesteds  paa  kgl.  Majestæts  Vegne 
senest  var,  fornummen  saa  i  Sandhed  at  være  og  derfor 
dennem  mundtlig  Relation  haver  tilforne  giort. 

Kiobenhavn  ut  supra 

Cornelius  Lerche. 

Morten  Lauritsen  var  gift  med  Cathrine  Langemack, 
som  døde  1675  og  blev  begravet  26.  Februar.  Om  hans 
egen  Død  hedder  det  i  Kirkebogen: 

1681  dend  10.  Januar  Borg.  M.  Morten  Lauridtzøn  be- 
graffuedt  i  Kirken,  døde  om  Torsdagen  før  Nytaar  om  Morg- 
nen imellem  6  och  7  i  min  (Pastor  L.  J.  Birchs),  Erik  Bruuns, 
Jacob  Wickmands  og  Christian  Apotekers  Nærværelse.  Gud 
giffue  hannem  och  alle  troende  en  ærefuld  Opstandelse. 

Morten  Lauritsen  blev  efterfulgt  af 

16)     Hans  Thomesen  Grubbe,  der  Q.  Februar  1681  indgav  neden- 
staaende  Andragende  til  Kongen: 

»Stormægtigste  Arvekonge, 

Allernaadigste  Herre! 
leg  kan  ikke  undlade  allerunderdanigst  at  andrage 
for  Eders  kgi.  Majestæt,  hvorledes  jeg  med  største  Travalle 
er  kommet  fra  mest  al  min  Velfærd  i  Skaane,  for  at  jeg 
gav  mig  i  Eders  kgl.  Majestæts  Tjeneste  i  næst  forbi- 
gangne Krigstid,  hvor  jeg  tjente  under  Hs.  Excellence  Hr. 
Generalmajor  Meerseims  Regimente,  nødes  derfor  til  at 
begive  mig  herover  under  Eders  kgl.  Majestæts  Beskær- 
melse  og  alt  siden  har  mig  her  opholdt  og  haver  ingen 
Lyst  i  Skaane  igen  at  forblive,  men  min  Lykke,  hvor  Gud 
behager  her  i  Eders  Majestæts  Riger  at  søge,  og  som  jeg 
erfarer,  at  den  almægtige  Gud  ved  Døden  har  henkaldet 
den  sal.  Mand,  Borgmester  i  Stubbekøbing  i  Falster,  alt- 
saa  i  allerdybeste  Underdanighed  indflyer  jeg  til  Eders 
kgl.  Majestæt,  at  mig  allernaadigst  maalte  paasees  og 
benaades,  at  jeg  samme  Bestilling  efter  den  sal.  Mand 
maatte  nyde,  forvalte  og  betjene,  Sligt  vil  den  gode  Gud 
Eders  kgl.  Majestæt  rigeligen  belønne  næst  trohjertig 
Forbøn  for  eders  kgl.  Majestæt,  langvarig  Lif,  lykkelig 
Regimente  og  kgl.  Arvehusis  Flor  og  Velstand 
forbliver  til  Døden 

Eders  kgl.  Majestæts 
allerunderdanigste  tro 

Arveundersaat  og  Tjener 

Hans  Thomsen  Grubbe. 

Hans  Thomsen  Grubbe  fik  —  mærkeligt  nok,  da  han 
var  en  Fremmed  i  Byen  —  sit  Ønske  opfyldt  og  fik  26. 
Marts  1681  Bestalling  som  Borgmester  i  Stubbekøbing.  Men 
det  varede  ikke  længe.  Allerede  den  28.  Januar  1682  afskaf- 
fedes ved  kgl.  Resolution  Borgmestre  og  Raad  i  Stubbekøbing. 

Fem  Aar  senere  har  Hans  Th.  Grubbe  atter  været  paa 
Supplikantstien.  Den  22.  Februar  1687  udstedes  følgende 
Kongebrev : 

CHRISTIANUS  QUINTUS  gøre  alle  vitterligt,  at  vi 
efter  etc.  allernaadigst  have  bevilget  ogtilladtsaa  og  hermed 
bevilge  og  tillade,  at  Hans  Thomæsen  Grubbe,  forrige 
Borgmester  i  vor  Købstad  Stubbekøbing,  som  sig  her  i 
voris  Hoved-  og  Residensstad  Kiøbenhavn  skal  have 
nedsat,    maa   imod   billig  Betaling  betjene  godt  Folk  udi 

10* 


148 

hvis  retmæssige  Sager  de  saa  vel  for  Over-  som  for 
Underretterne  i  vore  Riger  og  Lande  kunne  have  at  ud- 
føre og  hans  Tjeneste  i  slige  Maader  behøve  og  begære. 
Forbydende  alle  og  enhver  herimod  osv. 

Hans  Grubbe  fik  med  andre  Ord  Tilladelse  til   at  er- 
nære sig  som  Prokurator. 

Stubbekøbing  By  skulde  fremtidig  styres  af  en  Byfoged. 


Byens  Raad. 
Der  synes  i  Regelen  at  have  været  fire  eller  indtil  fire  Raad- 
mænd  i  Byen.     Kun  følgende  kendes: 

1)  Mads  Christensen,  1559. 

2)  Niels  Hansen,  155Q. 

3)  Hans  Boesen,  1584. 

4)  Christoffer  Olsen,  1584. 

5)  Magnus  Sønnichsen,  1618.  O.  m.  Margrethe  Rostorp,  sal.  Hans 
Rostorp  af  Bardings  Datter,  død  18.  November  1616.  Lig- 
sten i  Kirken. 

6)  Jeppe  Jepsen,  (Jesper  Jespersen)  1618. 

7)  Hieronymus  Thorkilssøn,  162Q.  —  Til  Minde  om  ham  ligger 
der  i  Kirkens  Kor  en  Gravsten,  i  Rækken  nærmest  Alteret, 
længst  til  venstre,  hvorpaa  læses: 

Her  under  denne  Sten  i  Lon 

er  skjult  Hieronymus  Thorckilsøn 

i  Harslev  fød  mon  være. 

Han  tjent'  i  Verden  ædel  god 

og  saa  for  Kongens  Toldbod  stod 

og  Raadmand  lier  med  Æxc. 
Der  man  nu  seksten  Hundred  skrev 
og  ni  og  tiuve,  død  han  blev 

den  ott'  og  tiuvend'  Aprilis. 

Fortær  hans  Krop,  Du  sorte  Jord, 

hans  Sjæl  dog  liøjt  i  Himlekor 

med  Fryd  og  Glæde  hviles. 

Anno   ætatis   39. 
Og  lefde  han  med  sin  kiære  Hustru 
ærlig,  dydig  og  gudfrygtig  Kvinde 

Anna  Christiansdatter 
i  10  Aar. 

Det  er  mulig  hans  Enke,  der  senere  ægtede  Borgmester 
Laurits  P.  Mønbo;  under  16.  April  1660  læser  man  i  Kirke- 
bogen: „Dode  den  Dannekvinde  Hanna  Borgmesters."  Naar 

det  under  1.  August  1660  hedder,  at  Laurits  Mønbos  Kvinde 
døde,  gælder  dette  vist  Laurits   Mønbo  Skomagers  Hustru. 

8)  Hans  Moritzsøn,  tillige  Tolder.  Død   1648  d.  7.  Februar. 

9)  Frederik  Iversen,  død  1652  d.  15.  Februar. 

10)  Ole  Pil,  1659,  flyttede  fra  Byen  under  Svenskekrigen. 

11)  Hans  Andersen  Montros  fra  16??— 1661,  2.  Februar,  se 
under  Borgmestre.  Han  var  —  i  Modsætning  til  det  S.  141 
fremsatte  —  vistnok  selv  Skotte  af  Fødsel. 

12)  Niels  Pedersen  Skricke,  født  1601.  Til  Minde  om  denne 
Mand  staar  der  i  Kirkens  Vaabenlius  en  Gravsten,  hvorpaa 
læses : 

Herunder  ligger  begraven  ærlig  Mand  Niels  Pedersen  Skricke, 
Borger  og  Raadmand  her  samme  Steds,  som  døde  Anno  1664,  d. 
19.  Oktober  i  sin  Alders  63.  Aar.  Med  sine  tvende  kiære  Hustruer. 
Den  første  ærlig  og  gudfrygtig  Kvinde  Dorothe  Clausdatter, 
som  døde  Anno  1639  d.  8.  December  udi  hendes  45  Aar.  Den 
anden  ærlig  og  gudfrygtig  Quinde  Johanne  Olesdatter,    som  døde 

Anno  16.  .  den  .  ., udi  hendes  Alders  .  .  .  Aar.     Gud 

give  dennem  med  alle  tro  Christne    en    glædelig   og  ærefuld  Op- 
standelse. 

1.3)  Hans  Wolsen  fik  1671,  17.  Februar,  Konfirmation  paa  sin 
Bestalling  som  Raadmand.     Se  under  Byfogeder. 

14)  Anders  Jeppesen  Kiep,  udnævnt  1674,  6.  Marts,  suspenderet 
s.  A.  15.  August,  se  under  Borgmestre  og  Byfogeder. 

15)  Peder  Nielsen  Skricke,  Søn  af  Nr.  12,  fremtræder  i  Historien 
som  Stubbekøbings  sidste  Raadmand  i  gamle  Dage.  At  han 
kun  ugerne  gav  Slip  paa  Bestillingen  og  den  dermed  føl- 
gende Rang  fremgaar  af  følgende  Andragende: 

Stormægtigste,  allernaadigste  Arve-Herre  og  Konge! 

Eftersom  jeg.  Eders  Majestæts  Undersaat  og  forrige 
Raadmand  udi  Stubbekøbing,  ved  de  af  Eders  kgl.  Maje- 
stæt over  Købstæderne  seneste  allernaadigste  forordnede 
Commissarier  fra  samme  Raadmandsembede  er  bleven 
forløvet,  formedelst  at  her  paa  Stedet  ej  Borgmester  og 
Raad,  mens  ikkun  en  Byfoged  herefter  skulde  være,  da, 
som  jeg  fattige  Mand  ej  andet  en(d)  hvis  ringe  Handel, 
som  jeg  til  Søs  maa  drive  og  idelig  selv  medfølge,  haver 
at  leve  af,  altsaa  er  til  Eders  kgl.  Majestæt  min  aller- 
underdanigste Ansøgning  og  Begæring,  at  Eders  Majestæt 

i  allernaadigst  Henseende  til  fornævnte  mit  forestaaede 
Raadmands-Embede  allernaadigst  vilde  bevilge,  at  jeg  for 
borgerlig  og  Byens  Bestillinger  og  Forretninger  maatte 
forskaanes,  saa  og  nyde  min  Gang  og  Sæde  herefter, 
ligesaaledes  som  jeg  den,  imidlertid  jeg  Raadmand  var, 
nydt  haver.  Saadan  Eders  kgi.  Majestæts  Naade  vil  den 
gode  Gud  igen  rigeligen  belønne,  og  jeg  forbliver 
Dato  Kiøbenhafn  d.  10.  Oktober  1683. 

Eders  Majestæts  tro  Undersaat 
og  Tjener 
Peder  Nielsen  Skricke  mpr. 

Da  Cancelliet  under  5.  November  1683  anbefalede  Andra- 
gendet, blev  P.  N.  Skrickes  Ønske  opfyldt  og  hans  Ansøgning  be- 
vilget under  10.  November  s.  A.  Han  fungerede  senere  under 
Byfogedens  Forfald  som  Vicebyfoged. 


Byfogeder. 
En    advocatus  i  Stubbekøbing  nævnes    1286,   dog   uden   at 
hans  Navn  anføres.     Den  første  Byfoged,  der  kendes,  er 

1)  Jørgen  Guldsmed  (se  foran  Side  138),  som  døde  1541. 

2)  Niels  Skou,  der  nævnes  1549. 

3)  Niels  Nielsen,  der  tillige  var  dansk  Skolemester. 

4)  Jens  Guldsmed,  —1559. 

5)  Hans  Sørensen,   1606—1614. 

6)  Christen  Pedersen,  1618. 
Knud  Pedersen,  død  før  18.  April  1649. 
Zacharias  Jensen,  død  1655  d.  8.  Januar. 
Hans  Wolsen  var  Byfoged  1660  og  vist  ogsaa  senere,   men 
1671,  2.  Februar,   fik   han  Konfirmation    paa   sin   Bestalling 
som  Raadmand,   saa   han    har  været  i  Embede  som  saadan 
en   Tid   forinden.     Ifølge    Indskriften    paa   »Tolvklokken"    i 
Kirken  førte  han  Familienavnet  Z.a^^.     Det  er  ham,  vi  skylder 
den  Fremstilling   af  Byens  Skæbne,   der  er  givet  foran,  og 
det  er  ligeledes  ham,   der  søgte  at  bringe  Klarhed  i  Byens 
Regnskaber,  da  hans  Modstandere  søgte  at  komme  ham  til 
Livs.     Han  var  gift   med   en  Datter  af  Hr.  Jesper  Jespersen 
Engberg,  Suzanne,  som   efter  hans  Død  ægtede  Hr.  Jørgen 
Tuxværd.  Hans  Wolsen  var  den  »Byfoged  fra  Stubbekøbing", 
som  efter  det  store  Gilde  paa  Københavns  Slot,  der  afslut- 

tede  Dagen  for  Arvehyldingen,  18.  Oktober  1660,  maatte 
hjælpe  den  stærkt  beskænkede  Hans  Nansen  ned  fra  Gilde- 
salen og  ud  i  sin  Vogn.  Ved  kgl.  Bevilling  af  1667,  25.  Juni, 
tillades  det  Hans  Wolsen  og  Peder  Fischer  af  Stubbekøbing 
tillige  med  Sognepræsten  i  Nykøbing,  Magister  Jessæus  Jessæi 
—  der  ifølge  Hjem-  og  Landstingsdom  havde  erlanget  Ind- 
førsel ved  Ridemænd  i  Erik  Kaas  til  Bremervolds  til  dem 
pantsatte  Løsøre  og  Jordegods,  hvilken  Indførsel  han  nu  har 
indstævnet  til  Højesteret  —  at  dette  pantsatte  Gods  maa  staa 
i  Sekvester  indtil  Sagens  Behandling  ved  Højesteret,  og  Kre- 
ditorerne i  virkelig  Possession  forblive,  dog  —  ifald  Sagen 
gaar  dem  imod  —  at  holde  Erik  Kaas  skadesløs  i  alle  Maader. 
Hans  Wolsen  døde  1689  „i  sin  Alders  63  Aar  og  6 
Maaneder"  og  blev  begravet  »med  alle  Klokkerne  og  havde 
Prædiken  og  Jorden  gratis"  som  en  Anerkendelse  af  hans 
Arbejde  i  Byens  Tjeneste. 

10)  Albert  Rasmussen  blev  udnævnt  1670,  8.  Juni,  men  afstod 
alt  1672,  3.  August,  godvillig  sit  Embede  til 

11)  Anders  Jeppesen  Kiep,  der  1674  blev  Raadmand  (se  der.) 
Han  fulgtes  af 

12)  Hannibal  Lauridsen,  udnævnt  1674,  6.  Marts,  bortveget  1678. 

13)  Jeppe  Jeppesen  Kiep  vistnok  1678  —  1682.  Denne  Mand  var 
ikke  nogen  stor  Jurist.  Han  maatte,  da  han  i  1678  blev 
stævnet  ind  for  Landstinget  for  at  forsvare  en  af  ham  afsagt 
Dom,  aabent  bekende,  at  han  ikke  forstod  Lov  og  Ret.  Naar 
han  skulde  have  en  Dom  skrevet,  havde  han  altid  maattet 
søge  Hjælp  hos  en  Prokurator.  Han  fik  dog,  mærkeligt  nok. 
Lov  til  at  blive  i  sit  Embede  og  slap  med  en  Bøde  paa 
6  Rdl.  til  Søkvæsthuset. 

14)  Gabriel  Thomsen  Bisgaard,  udnævnt  1682,  13.  December, 
afsked.  1685.  

Byskrivere. 

1)  Morten  Rasmussen  Vraagaard,  fik  Konfirm.  paa  sin  Bestall. 
1665,  17.  Marts. 

2)  Peder  Pedersen,  udn.  1674,  16.  September. 

3)  Franz  Mogensen  Brun,  udn.  1675,  21.  April.  De  to  sidst- 
nævnte synes  ikke  at  have  tiltraadt  Embedet,  da  Bestallingerne 
begge  bærer  Paategning  om,  at  de  er  uaffordrede  og  kas- 
serede. 

4)  Hans  Jørgensen  Wickmand,  udnævnt  1681,  11.  Juni. 


IX. 

Kirkens   Mænd,  Skolen  og  dens  Lærere. 

A.    Sognepræster. 

1)  Herman  Scoltae,  „Prest  og  Kirkæherræ"  hænger  som  Vidne 
sit  Segl  for  et  Brev  1413. 

2)  Mikkel  Pedersen  nævnes  1427  som  Sognepræst  og  Formand 
for  Broderskabet  i  Falster,  sandsynligvis  Vor  Frue  og  St.  Peders 
Gilde. 

3)  Jens  Persen  nævnes  1464,  da  han,  ifølge  nedenstaaende  Brev, 
som  der  er  henvist  til  S.  89  (urigtigt  Joran"),  skænker  Gods 
til  V Præstebordet". 

Alle  men  Thette  breff  se  æller  hore  læse,  helser  jek  Jens  Per- 
son prest  ewennelic  met  wor  herre.  Kungor  jek  for  alle  nerværendis 
oc  komendis,  at  jek  aff  myn  fri  wilie  oc  berot  hu  aar  effther  guthss 
byrth  MCDLXIIII  wor  frvess  dach  conceptionis  stoth  paa  rothusset 
i  Stubekoping  for  oldreman  oc  alle  gildbrothre  aff  wor  frvess  gilde 
oc  sancti  Pætherss,  ther  tha  nerwærendis  wore  oc  lawæ  steffne  then 
dach  søkte,  oc  gaff  till  wor  frve  oc  sancfi  Pætherss  preste  borth  myn 
helhekæthiP)  oc  en  opgiorth-)  sieng  met  al  syn  tilhørrelsze,  som  ær 
forst  myn  beslæ  dywnæ,  myt  bæstæ  lætherlaghen,  myt  beslæ  sieng- 
klæthæ  oc  ij-')  gothe  laghen  oc  en  howedynne  oc  howetpiithe  met 
oc  træsiengen  met,  sithen  myn  besle  kanne  oc  myn  bestæ  grithe*) 
myn  bæste  stol  oc  myt  bæste  hyvnde  oc  myt  lowkar-^)  oc  myn  miillw'") 
nest  then  bestæ,  mit  beste  handklethe  oc  ij  kor,  hwilke  ey  skulle  doo 
æller  drokne,  oc  sex  for")  vti  samme  mothe.  Hwilke  gawer  £om  ful- 
lelig  bliffe  skulle  til  forscreffne  presteborth  oh  jek  them  selff  nythe 
skal  vti  myn  thith  oc  sithen  prest  æffther  prest.  Item  hwath  som  helst 
jek  forneffnde  Jens  Persson  bogger  paa  wor  frvess  oc  saneli  Pætherss 
residentia,  thet  skal  engin  myn  arwing  haffe  makt  noghet  (nogen)  for 
igen  at  kræffe  æller  noghet  for  opp  at  bære.   Item  oc  witherbinder 

*)  Kogekedel.  ^)  opredt.  ^)  to.  *)  Gryde.  ^)  Badekar.  '"')  Vandfad.  ')  Faar. 

jek  forneffnde  Jens  Pæthcrsson  mit  at  bliffe  wor  frve  oc  sancti  Pætlierss 
althess  kappelan  vti  Stubekoping,  swo  lenge  guth  wil,  at  jek  mo  levxe 
oc  aldri  fran  wor  frvess  oc  sancti  Pætherss  residentia  at  skilliæss  æller 
fran  fare,  mæthen  fulkommelich  myn  iefftith  kærlich  with  at  bliffe. 
Datum  anno,  die  et  loco  quibus  ut  supra.  In  cujus  rei  testimonium 
sigillum  meum  presentibus  duxi  appendendum  cum  sigillis  conuiui 
sancti  Petri  et  discretorum  virorum  videlicet  domini  Joliannis  Martini 
curati  ecclesie  Falckessløff  et  Michaelis  proconsulis  in  Stubekoping  et 
Henrichi  Rebergh  ibidem  et  Jacobi  Brvn,  Petri  Brand  nec  non  Jo- 
hannis Jacobi,  ciuium  ibidem. 

Knud  Andersen  nævnes  1522,  da 

Thorkil  Winter  fik  Præsentation  paa  Kaldet  efter  hans  Død. 
Søren  (Severin)  Brandt  før  1530. 

Laurids  Clemmensen  aflægger  et  Vidnesbyrd  1530,  9.  Juli. 
Mikkel  Jensen   anføres  af  Wiberg  som   den    sidste   katolske 
Præst  i  Byen. 

Søren  Pedersen  nævnes  1541,  8.  Maj,  paa  hvilken  Dag  Chri- 
stian III.  for  ham  og  Efterkommere  stadfæster  et  Brev,  hvor- 
ved Stubbekøbing  By  under  (d.  e.  overlader)  Kalentebrødrene 
i  Falster  en  Bolig  i  Byen  fri  at  holde  for  al  kgl.  Tynge  og 
Byens  Tynge  til  en  Præst.  Er  det  Hr.  Jens  Persens  „Re- 
sidentia"? Det  er  mulig  Hr.  Søren,  der  ved  Hr.  Hans  Han- 
sen, den  sidste  katolske  og  første  evangeliske  Præsts  Død  i 
Lille-Brænde,  fik  udvirket,  at  Kirken  her  blev  lukket  og  Me- 
nigheden henvist  til  Stubbekøbing.  De,t  ses,  at  Hr.  Søren 
har  opnaaet  kgl.  Tilladelse  hertil,  men  det  vakte  Bøndernes 
store  Misfornøjelse.  1570,  14.  Januar,  er  der  nemlig  udgaaet 
en  Missive  til  Superintendenten  i  Fyns  Stift,  at  menige  Sogne- 
mænd i  Lille-Brænde  Sogn  har  klaget  over,  at  deres  Sogne- 
kirke „for  nogen  Tid  siden"  er  bleven  tillukt,  og  at  de  siden 
da  har  maattet  søge  Stubbekøbing  Kirke,  uagtet  de  selv  til- 
forn havde  haft  deres  egen  Sognepræst  og  underholdt  ham 
saaledes,  at  han  ikke  havde  noget  at  klage  over.  Det  er 
dem  meget  besværligt  at  skulle  søge  Stubbekøbing  Kirke. 
Naar  Vejene  er  slette,  kan  de  ikke  komme  i  rette  Tid  til 
Prædiken  og  anden  Gudstjeneste,  og  mange  Syge  bliver 
forsømte,  fordi  de  skal  hente  Præsten  saadan  lang  Vej. 
Uagtet  sal.  Kong  Christian  III.  havde  givet  Sognepræsten  i 
Stubbekøbing  Brev  paa  samme  Sogn,  befaler  Kongen  dog, 
at  det  skal  tilholdes  Sognepræsten  i  Stubbekøbing  straks  at 
skaffe  sig  en  Kapellan  til  at  gøre  Tjeneste  i  Lille-Brænde 
Sogn.    Vil  han  ikke  bekvemme  sig  hertil,   skal  Superinten- 

denten  skaffe  en  Sognepræst  til  Menigheden,   som   kan   bo  ' 
hos  dem. 

Sognepræst  i  Stubbekøbing  var  paa  den  Tid 
11)  Laurids  Mikkelsen  Brunch,  som  døde  1591.  Tabet  af  Ind-  i 
fægterne  fra  Lille-Brænde  Sogn  maa  have  været  meget  føle-  I 
ligt,  ti  det  ses,  at  Kongen  snart  efter  hint  Brevs  Udstedelse  | 
var  betænkt  paa  at  skaffe  ham  nogen  Erstatning.  Og  det 
saa  meget  mere,  som  Præstekaldet  i  Stubbekøbing  alt  tid- 
ligere var  blevet  dygtig  beskaaret.  1561  4.  November  fik 
nemlig  Superintendenten  i  Fyn  Forleningsbrev  paa  noget 
Gods,  „som  Hr.  Laurids  i  Stubbekøbing  sidst  havde  i  Værge", 
nemlig  en  Gaard  i  Vegerløs,  to  i  Staurby,  en  i  Skieiby,  tre 
i  Nørre  Ørslef,  en  i  Biørnerup  (Bjørup),  en  øde  Jord  i  Søs- 
tofte  og  et  Gadehus  —  alt  uden  Afgift  —  samt  en  Gaard  i 
Rauenstrup  og  en  i  Egede,  hvoraf  han  i  Stedet  for  Afgift 
skal  skaffe  Præsterne  i  Falster  Vin  og  Brød  til  Kirkernes 
Behov.  Det  var  en  ikke  ringe  Indtægt,  der  saaledes  ved 
Hr.  Laurids's  Død  —  uden  Tvivl  Hr.  Laurids  Clemmensen, 
der  maa  være  død  i  Begyndelsen  af  Trediverne,  —  gik  tabt 
for  Embedet.  Under  6.  Oktober  1570  bliver  der  da  ved 
Kongebrev  tillagt  Hr.  Laurids  (Mikkelsen)  i  Stubbekøbing 
,;Som  ikke  er  forsynet  med  tilstrækkelig  Underholdning"  for 
sig  og  Efterkommere,  aarligen  at  maatte  oppebære  Kronens 
Part  af  Magle-Brænde  Sogns  Tiende,  som  er  2  Yde  Byg  og 
6  Skpr.  Havre.  Og  tre  Dage  efter  bliver  der  udstedt  Brev 
til  Sognepræst  og  Skolemester,  som  ikke  er  »noksom  for- 
sørgede til  Underhold"  paa  „det  Vicari,  der  ligger  til  St. 
Anne  Alter  i  Stubbekøbing  og  Hr.  Hans  Øster  nu  medfor- 
lenet  er,  og  skal  det  efter  hans  Død  blive  til  deres  (Sogne- 
præstens, Kapellanens  og  Skolemestrens)  Underholdning, 
eftersom  Brevet  indeholder." 

12)  Hr.  Mads  var  Sognepræst  1597. 

13)  Anders  Jensen  Beeske  1601;  hans  anden  Hustru  var  Birgitte 
Nielsdatter. 

14)  Jesper  Jespersen  Engberg  var  ligesoin  foregaaende  fra 
Stubbekøbing,  Søn  af  Raadmand  Jesper  Jespersen  og  født 
1599;  Rektor  i  Stubbekøbing  1624,  Kapellan  1626,  Sogne- 
præst 1627  og  Provst  i  Nørre  Herred  1655,  22.  Juni.  Med 
en  Haand  fra  Slutningen  af  1600-Tallet  er  der  paa  første 
Blad  i  Byens  ældste  Skoleprotokol  skrevet  følgende,  delvis 
uforstaaelige  Anmærkning  om  denne  Mand: 

Anno  1624  var  Jesper  Jeppesen  (!)  Rektor  her  i  Stubbekø- 

bing  som  Proli  ciolor  (desværre)  Been  (!)  dend  lærde  Mand  og 
berømte  Laurids  Rasmussen,   som  blev  giestbøden  og  siden 
dødet  Anno  1638  Martini  (paa  Mortensdag)."  -  Hr.  Jespers 
første  Hustru   døde  1647,    hendes   Navn   vides   ikke.     Hans 
anden  Kone  var  Suzanne  Hansdatter  Nyborg  af  Kongsted,  som 
døde  1655;  hans  tredie  var  Karen  Sørensdatter  (se  15).  -  Ny- 
købing Lens  Regnskab  for  1641  indeholder  en  Anmærkning 
om,  at  Hr.  Jesper  udi  Stubbekøbing   „har  udi  forleden  Aar 
bekommet  Hs.  Fyrstelige  Naade  Prinsens  Brev  og  Bevilling 
aarligen  at  nyde  fri,  hvis  (d.  v.  s.  saa  meget)  Landgilde,  som 
efter  Jordebogen  kan  gaa  af  en  Stubbekøbing  Jord,  han  for 
tre  Aar  siden  haver  fæst,  (sagtens  en  af  de  foran  omtalte  16 
Jorder),  og  skylder  samme  Jord  efter  Jordebogen:  Pendinge 
7  slette  Daler,   Havre  39  Skpr."   -    1665  indgav  Hr.  Jesper 
underdanigst  et  Andragende,   „hvorledes  han  forleden  Krigs 
Tid   formedelst  stor   Indkvartering   og   andre   saadanne  Be- 
sværligheder megen  Skade  lidt  haver,  saa  hannem  de  bedste 
Midler  er  fragangne,   hvormed   han   sig  og  sine  Børn  i  sin 
høje  Alderdom   skulde   ernære,  at  vi  til  hans  Skades  Repa- 
ration og  til  nødtørftigt  Opholds  Fornødenhed  vilde  forunde 
og   bevilge   ham    et   Stykke  Jord   straks   ved  Stubbekøbing 
uden  for  de  indhegnede  Marker,  imellem  tvende  Lede,  gamle 
og  nye  Marks  Led,   strækkende   sig   fra   disse  og  til  Heste- 
vandingen."   Hans  Andragende  blev  bevilget  26.  August. 

Blandt  de  Tab,  Hr.  Jesper  havde  lidt  under  Svenske- 
krigen, maa  Præstegaardens  Ødelæggelse  sikkert  regnes  for 
et  af  de  største.  Den  var  saa  medtaget,  at  ingen  kunde  bo 
der  mere.  Ved  en  Højesteretsdom  dømtes  Kirken  til  at  op- 
bygge Præstegaarden,  der  paa  Resens  Kort  vises  paa  det 
østlige  Hjørne  af  Nørregade  og  Kirkestræde,  men  det  var 
der  ingen  Midler  til,  og  Sognepræsten  maatte  endnu  længe 
bo  i  sin  egen  Gaard. 

Hr.  Jesper  døde  26.  September  1668  og  blev  begravet 
d.  8.  Oktober  i  Kirken  „under  Funten". 
Laurids  Jacobsen  Birch,  født  1630,  blev  Student  fra  Køben- 
havns Skole  1648,  Rektor  ved  Maribo  Skole  1666,  24.  Marts, 
Sognepræst  i  Stubbekøbmg  1668,  8.  Oktober,  tog  Magister- 
graden 1690  og  døde  1699,  3.  April.  Begravet  den  12. 
April  „i  Choret  i  sin  murede  Begravelse  i  sin  Alders  69. 
Aar."  Som  Student  havde  han  1652,  5.  Maj,  faaet  Oprejs- 
ningsbrev  af  Frederik  III.  for  Lejermaal  med  en  Kvinde,  han 
siden  tog  til  Ægte.   2.  Gang  g.  m.  Formandens  Enke,  Ka- 

ren  Sorensdatter,  som  i  Kirkebogen  betegnes  som  en  liæder- 
baaren,  dyde-rig  og  gud-elskende  Matrone.  Hun  døde  23. 
November  1702  og  begravedes  hos  sin  anden  Mand  1.  De- 
cember s.  A.  I  hans  Embedstid  (1680)  brændte  Gaarden,  iivor 
lian  boede.  To  Aar  senere  maa  den  være  rejst  paany  og  be- 
skrives da  som  liggende  paa  Torvets  sydHge  Side.  Den  be- 
stod af  et  Stuehus  til  Gaden  med  Svale,  to  Loft  højt,  paa 
67  Fag,   hvoraf  de  60  havde  Stentag  og  de  7  Straatag. 

Om  Embedets  Indtægter  kan  iøvrigt  oplyses,  at  de  i 
1597  efter  Tillæg  af  en  Trediedel  af  det  foran  omtalte  Vicarie- 
gods  —  der  i  alt  udgjorde  9  Pd.  1  Td.  Byg,  1  Lam,  1  Gaas, 
2  Høns,  1  Skp.  Havre  og  27  Skill.  -  beløb  sig  til: 

Penninge 147.  Daler  10  Sk.  Lam  ....   IV3 

Rug 1  Td.  Gæs  ....   1. 

Byg 20  Pd.  3  Skpr.  Høns  ...   2. 

Havre  ......     4  Td.  1  Skp.  Hø 10  Læs. 

Af  disse  Embedets  Indtægter  ydede  de  Stubbekøbing 
Mænd  14  Daler  og  10  Læs  Hø. 


Residerende  Kapellaner. 

1)  Jens  Nielsen,  1578(?)— 1590.  Om  denne  Mand  dukkede  der 
i  sidstnævnte  Aar  et  Rygte  op,  ifølge  hvilket  han,  som  det 
synes,  paa  12.  Aar  havde  virket  som  Præst  i  Byen  uden  at 
være  ordineret.  Folk  talte  saa  højt  om  Sagen,  at  Lensman- 
den Niels  Friis  fandt  sig  foranlediget  til  22.  Oktober  at 
stævne  Hr.  Jens  ind  for  Landemode  paa  Nykøbing  Slot  for 
at  fremlægge  Bevis  for,  at  han  var  ordineret  og  saaledes  slaa 
Rygtet  ned. 

Hr.  Jens,  der  i  Stubbekøbing  havde  maattet  høre  ad- 
skilligt, viste  sig  imidlertid  at  være  Karl  for  sin  Hat  og  frem- 
lagde ikke  blot  et  Ordinationsbrev  under  Haand  og  Segl  af 
Biskop  i  Bergen,  Dr.  Jens  Schielderup,  dateret  13.  Oktober 
1570,  men  tillige  et  Testimonium  dateret  19.  September  .=:. 
A.  fra  samme  Mand  for,  at  Hr.  Jens  Nielsen  i  to  Aar  havde 
tjent  som  Kapellan  hos  en  Præst  i  Bergens  Stift,  hvilken 
Tjeneste  han  nu  forlod. 

Lensmanden  følte  sig  dog  ikke  overbevist.  Ikke  blot 
var  der,  mente  han,  noget  ejendommeligt  ved  det  Segl, 
hvormed  Biskoppens  Dokumenter  var  forseglede,  men  han 
fandt  det  tillige   besynderligt,   at  Hr.  Jens  havde  virket  som 

Præst  i  to  Aar  uden  at  have  været  ordineret.  Og  Enden 
paa  hans  Overvejelser  blev,  at  Hr.  Jens  fik  Befaling  til  at 
fremlægge  fuldgyldige  Beviser  for,  at  Biskoppens  Underskrift 
og  Segl  virkelig  var  ægte.  Da  det  ikke  kunde  ske  paa  en 
Studs,  fik  han  Udsættelse  med  Sagen  til  næste  Pinse.  Dog 
maatte  han  ikke  forvalte  sit  Embede,  saa  længe  Sagen  stod  paa. 

Den  sidste  Bestemmelse  fik  Hr.  Jens  dog  forandret  ved 
at  klage  sin  Nød  hos  Regeringsraadet,  for  hvilket  han  frem- 
stillede sig  som  den  forfulgte  Uskyldighed.  Uden  nogen 
som  helst  Grund  var  han  ved  Lensmandens  Rænker  bleven 
fortrængt  fra  sit  Embede.  Det  kunde  enhver  uhildet  Mand 
se  af  de  Dokumenter,  som  han  herved  underdanigst  overgav 
det  høje  Regeringsraad. 

Det  forste  af  disse  Dokumenter  var  et  nyt  Brev  fra 
Biskop  Schielderup  i  Bergen,  der  erklærede  Hr.  Jens  Nielsen 
for  lovlig  ordineret  Præst.  Til  Vitterlighed  attesterede  Dr. 
Johan  Paludan,  Ærkedegn  i  Viborg,  og  Magister  Peder 
Høg,  Kanik  sammesteds,  under  deres  Haand  og  Segl,  at 
Brevet  virkelig  var  skrevet  med  Biskop  Schielderups  Haand. 

Dokument  Nr.  2  var  et  Brev  fra  en  Præst  i  Hanherred, 
der  bevidnede,  at  han  var  bleven  ordineret  sammen  med 
Hr.  Jens,  og  Nr.  3  en  Attest  fra  en  jydsk  Foged  for,  at  han 
havde  været  til  Stede  ved  Ordinationen  i  Bergen. 

Disse  tre  Dokumenter  gjorde  det  Indtryk  paa  Regerings- 
raadet, som  Hr.  Jens  havde  tilsigtet.  Det  var  aabenbart,  at 
Lensmanden  var  gaaet  for  strengt  frem  imod  ham,  16.  Au- 
gust 15Q1  udgik  der  et  Kongebrev  til  Niels  Friis  om  igen  at 
lade  Hr.  Jens,  som  han  ved  to  Borgere  har  forvist  fra  hans 
Embede,  uanset  han  dertil  er  kaldet  med  Superintendentens, 
Provstens,  Borgmesteres  og  Raads  samt  menige  Almues  Sam- 
tykke og  Villie,  faa  sit  Embede  igen  eller  begive  sig  til  Re- 
geringsraadet for  at  erklære  sig  om  Sagen.  Niels  Friis  valgte 
det  sidste  og  tog  ind  til  Herredagen,  hvor  han  fik  Doku- 
menterne forelagt,  mulig  med  en  mild  Bebrejdelse  for  alt  for 
stor  Nidkærhed  over  for  den  Stubbekøbing  Præst. 

Men  Dokumenterne  havde  ikke  samme  Virkning  paa 
Lensmanden  som  paa  Regeringsraadet.  Han  fandt  det  sag- 
tens lidet  betryggende,  at  et  Par  Mænd  i  Viborg  underskrev 
som  Vitterlighedsvidner  paa  et  tidligere  i  Bergen  udstedt 
Dokument.  Og  da  han  gik  til  de  Højlærde  i  København 
og  bad  dem  udpege  sig  nogle  Bergensere  mellem  de  norske 
Studenter,  fik  han  Bekræftelse  paa  sin  Formodning.     Ti  Cort 

Akselsen,  der  var  født  i  Bergen,  og  som  havde  tjent  Biskop 
Schielderup  som  Famulus,  erklærede,  at  efter  hans  Skøn  viste 
de  forelagte  Dokumenter  hverken  Biskoppens  Haandskrift 
eller  hans  Segl.  Og  da  man  gik  frem  paa  samme  Maade 
med  Brevene  fra  Jylland,  vilde  ingen  holde  Underskrift  eller 
Tekst  i  noget  af  dem  for  ægte. 

Da  endelig  en  Borger  i  København  fremlagde  et  Gælds- 
bevis, som  Hr.  Jens  havde  udstedt  til  ham,  og  som  var  for- 
seglet med  det  samme  Segl,  som  Hr.  Jens  havde  udgivet  for 
Bispens,  var  Bedrageriet  bevist.  Og  paa  Landemodet  paa 
Nykøbing  Slot  18.  Oktober  1591  blev  Hr.Jens  Nielsen  dømt 
fra  Kjole  og  Krave.     Men  da  var  han  alt  rømt  fra  Byen. 

2)  Jacob  Nielsen  var  i  Embedet  15Q7  og  kom  1608  til  Bogø. 

3)  Peder  Hansen  var  i  Embedet  1610. 

4)  Bo  Hansen  Falster,  1621 — 25,  g.  m.  Sognepræsten  Anders 
Beskes  Datter  Anne  (se  under  Rectorer:  Rasmus  Beske). 

5)  Jesper  Jepsen  (Jespersen)  Engberg,  1625  —  27  (Rector  1624, 
Sognepræst  se  der). 

6)  Jørgen  Lauridsen,  1627-69,  g.  m.  Bodil  ...  Han  betegnes 
som  »forrygt  i  Hoffuedet"  og  havde  nær  mistet  sit  Embede 
i  1632,  da  han  tillige  med  et  helt  Selskab  af  falsterske  Præ- 
ster havde  været  til  Fæstens-Øl  13.  August  i  Gaabense  Færge- 
gaard.  Her  havde  de  værdige  Herrer,  ifølge  Lensmanden 
Palle  Rosenkrants's  Klage,  »drukken  dem  saa  overflødig  fulde, 
at  de  ikke  alene  haver  udøvet  deres  ignorantiam  i  Lærdom 
og  Latin,  men  paa  det  sidste  er  kommen  e  verbis  ad  verbera". 
Hr.  Jørgen  havde  været  meget  medtaget  og  havde  maattet 
blive  paa  Stedet  og  sove  Rusen  ud.  1664  maatte  han  tage 
en  Medhjælper.   Død  1669  og  begravet  d.  18.  April. 

7)  Anders  Rasmussen,  1670—73,  g.  m.  Anne  Nielsdatter  (Rektor 
1659,  personel  Kapellan  hos  Formanden  1664). 

8)  Hans  Christensen,  1673-79,  g.  m.  Johanne  Olufsdatter,  Enke 
efter  Niels  Skrike.  (Rector  1664-73).  Død  1679  og  be- 
gravet d.  30.  Maj  „\  Kirken  under  Sueibogen  i  Taarnet". 

9)  Daniel  Andersen  Hoéthus,  1680  til  sin  Død  1688,  begra- 
vet den  24.  Oktober,  g.   m.  Mette 

Kapellanens  Indtægt  var  i  1597  —  en  Trediedel  af  det  foran 
omtalte  Vicariegods  indbefattet  -  Penge  9  Rdl.  13  Sk.,  Mel 
20  Skæpper,  Byg  6V2  Pd.  10  Skpr. 

Rectorer  og  Hørere. 

1)  Jens  Madsen  Tillids  (Tillitze),  død  1594. 

2)  Anders  Lauritsen,  f.  1592,  Rector  1620-22. 

3)  Laurits    Jørgensen,    f.    1604,    Rector    1622-24,    blev   siden 
Kapellan  i  Tirsted. 

4)  Jesper  Jepsen  Engberg,  Rector  1624-27,  siden  Sognepræst, 
se  der. 

5)  Peder  Christensen  Ørslev,  Rector  1624  —  29,  siden  Kapellan 
i  Skovlænge. 

6)  Jens  Andersen  (Bredal?),  f.  1605,  Rector  1629. 

7)  Gregers  Jørgensen  Mønboe,  f.  1597,  Rector  1629-31. 

8)  Christopher  Jacobsen  Langebek,  Rector  1632. 

9)  Jacob  Nielsen  Winther,  Rector  1633—35,  siden  Kapellan  i 
Horslunde. 

iO)  Hans  Jørgensen,  denne  Mand,  som  i  1634  rømte  fra  Byen 
paa  Grund  af  Forsyndelser  mod  det  VI.  Bud,  -  se  neden 
for,  Afsnit  XI.  —  maa  vist,  efter  hans  Bogsamling  at  dømme, 
have  været  Hører  ved  Skolen,  da  han  ikke  kan  finde  Plads 
blandt  Kirkens  Mænd. 

11)  Rasmus  Beske,  f.  1608  i  Stubbekøbing,  Rector  1635-37. 
Afsat  paa  Grund  af  Skørlevned  m.  Kapell.  Bo  Falsters  Enke. 
Da  han  —  se  Byfogedregnsk.  1640  —  i  dette  Aar  var  ind- 
blandet i  en  Klammerisag,  kan  han  ikke,  som  det  andet 
Steds  hedder,  være  bleven  henrettet  1638  paa  Grund  af  Mord. 

,2)  Oluf  Nielsen  Høfding,  Rector  medens  Rasmus  Beskes  Sag 
stod  paa. 

.3)     Hans  Mortensen  Falster,  f.  1611,  Rector  1637-39. 

4)  Jens  Pedersen  Falster,  Rector  —1649,  da  han  blev  Præst 
paa  Bogø. 

5)  Jacob  Albertsen  Ritz,  —  „lærd  og  heroisk"  —  var  Søn  af 
Albert  Albertsen  Ritz,  Købmand  i  Nykøbing,  født  i  Mont- 
ros i  Skotland.  Han  var  gift  med  Birgitte  Andersdatter,  der 
efter  hans  Død  ægtede  en  Landsmand  af  sin  første  Mand, 
Jørgen  Robert.  Jacob  A.  Ritz  findes  tillige  med  sine  Søskende 
afbildet  paa  Forældrenes  Epitafium  i  Nykøbing  Kirke,  vistnok 
Hører  1640-53,  da  han  blev  afsat  paa  Grund  af  nogle 
satiriske  Vers,  han  havde  ladet  trykke  i  Lybek.  Blev  siden 
Præst  i  Norge. 

6)  Anders  Olufsen  (Hegelund?),  Rector  — 1655. 

7)  Daniel  Iversen  ell.  Iver  Danielsen  Colerus,  Rector  — 1658, 
død  paa  Skolen. 

8)  Morten ?     Hører  1659. 

19)  Anders  Rasmussen,  Rector  165Q-64. 

20)  Hans  Christensen,  Rector  1664-73. 

21)  David  Claussen,  Rector  1674  —  78,  da  lian  synes  at  være 
degraderet  til  Hører;  var  siden  Klokker  (se  under  XI  1681), 
død  1682  og  begravet  d.  8.  Januar. 

22)  Niels  Frandsen,  g.  m.  en  Søster  til  Præsten  L.  J.  Birch.  Han 
blev  siden  Præst  i  Hunseby.     Rector  1678  —  86. 

23)  Anders  Christoffersen  Jungshoved,  g.  m.  Catharina  Stoud, 
Rector  1686-89  (tillige  Hører).  Forflyttet  til  Bogø,  hvor 
han  virkede  til  1716.  Rhodes  Beretning,  at  Sognefogden  paa 
Kirkegaarden  højlydt  havde  sagt,  at  baade  Præst  og  Degn 
burde  hænges  i  Kirketaarnet,  synes  ikke  at  stemme  overens 
med  det  Ry,  Anders  Christoffersen  (ifølge  Wiberg)  skaffede 
sig  som  »elsket  af  Menigheden,  vir  venerabilis,  doctus,  pius 
&  probus,  pauperibus  amicus  et  liberalis." 

Skolemestrenes  Indtægt  var  i  alt 

7  Rdl.  1  Mk.  13  Sk.  i  Penge. 

8  Pd.  41/2  Skp.  Byg. 
186  Brød. 

197.  Gaas. 


XI. 

Uddrag  af  Byfogedregnskaber  og  Kirkebøger  i  Stubbekøbing. 

For  de  første  halvhundrede  Aar  af  det  XVII.  Aarhundrede 
er  Byens  Byfogedregnskaber  blevet  bevaret,  med  Undtagelse  af 
Regnskaberne  for  nogle  ganske  enkelte  Aar.  De  giver  et  for- 
træffeligt Billede  af  Byens  indre  Tilstand,  mindre  af  dens  Borgeres 
gode  end  af  deres  mindre  gode  Sider,  ti  Regnskaberne  er  jo  væ- 
sentlig ført  over  de  Bøder,  der  er  kommet  ind  for  Lovovertrædelser 
af  forskellig  Art.  Men  ved  at  læse  disse  mange  Vidnesbyrd  om 
Tidens  Voldsomhed  og  Raahed  maa  man  ikke  glemme,  at  Vidnes- 
byrd om  de  mange  udmærkede  Egenskaber,  som  kendetegner 
denne  Tid,  dens  Offervillighed  og  Troskab,  for  blot  at  nævne  et 
Par  af  de  gamle  Dyder,  er  aldrig  skrevet  op  i  det  daglige  Liv. 
De  betragtedes  til  Held  for  Menneskeheden  som  det  normale. 

Byfogdens  Regnskabsaar  drejer  altid  fra  »Philippi-  &  Jacobi- 
dag",  d. V. s. fra  I.Maj  til  St. Severi  Dag,  den  sidste  April.  Vi  med- 
deler nedenfor  i  Uddrag  disse  Regnskaber,  der  begynder  1606 
og  strækker  sig  til  1652  med  Undtagelse  af  1607-08,  1613  og 
1641  -46. 

1606-07. 

Sagefald:     Mikkel  Jensen   udlagt  for  sin  Svend  Hans 
Jude,  for  han  slog  Niels  Bonde  Blodvide  (d.  v.  s. 

til  Blods) 3  Mark 

St.  Hansdag  annammet  af  Albert  (Albertsen  Ritz?) 
Skottes  Søn  af  Sakskøbing,  fordi  han  slog  en 
anden  Kræmmerdreng 3  Mark 

Jomfrukrænkelse :     Annammet  af  Jørgen  Blegindsfarer, 

som  besov  Jørgen  Fiskers  Datter 15  Mark 

11 

Hor:  30.  Januar  annammet  af  Hans  Persen,  som  besov 
hans  Fæstemø,  som  han  selv  aftingede  for  hos  kgl 
Majest.s  Lensmand,  velbaarne  Knud  Urne,  og 
haver  givet  derfor 3  Daler 

Item  er  funden  til  Hans  Nielsens  udi  Søndergaden  no- 
gen Penge  udi  en  gammel  Bagerovn,  som  han 
lod  nedbryde,  som  af  Borgmest.  og  Raad  blev 
forseglede,  indtil  vor  kære  Lensmand,  Knud  Urnes 
Tilkomst  her  til  Byen,  hvilke  udi  hans  Nærværelse 
d.  10.  April  1609  er  bleven  opbrudt  og  overtalt, 
da  befandtes  derudi  adskillig  Slags  Smaamønt 
tildels  beregnet  udi  Rigsdaler 27  Daler 

1609. 
Kom  her  til  Byen  en  fremmed  Karl,  sagde  sig  at  være 
en  Guldsmedesvend  og  var  svensk  baaren,  blev 
fremæsket  af  Borgmester  og  Raad  og  forelagt  at 
forlægge  (fremlægge)  sin  Pas  og  Skudsmaal,  hvor- 
fra han  var  kommen  og  hvorledes  hans  Sag  var; 
da  svarede  han,  at  hans  Pas  og  andre  Breve 
havde  han  indlagt  udi  Næstved  hos  sin  Mester, 
en  Guldsmed,  som  han  var  frarejst  at  ville  videre 
forhøre  sig  om  Tjeneste  og  foreskød  (foregav) 
(at  ville  rejse)  did  igen  at  ville  hente  saadanne 
sine  Breve  her  for  Raadet  og  at  fuldsvare  med. 
Derpaa  til  Pant  lagde  han  fra  sig  udi  Byens 
Gemme  dette  efterskrevne.  Og  ikke  samme  Karl 
er  set  eller  funden  her  siden  den  Dag: 

En  gammel  halvsleden  Livkjortel,  vurderet  for  4  M. 

En  gammel,  forsleden  Kappe 6  M. 

En  liden  Livgjordel,  fandtes  5  Stykker  Sølv  paa, 

vejede  4  Lod  1  Kvintin,  som  var  Klipping  Sølv, 

blev  hvert  Lod  sat   for  24  Sk.,    er  Penninge  6  M.  6  Sk. 

Endnu   blev   funden    udi    en   gammel    Kjortel 

nogle  smaa  Knapper,  som   vejede   2V2   Lod   1 

Kvintin,   blev   hvert   Lod   sat    for   24   Sk.,  var 

Klipping  Sølv,  er  Penge 3  M.  10  Sk. 

Førlov:  D.  23.  Mai  annammed  jeg  af  Hans  Jørgensen, 
tjenendes  paa  Bogø,  for  sin  Moder,  han  arvede 
her  i  Stubbekøbing,  ved  Navn  Sidsel  Jørgens...  3  M. 

D,  6.  August  annammed  jeg  af  Hans  Jørgensen, 
som  flyttede  her  ud  af  Byen  og  til  Lolland  ....  3  M. 

D.  4.  November  annammed  jeg  af  Oluf  Madsen, 

som  flyttede  fra  Byen  til  Warnemuiide 3  M. 

1610. 

Førlov:     D.  4.  August  annammed  jeg  af  Anders  Væver, 

som  flyttede  herfra  Byen  og  over  til  Vordingborg        3  Orth 

D.  6.  Oktober  annammed  jeg  af  Peder  Rasmussen 

af  Sprouffue,  som  arvede  Anders  Vævers  Hustru        3  Orth 

D.  IQ.  Oktober  annammed  jeg  af  Jens  Sejlmagers 

Svoger,    som   flytted    her   fra    Byen    og   over   til 

Pillau 3  Orth 

Sagefald:  D.  11.  Juli  annammed  jeg  af  Laurids  Olsen 
af  Maribo,  for  han  stak  Poul  Brodersen  med  sin 
Kniv 3  Rm. 

1611. 
Førlov:  D.  21.  Januar  annammed  jeg  af  Oluf  Laurid- 
sen, som  arvede  Gertrud  Ritz  her  udi  Byen  ....  3  Orth 
D.  16.  Juni  ankom  her  til  Byen  en  Karl  ved  Navn 
Peder  Orm,  som  sagde  sig  at  høre  hjemme  til 
Rostock,  som  forhandlede  sig  nogen  ringe  Gods 
til  at  ville  udføre.  Og  han  fordrak  sig  udi  et 
Herberg  og  blev  beslagen  med  en  bange  Sam- 
vittighed, saa  han  hængte  sig  selv  op.  Solgtes 
samme  hans  Gods  for  Penninge,  og  blev  be- 
kostet og  udgivet  udi  adskillige  Maader  baade  at 
forrejse  til  voris  gunstige  Lensmand,  velbaarne 
Knud  Urne,  om  Sagen  at  udføre,  saa  og  paa 
16  Nævninger  at  drive  til  Tov  udi  Sagen  og  paa 
en  Mestermand,  som  hug  hannem  neder  og  førte 
hannem  ud  af  Byen  med  andet  mere 9  D.  1  Orth 

1615. 
Førlov:    Niels  Skinder  gav  for  fire  hans  sal.  Hustrus 

Arvinger,  som  hørte  hjemme  udi  Jylland 3  Daler 

Rasmus  Skrædder   gav   for  to    hans  Hustrus  Ar- 
vinger, som  hørte  hjemme  her  udi  Falster 6  Rm. 

Jens   Kæltring,   som    flytter    ud    af   Byen    og    til 

Forbelov,  gav 3  Rm. 

Morten   Pedersen   gav    for   to   hans  sal.  Hustrus 
Arvinger,  som  hørte  hjemme  her  udi  Falster  ...         6  Rm. 

ir 

Hans  Bødiker  og  hans  Hustru,  begge  deres  Ar- 
vinger, som  var  fem  Mand,  de  gav  alle  til  Hobe 

Førlov 3  D.  3  Rm. 

Laurids  Holst,  som   flyttede   her  ud  af  Byen  og 

til  Næstved,  gav 3  Rm. 

Sagefald:    Jens   Blegindsfar    for    noget    Mytteri,    han 

havde  med  Jens  Bonniche  her  udi  Byen,  gav.  .  .      ID. 
Hans  Kiep,   barneføet  paa  Bogø,  for  han   kræn- 
kede Hans  Sørensens  Pige,  gav 1 D-  Va  Orth 

Annammed  efter  sal.  Poul  Holst,  som  døde  inde 
hos  Magnus  Sønnichsen  og  var  en  fattig  Tjeneste- 
karl,   over    hans  Jordefærds   Bekostning,   Klæder 

solgtes  for  Penninge 37'.,  D. 

Annammed  efter  en  fattig  Tjenestepige  ved  Navn 
Mariane  Kirbs,  som  druknede  sig  selv  udi  Stran- 
den, som  overløb  af  hendes  Klæder,  den  Løn, 
som  Mestermanden  fik,  som  førte  hinder  uden  for 

Byen,  Penninge ID. 

Item  er  funden  et  Stykke  groft  Bomersigh,  er 
holden  Aar  og  Dag  og  ingen  Ejermand  er  kom- 
men dertil,  blev  solgt  for  Penninge 3  D. 

1616. 

Førlov:     Peder  Hansen  Væver,  som  flytter  her  fra  Byen 

og  til  Nykøbing,  gav  Penninge 3  D. 

Baltzer  Langen,   som   flytter  her  ud  af  Byen  og 

til  Næstved,  gav  Penninge 3  D. 

Rasmus   Hjulmand,  som   flytter  herfra   Byen    og 

til  Aastrup,  gav  Penninge 3  D. 

Arveløst  Gods  og  Rømnlngsgods :  Annammed  efter 
sal.  Anne  Erreborg,  som  døde  udi  Magnus  Sønnich- 
sens Boder,  som  overløb  hinder  Husleje  og  Jorde- 
færds Bekostning,  Gods  solgtes  for  Penninge  .  .  2  D. 
Søren  Jude  haver  tvende  Gange  undvigt  og  for- 
sagt sin  Hustru  Judse  Feyller  og  Hustruen 
døde,  blev  skiftet,  hvis  Armod  som  blev  funden 
efter.  Tilkom  kgl.  Majest.,  udaf  huis  der  var. 
Gods,  som  blev  solgt,  og  oppebar  for  Penninge  7  D. 

Sagefald:  19.  Juni  annammed  af  Niels  Nielsen,  den 
danske  Skolemester,  for  han  slog  Bodil  Skrivers 
her  i  Byen  til  Blodvide 3  Rm. 

27.  Juni  annammed  af  Jørgen  Lunde  hjemme  i 
Raunstrup,  for   han   slog   Christen   Lavindsfar  til 

Blodvide 3  Rm. 

21.  Juli  oppebaaret  af  Laurids  Mønbo  Skomager 
hans  Svend,  Jacob,  for  han  slog  Simon  Mad- 
sen af  Lillebrænde 3  Rm. 

1617. 

Førlov:    29.  August  annammed  af  Jørgen  Stenhugger, 

der  flyttede  fra  Stubbekøbing  til  Næstved 3  M. 

27.  September  annammed  af  Ole  Albertsen  i 
Aalstrup,  for  hvis  Gods  han  arvede  efter  hans 
salig   Broder,  Peder  Albertsen,  som   døde   her   i 

Byen  3  M. 

13.  December  annammed  af  Niels  Thue  udi  Næs, 
som  arvede  sin  Broder  Niels  (!)  Thue,  som  boede 
her  i  Byen 3  M. 

Forbrudt  Gods:  6.  Marts  annammed  efter  Eskild  Jør- 
gen, som  boede  her  i  Stubbekøbing  og  disværre 
dræbte  sin  egen  Hustru  og  blev  fredløs  svoren. 
Og  fandtes  efter  hannem  udi  Borgmesters  og 
Raads  Nærværelse  og  Beskrivelse,  og  er  efter 
Vurdering,  som  følger  her: 
Først  adskilligt  gammelt  Jærnfang  vurderet  for . . 

En  Kobberkedel . 

En  Gryde 

En  Lysestage  og  noget  gammelt  Tin 

Linklæder  for 

En  Skindkjortel  og  en  Trøje 

To  gamle  Sengedyner 

Gammelt  Træværk  for 

En  Kværn 

Groft  Salt 

Annammed  udi  Huset  og  udi  en  gammel  Skude, 

der  vitterlig  Gæld  var  afbetalt 16  M. 

Sagefald:  13.  Juli  annammed  af  Samuel  Baadsmand, 
hjemme  til  Nakskov,  for  han  overfaldt  Jacob  Holst 
Borgmester  her 8  M. 

Lejersmaal:  17.  August.  Aftinget  Magnus  Sønnichsen, 
Borger  udi  Stubbekøbing,  udi  vor  gunstige  Lens- 
mands egen  Nærværelse,  for  Lejersmaal  med  Ger- 
trud Rasmusdatter,  hans  Tjenestepige,  gav  25  Rd., 

hvoraf  Byen  fik  Halvparten  og  tilskrives  kgl.  Maj. 

her  (se  S.  148) U'l,  Rd. 

Førlov:     30.  April  annam  med  af  Hans  Hittekræmmer, 

som  flyttede  fra  Stubbekøbing  og  til  Møn  ....  3  M. 

3.    September    oppebaaret    af   Jacob    Mouridsen, 

Hans  Mouridsen,  Mathias  Mouridsen,  hjemme  til 

Lybeck,    og    af    tvende   deres  Søstre,    hjemme    i 

Lånte  Holsten,   som  arvet  efter  deres  sal.  Broder  1  M. 

Anders   Mouridsen,  som  døde  her  i  Byen   ....  15  M. 

1618. 
Førlov:     30.  April  annam  med  af  Hans  Tranne,  hjemme 
i  Morszby,  som  arved  Peder  Schriche,  som  døde 
her  i  Byen 3   Rm. 

3.  Maj   annammed  af   Rasmus  Madsen,   hjemme 
paa  Bogø,  for  hvis  Gods   han   arved   efter   hans 

Broder  Ole  Madsen,  som  døde  her  i  Stubbekøbing  3  M. 

4.  Maj   annammed  af  Niels  Christensen,  hjemme 
til  Slesvig,   som   arved   hans  Broder  Jacob  Holst, 

Borgmester  her  smstds 3  M. 

19.  Maj   annammed   af  Mester  Oødert   Badskær, 

som  flyttede  herfra  til  Nakskov 3  M. 

23.  September   annammed   af   Knud    Rasmussen, 

hjemme  i  Smørum  i  Sjælland,  som  arvede  Knud 

Poulsen  Snedkeri  der  døde  her  i  Stubbekøbing  .  3  M. 

St.   Mikkelsdag    annammed   af   Rasmus   Ebeltoft, 

som  flyttede  her  fra  Stubbekøbing  til  Særslev  .  .  3  M. 

Arvegods:  21.  Marts  annammed  efter  Anne  Mallers, 
som  døde  her  i  Byen  og  ingen  retle  Arvinger 
kom  inden  Aar  og  Dag,  13V2  Mark  2  Sk.,  hvoraf 
Byen  haver  bekommet  Halvparten.  Tilskrives  kgl. 
Majest.  her  1  Rdlr.  21 V2  Sk.  (Daleren  beregnet 
til  80  Sk.) 

Sagefald:  19.  Februar  annammed  af  Peder  Hansen 
Bager,  for  han  slog  Hillebrand  Andersen  Skotte, 
Borger  her 3  M. 

1619.   (Daleren  beregnet  til  84  Sk.) 
Sagefald:     3.  Juli   annammed   af  Hans  Lavindsfar,  for 

han  slog  Vandmølleren  til  Blodvide 3  Rm. 

7.   September    annammed   af   Christen    Pedersen 

Kræmmer,    for    han    slog    Andreas    Kæltring    til 

Blodvide 3  Rtn. 

Lejersmaal:  13.  Maj  aftinget  Hans  Hansen  for  Lejers- 
maal  med  Ellen  Nielsdatter  og  siden  ægtede  hende 
gav    efter    kgl.    Majests.    Brev    halvfemte    Mark 

slette  er V2Rd.32S. 

I  lige  Maade  aftinget  Peder  Hemmingsen  Sko- 
magersvend for  Lejersmaal  med  Doritte  Niels- 
datter og  siden  ægtede  hende  gav  efter  kgl. 
Majests.  Brev  halvfemte  Mark  slette  er 72^^.325. 

Førlov:  9.  Maj  annammed  af  Niels  Munch,  som  flyt- 
tede herfra  og  til  Stege 3  Rm. 

22.  Maj  annammed  af  Christopher  Skrædder  i 
Virke,  som  arvede  hans  Broder  Morten  Peder- 
sen, som  døde  i  Stubbekøbing 3  Rd. 

22.  November  annammed  af  Peder  Lauridsen, 
boende  i  Kippinge,  som  arvede  hans  Søn,  Hans 
Pedersen,  som  døde  i  Stubbekøbing 3  Rd. 

1620. 

Sagefald:  11.  Juli  haver  Hans  Lampe,  Skipper,  her  i 
Byen  givet,  for  han  slog  Hans  Hosbund  Tærsker, 
gav  til  Blodvide 3  Rm. 

Lejersmaal:  15.  Juli  aftinget  Jæppe  Trynne,  for  han 
laa  i  et  ondt  Levnet  med  hans  Tjenestepige  Ludtze 
Jæppesdatter  og  derfor  stod  aabenbar  Skrifte  og 
ægtede  hende,  gav  efter  Recessen  halvfemte  Mark 
slette  er • 4  Rm. 

Førlov:     Ved  Paasketider  annammed  af  Herman  Væver, 

som  flyttede  herfra  og  til  Nykøbing 3  Rm. 

17.  Maj  annammed  af  Anders  Haszling  fra  Ny- 
købing, som  arvede  Johanne  Haars,  der  døde  her 

i  Stubbekøbing 3  Rm. 

27.  Maj    annammet   af   Ole   Jensen   fra    Rauffars, 

som  arvede  Jæppe  Trommedrengs  Kone 3  Rm. 

13.  Juni  annammed  af  Jens  Stieszen  fra  Vording- 
borg, som  arvede  Jens  Foged 3  Rm. 

7.  Oktober  annammet  af  Gunner  Rævs,  som  flyt- 
ter fra  Stubbekøbing  til  Bogø 3  Rm- 

10.    December    annammed    af    Claus   Wenniche, 

som  arvede  Jørgen  Lauridsen 3  Rm. 

1621. 

Lejersmaal:  15.  Maj  aftinget  Ole  Nielsen  for  Lejers- 
maal  med  Bodil  Monsis  og  ikke  han  ægtede 
hende,  og  hans  Formue  ikke  var,  han  kunde 
afstedkomme  hans  Bøder  efter  kgl.  Majests.  For- 
ordning at  udgive,  blev  annammet  af  hans  yderste 

Formue  efter  Tingsvidnes  Lydelse 6  Rd. 

Samme  Dato  annammet  af  Bodil  Monsis,  for  hun 
i  lige  Maade  laa  i  et  ondt  Levnet  med  fornævnte 
Ole  Nielsen 6  Rd. 

Førlov:     23.  Januar  annammet  af  Valentin  Christensen 

fra  Lumby  i  Sjælland,  som  arvede  hans  Fader.  .         3  Rm. 
26.  Marts   annammet  af  Ole  Jensen  fra  Stævns- 
herred,  som   arvede   hans  Søster  Magdalene,  Hr. 

Jenses 3  Rm. 

1.  Maj  annammet  af  Peder  Nielsen,  Skrædder  i 
København,  som  arvet  hans  Broder  Mikkel  Thom- 
sen Skræder 3  Rm. 

9.  Maj  annammet  af  Per  Lauridsen  Soersmark  og 
Rasmus  Lauridsen  i  Nysted  i  Lolland,  som  arved 

deres  Fader  Laurids  Hakkelseskærer 6  Rm. 

14.  Maj   annammet  af  Rasmus  Boding  i  Brarup, 

som  arved  hans  Moder,  Sidsel  Kieps 3  Rm. 

1622. 

Lejersmaal:  9.  Maj  aftinget  Ole  Knudsen  Skomager- 
dreng, tjenende  her  i  Byen,  for  Lejersmaal  med 
Ane  Nielsdatter,  og  var  en  Læredreng  og  havde 

intet  at  bøde,  gav  dog  efter  Formue 4  Rd. 

I  lige  Maade  Ane  Nielsdatter 4  Rd. 

17.  November  aftinget  Maren  Sypige  for  Lejers- 
maal med  N.  N.,  ti  hun  vidste  ikke,  hvem  Fade- 
ren var  og  heller  ingen  kunde  eller  vilde  udlægge, 
gav  dog  af  yderste  Formue 4  Rd. 

Forbrudt  Gods:  14.  September  annammet  efter  Jens 
Pedersen  Væver,  som  for  hans  Forseelse  med 
noget  „Styld"  (dvs.  noget  stjaalet  Gods)  maatte 
forsvære  Landet  og  havde  ikke  videre  Formue 
end  en  Trævævel,  som  blev  vurderet  for  8  slette 
Mark.    Halvparten  er V2Rd.l6Sk. 

Førlov:     11.  Juli   annammet   af   Poul    Pedersen,   som 

flytter  fra  Stubbekøbing  til  Bønnidt 3  M. 

11.  September  annammet  af  Anders  Pedersen 
Væver,  som  flytter  fra  Stubbekøbing  til  Vording- 
borg    3  M. 

2.  Oktober   annammet  af   Maren   Knudsdatter  af 

Stege,  som  arved  hendes  Søster 3  M. 

19.  Oktober  annammet  af  Knud  Andersen  Væver, 
som  flyttede  fra  Stubbekøbing  til  Rødstofte  i 
Sjælland 3  M. 

1623. 

Lejcrsmaal:  10.  Februar  aftinget  Rasmus  Kiep,  Borger 
her  ibidem,  for  Lejersmaal  med  Karen  Nielsdatter, 
gav    efter    kgl.    Majests.    min    naadigste    Herres 

Forordning 12  Rd. 

I  lige  Maade  Karen  Nielsdatter 4  Rd. 

16.  Februar  aftinget  Christen  Lauritsen  Skrædder- 
svend, for  han  udsprang  om  Natten  af  Christen 
Pedersens  Borger  her  ibid.  hans  Vindue,  thi  han 
var  kommen  i  hans  Hus  imod  hans  Minde  og 
fortænkte  hannem  for  hans  Hustru,  hvilket  han 
dog  ikke  kunde  hannem  overbevise,  gav  dog  for 
samme  hans  Forseelse  og  af  hans  yderste  Formue  6  Rd. 

Forlov:     3.  Paaskedag  annammet  af  Rasmus  Klokker, 

som  flytter  fra  Stubbekøbing  til  Woelse 3  M. 

1624. 

Sagefald:  13.  Juli  aftinget  Jæppe  Skrædder  for  hans 
Hustru  for  barhovedet  Gang*).  Og  gav  han  efter 
den  ny  kgl.  Majestæts  Forordning  20  slette  Daler, 
deraf  fik  Byen  Halvparten  og  kgl.  Majestæt  til- 
skrives Halvparten,  som  er 6'/3Rd.l6S. 

7.  September  aftinget  Peder  Jensen,  Borger  i  Stubbe- 
købing, for  Slagsmaal  og  Overlast,  han  gjorde 
imod  Hillebrand  Andersen,  Borger  samme  Steds, 
gav  for  hans  Forseelse   10  Rdl.,   Byen  fik    ....         5  Rdl. 

Forfalden  Gods:  St.  Mikkelsdag  annammet  efter  Ger- 
tridt Boes  Datter,  som  for  hendes  Forseelse  og 
Trolddoms  Bedrift  er  bleven  bortbrændt,  som  var 
hendes   Anpart   udi    et  gammelt    Hus,    20   slette 


*)  Iflg.  kgl.  Forordning  1.  Maj  1624  niaatte  besvangrede  Kvinder,  som 
viste  sig  med  udslaget  Haar  -  Kendetegnet  paa  den  iiberorte  Mø  -,  bode  80 
Mark,  Halvpart  til  Kongen  og  Halvpart  til  Byen. 

Daler,   hvoraf   Byen    har    bekommet    Halvparten, 

som  er  10  slette  Daler,  som  er  udi  Rigspenge  .  .O'/aRd.lbS. 

Arvegods:  St.  Mikkelsdag  annammet  efter  Maren  Apels, 
som  døde  udi  Stubbekøbing.  Og  ingen  Ar- 
vinger havde  efter  sin  Død  og  var  beholden  over 
hendes  Begravelse  4  slette  Mark,  Byen  Halv- 
parten          32  Sk. 

Førlov:    10.  September  annammet  af  Hans  Holst  Skræ- 

der,  som  flytter  fra  Stubbekøbing  til  Stege  ....    3  Rigsm. 
7.  Oktober  annammet  af  Hans  Rasmussen  Smed, 

som  flytter  fra  Stubbekøbing  til  Møn 3  Rigsm. 

Tredie   Paaskedag  annammet  af  Hans    Sørensen 

Holst,  som  flytter  til  København 3  Rigsm. 

1625. 

Sagefald:  12.  April  annammet  af  Morten  Høffuer, 
hjemme  til  Flensborg,  for  han  slog  Johan  Kræmer 
der  sammesteds,  4  slette  Daler,  Byen  og  Kongen 

hver  Halvpart,  2  slette  Daler,  som  er lRd.32Sk. 

Annammet  af  Peder  Kielfører,  Borger  i  Stubbe- 
købing, som  aftinget  for  vor  gunstige  Hr.  Lens- 
mand, velbaarne  Laurids  Grubbe,  for  Slagsmaal, 
han  gjorde  og  anrettede  imod  Hans  Nielsen,  Bor- 
ger ibidem,  til  kgl.  Majestæt  alene 40  Rdl. 

Forbrudt  Gods:  1.  September  annammet  efter  Søren 
Møllers  Hustru,  som  for  Trolddoms  Bedrift  er 
bleven  brændt,  12  slet  Mark 2  Rdl. 

Lejersmaal:  4.  Maj  aftinget  Olle  Otte  Væverdreng  for 
Lejersmaal  og  Mistanke,  han  havde  beganget  med 
Anne  Enevolds  Datter,  som  nu  er  gift,  gav  af 
hans  Formue    6  si.  Dal. 

Førlov:  2.  Juli  annammet  af  Hans  Urtegaardsmand, 
som  flytted  hans  Hustrus  Gods  herfra  og  til  Vor- 
dingborg       3  Rigsm. 

1625.  13.  Oktober  har  Mogens  Davidsen,  Skipper 
paa  kgl.  Majestæts  den  nye  Haderslev  Skude, 
udtaget  hos  mig  (Byfogden)  Pendinge  til  Skibs 
Fetallie   at  købe,  som   er  til  tre  Fjerdinger  Kød. 

1626. 
Rømningsgods:     9.   Januar  er   bleven    vurderet   Hans 
Bosens  og  Bodil  Monsis  Hus  og  Gods,  som  de 

for  Aar  og  Dag  er  frarømt,  han  for  Tyveri  og 
hun  for  Trolddomb  er  sagget  (!)  og  udlagt  blevet. 
Og  er  forhvervet  Dom  over  deres  Boslod  og 
dømt  udi  Kongens  og  Byens  Værn,  og  er  bleven 
til  overs,  der  deres  rigtige  Gæld  var  afbetalt,  30 
slette  Daler,  hvoraf  Byen  fik  Halvparten  (og  Kon- 
gen Halvparten),  som  er 10  Rdl. 

Førlov:   Tredie  Paaskedag  annammet  af  Morten  Pugge, 

som  flytter  fra  Stubbekøbing  til  Gedser 3  Rigsm. 

13.  April  annammet  af  Niels  Paasche,  som  flytter 

fra  Stubbekøbing  til  Lolland 2  Rigsm. 

16.  April  annammet  af  Peder  Terkelsen,  hjemme 

i  Kjallingborg,   som  arvede   efter  Peder  Skræder    3  Rigsm. 

1627. 

Sagefald:  31.  August  aftinget  Giertrid  Melchiors  i 
Stubbekøbing  udi  vor  kære  Lensmands  velbaarne 
Christopher  Urne  hans  Nærværelse  for  Arvesvig, 
hun  beviste  mod  hendes  Mands  Arvinger,  gav 
til  Kongen  og  til  Byen  20  slette  Daler,  Byens  kn- 
part  er 6'/2Rd.  16S 

Lejersmaal:  11.  Juli  aftinget  Didrik  Didriksen,  Skræder- 
svend,  for  Lejersmaal  med  Karen  Lauritsdatter, 
gav  af  yderste  Formue  for  dem  begge  10  slette 
Daler.     Halvpart    3Rdl.32S. 

Blodvide:  12.  September  oppebaaret  af  Poul  Mand, 
Skomagersvend,  for  han  slog  Jakob  Rasmussen, 
Skrædersvend,  gav  til  Blodvide  3  Mark  Curent  er  \^.,  Rd.  12S. 

Førlov:  19.  Juli  oppebaaret  af  Peder  Nielsen,  selvanden, 
hjemme  i  Refsvindinge  i  Fyn,  som  arvede  efter 
Melchior  Christophersen,  som  døde  i  Stubbe- 
købing, gav  6  Mark  Curent,  og 
St.  Michaelsdag  annammet  af  Olle  Smed,  som 
flytter  her  fra  Byen  til  Sønderkirkeby,  3  Mk.  Cu- 
rent, tilsammen  9  Mark  Curent  er lV.,Rd.36S. 

Udgift:  10.  Oktober  er  leveret  Thies  Svart,  hjemme 
til  Staade,  som  havde  kgl.  Majestæts  Kvæg  inde, 
som  han  kom  fra  Pøll  med  og  blev  inddreven 
for  Stubbekøbing  og  behøvede  en  Styrmand  til 
Vordingborg,  V2  Rdl.  til  denne  Styrmand  Jens  Øbo. 

1628. 

Sagefald:  5.  November  er  af  Karine  Jæpesdatter  an- 
nammet for  Lejersmaal  med  Hans  Uthouft  Pendinge         2  Rdl. 

Forbrudt  Oods:  1.  September  er  annammet  i  Virringe 
for  tre  Lam  og  to  Gæs,  som  blev  fra  han  nem  (?) 
tagen  for  Landkøb,  han  havde  gjort  imod  bor- 
gerlig Næring,  blev  vurderet  af  tvende  Borgere, 
nemlig  Poul  Fransen   og  Laurits  Kiep  til 5V2  si- Mk. 

Førlov:  5.  Maj  er  annammet  af  Jakob  Jakobsen,  Sko- 
magersvend i  Nykøbing,  for  hvis  Gods  han  arvede 
efter  hans  salige  Moder,  som  døde  her  i  Stubbe- 
købing     SM.Curent 

1629. 

Sagefald:    17.  Februar  annammet  af  Martin  Kedelfører 
Svend  for  Lejersmaal    han    beganget   haver   med 
Anne  Nielsdatter,  gav  af  sin  yderste  Formue   .  .         4  Rdl. 
Annammet   af  Karine  Jæpesdatter   for  Skældskab 

med  Rasmus  Jyde 10  si.  Mk. 

19.  September  annammet  af  Ane  Hansdatter  for 
Lejersmaal  med  Jakob  Styre,   thi  hendes  Formue 

ikke  var  bedre 2  si.  Dir. 

3.  November  Anne  Nielsdatter  for  Lejersmaal  med 

Martin  Kedelfører,  af  yderste  Formue 3  Rdl. 

Førlov:  St.  Hansdag  annammet  af  Mester  Anders 
Ærøbo,  Sognepræst  i  Vordingborg,  Peder  Ther- 
kelsen, Skriver  paa  Møn,  og  Hans  Therkelsen  i 
Nakskov,  som  arvede  her  efter  salig  Hieronymus 

Therkelsen  (se  S.  148) 9M.Curent 

29.  September  annammet  af  Mikkel  Drukken,  Lau- 
rits Madsen,  Jæppe  Hansen  paa  Møn  og  Hans 
Henriksen  i  Ørsløf,  som  arvede  efter  Oluf  Hansen 
Raads  Hustru 12  Mark 

1630. 
Sagefald:    23.    Marts  annammet   af    Karenne   Jæppes- 

datter  for  Lejersmaal  med  en  Soldat 3  Rdl. 

3.  Juli  annammet  af  Maren  Ottes  for  Lejersmaal 
hun  med  en  Løsgænger  beganget  haver,  gav  af 
hendes  yderste  Formue  4  slette  Daler,  hvoraf 
Byen  fik  Halvparten 2  si.  Dir. 

Førlov:  20.  September  annammet  af  Lisbet  Bundesdatter, 

som  arvede  sin  Søster 3  Rmk. 

22.   December    annammet    af   Claus   Buch,    som 

boede  i  Byen  en  i<ort  Tid 3  Rmk. 

24.  December  annammet  af  Jeppe   Hemmingsen 

i  Egget,  som  arvede  sin  Slægt  Hans  Nielsen     .  .       3  Rmk. 

Blodvide:  10.  December  annammet  af  Hans  Lyches 
Broder,  Jens  Frandsen,  for  Slagsmaal,  han  havde 

beganget  med  sin  Broder 3  Rmk. 

21.   December    annammet    af  Mikkel  Hansen    af 

Ebeltoft  for  Slagsmaal 3  Rmk. 

28.  December  annammet   af  Peder  Andersen   for 
Slagsmaal 3  Rmk. 

1631. 

Lejersmaal:  28.  Juni  annammet  af  Sidsel,  Per  Jydes  for 
Lejersmaal,  hun  med  en  løs  Champan  (d.  e.  Com- 

pan)  beganget  haver,  Byens  Part 12  si.  Dir. 

2.  Maj  annammet  af  Hans  Hansen  for  Lejersmaal, 
han    med    Maren    Pedersdatter    beganget    haver. 

Byens  Part 4'/,  Rdl. 

I    lige  Maade   annammet   af  Maren   Pedersdatter 

for  hendes  Forseelse IV2  R<^1- 

Førlov:   30.  August  annammet  af  Claus  Meiniche,  som 

boede  en  kort  Tid  her  i  Byen 3  Rmk. 

Blodvide:    11.  Juli   annammet  af  Jakob  Rasmussen  for 

Slagsmaal  med  Laurids  Olsen 3  Rmk. 

1632. 

Lejersmaal:  10.  December  annammet  af  Anne  Laurids- 
datter, som  tjente  her  i  Byen,  og  som  blev  be- 
sovet af  Anders  Rasmussen,  Skomagersvend,  gav 

af  hendes  yderste  Formue 2  Daler 

1  lige  Maade  annammet  af  fornævnte  Anders  Ras- 
mussen            3  Rdl. 

Førlov:    7.  Oktober  annammet  af  Hans  Meinche,  som 

flyttede  til  Barth    3  Rmk. 

Blodvide:    20.  Februar  annammet  af  David  Kræmmer 

for  Slagsmaal,  han  beganget  haver 3  Rmk. 

Arv:    16.  Marts  annammet  af  Rasmus  Hansen  i  Magleby, 

som  arvede  sin  Slægt  Oluff  Hansen 3  Rmk. 

24.  April  annammet  af  Hans  Pugesmed   for  Arv 

efter  hans  Hustru  Johanne  Andersdatter 40  si.  Dh". 

26.  September  annammet  efter  en  tysk  Tjenestepige, 
Gertrud  Christensdatter,   som   døde   her  i  Byen  .     2  si.  Dir. 
Desforuden  er  annammet  af  Niels  Jakobsen,  hjemme 
til  Bredsted  i  Lånte  Holsten,  som  arvede  sin  Bro- 
der, Poul  Jakobsen,  gav  af  sin  Arv  en  Sjette-Part  80  si.  Dir. 

1633. 

Lejersmaal:  30.  September  annammet  af  Frans  Hansen 
for  en  løs  Hore,  han  avled  Barn  med,  ved  Navn 
Bodil  Hansdatter 6  Rdl. 

Blodvide:   22.  Marts  annammet  af  Peder  Olsen   Stød, 

som  overfaldt  Poul  Jørgensen 3  si.  Mk. 

8.  November  annammet  af  Jørgen  Didriksen  og 
Johan  Johansen  for  Slagsmaal,  de  med  hverandre 
beganget  haver 6  Rdl. 

Førlov:    10.    Februar  annammet   af   Knud  Smed,   som 

flytter  til  Vordingborg 3  Rmk. 

8.   Oktober   annammet    af     Hermand    Kielsmed, 

som  flytter  her  fra  Byen  til  Nykøbing 3  Rmk. 

2.  November  annammet  af  Rasmus  Hansen  Kiel- 
fører, som  flytter  herfra  til  Sjælland 3  Rmk. 

1634. 

Lejersmaal:  14.  September  annammet  af  Richard  Wil- 
lumsen for  et  Tjenestekvindfolk,  Birgitte  Jeppes- 
datter,  han  besov 3  Rdl. 

I  lige  Maade  af  Birgitte  Jeppesdatter  af  sin  yder- 
ste Formue 1  Rdl. 

Blodvide:  4.  Juli  annammet  af  Bjørn  Jensen  for  Slags- 
maal, han  med  Claus  Rasmussen  begik 72  Rdlmk. 

14.  August   annammet   af  Rasmus  Pedersen    paa 

Bogø  for  Slagsmaal  paa  Jens  Bøtte    1  Rdl. 

10.  September  annammet  af  Hans  Jørgensen  for 
Slagsmaal  paa  Hans  Rasmussen 3  Rdl. 

Førlov:   7.   Oktober  annammet    af   Mikkel    Skomager, 

som  flytter  herfra  Byen 3  Rmk. 

20.   Oktober  annammet   af    Morten  Væver,    som 

flytter  herfra  Byen  og  til  Landebygden 3  Rmk. 

Samme  fornævnte  Aar,   Anno  1634,   2.  Juli, 
er   annammet    Hans  Jørgensens   efterladte    Gods, 

som  han  fra  er  rømt,  efter  at  han  af  velbyrdige 
Landsdommer  er  bleven  tildømt  at  skal  lide  efter 
Recessen  for  Lejrsmaal,  han  anden  Gang  udi  sit 
Ægteskab  med  en  forløben  Hore  ved  Navn  Ger- 
trud Lauridsdatter  begangen  haver.  Hvilken  som 
paa  Kroppen  med  Fængsel  og  Jærn  blev  straffet, 
formedelst  hun  intet  havde  i  andre  Maader  for 
hendes  Forseelse  at  udgive.  Og  er  samme  hans 
Gods  vurderet  bleven  som  efterfølger  af  fire  Bor- 
gere, nemlig  Rasmus  Jensen,  Steffen  Michelsen, 
Morten  Hansen  og  Peder  Nielsen. 

Først 
Adskilligt  smaa  Tin  13  Skaalpund   for   Pendinge     13  Mark 

Et  gammelt  Messingbæger  for 2  Mark 

En  liden  Lysestage  for 24  Sk. 

En  liden  Kobberkedel  for 2  Sk. 

To  Sengedyner  for 8  Daler 

En  Hoveddyne  for 6  Daler 

En  liden  gammel  Pude  for 1  si.  Mk. 

En  Bænkedyne  for 6  Mark 

To  gamle  Hynder  for 272  Mark 

Nok  et  gammelt  Hynde  for 1  si.  Mk. 

Et  Sengested  for 2  Daler. 

En  gammel  Skive  (Bord)  for 4  Mk. 

Et  gammelt  (!)  Slabænk  (!)  for 4  Mk. 

Et  gammelt  Skrin  for 20  Sk. 

Et  Skab  for 2  Dir. 

To  Bænke  for 2  Mark 

Nok  et  Skrin  for 2  Mark 

To  gamle  Lagen  for 2  Mark 

En  gammel  Haspe  for 8  Sk. 

Et  gammelt  Sold  for 8  Sk. 

En  gammel  Ølkande,  god  som 4  Mark 

To  Standertynder  (!)  for 1  Mark 

Sammeledes  efterskrevne  Bøger,  som  af  Skole- 
mester her  sammesteds  ved  Navn  Jakob  Nielsen 
vurderet  blev: 

Postilla  Johannis  Arndt   i  to  Parter  for 6  si.  D  Ir 

To  gamle    Folianter    loanis  Bentii   in   Lucam   et 

Johannem,  sat  for  Pendinge 2  si.  Dir. 

Musculus,  en  gammel  Bog  in  Esaiiam,  for  ...  .    4  si.  Mk 
Lucas  Lossius  in  Eptam.  ad  Roman,  for 3  Mark 

Johannis  Monratus   in  Evangelia  for 37-2  Mark 

Henricus  Bullingerus  de  verae  religionis  capitab.  24  Sk. 

Novum  Testamentum  latinae  excursum 24  Sk. 

Annotationes   compendiaeviae    Viti    Theodori    in 

Novum  Testamentum 1  si.  Mk. 

Herforuden  nogle  andre    smaa,  gamle  Bøger  for 

Pendinge 6  si.  Dir. 

1635. 

Lejersmaai.  7.  September  annammet  af  Karen  Niels- 
datter for  Lejersmaai  med  Hans  Pedersen,  Sko- 
magersvend, af  yderste  Formue 4  Rdl. 

Sagefald:  10.  September  annammet  af  Peiter  Hambor- 
ger, for  han  udstod  med  nogen  Vare  imod  For- 
ordningen           4  Rdl. 

1636. 

Lejersmaai:  12.  August  Richard  Willumsen  for  Lejersmaai 

med  Kirsten  Iversdatter 6  Rdl. 

1  ligeMaade  Kirsten  Iversdatter  for  Lejersmaai  med 

Richard  Willumsen 4  Rdl. 

Sagefald:  24.  November  annammet  af  Peder  Stød, 
Borger  her  ibidem  for  Slagsmaal,  som    han  med 

Rasmus  Smed  i  Veringe  beganget  haver 3  si.  Mk. 

22.  November  er  annammet  af  Oluf  Christensen 

for  Slagsmaal,  han  med  Oluf  Jensen  beganget  haver    3  si.  Mk. 

Førlov:  4.  April  annammet  af  Hans  Pedersen,  som 
flyttede  her  fra  Byen  og  over  til  Lundbygaard  i 
Sjælland    3  si.  Mk. 

Udgift:  22.  Maj  er  givet  Mestermanden  for  at  kagstryge 
Bodil  Hansdatter,  som  imod  kgl.  Majests.  For- 
ordning havde  ladet  sig  besove  tre  Gange  ....    3  si.  Mk. 

1637. 
Lejersmaai:    11.  Februar  annammet  af  Karen   Mikkels- 
datter  for  Lejersmaai  hun  med  Christen  N.  Skræ- 
dersvend,  som   skulde   have   efter   hendes   Beret- 
ning hjemme  i  Holsten  og  herfra  rømte 4  Rdl. 

1638. 
Lejermaal:    7.  September  aftinget  en  Møllerdreng  ved 
Navn   Carsten   Nielsen   for    en   Tjenestepige   ved 


177 

Navn  Karine  Jensdatter,  han  besov,  af  sin  yderste 

Formue 3  Rdl. 

I  lige  Maade  Karine  Jensdatter  efter  hendes  fattige 

Formue 1  Rdl. 

Førlov:  22.  December  er  annammet  af  Hans  Madsen  i 
Vedby  til  Førlov  for  Arv,  han  bekom  efter  sin 
Slægt,  Hans  Lolike,   som  døde  her  i  Byen  ....       y,  Rdl. 

1639. 

Lejersmaal:  18.  November  aftinget  en  Kræmmerdreng 
ved  Navn  Anders  Jensen  for  et  tilforn  besovet 
Kvindfolk  ved  Navn  Anne  Nielsdatter,  han  nu 
havde  ogsaa  besovet,  af  yderste  Formue 2  Rdl. 

Førlov:  27.  Oktober  er  annammet  af  Hans  Spure  udi 
Bisinge  paa  Møn  for  Arv,  han  bekom  efter  sin 
Søn,  Jens  Spure i/>  Rdl. 

1640. 

Førlov:  13.  Januar  er  annammet  af  Engebret  Skræder, 
som  blev  beholdendes  efter  hans  salige  Hustru, 
Inger  Rasmusdatter,  som  ingen  Arvinger  havde 
her  udi  Riget  eller  sig  indgav  nogen  Arve  (!)  inden 
Aar  og  Dag 2  Dir. 

Sagefald:  1.  April  er  annammet  af  Lisbeth  Jydes,  Bor- 
gerske her  i  Byen,  paa  hendes  Søn,  Knud  Ras- 
mussens, Vegne  for  Slagsmaal,  han  gjorde  imod 
Rasmus    Beske,   forrige    Latin    Skolemester  her  i 

Byen 'j,  Rdl. 

14.  April  er  annammet  af  Mads  Fichmand  Bou- 
mand   i  Thostrup  for  noget   lidet  Landkøb,   han 

gjorde 1  Rdl. 

18.  April  er  annammet  af  en  lybsk  Mand  ved 
Navn  Peiter  Johansen  til  Forseelse  for  tre  Gæs, 
han  tog  af  Borgernes,  til  kgl.  Majestæt 4  Rdl. 

1649. 
Den  18.  Aprilisda  haver  jeg  underskrevne  med  velvise 
Borgmester  og  Raad  paa  Rettens  Vegne  været  udi 
sal.  afg.  Knud  Pedersøn,  forrige  Byfogeds  Bo  her 
udi  Stubbekøbing  anl.  Skifte.  Da  som  aldelis 
ingen  Designation  efter  den  sal.  Mand  fandtes, 
paa   hvis  han   kunde    have   oppebaaret   paa    kgl. 

12 

Majests.  Vegne  udi  forløbne  to  Aar,  hvorefter  noget 
specialvis  herudi  kunde  anmeldes,  hvorfor  Kredi- 
torerne haver  enhver  af  Qvota  afstaaet  og  er  udi 

saa  Maade  deputerit  til  kgl.  Majestæt 21  si.  Dir. 

Den  19.  November  haver  jeg  underskrevne  paa  kgl. 
Majests.  Vegne  annammet  udaf  Peder  Hansen 
Bremer,  Borger  ibidem,  paa  sin  Farsøster  Jæsze 
Rasmusdatter,  Borgerske  til  Rostock,  hendes  Vegne, 
af  den  sidste  Penge,  hvis  Arve  efter  hinders  af- 
gagne  Søster,  Lisbeth  Rasmusdatter,  her  ibidem 
kunde  loddis 20  si.  Dir. 

1650. 
Den  25.  Februar  annammet  af  Fredrik  Giinther  i  Førlov         3  Ort 
21.  Maj  annammet  af  Enevold  Pedersen  Kiep  for 

Blodvide • 3  Rigsmk. 

6.  September  annammet  af  Mikkel  Lauridsen  til 

Førlov 3  Rigsort 

29.  September   annammet   af   Mikkel    Murmester 

til  Førlov 3  Rigsort 

1 7.  Oktbr.  annammet  af  Peder  Tiidsøn  for  Lejermaal         2  Rdl. 

Den  14.  November  har  jeg  underskrevne 
paa  kgl.  Majestæts  Vegne  været  udi  Hans  Orøds- 
haffs  Hus,  Væver  og  Borger  her  udi  Stubbekø- 
bing, eftersom  han  var  bortrømt  for  Tyveri  og 
derfore  hans  Boeslod  at  være  forfalden  til  Kon- 
gen og  Byen.  Og  da  udi  tvende  Borgeres  Peder 
Jensøn  og  Jørgen  Nielssøn  samt  Hans  Jakobsøn 
Byskriver  deres  Nærværelse  er  registreret  og  vur- 
deret Bo  og  Boskab,  som  følger: 

Først  Huset  vurderet  for 28  si.  Dir. 

En  hvid  Hampevaars  Sengedyne  sat  for 3  si.  Dir. 

En  Hoveddyne  for 3  Mark 

En  Pude  med  Vaar  paa  for 1  Daler 

Et  grønt  Sengeklæde  for 3  Mark 

To  Blaargarns  Lagener  for 1   Rdlr. 

Et  gammelt  Sengested  med  Fodskammel  fore  .  ,       3  Mark 

Et  lidet  rødt  Skrin 2  Mark 

Nok  et  andet  lidet  Skrin 1  Mark 

En  liden  Fyrrebænk 4  Sk. 

Et  lidet  Tinfad,   en  do.  Tintallerken   og  en  liden 
gammel  Lysestage tilsammen       2  Mark 

En  liden  Messingkedel 2  Mark 

Fire  Egestolper 1  Daler 

Fem  Fyrrefjæl   2  Mk.  12  S. 

En  gammel  Træweffuel 6  Mk. 

Tilsammen  ...  40  Daler. 
Af  forskrevne  Summa  aftages  Kvindens  Part, 
bliver  igen   hans  Hovedlod  til  kgl.  Majestæt  og 
Byen  forfalden 20  si.  Dl. 

1651. 
Den  27.  Mai  er  annammet  udi  Rasmus  Pedersens  Bo 
efter  Bortrømmelse  formedelst  Manddrab,  han 
havde  beganget,  og  efter  rigtig  Overlag  til  Gæl- 
dens Betaling  kunde  ikke  videre  tilkommes  udi 
Boet  paa  Hs.  Majestæts  Vegne  end  som  Penge. .  2Rdl.2Mk. 
Den  27.  Maj  haver  jeg  underskrevne  paa  kgl.  Majest.s 
Vegne  været  udi  Rasmus  Pederssøn,  Borger  her 
i  Stubbekøbing,  hans  efterladte  Bo,  eftersom  han 
desværre  af  ulykkelig  Hændelse  ihjelskudt  haver 
Enevold  Pedersen  og  er  for  Manddrab  bortrømt. 
Er  derfor  Boet  straks  ved  tuende  Borgere  nemlig 
Laurids  Pederssøn  og  Rasmus  Jenssøn  deres  Over- 
værelse registreret,  siden  ogsaa  er  vurderet  d.  18. 
Oktober  næstefter  ved  fire  Borgere,  nemlig  Ras- 
mus Brysting,  Jørgen  Nielssøn  og  de  fornævnte 
tuende  Mænd,  som  efterfølger: 

Først  er  Huset  vurderet  for 130  Dir. 

En  blaa  randet  Underdyne 3  Dir. 

En  hvid  Vaars  Overdyne   2  Dir. 

En  hvid  Vaars  Hoveddyne 3  Mark 

Et  Par  Blaargarns  Lagener 2  Mark 

En  Dækkedyne 10  Mark 

Nok  en  hvid  Underdyne 3  Dir. 

Nok  en  hvid  Vaars  Overdyne 3  Dir. 

En  Pude  med  ingen  Vaar  paa 2  Mark 

En  Kiedelskrog 24  Sk. 

En  gammel  Bænkedyne  med  Skind  under.  ...         24  Sk. 

En  anden  gammel  Bænkedyne 24  Sk. 

Et  gammelt  Hynde 8  Sk. 

En  gammel  Fyrreskive  med  Skuffeledike 2  si.  Dir. 

En  Kværn 2  sl.-Dlr. 

Et  Kar 1  Mark 

12* 

To  Tinkander 1  si.  Dir. 

En  Tinpotte 2  Mark 

To  smaa  Tinfade  og  Tinkogsken,  vog   10  Pd.  10  Mark 

En  Tøndekedel,  vog  2  Lpd.  2  Pd 2  Dir.  1  M. 

En  Messingkedel 3  Mark 

En  liden  Kobberkedel   2  Mark 

Et  lidet  Skrin 1  Mark 

To  Bænke  med  Fodskammel  6  Mark 

En  Kobberpande 24  Sk. 

To  Stander  Tønder 1   Mark 

Et  Trug 1  Mark 

En  Stol 12  Sk. 

Summa  170  Dir.  si. 

Af  forskrevne  Oods.s  Summa  og  Formue  er  først  al 
vitterlig  Gæld,  som  i  Boet  fandtes  anslagen  efter  rigtige 
Haandskrifters  og  Regnskabers  Lydelse: 

Først  til  Hans  Olssøn  Stang  her  ibid.  Børnepenge 
og  fuldkommen  Gælds  Afsat  for 72D.2M.sl. 

Laurids  Pedersen  Mønbo,  Borgmester  her  ibid. 

og  fuldkommen  Gæld   7  Dir.  si. 

Siden  til  efterskrevne  efter  Advenant  og  Af- 
regning  paa   hver  Dalers  Krav  8  Sk.    Nemlig  til 

Peder  Olufsen  af  Meelse  Penge 10  Dir.  si. 

Claus  Breedtfelt  af  Lybeck  2  D.sl.2M. 

Jørgen  Kusk  ibid 10  D.  2  M. 

Hans  Fischer  ibid 5  Dir. 

Rasmus  Bertelsen 9  Dl.  2  M. 

Oluf  Hansen  Piil 6  Dl.  3  M. 

Laurits  Hansen  i  Bregninge QD\.2'ij  M. 

Niels  Pedersen  Kiep 3  Dir. 

Peder  Pedersen  af  Morsby 7  Dir. 

Niels  Pedersen  ibid 7  Dir. 

Hr.  Jesper  her  ibid 5  Dl.  6  Sk. 

Mester  Jakob  Badskær 7  Dl.  4  Sk. 

V^urderingsmændene  for  deres  Umage 2  Mark 

Her  foruden  tilkom  Byen  og  Kongen 7  Dir.  si. 

1651  d.    15.  Oktober   er   annammet  af   Niels   Nielsen 

Bønn  til  Førlov 3  Rigsort 

1652  d.   29.  Januar  er   annammet   af  Rasmus    Hansen 

Mønbo  til  Førlov  3  Rigsort 

Den.  3.  Marts  er  annammet  af  Hans  Grødhaffs  efter- 

ladte  Boeslod,   eftersom   han   er  bortrømt  forme- 
delst Tyvssag  hannem  er  tillagt 6V2  R- 1  M. 

Med  1652  standser  Byfogedregnskaberne  for  os,  men  ved 
et  mærkeligt  Skæbnens  Lune  dukker  der  netop  ved  denne  Tid 
en  ny  Kilde  op  til  Byens  indre  Historie,  nemlig  Kirkebøgerne. 
Af  den  ældste  af  disse,  som  er  bleven  bevaret,  giver  vi  i  Uddrag 
en  Række  Oplysninger  i  Fortsættelse  af  Byfogedregnskaberne: 

1647.  21.  Marts  om  Natten  blev  Rasmus  Lisze  ihjelslagen. 

13.  April  blev  Ane  Spillemands  brændt,  efter  at  hun  tvende 
Gange  tilforn  den  Dag  var  pint  og  bekendte  intet. 

1648.  7.  Februar   døde   Sr.  Hans  Moritssøn,    Raadmand  og   kgl. 

Majests.  Tolder. 
164Q.    Fem  Mænd  ere  druknede  i  dette  Aar,  nemlig  Christen  La- 
vindsfar,   Anders   Koch,    Hans   Tysk,   Hans   Frost  senior 
(7.  Februar)  og  Hans  Frost  junior. 
1 650.   27.  Mai  blev  Peder  Kieps  Søn,  Enevold,  ihjelslagen.  (Se  Byfgrg.) 
1656.   8.  Marts  faldt  der  et  Træ   paa  Laurids  Skrædder  i  Nørre- 
gade og  slog  ham  ihjel. 

11.  Marts  druknede  Niels  Goutter,  Povl  Mand  og  Johan 
Rasmussen,  som  tjente  Borgmester,  noget  ud  for  Dragør. 

1658.    29.  Maj  en  Svensk  er  af  kgl.  Majests.  Rytter  ihjelslagen. 
24.  Juni  blev  en  Rytter  ihjelslagen. 

12.  September  døde  Laurids  N.,  som  Stykket  slog  ihjel. 
1660.    13.  Januar  døde  Hans  Otte,  som  blev  skudt. 

16.  April  døde  den  Dannekvinde  Hanna  Borgmesters. 
27.  Juni  druknede  Ole  Suartis  Søn,  Ole,  i  Eishavn. 
1.  Juni  blev  Freden  udblæst  i  Stubbekøbing. 
1662.    14.  Maj  døde  Christen  Skammelsøns  Datter  og  Grevindens 

Barn. 
1671.    23.  August  døde  Vilum  Midelltons  Barn. 
1674.   27.  August   blev  Johanne  Christendatters   Piges   Barn   be- 
gravet, som  hun  fødte  til  Jørgen  Kresings  og  straks  efter 
aflivede. 

14.  September  blev  en  gammel  Mand  begraven  ved  Johan 
Bucher,  som  blev  død  til  Peder  Gregersens,  som  var 
kommen  fra  den  Mark  Brandenburg  af  en  Stad  Schøti- 
feld,  som  var  affordret  efter  kgl.  Breve  at  samle  til  Hjælp 
til  en  Luthersk  Kirke  der  sammesteds. 

1679.  23.  Oktober  blev  Laurids  Stodderkonge  begraven. 

1680.  24.  November  „begraffuit  en  solffdatt  Ved  naffn  Hans  lian- 

sen,  sagdes  at  haffue  Verit  Vnder  officerer  udi  Obrist 
Møllers  Regimente,  var  en  jyde,  hafde  ingen  Middel,  laa 
til  Hans  Kleynsmids,  komb  i  de  fattiges  Jord,  fri  men 
gandsche  nøgen  og  blott  uden  een  Maattes  Svøbb  offuer 
hans  halffue  legeme  den  nederste  Parten  og  fødderne 
gandsche  nøgen  og  vederstyggeligen,  saa  Gud  betale 
dem  tilsammen,  der  røvit  ham  gandsche  schiorten  og 
begrave " 

1681.  15.  April  blev  en  fattig  Mand,  kom  fra  Bogø,  havde  ellers 

hjemme  i  Borringholm,  ved  Navn  Klaus  Hansen,  be- 
graven  i  Fattigjord;  blev  givet  for  de  to  smaa  Klokker 
af  Hr.  Maurids  paa  Bogø  12  Skilling,  som  Jørgen  Mathie- 
sen ved  David  Klokker  blev  leveret,  men  siden  hen- 
baaret  igen  til  Anne  Laurids  Mathiesens  10  Skil.,  de  2 
rappet  David  til  sig. 
31.  Juli  begravet  Christen  Nielsen  Hattemager,  kom  hjem 
fra  Sverige,  døde  imellem  »Bygeøen"  paa  Skibboden. 

1682.  26.  April   begravet  en   gammel   „Tickemand"    her  kom  til 

Byen  at  tigge,  var  fød  i  Fyn,  men  i  fyrretyve  Aar  havde 
boet  i  Meckelborg,  han  var  100  Aar  paa  to  nær,  i  de 
Fattiges  Jord. 

1683.  16.  Juli   afgik   Hr.  Peder  Jespersen   Engberg  ved  Døden   i 

det  Fyrværk,  der  sprang  i  København  (nemlig  da  La- 
boratoriet paa  Christianshavn  16.  Juni  —  ikke  Juli  — 
wopfløj"  d.  V.  s.  sprang  i  Luften,  hvorved  10  Mennesker 
blev  dræbt  eller  fik  „ubodelig  Skade").  Hans  Legeme 
blev  helt  og  holden  og  begravet  i  København  ved  Chri- 
stianshavn Kirkemur  meget  hæderligen.  Han  var  fød  her 
i  Byen  22.  Oktober  1666.  Hans  Fader  var  Sognepræst 
ved  Stedet  og  Provst  i  Nørre-Herred,  min  sal.  Formand 
Hr.  Jesper  Jespersen  Engberg,  hans  Moder  Karen  Søf- 
rensdatter,  nu  min  Hustru,  meget  sørgelig  for  hans  hastig 
og  uformodelig  Død.  Hans  Broder,  Landdommer  v.  Eng- 
berg, tog  ham  fra  os  og  ville  forfremme  ham  i  en  god 
Intention  til  dette  Værk  at  lære. 
1689.  8.  Januar  begravet  Hans  Hansen  Hiinemøder  Klokkestøber 
(se  S.  85)  i  sin  Alders  47  Aar  7  Maaneder  og  4  Dage. 


XII. 

Stubbekøbings  Historie 

fra  omtr.   1700. 

Ved  kgl.  Resolution  af  28.  Januar  1682  blev  Borgmester  og 
Raad  afskaffet  i  Stubbekøbing. 

Der  foreligger  ikke  noget  om,  hvad  der  har  bestemt  Rege- 
ringen til  dette  Skridt.  Men  der  kan  vel  næppe  være  Tvivl  om, 
at  det  er  dens  Tilbagegang,  dens  Fattigdom  og  Ringhed  efter  de 
ulykkelige  Krige,  der  har  bragt  Regeringen  til  næsten  at  slette  den 
af  Købstædernes  Tal,  -  Landet  havde  Købstæder  nok,  og  smaa 
og  fattige  var  de  næsten  alle.  Og  dens  Ringhed  og  Fattigdom 
har  været  saa  iøjnefaldende,  at  man  end  ikke  har  fundet  det 
nødvendigt  at  afvente  den  i  1682  nedsatte  Kommissions  mulige 
Overvejelse. 

Det  kunde  nu  næsten  se  ud  til,  at  man  ønskede  at  benytte 
Byens  aabenbare  Svækkelse  til  ganske  at  gøre  det  af  med  den. 
Hensynet  til  den  stadig  som  Dronningens  Enkesæde  mere  begun- 
stigede Naboby,  Nykøbing,  har  mulig  heller  ikke  været  uden  Be- 
tydning. 1  den  samme  kgl.  Resolution,  der  berøver  Stubbekøbing 
dens  Selvstyre,  hvor  smaat  det  end  kunde  være,  og  lægger  den 
ind  under  en  kgl.  Byfoged,  forbydes  det  samtidig  dens  Borgere 
at  drive  Handel  paa  Udlandet.  Med  andre  Ord,  den  eneste 
naturlige  Fordel  Stubbekøbing  havde,  dens  Beliggenhed  ved  et 
dybt,  sejlbart  og  let  tilgængeligt  Sund,  det  eneste,  der  gjorde 
Byens  Opkomst  mulig  for  Fremtiden,  blev  nu  ved  et  Magtbud  fra 
oven  berøvet  den. 

Inden  vi  gaar  over  til  at  skildre  Byens  Skæbne  i  de  to  Aar- 
hundreder,  som  ligger  for  os,  vil  det  være  naturligt  at  benytte 
det  foreliggende  fortrinlige  Stof  og  give  et  Billede  af  dens  øko- 
nomiske Tilstand  i  Aaret  1700  og  kort  forinden. 

1  Almindelighed  stod  det  ilde  til  paa  Falsterland.  I  flere 
Aar,  særlig  1681-83  havde  der  været  „stor  Misvækst",  og  ,;Kvæg 

Byens 
Tilstand 


Og  Bæster  bortdøde  i  mangfoldige  Tal".  Den  Smule  Korn,  der 
kom  op,  fik  ikke  Lov  til  at  udvikle  sig,  men  »blev  nedtraadt  og 
opædt  af  Vildtet,  af  Dyr  og  Vildgæs,  som  fandtes  i  utrolig  Mængde". 
Desuden  var  der  „stor  Svaghed  iblandt  Mandskabet,  at  de  bedste 
Mænd  nu  i  nogle  Aars  Tid  udi  Hobetal  er  hendøde". 

Paa  Baggrund  af  denne  almindelige  Udtalelse  virker  Op- 
lysningerne i  nedenstaaende  Lister  med  større  Styrke.  Grund- 
taksten  af  1682,  der  blev  paabudt  som  Afløser  af  den  gamle 
Matrikel-  og  Saltskat  ved  den  samme  Købstadsforordning  af  28. 
Januar,  der  greb  saa  stærkt  ind  Stubbekøbings  Udvikling,  viser  os 
dens  Ejendommes  Værdi,  „eftersom  de  laa  belejlig  til  Næring  og 
Brug".  De  ansattes  til  Grundskat  med  Vs  af  det,  »de  med  Billig- 
hed kunde  vurderes  for",  hvoraf  der  skulde  svares  5  Vo-  Den 
derefter  følgende  Kopskats-  og  Konsumptionsliste  for  16QQ  og 
1700  lærer  os  hver  enkelt  Familie  at  kende,  dens  Næring  og 
Formuesforhold  og  dens  Medlemmers  og  Tyendes  Tal. 


Grundtakst  af  25.  Juni  1682. 


Biugninger  och 
Grunde 


Summa 


W  estergade. 
Søffren   Frandtzeus  Gaard   hånd   Iboer,  dends 
biugt  bcstaar  wdj  Ihrei  Enchelde  Muurfag  Och 
17'/a  Leerfag  med  straa  tag  offuer  Alt,   tilsam- 
men 20'/,  fagh 

taxeris  for. . . 
Grunden. . . 

Hans  Michelszens  huns  som  staar  Øde  och 
ubeboed,    med   Klinede  Vegge  och    straa   tag 

offuer  Alt,  tilsammen  7  fag 

taxeret  for . . . 
grunden . . . 

Fen  Øde  huuspladtz  tilhørrende  Byen,  Kaidis 
hans  Madt/.ens  pladtz,  hafuer  standen  Øde 
offr.  20  Aarsz  tid,  Er  18  Allen  lang,  och  21 
Allen  breed,  Eragted  for 

Een  Øde  boede  pladtz,  tilhørrende  Anna  SI. 
Christen  hattemagers,  haffuer  standen  Øde  En 
24  Aarsz  tid,  er  18  allen  lang  och  15  Allen 
bred,  Eragtes  for 


33  Rd.  2  M. 
6  Rd.  4  M. 


8  Rd. 
1  Rd. 


40  Rd. 


10  Rd. 


5  M. 


1  Rd.  4  M. 

Een  Øde  boede  Pladtz,  tilhørrende  CarsteJi 
hillebrandszen,  haffuer  standen  Øde  en  24 
Aarsz  tid,  er  18  Allen  lang,  Och  15  Allen 
breed,  Eragtis  for 

Een  Øde  gaards  pladtz,  Kaidis  Svanne  pladt- 
zen.  Som  Carsten  liillebrandtzen  tiihørrer, 
Eragtis  for 

Margrethe  SI.  Lieut.  Etich  bruuns  gaard,  Som 
bestaaer  wdj  7  Enchelde  Miiurfag  med  stein 
tagh  Saa  och  24  Leerfag  och  Klinede  Vegge» 
med  siraa  tagh,  Som  er  tilsammen  31   Fag. 

Taxeret  for. . . 
Grunden. . . 

Anna  SI.  Christen  hattemagers  hiiusz,  Jens 
Jycde  Iboer,  gamell  Biugningh,  bestaar  udj  En- 
chelde Muurfagh,  thou  Fagh  med  steen  tag 
Och  3  fag  med  Klinede  Vegge  och  Straatag, 
Er  tilsammen  5  fagh 

taxeret  for. . . 
Grunden . . . 

Anna  Salig  Ciiristen  hattemagers  gaard  hun 
Iboer,  dendlz  biugt  bestaar  udj  4  Enchelde 
Muurfag  til  Gaden,  Och  20'/2  Lcerfagh  i  gaar- 
den,  huoraf  de  9  fagh  paa  Stuehuset  er  med 
Steen  tagh,  Och  de  IS'/g  fag,  med  straatag.  Er 
tilsammen  24'/,  fag 

Taxeret  for. . . 
Grunden . . . 

Sidtzel  Mortensz  huusz,  Laurids  Søffrensen  Iboer, 
med  Klinede  Vegge  och  straatag,  tilsammen 
5  fag. 

Taxeret  for . . . 
Grunden . . . 

Sophia  SI.  herr  Jørgenz  Lille  liafve,  kaldiiz 
Gri^ze  hafuen,  Eragtes  for 

Sophia  SI.  herr  Jørgensz  Gaard  hun  Iboer, 
dendtz  Biugh  bestaar  udj  17  Enchelde  Muur- 
fagh, med  Steen  tag  och  38  Leerfagh,  Och  med 
steentagh  er  tilsammen  55  fagh. 

Taxeret  for. . . 
grunden. . . 


Biugninger  och 
Grunde 


Summa 


1  Rd.  4  M. 


8  Rd.  2  Al. 


83  r^d.  2  M. 
16  Rd.  4  M. 


100  Rd. 


6  Rd.  1  M.  8  Sk. 
1  Rd.  1  M.  8  Sk. 


)  7  Rd.  3  M. 
) 


45  Rd.  5  M. 
9  Rd.  1  M. 


4  Rd.  1  M. 
5  M. 


j      55  Rd. 


5  Rd. 


1   Rd.  4  M. 


133  Rd. 
26  Rd. 


M. 


160  Ri 

Biugninger  och 
Grunde 


Summa 


Hendrich  hattemagers  gaard,  hånd  Iboer_dentz 

biugt   bestaar   udj   2    Enchelde   Muurfag   med 

Steen  tagh  Och  13  Leerfag,  de  2  fagh  er  steen 

tagh,  og  de  11  straa  tagh  er  tilsammen  15  gi. 

fag  hus. 

Taxeret  for. . . 

grunden . . . 

Een  Ode  Gaardtzplads  Hans  Woelsen  tilhor- 
rende,  Kaldisz  Raszmus  Jeppeszens  plads,  haf- 
fuer  standet  Øde  paa  2  Aarsz  tid.  Er  udj 
Lengden  18  allen,  och  udj  Breeden  21  Allen, 
Eragtisz  for 

Sophia  SI.  Her  Jørgens  huns,  Morten  Ras- 
muszen Jboer,  dcnds  biugt  bestaar  udj  Muure- 
fagh,  2  fagh  med  steen  tagh,  och  4  fagh  med 
straa  tag,  er  tilsammen  6  fagh. 

Taxertt  for. .  . 
grunden . . . 

Niels  Jenszen  pilsmids  gaard  hånd  Jboer,  dends 
biugt   bestaar  udj  Leerfag  och  Klinede  Vegge, 

6  fagh  med  steen  tagh,  och  6Va  fag  med  straa 
tagh.  Er  tilsammen  12'/,  fag. 

Taxeret  for. .  . 
Grunden.  . . 

Sophia  Si.  Herr  lørgens  gaard,  Bendt  pedersen 
Jboer,  dends  biugt  bestaar  udj  Enchelde  Muur 
fagh,  2  fag  med  steen  tagh,  Och  15  Leerfagh, 
med  8  fag  steen  tagh,  och  7  fag  straa  tag,  er 
tilsammen  17  fagh. 

Taxeret  for. . . 
grunden . . . 

Pouel   lenszens  gaard   hånd  Jboer,  bestaar  udj 

7  Enchelde  Muurefagh,  till  gaden,  med  steen 
tagh  Och  tholff  leetfag  i  gaarden,  de  Otte  fag 
med  Steen  tagh,  Och  de  4  fagh  med  straa 
tagh,  Er  tilsammen  19  fagh. 

Taxeret  for.  . . 
grunden . . . 

Laurjds  Nielszens  huns  hånd  Jboer,  dendtz 
Biugt  bestaar  udj  Klinede  Vegge  och  straa  tagh 
tilsammen  8';,  fag. 

Taxeret  f or . . . 
Grunden . . . 


20  Rd.  5  M. 
4  Rd.  1  M. 


8  Rd.  2  M. 
1  Rd.  4  M. 


16  Rd.  4  M. 
3  Rd.  2  M. 


25  Rd. 
5  Rd. 


40  Rd.  5  M. 
8  Rd.  1  M. 


14  Rd. 
2  Rd. 


1  M. 
5  M. 


25  Rd. 


2Rd.5.M.8S. 


10  Rd. 


20  Rd. 


30  Rd. 


49  Rd. 


17  Rd. 

lieder  Clauszens  liiisz  liand  Iboer,  Er  Itt  Muur- 

fag   til   gaden,  Och   4  Leerfagh  i  gaarden,   Er  [ 

half  Steen  tagh  och  half  straa  tagli  tilsammen  j 

5  fagh 

taxeret  for. . .  ! 

grunden . . . 

Hans  Pederszen  Schomagers  gaard,  hånd  Jboer, 
dcnds  Biugt  bestaar  Vdj  1',  Enchel  Muur- 
fagh  och  32  Leerfagh  huor  af  de  15  fagh  er 
med  Steen  tagh  Och  de  I8V2  fag  nied  straa 
tag,  er  tilsammen  33',...  fag- 

Taxeret  for. . . 
grunden . . . 

En  Ode  gaards  pladtz,  Margrette  Borge:  til- 
hørrer, Kaldisz  Frandtz  Sprcchelsz  pladtz,  Som 
hafuer  standen  Øde  Siden  Suenschens  tid.  Er- 
agles  for 

En  Øde  huusz  pladtz,  Margrette  Borge:  til- 
hørrer, Kaldisz  Oluff  oelsz  Pladtz,  Som  hafuer 
standen  Øde  Sjden  Suenschens  tid,  er  18  Allen 
langh  och  18  Allen  bred,  Eragtis  for 

Herr  Jacob  Lauridtzens  Gaard,  Som  lens  han- 
sen Thierrebye  Smed  Iboede,  bestaar  udj  2'/2 
Enchelde  .Muurfag  med  steen  tagh,  Och  8te 
Leerfagh  de  2  med  steen  tag,  och  de  6  med 
straatagli,  lilsammcnsz  er  10'/..  fagh. 

Taxeret  for. . . 
grunden . . . 

Jørgen  hansen  Smids  gaard,  hånd  Jboer,  dends 
biugt  bestaar  udj  5  Enchelde  Muurfag  med 
Steen  tagh,  Och  I31/2  Leer  fagh,  huor  af  de 
6'/,  fag  er  med  steen  tagh,  och  6  fag  med 
straa  tag.  Er  tilsanimen  IS'/j  fagh. 

Taxeret  for.  . . 
grunden . . . 

Margrette  Borge :  hans  Andersens  gaard,  Hansz 
Kleinsmed  Jboer,  dendtz  biugt  bestaar  udj  thou 
Enchelde  Muurfag  til  Gaden  med  steen  tagh, 
Och  6  Leerfag,  de  thou  med  steen  tagh,  och 
4  fagh  med  Straa  tagh.  Er  tilsammen  8  Fagh. 

Taxeret  for. . . 
Grunden . . . 


B lugninger  och 
Grunde 


Summa 


7Rd.3M.13'/,S. 
IRd.SM.  3% S. 


36Rd.lM.lV3  S. 
7Rd.lM.673  S, 


23  Rd.  2  M. 
4  Rd.  4  M. 


27  Rd.  8  Sk. 
5  Rd.  2  M.  8  Sk. 


12';, 
27, 


Rd. 
Rd. 


iQRd.lM.lS. 


}43Rd.2M.8S. 


31/,  rw.  12  S. 


5  M. 


)      28  Rd. 


\     32'  ,  Rd. 


15  Rd. 

Biugninger  och 
Grunde 


Summa 


Peder  Nielsen  Schriche  och  Anders  Rasmu- 
szens gaard,  Som  fors.  Anders  Rasmuszen  J boer, 
dendlz  Biugt  bestaar  udj  10  Enchelde  Muur- 
fag,  med  Steen  tagh,  Och  25  Leerfagh,  huor 
af  de  14  fagh  er  med  steen  tagh,  och  de  11 
fag  med  straa  tagh,  Er  tilsammen  35  fag. 

Taxeret  for. . . 
grunden , . . 

En  Øde  huusz  pladtz,  tilhørrer  Byen,  hafuer 
standen  Øde  Een  20  Aars  tid,  og  ingen  bruger 
eller  hafuer  nogen  Nøtte  deraf  i  Ringeste  Maa- 
der,  er  15  Allen  bred  Och  12  Allen  lang, 
Eragtis  for 

Hans  lisis  ode  huus  pladtz,  Veret  Øde  mange 
Aar,  och  ingen  bruger  eller  i  Ringeste  Maader 
hafuer  hafft  nødte  der  aff  er  15  Allen  breed, 
och  12  Allen  lang.  Eragtes  for 

Christian  Thommesens  gaard  hånd  Jboer, 
dendtz  biugt  bestaar  udj  l'/s  Muurfagh  med 
Steen  tagh  och  16'/j  Leerfag  med  straa  tag  til- 
sammen 18  fagh. 

Taxeret  for.  . . 
grunden . . . 

Effterschrefne  I^ladtzer  hafuer  standen  Øde  Si- 
den Suenschens  Tid: 

Huus  Pladtzer: 
Sophia  her  Jørgens  Øde  huusz  pladts,  Kaldisz 
Kattens  plads   er  18  Allen   lang  och  18  Allen 
bred,  Eragtis  for 

Anders  Kruchous  øde  plads  Kaidis  pouel  Mands 
plads  er  15  Allen  bred  och  18  Allen  lang, 
Eragtis  for 

Sophie  her  Jørgens  gaards  plads,  Kaidis  Nielsz 
Smids  Pladtz,  er  36  Allen  breed  och  18  Allen  i' 
langh,  Eragtis  for !| 

Margrette  Borg: s  huus  Peder  Thiesz  Jboer,  er 
med  Leeifagh  och  Straa  tag  tilsammen  5  fag. 

Taxeret  for. . . 
grunden . . . 


88  Rd.  -l'/j  M. 
17  Rd.  vf,  M. 


25  Rd. 
5  Rd. 


4  Rd.  1   M. 
5  M. 


106  Rd.  3M. 


5  M. 


5  M 


)      . 


30  Rd. 


1  Rd.  4  M. 


1  Rd.  3  M. 


2'/,  Rd. 


Rd. 

Biugninger  och 
Grunde 


Summa 


8  Rd. 
1  Rd. 


2  M. 
4  M. 


18  Rd.  2  M. 
3  Rd.  4  M. 


5  Rd.  5  M. 
1   Rd.  1  M. 


Jacob  hanson  Montroses  huus  Jens  Smid  Jboer 
bestaar  iidj  Leerfag  och  straa  tag  tilsammen 
5  fag.  Taxeret  for. . . 

Orunden . . . 

Jacob  Montros  tilhører  Laurids  Marebechs  øde 
gaardsz  plads,  Som  hafuer  standen  Øde  mange 
Aar,  er  30  Allen  bred  och  36  Allen  langh, 
Kragtis  for 

Christian  Thommesens  huusz,  Rasmus  hend- 
richsen  Mand  Jbo.T,  med  Enchelde  Muurfag 
och  steeen  tag,  tilsammen  5'  ^  fag- 

Taxeret  for. . . 
grunden . . . 

M.  hans  Klochesløbets  huusz,  Christen  Nielsen 
Jboer,  er  med  Leerfag  Och  straa  tag  tilsammen 
3'/,  fagh.  Taxeret  for.. . 

grunden , . . 

Christian  Thommesen  tilhorrer  Steffen  Mjchel- 
sens  Øde  huusz  plads.  Som  hafuer  standen  Øde 
22  Aars  tid,  er  18  Allen  breed  och  21  Allen 
lang,  Eragted  for 

Christian  Thommes  tilhørrer  Mads  Bødkers  ode 
huus  plads,  Som  och  hafuer  veret  Øde  mange 
Aar  er  18  Allen  breed  och  21  Allen  lang. 
Eragtes  for  

Laurids  Rasmuszens  huus  hånd  Iboer,  er  med 
Leerfag  och  straatag  tilsammen  4^/\  fag. 

Taxeret  for. . . 
grunden . . . 

Hans  Woelsen  tilhørrer  Peder  Weffuersz  øde 
huus  plads.  Som  hafuer  veret  Øde  mange  Aar, 
Och  er  kun  Een  liden  plads  der  for  Erag- 
tis  for 


Hans  Woelsens  gaard  hånd  Jboer  bestaaer  udj 
4  Enchelde  Muurfagh,  med  steen  tagh,  Noch 
28  Leerfagh,  Som  dj  18  fag  er  steen  tag  paa, 
Och  de  10  fag  med  straa  tagh,  Er  tilsammen 
32  fag.  Taxeret  for...  j|         75  Rd. 

grunden. . .  15  Rd. 


10  Rd. 


4  Rd.  1  M. 
5  M. 


2  Rd.  4  M. 


22  Rd. 


7  Rd. 


1   Rd.  4  M. 


1   Rd.  4  M. 


5  Rd. 


5  Mk. 


00  Rd. 

Moiten  Scliyttes  huusz  hånd  Jboer,  er  med 
I.eerfag  och  steen  tag  tilsammen  7'/...  fag. 

Taxeret  for .. . 

grunden . . . 
Hans  Lisis  gaard  hånd  Jboer,  bestaar  udj  2V2 
Enchelde  Muurfag  til  gaden,  Och  25'/,  lecrfag 
i  Gaarden,  liuoraf  de  6'/,  fag  er  med  steen 
tagh,  och  de  21 '^  fag  med  straa  tag,  tilsammen 
28  fagh.  Taxeret  for.  .  . 

grunden. . . 
Schipper  Espens  gaard  hånd  Jboer  er  med  3 
Enchelde  Muurfag  til  gaden  Och  23  Leerfag  i 
gaarden,  huor  af  de  18  Fag  er  steen  tag  paa 
och  de  8te  fag  med  straa  tag,  tilsammen  28 
fagh.  Taxeret  for.  .  . 

grunden . . . 
Peder  Nielsen  Schrichis  Raadmands  gaard  hånd 
Jboer,  bestaar  udj  8te  Enchelde  Muurfag,  Och 
18  Leerfag,  Som  er  med  steen  tag,  tilsammen 
26  Fagh.  Taxeret  for. . . 

Grunden . . . 
Hendrich  hattemagers  gaard.  Som  staar  Øde, 
bestaar  udj  2  Enchelde  Muurfag,  och  12  leer- 
fag, huor  af  de  3  fag  er  med  steen  tag,  och 
de  Ellufue  fag  med  straa  tag,  til  Sammens 
14  Fagh.  Taxeret  for... 

grunden .  . 
Carsten  hillebrandszens  gaard  hånd  Jboer  be- 
staar udj  8te  Enchelde  Muurfag,  och  30  Leer- 
fag huor  af  de  25  fagh  er  steen  tagh,  och  13 
fag  med  straa  tagh  tilsammen  38  Fagh. 

Taxeret  for. . . 

grunden . . . 
Kræmerpladtzen  Som  tilhørrer  Bodild  SI.  hans 
Rosenfeld  Som  hafucr  veret  Een  gaards  pladtz, 
haffuer  veret  Øde  mange  Aar.  Taxeret  grun- 
den for 

Peder  Kandestøbers  gaard  hånd  Jboer,  Som 
bestaar  udj  3  fag,  2  lofft  høgt,  med  it  Enchell 
Muurfag  till  gaflen  paa  Gaden  Och  IT/^  leer- 
fag, huor  af  de  7' ,  fag  er  steen  tagh,  och  de 
5  fag  med  straa  lag,  tilsammen  12'/.^  fag. 

Taxeret  for. . . 
grunden. . . 


Biugninger  och 
Grunde 


12'/,  Rd. 
2'/.,  Rd. 


)3Rd.5M.5'/.,S, 
10R.4M.107,S. 


69  R.  3-/,  S. 

I3R.4M.13'/,S. 


79  Rd.  1  M. 
15  Rd.  5  M. 


16  Rd.  4  M. 
3  Rd.  2  M. 


94R.4M.  5'/,  S. 
I8R.5M.IOV3S. 


Summa 


15  Rd. 


64  Rd.  4  M. 


82  Rd.  5  M. 


95  Rd. 


20  Rd. 


3IR.4M.I373S.   ) 
6R.2M.  27,  S.  i  )^^  ^^-  '  '^^• 


{113  Rd.  4  M. 


12V,R.14V,S. 


IQl 


Biugninger  och 
Grunde 


Summa 


Jørgen  Smids  huus  Marte  i  boer,  er  med  2 
Enchelde  Muurfag  och  3  Leerfagh,  halff  steen, 
och  half  straa  tag,  tilsammen  5  fag. 

Taxeret  for. . . 
grunden . , . 

Allexander  Montrossis  gaard  Morten  Meyer  ba- 
ger Jboer,  dends  biugt  bestaar  udj  6  Enchelde 
Muurfag  och  7  Leerfag,  huoraf  de  10  fag  er 
med  Steen  tagh,  och  de  3  fag  med  straa  tagh, 
tilsammen  13  fagh.  Taxeret  for. . . 

grunden . . . 

Byebroestræddett. 
Mjchel  Jbsens  gaard   hånd  Jboer,   bestaar   udj 
2'/s  Enchelde  Muurfag,  och  Q'/s  Leerfagh,  huor 
af  de   thj   fag  er  steen   tagh   och  2  fag  med 
straa  tagh,  er  tilsammen  12  fagh. 

Taxeret  for. . . 
grunden . . . 

M.  hans  Klochestøbers  gaard,  han  Jboer,  be- 
staar udj  16  Enchelde  Muurfag,  och  6  Leer- 
fagh, Steentag  tilsammen  22  fag. 

Taxeret  for . . . 
grunden. . . 
Nørregaden: 
Margrette  SI.  Borgemester  hans  Anders  gaard 
hun  Jboer,  dends  Biugt  bestaar  udi  12'/„  daab- 
belte  fagh,  med  Enchelde  Muur  och  steen  tagh. 
Noch  26  Enchelde  Muurfagh  og  51 V..  Leerfag, 
Med  Steen  tag  tilsammens  90  Fag. 

Taxeret  for. . . 
grunden . . . 

Consumpt.  Forvalterens  Gregorj  Nicolaj  Zahl- 
mands  gaard  hånd  Jboer,  dends  biugt  bestaar 
udj  5  Enchelde  Muurfagh,  och  18  Leerfagh, 
huor  af  dj  12  fag  er  med  steen  tagh  Och  de 
11  fag  med  straa  tag,  tiisammens  23  fag. 

Taxeret  for. . . 
grunden . . . 

Jacob  Mjchelsens  huus  hånd  i  boer,  bestaar 
udj  Enchelde  Leerfag,  med  half  teigel,  och  half 
straa  lag  tilsammen  6  fag. 

Taxeret  for . . . 
grunden . . . 


6Rd.5M.10V,S. 
lRd.2M.  57,  S. 


41   Rd.  4  M. 
8  Rd.  2  M. 


8  Rd.  2  M. 


31  R. 


291  Rd.  4  M. 
58  Rd.  2  M. 


47  R.  4  M.  107«  S. 
9R3M.  57, S. 


12'., 

27. 


Rd. 
Rd. 


6R.1M.  57,S.!i) 


90  Rd.  5  M. 
18  Rd.  1  M. 


50  Rd. 


lO^AS.!;) 


37  Rd.  2  M. 


109  Rd. 


350  Rd. 


57  Rd.  2  M. 


j       15  Rd. 

Bi  ligninger  och 
Grunde 


Summa 


Peder  Nielsen  Schrlchis  Øde  huns  plads  Kaidis 
Peder  Schrichis  plads. 

Grunden  Taxerit  for. . . 

Hans  Kochis  huus  hånd  Jboer,  med  Klinede 
Wegge  och  straa  tag  41/0  fag. 

Taxeret  for. . . 
grunden. . . 

Anders  Kruchous  huus  Agt  SI.  Rasmus  Laurs 
Jboer,  er  med  leerfag  och  straa  tag  tilsammen 
479  fagh  taxeret  for. . . 

grunden . . . 

Morten  Byeschrifuers  Øde  plads,  Carsten  hille- 
brandszen  er  formøiider  for,  Allexander  Mon- 
tross  Samme  huus  plads  tilhørrer,  grunden 
faxerit  for 

Niels  Lindboes  huus  hånd  Jboer,  bcstaar  udj 
4  Enchelde  Muurfag,  och  thou  leer  fag  med  4 
fag  Steen  tagh,  Och  2  fag  straa  tag  tilsam- 
men 6  fag.  Taxeret  for . . . 

grunden. . . 

Ingeborg  Bordings  huus  hun  Jboer,  halff  med 
Unchelde  Muurfag  och  halff  med  leerfagh  med 
steentagh  offuer  Alt,  tilsammen  Vj^  fagh. 

Taxeret  for. . . 
grunden . . . 

Her  Jacobs  øde  huus  pladtz,  Som  hafuer  stan- 
den Øde  22  Aars  tid,  och  ingen  Nødte  hafuer 
der  af.   Eragtis  grunden  for 

Anders  Laursen  weffuers  huus  hånd  Jboer, 
med  Klinede  Wegge  och  straa  tagh  tilsammen 
O  fagh.  Taxeret  for... 

gnmden. . . 

Een  Øde  huus  plads  tilhørrer  byen,  Kaidis 
Laurids  graasz  plads  Som  hafuer  standen  Øde 
offuer  20  Aars  tid,  Och  ingen  haffuer  haft 
nogen  Nødte  deraf.  Eragtis  grunden  for 

Margrette  Borgers  huus,  Jacob  Vissiterer  i  boer, 
bestaar  udj  Leerfagh,  med  teigell  Thag,  tilsam- 
men 7'  t  fagh.  Taxeret  for. . . 

grunden. , . 


6  Rd.  IV, 
1  Rd.  VU 


M. 
M. 


6  Rd.  1'/.  M. 
1   Rd.  1'/^  M. 


16  Rd.  4  M. 
3  Rd.  2  M. 


8  Rd. 
1  Rd. 


2  M. 
4  M. 


10  Rd. 
2  Rd. 


12'/,  Rd. 
2''    Rd. 


1  Rcl.5M.4S. 


7'/,  Rd. 


J     7'/„  Rd. 


2Rd.lM.12  5. 


20  R.l 


10  Rd. 


1  Rd.  5  M. 


12  Rd. 


2Rd.l  M.8S. 


15  Rd. 

Biugninger  och 
Grunde 


Summa 


Hans  Montrossis  huns  Anders  Smid  Jboer,  er 
med  I.eerfag  och  teigell  tag  tilsammen  T'/o  fagh. 

taxeret  for. .  . 
grunden. . . 

Mjchell  dreyers  huus  hånd  Jboer  med  Leerfagh 
och  straa  tilsammen  4'/2  fag. 

Taxeret  for. .  . 
grunden . . 

Efterschreffne  Pladlzer  haffuer  vxaaren  Øde  Si- 
den Swenschens  tid,  och  ingen  har  Nodte  af 
dem.  Laurjds  bayes  Øde  huus  plads  Allexander 
Montros  tilhørrende,  M.  hans  groffsmid  er  for- 
mynder for,  er  33  Allen  breed  och  12  Allen 
lang,  Eragtis  for 

Rasmus  jydis  Øde  huus  pladtz,  Margrette 
Borgem.  tilhørrende,  er  27  Allen  bred  og  12 
Allen  lang   Eragtis  for 

hans  Woelsens  Øde  homble  hafue  Eragtis  for 

Bodild  Bayes  øde  huus  pladtz,  tilhørrer  Een 
fremmed  pige,  er  12  Allen  breed  och  12  Allen 
langh  Eragtis  for 

Jacob  hansen  Montroses  huus  Søffren  Christens 
Schøning  Jboer,  er  med  Leerfagh,  och  straa 
tagh,  tilsammmen  10  fag.  Taxeret  for. 

grunden . . . 

Rasmus  hansen  Kniffsmids  huus  hånd  Jboer, 
med  Leerfag  och  straa  tag  tilsammen  6'/.  fag. 

taxeret  for. . . 
grunden . . . 

Effterschreffne   pladtzer  woren   gandsche   Øde 
Siden  Suenschens  tid : 

Margrette  hans  Anderszens  th uende  smaa  Øde 
huuspladtzer  ere  36  Allen  breed  och  12  Allen 
lang,  Eragtis  for 

Anders  Kruchous  ode  huuspladtz  18  Allen 
breed  och  12  Allen  lang.  Eragtis  for 

Sophia  SI.  her  Jørgens  Lille  Øde  homble  hafue 
Eragtis  for 


12'/^  Rd. 
Ti,  Rd. 


6  Rd.  IV.,  M. 
1  Rd.  IV,  M. 


IIR.        107,5. 
2  R.  1  M.  5V,  S. 


7Rd.lM.  5'/:,  S. 
lRd.2M.10V,S. 


15  Rd. 


7V,  Rd. 


1  Rd.  2  M. 

Vj,  Rd. 
1   Rd.  4  M. 

5  M. 
13  Rd.  2  ^L 

8  Rd.  4  M. 


1   Rd.  4  M. 


5  Mk. 


2  Mk. 


13 

Salig  Peder  Oelsszøn  Bundis  Børns  huus,  Som 
Stiff  Modeieii  Peder  Bundis  quinde  Jboer,  be- 
staar  udj  thou  Muurfagh,  och  thou  Leerfagh, 
Med  Steen  tagh  offuer  alt,   tilsammen  4  Fagh. 

Taxeret  for. . . 
Grunden . . . 

SI.  Borgm.  Morten  Laurs,  gaard,  Kirchen  til- 
hørrende,  Som  Tolderen  Jacob  Paarup  Jboer, 
dends  Biugt  beslaar  udj  5  Enclielde  Muurfagh, 
och  20  Leerfagh  med  steen  tag  offuer  alt,  til- 
sammen 25  fag  taxeret  for. . . 

grunden . . . 

Strangis  Øde  pladtz  Jørgen  Jacobs  i  Rødbye 
tilhørrende,  hafuer  waarren  gandsche  Øde  paa 
en  3  Aars  tid,  Och  som  det  er  kun  Een  liden 
styche  huusz  plads  19  Allen  lang  og  19  Allen 
breed.  Eragtis  dend  for 

Laurjds  Møllers  huus  hånd  Jboer,  med  Klining 
och  straa  tag  tilsammen  3  fagh  er  meesten 
forfalden  och  duer  kun  lidt 

taxerit  for. . . 
grunden . . . 

Jørgen  fischers  Lille  øde  huus  plads,  hafuer 
standen  øde  5  Aars  tid  er  9  Allen  lang,  och 
6  Allen  breed,  Eragtis  for 

Laurs  Joensens  Øde  huus  pladtz,  Margrette 
Borgm.  tilhørrende,  hafuer  standen  ode  6  Aars 
tid,  er  12  Allen  breed  och  9  Allen  lang.  Er- 
agtes for 

Peder  Ferge  Karls  huus  lisbet  djrichis  Jboer, 
med  Leerfag  och   straa  lag  tilsammen  '/a  fag 

taxeret  for. . . 
grunden. . . 

Rasmus  Sueys  huus  hånd  Jboer,  med  Leerfag 
och  straa  tag  tilsammen  3'/->  fag 

taxeret  for. . . 
grunden . . . 

Anders  Mjchelsens  huus,  Een  quinde  Jboer,  er 
Eet  Muurfagh,  och  2  Leerfag  med  steen  tag 
tilsammen  3  fag  taxeret  for.  . . 

grunden . . . 


Biugninger  och 
Grunde 


8  Rd. 
1  Rd. 


M. 
M. 


75  Rd. 
15  Rd. 


1  Rd. 


ISRd. 

12  Sk 

3M 

12  Sk 

4Rd.5M. 

2-^/,  S 

5M. 

IS'AS. 

4  Rd.  1 

M. 

p 

>  M. 

Summa 


10  Rd. 


90  Rd. 


1   Rd. 


2  Rd. 


2  M. 


4  M. 


3Rd.4M.8S. 


5  Rd.  5  M. 


5  Rd. 

Biugninger  ocli 
Grunde 


Summa 


Christen  Laurjdtzen  hindlzes  huus  hånd  Jboer, 
med  Leerfagh,  och  straa  tagh,  tilsammen  '/j  fag 

taxerit  for. . . 
grunden. . . 

Maren  Tliiesens  huus  hun  Jboer   med  Kh'ning 
och  straa  tag,  tilsammen  2'/,  fagh 

taxeret  for.  . . 
grunden . . . 


3Rd.         12  Sk 
3  M.  12  Sk. 


!2Rd.4M.10-/,S. 

'         3M.  5'/,  S. 


Anna  SI.  Lanrjds  Bruuns  huus  hun  Jboer  med  ij 
Klinede  Wegge  och  straa  tag  tilsammen  2'/.,  fagh 

taxeret  for...    '2Rd.4M.107,S. 
grunden. . .  3M.  5'^S. 


Paa  T o  r  f  f  u  c  d  Beliggende : 
Jørgen  Mathiesens  gaard  han  Jboer,  dends  biugt 
bestaar   udj   thou  Enchelde  Muurfagh   och    18 
Leerfagh,  med  16  fag  sleen  tag  och  4  fag  straa 
tag,  tilsammen  20  fagli  taxeret  for. . . 

grunden . . . 


36  Rd.  4  M. 
7  Rd.  2  M. 


8  Rd.  2  M. 
1   Rd.  4  M. 


27'/.,  Rd. 
5'/^  Rd. 


SI.  Carsten  Jensens  gaard  som  staar  Øde,  och 
meesten  Ruineret,  bestaar  udj  noget  Thommer 
och  Theigell  Thag  tilsammen  11  Fagh.  Wden 
Wegge  taxeret  for. . . 

grunden . . . 

Peder  Nielsen  Ferge  karls  huus  hånd  Jboer, 
med  2  Enchel  Muurfagh  och  15  Leerfagh. 
Med  12  fagh  steen  tag,  och  5  fag  straa  tag 
tiisammen  17  fag.  Taxeret  for. . . 

grunden . . . 

Alexander  Montros,  tilhørrer  Sandersens  Øde 
huus  pladlz  Som  hafuer  standen  Øde  offr  24 
.^ar.  Grunden  Eragtit  for.  . . 


Susanne    Engebergs    huus,    Catrine    Klochers  ij 
Jboer,   med   Klinede  Wegge  af  straa   tag,   til- 
sammen 4'/.,  fag.  Taxerit  for...    i  5  Rd.  4  M.  2V;i  S. 

grunden...     i  Rd.       13'/., S. 

Peder  Cannichis    huus    hånd  Jboer,    med   leer 
fag  och  straa  tag,  tilsammen  5  fag. 

Taxerit  for...     6  Rd.  1  M.SSk. 
grunden . . . 


bRd.4M.8S. 


)  3  Rd.  2  M. 


)  3  Rd.  2  M. 


)      44  Rd. 


)      10  Rd. 


)      33  Rd. 


3  Rd.  2  M. 


)  6  Rd.  5  M. 
) 


1  Rd.  1  M.SSk.  :)      '^'/••'  '^''• 


13' 

M.  hans  Feldbereders  gaard,  hånd  Jboer  med 
leerfagh,  3  fag  stfaa  tag  och  thj  fag  straa  tag, 
er  tilsammen  13  fag.  Taxeret  for. . . 

grunden . . . 

Peder  Nielsen  Schredders  huus,  med  Leerfagh. 
halff  Steen  och   halff  Straa  tag  tilsammen  '/,  fag. 

Taxeret  for. . . 
Grunden . . . 

Møllegaden : 
Effterschreffne  trende   gaards   pladtzer  haffuer 
standen  Øde  offr  24  Aar,  och  ingen  hafuer 
Nødte  af  dem 

Jens  Kullesens  gaard  pladtz,  Margrette  Borge- 
mesters tilhorrende,  er  36  Allen  breed,  och  18 
Allen  lang,  Eragtis  for 

Støds  gaards  pladtz  Susanne  Engeberg  til- 
hørrer, er  7  Allen  breed  och  18  Allen  lang. 
Eragtis  for 

Peder  Hemmingsens  øde  gaards  Plads  Jacob 
Montros  tilhørrende  18  Allen  breed  och  15 
Allen  lang,  Eragtis  for 

Jeppe  Pedersen  Kieps  gaard  hånd  Jboer,  bestaar 

udj    6    Enchelde   Muurfagh    Och    4    Leerfagh, 

med  thydschens  huus  i  bereignett,    huor  af  de 

16  Fag  er   med  Steen  tag  och  de  14  fag  med 

straa  tag,  tilsammen  30  fag 

taxeret  for. .  . 

grunden .    . 

Mjchel  Ibszen  tilhørrer  Kieppe  haffwens  Kaal- 
hafve,  Eragted  for 

Niels  Nordmands  gaard  hånd  Jboer,  bestaar 
udj  Leerfagh  och  straa  tag  tilsammen  22  fagh 

taxeret  for. . . 
grunden . . . 

Jacob  Carstensens  huus  Peder  Corporall  Jboer, 
med  Leerfag,  4  fag  Steen  tag  och  thou  fag 
straa  tag,  er  tilsammen  6  fagh. 

Taxeret  for. . . 
grunden . . . 


Biugninger  och 
Grunde 


Summa 


16  Rd.  4  M. 
3  Rd.  2  M. 


4  Rd. 


1  M. 
5  M. 


66  Rd,  4  M. 
13  Rd.  2  M. 


33  Rd.  2  M. 
6  Rd.  4  M. 


8  Rd.  2  M. 

1  Rd.  4  M. 


20  Rd. 


5  Rd. 


2  Rd. 


Rd. 


Rd. 


80  Rd. 


3  Rd. 


40  Rd. 


10  Rd. 

Biugninger  och 
Grunde 


Summa 


Isach  Jørgensens  huus  hånd  Jboer,  Eet  Muurfag 
i  gaufflen  til  gaden,  ellers  Leerfag  offuer  Alt, 
med  halff  steen  och  straa  tag,  tilsammen  4  fag. 

Taxerit  for. . . 
Grunden . . . 

Hans  groffsmids  gaard  hånd  Jboer,  med  2^1^ 
Enchelde  Muurfag,  S'/j  Leerfag  huor  af  de  5 
fag  er  steen  tag  och  3  fag  med  straa  tag,  til- 
sammen 8  fagh  Taxerit  for. . . 

Grunden. . . 


8  Rd.  2  M. 
1  Rd.  4  M, 


13  Rd.  2  M. 
2  Rd.  4  M. 


Hans  Snedkers  huus  band  Jboer,  Med  Leer 
WcgQC  och  straa  tag  tilsammen  5  fag 

taxeret  for...     6Rd.5M.10»  „S. 
grunden...  j  lRd.2M.  5V3S. 

Een  liafwe,  Peder  Nielszen  Schrichke  tilhør- 
rende.  Kaidis  Munche  hafuen,  Som  nu  er 
Planted  til  Kaal  hafve.  Eragtis  for 

Johan  Bendixszens  huus  hånd  Jboer  bestaar  udj 
Eet  Enchel  Muurfag  til  gaden  Ellers  alt  Andet 
udj  leer  fag,  huor  af  er  5  fagh  Steen  tag,  och 
12  fag  straa  tag,  tilsammen  17  fag.  ' 

taxeret  for...        18  Rd.  2  M. 
grunden. . .  ;       3  Rd.  4  M. 


10  Rd. 


16  Rd. 


8  Rd.  2  M. 


22  Rd. 


Hans  grisis  huus  hånd  Jboer,  med  Leerfagh 
halff  steen  och  half  straa  tagh  tilsammen  3  fagh.  ! 

Taxeret  for...  I,  6  Rd.  1  M.  8Sk.    )    7, 
grunden...      1  Rd.  1  M.  8Sk.  '  ) 

Maren  Niels  Kielforrers  Gaard,  hun  Jboer,  med 
Eet  Enchel  Leerfagh  til  gaden,  och  ellers  16 
Leerfag,  huor  af  dj  4  fag  er  steen  tagh,  och 
13  fag  med  straa  tagh,  tilsammen  17  fagh 

taxeret  for. . . 
Grunden.  . . 

Anders  .Wichelsens  huus  hånd  Jboer,  med  leer 
Wegge  och  straa  tag  tilsammen  5  fagh. 

Taxeret  for. .  . 
grunden.    . 

M.hansKlochestøbers  huus  i  RingKioberstrædet, 
med  Leerfag  och  straa  tagh,  tilsammen  6  Fag, 
Som  staar  Øde  och  Ubeboed.      Taxeret  for.  .  . 

Grunden. . . 


Rd. 


16  Rd.  4  M. 

) 

3  Rd.  2  M. 

) 

8  Rd.  2  M. 

) 

1  Rd.  4  M. 

) 

8  Rd.  2  M.       ) 

1  Rd.  4  M.     . 

) 

20  Rd. 


10  Rd. 


10  Rd. 

Biugninger  och 
Grunde 

Summa 

Claus   Bnimchers  Øde  Iiuus    pladtz,    Andreas 
Krucliouf  Tilliorrcr,  liafuer  standen  Øde  mange 
Anr,   cch   ingen  hafiicr  Nødte  deraf,  Ocli  som 
dette  ligger  for  Sig  Selff  til  Een  Nabo,   Erag- 
tis  det  for  

M.    Friderich   i  Stege   bands   liuus,   Som  staar 
Ode,    med    Leerfag   och    straa    tag   tilsammen 

1  Rd. 

5  fagh.  Taxeret  for.  .  , 

Grunden. . . 

Isacli  Jørgensen  Sniids  gaard,  Anders  Kieps 
Quinde  Jboer,  med  Enchelde  Muurfag  och 
gammel  teigltag  til  gaden  och  gaarden  7  fagh 

taxerit  for. . . 
grunden . . . 

Effterschreffne    Øde    pladtzer    hafuer    standen 
Øde  Siden  Suenschens  tid : 

Niels  ottis  Øde  plads,  tilhørrer  Sophie  SI.  her 
Jørgens,  Som  hafuer  weret  Een  huus  plads,  er 
TVj  Allen  breed  och  10  Allen  langh,  Eragtis  for 

Rasmus  Gels  Øde  huus  plads,  tilhører  Mar- 
grette  SI.  Borgeni.  hans  Anders,  er  18  Allen 
breed  och  18  Allen  lang,  Eragtis  for 

Christian  Snedker  Øde  huus  plads,  tilhørrer 
Margrette  SI.  Rorgm.  hans  Anders,  er  12  Allen 
breed  och  9  Allen  lang,  Eragtis  for 

Mjckel  Jbscns  Gaard,  hans  Broder  Peder  Jbsen 
Jboer,  med  leer  Wegge  och  straa  tagh  tilsam- 
men 10  Fagh.  Ta.xeret  for.  .  . 

grunden. . . 

Svend  Schredders  Øde  huus  pladtz  tilhørrer 
Margrette  Borgemestcr  hans  Anderszens,  och 
hafuer  standen  Øde  en  22  Aars  tid,  taxeret 
Grunden  for 

Jeppe  Kieps  huus,  Bendix  styrring  Jboer,  med 
2  Muurfagh  och  3  Leerfag,  halff  Steen  och 
straa  tagh,  tilsammen  5  fagh. 

taxeret  for. .  . 
grunden . . . 


6Rd.5M.10V;,S.   ) 
lRd.2M.  5V3S.   ) 


8  Rd.  2  M. 


10  Rd.  4  M. 
3  Rd.  3  M. 


20  Rd.  1  M. 


16  Rd.  4  M. 
3  Rd.  2  M. 


4  M. 


1   Rd.  2  M. 


1  Rd.  4  M. 


20  Rd. 


3'/,  Rd. 


Rd.  2 
Rd.  4 


10  Rd. 

Biugninger  och 
Grunde 


Summa 


Hans  Holse  weffuers  gaard  han  Jboer  med  3 
Enchelde  Miiurfagh  och  3'/.,  Leerfagh  och  steen 
tag  offuer  tilsammen  67^  fagh 

Taxeret  for. . . 
grunden . . . 

Her  Jacob  Laursens  Øde  haffue  Eragtis  for. . . 

M.  hans  Klochestøbers  Øde  gaards  plads,  hafuer 
standen  Øde  16  Aars  tid,  er  30  Allen  breed 
och  12  Allen  lang.  Eragtes  for 

Hans  Skinders  gaard  hånd  Jboer,  bestaar  udj 
4'/2  Enchelde  Muurfagh  Och  b'/.,  Leerfagh,  de 
9  fag  med  steen  tagli  och  2  fag  med  straa 
tagh  tilsammen  11  fag.  Taxeret  for... 

Grunden. . . 

Disse  t  huende  huus  pladtzer  hafuer  ligget  Øde 

mange  Aar: 
Hans  Kiendis  huus  plads,  tilhørrer  Byen,  som 
ingen   hafuer  Nødte  aff,   er  4  Allen  breed  og 
12  Allen  langh.  Eragtis  for 

Hans  Mands  Øde  huus  plads.  Som  Jngen  Eyer 
vidstes  till,  er  21  Allen  bred  och  12  Allen  lang 
Eragtis  for 

Her  Jacob  Laurs.  Birches  gaard.  Som  staar  Øde 
och  af  Jngen  beboes,  bestaar  udj  8  Enchelde 
Murefagh,  och  28  Leerfagh,  de  24  Fagh  med 
Steen  tagh  och  12  fagh  med  straa  tag.  Er  til- 
sammen 36  fagh.  Taxerit  for. . . 

grunden . . . 

Herr  Jacob  Laurszøn  Birch,  Sogne  Prestis  gaard 
hånd  iboer,  dendtz  biugt  bestaar  udj  Jtt  stue 
huus  til  gaden  med  Suale  2  lofft  høgt  En- 
chelde Muurfag  16  fagh  och  leerfag  offuer  alt 
51  fagh.  Huoraf  de  60  fagh  er  steen  tag  offuer, 
och  de  7  med  straa  tag  tilsammen  67  fagh. 

Taxeret  for. . . 
grunden . . . 

Gabrjell  Thommesen  Raadmands  gaard,  hånd 
Jboer,  bestaar  udj  4  Enchelde  Muurfagh  och 
23'/2  Leerfagh,  huor  aff  de  21  fag  er  med  steen 
tagh,  och  de  6'  ^  fag  er  med  straa  tag,  til- 
sammen 27'/j  fag.  Taxeret  for.  . . 

grunden . . . 


16  Rd.  4  M. 
3  Rd.  2  M. 


)      20  Rd. 
4  M. 


2  Rd. 


19R.4M.    5V,S. 
3R.5M.IO73S. 


23  Rd.  4  M. 


1   Rd. 


1  Rd. 


62 

Rd.  4 

M. 

12 

i 

Rd.  2 

175  Rd 
35  Rd 

M. 

95 

Rd.  5 

M. 

,     19 

Rd.  1 

M. 

75  Rd. 


210  Rd. 


115  Rd. 

Summa 


Peder  Reffs_^gaard  handjboer,  med  3  Enchelde 
Muurfag  och  22  Leerfagh,  huor  af  de  10  fag 
er  Steen  tagh  cch  15  fag  med  straa  tag  til- 
sammen 25  fag.  Taxeret  for.  .  . 

Grunden. . . 

Søffren  Peders/,  gaard  af  Kiøbenhauffn  med  4 
fag  Enchelde  Muur,  och  13  Leerfagh  huor  af 
dj  10  Fag  er  med  steen  tagh,  och  de  7  med 
straa  tagh,  tilsammen  17  fag. 

Taxeret  for. . . 
Grunden. . . 

Andreas  Kruchous  huus  Johan  Schredder  Jboer, 
bestaar  udj  2^j^  Muurfagh  och  2 '4  Leerfagh 
med  steen  tagh  tilsammen  5  fagh. 

Taxeret  for. . . 
Grunden. . . 

Anders  Kruchous  huus,  Jørgen  Brunch  ker  Jboer, 
bestaar  udj  2  Muurfag  och  27^  Leerfag,  til- 
sammen med  steen  tagh  472  ^^^ 

taxeret  for. . . 
grunden . . . 

Andreas  Kruchous  gaard  hånd  Jboer,  bestaar 
udj  9  Enchelde  Muurfagh,  Och  25  Leerfag 
offuer  Alt  med  steen  tag,   tilsammen  34  fagh 

Taxeret  for.  . . 
grunden . . . 

Rasmus  pugis  Øde  gaardtz  plads  Som  ligger 
for  Sig  Selff,  tilhørrer  SI.  Borgm.  hans  Ander- 
sens Børn  och  hafuer  standen  Ode  offr  20 
Aars  tid  er  33  Allen  breed  och  24  Allen  lang. 
Eragtis  for 

Andreas  Kruchous  huus,  Christian  Apotecker 
Jboer,  med  27,  fag  Enchelde  Muurfag  och  8 
Leerfagh  huor  af  de  5V2  fag  er  steen  tagh  cch 
de  5  fag  straa  tag  tilsammen  107,  fagh. 

Taxeret  for. .  . 
grunden. . . 

Christian  Thommes  huus,  Andreas  hendrichsz 
wefuer  Jboer,  bestaar  udj  2V,  Enchelde  Muur- 
fagh, och  threj  leerfagh,  de  37j  fagh  med  steen 
tagh,  och  2  fag  med  straa  tag.  Er  tilsammen 
57,  fagh.  Taxeret  for.  .  . 

grunden . . . 


41  Rd.  4  M. 

8  Rd.  2  M. 

1 

} 

45  Rd.  5  M. 
9  Rd.  1  M. 

) 

I27.J  Rd. 
2V,  Rd. 

IIR.IM.IO73S. 
2R.1M.  57,  S. 

1 

1 

133  Rd.  2  M. 
26  Rd.  4  M. 

50  Rd. 


55  Rd. 


15  Rd. 


13  Rd.  3  M. 


160  Rd. 


Rd. 


19R.4M.  5';, S. 
3R.5M.IOV3S. 


16  Rd.  4  M. 
3  Rd.  2  M. 


23  Rd.  4  M. 


20  Rd. 

Summa 


Andreas  Kruchous  huus,  Jens  weffuer  Jboer, 
halff  Muur  Fag,  och  halff  leer  fagh,  med  Steen 
tag  tilsammen  3  fagh.  Taxeret  for, .  . 

grunden. . . 

Andreas  Kruchkous  huus,  Andreas  udbye  Jboer, 
med  half  iMuurfag,  och  half  leerfag,  och  stcen 
lag  offuer  Alt  tilsammen  3  fag. 

Taxerit  for. . . 
grunden. . . 

Kirsten  Anchers  gaard  hun  iboer  bestaar  udj 
2  Enchelde  Muurfag  och  thj  leerfag,  huor  med 
de  9  fag  er  med  steen  tag,  och  3  fag  Øde 
for  straa.  Tajceret  for.  . . 

grunden. . . 

Willemb  Jørgensen  Kræstens  gaard  Som  Mjchel 
Jbszen  er  formynder  for,  bestaar  udj  6  Muur- 
fagh  och  18  leerfag  med  steen  tag  offuer  alt 
tilsammen  24  fagh.  Taxeret  for.  .  . 

grunden . . . 


SI.  Laurjds  Madtzens  Børns  gaard,  bestaar  udj 
5  Enchelde  Muurfag  och  20  Leerfagh,  med  6 
f.ig  steen  tagh  cck   19  fag  siraa  tagh,   Er  tii- 


steen tagh  cck 
sammen  25  fagh 


Taxeret  for. 
grunden . 


Sophia  SI.  her  Jørgens  huus  Casper  Schoe- 
mager  Jboer,  med  leer  fag,  och  halff  steen  och 
halff  straa  tag  tilsammen  4\.^  fag. 

Taxeret  for.  ,  . 
grunden .  . . 

Rasmus  Brysings  huus  Som  hånd  Jboer,  med 
Leerfag  och  straa  tagh  2V2  fagh. 

Taxeret  for. .  . 
grunden . . . 

Maren  pouels  huus  hun  iboer,  med  leerfag  och 
theigell  tag  er  3  fagh.  Taxeret  for. .  . 

grunden. . . 

Peder  Jensens  quindis  huus  hun  Jboer  med 
leerfagh  och  teigel  tagh  3  fagh. 

Taxeret  for . .  . 
grunden . . . 


8  Rd.  2  M. 
1  Rd.  4  M. 


8  Rd.  2  M. 
1  Rd.  4  M. 


29  Rd.  1  M. 
5  Rd.  5  M. 


108  Rd.  2  M. 
21  Rd.  4  M. 


41  Rd.  4  M. 
8  Rd.  2  M. 


5Rd.4M.22/,Sk.! 
IRd.       13Y,Sk.j 


4  Rd.  1  M. 
5  M. 

5  Rd. 
1  Rd. 


5  Rd. 
1  Rd. 


10  Rd. 


10  Rd. 


35  Rd. 


130  Rd. 


50  Rd. 


6  Rd.  5  M. 


5  Rd. 


6  Rd. 


6  Rd. 

Gabrjell  Thommeszen  Raadmands  huus,  Som 
slaar  Øde  med  leerfagh  och  straa  tagh  er  til- 
sammen 3  fag.  Taxeret  for. . . 

grunden. . . 

Niels  tuis  huus  hånd  Jboer  med  Leerfag  och 
straa  tag  tilsammen  5  fagh. 

Taxeret  for. . . 
grunden . . . 


4  Rd.  1  M. 
5  M. 


8  Rd.  2  M. 
1  Rd.  4  M. 


5  Rd. 


10  Rd. 


Summa  Summarum: 

Biugninger  och  Grunde 3799  Rd.  3  M.    2      Sk. 

Der  aff  den  »/^  part 474  Rd.  5  M.  IOV4  Sk. 

Der  af  5  procento 23  Rd.  4  M.    7'/,,  Sk. 

Der  Effter  Følger  Kirchens  Waaninger,  Som  er  Sogne  Præstens  Residens. 
Capellansgaarden,  Latine  Schoele,  Och  Andre  Kirchens  Smaa  Boeder: 


Biugninger  och 
Grunde 


Summa 


Sogne  Præstens  Residens  er  Øde,  ocli  i  mange 
Aar  har  waaren  Øde,  Och  Sogne  Præsten  boer 
i  sin  Egen  gaard,  hid  Jndtil  Schattfrj,  Jndtill 
Kirchen  efter  høgeste  Rettis  Domb  Opbiugger 
hannem  sin  præste  Residentz.  Bestaaendis  Ellers 
udj  Ganimell  Biugt,  halff  Muurfag  och  halff 
Leerfagh   med  Steen  tagh  tilsammen  16  Fagh. 

Taxerit  for. . . 
grunden. . . 

Capellan  Residentzen,  Som  her  Danyel  Anderz 
Jboer,  er  Leerfag,  Klinede  Wegge,  med  halff 
sleen  tagh  oc  halff  straa  tagh  tilsammen  12  fag. 

Taxeret  for.  . . 
grunden . . . 

Latine  Schoele  beslaar  udj  halff  Enchelde  Muur- 
fag, och  leerfag  med  teigell  tagh  4  fag. 

Taxeret  for. . . 
grunden . . . 

Tuende  Kirche  boedcr  i  Nørregade  Som  be- 
bocs,  och  bestaar  udj  halff  Muurfag,  och  halff 
Leerfagh,  med  steen  tag  tilsammen  6  fagh. 

Taxeret  for. . . 
grunden . . . 


16  Rd.  4  M. 
3  Rd.  2  M. 


9  Rd.  1  M. 
1  Rd.  5  M. 


Rd. 
Rd. 


7  Rd. 
1  Rd. 


M. 
M. 


M. 
M. 


20  Rd. 


11   Rd. 


8  Rd. 


9  Rd. 

Nocli  Ihuende  Andre  Kjrcheboeder  Som  slaar 
Øde  och  forfalder,  bestaar  helten  i  Muurefag 
och  helten  i  Leerfag  tilsammen  4'  ^  fagh.  Med 
Steen  tagh.  Taxeret  for.  .  . 

grunden . . . 

Sex  Andre  Kirche  boeder  paa  Thorfued,  Som 
beboes,  helten  Muurfag  och  helten  leerfag,  til- 
sammen med  gi.  teigell  tagh  22  fag. 

Taxeret  for. .  . 
grunden . . . 

En  Øde  plads  Kirchen  tilhørrer,  Kaidis  Falqiiers 
plads,  Er  15  Allen  breed  och  15  Allen  lang, 
Som  ey  hafuer  standen  huus  paa  i  mange  Aar. 
Eragtis  for 


Biugninger  och 
Grunde 


2'/. 

Rd 

'/, 

Rd 

18 

Rd 

2 

M. 

3 

Rd 

4 

M. 

Summa 


3  Re 


22  Rd. 


5  M. 


Summa   Kirchens  Waaningers  Biugninger  och  grunde: 

Bedrager 73  Rdr.  5  M. 

Den  '/,  part  deraf 9  Rd.    1  M.    6  Sk. 

5  procento  der  aff 2  M.  1  P/io  Sk. 


Kop-  og  Hesteskat  m.  m. 

samt 

Konsumptionsliste  for  1699  og  1700. 


Navn 

Bedrift  eller  Bestilling 

Husstand 

c 

Skal  betale  i 

52 

Kop= 

Kon. 

'^l 

skat 

sumpt. 

i| 

Rd.  M. 

Rd.  M. 

Rasmus  Jespersen 

har  et  lidet  Skiberum,  bru- 
ger Kornhandel  og  liden 
Kram  at  fal holde,  har  i 

Brug  af  kgl.  Majsts.  Jer-  i                            | 

der  1                                 iforsigogHustru    2 

12 

1  Tjenestekarl  og 

22 

1  Pige 

2 

2 

Soren  Carstensen 

har  et  lidet  Skiberum,  bru- 
ger     Kornkøbmandsskab 
og  Kramhandel,  brugeraf,] 

1 

kgl.  Majests.  Jorder  '/^      iforsigogHustru  '  2 

1 » 

24 

. 

1 

,1  Karl  og  2  Piger 

3 

1   3 

204 


Skal  betale  i 

Bedrift  eller  Bestilling    i 

0 



Navn 

Husstand        ;  (^  1 

Kop. 

Kon. 

: 

^ 

[\°-\ 

skat 

sumpt. 

Rd.  M. 

Rd.  M. 

Alexander  Montros 

har  et  lidet  Skiberum,  bru- 
ger Kornkøbmandsskab  og 
liden  Kramhandel,   haver 

kgl.  Majests.  Jorder  1 

forsig  og  Hustru 

2 

12 

26 

1  Karl  og  1  Pige 

2 

2 

Andreas  Knicliou 

har  et  lidet  Skiberum,  bru- 
ger liden  Kornhandel,  ha- 

ver i  Brug  af  kgl.  Majests. 

Jorder  2 

for  sig,   Hustru 

og  1  Søn 

3 

15 

22 

1  Karl  og  1  Pige 

2 

2 

Niels  Pedersen 

har  et  lidet  Skiberum,  bru- 

ger Kornkøbmandsskab 

for  sig  og  Hustru    2 
1  Karl  og  1  Pige    2 

12 
2 

22 

Jacob  Montros 

bruger  Købman dsskab  og 

Kornhandel,  haver  1'/,  af 

de  16  Jorder 

for  sig  og  Hustru 

2 

12 

18 

1  Karl  og  1  Pige 

2 

2 

Rasmus  Hansen 

,  har  et  lidet  Skiberum,  bru- 

Skipper 

|ger     Kornkøbmandsskab, 
haver  IV4  af  kgl.  Majests. 

Jorder. 

for  sig  og  Hustru 

i  ^ 

12 

18 

1  Karl  og  1  Pige 

2 

2 

Laurids  Nielsen 

er  Kirkens  Værge,  bruger 
ellers  lidet  Øltapperi   og 

Korn  brændevin  at  sælge       for  sig 

1 

6 

1  Karl  og  1  Pige 

2 

'   2 

Hr.  Jesper  Engberg 

Sognepræst,    haver    1    af 

kgl.  Majests.  Jorder 

for  sig  og  Hustru 

2 

12 

13 

Magister 

1 

1  Karl  ogl  Pige    2 

2 

Søren  Kaalund 

'Rector  scholae 

forsig  og  Hustru 

2 

12 

2  3 

Jørgen  Qunnersen 

Tolder 

forsig  og  Hustru 

2 

12 

4 

' 

1  Pige 

1 

1 

Jacob  Nielsen 

Controleur  og  Kornmaaler 

for  sig  og  Hustru 

2 

12 

1  2 

Elisabeth  Lassen 

en   Præsteenke  fra  Nørre 
Vedby  Sogn,  haver  fæst  1 

af  kgl.  Majests  Jorder 

for  sig 

1 

4 

1  Pige 

1 

1 

6  4 

hendes  Søn  Ras- 

1 

mus  Scharving 

1 

2 

Oluf  Mortensen 

Byfoged.allerundcrdanigst 

Koch 

;  beklager  sig,   at  ved  Ste- 
det forefalder  ganske  ringe 
at  fortjene,  saa  og  ej  no- 
get udi  Løn  tillagt,  lever 

Navn 


Bedrift  eller  Bestilling 


Husstand 


Hans  Jørgensen 

Wichmann 


Sal.  Magister  Jacob 
Birch,  fordum" Sog- 
nepræst her  til  Sted- 
den, hans  efterladte 
Enke,  Karen 
Idde,  sal.  Hr.  Mou- 
ri  tz  s 


Hr.  Jacob  Petersen 
Thornam 
Qreigers  Jensen 

Forsleff 


Jens  Esbensen 


i  allerunderdanigst  For- 
haabning,  at  naad.  niaatte 
anses  med  Skaansel  udi 
dette  han  tilfalder  at  skal 
betale 

Byskriver,  som  sidder  i 
allerstørste  Armod,  for- 
medelst ved  hans  Embede 
ganske  ringe  forfalder  til 
sig  og  fattige  Hustru  og 
smaa  Børns  Livsophold, 
formener  i  allerdybeste 
Underdanighed  allernaa- 
digst  at  nyde  Forskaansel 
udi  dette  han  tilfalder  at 
skal  betale 

som  ej  andet  har  loddet 
end  som  hendesjordefærd. 
Opholdes  af  Naadsens- 
aarets  Indtægt.  Er  en  højt 
I  bedaget  Enke 
[en  Præsteenke  fra  Bogø, 
ler  fattig  og  vanfør 


Capellan,  haver  intet  Kald 

paa  Landet 

haver    nylig    nedsat     sig 

og   ingen  Handel  endnu 

brugt 

har  et  lidet  Fartøj,  har  i 
Brug  1  af  kgl.  Majests. 
Jorder 


for  sig  og  Hustru 


Skal  betale  i 

6 

fc-    '  Kope    '    Kon« 
CU  II   skat    I  sumpt. 


llRd.  M.iRd.  M. 


for  sig  Og  Hustru  i  2 


for  sig 

for  sig  og  en  lille 
Pi  ge,der  opvarter 
hende  for  Føden 

for  sig  og  Hustru 


Giertrud,  sal.  Mikkel   er  fattig  og  nærer  sig  af 
Ibsens  Enke  i lidet  Øltapperi   at  sælge,! 
i  har  i  Brug  af  kgl.  Majests. ' 
! Jorder  1 


Tonnis  Christensen 


Anders  Jacobsen 


Ungkarl  og  Sejlingsmand, 
haver  et  lidet  Skiberum 

haver  et   lidet  Skiberum, 
bruger  lidet  af  Øltapperi 


for  sig  og  Hustru 
1  Bud 


for  sig  og  Hustru 
1  Karl  og  1  Pige 


for  sig 

1  Karl  og  1  Pige 

for  sig 
1  Pige 


2  {  2 
2     2 


1  !  1 

2  '  1 

1  !  1 

1  !       3 


2  2 

1  3 

4 


10 


13 


6  4 

C5 

Skal  betale  i 

Navn            I     Bedrift  eller  Bestilling           Husstand 

I 

o 

00 

!  Kop. 

Kon« 

li                                             1 

Q. 

1    skat 

sumpt. 

|[ 

Rd.  M. 

Rd.  M. 

og     Kornbrændevin      at 

sælge 

forsig  og  Hustru 

2 

2 

13 

1  Bud 

1 

3 

Peder  Nielsen  Skrike    har  1  af  kgl.  Majests.  Jorder, 

j 

opholder  sig  ved  Avling 

for  sig  og  Hustru 

2 

2 

1  Datter,  1  Karl 

8   3 

og  1   Pige 

3 

1    3 

Peder  Christensen 

Skomager 

forsig  og  Hustru 

2 

2 

1   4 

1  Datter 

1 

3 

i          T 

Niels  Pedersen 

Skomagersvend 

som  er  enlig 

1 

3 

1 

Anton  Nielsen  Sten- 

nærer    sig    af    lidet    Ba- 

holdt 

geri    med    Grovbrød    og 

1  Hvedesimler  at  bage 

for  sig  og  Hustru 

2 

i  2 

12  3 

Nielsjensen  Pilsmidt 

Skomager  og  hel  fattig 

for  sig  og  Hustru 

2 

2 

4 

Hans  Andersen  Kiep 

en  Væver   og   har  ^2  af 

kgl.  Majests.  Jorder  i  Brug 

for  sig  og  Hustru 

2 

2 

4  2 

IDrengoglPige 

2 

1 

Mikkel  Adamsen 

en  Skrædder 

for  sig  og  Hustru 

2 

2 

1  4 

Rasmus  Hendriksen    en  Skomager,    nærer   sig 

Mand 

ved  Håndværket  og  lidet 

Slagteri 

forsig  og  Hustru 

2 

2 

7  4 

1  Datter 

1 

3 

Laurits  Jensen 

Væver 

for  sig  og  Hustru 

2 

2 

1 

Niels  Mikkelsen        i  en  Baadsmand 

for  sig  og  Hustru 

2 

2 

1   1 

Jørgen  Hansen  Smid   en  Slagter 

forsig  og  Hustru 

2 

2 

j 

1  Pige 

1 

3 

Claus  Jørgensen         Kleinsmed 

for  sig  og  Hustru 

2 

2 

1  2 

Jacob  Søfrensen          en  Skrædder 

forsig  og  Hustru 

2 

2 

4 

Erik  Olsen                 'en  Baadsmand,  bruger  og 

lidet  01  og  Kornbrænde- 

vin at  udskænke 

forsig  og  Hustru 

2 

2 

11 

1  Pige 

1 

3 

Philip  Reinholt 

en  Skrædder 

forsig  og  Hustru 

2 

2 

1    1 

Jacob  Nielsen 

en  Skomager 

for  sig  og  Hustru 

2 

2 

4 

Poul  Jensen  Rold 

en  søfaren  Mand 

for  sig  og  Hustru 

2 

2 

1   1 

Niels  Jacobsen 

en  Skomager 

for  sig  og  Hustru 

2 

2 

1   1 

Jens  Andersen  Vand- 

en Baadsmand 

for  sig  og  Hustru 

2 

2 

1  2 

møller 

Rasmus  Jensen 

Knivsmed 

forsig  og  Hustru 

2 

2 

2  3 

1  Søn 

1 

3 

Mikkel  Jensen 

Væver 

for  sig  og  Hustru 

2 

2 

1   1 

Rasmus  Laursen 

en  Grovsmed 

for  sig  og  Hustru 

2 

2 

1  3 

Peder  Ibsen 

en  Baadsmand, haver  Halv- 
parten af  en  F^oersbaad  og 

1 

nærer  sig  deraf                  | 

forsig  og  Hustru! 

2 

2 

1  2 

Kop. 
skat 


Kon. 
sumpt. 


Jeppe  Lauersen  Uter    en  Baadsmand,  nærer  sig 

jaf  liden  Melhandel  for  sig  og  Hustru 

1  Tjenestepige 


Hans  Pedersen 

Borringholm 
Peder  Øster 

Laurits  Rasmussen 
Skytte 
Carel  Svendsen 


Jens  Clausen 
Oluf  Svendsen 
Hans  Andersen 
Hans  Holse 
Christian  Nielsen 
Jørgen  Laursen  Loeg 


Jacob  Jensen  Skytte 


Hans  Jeppesen  Kiep 
Peder  Christensen 
Oluf  Andersen  (Hal- 
lind?) 

Hans  Nielsen 
Peder  Andersen 

Borringholm 
Mogens  Nielsen 


Morten  Rasmussen 
PederMortensen  Reff 
Peder  Svendsen 
(iabriel  Thommesen 
Bisgaard 


Andreis  Hendriksen 


en  Baadsmand 

en  Baadsmand,  tarer  for 

Hyre 

en  Baadsmand,  farer  for 

Hyre 

en  Baadsmand,   farer  for 

Hyre,      Kvinden      bager 

iblandt  Brød  at  sælge 

som  er  Klokker 

bruger  med  lidet  Øltapperi 

en  Baadsmand 

Væver 

en  Snedker 

en    fattig    Bager,    bruger 

lidet  Øltapperi 

er  fattig  og  forulykket, 
Skib  og  Middel  forlist 

en  Skomager 
en  Baadsmand 
en  Skibstømmermand, bru- 
ger med  lidet  Brændevin 
at  udskænke 
en  Grovsmed,  er  fattig 
en  Daglønner,  bruger  m.  li- 
det Brændevin  at  udskænke 
enBaadsmand,  bruger  med 
lidetBrændevin  at  udtappe, 
haver    Halvparten    i     en 
Roersbaad 

en  Daglønner,  Skoflikker 
en  fattig  Daglønner 
en  Baadsmand 
tilforn  Byfoged  her  paa 
Stedden  og  nu  en  fattig 
Mand,  bruger  med  Mel- 
handel 

Væver,  lever  af  Avling  af 
kgl.  Majesls.  Jorder  her 
for  Byen 


forsig  og  Hustru 

enlig 

enlig 


forsig  og  Hustru 
forsig  og  Hustru 
for  sig  og  Hustru 
for  sig  og  Hustru 
for  sig  og  Hustru 
forsig  og  Hustru 

for  sig  og  Hustru 
1   Pige 

forsig  og  Hustru 
1  Pige 

forsig  og  Hustru 
for  sig  og  Hustru 


forsig  og  Hustru 
forsig  og  Hustru 

forsig  og  Hustru 


i  for  sig  og  Hustru 
forsig  og  Hustru 
forsig  og  Hustru 
forsig  og  Hustru 


for  sig  og  Hustru 


forsig  og  Hustru  !  2   i  2 


Rd.  M.'Rd.  M. 

^         2  2 


5 
1 
1   1 

7  2 

3  1 
1  3 
2 

5  3 


2  4 
3 


2 

2  3 

3  1 


4  4 
1 
1 
2  4 


2  2 


3  4 

Skal  betale  i 

Navn                 liedriit  ener  tsestiiiing 

1  luasiaiiu 

52 

o; 

Kop. 

Kon« 

O. 

skat 

sumpt. 

1 

Rd.  M. 

Rd.  M. 

Hans  Knudsen           en  Daglønner 

for  si  g  Og  Hustru 

2 

2 

1  2 

Mester  Lorens  Bad- 

nærer sig  af  Håndværket 

forsig  og  Hustru 

2 

2 

1 

skær 

i; 

Hans  Jensen  Tryne 

en  Daglønner 

for  sig  og  Hustru  i  2 

2 

1  2 

Peder  Gudniandsen 

en  Bager.   Kan  ej  Hånd- 

værket fortsætte 

forsig  og  Hustru 

2 

2 

7 

Rasmus  Mikkelsen    !  en  søfaren  Mand,  har  et 

lidet    Skiberum,     bruger 

med  lidet  Kornbrændevin 

i  at  sælge 

forsig  og  Hustru 

2 

2 

7  4 

Anders  Caspersen       en  Skomager  og  Ungkarl 

1 

1 

1 

Frederik  Olsen           en  Skrædder,  nærer  sig  af 

Håndværket 

for  sig  og  Hustru    2 

2 

2  2 

Jørgen  Mathiesen     ;:  en  fattig  Mand 

for  sig  og  Hustru !  2 

2 

1 

Peder  Jørgensen         lever  af  Avling  af  de  16 

i 
1 

Kandestøber    Jorder 

for  sig  og  Hustru 

|2 

2 

2  3 

Thommis  Martner      er  en  Skrædder 

forsig  og  Hustru 

2 

|2 

2  3 

Rasmus  Handske-     ;  en  fattig  Mand 

enlig 

1 

1 

5 

mager  ; 

HansPedeisenLiisc  i  haver  1   af  de  16  Jorder, 

1 

hvoraf  han  opholder  sig 

for  sig  og  Hustru  1  2 

2 

4  2 

Anne  l.iise 

hans  salig  Broders  Datter, 

1 

som  han  er  Værge  for 

for  hende  alene 

1 

3 

1  Pige                 1  1 

1      ^ 

Morten  Lauritsen 

en      Baadsmand,     haver 

1 

Skytte 

Halvparten  i  en  Roersbaad 

for  sig  og  Hustru 

2 

2 

1  3 

Peder  Pedeisen 

Væver,  nærer  sig  af  Hånd- 

værket, en  fattig  Mand 

forsig  og  Hustru 

2 

2 

1   1 

Christian  Thomme- 

en  fattig  Bager 

1  forsig  og  Hustru 

2 

2 

1 

sen  Bisgaard 

Hnsarme  og  Fattige,  Ældgamle  og  Vanføre, 
som   intet  have  at  kan  betale  eller  fortjene. 

1.  Hans  Pedersen  Stenliolt  og  Hustru. 

2.  Mogens  Olsen  og  Hustru. 

3.  Niels  Svendsen  og  Hustru. 

4.  Jens  Therkildsen,  syg  og  elendig. 

5.  Tyske  Hans  og  hans  Kvinde. 

6.  Jan  Didrik  Hattemager  og  Hustru,  gatnle  og  forarmede  Folk. 

7.  Mikkel  Hansen  Oriis  og  Hustru,  meget  fattige,  og  han  der- 
foruden er  en  døv  Mand. 

8.  Peder  Murmester  og  hans  Hustru,  begge  gamle,  forarmede  Folk. 
Q.    Fredrik  Kromcher(?)  og  hans  Hustru,  forarmede. 

10.  Niels  Hansen  Lindboe  og  Hustru,  gamle,  forarmede  Folk. 

11.  Peder  Bendsen,  vanfør,  har  kun  een  Haand. 

12.  Anders  Handskemager  og  Hustru  med  en  Del  smaa  Børn, 
der  beder  om  Almisse. 

13.  Thommis  Jacobsen  Murmester  og  Hustru,  forarmede,  kan 
intet  betale. 

14.  Løjtnant  Erik  Bruuns  Enke,  af  Alder  70  Aar  og  opholdes  af 
de  Fattiges  Midler. 

15.  Johan  Hansen  Skrædder,  af  Alder  over  70  Aar,  har  Mangel 
paa  Hørelsen  og  Syn,  lever  med  Kvinden  i  Armod. 

16.  Niels  Rasmussen  Luge  (?)  og  Hustru,  ældgamle  Folk  og 
forarmede. 

17.  Rasmus  Brysting  og  Hustru,  begge  gamle  Folk,  som  ej  noget 
kan  forhverve. 

18.  Casper  Andersen  og  Hustru,  gamle  Folk,  som  ej  noget  kan 
forhverve. 

19.  Anders  Mickeisen  og  Kvinde,  begge  gamle  Folk  og  fattige. 

20.  Jørgen  Bruncher  og  Hustru,  husarme  Folk. 

21.  Gertrud  Bendtz,  en  fattig  forarmet  Enke,  over  60  Aar  gammel. 

22.  Sal.  Hr.  Peder  Damb  af  Morsbye,  som  blev  kendt  fra  sit 
Embede  og  døde  i  Armod,  hans  efterlevende  Enke  opholder 
sig  her  i  Byen  af  de  fattige  Blokkepenges  Udredelse. 

23.  Joen  Pedersen  og  Hustru,  gamle  og  fattige  Folk. 

24.  Jens  Væver  og  Hustru,  begge  gamle,  udlevede,  forarmede 
Folk,  som  bede  om  deres  Brød. 

25.  Rasmus  Sørensen,  en  gammel  Person,  haver  ikkun  een  Haand, 
underviser  Børn  i  Læsning  og  nyder  Ophold  hos  deres  Forældre. 

26.  Marie  liansdatter,  et  fattigt  Folk,  som  opvarter  sin  Broder 
Johan  Hansen,  som  har  Mangel  paa  sin  Fornuft,  opholdes 
af  Fattiges  Midler,  som  dennem  tilskikkes. 

27.  Hos  dennem  deres  Moder,  en  gammel  forarmet  Kvinde,  kom- 
men herind  fra  Sverige. 

28.  Hans  Remsniders  Moder,  over  70  Aar,  har  Ophold  hos 
Sønnen. 

2Q.  Tønnis  Christensens  Moder,  over  80  Aar,  har  Ophold  hos 
hannem. 


Heste  er  ingen  at  anføre,  saasom  de,  der  findes,  bruges  alene 
til  Kgl.  Majst.s  16  Jorders  Dyrkning  og  Avling,  som  dennem  i 
Brug  haver,  og  af  Hs.  Kgl.  Majst.  allernaadigst  frigiven,  som  de 
højædle  Kammerkollegii  Herrers  højgunstige  Resolution  af  Datum 

14 

23.  Septembris  Anno  16Q9  formelder,  saasom  af  samme  Jorder, 
ligesom  Bonden,  Hartkorn  svares. 

Hunde  findes  overalt  ingen  her  paa  Steden. 

Kongel.  Maj. s  16  Jorder,  som  Borgerskabet  i  Brug 
haver,  ere  anslagne  og  takseret  for  62  Tdr.  1  Skp.  2  Fdk.  2  Aib., 
hvoraf  efter  Kgl.  Majst.s  allernaadigste  Forordning  Hartkorn  svares 
af  hver  Tønde  2  Mk.  og  bedrager  20  Rd.  71  Sk. 

Byens  Ejendoms  Jorder  udi  Hartkorn  beregnet  =  35 
Tdr.  4  Skpr.  3  Fdk.  å  2  Mk.  beløber  sig  til  11  Rd.  83  Sk. 

Rentepenge. 

Byfoged  Oluf  Koch  skyldig  til  Søren  Carsten- 
sen Summa  50  SI.  Daler,  deraf  Vi  Rente  ...      „    Rdl.  40     Sk. 

Peder  Nielsen  Schriche  skyldig  til  Rasmus  Schar- 
ving  Capital  200  SI.  Daler,  deraf  Vi  Rente  .       1-64       - 

Børnepenge. 
Juditte  Eriksdaatter  =  Børne-Capitall  =  50  Rdl., 

som  Søffren  Carstensen  haver  under  Værge- 

maal,  deraf  Vi "    R^l.  60       - 

Hans  Esbensens  Capitall  =117  Rdl.  2  Mk.,  som 

hos  Broderen  Jens  Esbensen  er  bestaaende, 

og  ej  vides,  hvor  Personen  er,  deraf  Vi  Rente      «      —    Q4       — 
Inger  Esbensens  Arvs  Capitall  42  Rdl.  som  og 

hos   Broderen  Jens  Esbensen  bestaaende  er, 

deraf  Vi "      -    33V.2  - 

Niels  Nielsen  Nordmands  Capitall  =  110  Rdl., 
som  hos  Formynderne  Niels  Pedersen,  Anders 
Jacobsen  og  Skipper  Rasm.  Hansen  er  bestaa- 
ende, deraf  Vi  Rente  »      —    88       — 

Anna  Mikkelsdatters  Capitall  =  70  Rdl.,  som 
hos  hendes  Broder  og  Formynder  Rasmus 
Nielsen  er  bestaaende,  deraf  Vi  deel  Rente .      »     —    84       — 

Summa..       3  Rdl.  71V2Sk 

Videre  Børnegods.' 
Sal.  Hans  Lauritzens  Børn  Hans  Christopher  og  Lo- 
rens  Hendrik,  begge  deres  Arve  Capitall 400  Rdl., 

som  Andreas  Kruchou  og  Alexander  Montros  ere 
Værger  for. 
Jørgen    Mortensen    Kraul    (?),    Ung   og    umyndig, 

Capitall 2408  si.  Dir. 

Johanne  Margrete  Schriches  Capital 200       — 

Anna  Nielsdatter  Lisis,   som   er  et  lidet  Menniske, 

hendes  Capitall 224      — 

Alexander   Montroses   Stifsøn   Frederik   Frederiksen, 

hans  Capitall 300      — 

Hans  Nielsen  Kieldorpf  fra  Møen,  som  gaar  udi  Ny- 
købbing Latine  Skole,  hans  Capitall 300       — 

Disse  overstaaende  blive  forsynede  med  Kost,  Klæder,  Skole- 
gang og  Optugtelse  imod  den  Rente,  som  ellers  af  Capitalen  skulde 
gaa,  som  Skiftebreve  og  Protokollen  derom  forklarer.  At  ingen 
Rente  af  dis  Aarsage  Myndlingerne  tilfalder,  forhaabes  allerunder- 
danigst, at  det  er  frie. 

huslejeskatten. 

2de  Lejevaaninger,  tilhorende  Jacob  Montros, 
bebos  af  Jacob  Skrædder  og  Peder  Johansen, 
hvoraf  begge  svares  aarlig  Leje  5  Rdl,  2  Mk., 
deraf  '/^  Del 1  Rdl.  32  Sk. 

Søren  Carstensen  2de  Lejevaaninger,  som  han  bort- 
lejer, for  begge  aarlig  6  Rdl.  4  Mk.,  deraf  V4  Del       1     -    64  — 

Peder  Nielsen  Schriches  Gaard,  Tolderen  iboer 
for  Leje  aarligen,  aarlig  8  Rdl-,  deraf  V4  part.       2     —      „    — 

Et  lidet  Hus,  som  Rasmus  Skinder  Stud  beboer 
for  aarlig  Leje  2  Rdl.  4  Mk.,  deraf  V^  Deel  . .       „     -    64  _ 

Andreis  Kruchou  for  5  smaa  Lejevaaninger,  som 
bebos  af  Fattigfolk,  neml.  Peder  Gudmandsen, 
Jørgen  Jacobsen,  Jørgen  Bruncker,  Lorenz  Bad- 
skær, Oluf  Hallind,  af  hver  Bod  til  aarlig  Leje 
3  Rdl.  2  Mk.,  er  16  Rdl.  4  Mk.   Deraf  V^  part      4    -     16  - 

Laurits  Jensen,  som  er  til  Huse  hos  Niels  Nielsen, 
giver  deraf  aarlig  2  Rdl.  2  Mk.,  deraf  en  Vé  •  •       .;     —    64  — 

Anders  Caspersen  en  liden  Vaaning  ved  Kirken, 
faar  deraf  aarlig  Leje  =  2  Rdl.  af  Rasmus 
Nakskou  og  Gjertrud  Bendtz,   som   deri  boer, 

deraf  ^[^  part «     —    48  — 

Summa.  .  .     11  Rdl.  48  Sk. 

Bedrager  sig  Kopskatten. til  Summa  338  Rdl.    „      Sk. 

Hartkorn  af  kgl.  Majt.s  16  Jorder  20     -     71 

Byens  Jorder,  Hartkornsskat 11     -    83       — 

Rentepenge  Skatten 2     —      8      — 

Børnepenge  Skatten 3     —    71 V,,  — 

Husleje  Skatten 11     -    48      - 

Summa  Summarum. .  .  387  Rdl.  8QV2  Sk. 

14* 


212 

Konsumptionsskat  synes  at  være  svaret  første  Gang  i  1672 
(se  S.  130).  Den  var  bortforpagtet  fra  1.  Januar  1687-31.  Decem- 
ber 1689  til  Hans  Lauritsen  Tolder  for  405  Rdlr.  Det  er  saa  hel- 
digt, at  vi  kan  anføre  Hovedtrækkene  af  Forpagtningskontrakten 
for  1.  Januar  1689  —  31.  December  1691,  da  den  samme  Mand  atter 
forpagtede  den,  denne  Gang  for  520  Rdlr. 

1.  Skal  bemeldte  Hans  Laursen,  kgl.  Majestæts  Tolder  udi 
Stubbekøbing,  eller  hvem  han  dertil  vil  forordne,  hermed 
Fuldmagt  have  at  maa  oppebære  af  alle  og  enhver  Civil 
eller  Militær  Personer  smstds.  af  hvad  Stand  og  Condition 
de  monne  være,  Consumption  af  Vin,  Salt  og  Tobak  samt 
alle  de  andre  Specerier,  som  udi  kgl.  Majestæts  sidst  udgangne 
Forordning  dat.  13.  Oktober  1688  mældes,  og  der  samme- 
steds bliver  consumeret,  enten  det  til  Lands  eller  til  Vands 
indkommer,  paa  den  Maade  som  Consumptionsforordnin- 
gen  tilholder,  saavel  som  Folkelønskatten,  Græspenge,  Co- 
pulationer  samt  deraf  faldende  Bøder  efter  ovenbem.te  For- 
ordning og  Plakats  videre  Indhold,  intet  undertagen  i  nogen 
Maader,  hvorover  rigtig  Bøger  holdes  skal. 

2.  Hvorimod  bem.te  Consumptionsforvalter  og  hans  Betjente  i 
alle  Maader  skal  rette  dennem  efter  bem.te  Consumptions- 
forordningens  rette  Ord  og  Mening,  og  af  det  i  Byen  ind- 
kommende til  Lands  og  til  Vands  lade  Consumptionen  oppe- 
bære af  alle  og  enhver  der  i  Byen  foruden  at  forene  sig 
med  dennem  om  Afgiften.  Derimod  ej  nogen,  ihvo  det  og 
være  maa,  i  ringeste  Maade  opholde,  fordele  eller  forurette, 
saafremt  han  ej  derfor  vil  stande  til  rette  som  vedbør. 

3.  Og  skal  bem.te  Signr.  Hans  Laursen  for  Forpagtning  af  alt 
som  for  er  mældt  give  til  Afgift  udi  forn.te  trende  Aar  520 
Rdlr.  at  betale  aarlig  i  fire  Terminer,  1.  April  1.  Juli,  1.  Ok- 
tober og  1.  December  med  130  Rdlr.  i  hver  Termin. 

5.  Naar  ellers  udi  St.  By  nogen  Indkvartering  af  Militære  haves, 
skal  af  hvis  Rug  eller  Korn  som  til  dennem,  imidlertid  de 
udi  Byen  bliver  beliggende,  vorder  formalet  til  Brød,  hannem 
godtgøres  halv  Consumption.  Nemlig  1  Mk.  Danske  af  hver 
Tønde,  for  saa  vidt  det  sig  for  dennem  efter  Forplejnings- 
ordinancen  og  tilbørlige  Bevisligheder  fra  Landcommissarien 
udi  Forpagtningens  Afgift  passere.  (!) 

5.  Men  dersom  fjendtligt  Indfald,  Pest  og  dislige  smitsomme 
Sygdomme  (som  Gud  naadelig  afvende)  maatte  paakomme, 
skal  han,  fra  samme  Tid  han  angiver  at  ikke  kan  for  den 
Aarsag  svare  til  den  fulde  Summa,  om  hannem  da  Forvalt- 
ningen fremdeles  bliver  bevilget,  ej  være  forpligtet  at  svare 
til  større  Summa  end  med  hans  rigtige  Bøger  kan  bevises 
af  hannem  at  være  oppebaaren,  og  for  Forvaltningen  ingen 
Løn  at  prætendere. 

Den  foran  anførte  Kop-  og  Hesteskat  m.  m.  var  paalagt  paa 
Grund  af  de  truende  politiske  Forhold  ved  Forordningen  23.  No- 

vember  169Q  og  skulde  betales  i  to  Terminer  (31.  December  1699 
og  15.  Februar  1700).  Mandtalslisten  tillige  med  Konsumptions- 
ligningen  for  1700  (se  S.  203)  giver  et  klart  Billede  af  den  lille  By, 
som  før  1660  talte  over  200  skatteydende  til  Dels  velstaaende 
Borgere,  medens  den  i  1700  næppe  talte  80,  hvoraf  de  fleste  var 
paa  Armodens  Rand.  Byens  Matador,  som  dog  kun  ejer  et  lidet 
Skiberum  og  driver  en  liden  Kramhandel  ved  Siden  af  sin  Korn- 
forretning, er  aabenbart  Alexander  Montros,  der  da  ogsaa  beæres 
med  en  særlig  Tillid,  idet  han  af  Stiftamtmanden  „beskikkes  som 
Hovedmand  for  Borgerne  i  Stubbekøbing".  Om  Anders  Kruckow, 
der  ogsaa  maa  betegnes  som  en  af  de  højstbeskattede,  ved  vi,  at 
han  uden  at  prætendere  eller  fordre  noget,  har  oppebaaret  en  Del 
af  Skatterne  og  gjort  Rigtighed  derfor.  Men  selv  om  disse  og  om 
de  andre  højstbeskattede  hedder  det  i  Anmærkningen,  at  de  bru- 
ger ikkun  en  ganske  ringe  Handel  med  Korn  især  paa  Køben- 
havn „og  kan  ikke  regnes  mod  Købmænd  paa  andre  Steder". 

Stubbekøbing  var  fra  1682  henvist  til  en  rent  vegetativ  Til- 
værelse. Den  blev  som  Garnisons-  og  Soldaterby  et  Appendiks 
til  Nykøbing,  og  det  skulde  ikke  hjælpe  paa  dens  Trivsel.  Der 
ligger  en  talende  Symbolik  i,  at  Byens  gamle  Toldbod,  der  i  1694 
under  et  stærkt  Højvande  med  Storm  den  11.  Januar  var  bleven 
noget  medtaget,  —  den  har  aabenbart  allerede  da  været  meget 
forfalden,  da  der  i  en  Regning  tales  om  „Resten  af  Byens  Told- 
bod" —  samme  Aar  blev  solgt  ved  Auktion.  Den  agtedes  ikke 
længer  nødvendig  i  en  By  som  Stubbekøbing.  Og  der  er  ikke  en 
af  Byens  Købmænd,  der  har  Brug  for  den  til  Pakhus  eller  lig- 
nende. —  Nej,  der  er  kun  en  Mand,  der  byder,  og  det  er  By- 
fogeden, Hans  Lauritsen.  Han  udraabte  den  selv  til  14  Rdl.,  og 
da  ingen  bød  over,  gjorde  han  paa  egne  Vegne  Bud  paa  1  Mark 
bedre  og  fik  saaledes  Hammerslag  paa  sit  eget  Bud. 

Hans  Lauritsen  havde,  som  flere  Byfogeder  før  ham,  tillige  væ- 
ret Tolder  og  var,  som  omtalt,  ogsaa  Konsumptionsforpagter.  Af  en 
Bemærkning  i  Byfogedregnskabet  for  1690  fremgaar  det  med  Tyde- 
lighed, at  en  Mand  kunde  ikke  leve  af  at  være  Byfoged  alene. 
„Byfogeden,"  hedder  det,  „haver  aldeles  intet  vist,  ejheller  —  saa 
at  sige  -  noget  uvist  for  sin  Besværing,  hvoraf  han  sig  eller  sine 
kan  ernære."  Hans  Formand,  Claus  Hansen,  stod  bl.  a.  i  Restance 
med  sine  Skatter  for  fem  Aar  til  et  Beløb  af  22  Rdl.  8  Skill.  Sogne- 
præsten var  samtidig  fire  Aar  tilbage  og  skyldte  Staten  17  Rdl. 
og  4  Skill.,  og  at  det  ikke  gik  de  menige  Borgere  bedre,  frem- 
gaar af  en  Notits  i  Byfogedregnskabet  af  1690,  hvor  det  hedder. 

at  Regimentskvartermester  Vodroff  skal  sendes  til  Stubbekøbing  for 
at  hente  Restancer. 

Hvorledes  det  gaar  med  Restancerne,  ses  ikke  af  denne 
Skatteliste,  der  slutter  sig  til  den  foran  S.  130  opstillede,  men 
det  synes  afgjort,  at  Regeringen  stadig  er  gaaet  ned  i  sine  For- 
dringer til  Byen. 

General-Ekstrakt  over  Stubbekøbing  Bys  Skatter  1682—1695. 


1 

Badskærkistens 

Indretning, 
Trompeter«  og 
Baadsmandsskat 

Saltskat 

Kop-  og 
Kvægskat 

Grunds 

og 
Lejeskat 

a 

1  :| 

■1  S 
U5  -S 

Defens 
sionsstyr 

Rug  til  Milit« 
sens  Bred 

Rdl.  Sk. 

Rdl.   Sk. 

Rdl.   Sk. 

Rdl.  Sk. 

Rdl.  Sk. 

Rdl.  Sk. 

Rdl.   Sk. 

1682 

200    „ 

8  74 

25     „ 

140    „ 

1683 

291     1 

107  74 

23  45 

60  31 

1684 

148  12 

26    9 

1685 

25  68 

1686 

144    „ 

131  48 

25  62 

1687 

137  74 

25  69 

1688 

207  91 

24  89 

28  20 

1689 

90    „ 

144    „ 

256  27 

24  74 

58Td.2Sk.3Fd. 

1690 

97  57 

123  18 

23  71 

1691 

76  16 

125  40 

23  71 

108    „c 

1692 

97  61 

229  32b 

23  71 

1693 

71     3 

23  71 

1694 

62  15 

23  71 

1695 

62  15  i 

1 
1 

I  ovenstaaende  Generalekstrakt  finder  man  intet  Regnskab 
over  Konsumptionsafgiften.  Det  ligger  vel  i,  at  den  i  disse  Aar 
ikke  vedkom  Byfogeden  —  fra  hvis  Arkiv  denne  Generalekstrakt 
er  taget  —  men  Konsumptionsforvalteren.  Da  den  16Q6  viser  sig 
i  Byfogedens  Regnskab,  maa  man  antage,  at  den  ikke  har  været 
bortforpagtet,  ^hvilket  vedvarer  vistnok  til  1708. 

Men  i    1696  er  det  hele  Afgiftssystem  bleven  simplificeret. 


a)  Grund-  og  Lejeskatten  betaltes  af  Lejere  af  Gaard,  Hus  eller  Have  med  '/^ 
%  foruden  de  af  Ejeren  svarede  5  7o-  Den  ophævedes  ved  Forordn.  29. 
December  1694. 'Samme  Aar  nedsattes  den  i  1689  paa  ny  paalagte  Matrikel- 
skat af  Byens  Jorder  (Ejendomsjord  og  Fæstejord)  til  en  Hartkornsskat  (62 
Rdl.  15  Sk.)  af  de  saakaldte  Kongens  16  Jorder  (der  var  fæstet  af  enkelte  Bor- 
gere i  Byen). 

b)  kaldes  1692  Kop-,  Heste-  og  Ildstedskat. 

c)  kaldes  Fortifikationsskat. 

Byfoged  Ole  Mortensen  Kochs  Regnskaber  for  Skatter  og   uvisse 
Indkomster  lyder  kort  og  godt: 

16Q6.    Lejermaalsbøder 18  Rdl.  73     Sk. 

Konsumptionsafgift 470    —      „       ~ 

Matrikelskat  af  de  16  Jorder 62    —     15      — 

550  Rdl.  88  Sk. 

10Q7.   Lejermaalsbøder  og  Førlovspenge 6  Rdl.  92  Sk. 

Konsumption  470    —      „  — 

Matrikelskat 72    -     15  - 

539  Rdl.  17     Sk. 

1698.  Konsumption . .   470  Rdl.    »       Sk. 

470  Rdl.    „       Sk. 

1699.  Lejermaalsbøder „     Rdl.  48     Sk. 

Konsumption  470    —     „       — 

470  Rdl.  48  Sk 

1700.  Konsumption  470  Rdl.    „  - 

Baadsmandsskat 216    —     „  — 

Rostjenesteskat  efter  Fordordn.  ^Vs  1700    20-72  - 
Kop-,  Heste-  og  Studeskat  efter  Forordn. 

23/ii  1699  (Summens  Fremkomst  s.  S.  211)  387    -    891/2- 

Matrikelskats  Avance 47    —    46      — 

Lejermaalsbøder 7-36      — 

1143  Rdl.  51V2Sk. 

Baadsmandsskatten  traadte  i  Stedet  for  en  Udskrivning  for 
1700  paa  18  Baadsmænd,  som  Byen  af  gode  Grunde  ikke  var  i 
Stand  til  at  stille.  For  hver  Baadsmand  skulde  der  betales  24 
Rdl.,  og  den  hele  Skat  lød  paa  432  Rdl.  1700  var  der  paa  Bre- 
merholms Kontor  bleven  indbetalt  200  Rdl.  Af  de  resterende 
232  Rdl.  blev  der  22.  Marts  1701  betalt  16  Rdl.  paa  Amtstuen, 
som  maa  være  bleven  bragt  til  Veje  med  saa  stor  Møje,  at  der 
tydeligvis  ikke  var  mere  at  hente.  Ti  Resten,  216  Rdl.,  —  Ekvi- 
valentet  for  9  Baadsmænd  -  blev  af  kgl.  Naade  eftergivet. 

Under  den  store  nordiske  Krig  er  der  sikkert  stadig  svaret 
Ekstraskatter  af  Stubbekøbing,  men  Regnskaberne  er  kun  bevaret 
for  enkelte  Aar.  Naar  i  denne  Tid  Hartkornsskatten  paa  Kongens 
Jorder  er  ganske  forsvundet  af  Regnskaberne,  ligger  det  mulig  i 
de  gentagne  Paalæg  af  Ekstraskat.  -  Regeringen  slog  ned  paa 
enhver  Ting,  som  lod  sig  beskatte,  og  mangen  Morlille  maatte  til 
sin  Bedrøvelse  erfare,  at  hendes  gammeldags  Hovedbedækning, 
som  hun  var  vant  til  at  kalde  en  Hue,  nu  paa  en  Gang  blev  til 

„en  Fontange"  og  kostede  3  Rdl.  i  Skat.  Konsumptionsafgiftens 
betydelige  Forhøjelse  har  vel  ogsaa  været  medvirkende  til  en  Ef- 
tergivelse af  den  gamle  faste  Skat,  der  atter  dukker  frem  efter  Kri- 
gen og  svares  til  Jordernes  Bortsalg  (se  S.  115). 


Krigs- 
styr 

Kop- 
skat 

Folke- 
skat 

Baads- 
m  and- 
skat 

Paryk-  & 
Fontange- 
skat 

Vogn- 
skat 

Heste- 
skat 

a. 

d. 

b. 

c. 

1710 

196  Rdl. 

216  Rdl. 

69.1.5 

42.0.0 

25  e. 

1711 

259.0.00 

287  Rdl. 

1 3.3.4  Va 

16 

1712 

247.0.00 

303.4.0 

1713 

251.4.07 

■ 

30.0.0 

1714 

415.0.00 

1715 

423.1.10 

1716 

413.1.10 

1722 

223  0.18 

Efter  Krigens  Slutning  var  der  i  nogle  Aar  Frihed  for  Ekstra- 
skatter, men  for  at  hjælpe  »det  arme  Grønland  til  Opkomst  og  de 
vilde  Mennesker  til  Omvendelse",  maatte  det  arme  Stubbekøbing  i 
1726  betale  120  Rdl.  til  »det  Bergenske  og  Grønlandske  Lotteries 
Completering".  Efter  Københavns  Brand  1728  takseredes  Stubbe- 
købing i  Brandstyr  til  1125  Rdl.,  der  blev  nedsat  til  993  Rdl.  3 
M.  8  Sk.  1794,  efter  Christiansborgs  Brand,  indsamledes  der  til 
Genopbyggelsen  1219  Rdl.  2  M. 

I  1743  beløb  Ekstraskatterne  —  Kop-,  Formue-  og  Heste- 
skat -  sig  til  198  Rdl.  37V2  Sk.  og  i  1744  til  369  Rdl.  26'/.,  Sk. 
For  1800  stiller  Forholdet  sig  saaledes: 


a)  Krigsstyr  kaldes  ogsaa  „Dagskat",  da  den  beregnedes  med  en  vis  Sum  pr.  Dag 

b)  Paryk-  og  Fontangeskat  blev  paabudt  ved  Forordn.  22.  September  1710  og 
svaredes  med  3  Rdlr.  af  en  Paryk,  Fontange  eller  Sæt.  For  den  Luksus  at 
lade  sig  begrave  i  en  Ligkiste  af  Egetræ  maatte  der  betales  2  Rdl. 

c)  Vognskat  svaredes  af  aabne  og  beslagne  Vogne,  dog  ikke  af  saadanne,  som 
brugtes  til  Avling. 

d)  Baadsmandskat  var  som  før  sat  til  18  Baadsmænd  eller  432  Rdlr.,  men  blev 
nedsat  til  Halvdelen. 

e)  synes  svaret  alene  af  Alexander  Montros  i  Anledning  af  Paabudet  om  Rytter- 
og  Dragonhestes  Anskaffelse  og  kan  maaske  derfor  med  Rette  betegnes  som 
„Hesteskat". 

Ekstraskat  iflg.  Forordn.  23.  September  1762  ...  328  Rdl.  72  Sk. 

Rangskat     „           „          17.  Januar  1764 7     „  48    „ 

Procent-Embedsskat 10  „  33    „ 

Kvartprocentskat 43  „  77    „ 

Tjenestekarleskat  paal.  v.  Forord.  23.  August  1791 

alle  Tjenestekarle  i  Byen  mellem  20  og  36  Aar  3     „  32    „ 

1  alt  393  Rdl.  70  Sk. 

Konsumptionen  var  dog  langt  den  største  Afgift,  Borgerne 
havde  at  svare.  Ved  Plakat  20.  September  1708  blev  det  paabudt 
at  lade  Konsumptionen  i  Købstæderne  over  alt  i  Danmark  komme 
til  Auktion.  Ved  denne  blev  i  Stubbekøbing  Alexander  Montros 
og  Rasmus  Jespersen  højstbydende;  de  forpagtede  for  Treaaret 
1710-1712  Konsumptionen  for  1030  Rdl.  Efter  Udløbet  af  denne 
Tid  traadte  Købmand  Ditlev  Flindt  til,  men  denne  Gang  fik  de 
Forpagtningen  for  700  Rdl.  I  1740  beløb  Konsumptionen  sig  til 
400  Rdl.,  1792-1795  til  892  Rdl.  1  M.  8  Sk. 

Man  vedblev  endnu,  lige  til  1841,  at  benytte  det  gamle  til- 
vante Udtryk  „Nætter"  for  Skattepaaligningen.  I  1770- 1840  sattes 
Stubbekøbing  til  en  Næringstakst  af  20  Nætter  å  32  Dele  eller 
Portioner.  1838  svarede  Byen  af  Grund  og  Næring  700  Rdl.  og 
i  Formueskat  1018  Rdl.  3  M.  8  Sk.;  1842:  840  Rdl.  og  1280  Rdl.; 
1856:  1450  Rdl.  og  3650  Rdl.;   1862:   1500  Rdl.  og  5000  Rdl. 

I  1896  udgjorde  det  samlede  Skattebeløb  22,840  Kr. 

Hvis  Skattepaalægget  i  tidligere  Tider  havde  staaet  i  et 
nogenlunde  rigtigt  Forhold  til  Skatteevnen,  vilde  man  i  Skatte- 
ydelsen have  haft  et  nogenlunde  rigtigt  Maal  for  Byens  Vækst. 

Et  bedre  Billede  turde  man  faa  af  Ejendommenes  stigende 
Værdi  ifølge  Grundtaksterne  og  af  Folketallet.  I  1682  var  Grunde- 
nes og  Bygningernes  samlede  Værdi  anslaaet  til  3800  Rdl.,  i  1747 
til  5879  og  i  1803  til  6089.  I  1858  var  Bygningerne  assureret  for 
309,000  Rdl.  og  i  1898  for  1,794,815  Kr.  (paa  270  Forsikringer). 

Naar  det  foran  (S.  109)  efter  gamle  Beretninger,  hvis  Grund-  Folketal 
lag  vi  ikke  kender,  er  opgivet,  at  Stubbekøbing  i  1672  havde  511 
Indbyggere,  maa  Garnisonen  i  Byen  være  taget  med,  saa  dette 
Tal  egner  sig  ikke  til  Udgangspunkt.  Mandtalslisten  i  Anledning 
af  Kopskatten  for  1699  giver  202  Mænd  og  Kvinder,  men  her 
er  der  ikke  medregnet  Børn,  for  hvilke  der  sandsynligvis  er  sat 
en  Aldersgrænse  af  12  Aar.  Da  vi  imidlertid  ved,  at  Antallet  af 
Børn,  der  kunde  tænkes  at  gaa  i  Skole,  af  Byfogeden  i  1736  sattes 
til    120,   kan  vi  vist  gaa  ud  fra,  at  Byen   1699  har  talt  ialt  med 

mindre  Børn  omtrent  350  Sjæle.  I  Begyndelsen  af  Aarhundredet 
synes  der  ikke  at  have  været  nogen  Fremgang.  Mandtalslisten 
for  1715  giver  183  Voksne,  hvilket  vel  med  Børn  vil  give  om- 
trent 330.  I  1769  er  Folketallet  steget  til  464,  i  1801  til  467,  i 
1825  til  925,  i  1860  til  1247,  i  1880  til  1509,  i  1890  til  1546  og 
i  1911  til  1916. 

Næringslivet  Denne  glædelige,  om  end  langsomme  Fremgang  staar  i  na- 

turligt Forhold  til  Næringslivets  Udvikling.  Ogsaa  den  gik  lang- 
somt for  sig,  som  forklarligt  er  i  en  By,  hvor  de  mest  Formuende 
—  om  man  kan  benytte  dette  Udtryk  —  kun  drev  ganske  ringe 
Handel  med  „et  lidet  Skiberum".  Om  de  mindre  Handlende  og 
om  en  Del  af  Haandværkerne  hedder  det,  i  1699,  at  »nogle  er- 
nære sig  af  deres  smaa  Baade,  som  de  løber  mellem  Landene 
med,  naar  de  kan  fortjene  dem  en  ringe  Fragt,  ....  en  Del  nære 
sig  af  deres  Haandværk  med  at  omløbe  paa  Landet  at  sy  Sko 
og  Vadmel  for  Bønderne  ....  andre  igen  af  en  liden  Avling 
eller  ved  Dagleje,  Fiskeri  eller  ved  at  sejle  for  Hyre." 

Formue  skabes  som  bekendt  ikke  ved  at  tage  mange  Penge 
ind,  men  ved  at  give  faa  ud,  og  hvor  ringe  end  Handel  og 
Haandværk  var  i  Stubbekøbing,  blev  der  dog  lagt  lidt  til  Side. 
At  sige  i  Fredstid,  ti  i  Krigsaarene  slugte  Skatterne  hvad  der  var 
og  mere  til.  I  1710  er  der  i  Mandtalslisten  over  Kopskatten  ind- 
rettet tre  Rubriker  til  Betegnelse  af  Borgernes  Formuestilstand: 
Velstaaende,  Middelmaadig,  Fattig.  I  den  første  findes  der  ikke 
en  eneste  af  Byens  135  skatteydende  Borgere;  i  den  næste  er  der 
optegnet  to  og  tyve,  —  Resten  gaar  ind  under  den  sidste  Be- 
tegnelse. 

Om  Byens  Handel  udtaler  Byfoged  Benzon  sig  i  den  foran 
trykte  Indberetning  af  1745.  Stubbekøbing  ligger  navigabel  for 
Øster-  og  Vester,  Sønden  og  Nordsøen.  Men  den  kan  ikke  glæde 
sig  ved  en  „florende  Negotie",  hvilket  vel  næst  Guds  Forsyn  er 
at  tilskrive  Indvaanernes  Forsømmelse  og  Uenighed. 

Det  er  vel  egentlig  underligt  at  lade  Guds  Forsyn  gøre 
fælles  Sag  med  Indvaanernes  Forsømmelse  og  Uenighed,  men 
det  er  nu  ogsaa  kun  en  af  den  gode  Byfogeds  Ejendommelig- 
heder, som  vi  senere  skal  lære  nærmere  at  kende,  aldrig  at  glemme 
at  gøre  et  Buk  for  Vorherre  til  den  ene  Side  og  et  Spark  til 
Byens  Borgere  til  den  anden.  Og  det  sidste  var  ganske  unød- 
vendigt; han  har  selv  ovenfor  angivet  den  første  og  væsentligste 
Grund  til  at  »den  florende  Negotie  udeblev,"  nemlig  at  der  ingen 
bekvem  Skibbro  er  til  Byen. 

Ud  i  Stranden  laa  der  fra  gammel  Tid  fem  Stendæmninger 
eller  Moler,  —  den  ene  synes,  efter  saavel  Benzons  som  hans  Efter- 
mand, Scheels,  Udtryk,  at  være  Resterne  af  en  gammel  Ladebro,  - 
som  Folk  i  alt  Fald  nu  næppe  kunde  gaa  ud  paa  til  deres  Baade, 
endsige  age  ud  paa  eller  udskibe  Gods  fra.  Alle  Varer  maatte  derfor 
køres  saa  langt  ud  i  Stranden,  at  Prammene  kunde  flyde  ind,  tage 
imod  Godset  og  føre  det  ud  til  Fartøjerne.  Paa  lignende  Maade 
foregik  Losningen.  Men  med  den  allermindste  Smule  Sø,  —  og 
Sø  kunde  sættes  op  af  alle  Vinde  mellem  Vest,  Nord  og  Øst  — 
var  Losning  og  Ladning  en  Umulighed. 

1749  overvejede  Myndighederne  den  Plan  at  nedlægge 
Færgefarten  over  Grønsund  og  overdrage  Stubbekøbing  By 
Færgeprivilegiet  mod  at  den  paatog  sig  de  sædvanlige  Fri- 
transporter. Borgerskabet  var  i  den  Anledning  forsamlet  til  Møde 
paa  Raadhuset  og  drøftede  Sagen.  Og  man  kom  til  det  Resultat, 
at  skulde  Byen  paatage  sig  Færgefarten,  som  man  var  villig  til, 
maatte  Skibsbroen  nødvendigvis  først  istandsættes.  Ti  Accisepen- 
gene, der  betragtedes  som  erlagte  til  Broens  Vedligeholdelse,  var 
gaaet  i  Kongens  Lomme,  men  der  var  intet  gjort  ved  Broen, 
hvorfor  den  nu  var  ganske  ruineret.  Men  blev  Skibsbroen  gjort 
i  Stand,  saa  Skibene  kunde  lægge  til  Broen  og  losse  og  lade  der, 
vilde  Borgerne  lade  bygge  Fartøjer  og  besørge  Færgefarten, 

Sagen  gik  ikke  i  Orden.  Og  da  Byen  i  1786  ansøgte  Ge- 
neraltoldkammeret om  Hjælp  til  en  Bro,  blev  den  pure  afvist. 

I  1739  blev  der  udskibet  af 

Rug     Byg    Malt  Ærter  Hvede       Flæsk 

Skpd.  Lpd.  Pd. 

D.  Flindt 782  230  10  141  99  22     4     9 

J.  Stadager 427  150  16  267  120  10     4 

Byfoged  Benzon 427  166  8  102  92        5 

Hans  Kiende 708  341  6  71  34        3     5 

Laur.  Staal 260  30  6  84  30  11 

Jens  Bentzin 37  14 

eller  ialt  4,658  Tdr.  mod  9,386  i  1791. 

Byens  Skibsflaade  var,  som  man  kunde  vente  det,  yderst  ringe. 

1747  bestod  den  af  fem  Fartøjer,  nemlig: 

1  Galiot,  drægtig  13      Læster 

1  Jagt,  -        12'/,      - 

1     -  -        11 

1     -  -        7 

1      -  -        4%      - 

foruden  en  Del  aabne  Baade  og  Joller,  der  ikke  blev  maalt. 

Ifølge  Opgivelser  fra  Byens  Købmænd  til  Byfogeden  var 
Priserne  paa  Korn  og  Ærter  i  1725  og  1748  følgende: 

1725 


1  Td.  Hvede  11  Mark 

1748 

12  Mark 

1     -    Rug        8     - 

10     - 

1     -     Byg         5-8  Skilling 

9  å  10     - 

1     -    Havre     3     - 

6  å    7     - 

1     -    Ærter      6-8  Skilling 

10     - 

I  Danske  Atlas  hedder  det  —  omtrent  1760  —  om  vor  By  og 
dens  Næring:  »Stubbekøbing  er  i  sit  Begreb  vel  saa  stor  som 
Nykøbing,  men  ikke  nær  saa  tæt  og  vel  bebygget,  ikke  heller  af 
saa  velhavende  Borgere,  skønt  den  Kornhandel,  som  drives  der, 
er  temmelig  stor,  dog  Havnen  usikker.  Dernæst  haver  Stubbe- 
købing en  god  Bymark  og  anselig  Avling,  item  en  Tobaks-Plan- 
tage, som  Byfogeden  haver  begyndt  og  anført  nogle  flere  til 
det  samme.  Ja,  ikke  alene  Tobak,  men  endogsaa  Tobakspiber 
forskaffer  man  sig  der  ved  en  til  saadan  Ende  anlagt  Fabrique. 
Dog  er  af  al  Slags  Haandarbejde,  som  der  drives,  intet  vigtigere 
end  Pottemagernes.  Deres  Tal  er  saa  stort,  og  deres  Arbejde 
saa  godt,  baade  af  Skabning  og  Materie,  at  de  Rostocker-Potte- 
magere,  som  fordum  drog  store  Profiter  af  Lolland  og  Falster, 
fortjene  ikke  der  noget  mere,  siden  den  Stubbekøbing  Fajance 
nu  forføres  langt  omkring  baade  i  og  uden  for  Landet." 

Tobak  —  baade  som  Røg-,  Snus-  og  Skraatobak  -  var  i 
den  nærmeste  Menneskealder  før  og  efter  1700  bleven  til  en  Liden- 
skab. Og  man  fandt  det  ganske  urimeligt  at  indføre  den  i  dyre 
Domme  fra  Udlandet.  Naar  Planten  havde  ladet  sig  overføre  fra 
en  fremmed  Verdensdel  til  Europa,  maatte  den  jo  med  Lethed 
kunde  føres  fra  det  ene  europæiske  Land  til  det  andet.  Selv  Folk, 
der  —  som  den  lærde  Langebek  —  ikke  kunde  lide  Tobak, 
kunde  dog  indse,  at  der  maatte  spares  Penge,  om  Landet  selv 
kunde  frembringe  den  Tobak,  som  Landets  Børn  havde  Brug  for. 
Det  har  han  udtalt  paa  Vers: 

Naar  endelig  Tobak,  det  Lugt  og  Smagens  Onde, 
skal  blive  i  sit  Brug  for  Borger  og  for  Bonde, 
da  lad  den  plantes  her;  dens  Vækst  gør  Jorden  ren, 
og  Penge  vindes  jo  ved  denne  Næringsgren. 

1  1691  finder  man  den  første  Tobaksplantage  anlagt  i  Kø- 
benhavn, og  allerede  1713  forekommer  der  en  Tobaksplantør  i 
Stubbekøbing,  der  som  Søstad  maatte  følge  særlig  hurtigt  med 
paa  dette  Omraade.  1  dette  Aar  var  den  senere  Byfoged  Benzon 
kun  14  Aar  gammel,  saa  hvis  denne  Tobaksplantør  har  virket 
her  i  nogen  Tid,  er  Tobakkens  Indførelse  ikke  Benzons  Fortjene- 

ste,  som  Danske  Atlas  vil.  Det  er  sandsynligvis  Tobaksavlen,  der 
førte  Kridtpibefabrikationen  med  sig,  næsten  naturnødvendigt  kan 
man  sige,  ti  kort  efter  dukker  der  en  Kridtpibemager  op  paa 
Stedet.  Men  i  1741  greb  Regeringen  ind.  Ved  kgl.  Forordn.  17. 
August  nævnte  Aar  blev  det  paabudt,  at  Byjorderne,  for  saa  vidt 
de  i  Sædeland  er  bestaaende,  for  en  Fjerdedel  aarlig  med  Hamp 
eller  Hør  skal  besaas  eller  og  til  Tobaksplantager  bruges. 

Tobakshandelen  var  blevet  et  Monopol,  og  Tobaksavlen 
maatte  kontrolleres,  og  det  er  denne  Kontrol,  vi  har  at  takke  for 
Oplysningerne  om  Tobaksplantagerne  ved  Stubbekøbing  i  det 
hele.  1743  havde  Sr.  Abraham  Lupli  og  Sr.  Johan  Fourneus  — 
begge  reformerte  og  sandsynligvis  Franskmænd  —  tillige  med 
Sr.  Peder  Halvorsen  anlagt  en  Række  Tobaksplantager,  og  By- 
foged Benzon  kan  erklære,  at  der  er  gjort  en  god  Begyndelse 
med  Tobaksplantningen,  og  at  »den  her  faldende  Tobak  er  af 
ligesaa  god  Bonitet  som  den  udenlandske".  Der  er  blot  det  gale 
ved  det,  at  Almuen  engang  er  kommen  i  Vane  med  den  indførte 
Tobak,  »der  roullerer  og  negotieres  over  alt.  Plantagerne  til  mærke- 
lig Præjudice".  Og  han  ender  med  at  udtale  Ønsket  om,  at  Ind- 
førslen af  den  fremmede  spundne  Tobak  kunde  hæmmes.  Men 
fremfor  alt:  den  udenlandske  ordinære  Tobak  bør  ikke  have  For- 
trin for  den  danske. 

Det  var  nu  et  meget  naturligt  Ønske  i  Byfoged  Benzons 
Mund.  Ti  han  var  stærkt  interesseret  i  Tobaksavlen.  Han  har 
ment,  at  her  var  noget  at  tjene;  og  resolut  andrager  han  10.  Ok- 
tober 1744  om  Privilegium  paa  et  Tobaksspinderi.  Han  har  netop 
i  disse  Dage  sendt  1000  Pd.  til  Nykøbing,  som  Købmændene 
finder  sig  højlig  contente  med,  og  han  mener  at  kunne  forsyne 
Falster  og  til  Dels  Lolland  med  Tobak.  Af  Regnskabet  over  Ud- 
plantning af  Tobak  paa  Stubbekøbing  Bys  Grunde  i  1745  ser 
man,  hvor  Tanken  om  Tobaksavl  var  slaaet  an. 

Sr.  Ditlev  Flindt  havde  avlet 7,000  Pd. 

„    Jens  Benzon 2,400    „ 

„    Johan  Adams  Witzdum 2,000    „ 

,;    Jørgen  Stadager  1,850    „ 

„    Peder  Smed 900    „ 

„    Hans  Drejer 300    „ 

„    Peder  Christensen  500    » 

„    Hans  Borg,  Controleur 1.400    „ 

At  overføre...  16,350  Pd. 


Overført..  .  16,350  Pd. 

Sr.  Andreas  Lund 800    „ 

„    C.  N.  Benzon,  Byfoged 7,000    „ 

I  alt..  .  24,150  Pd. 
Q.  Juli  1745  er  deraf  indsendt,   nemlig  til 

det   Almindelige  Magasin   i    København  4,960    » 

Rest...  19,190  Pd., 

„hvilke  Blade  virkelig  findes  her  i  Behold,  da  lidet  eller  intet 
bliver  spundet;  vel  er  noget  af  1744  Aars  Blade  spundet  udi  af- 
vigte Sommer,  men  lidet  eller  intet  afsættelig.  Jeg  har  ladet  spon- 
den  (!)  600  Pd.,  som  ligger  i  Behold." 

Byfoged  Benzon,  som  5.  Januar  1746  undertegnede  oven- 
staaende  Regnskab,  maatte  kun  otte  Aar  senere  erkende,  at  Tobaks- 
handelen var  ved  at  opgive  sit  sidste  Aandedræt.  Trods  Stubbekøbing- 
tobakkens Fortrinlighed,  den  blev  anset  for  den  bedste  af,  hvad  der 
avledes  paa  Øerne,  var  der  ingen  Efterspørgsel,  hvilket  Benzon 
mener  ligger  i,  at  Folk  ved  Toldforpagtningen  har  Lov  til  at  ind- 
føre fremmed  spunden  Tobak  til  den  indenlandske  Handels  Ruin. 

1773  ser  det  ikke  saa  godt  ud  med  Handelslivet  i  Stubbe- 
købing. »Byens  Handel",  hedder  det  i  dette  Aar,  „er  ganske  af- 
taget, dels  fordi  Kornet  opkøbes  saa  dyrt  til  det  kgl.  Magasin,  at 
Købmændene  ej  kan  købe,  dels  fordi  Dragørerne  paa  Landet  op- 
køber og  bortfører  Varerne  med  deres  Fartøjer,  dels  ogsaa  fordi 
omløbende  Bissekræmmere  og  Jøder  sælger  over  alt  og  derved 
betager  de  Handlende  Næringen."  —  En  Teglbrænder  og  Potte- 
mager kunde  faa  god  Næring,  samt  en,  der  vilde  anlægge  „en  grov 
Klædefabrik". 

Ulovlig  Handel  klages  der  stadig  over.  Byens  Købmænd  blev 
i  1794  „efter  Repartition"  takseret  til  at  tage  for  1100  Rdl.  Varer 
fra  Manufakturhuset  i  København,  men  vægrede  sig,  da  „Skip- 
pere og  andre"  ikke  blot  sælger  de  samme  Varer,  men  sælger 
dem  50  pCt.  under  Prisen. 

Mod  Slutningen  af  Aarhundredet  synes  der  dog  at  være 
kommet  mere  Liv  i  Handelen,  og  man  forbavses  over  at  se,  at 
Markedet  i  Stubbekøbing  1796  var  besøgt  af  ikke  mindre  end  72 
fremmede  Handlende. 

Med  Haandværket  stod  det  i  Stubbekøbing  endnu  ringere 
til  end  med  Handelen.  De  gamle  Lavsorganisationer  var  bleven 
opløst  i  de  haarde  Tider  under  Svenskekrigen,  og  først  i  Tiden 
mellem  1696-1699  havde  Skomagerne  —  altid  Flertallet  af  Haand- 
værkerne  -  faaet  saa  megen  Samfølelse  igen,  at  de  havde  sluttet 

sig  sammen  i  et  Lav,  som  havde  faaet  Christian  V.s  allernaadigste 
Privilegium.  I  1746  d.  9.  September  har  Skrædderne  dannet  Lav, 
derefter  følger  Bagerne  i  1750  den  15.  Oktober,  og  under  20. 
November  1752  søger  Væverne  om  Tilladelse  til  at  oprette  et 
Lav.  Da  det  anbefales  af  Byfogeden,  maa  man  antage,  at  Tilladel- 
sen er  givet.  Snedkerne  sluttede  sig  derimod  sammen  med  Stands- 
fællerne  i  Nakskov  for  at  værne  om  deres  fælles  Interesser.  Senere 
findes  der  ogsaa  et  Vognmandslav  i  Stubbekøbing. 

Disse  Lav  talte  ikke  mange,  i  Reglen  kun  6  —  8  Mestre. 
Skomagernes  var  rigest  paa  Medlemmer  men  fattigst  paa  Gods 
og  betegnes  stadigt  som  saare  fattigt.  Men  de  vaagede  med  lige 
saa  stor  Nidkærhed  som  Lavene  i  de  store  Byer  over  deres  Rettig- 
heder. Ti  Stubbekøbing  lod  sig  lettere  overse  end  en  stor  By, 
og  hvor  fiffigt  end  Fuskere  og  Bønhaser  søgte  at  dække  sig,  skulde 
Lavsmestrene  nok  faa  trukket  dem  frem.  Som  nu  for  Eksempel 
den  Kvinde  Ephemia,  som  boede  hos  Madam  Sægaard  under  Skin 
af  at  være  i  Tjeneste  hos  hende,  men  som  i  Virkeligheden  sad 
og  syede  baade  for  den  ene  og  den  anden.  Og  det  kunde  Skræd- 
derne ikke  lade  sig  byde,  lige  saa  lidt  som  Bagerne  vilde  finde 
sig  i,  at  en  Skrædder  gjorde  dem  Indpas  i  deres  Næring  og  gav 
sig  til  at  bage  og  sælge  Brød.  Mest  gik  det  ud  over  Skomagerne, 
ti  dem  fuskede  enhver  i  Næringen. 

Haandværkere,  som  kom  til  Stubbekøbing  i  den  Tro,  at  de 
let  vilde  kunne  slaa  sig  ned  der  og  tjene  deres  Brød,  synes  da 
ogsaa  at  have  følt  sig  i  høj  Orad  skuffede.  „Det  gaar  ikke  saa 
strengt  til  i  København  som  i  denne  Kæltringeby,"  raabte  en 
Snedker  forbitret,  da  der  30.  Oktober  1753  mødte  et  Par  Mænd 
og  stævnede  ham  for  Bønhaseri.  Men  dette  skulde  han  ikke  have 
gjort,  ti  det  blev  straks  til  Bøde. 

Ligesom  Lavene  i  de  enkelte  Byer  har  Eneret,  ethvert  paa 
sit  særlige  Haandværk,  saaledes  er  enkelte  Borgere  forsynede  med 
kgl.  Privilegier,  der  gælder  hele  Øen  og  somme  Tider  Lolland  med. 
Saaledes  kunde  Farver  Peter  Fejlberg  i  Nykøbing  ikke  finde  sig 
i,  at  Didrik  Thomassen  Kingo  i  1754  begyndte  at  drive  Farveri 
i  Stubbekøbing,  men  lod  nedlægge  Forbud  derimod,  hvorover 
Farver  Kingo,  som  havde  købt  en  Oaard  og  »anvendt  store  Depen- 
cer  paa  Farveværket",  højlig  beklagede  sig  til  Stiftamtmanden. 

I  en  By  med  saa  lidt  Forretningsliv  var  der  ikke  stor 
Trang  til  nogen  levende  Forbindelse  med  Omverdenen.  Og  en 
saadan  kunde  Stubbekøbing  heller  ikke  glæde  sig  ved.  De 
lolland-falsterske  Byer  havde  i  umindelige  Tider  kun  faaet 
Post  fra  Hovedstaden  een  Gang  om  Ugen,  og  den  blev  for  Stubbe- 

købings  Vedkommende  endda  afleveret  i  Nørre-Alslev,  hvor  Byen 
saa  selv  maatte  hente  den.  27.  Februar  1760  andrager  Byfoged 
og  Købmand  Benzon,  paa  Grund  af  »den  iiasarderHge  Sag"  det 
er  at  hente  Posten,  der  ofte  omfatter  Pengeforsendelser,  paa  denne 
Maade,  om,  at  Postkassen  vil  lønne  et  ansvarligt  Bud  med  10 
Rdl.  til  større  Sikkerhed.  Dette  skete  senere,  og  i  Marts  1782 
blev  der  oprettet  et  Hovedpostkontor  i  Stubbekøbing;  hans  Søn 
og  Efterfølger  i  Købmandsforretningen  blev  den  første  Postmester. 
Endnu  1818  var  der  ingen  Gæstgivergaard  eller  Kro  i  Stubbe- 
købing, hvor  de  faa  Rejsende,  der  kom  til  Byen  uden  at  have 
Slægt  eller  Venner  til  at  huse  sig,  kunde  tage  ind.  De  maatte 
være  glade  over,  at  Købmand  Hertz  Moses  Wulff*)  vilde  tage  sig 
af  dem.  Og  da  han  var  en  billig  Mand  m.  H.  t.  sine  Priser,  fandt 
Byfogeden  ikke,  der  var  Anledning  til  at  sætte  ham  højere  i  Skat 
af  den  ringe  Fortjeneste,  han  kunde  have  deraf. 

Uagtet  Byens  Fattigdom  var  vel  bekendt,  kunde  Borgerne 
dog  ikke  undgaa  i  Lighed  med  Borgerne  i  andre  og  mere  vel- 
havende Købstæder  en  Gang  imellem  at  blive  anmodede  om  at  yde 
Forstrækning  d.  v.  s.  Laan  til  Kongen.  Paa  den  første  Opfordring 
i  saa  Henseende,  i  Februar  1759,  undskyldte  de  Handlende  sig 
med,  at  de  i  deres  Handel  behøvede  mere  Kapital,  end  de  var  i 
Stand  til  at  skaffe  til  Veje,  og  kun  Sognepræsten  og  hans  Med- 
tjenere —  Kapellan  og  Skolelærer  —  samt  Forvalter  Witbyes 
Enke  lovede  at  udrede  Penge  til  Juni  Termin  1759,  den  sidste 
500  Rdl.  af  sin  egen  Formue,  de  første  700  Rdl.,  som  stod  priori- 
teret i  det  saakaldte  „Vikariegods"  (se  S.  154),  der  var  bleven 
solgt  faa  Aar  i  Forvejen,  og  hvoraf  de  nød  Renten.  Aaret  efter 
maa  Anmodningen  være  bleven  gentaget  og  mulig  med  større 
Eftertryk,  thi  30.  Januar  lover  Kammerraad,  Forvalter  Kehlet,  til 
Juni  Termin  1000  Rdlr.,  Madam  Wlbye,  Sr.  Ditlev  Flindt  og  Sr. 
Lars  Staal  hver  200  Rdl.  Hvor  lidt  det  er,  viser  det  dog,  at  Folk 
i  Stubbekøbing  har  begyndt  at  lægge  noget  til  Side. 

Ved  Aarhundredskiftet  var  Stubbekøbings  Handelsflaade  for- 
mindsket med  en  Femtedel.  Et  af  dens  fem  Fartøjer  var  nemlig 
af  Isgang  og  Storm  revet  løs  fra  sin  Fortøjningspæl  og  sat  op 
paa  Møens  Land.  Denne  Begivenhed  gav  Stødet  til,  at  der  1799 
af  Pælebukkemester  P.  Halkier  i  København  paa  Opfordring  blev 


*)  Denne  H.  M.  Wulff,  Farfarsbroder  til  Udgiveren  af  dette  Værk,  var  gift  med 
Rebekka  Hartvig,  en  Søster  til  Johanne  Louise  Heibergs  Moder.  En  Slægt- 
ning, Jfr.  Caroline  Henriette  Patges,  fortsatte  efter  hans  Død  1850  Gæst- 
giveriet. 

indgivet  Tegning  og  Overslag  paa  Anlægget  af  et  Brohoved  med 
en  Kørevej,  som  skulde  indsluttes  og  dosseres  med  Sten.  Det  blev 
imidlertid  atter  ved  det  fromme  Ønske.  Men  Savnet  af  en  Skibs- 
bro blev  mere  føleligt  end  nogen  Sinde  under  Krigen  med  Eng- 
land 1807-1814,  i  hvilken  Tid  der  udfoldede  sig  et  Liv  og  et 
Røre  paa  Stubbekøbing  Red,  som  man  ikke  havde  set  de  sidste 
Par  Hundrede  Aar,  og  som  skyldtes  Kaperierne.  En  stor  Del  af 
de  Priser,  Kaperne  tog  i  Østersøen,  blev  indbragt  til  Stubbekø- 
bing, og  man  tager  neppe  fejl  i,  at  Byens  forholdsvis  store 
Udvikling  —  der  finder  et  Udtryk  i  at  Folkemængden  1801  — 
1825  stiger  til  det  dobbelte  —  skyldes  Kaperiet  og  hele  den 
Virksomhed,  som  dermed  fulgte,  særlig  Auktionerne  over  de  god- 
kendte Priser,  der  indbragte  store  Beløb. 

Det  kan  da  ikke  undre,  at  Stubbekøbing  Borgere  ønskede 
umiddelbart  at  høste  Fortjeneste  paa  Søen  i  hine  Søkrigens  Aar. 
Et  Interessentskab  i  Byen  udrustede  et  Kaperfartøj,  som  blev 
bygget  i  Vordingborg  og  fik  Navnet  »Stubbekøbing".  Det  blev 
ført  af  Kapt.  Jespersen,  der  havde  14  Mand  med  om  Bord,  og 
det  kostede,  fuldt  rustet,  7999  Rdl.  3  Mk.  I3V4  Skill.  27.  April 
1810  stak  det  i  Søen  og  indbragte  2.  Juni  s.  A.  Prisen  »Mønsteraas", 
der  blev  solgt  ved  Auktion,  Skibet  for  3,560  Rdl.  og  Ladningen 
for  6,056  Rdl.  Næste  Aar  gjorde  det  atter  en  Prise,  »Harmonien", 
der  blev  solgt  for  6450  Rdl.,  og  7.  Juni  tog  det  en  Slup.  Der- 
efter synes  man  at  have  opløst  Selskabet  og  solgt  Fartøjet. 

Det  var  sandsynligvis  Erfaringerne  fra  disse  Aar,  der  atter 
bragte  Liv  i  Spørgsmaalet  om  Skibsbroen,  og  i  Maj  1813  gør  P. 
Halkier  paa  ny  „efter  nuværende  Priser"  Overslag  paa  en  Skibsbro 
efter  den  gamle  Tegning.  Overslaget  lød  paa  14,297  Rdl.  6  Skill. 
Selve  Overlodsen,  Kommandør  Løvenørn,  ses  at  have  interesseret 
sig  for  Sagen  og  gjorde  Tegning  paa  en  »transportabel  Skibsbro" 
nærmest  en  Skydebro  paa  Hjul,  hvis  Radius  var  afpasset  efter 
Dybden,  og  som  skulde  køres  og  bugseres  ud  i  Strømmen.  Paa  Teg- 
ningen saa  det  meget  fikst  ud,  men  i  Praksis  vilde  den  vist  ikke 
vise  sig  heldig,  og  ingen  af  de  to  Planer  kom  til  Udførelse,  før 
den  stærke  Udvikling  af  Landbruget  havde  gjort  det  til  en  tvin- 
gende Nødvendighed  at  skabe  bedre  Udskibningsforhold. 

I  1839  gik  man  da  endelig  med  et  Laan  paa  7600  Rdl.  Sølv 
til  at  anlægge  den  længe  savnede  Skibsbro  med  et  Brohoved,  hvor 
Skibene  kunde  lægge  til  og  lade  og  losse  direkte  fra  Land.  1842 
blev  Havnen  bygget,  udvidet  første  Gang  i  1851  og  anden  Gang 
i  1878,  da  den  blev  uddybet  til  14  Fod  i  sin  største  Dybde. 

1    1856   talte   Byens   Flaade   da  ogsaa  21  Skibe  med  7347* 

Læsters  Drægtighed.  Samme  Aar  var  der  indgaaet  213  Skibe  med 
III5V4  Læster  Gods  —  heraf  44  i  udenlandsk  Fart  med  825^/4 
Læster  Gods  —  og  udgaaet  219  med  153774  Læster  Gods  — 
heraf  i  udenlandsk  Fart  65  med  Q27V2  Læster  Gods. 

1  1896  talte  Byens  Flaade  46  Fartøjer  paa  i  alt  672  Tons, 
hvoraf  2  Dampskibe  paa  25  Tons.  Der  indgik  623  Skibe  med 
10,116  T.  Gods,  -  deraf  89  med  4,431  T.  Gods  fra  Udlandet,  - 
og  udgik  612  Skibe  med  8045  T.  Gods,  hvoraf  56  med  483  T. 
Gods  fra  Udlandet. 

Stubbekøbings  eneste  større  Handelshus  i  ældre  Tid  blev 
grundlagt  1730  af  den  energiske  og  dygtige,  men  selvraadige  Chr. 
N.  Benzon,  der  var  Byfoged  fra  1732  til  1761,  da  han  blev  suspenderet, 
og  om  hvem  der  siden  vil  blive  adskilligt  at  fortælle.  Det  blev  i 
Slægtens  Hænder,  til  det  1874  gik  over  til  Thomas  Trojel,  som 
1908  optog  Einar  Hjorth  som  Kompagnon,  og  fortsættes  nu  som 
Trojel  og  Hjorth.  I  det  19.  Aarhundrede  maatte  det  dele  Fører- 
skabet med  det  i  1801  d.  5.  Juni  oprettede  Wulffske  Handelshus, 
der  i  den  nyere  Tid  har  været  for  Byen,  hvad  det  Benzonske 
Hus  var  i  ældre  Tid.  En  Del  mindre  Forretninger  voksede  op 
ved  Siden  af  disse,  men  Udviklingen  gav  sig  ikke  alene  Vidnes- 
byrd paa  Handelens  Omraade.  I  1852  anlagde  A.  C  Rasmussen 
sit  Jernstøberi  og  Maskinfabrik,  og  i  1863  P.  V.  Hallengreen,  der 
havde  nedsat  sig  1807  som  Gørtler,  sin  Gasmaalerfabrik.  I  1857 
stiftedes  til  Lettelse  i  Handel  og  Vandel  „Sparekassen  for  Stubbe- 
købing og  Omegn"  —  senere  efterfulgt  af  andre  Pengeinstitutter  — 
og  i  1860  grundedes  „Stubbekøbing  Avis". 

indkvar.  De  to  Veje,  som  nu  kaldes  Elversvej  og  Asylvej,  hed  indtil 

tering      for  faa  Aar  tilbage  „Barakkerne".   Dette  Navn   var  et  Minde  fra 

hin  Tid,  da  her  virkelig  laa  Barakker  eller,  om  man  vil,  Kaserner 

for  de  Rytterregimenter,  som  i  en  Række  af  Aar  var  indkvarteret  i 

vor  By. 

Dette  var  dog  ikke  Stubbekøbings  første  Indkvartering.  Vi 
har  foran  set,  at  der  saavel  under  Christian  IV.  som  under  de 
følgende  Konger  blev  lagt  Afdelinger,  snart  af  fremmede  Hjælpe- 
tropper, snart  af  Kongernes  egen  Krigsmagt  i  Kvarter  i  Byen. 
Det  var  ikke  blot,  fordi  der  herfra  var  let  Overfart  til  Krigsskue- 
pladsen i  Nord-Tyskland,  men  nok  saa  meget  fordi  Stubbekøbing 
under  saa  godt  som  alle  Vindforhold  var  let  at  komme  til  fra 
Søvejene  til  alle  Sider  og  fordi  her,  umiddelbart  ved  et  dybt 
Sejlløb,  forholdsvis  let  og  hurtigt  kunde  foretages  Landsætning  og 
Indskibning  af  Tropperne. 

At  Kongerne  personlig  benyttede  Byens  bekvemme  Beliggen- 
hed til  at  forkorte  en  Sørejse  har  man  ogsaa  Eksempel  paa.  I  For- 
aaret  1687  gik  saaledes  Christian  V  her  -  mulig  med  den  ubehage- 
lige og  farefulde  Rejse  1676  med  Orlogsskibet  „Fredericus  tertius" 
i  Minde  -  om  Bord  i  en  af  sine  Orlogsmænd  for  at  sejle  til 
Bornholm. 

Under  den  skaanske  Krig  og  senere  under  den  store  nor- 
diske Krig  var  Stubbekøbing  af  alle  Landets  Byer  den  eneste,  som 
paa  en  Gang  laa  nær  ved  Hovedstaden,  nær  ved  Flaadens  Operations- 
basis  i  Østersøen  og  ved  Krigsskuepladsen  i  Tyskland.  Det  var 
da  ogsaa  stadig  hertil,  at  Flaadens  Skibe  søgte  ind  i  paakom- 
mende  Tilfælde.  Og  fra  Lejren  ved  Stralsund  blev  der  sendt 
Syge  til  Stubbekøbing. 

Fra  1660  synes  der  stadig  at  have  ligget  Tropper  i  Kvarter 
her  i  Byen,  hvorom  der  foran  er  givet  en  Del  Oplysninger.  Bor- 
gerne maatte  yde  Soldaterne  frit  Kvarter,  men  for  Kosten  fik  de 
udbetalt  10  Skill.  daglig  pr.  Mand;  endelig  maatte  de  for  en  be- 
stemt Takst  pr.  Td.  Rug  bage  Brød  til  Militæret. 

Fra  August  168Q  til  ind  i  16Q0  laa  der  et  halvt  Kompagni 
af  Regimentet  „De  Mariner"  under  Kommando  af  Oberst  Gers- 
dorph  og  Kaptajn  Wernich.  Om  mange  af  Indkvarteringerne  før 
1700  synes  der  at  mangle  Underretning,  men  et  Par  Breve  fra 
Begyndelsen  af  det  nye  Aarhundrede  giver  gode  Oplysninger  om 
Forholdene.  Det  ene  viser  tillige,  hvorledes  Stubbekøbing  stadig 
trykkes  af  den  større  Naboby. 

Velfornemme  Hr.  Byefoged. 
Som,  efter  udstedte  March  Route,  et  halv  Compagnie  af 
hans  Kongel.  høiheds  Printz  Christians  Regiment  til  Fods, 
under  Capitain  Munter  der  i  Byen  til  Indqvartering  skal 
forlægges,  bestaaende,  som  fri  Qvarteer  skal  nyde,  af  under 
Officerer  oc  Gemene,  naar  Folket  findes  virkelig  til  Stede, 
udi  55  Mand;  Saa  forstændiges  Eder  herved  sligt  til  Efter- 
retning; Oc  ville  I  ikke  aliene  forsiune  bemælte  Mandskab 
ved  Ankomsten  med  fri  Stanqvarteer,  som  alene  skal  bestaa 
udi  blot  Husleye  oc  Seng,  mens  endog  levere  paa  hver  fra 
den  tid  de  beviser  sidst  med  Brød  at  være  forpflæget,  daglig 
halfandet  Skaalpund  bløt  Brød,  imod  Chefs  Quittering, 
hvorfor  eder  tredive  Skilling  til  Bagerløn  for  hver  femten 
Lispund  bløt  Brød,  som  af  en  Tønde  Rug  forskaffes,  skal 
vorde  betalt;  Ellers  er  Amtsforvalter  Hans  Ravn  beordert 
Eder  det  til  Bagningen  behøvenne  Rug  imod  Quittering  at 

leverre;  Hvad  ellers  Oberofficerernes  Quarteer  angaar,  slige 
anvises  de  for  billig  Betaling.  Hafn.  ^»/y  1700. 
Gud  befalet  af  o,  s.  v. 

Landmilitsens  Kommisarier. 

(Paategn.)  Ordren  ankommen  den  13.  Oktober  1700,  Fol- 
kene d.  14. 

Velfornemme  Hr.  Byefoged. 
Som  det  vilde  falde  Nykøbings  Bye  alt  for  hart,  siden 
endeel  af  hendes  Mayst.  Enke  Dronningens  Svite  der  i 
Byen  vorder  forsiunet  med  Logementer  om  samme  Vinteren 
over,  tillige  skulle  beholde  de  der  Indqvarterede  Halvanden 
Compagnie  af  Hans  Kongel.  Højheds  Printz  Christians  Regi- 
ment til  fods;  Saa  er  paa  Byens  derover  gjorde  Besvær,  oc 
Hr.  Stiftamtmand  Liitzovs  Forslag,  herudinden  foranstaltet, 
at  Capitain  Miinsters  halve  Compagni,  som  udi  Nykøbing 
er  Indqvarteret,  gaar  derfra  til  det  øvrige  halve  Compagni 
udi  Stubbekøbing,  hvorfor  Hr.  Byefoged  ved  Ankomsten 
haver  at  anvise  bemælte  halve  Compagni  det  fri  Stand  Qvar- 
teer,  samt  paa  Mandskabet  udlevere  det  sædvanlige  bløde 
Brød,  som  er  paa  hver  Mand  daglig  halvandet  Skaalpund 
og  det  fra  den  Tid,  som  med  Nykøbings  Magistrats  Attest 
bevises,  at  de  sidst  med  Brød  er  blevne  forpflæget;  Udi 
øvrigt  bestaar  Capitain  Miinsters  hele  Kompagnie,  naar  det 
er  complet,  udi  110  Mand,  som  nyder  Brød  og  fri  Qvarteer. 
Hafn.  Landmilits  Com.  ^^^o  1700. 

(Ankommen  3.  November  1700,  Folkene  5.  Novbr.  Det 
sidste  halve  Kompagni  laa  til  medio  Oktober  i  Kallundborg, 
til  Vil  i  Nykøbing,  til  ^V.,  1701   i  Stubbekøbing.) 

Under  den  store  nordiske  Krig  synes  der  ikke  at  have  ligget 
Garnison  i  Stubbekøbing.  Byen  har  sandsynligvis  været  belastet 
nok  som  Hospitalsby  og  som  Provianteringsplads.  Men  henimod 
Slutningen  af  Krigen  bliver  den  lagt  ind  under  det  Falsterske 
Ryttergods,  hvilket  fremgaar  af  følgende  Brev  fra  den  i  Anledning 
af  Ryttergodsets  Oprettelse  nedsatte  Kommission  til  Byfogeden  i 
Stubbekøbing,  Nicolaj  Mandel.  Brevet  er  dateret  23.  November  1718. 

Ædle  Hr.  Byfoged! 
Hermed  gives  hannem  til  kende,  at  Hs.  Majestæt  haver 
allernaadigst   resolveret   den    18.  November   næst   afvigt,   at 

udi  Stubbekøbing  tilkommende  Aar  2  Kompagnier  Kavalleri 
med  Mandskab  og  Heste  skal  vorde  indkvarterede.  Og  som 
Hans  Majestæt  allernaadigst  efter  vores  Indstilling  har  be- 
haget at  soulagere  Borgerskabet  noget  ved  denne  Indkvar- 
tering, saa  har  Hs.  Majestæt  allernaadigst  resolveret  til  Ba- 
rakkernes Bygning,  til  Hjælp  for  den  Fattige,  Byen  at  give 
Kostalden  paa  Skjørringe  Oaard,  tvende  gode  Eger  til  Fod- 
stykker saa  og  200  Rdlr.  Hjælp  for  den  Fattige  til  Bygnin- 
gernes Fortsættelse,  hvilket  vi  ikke  har  villet  efterlade  ædle 
Hr,  Byfoged  hermed  at  notificere,  paa  det  han  derom  ved- 
børlig  Anstalt  videre  kan  forføje.  Imidlertid  vilde  han  være 
betænkt  udi  Vinter  samme  Bygning  at  lade  annamme,  naar 
at  Vejrliget  er  derefter,  at  Bonden  Bygningen  kan  flytte  til 
den  Ende  og  var  (det)  højnødvendigt  for  Borgerskabet,  at  en 
Tømmermand  af  Byen  blev  beskikket,  som  ved  Nedbryd- 
ningen kunde  have  Opsigt,  hvilken  Ordre  da  han  videre 
for  Borgerskabet  har  bekendt  at  gøre  og  sig  videre  derefter 
til  højstbemeldte  Hs.  Majestæts  allernaadigste  Ordres  Efter- 
levelse haver  at  rette. 

Endnu  10.  Oktober  1719  havde  Byen,  som  det  ses  af  et  nyt 
Brev  til  Byfogeden,  ikke  faaet  Pengene;  men  nu  har  Amtsforval- 
teren i  Nykøbing  faaet  Ordre  til  at  udbetale  Byfogeden  dem  in- 
den denne  Uges  Udgang,  hvorefter  han  da  har  at  distribuere 
dem  blandt  de  Fattige  (til  Sengeklæders  Forskafning  til  de  to 
Rytterkompagnier),  som  han  agter  at  være  ansvarlig. 

Under  1.  December  s.  A.  beklager  Rasmus  Pedersen  Skriche 
med  ni  andre  Borgere  sig  over  Byfogedens  Fordeling  af  Pengene, 
og  mener,  at  „han  har  gjort  dem  Indpas",  d.  v.  s.  forurettet  dem, 
eftersom  de  har  flere  Ryttere  i  Kvarter  og  dog  ikke  har  faaet  mere 
end  de,  som  har  færre.  Byfogeden  mener,  at  han  har  fordelt  Pen- 
gene forsvarligt.  „Skulde  nu  disse  ti  have  efter  deres  Mening,  som 
de  har  Ryttere  til,  saa  skulde  vel  ikke  en  have  villet  nøjes  med  10 
Rdl.,  og  saa  var  der  kun  blevet  lidt  til  overs  til  de  andre  Fattige." 
Han  har  netop  uddelt  Pengene  i  Portioner  paa  mindre  Beløb,  flest 
paa  3  Rdl.,  men  ogsaa  paa  2  og  4,  saa  at  de  kunde  komme  netop 
de  Fattige  til  gode. 

I  1719  fik  Byen  da,  efter  at  de  her  i  Brevet  og  foran 
omtalte  Barakker  var  bleven  opført,  fast  Indkvartering  af  Ryttere. 
Først  blev  der  lagt  to  Kompagnier  i  Byen  af  Oberst  Rosenkrantz- 
Schack's  Kyrasserregiment  -  II.  Fynske  Rytterriregiment  -  det 
ene  under  Ritmester  Thimée,  det  andet  under  Ritmester  Kaas. 

I  Anledning  af  Borgerskabets  Klage  over  Rytteriindkvarte- 
ringen 171Q  blev  der  30.  September  svaret  fra  Generalcommis- 
sariatet,  ,;at  Rytterne  skal  lade  sig  nøje  med  Kvartererne  efter 
Værternes  Vilkaar  og  Lejlighed  og  ej  betage  Borgeren  sin  egen 
Stue.  De  skal  have  Ved  og  Tørv  til  at  koge  deres  Mad  ved,  men 
behøver  ikke  Lys  i  Sommertiden.  M.  H,  t.  Kvarter  for  Rytter- 
konerne skal  der  ved  hvert  Kompagni  skaffes  Kvarter  for  25 
Kvinder,  for  saavidt  der  er  saa  mange  til  Stede.  Er  der  flere, 
maa  de  selv  se  sig  om  efter  Kvarter." 

Ved  Ritmester  Kaas's  Kompagni  hændte  der  1723  en  Be- 
givenhed, om  hvilken  Mindet  endnu  ikke  er  ganske  udslukt  i 
Byen.  Herom  læses  i  Kirkebogen  for  nævnte  Aar: 

Imellem  d.  13.  og  14.  Februari  om  Natten  Klochen  imel- 
lem 11  og  12  begichs  her  i  Stubbekiøbing  et  uhørlig,  for- 
skrechelig  og  umenniskelig  Mande-Mord  imod  Højædle  og 
Velbaarne  Hr.  Ritmester  Hr.  Hans  Christopher  von  Kaas, 
som  af  sin  uafviidendes  hemmelige  og  moderiske  (i)  Fjende 
Løjtnant  Rosenkrantz,  der  ved  sin  Tjener,  Rytter  Niels  Peder- 
sen Birch  paa  forbem.te  Tid  lod  uden  Aarsag  dend  Fromme 
Sal.  Herre  og  Guds  Barn  saa  pludselig  ihjelskyde  her  paa 
Stubbekiøbings  Gade,  og  blev  dend  Sal.  Herres  og  Guds 
Barns  højadelige  Liig  ved  alle  Klochers  Ringning  og  Par- 
rentation,  som  blef  holden  af  Hans  Velærværdighed  Prou- 
sten  Hr.  Mag.  Jesper  Engberg,  i  mange  Høyadelige  Cava- 
lierers  og  andre  fornemme  Folches  Forsamling,  indsat  i  Stubbe- 
kiøbings Kirche  d.  25.  Februar  i  hans  Alders  28  Aar  3  Dage. 

Mordet  fandt  Sted  ved  Brønden  i  Vestergade  ud  for  Matr. 
Nr.  7,  og  Gerningsmanden  blev  opdaget  ved,  at  man  fandt  et 
afrevet  Stump  Klæde,  øjensynlig  af  en  Rytterkappe,  hængende  paa 
en  Gren  eller  en  Gærdestave  paa  søndre  Side  af  Vejen,  hvor  det 
var  tydeligt,  at  et  Menneske  havde  banet  sig  Vej  gennem  Gærdet. 
Mandskabet  maatte  stille  til  Parade  med  deres  Kapper,  og  det  til 
Lappen  svarende  Hul  blev  fundet  paa  Kappen,  som  tilhørte  Rytte- 
ren Niels  Birch  af  Ritmester  Thimées  Kompagni. 

Jens  Rosenkrantz  blev  „arquebuseret"  d.  v.  s.  skudt  i  Ny- 
købing 1.  April  og  Rytteren  blev  halshugget.  I  den  dræbte  Rit- 
mesters Sted  blev  1.  Marts  udnævnt  den  fra  Brockenhuus's  Regi- 
ment „reducerede"  Ritmester  Gedde,  som  kort  efter  købte  Skjør- 
ringe  Hovedgaard  ved  Auktion.  I  den  Anledning  fik  Oberst  Ro- 
senkrantz-Schack  10.  Oktober  Ordre  til  at  lægge  Ritmester  Geddes 

Kompagni   i   Kvarter  i   Stubbekøbing  og  lade  Ritmester  Tiiimée 
(ogsaa  skrevet  Timée)  gaa  til  Sakskøbing  med  sit  Kompagni. 

I  Slutningen  af  Trediverne  har  Rytterne  forladt  Stubbekøbing, 
men  snart  efter  truede  en  ny  Indkvartering  Byen.  22.  Juli  1740 
skriver  den  konst.  Byfoged,  Kontrollør  Hans  Berg,  til  Stiftamt- 
manden, at  det  vil  blive  meget  tungt  for  Stubbekøbing  indbyg- 
gere at  opfylde  Hs.  Majst.s  Ordre  og  tage  mod  Indkvartering. 
Da  Kavalleriet  for  faa  Aar  siden  »brachte  op  herfra",  var  mange  af 
Indvaanerne,  ja  de  fleste  meget  ømme,  »ømmere  er  de  endnu  i 
Tilstanden  og  mindre  i  Tallet,  saa  Gud  ved,  hvorfra  deres  Ud- 
gifter skal  komme,  saa  slet  en  Tilstand  sidder  de  fleste  af  Bor- 
gerne og  Almuen  i,  at  Rodemesteren  ofte  med  hans  Lægsedler 
maa  3  å  4  Gange  gaa  Byen  omkring,  og  i  da  de  fleste  Steder 
intet  bekommer,  ti  mange  svarer,  at  de  maa  gerne  pante.  Penge 
kan  de  umulig  skaffe  til  Veje". 

Det  kan  ikke  ses,  om  Byen  slap  for  Rytterindkvarteringen  i 
1740,  men  i  1743  og  nærmest  følgende  Aar  laa  der  3  Kompag- 
nier norsk  Infanteri,  318  Mand,  under  Major  Tønder  og  Løjtnant 
Schoubo  Feldman,  som  var  Byen  til  stort  Besvær.  Ditlev  Flindt, 
Byens  største  Købmand,  maatte  alene  for  sin  Part  huse  42  Mand 
foruden  Officerer.  Forholdet  mellem  de  norske  Soldater  og  Byens 
Borgere  synes  ikke  at  have  været  det  bedste;  de  viste  voldsom 
Adfærd  mod  Byfogeden  og  adskillige  Borgere,  hvorfor  de  blev 
straffede.  Men  naar  Byfoged  Benzon  var  med  et  eller  andet  Sted, 
blev  der  altid  Spektakel,  og  man  kan  være  sikker  paa,  at  en  Del 
af  Skylden  laa  hos  ham.  Efter  deres  Afmarche  blev  der  af  Kom- 
pagnierne klaget  over  ham,  at  han  var  urolig  og  trættekær,  og  at 
han  havde  vist  grov  og  usømmelig  Adfærd  mod  de  syge,  norske 
Soldater.  Det  kan  Byfogeden  slet  ikke  forstaa;  han  mener  ikke 
blot  „at  have  begegnet  de  norske  Tropper  med  al  mulig  Civilité", 
men  inden  Bataillonens  Afmarche  har  han  ladet  de  Syge  faa  fri 
Medikamenter,  ja,  ladet  de  mest  medtagne  bære.  Men  Byfogeden 
følte  sig  nu  altid  som  en  forfulgt  Uskyldighed.  Og  for  at  svække 
Virkningen  af  de  for  ham  ubehagelige  Vidneafhønnger,  giver  han 
sig  til  at  pukke  paa,  hvad  han  har  udrettet.  At  sørge  for  318 
Mand  og  i  en  saa  lille  By  forsyne  dem  med,  hvad  de  skal  have, 
fordrer  Møje  og  Besvær,  og  nu  har  han  kun  Proces  og  For- 
træd deraf. 

I  1748  bliver  der  paa  ny  Tale  om  Indkvartering  af  Ryttere. 
I  et  Brev  fra  Byfogeden  til  Stiftamtmanden  af  11.  August  faar 
man  Oplysning  om,  at  de  1719  opførte  Barakker  er  blevet  ned- 
revet, da  der  var  for  ringe  Plads.  Og  dette  synes  at  have  været 

Grunden  til,  at  den  første  Rytterindkvartering  blev  ophævet  og 
Rytterne  udlagt  omkring  paa  Kongens  Gaarde.  Benzon  ivrer  med 
Styrke  mod  Indkvarteringen,  som  er  en  stor  Udgift  for  Byen  og 
volder  mange  Fortrædeligheder.  Dog  kommer  det  hele  an  paa,  om 
der  er  en  retsindig  Chef  i  Spidsen  for  Militæret.  Plads  er  der  des- 
værre nok  af,  ti  Staldene  staar  tomme  endnu  efter  Kvægpestens 
Hærgninger  i  1745  —  46.  Men  Borgerne  har  ikke  Evne  til  at  huse 
Ryttere  med  deres  Heste.  Og  Fordel  har  de  nu  slet  ikke  af  Ind- 
kvarteringen, ti  Rytterne  køber,  hvad  de  har  Brug  for,  direkte 
af  Bonden,  og  Borgerne  tjener  intet  derved. 

Byen  synes  imidlertid  ikke  at  være  sluppen,  og  ved  et  Møde 
paa  Raadhuset  8.  November  1748  blev  Borgerne  enige  om,  at  de 
kunde  tage  imod  44  Heste.  1751  ses  der  at  have  ligget  Rytteri  i 
Byen,  og  1753  i  Januar  træffer  vi  Løjtnant  Orning  med  sit 
Kompagni  i  Kvarter  i  Stubbekøbing. 

Fra  1747  til  1753  betaler  Stubbekøbing  en  Hjælpe- Indkvar- 
teringsskat,  som  af  Byfogeden  kaldes  ,/ Rytterskatten"  til  Sla- 
gelse, »efter  paaberaabende  Repartition  af  15.  Februar  1747". 
For  dette  Aar  erlægges  der  30  Rdl.  39V5  Skill.  eller  38  Rd!. 
15  Skill.  aarlig.  I  1781  betales  en  lignende  Skat  til  Ribe  paa 
160  Rdl. 

Blandt  de  militære  Personer,  der  har  ligget  i  Kvarter  i  vor 
By,  møder  vi  en  Mand,  hvis  Navn  er  kendt  i  Forbindelse  med 
selve  Fader  Holbergs.  Det  er  dennes  Medbejler  Salomon  v.  Quo- 
tens Søn,  Julius  V.  Quoten,  der,  inden  han  slog  sig  paa  Teater- 
væsenet, ernærede  sig  som  hans  Fader  før  ham,  som  »Oculist, 
Sten-  og  Bruchsnider",  hvilket  i  Militæretaten  blev  sammenfattet 
under  een  Betegnelse:  Feltskær. 

J.  V.  Quoten  træffes  1723  i  Stubbekøbing,  hvor  han  15.  Juni 
d.  A.  indtræder  i  Ægteskab  med  Madame  Jespersens  Datter  Gun- 
del  Margrete  Martener.  Han  er  mulig  alt  kommen  dertil  med  de 
to  Kompagnier  af  Kyrasserregimentet.  Ti  Aar  senere  vil  en  til 
Staden  nysankommen  Feltskær,  Monsieur  Langfeldt,  forbyde  v. 
Quoten  at  bruge  sin  Kunst  og  Næring.  Aar  1738  var  det  galt 
fat  igen.  Byfogeden,  som  skal  udtale  sig  om  Sagen,  ved  ikke,  om 
v.  Quoten  har  lært  Feltskærerkunsten.  Langfeldt  er  derimod  en 
dygtig  Kirurg.  Før  han  kom,  var  der  en,  som  hed  Lipper  og 
foruden  ham  en  gammel  Skrædder  og  nogle  afdankede  Ryttere 
og  endelig  v.  Quoten,  der  barberede  godt  Folk,  men  som  i  øvrigt 
bruger  baade  Købmandsskab  og  anden  borgerlig  Næring.  1743 
fik  han  Tilladelse  til  at  udøve  Tandlægekunsten  i  Lolland  og 
Falster    „dog   ej   exclusivum",   men   synes  samme   eller  følgende 

Aar  at  være  flyttet  til  København,  hvor  han  under  1747  androg 
om  og  fik  Tilladelse  til  at  opføre  saavel  tyske  som  danske  Ko- 
medier. 

Afskaffelsen   i   1682  af  Borgmester  og  Raad  var  en  Ulykke  Borgerskabet 
for  Stubbekøbing.    Borgerne   mistede  den   af   deres   egen   Midte      °g  ^'^^^ 
fremgaaede  Myndighed,  som   de  fra  ældgammel  Tid  var  vant  til  ^™''*=''s'"'="'* 
at   bøje   sig   for,  deres   naturlige   Talsmand   og   Beskytter.    Og  i 
Stedet  for  kendte  Mænd,  der  havde  Rod  i  Byen  og  var  fortrolige 
med  den   og  dens  Befolkning,   og  som   indtog  deres  Plads  som 
et  hædrende   og  ærefuldt  Bevis   paa  den  Anseelse  og  Tillid,  de 
nød  i  Borgernes  Kreds,   fik   de   nu  en   kongelig  Embedsmand  til 
Styrer,  fremmed  i  Byen  og  uden  nedarvet  eller  fra  Barndommen 
udviklet  Kærlighed   til   Stedet,   for   hvem   Embedet  skulde   være 
noget  af  et  Levebrød,  og  som  endelig  havde  faaet  sin  Myndighed 
fra  Regeringen.   Og  Regeringen  maatte  først  tænke  paa  at  skaffe 
saa  mange  Penge  som  muligt  ud  af  Byen  og  at  skaffe  Lydighed 
for  sine  Befalinger,  inden  den  kunde  tænke  paa  —  hvad  der  va- 
rede meget  længe  —  Byen  og  Borgernes  Vel. 

Og  det  uheldigste  var,  at  i  alt  Fald  de  første  af  de  By- 
fogeder, som  blev  sat  til  at  raade  for  Stubbekøbing  og  fik  Magt 
og  Myndighed  over  Borgerne,  var  —  for  ikke  at  bruge  stær- 
kere Udtryk  —  uheldige  Personer,  der  nok  kunde  vække  Harme 
og  Forbitrelse  hos  en  Almue,  der  sad  inde  med  gammeldags 
Begreber  om  Hæderlighed  og  Retsindighed. 

Vi  lader  Tiden  selv  tale. 

Under   8.   September    1691    klager   Rasmus   Jespersen*)    til 


*)  Det  er  denne  Mand,  der  staar  først  paa  Kop-  og  Hesteskatlisten  m.  m. 
(S.  203),  og  som  mindes  i  følgende  Vers  paa  en  af  Kirkens  Ligsten. 

Staa,  kære  Christen,  læs  dog  disse  faa  Bogstaver 

som her  paa  denne  Ligsten  graver 

Her  hviler  Jespersen,  den  salig  Herrens  Mand 
hvis  Roe  til  Uroe  nu  ej  mer  forandris  kand 
i  Verden  havde  hånd  Fortræd  og  idel  møie 
derfor  han  fredes  nu  hos  Gud  udi  det  hoie 
Hånd  udi  Himmelen  en  ærlig  Hvile  fik 
da  Siælen  ved  hans  Død  af  legemet  udgik 
i  Stubbekiøbing  har  hånd  fordum  Borger  været 
og  Handelsmand  hvor  hånd  af  alle  højt  var  æret 
men  nu  sit  Borgerskab  har  i  Jerusalem 
her  oven  til,  hvor  han  er  i  sit  rette  Hiem 
Han  lefde  christelig  og  derfor  salig  døde 
ham  ingen  Modgang  mer  skal  udi  Verden  møde 
men  paa  den  sidste  Dag  hånd  skal  med  Fryd  opstaa 
og  han  i  Himmelen  af  gravens  bolig  gaa 
Født  2.  Juli  Ai  1672  og  døde  17.  Augusti  1718 
Amen. 

Rentekammeret  over,  at  Claus  Hansen,  forrige  Byfoged,  „mit 
patermonium  531  Rdl.  imod  Loven  paa  Skiftet  efter  min  sal. 
Farmoder  tog  fra  Skiftebordet  fra  min  Værge,  som  var  min  Far- 
fader Carsten  Hillebrandsen  her  i  Byen,  og  dermed  siden  skalted 
og  valted  efter  eget  Tykke."  Rasmus  Jespersen  frygtede,  at  Claus 
Hansen  ikke  var  „sufficiant"  paa  Grund  af  sin  Uformuenhed,  at  be- 
tale Pengene  tilbage.  „Hvorfore  jeg  unge  Person  var  foraarsaget 
med  min  Farfaders  og  Frænders  Villie  at  søge  Claus  Hansen 
derfor  med  Lands  Lov  og  Ret."  Paa  Landstinget  blev  Claus 
Hansen  dømt  til  at  betale  de  531  Rdlr.  tilbage.  Dommen  blev 
stadfæstet  ved  Højesteret  (Vio  90),  der  yderligere  idømte  ham  50 
Rdl.  i  Kost  og  Tæring  samt  fradømte  ham   Byfogedbestallingen. 

Claus  Hansen  undveg  efter  Dommen  og  har  ikke  siden  været 
til  Stede  i  Byen.  „Og  der  jeg  nu  saaledes  saa  mig  ganske  ruineret  og 
ingen  Øvrighed  her  mere  var  i  Byen,  foraarsages  jeg  at  søge 
Hs.  Exellenz,  vor  gunstige  Hr.  Stiftamtmand,  Marcus  Giøe,  om 
Rettens  Assistens."  Denne  gav  Rasmus  Jespersen  en  Borger  i 
Byen,  Jørgen  Hansen  Smid,  til  Vicedommer  eller  Øvrigshedsmand, 
som  ham  for  Retten  kunde  assistere.  Claus  Hansens  efterladte  Mid- 
ler var  ikkun  noget  gammelt,  ubrugeligt  Træværk  og  2  Køer,  til- 
sammen 75  si.  Dir.  værd.  Da  det  endelig  langt  om  længe  blev 
ham  udleveret  til  Brug,  satte  hans  Værge,  Jørgen  Hansen  Smid, 
sin  Svoger  til  at  bestyre  det.  Men  denne  tog  selv  Nytten  deraf 
og  tog  f.  Eks.  Malkningen  af  Køerne  uden  at  give  Rasmus 
Jespersen  noget  derfor.  Denne  andrager  da  om,  at  han  maa  faa 
Claus  Hansens  Gods  udlagt  til  virkeligt  Brug,  hvilket  han  godt 
kan  behøve,  da  han  agter  at  nedsætte  sig  i  Byen  og  nære  sig 
som  en  anden  fattig  Borger  paa  Stedet. 

Med  Claus  Hansens  næstfølgende  Eftermand  var  det  atter 
galt  fat.  Han  blev  suspenderet  og  dømt  fra  sit  Embede  170Q. 
Men  det  var  ikke  alene  fra  Byfogederne  Forargelsen  kom.  Sko- 
lens Mænd  gav  heller  ikke  det  bedste  Eksempel. 

I  1697  blev  det  opdaget,  at  Skolemestren  ved  den  danske 
Skole,  Jacob  Hendriksen  Krogmager  —  der  synes  at  have  haft 
kunstneriske  Anlæg,  og  som  havde  Malerier  af  Kongen  og  Dron- 
ningen hængende  paa  sin  Væg,  —  slet  ikke  havde  nogen  Adkomst 
til  sit  Embede,  men  havde  tilsneget  sig  det  ved  at  forevise  et 
falsk  Kongebrev,  forseglet  med  et  eftergjort  Kancellisegl.  Ved 
Landstingsdom  af  12.  Januar  1698  dømtes  han  for  at  have  efter- 
skrevet kgl.  Majestæts  Haand  som  Majestætsforbryder,  men  Dom- 
men blev  ikke  fuldbyrdet,  da  han  var  undsluppet  fra  Arresten  i  Tide- 

Samlivet  mellem  Borgerne  og  mellem  dem  og  Soldaterne  synes 

at  have  været  ganske  fredeligt,  -  over  for  disse  til  Tider  for  kærligt, 
hvad  Lejermaalsbøderne  vidner  om.  Og  der  var  Kvinden  som  sæd- 
vanlig den  forurettede  Part.  Kvinderne  maatte  stadig  betale  deres 
Bøder  for  slige  Overtrædelser,  men  af  sær  kgl.  Naade  slap  Hs. 
Majestæts  Krigsfolk  for  Bøder,  første  Gang  de  benyttede  sig  af 
deres  Sejr  paa  Elskovs  Slagmark.  Et  Mord  blev  begaaet  i  1709 
af  en  Skrædersvend,  der  var  bleven  rasende  og  sat  i  Daarekisten, 
og  af  og  til  kunde  det  jo  hænde,  at  Kvinder,  selv  af  Byens  bedste 
Kredse,  kunde  blive  lidt  for  iltre,  som  da  Anne,  Lars  Staals,  slog 
en  anden  Dannekvinde  i  Byen  paa  Siden  af  Hovedet,  eller  at 
Mandfolk  fik  et  Glas  for  meget  paa  Værtshus  og  kom  i  Klammeri, 
som  endte  i  Retten.  Ved  særlig  festlige  Lejligheder,  som  da  Jens 
Andersen  Ostindiefarer  var  kommen  hjem  fra  Langfart,  maatte 
han  og  hans  gode  Venner  give  deres  glade  Følelser  Luft  i  det 
fri  med  Musik  gennem  Gaderne  og  glade  Sange.  Men  for  saa- 
ledes  »om  Nattetider  imod  Politianordningen  at  lade  sig  kende 
som  Grassatengængere  med  Fiol  og  Bas,  Hujen  og  Skrigen  og 
desl."  fik  man  bagefter  Lov  til  at  spytte  i  Bøssen  paa  Raadstuen. 
Det  var  kun  noget,  den  høje  Øvrighed  ustraffet  kunde  tillade  sig, 
som  vi  siden  skal  faa  at  se. 

Ogsaa  Skolens  Mænd  kunde,  —  hvad  der  jo  ikke  var  saa 
heldigt  —  komme  i  Klammeri  paa  Værtshus.  Det  ser  man  af 
en  Klage  fra  Skolens  Rektor,  Peder  Andersen  Kiep,  over  Byfoged 
Nicolai  Mandel.  Sagen  har  tillige  ogsaa  anden  Interesse,  idet  man 
af  den  forstaar,  hvor  let  der  kunde  opstaa  Strid  mellem  Byens 
Befolkning  og  Byfogeden,  som  oppebar  Skatter  og  Afgifter  og 
stundom  maatte  gribe  til  stærke  Midler  for  at  faa  dem  inddrevet. 

6.  April  1712  klager  Rektor  ved  Latinskolen,  Peder  Ander- 
sen Kiep,  til  Rentekammeret  over,  at  Byfogeden,  Sgr.  Nicolai 
Mandel,  ved  Kopskattens  Ansættelse  har  været  altfor  haard  og 
ulidelig  imod  ham  og  takseret  ham  til  8  Rdl.,  medens  hans  Em- 
bedsbroder  og  Ligemand,  Rektor  i  Nysted  i  Lolland,  kun  er  sat 
til  2  Rdl.  Tilmed  har  han  fordret  Skatten  betalt  straks,  og  da 
dette  ikke  kunde  lade  sig  gøre,  »lagt  mig  en  Schiargent  paa  udi 
3  Dage  at  svare  hver  Dag  24  Skil."  Saaledes  har  Byfogeden  ikke 
behandlet  nogen  anden  i  Staden;  men  han  lod  det  ikke  blive 
derved.  Ti  eftersom  Rektor  nylig  var  kommen  op  af  en  svær 
Sygdom,  var  han  endnu  svag  og  kunde  ikke  gaa  ud  og  skaffe 
Penge.  Men  Byfogeden  lod  »Skolens  Dør  optage  uden  Nøgle"  i 
hans  Fraværelse  og  hans  Sengeklæder,  som  tilhørte  en  fattig 
Præsteenke,  borttage,  og  da  hans  Broder  indløste  dem,  maatte 
han  betale  1  Rdl.  3  Sk.  i  Omkostninger.   Rektor  ved,  at  Byfogeden 

bruger  stor  Indulgence  imod  mange  ved  Ansættelse  til  Kopskat. 
Saaledes  er  Jakob  Montros  efter  sigende  kun  sat  til  10  Rdl.  og 
han  er  dog,  i  Sammenligning  med  Rektor,  en  rig  og  velstaaende 
Mand.  .Jeg  erindrer  mig,  at  Byfogeden  med  forbemeldte  Mont- 
rosis  Broder,  Sr.  Alexander  Montros,  som  er  Høvidsmand  i  Byen, 
har  sat  Skatten."  Rektor  haaber,  at  Byfogeden  ikke  har  glemt  at 
betale  Skat  af  sine  egne  Børn,  Tjenestefolk  og  Heste.  »Gud  skal 
være  mit  Vidne,  at  jeg  allerunderdanigst  er  til  Hs.  kgl.  Majests. 
Tjeneste  med  det  lidet  jeg  ejer,  Gods  og  Liv,  men  hvad  er  min 
allernaadigste  Konge  tjent  dermed,  naar  de  andre  mange  (jeg  tør 
ingen  nævne)  ikke  giver  det  halve,  det  de  burde  og  kan." 

Byfogeden  svarer  12.  Maj  1712,  at  han  har  vist  al  mulig 
Langmodighed  over  for  Rektor,  og,  sammen  med  de  seks  Takserings- 
mænd,  paa  Grund  af  Stedets  Ringhed  kun  sat  ham  til  8  i  Stedet 
for  til  12  Rdl.  i  Kopskat.  Da  Rodemesteren  mange  Gange  havde 
været  hos  ham  forgæves  om  disse  Penge,  og  da  Rektor  tit  og 
ofte  havde  erklæret,  at  han  ikke  vilde  betale  mere  end  2  Rdl., 
havde  Byfogeden  endelig  ladet  foretage  Eksekution.  ,;Hans  Svag- 
hed angaaende  var  den  af  et  Par  blaa  Øjne  og  et  forrevent  An- 
sigt, han  havde  fortjent  sig  i  et  Værtshus  her  i  Byen,  hvor  han 
indkom  ganske  drukken  og  fangede  Klammeri  an,  hvorfor  han 
blev  udstødt  paa  Døren,  derom  Tingprotokollen  kan  give  videre 
Forklaring,  ti  saadan  Svaghed  drages  han  med  snart  hver  Dag, 
naar  han  med  en  fuld  Næse  løber  af  een  Kro  i  en  anden,  og 
kan  hans  Adfærd  3.  Paaskedag,  da  Folk  gik  i  Kirke,  bære  Vidne 
om  denne  forberørte  Svaghed,  hvilket  baade  Præsten  og  mange 
flere  kan  attestere.  Med  Jacob  Montros'  Velstand  er  det  saa  som 
saa,  hvilket  kan  bevises.  Han  har  nok  et  Skiberum  i  Søen,  som 
er  i  Kongens  Tjeneste  som  et  ;, Smøgeskib"  (1712),  men  det  er, 
hvad  alle  ved,  gammelt  og  raaddent;  hans  Kornhandel  angaa- 
ende, da  kan  han  ikke  udskibe  100  Tdr.  Korn  om  Aaret,  og  naar 
Kiep  siger,  at  han  ejer  10  Huse  og  Gaarde  i  Byen,  saa  maa'det 
være  hans  sidst  paakomne  Øjensvaghed,  der  har  narret  ham,  ti 
Jacob  ejer  kun  en  gammel,  forfalden  Gaard,  ganske  vist  med  fire 
indbyggede  Boder.  At  Byfogeden  bruger  den  ærlige,  fornuftige  og 
redelige  Mand  Alex.  Montros's  Hjælp  tillige  med  fem  andre  ved 
Skatteansættelse  er  rigtigt  nok,  men  Hs.  Exellence  Stiftamtmand 
Liitzow  har  selv  udmeldt  ham  til  Høvidsmand  i  Staden. 

Stiftamtmanden  roser  Byfogeden  for  hans  Nidkærhed  i  Kongens 
Tjeneste  som  Skatteopkræver,  men  mener  dog,  at  Billighed  byder  ikke 
at  beskatte  Rektor  i  Stubbekøbing  for  meget  i  Sammenligning  med  hans 
Embedsbrødre,  og  lader  ham  slippe  med  at  betale  4  Rdl.  i  Kopskat. 

Og  det  kunde  der  sikkert  være  al  Grund  til.  Jens  Chr.  Kaa- 
lund, der  1724  efterfulgte  P.  A.  Kiep  som  Rektor,  maatte  sætte 
selve  Rentekammeret  i  Bevægelse  for  at  faa  den  ene  Sletdaler 
(1  Kr.  35  0.  i  vore  Penge),  han  forgangen  Aar  havde  faaet  ved 
Kongens  Naade,  paalignet  Borgerskabet.  Han  beder  ogsaa  om, 
at  Borgerskabet  ved  Trusel  om  Udpantning  maa  tvinges  til  at 
betale  ham  hans  Kostpenge,  og  endelig  andrager  han  10.  Ok- 
tober 1725  vemodeligen  om  Tilskud  til  sin  Løn.  Byfoged  Ring- 
holm, der  faar  Sagen  til  Erklæring,  beder  allerunderdanigst  Hs. 
Majestæt  befri  det  fattige  Borgerskab  for  yderligere  Paalæg.  Det 
kniber  haardt  nok  med  at  faa  Organistens  og  Byskriverens  Løn 
(20  og  12  Rdl.)  inddrevet,  og  Rektor  kan  nok,  mener  han,  komme 
ud  af  det  med  den  Løn,  han  har.  Stiftamtmanden  indstiller,  at 
Byen  yder  den  stakkels  Mand  25  Sletdaler  aarlig,  men  der  lader 
til  at  være  kommen  en  anden  Orden  i  Stand,  idet  Rektoren  nogle 
Aar  senere  ses  at  spise  paa  Omgang  hos  Byens  Borgere. 

Man  kunde  efter  Byfoged  Ringholms  Udtalelser  være  fristet 
til  at  slutte,  at  der  maatte  være  et  godt  Forhold  mellem  ham  og 
Byens  Borgere.  Men  det  vilde  ikke  være  rigtigt.  Han  havde  et 
daarligt  Navn  paa  sig;  ikke  blot  Forvaltningen  af  hans  Embede 
var  det  galt  med,  —  Folk,  som  skulde  have  deres  Løn  og  lign. 
udbetalt  gennem  ham,  havde  ondt  ved  at  faa  den  —  men  ogsaa 
,;hans  Omgang  med  den  fattige  Mand"  blev  der  klaget  over. 
;;0g  var  at  ønske",  skriver  Alexander  Montros  20.  August  1728 
til  Stiftamtmanden,  ,,  Deres  Velbaarenhed  selv  vilde  behage  at  se 
til  dette  Sted.  Da  skulde  fornemmes,  at  her  fandtes  stor  Uskikke- 
lighed i  mange  Poster." 

Naar  Alexander  Montros*)  skrev  til  Stiftamtmanden  om 
Byens  Forhold,  var  det  ikke  med  selvtagen  Myndighed.  Byens 
Borgere  havde  efterhaanden,  ikke  mindst  paa  Grund  af  det  ofte 
spændte  Forhold  mellem  dem  og  Byfogederne,  følelig  mærket 
Savnet  af  en  Tillidsmand,  der  kunde  tage  sig  af  dem  og  deres 
Sager.  Og  dette  Savn  blev  saa  stærkt,  at  de  i  1711  indgav  føl- 
gende Andragende: 


')  Alexander  Montros,  Søn  af  Borgmester  Hans  Andersen  Montros 
og  Broder  til  Jacob  Hansen  Montros,  var  født  1.  Februar  1665  ved  10  slet  om 
Aftenen  og  døbt  8.  s.  M.  Hans  Faddere  var  Mester  Anders  i  Maribo,  Hr.  Carl  i 
Langebek,  Christian  Baltsersøn,  Landsdommer  paa  Møen,  Morten  Lauritsen, 
Jørgen  Kræsing  (Borgere  i  Stubbekøbing),  Lisbeth,  Richard  Willumsens,  som 
holdt  ham  over  Daaben,  Else,  Hr.  Jenses  paa  Bogø,  Margrethe  Hr.  Mads's  i 
Ønslev.  Han  ægtede  Enken  Johanne  Jørgensdatter,  Datter  af  Hr.  Jørgen  Lau. 
ritsen    i   Stadager   og   Sofie  Jacobsdatter,    der  bragte    ham    Stifsønnen  Fredrik 

Høj-Ædle  og  Velbaarne  Hr.  Geheimeraad,  Stiftbefalingsmand 
og  Amtmand,  Højbydende  Herre! 

Som  her  i  Stubbekøbing  undertiden  kan  forefalde  adskillige 
Viderværdigheder,  og  Byfogeden  Sigr.  Nicolay  Mandel  som  er  ene 
Øvrigheds  Mand  her  ved  Stæden  altid,  ikke  alene  her  i  Byen, 
men  endogsaa  paa  Landet  med  adskillige  Besværligheder  er  one- 
reret  og  bebyrdet,  saa  naar  noget  forefalder,  som  Borgerskabet 
kan  angaa,  fattes  os  en  Hovedmand  her  i  Byen,  hvilken  vi  dog 
udi  forrige  Tider,  da  her  var  Borgmester  og  Raadmand  her  i 
Byen,  altid  har  haft.  Og  som  her  ikke  er  uden  et  enfoldigt  Borger- 
skab, var  det  højlig  fornøden,  at  her  havdes  en  forstandig  Mand, 
som  sig  Borgerskabet  til  Forsvar  kunde  antage.  Saa  er  derfor 
vons  ydmygelige  Bøn  og  Begæring  til  voris  Høi-Ædle  Hr.  Stift- 
befalingsmand, at  han  højgunstig  ville  behage  at  ordinere  og  be- 
skikke os  en  from,  ærlig  og  forstandig  Mand  til  Hovedmand  for 
os  at  være,  til  hvilken  vi  gøre  Forslag  paa  den  Dannemand  Sign. 
Alexa(!)der  Montros  at  maatte  dertil  anordnes  og  beskikkes.  Vi 
lever  udi  den  gode  Forhaabning,  at  den  gode  Mand  sig  ej  der- 
til skulle  findes  uvillig,  naar  Hs.  høje  Excellentse  højgunstig  ville 
behage  denne  voris  Begæring  at  consentere  og  tillade,  saasom  det 
ikke  skal  have  Henseende  til  voris  Skade  eller  Fordærv  men  mere 
i  Forhaabning  til  vores  Fremtarv  og  gavnlige  Forsvar,  —  her  udi 
forventer  vi  Hs,  høje  Excellentses  Bifald,  os  til  Bønhørelse. 

Datum,  Stubbekøbing,  den  8.  Juni  1711. 

Vi  ere  og  forblive  Hs.  høje  Excellentses 

ydmyge  og  pligtærbødigste  Tjenere. 

(23  Underskrifter.) 

Paaskrift : 

Det  consenteres  herved  efter  Begæring,  at  Sr.  Alexander 
Montros  maa  være  Formand  for  Borgerskabet  og  andrage  og 
tale  deres  Tarv  i  alle  Tilfælde,  hvor  det  behøves,  saa  vidt  Loven 
tillader  og  deres  af  Hs.  Majst.  beskikkede  Byfoged  kan  være 
upræjudicerlig. 

Nykøbing,  10.  Juni  1711.  Liitzow. 

Det  er  sikkert  i  Anledning  af  de  i  dette  Aar  særlig  truende 


Fredriksøn  (f.  1684),  der  ogsaa  bærer  Navnet  Montros,  og  som  døde  1716, 
begr.  i  Kirken  31.  Marts.  Alexander  Montros,  der  flere  Gange  havde  forpagtet 
Konsumptionen  (se  foran  S.  217),  var  tillige  (1713)  Forpagter  af  Skørringe.  Jo- 
hanne, Alex.  Montroses,  døde  1730  og  blev  begr.  6.  September.  Ægteskabet 
var  barnløst,  og  19.  Juni  1696  fik  de  et  gensidigt  Testamente  konfirmeret.  Hun 
efterlod  en  Arv  paa  155  Rd.  2  M.  4  Sk.  til  Hillebrand  Diirop  og  Cathrine 
Sophia  Diirop,  som  opholdt  sig  i  Rusland  og  gennem  den  russiske  Gesandt 
Baron  v.  Korff  fordrede  Arven  udbetalt.  Alex.  Montros  døde  i  1732  og  blev 
begravet  i  Kirken  4.  Marts.  Hans  Hustrus  Broder,  Jørgen  Stadager,  Kæmner  og 
Kirkesanger,  lod  sin  1732  døde  Søn  Alex.  Montros,  begrave  i  sin  Søsters  Grav. 


239 

Forhold,  at  Stubbekøbing  Borgere  ønsker  at  faa  en  Hovedmand.*) 
1711  er  det  berygtede  Pestaar,  hvor  Smitsoten  hærgede  Landet, 
og  hvor  hver  By  maatte  forberede  sig  paa  dens  Komme. 

Det  første,  Alexander  Montros  foretog  sig,  efter  at  han  havde 
paataget  sig  Tillidshvervet  som  Hovedmand  i  Byen,  var  at  op- 
rette et  Liglav.  Derom  beretter  Lavsprotokollen  i  en  Sprogform, 
der  endnu  minder  om  de  gamle  Gilder: 

„i  Hellig  Treenigheds  Nafn  er  opretted  en  Forening  mellem 
underskreffne  Borgere  for  Liiglaug  at  indrette,  Liig  at  bortbære 
her  udi  Stubbekøbing,  saasom  det  lader  sig  ansze  til  besuærlige 
Tider,  og  det  paa  efterfølgende  Maader  og  Artikler." 

Alexander  Montros  blev  valgt  til  Lavets  Oldermand,  og 
Stubbekøbing  var  saaledes  rustet  til  at  tage  mod  den  frygtelige 
Gæst,  —  efter  Tidens  Lejlighed,  maa  man  tilføje.  Ligbærerne  var  be- 
stilt til  at  bære  de  Døde  bort  og  fly  dem  i  Jorden,  og  stort  mere 
var  der  ikke  at  gøre. 

Men  Gæsten  kom  ikke,  heldigvis,  —  for  en  Gangs  Skyld 
laa  Stubbekøbing  ikke  paa  Ulykkernes  Alfarvej.  Egnen  herom- 
kring fik  tværtimod  Ry  som  et  af  de  sundeste  Steder  i  hint  frygte- 
lige Aar.  Det  er  heller  ikke  for  ingen  Ting,  at  Holberg  vælger 
sig  Borrehuset,  Færgehuset  ved  »Borren"  den  gamle  Borgholm 
ved  Grønsund  til  sit  Opholdssted  i  Pestaaret.  Og  her  er  det,  han 
har  det  mærkelige  Møde  med  Marie  Grubbe,  først  Kongesønnen 
Ulrik  Frederik  Gyldenløves,  siden  velbyrdige  Palle  Dyres  og 
endelig  Færgemanden  Søren  Møllers. 

1  1711  var  Dødeligheden  i  Stubbekøbing  ikke  større  end 
sædvanlig;  ifølge  Kirkebogen  kun  12  Personer.  Derimod  begyndte 
det  nye  Aar  straks  med  Sygdom.  »Den  5.  Januarii  ankom  hertil 
Byen  en  Transportflaade  med  syge  Soldater  fra  vores  Danske 
Lejr  i  Pommern,  og  blev  samme  Dag  en  død  Soldat  bragt  i  Land 
og  begravet." 

Det  var  en  Indkvartering  af  den  allerfarligste  Art;  men  Byen 
slap  naadigere,  end  man  vistnok  havde  ventet.  Dette  Aar  døde 
der  i  alt  50  Personer,  hvoraf  de  20  var  Soldater  fra  Lejren  i 
Pommern. 

1728  var  atter  et  Svaghedens  Aar.  2Q.  August  skriver  Alex- 
ander Montros  til  Monsieur  Kølle,  présentement  å  Nykøbing,  og 
beder  ham  advare  Stiftamtmanden,  at  han  ej  for  hastig  kommer 
til  Stubbekøbing   „i   denne  svage  Tid,   hvor  snart  ej   et  Hus   er 


*)  En  Hovedmand  har  ogsaa  tidligere  været  kendt  i  Byen,  naar  der  efter 
en  Borgmesters  Død  ii<ke  straks  er  bleven  udnævnt  en  ny.  Se  S.  143.  Endnu 
1823  tales  der  om  »Byens  Formand". 

fri  for  Svaghed.  Flindt  og  hans  Datter  er  møget  svage,  og  i  mit 
Huse  fire  og  saa  fremdeles.  Dog  er  der  endnu  ej  død  mere  end  to«. 

Om  Alexander  Montroses  Interesse  for  Skolen,  vil  der  senere 
blive  talt. 

Da  den  nærmeste  Fare  og  Pesten  i  1711  var  overstaaet, 
blev  der  taget  mere  detaillerede  Bestemmelser  for  Liglavet.  Det 
synes,  som  om  det  var  Oldermandens  Stifsøn,  Fr.  Frederiksen 
Montroses  Død  i  1716,  der  gav  Stødet  dertil.  Der  blev  i  den 
Anledning  paa  Lavsbrødrenes  Bekostning  anskaffet  et  Ligklæde, 
for  hvis  Benyttelse  der  hver  Gang  skulde  betales  2  Rdl.,  og  der 
blev  fastsat  Bøder,  1  Mark,  for  at  udeblive  fra  en  Begravelse, 
ligesom  for  upassende  Opførsel  ved  Jordefærd.  Der  skulde  holdes 
tre  Lavsmøder  om  Aaret,  1.  Søndag  efter  Fastelavn,  1.  Søndag 
efter  Pinse  og  1.  Søndag  efter  Mikkelsdag,  og  de  skulde  finde 
Sted  i  Oldermandens  Hus. 

Senere  gik  man  endog  saa  vidt  i  sine  Fordringer,  at  der 
blev  anskaffet  Kapper  til  Ligbærerne.  Og  ved  Lavsmødet  efter 
Fastelavn  lader  det  til,  at  Lavsbrødrene  holdt  sig  skadesløse  for 
den  megen  Bedrøvelighed,  de  Aaret  rundt  havde  været  med  til,  og 
det  var  ikke  efter  den  gammeldags  og  forsigtige  Oldermands  Hoved. 
3.  Marts  1721  føjer  han  til  som  en  Anmærkning  i  sin  Regnskabs- 
opgørelse for  Aaret:  „Musikanter  4  Mark,  som  fordret  28.  Februar; 
paa  denne  Maade  er  Lavet  ej  opbygt.  Disse  vare  de  første  (Penge) 
som  til  slig  unødig  Arbejde  er  udgiven." 

Paa  Alexander  Montroses  Forslag  i  Fastelavnsmødet  1730 
blev  den  unge  Købmand  Christian  Nielsen  Benzon  valgt  til  Ol- 
dermand i  hans  Sted.  Samme  Aar  mistede  Montros  sin  Hustru  og 
to  Aar  senere  døde  han  selv  (se  foran,  Anmærkn.  S.  238). 

Den  nye  Oldermand  var  født  i  Slangerup  1699  og  Søn  af 
Sognepræsten  Niels  Nielsen  Benzon  og  Hustru  Gundel  Richards- 
datter  Willumsen  fra  Stege.  Hun  var  sandsynligvis  beslægtet  med 
Jacob  Willumsen  Montros  i  Stubbekøbing,  hvilket  vel  har  bragt 
C.  N.  Benzon  hertil.  Han  synes  at  være  nævnt  første  Gang  i 
Kirkebogen  1717  og  har  mulig  været  i  Huset  hos  Alexander 
Montros,  inden  han  1723  ægtede  Maren  Cheldorph,  en  Præste- 
datter fra  Kjeldby  -  der  maatte  finde  sig  i  at  faa  sit  Navn  saa- 
ledes  moderniseret  —  paa  Møen  og  Enke  efter  Præst  paa  Bogø, 
Laurits  Sørensen  Kaalund. 

Købmand  C.  N.  Benzon  rykkede  hurtigt  frem  blandt  sine 
Medborgere  trods  sine  unge  Aar.  Da  Byfoged  Ringholm  døde  i 
April  1732  —  samme  Aar  som  den  gamle  „Hovedmand"  —  var 
dennes  Myndling,  der  sikkert  var  et  godt  Hoved  og  en  energisk 

og  beslutsom  Karakter  og  dertil  førte  en  blomstrende  Pen,  næsten 
selvskreven  til  at  blive  Byfoged  i  Stubbekøbing.  Og  han  var  sik- 
kert dengang  en  populær  Mand  i  Staden.  En  saadan  Opfindsom- 
hed som  den,  at  han  i  1730  paa  Aarets  sidste  Dag  erklærede,  at 
Liglavet  havde  samlet  mange  flere  Penge  sammen,  end  der  var 
Mening  i  at  lade  ligge  i  Kassen,  hvorfor  han  foreslog  at  dele  Be- 
holdningen, 110  Rd.  2  M.  4  Sk.,  ligelig  imellem  Lavsbrødrene,  har 
sikkert  vundet  ham  mange  Hjerter.  Ved  Indførelsen  i  Kirkebogen 
af  en  Barnedaab  22.  Maj  1732,  -  hvor  ogsaa  I.  H.  v.  Quoten 
staar  imellem  Fadderne,  maa  Kordegnen  da  ogsaa  give  sine  Følel- 
ser Luft.  »Vores  elskelige  nye  Byfoged  Christian  Benzons  Kære- 
ste" (d.  V.  s.  Hustru)  bar  Barnet,  hedder  det.  Men  blot  en  Maaned 
senere  indføres  han  i  Kirkebogen  under  den  i  alt  Fald  i  vore 
Øren  lidt  snærtende  Betegnelse:  „vores  elskelige  og  splinter  nye 
Sieur  Byfoged".  Skulde  man  allerede  have  gjort  visse  Erfaringer 
m.  H.  t.  den  nye  Øvrighed?  1  alt  Fald  varede  det  ikke  længe, 
inden  man  gjorde. 

Den  nye  Byfoged,  der  i  saa  ung  en  Alder  var  bleven 
baade  Hovedmand  —  ti  efter  Alexander  Montros's  Død  gik 
dette  Tillidshverv  ikke  over  paa  nogen  anden  —  og  Embeds- 
mand over  al  Stubbekøbing,  aabenbarede  sig  nemlig  snart  som 
en  Mand,  det  ikke  var  let  at  have  med  at  gøre.  Et  godt  Ho- 
ved, en  let  Pen,  energisk  og  beslutsom,  men  i  høj  Grad  træt- 
tekær og  krakilsk.  »At  falde  i  hans  animosité  er  for  enhver  en 
fatalité",  blev  der  skrevet  i  et  Brev  fra  Stubbekøbing  nogle 
faa  Aar  senere,  og  det  synes  ikke,  efter  det  foreliggende  at 
dømme,  for  meget  sagt. 

30.  Januar  1734  var  der  Bryllup  i  Staden,  og  der  var  By- 
fogedens og  en  Del  andre  gode  Mænd  og  Kvinder  med  til  Gilde. 
Men  Byfogeden  opførte  sig  paa  en  saadan  Maade  over  for  Katrine, 
Peder  Bryggers,  at  hun  fandt  sig  højlig  fornærmet.  Og  det  kunde 
Benzon  slet  ikke  forstaa.  Kunde  de  gode  Folk  da  ikke  indse,  at 
det  hele  havde  været  Plaisanterie  og  Kommers  fra  hans  Side,  — 
kun  Gemytlighed  og  ikke  andet! 

Der  var  imidlertid  dem,  der  ikke  kunde  indse  dette,  og 
blandt  dem  maa  man  især  nævne  Købmand  Ditlev  Flindt,  Rektor 
Jacob  Tryde,  Visiteur  Hans  Borg  og  Benzons  egen  Svoger,  Vin- 
handler og  Værtshusholder  Anders  Lund.  Da  nu  disse  Mænd  for- 
uden Høreren  Jens  With  og  en  Del  andre  ærlige  Mænd  fra  Byen 
Fastelavns  Mandag  1736  om  Aftenen  —  da  man  jo  dog  fra 
gammel  Tid  havde  Lov  til  at  slaa  Gækken  løs  —  havde  siddet 
sammen  hos  Anders  Lund  og  drukket,  var  Tiden  løbet  fra  dem, 

og-  Klokken  var  bleven  over  10.  Straks  var  den  strenge  Byfoged 
paa  Færde  og  indgav  Klage  over  dem  til  Stiftamtmanden. 

Synderne  tog  det  Parti  straks  at  bekende  deres  Brøde  og 
bede  om  Naade.  At  det  var  imod  Politianordningen,  vidste  de 
vel,  men  naar  Byfogeden  var  skredet  ind,  var  det  ikke  af  Nid- 
kærhed for  Kongens  Lov,  men  af  Had  til  visse  Personer.  De 
havde  siddet  og  drukket  kærligt  tilsammen  uden  Slagsmaal  og 
Klammeri;  rigtignok  havde  jens  With  skældt  Vægteren  ud  for  en 
Canaille.  De  bad  nu  om,  at  Stiftamtmanden  vilde  fare  mildelig 
frem  mod  dem  og  lade  dem  slippe  med  en  liden  Bøde. 

Blandt  dem,  som  Byfogeden  beærede  med  sin  særlige  Uvillie, 
stod  Rektoren  Jacob  Tryde  i  første  Række.  Han  var  en  Præstesøn 
fra  Østofte,  blev  Rektor  samme  Aar  som  Benzon  blev  Byfoged  og 
var  kun  28  Aar  gammel.  Striden  mellem  dem  synes  at  have  rejst  sig 
af,  at  Rektor  forlangte,  Byfogeden  skulde  pante  Borgerskabet  for  de 
skyldige  Kostpenge.  Benzon  har  sandsynligvis  moret  sig  med  at 
drille  Rektoren;  —  han  viste  sig  nu  lige  saa  nidkær  for  det  fat- 
tige Borgerskab  som  før  for  Kongens  Lov,  —  der  maatte  i  alt 
Fald  en  kongelig  Ordre  til,  for  at  faa  ham  til  at  inddrive  Kost- 
pengene. Men  da  han  ikke  var  kræsen  i  Valget  af  sine  Midler, 
fandt  han  snart  en  Vej  at  komme  baade  Jacob  Tryde  og  sin  kære 
Svoger  Anders  Lund  til  Livs  paa. 

Der  begyndte  paa  en  Gang  at  komme  Rygter  op  om,  at 
Jacob  Tryde  var  gode  Venner  og  lidt  til  med  Anders  Lunds  Hu- 
stru, Ellen  Andersdatter.  En  saadan  Vederstyggelighed  var  det 
enhver  samvittighedsfuld  Byfogeds  Sag  at  paatale,  og  Benzon  dyp- 
pede sin  Pen  og  anmeldte  Sagen  for  Stiftamtet.  Som  Følge  deraf 
blev  der  nedsat  en  Kommission  for  at  undersøge  Sagen,  og  Jacob 
Tryde  blev  suspenderet  i  1735.  Men  Anders  Lund,  som  følte  sig 
krænket  paa  sin  Hustrus  Vegne,  lagde  Sag  an  mod  Benzon;  og 
i  den  synes  det  egentlig  at  være  gaaet  denne  ret  ilde.  Han  idømmes 
i  alt  Fald  Bøder  paa  en  400  Rdlr.,  og  da  Kommissionsdommen, 
der  faldt  den  27.  Juni  1736,  —  stadfæstet  af  Højesteret  5.  Juni 
1737  —  kun  lød  paa,  at  »Jacob  Tryde  bør  for  videre  ondt  Rygte 
at  forkomme  entholde  sig  fra  Ellen  Andersdatter  Lunds  Hus  og 
den  By,  Sogn  og  Herred,  hvor  hun  sig  opholder",  kan  man  egent- 
lig ikke  sige,  at  Byfogeden  stod  med  Palmer  i  Hænderne.  Stift- 
amtet affordrer  ham  derfor  en  Forklaring,  og  var  der  noget,  Benzon 
var  en  Mester  i,  saa  var  det  i  at  give  Forklaringer  og  gøre  den 
høje  Øvrighed,  der  næppe  altid  sad  inde  med  tilstrækkelig  Energi 
til  at  klare  en  plumret  Sag,  der  angik  Smaafolk  i  Stubbekøbing, 
saa  mør  med  sine  Forklaringer,  at  han  i  Reglen  beholdt  det  sidste 


243 

Ord.  Uden  i  mindste  Maade  at  tage  Hensyn  til  Kommissions- 
dommen,  der  ikke  fælder  de  paagældende  og  kun  slaar  Rygtet  fast 
som  Rygte,  skriver  han  tilbage  til  Stiftamtet,  at  Sagen  mellem 
ham  og  Lund  »rejser  sig  af  det,  som  de  fleste  her  i  Landene  er 
bekendt,  at  Ellen  Lund  ikke  kunde  have  sine  forønskede  Diver- 
tissements med  forrige  Rektor  Jacob  Tryde  her  i  Byen,  derpaa 
optænker  adskillige  Udflugter  for  at  dæmpe  Sandheden,  hvilket 
den  hele  Verdens  Usandfærdige  ikke  skal  formaa". 

Det  er  uheldigt  for  Byfogeden,  at  der  ved  Siden  af  hans 
Embedsbreve,  hvor  han  blusser  af  ædle  Følelser  og  Tanker  og 
skriver  en  saa  ophøjet  Stil,  i  Vidneforhør  er  bevaret  en  Del  Ud- 
talelser af  ham,  der  er  saa  grovkornede  og  gemene,  at  de  ikke 
lader  sig  forelægge  en  Nutidens  Læser. 

Den  Benzon-Lundske  Sag  synes  at  have  delt  Stubbekøbing 
i  to  Partier,  der  bekæmpede  hinanden  paa  det  ivrigste.  Det  gaar 
livlig  med  Mulkter,  ti  man  vejede  ikke  sine  Ord  paa  Vægtskaal 
i  de  Tider,  og  et  kraftigt  og  vel  anbragt  Skældsord  i  Vidners 
Nærværelse  gav  vel  Sindet  Luft,  men  bragte  ogsaa  straks  sin  Mand 
en  ny  Retssag  paa  Halsen. 

1  1738,  da  isen  havde  lagt  Bro  over  Vandene,  drog  Benzon 
til  Hovedstaden,  og  Folk  trak  Vejret  lettere  i  Stubbekøbing.  Man 
sagde,  at  han  var  i  København  for  at  se  at  blive  forskaanet  for 
sine  mange  Mulkter,  og  man  maa  vist  antage,  at  han  har  haft 
Lykken  med  sig.  Han  havde  i  alt  Fald  det  Held  i  1737  at  faa  en 
Mand  til  Stiftamtmand,  Frederik  Råben,  der  var  ham  ganske  særlig 
bevaagen,  og  som  holdt  sin  Haand  over  ham,  ogsaa  i  Tilfælde, 
hvor  det  kun  kan  vække  Forbavselse. 

At  Benzon  fik  sine  Mulkter  i  alt  Fald  delvis  eftergivet,  slutter 
vi  af,  at  han  i  Foraaret  173Q  er  saa  kry  som  aldrig  før.  Og  en 
Lørdag  Aften  i  Juli  173Q  —  det  er  mistænkeligt,  at  Byfogeden 
synes  særlig  at  være  paa  Krigsstien  Lørdag  Aften,  hvor  Folk  i 
den  gode,  gamle  Tid  gerne  gjorde  sig  en  glad  Aften  —  indfandt 
han  sig  uden  at  ænse  den  forestaaende  Helligdag  og  Præstegaar- 
dens  Lørdags-Fred  hos  Hr.  Erik  Hollænder,  der  sagtens  har  sluttet 
sig  nærmere  til  Trydes  Parti,  end  Byfogeden  syntes  om,  og  gjorde 
Spektakel  til  Kl.  3  om  Morgenen.  Den  17.  Juli  indsender  Præsten 
en  Klage  til  Stiftamtet  over  den  af  Byfogeden  i  hans  Hus  11. 
Juli  udviste  utilbørlige  Adfærd.  Og  nu  gaar  det  løs  over  hele 
Linien.  At  Anne  Lars  Staals,  en  Datter  af  Byfogedens  Modstander 
Ditlev  Flindt,  7.  August  slaar  en  anden  Kvinde  paa  Øret,  at  Tolde- 
ren Chr.  Siegfried  Bergen  skælder  Jacob  Trydes  Ven,  Visitøren 
Hans  Borg,  ud  for  en  Hundsvot,  og  at  Ditlev  Flindts  Søn  IQ.  Ok- 

tober  uden  for  Byen  prygler  Byfogedens  Søn  og  pudser  den  store 
Hund  paa  ham,  er  kun  enkelte  Episoder  af  den  store  Kamp  mod 
og  for  Byfoged  Benzon.  Men  denne  sidder  ikke  selv  med  Hæn- 
derne i  Skødet.  13.  September  indsender  han  en  Klage  over  Borger- 
skabets Opsætsighed,  og  da  en  Borger  i  Byen,  Søren  Samsø,  til- 
lige med  ni  andre  Borgere  paa  Ditlev  Flindts  Tilskyndelse  indgiver 
Klage  over  Byfogeden,  søger  han  at  modarbejde  dette  Skridt  ved  at 
faa  tresindstyve  Borgere  i  Byen  til  at  skrive  under  paa  en  Erklæring 
om  Byfogedens  fuldstændige  Uskyld.  Men  saa  rykker  Ditlev  Flindt 
frem  og  beklager  sig  i  høje  Toner  over  ham.  „Skal  Byfoged 
Benzon  have  Lov  til  at  raade  for  Byen,  maa  Borgerne  være  be- 
tænkte paa  at  flytte  bort." 

Geheimeraad  og  Stiftbefalingsmand  Hr.  Frederik  Råben  havde 
imidlertid  faaet  en  kgl.  Ordre  til  at  søge  at  stifte  Fred  og  tilveje- 
bringe Enighed  saavel  mellem  Byfogeden  og  Sognepræsten  som 
mellem  Byfogeden  og  Borgerskabet.  Men  28.  December  s.  A.  (173Q) 
indtræder  Sagen  i  et  nyt  Stadium,  idet  Byfogeden  bliver  suspenderet 
og  Visitøren  Hans  Borg  bliver  konstitueret  i  hans  Stilling,  medens 
Fiskalen  Peder  Knudsen  faar  Ordre  til  at  tiltale  Byfoged  Christian 
Benzon  „for  hans  Behandlinger  i  Embedet". 

26.  Januar  1740  mødtes  Ligningsmændene  for  at  ligne  den 
for  Aaret  skyldige  Konsumption,  400  Rdl,  paa  Byens  Borgere. 
Da  Resultatet  et  Par  Maaneder  senere  blev  offentliggjort,  var 
Benzon  straks  Fyr  og  Flamme,  og  6.  Marts  klager  han  til  Stift- 
amtet over  at  være  sat  for  højt  i  Ligning.  Men  det  kommer  af, 
skriver  han,  at  den  konstituerede  Byfoged,  Sieur  Borg,  hverken 
forstaar  Byens  Lejlighed  eller  tør  modsige  Ditlev  Flindt.  For  nu 
at  raade  Bod  paa  hans  Ukyndighed  og  den  fremlagte  Lignings- 
liste,  har  Benzon  paataget  sig  at  udarbejde  en  helt  ny  Lignings- 
liste,  der  i  Modsætning  til  den  konstituerede  Byfogeds  „forbliver 
ved  forrige  Aaringers  Takst",  og  som  af  en  Del  Borgere,  blandt 
hvilke  vi  som  den  første  træffer  vor  gamle  Bekendt,  I.  H.  v.  Quo- 
ten, erklæres  for  billig  og  retfærdig. 

Det  er  nu  det  mærkelige  ved  denne  Liste,  at  v.  Quoten, 
Benzons  gode  Ven,  staar  øverst  paa  den  som  svarende  24  Rdl.  i 
Konsumption  —  hvilket  er  noget  rigeligt  for  en  Barber  i  en  By 
som  Stubbekøbing  —  medens  Byens  rigeste  Købmand,  Ditlev 
Flindt,  kun  betaler  22  Rdl.  Og  naar  man  ser  v.  Quoten  figurere  paa 
Ligningskommissionens  Liste  med  3  Rd.  3  Mk.,  fristes  man  til  at 
antage,  at  Benzon  har  faaet  ham  med  til  at  spille  Halløj 
med  Borgerskabet,  og  at  det  med  v.  Quotens  store  Konsumptions- 
afgift  var  det  rene  Spilfægteri,  der  kun  skulde  tjene  til  at  stikke 

Godtfolk  Blaar  i  Øjnene.  Det  er  sikkert  liertil,  Borg  sigter  i  et 
Brev  til  Stiftamtet  af  9.  Marts  s.  A.,  naar  han  skriver  „under  de 
Fataliteter,  som  Byfoged  Sr.  Benzon  med  sin  bekendte  Opførsel 
har  paadraget  sig,  ved  han  og  at  bruge  Absalons  Kunst  til  at 
stjæle  Folkets  Hjerter".  Og  at  Benzon  fik  en  Del  af  „Folket"  paa 
sin  Side  ved  sin  private  Ligningsliste,  har  man  vist  et  Udtryk  for 
i  Skipper  Mogens  Jensens  Forbitrelse,  da  den  lovlige  Lægseddel  - 
d.  e.  Ligningsseddel  -  blev  ham  præsenteret  af  Rodemesteren. 
Han  rev  den  i  Stykker  for  Næsen  af  ham. 

Og  samtidig  kommer  der  Klage  paa  Klage  over  Byfoge- 
den. „Benzon  er  chicanos  og  vidtløftig  i  sine  Processer", 
skriver  Ditlev  Flindt  til  Stiftamtet  28.  Juni  1740,  „han  har  ikke 
gjort  Rigtighed  for  Børnepengene,  og  der  indløber  besynderlige 
Ting  om  ham."  Samtidig  klager  Byskriveren  Oluf  Been  over,  at 
Benzon  forholder  ham  hans  Tilgodehavende.  Ogsaa  udenbys  Mænd 
lider  under  hans  Adfærd,  og  Provsten  i  Ønsløv,  Hr.  Dietrich,  fin- 
der Anledning  til  at  beklage  sig  over  hans  „opiniatreté  eller  Stiv- 
sindethed". 

Mest  graverende  for  Byfogeden  er  det  sikkert  dog,  at  Præ- 
sten Hr.  Erik  Hollænder  i  1740  finder  hans  Optræden  saa  for- 
argelig, at  han  nægter  at  tage  ham  til  Alters. 

Ved  Højesteretsdom,  Q.  Maj  1741  dømmes  Byfoged  Benzon 
for  sine  11.- Juli  1739  imod  Hr-  Erik  Hollænder  og  Hustru  udi 
Ord  og  Gerning  forøvede  uanstændige  og  aldeles  ubeføjede  An- 
gribelser  og  Uførmelser,  „hvilke  saa  vel  som  og  hans  under  Pro- 
cessens Drift  imod  dennem  brugte  haanlige,  forsmædelige,  foragte- 
lige, grove,  skammelige  og  ærerørige  Beskyldninger  bør  ikke 
komme  Sognepræsten  Hr.  Erik  Hollænder  paa  hans  Embede  eller 
ham  og  Hustru  paa  Ære,  gode  Navn  og  Rygte  til  Forkleinelse  i 
nogen  Maade"  .  .  .  „og  bør  Christian  Nielsen  Benzon  for  sit 
ugudelige,  ublu,  højst  forargelige  og  gudsbespottelige  Forhold  i 
denne  Sag  bøde  til  Frelsers  Kirke  paa  Christianshavn  250  Rdl. 
og  til  Justitskassen  250  Rdl.,  i  Omkostninger  til  Hr.  Erik  Hol- 
lænder 400  Rdl.  og  til  Sieur  Laurits  Poulsen  Martner  50  Rdl. 
samt  for  unødig  Trætte  til  Justitskassen  24  Rdl.  plus  5  Rdl." 

Nu  -  har  Folk  i  Stubbekøbing  vel  ment  -  maa  vi  vel 
blive  fri  for  denne  Plageaand!  Og  nu  om  Stunder  vilde  en  Em- 
bedsmand, der  havde  faaet  en  saadan  Dom,  vel  ogsaa  være  en 
Umulighed.  Men  Christian  Benzon  var  ikke  den  Mand,  der  for- 
trak saa  let.  I  Dommen  tales  intet  om  hans  Embede,  men  1.  Juli 
s.  A.  faar  den  konstituerede  Byfoged,  Hans  Borg,  Ordre  fra  Stift- 
amtmanden om,  at  han  herefter  ikke  skulde  befatte  sig  med  By- 

fogedembedet,  men  overgive  Rettens  Administration  til  Købmand 
Jens  Benzon,  Christian  Benzons  yngre  Broder.  I  sit  Svar  meddeler 
Hans  Borg,  at  dette  er  sket  sidste  Tingdag,  og  han  tilføjer  spydigt 
som  sit  underdanige  Ønske,  at  »dette  for  Byfoged  Benzon  saa 
ønskelige  Udfald  maa  tjene  til  Guds  Ære  og  hans  Omvendelse 
og  Forbedring". 

Men  de  gode  Stubbekøbing  Mænd  gjorde  Regning  uden 
Stiftamtmanden,  Frederik  Råben  til  Aalholm,  Byfogedens  ind- 
flydelsesrige og  ualmindelig  langmodige  Beskytter.  Det  er  ret 
forbløffende  at  se,  at  Benzon  kan  driste  sig  til  otte  Dage  efter 
Højesteretsdommen  at  bede  sin  høje  Foresatte  laane  sig  Penge 
til  at  betale  sine  idømte  Bøder  med!  Svaret  kendes  ikke,  men 
det  har  næppe  været  imødekommende  straks.  Derimod  viser  det 
sig,  at  Stiftamtmanden  paa  eet  Punkt  er  ganske  enig  med  Stub- 
bekøbing Borgere,  —  lian  vil  inderlig  gerne  af  med  Benzon  og 
have  ham  forflyttet  til  et  andet  Embede.  Og  det  har  denne  ikke 
noget  imod,  naar  han  kan  faa  noget  rigtig  godt,  som  f.  Eks. 
Posten  som  Stempel-Papir-Forvalter,  der  netop  blev  ledig  i  Au- 
gust 1741.  Den  søger  han  saa,  men  der  rækker  Fiederik  Råbens 
Indflydelse  ikke,   og  det  bliver  en  anden,  der  faar  Pladsen. 

Men  Bøderne  skulde  jo  betales,  og  da  Benzon  ikke  synes 
at  kunne  gøre  Udvej  for  Pengene,  blev  der  26.  December  1741 
gjort  Indførsel  i  hans  Gaard,  der  tre  Gange  blev  opraabt  til  Auk- 
tion, uden  at  der  faldt  noget  Bud.  6.  Marts  blev  den  atter  op- 
raabt —  til  100  Rdl.  —  men  heller  ikke  denne  Gang  var  der 
nogen,  der  bød,  —  der  var  næppe  nogen,  der  havde  Mod  til  et 
saa  udfordrende  Skridt  over  for  den  mægtige  og  hensynløse  By- 
foged som  at  købe  hans  Gaard. 

Om  Benzon  blot  vilde  have  dette  konstateret,  eller  om  han 
er  bleven  noget  mildere  i  Sindet  under  den  alvorlige  Sygdom^ 
han  faldt  i  i  April  1742  og  under  hvilken  han  lod  sig  berette  af 
Hr.  Børge  Pontoppidan  i  Thorkildstrup,  hvilket  han,  som  den 
Jurist  han  var,  straks  lod  ham  bevidne,  det  faar  staa  lien.  Men  en 
Kendsgerning  er  det,  at  han  14.  Juli  s.  A.  havde  betalt  sine  Bø- 
der, —  om  med  eller  uden  Stiftamtmandens  Hjælp,  vides 
ikke.  Nogen  varig  Forbedring  var  der  dog  ikke  tale  om.  22. 
November  s.  A.  klager  Høreren  Oluf  Brasen  over  hans  Opførsel; 
»der  altid  bliver  sig  lig".  Og  samtidig  med  at  han,  som  den 
utvivlsom  dygtige  Mand  han  var,  arbejder  for  Indførelse  af  To- 
baksavl og  for  Opførelsen  af  et  Arresthus  og  andre  nyttige  Op- 
gaver, tiltrækker  han  sig  ved  sin  Kaadmundethed  og  sin  krakilske 
Optræden  en  ny  Lynstraale  fra  oven. 

Det  er  betegnende  for  Manden,  at  der  ikke  i  det  lille 
Stubbekøbing  var  Plads  nok  for  ham  og  hans  Lovtrækkeri.  Hvor- 
for skulde  han  ikke  lade  sit  Lys  skinne  ovre  paa  den  anden 
Side  af  Orønsund  og  søge  at  tjene  lidt  paa  Møen?  Men  det  bekla- 
gede Amtmanden  sig  over.  Og  Svaret  kom  fra  Majestæten  selv,  da- 
teret Christiansborg  Slot  14.  November  1746,  og  lod  intet  tilbage 
at  ønske  i  Henseende  til  Tydelighed.  At  da  Byfoged  Benzon  ad- 
skillige Gange  har  indfundet  sig  i  Møens  Amt  for  at  føre  en  og 
anden  Sag,  .»endskønt  han  ikke  er  beskikket  Prokurator,  hvor  han 
da  skal  bruge  hans  baade  udi  vore  Lande  Sjælland  og  Lolland 
noksom  bekendte  Procedure,  uden  Undseelse  uanstændig  at  an- 
gribe, hvem  ham  i  Sager  forekommer,  være  sig  Aktor,  Dommer, 
ja  selv  den  af  os  allernaadigst  beskikkede  Øvrighed,  foruden  at 
han  ogsaa  skal  i  Retten  fremkomme  med  skammelige  Skrifter  og 
Indlæg  under  Parternes  Navn,  hvis  Sager  han  fører",  saa  er 
det  bleven  Byfoged  Benzon  forbuden  at  agere  Prokurator  i 
Møens  Amt. 

Da  det  samtidig  ogsaa  blev  ham  forbudt  at  agere  som 
Prokurator  i  Sjælland,  Lolland  og  Falster,  hvilket  blev  Stiftamt- 
mændene meddelt,  saa  Byfogeden  sig  noget  indskrænket  i  sin 
Virksomhed. 

Benzon  har  vistnok  i  Vinteren  1746—1747  følt  sig  som  en 
slagen  Mand.  21.  Oktober  1746  havde  han  ægtet  sin  tredie  Hu- 
stru, og  endnu,  saa  at  sige  inden  Hvedebrødsdagene  var  gaaet 
til  Ende,  havde  han  modtaget  det  nævnte  ubehagelige  Kongebrev- 
Han  beslutter  sig  til  at  ryste  Støvet  af  sine  Fødder  og  forlade 
det  utaknemmelige  Stubbekøbing.  4.  Februar  1747  meddeler  han 
Stiftamtmanden,  at  han  har  solgt  sin  Gaard  og  Ejendom  til  Sr- 
Forvalter  Wibye  og  har  i  Sinde  i  Guds  Navn  andre  Steder  at 
opsøge  sit  Brød,  hvorfor  han  beder  om  Afsked  som  Overformyn- 
der i  Byen. 

Det  er  mærkeligt,  at  Benzon  ikke  med  det  samme  beder  om 
Afsked  som  Byfoged,  og  man  maa  vist  nærmest  betragte  denne  Skri- 
velse som  en  Prøveballon.  Fik  han  uden  videre  sin  Afsked  som 
Overformynder  -  og  det  fik  han  -  var  der  ingen  Tvivl  om,  at 
han  ogsaa  vilde  faa  den  som  Byfoged,  uden  at  nogen  vilde  tigge 
ham  om  at  blive.  Og  det  vilde  han  dog  ikke  risikere.  Men  om 
hans  Dristighed  -  for  ikke  at  bruge  et  stærkere  Udtryk  -  faar 
man  nogen  Forstaaelse  ved  et  Brev  til  Stiftamtmanden  af  6.  Sep- 
tember 174Q,  hvor  han  med  aaben  Pande  over  for  foran  anførte 
Kongebrev  „har  taget  sig  den  underdanige  Dristighed  og  gjort 
sig  den  faste  Forhaabning  at  blive  bønhørt,  at  bede  Deres  Excel- 

lence  om   eii   igennemtrængende  Rekommendation   at  vorde  be- 
skikket til  Prokurator  over  al  Danmark". 

Kun  en  Maaned  senere  modtog  Stiftamtmanden  atter  Klager 
over  Benzon,  der  med  dyre  Ord  trøster  sig  til  at  bevise  Klagernes 
Urigtighed.  7.  August  1750  er  det  galt  paa  ny;  da  beklager  Jør- 
gen Nielsen  Dan  sig  til  Stiftamtmanden  over,  at  Byfogeden  har 
jaget  hans  Kone  ud  af  et  Benzon  tilhørende  Hus,  hvor  de  boede 
til  Leje,  slaaet  hende  fordærvet  og  tilegnet  sig  hans  Værktøj,  fordi 
han  med  et  havde  fundet  paa  at  ville  have  Huset  ryddeligt  til  at 
lægge  Korn  ind  i.  I  Marts  1752  har  han  Klammeri  med  Franz 
Martin  Grodt,  mod  hvem  han  som  sædvanlig  bruger  grove  og 
ulidelige  Skældsord.  Og  da  Jørgen  Stadager  i  samme  Maaned 
har  taget  sin  Afsked  som  Overformynder,  morer  Byfogeden  sig 
med  at  udnævne  sin  gamle  Fjende,  den  75-aarige  Ditlev  Flindt, 
til  dette  Embede.  Flindt  undslaar  sig  af  Hensyn  til  sin  høje  Alder, 
men  det  vil  Benzon  i  et  Brev  til  Stiftamtmanden  ikke  lade  gælde. 
Ditlev  Flindt  er  frisk  og  rørig  nok,  siger  han,  »driver  den  største 
Handel  i  Byen  og  undser  sig  ikke  ved  at  være  Med-Interessent 
i  Konsumptionen  til  denne  fattige  Bys  største  Gravamina." 

Men  det  hjalp  altsammen  intet.  Kancelliet  gav  ham  Ordre 
til  at  udnævne  en  eller  to  andre  „bekvemme  Borgere"  i  Ditlev 
Flindts  Sted. 

Byfoged  Benzon  fik  saaledes  heller  ikke  sin  Villie  dengang, 
og  det  synes  næsten,  som  om  denne  Modstand  fra  oven  har 
gjort  ham  mere  galhovedet  og  balstyrig,  end  han  var  i  Forvejen. 
„Byfogedens  Selvraadighed  tager  jo  mere  og  mere  Overhaand", 
skriver  Købmand  Jørgen  Scheel,  der  i  1754  fik  Ordre  fra  Stift- 
amtet om  paa  Jørgen  Stadagers  Vegne  at  føre  en  Sag  mod  Ben- 
zon, der  atter  havde  været  paa  Spil.  Jørgen  Stadager  har  selv  ind- 
givet en  Klage  over  Byfogedens  Optræden  i  hans  Hus  Lørdag 
Aften  17.  August,  og  uagtet  han  med  Rette  derudi  haver  undset 
sig  „for  Deres  Majestæts  hellige  Aasyn  at  anføre  de  skammelige 
Ord,  som  min  Hustru  blev  begegnet  med,  saa  maatte  det  mig 
pardonneres,  at  jeg  giver  mig  herved  den  Frihed  underdanigst 
rent  ud  at  melde,  at  da  hun  ikke  vilde  embrasssere  og  omfavne 
ham,  sagde  han  til  hende  paa  Tydsk,  saa  kunde  hun  liche  hånds 
Maas,  den  Skidtfodse,  Canaille  og  saadant  sligt  mere  .  ,  .  deraf 
vil  nu  kunne  ses,  hvorledes  Politien  og  Justicien  i  Byen  admini- 
streres". 

Men  Jørgen  Stadager  er  en  gammel  og  svag  Mand,  og  Sa- 
gen mod  Benzon  bliver  derfor  lagt  i  Jørgen  Scheels  Haand.  Af 
hans  Fremstilling  fremgaar  det  da,  at  Byfogeden  Lørdag  den  17. 

August  1754  Klokken  mellem  9  og  10  om  Aftenen  var  kommen 
ned  ad  Stubbekøbing  Gade  i  Kompagni  med  seks  Personer  og  med 
Musikanter  foran  sig.  Paa  Vejen  havde  han  først  ladet  sine  Mu- 
sikanter blæse  et  Stykke  paa  Valdhorn  ud  for  Sr.  Lars  Staals 
Gaard,  og  da  var  Klokken  halvgaaen  10;  derfra  gik  de  til  Sogne- 
præsten Hr.  Aisbachs  Hus,  hvor  han  da  atter  beføl  sine  Musikanter 
at  blæse  op,  og  da  var  Kl.  10.  Fra  Sognepræstens  Vinduer  gaar 
lian  ned  til  Biskop  Egedes*)  Værelser,  og  der  lader  han  paa  ny 
blæse  op,  og  derefter  gaar  han  til  Sr.  Stadagers  Hus.  Her  var  de 
gamle  Folk  alt  gaaet  til  Ro,  men  Byfogeden  faar  dem  dundret 
op,  rekvirerer  tre  Bouteiller  Rødvin,  som  han  drikker  med  sit  Kom- 
pagni, opfordrer,  som  meddelt,  Jørgen  Stadagers  Kone  til  at  em- 
brassere  sig  og  skælder  ud  paa  Tysk,  da  hun  ikke  vil  have  noget 
med  ham  at  gøre.  At  det  ikke  er  gaaet  af  uden  Klammeri,  er 
klart,  ti  Jørgen  Stadager  sendte  to  Gange  Bud  til  Sr.  Lars  Staal 
om  at  komme  hen  og  hjælpe  ham  mod  Byfogedens  Overfald. 
Sidste  Gang  sagde  Budet,  at  nu  stod  Byfogden  med  sin  blotte 
Kaarde  udtrukken,  og  de  vidste  ikke,  naar  han  vilde  gøre  en 
Ulykke.  Paa  Vejen  hjem  lod  han  atter  sine  Musikanter  blæse  paa 
de  samme  Steder  som  før. 

Nu  er  der  det  ejendommelige  ved  Sagen,  at  den  snedige 
Byfoged  har  skyndt  sig  og  har  —  inden  de  indstævnede  Tings- 
vidner, som  havde  været  til  Stede  ved  Byfogedens  Optræden  hin 
Aften,  kunde  blive  afhørt  —  „faaet  Lejlighed  til  at  faa  Sandheden 
supprimeret  og  Sagen  ophævet  ved  et  saakaldt  Forlig,  som  Stad- 
ager" —  der  døde  inden  18.  December  1754  —  „i  sit  Hus  skal 
have  ladet  sig  bekvemme  til  at  underskrive  og  indgaa."  Men  Sa- 
gen bør  ikke  saaledes  dø  hen.  Den  angaar  andre  og  flere  end 
Jørgen  Stadager  og  hans  Hus.  Spørgsmaalet  er,  hvad  en  Øvrig- 
hedsperson kan  tillade  sig  over  for  den  By,  han  er  sat  til  at  styre. 

„Saaledes  lyder  denne  Byfoged  Kgl.  Majestæts  Lov,  —  ikke 
som  det  en  Byfoged  og  eneste  Magistratsperson  og  Politimester, 
andre  til  Eksempel,  egner  og  anstaar,  men  som  en  Grassatengæn- 
ger,  der  gaar  Gade  op  og  Gade  ned  med  Musik  for  sig  og  blæser 
op  med  sit  Spil  uden  for  Folks  Vinduer  til  deres  Alteration  og 
Roligheds  Forstyrrelse".  Men  ogsaa  paa  anden  Maade  er  det  galt 
fat,  fortsætter  Jørgen  Scheel.  Han  kerer  sig  ikke  en  Smule  om 
Politiforordningen,  fører  ingen  Protokol  over,  hvad  der  sker  i 
Byen,  og  viser  sin  Lovløshed  og  Selvraadighed  over  alt.  Saaledes 


*)     Hans  Egede,  Grønlands  berømte  Missionær,   levede  sine  sidste  Aar  i  Stub- 
bekøbing (1750-1758)  hos  sin  Svigersøn  Præsten  Laurits  Aisbach. 

over  for  to  Mænd  i  Byen,  Christian  Bødker  og  Laurids  Casse, 
som  en  Helligdag  under  Prædiken  gik  ind  til  en  Enke,  som  de 
truede  paa  Livet,  om  hun  ikke  tav  stille,  hvorpaa  de  plyndrede 
hendes  Hus  for  alt  af  Værdi.  Byfogeden  lod  dem  nok  gribe,  men 
forhørte  dem  i  sin  egen  Stue,  uden  Vidner  og  uden  Protokol, 
lod  deres  Ejendele  sælge  ved  Auktion  og  dem  selv  putte  i  Hul- 
let et  Par  Dage  og  derefter  rømme  Byen.  Ligesaa  med  en  Pige, 
der  havde  stjaalet.  Og  endelig  bemægtiger  han  sig  uden  videre 
et  Stykke  Mark,  som  tilhører  Byen,  og  bygger  derpaa,  kun  med 
sin  egen  Fordel  for  Øje  og  uden  mindste  Hensyn  til  Byens  Tarv. 

Benzon  synes  mærkeligt  nok  at  have  redet  Stormen  af.  Han 
er  stadig  i  fuld  Vigeur.  Da  Pastor  Aisbach  i  August  1755  bekla- 
ger sig  over,  at  Byfogeden  ikke  yder  ham  den  Tiende,  han  skal, 
betegner  Benzon  hans  Fordring  om  at  faa  sit  Tilgodehavende 
som  »en  umættelig  Begærlighed,  der  ligger  forborgen  under  denne 
Præsteklage  mit  fattige  Indkommende  anrørende".  Og  i  en  Strid 
om  et  Stykke  Jord,  som  laa  til  Præsteembedet,  men  som  Byfog- 
den  drillede  Præsten  med  at  paastaa  hørte  Kirken  til,  er  han  saa 
kaad  i  sine  Udtryk,  at  Præsten  ikke  kan  faa  andet  ud  af  det,  end 
at  han  driver  Gæk  med  dem  allesammen,  den  høje  Øvrighed  med. 

Og  hans  kaade  Mund  og  løbske  Pen  bragte  ham  da  ogsaa  i 
Klemme  til  sidst. 

I  Efteraaret  175Q  havde  han  en  Sag  med  en  af  sine  tidligere 
Tjenestepiger,  Kirsten  Mikkelsdatter,  som  han  beskyldte  baade  for 
Hor  og  Tyveri.  Han  holdt  Forhør  over  hende  i  sit  eget  Hus  uden 
Vidner  og  lod  hende  til  sidst  arrestere.  Men  hvor  mange  af  Byens  Be- 
folkning han  end  »ved  sin  forces  havde  bragt  til  en  bævende 
Skræk",  den  21-aarige  Kirsten  var  dog  ikke  bleven  kuet,  og  hun  fik 
baade  god  og  villig  Hjælp  hos  en  Del  af  Benzons  Fjender.  13. 
Oktober  s.  A.  udtager  Prokurator  Toft  paa  hendes  Vegne  Stæv- 
ning mod  Byfogeden  „for  ulovlig  Omgang  og  Behandling  imod 
hende,  som  han  uden  Aarsag  og  af  Had,  for  hun  havde  opsagt 
sin  Tjeneste,  har  beskyldt  og  arresteret". 

24.  Oktober  1760  blev  Byfoged  Benzon  suspenderet  i  tre 
Maaneder  af  Stiftamtmanden,  -  vistnok  til  Befolkningens  store 
Glæde  og  Overraskelse,  ti  man  var  vant  til  at  betragte  ham 
som  urørlig,  -  31.  Oktober  blev  Jørgen  Scheel  konstitueret,  og 
7.  November  blev  Suspensionen  bekræftet  fra  København. 

Men  det  var  nu  heller  ikke  hans  lovstridige  Optræden  over  for 
den  stakkels  Tjenestepige,  der  fældede  ham.  Nej,  det  var  som 
han  selv  senere  skriver,  hans  Skrivemaade  mod  hans  høje  Øvrighed, 
Stiftamtmanden,  over  for  hvem  han  til  sidst  heller  ikke  kunde  dy  sig. 

Suspensionen  synes  nu  ikke  straks  at  have  taget  paa  Benzons 
Humør.  Han  er  stadig  den  samme,  og  da  den  konstituerede  By- 
foged i  Januar  1761  udbeder  sig  nogle  nødvendige  Dokumenter 
fra  Byens  Arkiv,  og  endelig  efter  megen  Skriven  efter  Aftale 
møder  21.  Januar  for  at  hente  dem,  maa  Afleveringen  udsættes, 
ti  Benzon  har  fundet  paa  en  Mængde  Vidtløftigheder  for  at  for- 
hale Sagen.  Og  da  Suspensionstiden  snart  er  udløben,  beder 
Scheel  Stiftamtmanden  om  Ordre,  hvorledes  han  skal  forholde 
sig  ved  Afleveringen  af  Embedet,  samt  beder  om  Beskærmelse 
mod  Benzons  Intentioner,  naar  han  atter  kommer  i  Embede.  Ti 
han  ved,  at  han  kan  vente  sig. 

Og  Benzon  er  ikke  i  Tvivl  om,  at  han  nok  skal  faa  Stift- 
amtmanden formildet  igen.  Ti  er  der  noget,  han  har  været  en 
Mester  i  over  for  sin  høje  Øvrighed,  saa  er  det  i  at  smøre  den 
om  Munden.  Og  nu  gælder  det  at  faa  den  ubehagelige  Suspen- 
sion hævet.  28.  Januar  1761  sender  han  et  Tingsvidne  ind  til 
Stiftamtmanden  med  „en  allerunderdanigst  Memorial",  hvori  han 
„oplyser  Sagen,  submitterer  sig  i  Naaden  at  være  indesluttet  .  .  . 
og,  naar  Hs.  Excellence  befaler  det,  gærne  vil  lade  Sagen  falde" 
—  ja,  der  var  vist  intet,  han  hellere  vilde,  men  hans  Tilbud  var 
noget  overflødigt,  al  den  Stund  Sagen  var  rejst  imod  ham,  saa 
det  ikke  stod  i  hans  Magt  at  lade  den  falde.  —  Og  han  ender 
med  at  vise,  at  han  er  en  klog  Karl,  der  kender  Værdien  af  at 
være  allieret  med  Kvinden.  „Sluttelig  skal  jeg  underdanigst  bede 
Fru  Geheimeraadinden  (Stiftamtmandens  Frue)  at  intercedere  for 
mig  og  som  Ester  tale  til  det  bedste,  at  Retten  maatte  befordres". 

Det  var  en  dristig  Udfordring  i  Benzons  Mund  at  udtale 
Ønsketom  „Rettens  Befordring",  og  det  er  fristende  at  se  en  Him- 
lens Straf  for  en  saadan  Fripostighed  i  den  Meddelelse,  der  ind- 
løb et  Par  Dage  senere,  at  hans  Suspension  var  forlænget  paa 
ubestemt  Tid. 

I  sin  Forbitrelse  over  fortsat  at  se  sig  Magten  berøvet  giver 
Benzon  sig  til  at  fortrædige  sine  Medmennesker  efter  bedste  Evne. 
Først  og  fremmest  naturligvis  den  konstituerede  Byfoged,  som 
bl.  a.  maa  vente  til  hen  i  August,  inden  han  faar  Doku- 
menterne udleveret.  Og  ved  enhver  Lejlighed  trænger  Benzon  - 
uagtet  han  stadig  er  suspenderet  -  sig  ind  i  Byens  Sager  og 
Byfogedens  Forretninger  og  „inviterer  Jørgen  Scheel  med  Proces 
og  Vidtløftighed.  Han  siger  sig  ogsaa  endnu  at  være  Inspektør 
over  de  Fattiges  Kasse". 

4.  Januar  1762  havde  Jørgen  Scheel  paa  Raadstuen  ladet 
oplæse  et  Forbud  mod  at  lade  Svin  gaa  løse  omkring  paa  Byens 

Gader  efter  Midfaste.  Det  xar  noget,  der  var  forbudt  i  Danske 
Købstæder  for  to  hundrede  Aar  siden,  men  i  Stubbekøbing  var 
man  altsaa  ikke  kommen  videre  endnu.  Og  det  lod  heller  ikke  til, 
at  man  denne  Gang  skulde  komme  videre.  Ti  Midfaste  kom  og  Mid- 
faste  gik,  og  Svinene  løb  om  i  Gaderne  som  før.  Og  ikke  blot  i 
Gaderne,  men  i  Gaardene  og  i  Forstuerne,  saa  snart  en  Dør  er 
aaben,  oproder  Gulvene,  gaar  op  ad  Trapperne  og  ind  paa  Lof- 
terne til  stor  Fortræd  og  Stanks  Foraarsagelse.  Scheel  har 
ikke  blot  hos  sig  selv,  men  hos  andre,  undertiden  i  Forstuen  ,,an- 
truffen  10—12  —  16  store  Svin,  som  har  efterladt  baade  fæl  Stank 
og  andet  mere".  Præsten  mener  ikke,  der  findes  nogen  Købstad, 
hvor  man  er  saa  molesteret  af  Svin  som  her.  Hvad  Kirkegaarden 
vedrører,  da  ligner  den  mere  en  Svinesti,  end  en  kristelig  Kirke- 
gaard, og  Klager  til  Kirkeværgen  over  de  oprodede  Grave  har 
intet  hjulpet. 

Svinenes  Ejer  er  velkendt,  det  er  forhenværende  Byfoged 
Benzon.  Medens  alle  andre  har  rettet  sig  efter  Ordren  af  4.  januar 
1662,  lader  han  sine  Svin  gaa  paa  Gaden.  Han  ikke  blot  intet 
gør,  for  at  de  ikke  skal  komme  did,  men  han  morer  sig  med  at  jage 
dem  derud,  og  Vægteren  erklærer,  at  han  over  ti  Gange  har 
været  hos  ham  og  bedet  ham  holde  sine  mange  omløbende  Svin 
borte  fra  Gaden.  Og  samtidig  driver  han  sine  Gæs  ind  paa  de 
andre  Mænds  Kornmarker. 

Saa  endelig  10.  Maj  gaar  Markmanden  resolut  til  Værks  og 
optager  tretten  store  Svin,  alle  Benzons,  og  ingen  Grise  iblandt,  og 
sætter  dem  ind  hos  Byens  Kæmner  Vilhelm  Bøjesen,  hvor  Ben- 
zon samme  Dag  møder  og  kræver  sine  Dyr.  Men  ogsaa  Kæmneren 
har  Ben  i  Næsen,  og  Benzon  faar  dem  kun  mod  at  betale  4  Sk. 
for  hver,  i  alt  3  Mark  4  Skilling. 

To  Dage  senere  klager  Benzon  naturligvis  over  en  Borger 
i  Byen,  Vilhelm  Bøjesen,  „der  fører  for  nærværende  Tid  et  tem- 
melig strengt  Regimente  her  i  Byen,"  og  her  er  Svinene  natur- 
ligvis bleven  til  to  Grisesøer  med  deres  elleve  Grise,  hvilket  straks 
vilde  have  gjort  Sagen  mere  uskyldig,  om  det  havde  været  sandt. 

Svinesagen  var  vel  næppe  egnet  til  at  stille  den  suspende- 
rede Byfoged  i  et  bedre  Lys,  og  det  synes,  som  om  man  har 
ment,  at  nu  var  Øjeblikket  inde  til  at  blive  af  med  Manden. 
Ditlev  Flindt  klagede  over,  at  han  urettelig  havde  tilbageholdt 
nogle  af  Byens  Penge;  Jørgen  Scheel,  at  han  ikke  efter  kgl.  Or- 
dre havde  afleveret  sin  Beholdning  af  Tobaksblade,  men  drev 
ulovlig  Negotie  med  den;  at  han  havde  laant  sin  Svoger  (d:  Svi- 
gersøn) Niels  Schytte  Pottemager,  nu  Skoleholder  i  Vejringe,  300 

Rdl.  af  de  Fattiges  Penge;  at  han  nægter  at  betale  sin  paaiignede 
Part  af  Udgifterne  ved  Opførelsen  af  et  Sprøjtehus  m.  m.  Og 
endelig  klager  Lave  Bager  over,  at  Byfoged  Benzon  har  ruineret 
ham  og  faaet  ham  dømt  til  Bøder  ved  falske  Vidner. 

Det  ses  ikke,  at  Øvrigheden  har  taget  Hensyn  til  disse  Kla- 
ger, hvor  graverende  de  end  kan  synes  at  være;  ej  heller  kendes 
Udfaldet  af  de  forskellige  Processer,  den  stridbare  Mand  var  ind- 
viklet i,  -  f.  Eks.  om  Høsletten  paa  Pærehaven  og  Skiberholmen, 
hvilke  Jordstykker  ved  kgl.  Bevilling  1.  Juli  1745  var  bleven  hen- 
lagt til  Byfogedembedet.  Men  9.  Maj  1763  blev  der  ved  Høje- 
steret afsagt  følgende  Dom  i  Sagen  Kirsten  Mikkelsdatter  kontra 
Byfoged  Benzon: 

„Den  af  Byfoged  Chr.  Benzon  imod  Kirsten  Mikkelsdat- 
ter 13.  Maj  1760  udstedte  og  16.  ds.  i  Falster  Lands  Birke- 
tings Protokol  lyste  skammelige  Publikation  tillige  med  alt 
det  imod  hende  under  Sagen  fremførte,  bør  være  død  og 
magtesløs  og  ej  komme  hende  til  Forklejnelse  udi  nogen 
Maade.  Hvorimod  Byfogeden  paa  egen  Bekostning  bør  lade 
bemeldte  Publikation  af  Protokollen  udslette.  Udi  nogeledes 
Reparation  betaler  Byfoged  Benzon  til  Kirsten  Mikkelsdatter 
200  Rdl.  Saa  betaler  han  og  til  Justitskassen  for  unødig 
Trætte  24  Rdl.  og  til  samme  Kasse  5  Rdl.  Endelig  bør  og 
Byfoged  Benzon  for  hans  i  denne  Sag  brugte  formastelige 
og  lovstridige  Forhold  bøde  til  Vor  Frelsers  Kirke  50  Rdl. 
og  lige  saa  meget  til  Justitskassen." 

Benzon  lagde  sig  nu  i  Selen  for  at  faa  Penge  til  at  betale 
Bøderne  med.  19.  Juli  indfandt  han  sig,  som  han  senere  skri- 
ver til  Stiftamtmanden,  underdanigst  paa  Bramslykke,  hvor  denne 
boede,  „og  havde  den  Naade  et  Par  Timers  Tid  at  tale  adskilligt 
med  Hs.  Excellence  og  blev  givet  den  allernaadigste  Forsikring, 
at  Hs.  Excellence  ikke  mere  var  vred  paa  ham  og  tillige  det  høje 
Løfte  om  fjorten  Dage  at  blive  indsat  i  Embedet."  Men  hvor  un- 
derdanigt Benzon  —  som  i  øvrigt  først  betalte  i  alt  Fald  en  Del 
af  Bøderne  i  Februar  1764  —  end  gør  sig  Umage  for  at  udtrykke 
sig,  er  det  ham  dog  umuligt  at  undgaa  smaa  Fordrejelser  og 
Kneb,  som  aabenbart  har  ligget  ham  i  Blodet.  Han  fortsætter, 
som  om  det  ikke  var  ham,  der  var  den  dømte  Mand,  ....  »og 
Sagerne  bringes  til  Rigtighed,  da  jeg  anbød  Pengene,  som  ej 
vilde  imodtages,  hvorfor  jeg  sluttede,  at  Hs.  Excellence  ej  var  mig 
imod,  men  at  andre  prolongerede  Ondskaben". 

Men  det  synes,  som  om  Stiftamtmand  v.  Råben  endelig 
havde  lært  ham  at  kende.  Og  de  fjorten  Dage  blev  til  mange  Uger, 
inden  han  blev  genindsat.  Han  minder  atter  og  atter  om  det  givne 
Løfte  og  har  endelig  det  Held,  at  v.  Råben  kort  efter  Nytaar 
1764  tager  sin  Afsked.  Benzon  giver  17.  Marts  hans  Efterfølger,  v. 
Krogh  til  Søholt,  sin  egen  Fremstilling  af  Sagen  og  kan  26.  Maj 
endelig  med  mange  blomstrende  Ord  og  Talemaader  takke  sin 
nye,  højnaadige  Velynder  for  sin  Genindsættelse. 

Autoritetsprincippet  havde  atter  sejret  til  liden  Opbyggelse 
og  Befæstelse  af  Menigmands  Følelse  for  Sømmelighed  og  Ret. 

1  Suspensionstiden  havde  den  konstituerede  Byfoged  oppe- 
baaret  en  Del  af  Embedets  Indtægter,  —  for  meget  naturligvis 
efter  Benzons  Mening.  Og  straks  begynder  der  en  Strid  imellem 
dem,  idet  Benzon  fordrer  200  Rdl.  tilbagebetalt.  Kun  Afslutningen, 
eller  om  man  vil  Fredslutningen  kendes.  Kammerraad  Kehlet, 
Forvalter  i  Stubbekøbing  Rytterdistrikt,  beskikkes  af  Stiftamtman- 
den til  Opmand  imellem  dem.  Han  har  bevæget  Scheel  til  at  be- 
tale  Benzon  100  Rdl.,  og  dermed  skal  Sagen  være  sluttet,  og  alt  det 
gamle  Had  glemt;  de  skal  tilgive  hinanden,  leve  som  Venner  og 
bo  hos  hinanden  som  gode  og  retskafne  Societetsbrødre  egner 
og  anstaar. 

2Q.  Juli  1764  skriver  Kehlet  til  Stiftamtmanden: 

,;Af  indlagte  Dokument  erfares,  at  Benzon  og  Scheel  er 
forenet,  som  jeg  haaber  naadige  Herre  finder  Behag  udi, 
siden  det  er  conform  med  den  mig  tillagte  Befaling  mundt- 
lig. Jeg  har  virkelig  været  som  i  fegfyr  mellem  disse  Perso- 
ner, inden  det  naaede  sin  fuldkommen  Rigtighed.  Nu  er  vi 
alle  her  fornøjede  og  venter  kuns,  at  Deres  Højvelbaaren- 
lied  er  saa  naadig  at  stadfæste  Afhandlingen,  som  er  For- 
bindtlighed for  vedkommende  fremdeles  at  efterleve." 

Forliget  er  underskrevet  først  af  Benzon,  derefter  af  Scheel, 
der  ikke  lader  dennes  Fraser  gaa  helt  upaatalt  hen: 

»Indholdne  Konventionsforening  er  jeg,  for  at  hæve  al 
Uro,  Strid  og  Ukærlighed  udi  alle  Ord  og  Punkter,  fornøjet 
med  og  tilstaar  og  skal  paa  min  Side,  hvad  hidtil  er  pas- 
seret desangaaende  være  henkastet  i  Forglemmelsens  Dyb, 
tilgivet  og  forladt.  Og  iiar  man  derudi  underdanigst  at  takke 
høj-  og  velbaarne  Hr.  Kammerherre   og  Stiftsbefalingsmand 


255 

von  Kroghs  høje  Mediation  ved  sin  Nærværelse  Hgesom  Hr. 
Kammerraad  Kehlets  retsindige  Imellemhandling. 
Stubbekøbing,  28.  Juli  1764. 

C.  N.  Benzon. 

„Paavelbaarne  Hr.  Kammerraad  Kehlets  herudinden  visende 
upaatvivlelige  retsindige  proponerede  Mellemhandling  til  Rolig- 
heds, Freds  og  Endrægtigheds  Befæstelse,  som  jeg  virkelig  holder 
dyrebar  i  en  redelig  og  oprigtig  Hensigt,  indestaar  jeg,  for 
samme  at  nyde,  i  ah  denne  Konventions  Indhold,  som  jeg 
af  Hjertet  vil  ønske  maa,  uden  nogen  Slags  Forbeholdenhed 
paa  enten  af  Siderne,  være  indgaaet  til  fælles  Velfærds  Be- 
fordring, da  jeg  kontesterer  aldeles  ingen  Fortrydelse  enten 
haver  over  de  af  mig  herved  udbetalende  100  Rdl.  (skønt 
de  af  mig  dyre  og  sure  er  fortjent  og  følgelig  formentlig 
med  Rette  tilkom)  eller  meget  mindre  haver  ladet  mindste 
Sted  Rum  i  Hjertet  til  Had  og  Ukærlighed  imod  Hr.  By- 
foged Benzon.  Langt  mere  ønskes  ham  Naade  af  Gud  til  at 
opfylde  det  af  ham  herudinden  givne  Løfte  til  at  elske  sin 
Næste  med  en  upartisk  og  uinteresseret  Kærlighed  i  en  op- 
rigtig Oprigtighed,  da  saadant  paa  min  Side  med  Guds  Bi- 
stand ikke  skal  mangle.  I  øvrigt  ved  jeg  ikke  noget  paa  min 
Side  at  være  begaaet  i  Hr.  Byfoged  Benzons  Suspensionstid, 
der  har  med  nogen  Grund  givet  ham  Føje  til  at  fatte  Had 
og  saadan  Efterstræbelse,  som  han  finder  Behag  i  at  melde, 
nu  at  have  henkastet  i  Forglemmelsens  Dyb  under  Eftergi- 
velse og  Forladelse.  Gid  det  da  og  der  maatte  forblive. 
Stubbekøbing,  28.  Juli  1764. 

J.  Scheel. 

Vor  Herre  hjalp  Byfoged  Benzon  mægtigt  til  at  opfylde  sit 
skriftlige  Løfte  om  at  leve  i  Fred  og  Ro  med  Jørgen  Scheel.  Han 
kaldte  ham  bort  i  Januar  1765,  og  her  nyttede  ingen  Prokurator- 
kneb og  Fiksfakserier.  Hans  rystende  Haand  under  en  tjenstlig 
Skrivelse  af  20.  Januar  er  et  Udtryk  for  hans  Svagelighed  og  24. 
Januar  kan  Kammerraad  Kehlet  melde  Stiftamtmanden,  at  Benzon 
er  død  efter  syv  Dages  Svaghed  i  Nat  Kl.  12  og  efterlader  en 
Enke  med  ti  smaa  umyndige  Børn  og  højfrugtsommelig  med 
det  elvte.  Han  kan  kun  med  blødende  Hjærte  tale  om  hende  og 
de  mange  uopfødte,  kære  Børn  og  anbefaler  hende  paa  det  var- 
meste til  Stiftamtmandens  Velvillie.  Gælden  er,  saa  vidt  som  i  en 

Hast  kan  skønnes,  2,500  Rdl.,  foruden  hvad  der  vil  opdages  fra 
København  og  i  Smaapluk. 

Torsdag  31.  Januar  blev  Byfoged  Benzon  begravet  i  Kirken 
„i  hans  aabne  Begravelse  under  Funten  med  alle  Klokkers  Ring- 
ning og  Ligprædiken". 

To  Dage  forinden  havde  Stiftamtmanden  givet  Jørgen  Scheel 
Ordre  til  »forsvarlig  at  beopagte"  Byfogedembedet,  til  en  virkelig 
Byfoged  kunde  blive  ansat.  Og  Scheel  svarer  3.  Februar,  at  han 
skal  efterkomme  Ordren,  om  end  han  „havde  haabet  at  blive  for- 
skaanet  for  denne  Byrde".  Men  Spørgsmaalet  om,  hvem  der  skulde 
være  Byfoged  i  Byen  var  af  saa  stor  Vigtighed  for  dens  Borgere, 
at  de  ikke  lod  Scheel  have  Ro.  Ham  kendte  de  som  en  retsindig 
og  fornuftig  Mand,  der  havde  vist  sig  at  sidde  inde  med  Kund- 
skaber og  Evner  til  at  magte  Embedet,  og  som  kendte  Byens 
Forhold.  10.  Februar  skriver  han  da  til  Stiftamtet,  at  om  han  end 
hverken  havde  Lyst  eller  Villie  til  at  ansøge  om  dette  Embede, 
„dels  paa  Grund  af  dets  Besværlighed  og  dels  paa  Grund  af  de 
ringe  Indtægter,  har  han  dog  ved  en  Del  af  de  fornemste  Ind- 
vaaneres  Persvation  ladet  sig  overtale  til  at  ansøge  derom." 

29.  Marts  s.  A.  fik  Jørgen  Scheel  sin  Udnævnelse  som  By- 
foged i  Stubbekøbing,  og  Byen  kom  efter  lang  Tids  Forløb  ind 
i  rolige  Forhold. 

Raadhuset  I  1768  havde  Stubbekøbing  foruden  Kirken  kun  eet  grund- 

muret Hus,  og  det  var  et  Privathus,  bygget  af  KontroUeur  Hans 
Borg.  Alle  de  andre  120  Gaarde  og  Huse  var  Bindingsværk,  selv 
Raadhuset.  Naar  det  foran  (S.  8Q)  hedder,  at  Raadhuset  laa  paa 
Torvets  sydvestre  Hjørne  indtil  1860,  er  det  ikke  rigtigt.  Kort  før 
1787  blev  det  nedbrudt,  og  Gaarden  paa  Hjørnet  af  Bybrostrædet 
og  Nørregade,  hvor  det  nuværende  Raadhus  blev  bygget  1860, 
blev  erhvervet  til  dette  Brug.  Det  gamle  Raadhus,  der  var  bleven 
stærkt  medtaget  i  Svenskekrigen,  var  vistnok  ganske  ubrugeligt 
efter  1700—1720.  1696  sættes  der  endnu  Fanger  i  Kælderen  un- 
der Raadhuset,  men  1722  anbringes  de  i  Bysvendens  Hus.  Og  i 
et  Brev  21.  Oktober  1739  beder  Byfoged  Benzon  Stiftamtmanden 
forestille  Hs.  Majestæt,  at  der  maa  bygges  et  forsvarligt  Raadhus 
i  Byen. 

Bysvendens  Hus  var  næppe  indrettet  med  forsvarligt  Lukke 
for  Fanger,  der  endnu  havde  en  Smule  Livskraft  tilbage.  Og  der 
var  heller  ingen  til  at  passe  paa  dem,  saa  det  kan  ikke  undre,  at 
der  stadig  meldes  om  Undvigelser  fra  Fængslet.  Da  endog  et 
arresteret  Kvindfolk   i   December   1742  tager  sig  den   Frihed  at 

gaa  sin  Vej  uden  at  spørge  om  Forlov,  andrager  Byfogeden  atter 
om,  at  der  maa  blive  opført  et  Arresthus,  hvilket  nemmest  kan 
lade  sig  gøre  ved  en  „Tilbygt"  til  Tinghuset,  et  lille  uanseligt 
Hus  paa  Sydsiden  af  Torvet.  Og  13.  Februar  1713  indsender  han 
et  Overslag  paa  et  saadant;  det  var  i  al  Beskedenhed,  —  Udgif- 
terne ansloges  til  96  Rdl.  i  alt. 

Det  lader  imidlertid  ikke  til,  at  det  blev  til  noget.  Endnu  i 
1753  hedder  det,  at  Arresthuset  er  usikkert,  og  man  faar  en  hyg- 
gelig Forestilling  om  Opholdet  der  i  et  Par  Breve  af  1749,  i 
hvilke  saa  vel  Byfogeden  som  Hans  Borg  indstiller  en  Mand,  der 
har  stukket  sin  Kone  med  Kniv,  til  betinget  Benaadning,  „ti  han 
haver  nu  siddet  i  Arrest  paa  Vand  og  Brød  i  et  koldt  og  mørkt 
Hul,  saa  hans  Ben  er  snart  fordærvet  af  Kulde;  desuden  er  han 
efter  hafte  Kundskab  ikke  rigtig  i  Hovedet  og  har  ikke  været  i 
tre  Aar,  og  hans  Forseelse  med  Knivslaget,  efter  hans  Hustrus  nu 
gjorte  Bekendelse,  sket  af  Vanvare." 

Arresthuset  synes  Byen  saaledes  at  have  maattet  vente  med, 
til  Raadhuset  paa  Torvets  Nordside  blev  færdigt.  Der  blev  kun 
foretaget  mindre  Forandringer  ved  Gaarden,  som  var  en  enetages 
Bygning  af  Bindingsværk,  for  at  lave  den  om  til  Raadhus.  Men 
Byfogeden  mener,  at  Raadstuen  maa  gøres  noget  rummeligere,  og 
at  der  maa  indrettes  to  Rum  til  Arrestanter.  Det  var  færdigt  16.  No- 
vember 1788  og  kostede  i  det  hele  lidt  over  55  Rdl.  En  halv 
Snes  Aar  senere  interesserer  man  sig  for  —  et  Udslag  af  en 
yngre  Tids  Humanitet  —  om  Arresterne  er  luftige  og  tørre,  og 
om  Tæpper  og  Madratser  er,  som  de  skal  være.  Tinget  flyttede 
ogsaa  herover  og  et  Vægter-  og  Sprøjte-  eller  Brandhus  blev  op- 
ført umiddelbart  ved  Raadhuset.  I  Krigens  Tid  maatte  Byen  give 
Afkald  paa  sin  Raadstue,  der  benyttedes  som  Vagtlokale  for  Gar- 
nisonen. Tinget  og  Raadstueretten  holdtes  i  den  Tid  i  Byfogedens 
egen  Gaard.  Byen  fik  1  Rdl.  om  Maaneden  for  Afsavn  af  Raad- 
stuen. 

Ved  Midten  af  Aarhundredet  var  dette  Raadhus  blevet  for 
lille.  Nabogrunden  afkøbtes  1858  Konsul  Benzon  for  1800  Rdl. 
og  1859-1860  opførtes  det  nye  Raadhus  af  Arkitekt  Tvede. 

Skolebygningen  var  lige  saa  tarvelig  som  Raadhuset  (se  S.  93).  Latinskolen 
Men  det  er  vel  et  Tegn  paa,  at  Byen  atter  begynder  at  komme 
til  Hægterne  —  hvor  langsomt  det  end  gaar  — ,  naar  der  viser 
sig  Bestræbelser  for  at  faa  Skolen  paa  Fode  igen.  Det  er  atter  Bor- 
gernes Hovedmand,  Alexander  Montros,  der  her  gaar  i  Spidsen. 
1  1724  ansøger  han  Rentekammeret  om  at  maatte  faa  overladt  to 

Egestammer  til  Hjælp  til  Skolebygningen.  Den  latinske  Skole,  skri- 
ver han,  har  længe  ligget  ganske  øde,  men  han  har  nu  formanet 
Borgerne  til  at  sætte  den  i  god  Stand  paa  ny.  Det  er  imidlertid 
ikke  muligt  at  faa  Egetømmer  til  Købs  paa  Stedet;  men  kunde 
Byen  faa  to  Ege  overladt,  saa  kunde  dette  kristelige  Værk  faa 
Fremgang,  hvorved  og  den  fattige  Kirke  i  Byen  kunde  spare  aarlig 
20  Sletdaler  i  Husleje  til  Rektor  og  hans  MedkoUega,  d.  v.  s. 
Hører.  Skolebygningen  har  altsaa  været  saa  elendig,  at  man  ikke 
kunde  bo  i  den. 

Alexander  Montros  fik  det  ønskede  Tømmer  til  Skolens 
Gavn,  to  udgaaede  Ege.  Og  samtidig  søgte  Rektor  Kaalund  at 
faa  sine  fattige  Forhold  lidt  forbedret.  I  1725  var  Hørerembedet 
bleven  ledigt,  idet  Høreren  I.  F.  Waschleben  havde  faaet  et  Degne- 
kald paa  Landet.  Rektor  beder  nu  indstændig  om,  at  han  i  Lig- 
hed med  hans  Farbroder  Rektor  Søren  Jensen  Kaalund  (168Q  — 
1707)  maa  overtage  Hørerembedet  sammen  med  Rektoratet,  hvilket 
synes  at  være  bleven  ham  tilladt. 

Hører  I.  F.  Waschleben  var  bleven  ansat  1715.  Før  han  til- 
tiltraadte  Embedet,  maatte  han  underskrive  nedenstaaende  For- 
pligtelse: 

Som  jeg  efter  Guds  Forsyn  og  Deres  Velædle  og  Høj- 
ærværdighed Biskop  Muusis  gode  Behag  er  beskikket  til  at 
være  Hørere  her  i  Stubbekøbing  Skole  paa  Falster,  saa  til- 
staar  jeg  foruden  dessen  hørsommelig  Lydighed,  som  jeg 
er  min  Konge  og  høje  Øvrighed  pligtig  og  skyldig,  og  at 
være  Rektor  Scholae  her  ved  Staden  Laurits  Kaalund,  saa- 
vel  som  hans  Successoribus  i  Embedet  i  alle  optænkelige 
Maader  hørrig  og  lydig,  og  saa  vidt  Gud  vil  mig  Aand  og 
Naade  af  yderste  Kraft  at  fremme  Stubbekøbing  Skoles  Gavn 
og  Nytte,  desforuden  lover  jeg  Rektor  Scholae  sammesteds, 
at  saasom  jeg  ej  er  excerceret  i  Musiken,  at  vil  gøre  mig  saa 
kapabel  baade  i  Vocal  og  Instrumental  Musik  saa  og  at 
forestaa  Sangen  i  Kirken,  som  mit  Embede  udfordrer  saaledes, 
at  alleting  af  mig,  saavidt  min  Funktion  i  Kirken  og  Skolen 
angaar,  skal,  næst  Guds  Bistand,  ske  upaaklagelig,  og  det 
saa  Sandt  hjælpe  mig  Gud  og  hans  hellige  Ord. 

Stubbekøbing  Skole,  d.  5.  Juni  1715. 

J.  F.  Waschleben. 

I  1740  —  Forordn.  4.  Marts  —  blev  Stubbekøbing  Latin- 
skole nedlagt  sammen  med  en  Del  Latinskoler  Landet  over,  som 
skønnedes  unyttige  efter  de  stedlige  Forhold.  Stubbekøbing  skulde 
herefter  nøjes  med  en  dansk  Kristendomsskole.  En  saadan  havde 
længe  bestaaet  i  Byen,   hvad   man  ser  af  den   falske  Skolemester 

Krogmagers  Historie.  Der  vides  intet  om  Skolen,  uden  Navnene 
paa  en  Del  Skolemestre.  Det  synes  efter  den  foran  nævnte  Krog- 
magers Forhold  at  dømme,  som  om  den  danske  Skolemester  ogsaa 
i  tidligere  Tid  blev  udnævnt  af  Kongen.  Omkring  1700-Tallet 
blev  Skolen  vist  ledet  af  Kirkens  Kordegn  og  Klokker. 

Det  ser  ud  til,  at  Byfoged  Benzon  ogsaa  har  været  paa  Færde 
her  for  at  skaffe  sig  Indflydelse.  I  Februar  1739  kaldes  nemlig 
en  Protegee  af  ham,  Rasmus  Kleinholt,  uværdig  til  Skolemester  ved 
den  Danske  Skole,  vistnok  efter  Jørgen  Sørensen  Staal's  Død;  men 
han  synes  ikke  at  blive  Kordegn;  og  i  December  s.  A.  —  da 
Planen  om  Latinskolens  forestaaende  Nedlæggelse  sikkert  har  været 
Byfogeden  bekendt,  —  konstituerer  han  ham  som  Bedemand,  det 
kunde  altid  siden  faa  Udnævnelsen  til  Klokkerembedet  til  at  glide 
lettere.  Men  Modpartiet  sover  ikke,  og  i  Oktober  s.  A.  andrager 
Præsten  Erik  Hollænder  om,  at  der  maa  blive  ansat  to  Danske 
Skolemestre,  saa  Forældrene  kunde  vælge,  hos  hvem  de  vilde 
lade  deres  Børn  gaa  i  Skole.  Her  synes  Byfogeden  at  have  truk- 
ket det  korteste  Straa.  Rasmus  Kleinholt  gaar  i  hvert  Fald 
ud  af  Sagaen,  og  det  bliver  Jens  With,  hvem  den  Danske 
Kristendomsskole  tillige  med  Kordegn-  og  Klokkerembedet  bli- 
ver betroet. 

Den  danske  Skole  synes  at  have  faaet  Latinskolens  tidligere  Den  Danske 
'Bygning  (S.  93)  overladt;  den  kom  tillige  til  at  huse  Degnen,  som  Skole 
ogsaa  var  Klokker.  Men  de,  der  havde  glædet  sig  til,  at  den 
Danske  Skole  skulde  arve  den  Latinske  Skoles  Midler  og  saaledes 
blive  nogenlunde  velsitueret,  blev  grundigt  skuffede.  Det  fattige 
Stubbekøbing  maatte  til  sin  lykkeligere  Naboby  afstaa  121  Tdr. 
Korn  om  Aaret  af  Skolens  Midler.  Og  dog  var  den  Danske  Skole 
saa  daarlig  hjulpen,  at  den  ikke  havde  Midler  nok  til  at  fyre  or- 
dentligt i  Kakkelovnen.  Allerede  i  Avgust  1740  maa  Jens  With 
bede  indtrængende  om  Brændselshjælp,  da  hans  Smule  Løn  gaar 
til  med  at  holde  Skolestuen  taalelig  varm. 

Til  Hjælp  ved  Undervisningen  havde  Jens  With  en  skikkelig, 
ung  Student,  Hans  Wilhelm  Kaalund,  som  vistnok  ikke  havde  det 
for  godt  hjemme  hos  sin  Stiffader,  Byfoged  Benzon,  særlig  efter 
sin  Moders  Maren  Cheldorphs  Død  i  1738.  Da  Jens  With  afgik 
i  1743  søgte  H.  W.  Kaalund,  der  „længe  havde  opvartet  Skolen" 
Embedet  efter  ham  og  bliver  anbefalet  af  Erik  Hollænder,  hvilket 
mulig  kan  tages  som  et  Tegn  paa,  at  Forholdet  mellem  ham  og 
Stiffaderen  ikke  har  været  særlig  godt. 

Hvis  H.  W.  Kaalund  blev  Skolemester,  har  han  ikke  været 

det  længe,  ti  1747  er  Sr.  Christian  Munck  Kristendoms-Skoleme- 
ster. 22.  September  d.  A.  klages  der  over,  at  han  forsømmer  sin 
Skole,  ja,  slet  ikke  har  holdt  nogen  Skole  siden  afvigte  Juli.  Nu 
er  der  ganske  vist  Haab  om,  at  Forholdene  bliver  bedre,  idet  han 
har  faaet  en  habil  Skoleperson  Willum  Medelton  (Middleton)  til 
Hjælp  ved  Undervisningen. 

Om  Forældrene  var  mere  tilfredse  med  Skolen  efter  den 
habile  Persons  Optræden,  end  de  havde  været  forinden,  er  os 
ubekendt.  Men  den  offentlige  Mening  var  ikke  tilfreds  med  Sieur 
Middleton.  Den  var  forarget  over,  at  han  levede  sammen  med  en 
fremmed  Kvinde,  der  nylig  var  kommen  til  Byen  med  sine  Børn, 
og  den  til  det  sidste  nidkære  Byfoged  —  ti  han  stod  jo  i  1747 
i  Begreb  med  at  forlade  Byen,  om  det  da  ikke  var  Komediespil 
—  mødte  op  en  Nat  ledsaget  af  et  Par  Borgere  i  Byen  og  dun- 
drede paa  Sieur  Middletons  Dør.  Og  der  blev  det  da  vidnefast 
og  uryggeligt,  at  han  kom  ud  og  lukkede  op  i  den  bare  Skjorte, 
og  der  var  kun  een  Stue  og  een  Seng  i  Stuen,  og  i  den  laa  Kvinden. 
Og  der  mente  Byfogden  ogsaa,  at  Sieur  Middleton  havde  ligget,  ti 
hans  Forklaring,  at  han  havde  ligget  paa  Bænken  under  Vinduet, 
vilde  han  ikke  lade  gælde. 

Da  Byfogden  havde  faaet  den  habile  Skoleperson  og  For- 
argelsen fjernet,  vendte  han  sig  mod  den  uduelige  Skolemester, 
Og  i  November  1747  sendte  han  sine  betroede  Mænd,  Skrædder 
Just  Mathiesen  og  Jens  Pilsmed,  rundt  i  Byen  hos  de  Forældre, ' 
der  havde  taget  deres  Børn  ud  af  Skolen,  for  at  udspørge  dem 
om  Grunden  dertil.  Og  med  ringe  Forskel  i  Udtrykkene  hed  det 
over  alt,  at  Børnene  ikke  havde  lært  noget;  at  de  efter  et  halvt 
Aars  Skolegang  var  lige  saa  kloge  som  før;  at  de  kun  lærte  Udyd 
men  hverken  at  regne,  skrive  eller  læse.  Særlig  var  Madam  Kiep 
vred.  Hun  hittede  ikke  sine  Penge  paa  Gaden;  hun  havde  betalt 
10  Rdl.  aarlig  i  Skolepenge  for  sine  tre  Børn,  men  det  var  ikke  for  at 
de  skulde  lære  Skarnstreger,  og  andet  lærte  de  ikke  —  ikke  en- 
gang deres  A-B-C  kunde  de  stave  sig  igennem  — ,  og  derfor 
skulde  de  ikke  længer  gaa  i  Skole  hos  den  Munck.  Men  Skole- 
pengene skulde  han  nok  sørge  for  at  faa  udbetalt  og  havde  Bør-, 
nene  dem  ikke  med,  blev  de  vist  hjem  med  det  samme. 

Det  varede  imidlertid  hele  seks  Aar,  inden  der  blev  skredet 
ind  mod  Manden.  Og  da  det  endelig  skete,  var  det  næppe  Interesse 
for  de  vankundige  Skolebørn,  der  var  Bevæggrunden,  men  snarest 
det,  at  Munck  havde  gjort  sig  Smaafortjenester  paa  forskellige 
Omraader.  Der  blev  nedsat  en  Provsteret  2.  Juni  1753,  Toldforpagter 
Scheel  blev  beskikket  til  Forsvar  og  Talsmand  og  ved   et  Møde 

9.  Juli  s.  A.  i  Sognepræstens  Hus,  hvor  bl.  a.  Biskop,  Præst,  Ka- 
pellan og  Byfoged  var  til  Stede,  blev  der  da  indgaaet  det  Forlig, 
at  da  Munck,  paa  Grund  af  andre  Forretninger,  -  man  faar  des- 
værre ikke  at  vide  hvilke  —  ikke  kunde  besørge  Ungdommens 
Undervisning  alene,  maatte  han  paa  egen  Bekostning  antage  en 
skikkelig  Student,  Jacob  Abild,  hvilken  saavel  Præsterne  som  By- 
fogeden og  Borgerskabet  var  veltilfreds  med.  Kun  forlangte  de, 
at  han  skulde  indlogeres  i  Skolehuset,  vhvor  den  daglige  Skole- 
gang herefter  bør  og  skal  holdes",  hvorfor  C.  Munck  gik  ind 
paa  paa  egen  Bekostning  at  lade  indrette  tre  Fag  Hus  inden 
førstk.  Mikkelsdag. 

Samtidig  maatte  Skolemestren  som  Kordegn  og  Klokker  gaa 
ind  paa  adskillige  andre  Ting.  F.  Eks.  efter  denne  Dag  ikke  be- 
mægtige sig  Lysene  paa  Alteret,  før  de  var  saa  nedbrændte,  at  de 
ikke  kunde  bruges  mere  i  Stagerne,  og  vise  Præsten  og  Kirke- 
værgen Stumperne  forinden.  Han  maatte  ej  heller  anskaffe  nye  Klokke- 
reb og  som  før  tilegne  sig  de  gamle,  men  skulde  tale  med  Kirke- 
værgen om  Nødvendigheden  af  at  anskaffe  nye  og  levere  de  gamle 
til  ham.  Og  endelig  maatte  han  ikke  understaa  sig  at  lade  Klok- 
kerne ringe  i  Favør  af  noget  Lig  og  uden  Betaling  til  Kirken, 

Saaledes  kunde  Munck  skrive  i  Kirkebogen:  „1753  haver  jeg, 
Kordegn  og  Klokker  Chr.  Munck,  ladet  bygge  og  opsat  paa  min 
egen  Bekostning  3de  Spende  (Spand  =  Fag)  Rum  østen  til  Sko- 
len, som  kostede  mig  120  Rdl.  Hvilke  120  Rdlr.  efter  højværdige 
Bichop  (!)  Rami  Befaling  skal  af  mine  Efterkommere  enten  betales 
til  mig,  om  jeg  bliver  forflyttet  herfra  i  Live,  eller  til  mine  Ar- 
vinger efter  min  Død.  Hvilket  for  en  offentlig  Ret  er  indskreven 
og  protokolleret  i  den  geidslige  (!)  Protocol  af  ædle,  velærværdige 
Hr.  Provst  Dorph  i  Ønslev  i  Præsternes  her  ved  Steden  og  andre 
fornemme  Personers  Nærværelse." 

At  det  er  et  Forlig,  Skolemesteren  her  er  bleven  tvungen 
til  at  indgaa,  faar  man  egentlig  ikke  Indtryk  af.  Det  tager  sig 
snare  ud  som  en  Velgerning,  han  af  egen  Drift  viser  Skolen.  Og 
mærkeligt  er  det,  at  der  bliver  paalignet  hans  Eftermænd  en  Ud- 
gift i  Anledning  af,  at  han  paa  Grund  af  „andre  Forretninger"  ikke 
var  i  Stand  til  selv  at  udføre  sin  Embedsgerning. 

Godt  og  vel  en  Menneskealder  senere,  30.  Juni  1792,  jamrer 
Thomas  Winther  over  den  elendige  Tilstand,  som  „Klokkerboligen, 
hvori  tillige  Kristendomsskoleholdet  forrettes",  er  i.  Den  er  i  høj 
Grad  brøstfældig.  At  opregne  dens  Mangler  vilde  blive  for  vidt- 
løftigt. En  Del  af  Vinduerne  i  Skolen  og  i  Skolemesterens  Kam- 
mer saa  vel  som  Taget  over  hele  Huset  er  mest  trængende  til 

Istandsættelse,  —  helst  inden  Vintren,  saa  han  dog  kan  bo  nogen- 
lunde i  Tørre  og  fortsætte  Skolen  ubehindret. 

Først  i  1850  synes  den  gamle  Skole  at  være  bleven  nedre- 
vet for  at  blive  afløst  af  Borger-  og  Realskolen. 

1  saa  godt  som  alle  andre  Danske  Byer  har  det  været  Skik 
i  ældre  Tider,  at  Skolen  og  de  Fattige  ved  forskellige  Lejligheder 
fik  større  eller  mindre  fromme  Gaver.  Manglen  paa  saadanne  i 
Stubbekøbing  er  et  talende  Vidnesbyrd  om  Byens  Fattigdom.  Og 
de  enkelte,  der  har  været,  synes  nu  forsvundne.  Om  en  af  disse 
Gaver  faar  vi  Oplysning  ved  følgende  Dokument: 

Ved  dette  mit  Gavebrev  haver  jeg,  Elisabeth  Lassen,  sal. 
Mag.  Gert  Meyers,  givet  til  Stubbekøbing  Skole,  som  kontant 
er  betalt,  20  Rdl.,  til  Stubbekøbing  Bys  Fattige  100  Rdl.  som 
i  den  Kapital,  jeg  haver  i  Sr.  Hans  Blåts  Gaard  her  i  Byen 
bestaaende,  og  Renterne  deraf  til  de  fattige  at  angaa  fra  nu 
anstundende  11.  Juni  1727  og  aarlig  herefter  i  2de  Terminer, 
til  hver  11.  Juni  og  11.  Dcbr.  Hvilken  Rente  2de  Gange  om 
Aaret  til  Stubbekøbing  Bys  fattige  Lemmer  af  Sognepræsten, 
Byfogeden  og  de  Fattiges  Forstander  uddeles.  Jeg  haver  og 
til  Guds  Navns  Ære  ihukommet  fire  fattige  Børn,  hvis  Foræl- 
dre ej  have  Evne  til  for  Mangel  af  Skoleløn,  dem  i  deres 
Børnelærdom  og  kristelig  Optugtelse  at  lade  undervise,  givet 
og  foræret  til  dem  et  mit  Ejendombs-Hus  med  tilliggende 
Jord  i  Byens  Mark,  og  en  Jærnkakkelovn  derudi  opsat,  hvil- 
ket Huus  er  beliggende  her  i  Søndergaden,  næst  Østen  til  Sr. 
Alexander  Montroses  Hus  og  Vesten  til  Sr.  Ditlev  Flindts  Hus 
og  Gaarden  kaldet  Krukkegaarden.  Af  bemeldte  Hus  svares 
aarlig  Leje  8  Sldlr.,  deraf  nyder  Skolelæreren  aarlig  til  Skole- 
løn for  de  fire  fattige  Børn  6  Sldlr.,  som  angaar  fra  Paaske 
1727  og  til  Michaélis,  de  øvrige  2  Sldr.  gives  til  Husets 
aarlige  Vedligeholdelse.  Byfogeden  som  Overformynder  til- 
lige med  de  Fattiges  Forstander,  bør  altid  have  vedbørlig 
Opsigt,  at  Huset  altid  kan  være  i  Stand  til  at  udrede  Lejen, 
efterskrevne  fire  Børn,  nemlig  Jens  Bysvends  Søn,  gammel 
Karens  Søn,  som  er  til  Huse  hos  Ole  Norskes,  Ellen  Visi- 
terers Søn  og  Ellen  Bornholms  Søn. 

Stubbekøbing,  den  18.  April  1727. 

Til  Vitterlighed  underskrevet  af  Sr.  P.  Anders  Ringholm, 
Alexander  Montros  og  Sr.  Ditlev  Flindt. 

Elisabeth  Lassen  var  Datter  af  den  fra  Københavns  Belejring 

bekendte  Jens  Lassen  (Lasson).  Hun  var  gift  først  med  Rasmus 
Pedersen  Scharwin  (Scarvin),  der  døde  1674  som  Præst  til  Nørre 
Vedby  og  Provst;  dernæst  med  hans  Eftermand  Gert  Meyer  (død 
1687).  Efter  hans  Død  flyttede  hun  til  Stubbekøbing  med  sin 
yngste  Søn  Rasmus  Scharwin,  der  døde  1723,  og  over  hvem  hun 
lod  sætte  et  Epitafium  i  Kirken  med  følgende  Indskrift  paa  Tin- 
skjoldet i  Midten: 

Her  hvile  mine  Ben,  som  var  af  Levi  Stamme. 
Speil  dig,  tænk  og  engang,  at  Døden  dig  vil  ramme. 
Rasmus  min  Faders  Navn,  mit  Tilnavn  var  Scharvin. 
Det  bar  jeg  fra  min  Daab  og  indtil  Doden  min. 
I  femti-fire  Aar  jeg  endte  mine  Dage, 
Saa  fik  jeg  Riget  fat,  hvor  Glæden  ret  skal  smage. 
I  den  jeg  lever  nu,  ja  freder  och  min  Sjæl, 
Som  gerne  Afsked  tog  og  Verden  bød  Farvel. 

Paa  Trætavlen  uden  om  Skjoldet  læses: 

Herunder  denne  Sten  ligger  begraven  den  agtet  Borger  og  velfor- 
nemme unge  Mand,  salig  Rasmus  Rasmussen  Scharvin,  fød  udi  Riserope 
Præstegaard  Anno  1669,  døde  1723  10.  Marts  udi  sit  Alders  54.  Aar. 
Til  Guds  Ære  og  Kirkens  Prydelse  har  han  ladet  bekoste  et  nyt  Alter- 
klæde  med  Alterdug  og  Messehage,  derfor  hans  Ben  udi  denne  Grav  bør 
have  sin  bestandige  Fred  og  Ro,  indtil  han  med  alle  Guds  Udvalgte 
nyder  en  ærefuld  Opstandelse  paa  Dornmens  Dag. 

Rasmus  Scharwin  blev  begravet  i  Kirkens  Kor  18.  Marts 
1723,  og  det  er  altsaa  efter  hans  Død,  at  Moderen  —  der  i  øvrigt 
var  bekendt  for  sit  trættekære  Sind,  —  oprettede  sit  Gavebrev. 
Et  Portræt  af  hende,  hendes  to  Mænd  og  to  Sønner,  af  hvilke 
den  ældste,  Laurits  Scharwin,  døde  1705  som  Præst  i  Roholte, 
findes  paa  det  af  hende  selv  1688  opsatte  Epitafium  i  Nørre  Vedby 
Kirke.  Naar  det  i  Begravelsesbrevet  hedder  om  Gert  Meyer,  at 
han  ved  en  salig  og  sagtelig  Død  satte  Punktum  til  sin  Lidelses 
Memorial,  har  det  mulig  Hentydning  til  hans  Hustrus  Stridbarhed. 

10.  September  1728,  meddeler  Kirkebogen,  blev  den  hæder- 
kronede og  højtbedagede  Sal.  Matrone  Elisabeth  Lassen  indsat 
her  i  Kirken  om  Aftenen  Kl.  8  efter  Kongens  Brev,  hvorfra  hun 
siden  blev  ført  til  Riseruppe  Kirke  i  hendes  Alders  97  Aar, 

Det  har  sandsynligvis  fra  Reformationen,  da  Omsorgen  for  Fattigvæsen 
de  Fattige  blev  en  borgerlig  Sag,  været  overdraget  en  Borger  i 
Byen  at  være   Fattigforstander.  I   1711  var  det  Mikkel  Adamsen, 
og  paa  det  sidste  Blad  af  Stubbekøbing  Kirkebog  for  1753  — 17Q7 
findes  indført  en  Afskrift  af  følgende  Brev: 

Sr.  Niels  Jacobsen  Scliytte, 

beskikket  Fattiges  Forstandere. 
Den  kgl.  allernaadigste  Forordning  de  Dato  24.  Septem- 
ber 1708  angaaende  de  Fattiges  Værn  lyder  saaledes:  Der 
skal  være  en  Fattiges  Bøsse,  hvormed  der  skal  gaaes  om 
til  alle  Bryllupper  og  Barseler,  som  holdes  i  Byen,  og  hvis 
det  er  hos  Formues  Folk,  da  en  af  Inspektørerne  selv  at 
gaa  om  dermed,  paa  det  at  Gæsterne  til  des  større  Gav- 
mildhed kan  opmuntres,  ti  kan  I  ingenlunde  accordere  med 
nogen  i  denne  Affaire,  men  I  maa  selv  bringe  Bøssen  hen 
til  Bryllupet  og  levere  samme  til  Sognepræsten  Hr.  Aisbach, 
som  upaatvivlelig  animerer  Gæsterne  til  Gavmildhed.  Jeg 
formoder  herudi  tages  ingen  Forsømmelse  eller  Behandling 
imod  Kongens  Mandater. 

Med  forblivende  Eders  T:  villige  Ven  og  Tjener 
C.  Nielsen  Benzon. 

Stubbekøbing,  31.  July  1755. 

Af  dette  faar  man  altsaa  at  vide,  paa  hvilken  Maade  de  Fat- 
tiges Midler  væsentlig  indkom,  —  en  anden  Indtægtskilde  var 
Kirkeblokkene  og  »Strandblokken"  —  og  tillige  at  N.  J.  Schytte, 
Pottemager,  Købmand  og  Kirkeværge,  i  1755  blev  Fattigforstander. 
Han  var  3.  Februar  1741  bleven  gift  med  Byfogedens  Stifdatter 
Margrete  Lauritsdatter  Kaalund.  Men  med  Købmandsskabet  var 
det  kun  saa  som  saa,  og  1760  ernærede  han  sig  som  Skole- 
holder i  Veiringe.  Da  han  flyttede  fra  Byen,  overtog  Benzon  selv 
Tilsynet  med  de  Fattiges  Penge,  en  Stilling,  som  han  erklærede 
ikke  berørtes  af  hans  Suspension  som  Byfoged  7.  Novbr.  1760. 
Han  havde  laant  sin  Svigersøn  300  Rdl.  af  de  Fattiges  Midler 
mod  Pant  i  hans  Gaard  i  Byen;  blandt  disse  Penge  nævnes  ud- 
trykkelig Madam  Lassons  Donation  paa  100  Rdl. 

Efter  kgl.  Forordning  9.  December  1740  nød  Falster-Lands 
Fattige  Halvdelen  af  Offerpengene  til  Kippinge  Kirke,  hvilket 
kunde  beløbe  sig  til  100-150  Rdl. 

Der  er  ikke  bevaret  nogen  Protokol  over  Fattigvæsenets 
Forhold  før  1803  i  Anledning  af  den  kgl.  Forordning  om  sahi- 
mes  Indrettelse  af  5.  Juli  d.  A.  Og  her  er  desværre  den  første 
Trediedel  ulæselig  paa  Grund  af  Papirets  Ødelæggelse  ved  Fug- 
tighed. Det  ses  imidlertid,  at  der  i  1803  fandtes  et  Fattighus  i 
Grønnegade  —  det  fik  en  mindre  Udvidelse  1804  — ,  og  at  Byen 
havde  ti  Fattige,  at  bespise,  medens  andre  fik  Huslejehjælp  og 
spiste  paa  Omgang  hos  Familier  i  Byen.  Det  Staalske  Legat  paa 
4  Rdl.  2  Sk.  gik  i  1816,  da  Toldbetjent  Schneider,  som  hidtil 
havde   nydt  det,  var  afgaaet  ved  Døden,   over  til  gamle  Skipper 

Berrig  som  den  nærmeste  af  Familien.  Dette  Legat  synes  senere 
at  være  bleven  udvidet,  idet  der  paa  Kortet  over  Stubbekøbing 
(1860)  i  1.  Udgave  af  Trap  findes  angivet  „Den  Stahlske  (!)  Stif- 
telse" i  Søndergade.  Der  var  i  1857  tre  Fattighuse  i  Byen,  som 
tillige  med  nævnte  Stiftelse  er  gaaet  op  i  Fattighuset  i  Ringgaards- 
stræde  opført  1858  (med  Plads  til  28  Lemmer). 

Af  velgørende  Stiftelser  er  senere  fremstaaet  „Elvers  Minde", 
stiftet  1860  af  Partikulier  Flvers,  og  „Asylet",  stiftet  af  Konsul 
Benzon  og  Læge  Rostrup  i   1865,  opført  i  1866. 

Allerede  i  Slutningen  af  1600-Tallet  forekommer  der  en 
Mand,  Christian  Apoteker,  i  Stubbekøbing.  Det  var  imidlertid  kun 
en  Navnebetegnelse.  Et  Apotek  oprettedes  først  i  1814.  Sygehuset 
byggedes  1862  og  Epidemihuset  1884. 


Smitsomme  Sygdomme    synes    tidligere    at    have   hjemsøgt   Sygdomme 
Stubbekøbing   med    større   Hyppighed   end   nu   om   Stunder,   og        og 
disse  Sygdomme  hjemsøgte  ikke  blot  Mennesker,  men  tillige  Dyr.   Ildebrande 
En   Kvægpest  anrettede   saaledes  store  Ulykker  i  Nord-Falster  i 
1745  og  viste  sig  flere  Gange,  om  end  mildere,  i  Slutningen  af 
Aarhundredet.   Baade   1745  og  det  følgende  Aar  betegnes  Vejr- 
liget  som   meget  usundt  i   Byen   og  dens  Omegn,   „med  haard 
Brystsyge,  mangfoldige  Bylders  Beslagenhed"  og  megen  Hoste. 

Af  alle  Ulykker  var  dog  Ildebrand  den  frygteligste  efter  Ti- 
dens Opfattelse,  og  den  blev  Stubbekøbing  heller  ikke  befriet 
for.  En  „Brandordning"  var  bleven  udarbejdet  af  Byfoged  Ben- 
zon; det  kunde  være  meget  godt,  men  hvordan  vilde  den  virke? 

Søndag  17.  Januar  1751  udbrød  der  Ild,  efter  at  det  havde 
ringet  til  Højmesse  anden  Gang,  i  Sognepræsten  Hr.  Glatveds 
Lejebolig,  som  tilhørte  Sr.  Ditlev  Flindt,  „hvortil  præsumeres,  at 
de  skadelige  Tobakspiber,  som  de  selvraadige  Tjenestefolk  imod 
allernaadigste  Foranstaltninger  ikke  vil  aflade  at  bruge,  har  givet 
Aarsag."  Med  Guds  Hjælp  blev  ilden  dæmpet,  ved  at  et  Hus  blev 
nedrevet  paa  Byfoged  Benzons  Foranstaltning. 

Fire  Aar  senere,  paa  Dato,  var  det  atter  galt  og  atter  i  en 
af  Ditlev  Flindts  Ejendomme.  Natten  til  17.  Januar  1755  opkom 
der  Ild  i  hans  Bryghus,  som  dog  heldigvis  uden  synderlig  Skade, 
takket  være  Byfogedens  hastige  Nærværelse,  hurtig  blev  dæmpet. 
De  gamle  Slukningsredskaber  havde  ved  denne  Lejlighed  vist  sig 
som  ganske  virkningsløse  og  Byfoged  Benzon,  der  under  Sagen 
med  Jørgen  Stadager  befandt  sig  paa  et  kritisk  Tidspunkt,  vilde 
gerne  udmærke  sig  og  bringe  sin  uheldige  Optræden  i  Glemme. 
Han  tilbyder  da  at  skænke  Byen  en  ny  Sprøjte,  lige  fra  Køben- 

havn.  Sprøjten,  der  kostede  140  Rdl.,  blev  nok  anskaffet,  men  ved 
Bidrag  fra  alle  Borgerne,  og  ikke,  uvist  hvorfor,  som  nogen  Gave 
fra  Byfogeden. 

Det  var  til  denne  Sprøjte,  den  konstituerede  Byfoged  Sciieel 
lod  opføre  et  Sprøjtehus,  hvilket  vakte  Byfoged  Benzons  store 
Mishag. 

11.  September  1774  brændte  forhen  Simon  Raaes,  nu  Sieur 
Johannes  Danchels  Oaard  paa  søndre  Side  af  Møllegade;  det  lyk- 
kedes dog  atter  her  at  begrænse  Branden.  Men  den  næste  Brand, 
20.  Oktober  1776,  var  mere  truende.  Den  udbrød  en  Søndag 
Formiddag  Kl.  11,  medens  alle  Folk  var  i  Kirke.  Det  kneb  derfor 
med  at  faa  Redningsmandskabet  i  Gang,  og  i  kortere  Tid  end  to 
Timer  var  fire  Gaarde  og  fire  Huse,  Strækningen  mellem  Bybro- 
strædet  og  Lavshusstrædet  (ogsaa  kaldet  Skidenstræde,  nu  Apote- 
kerstræde) nedbrændt  paa  een  Ejendom  nær.  25.  November  1777 
blev  der  udbetalt  de  Brandlidte  —  de  største  var  Johan  Schrike, 
Niels  Benzon  og  Toldkontrollør  Mønster,  som  boede  i  Hjørne- 
gaarden  til  Bybrostrædet  —  den  tilsendte  »Brandhjælp",  der  be- 
løb sig  til  669  Rdl.  4  Mark  13  Skilling,  hvormed  de  følte  sig 
meget  utilfreds.  De  mente  at  faa  hele  deres  Tab  erstattet.  Møn- 
sters, som  var  i  Kirke,  mistede  alt  paa  nær  det  Tøj,  de  gik  og 
stod  i. 

Brandhjælpen  blev  paalignet  Byen  med  et  til  forskellige  Ti- 
der meget  forskelligt  Beløb.  1773  og  1776  med  10  Skill.  pr.  100 
Rdl.s  Værdi,  i  1774  med  30  Skilling. 

I  1761  var  der  bleven  indrettet  et  Sprøjtehus  ved  Raadhuset, 
men  i  1794  blev  der  indrettet  et  „publique  Brandhus  eller  Sprøjte- 
hus til  Sprøjtens  bedre  Konservering"  i  et  af  Doktor  Koch  købt 
lille  Hus  ved  Kirkegaarden  ud  til  Torvet.  Om  Sprøjtens  Evner  til 
at  slukke  Ild  foreligger  der  intet.  23.  April  1803  var  der  paa  ny 
Ildebrand  i  Byen,  og  5.  Juli  s.  A.  tillades  det  de  Brandlidte,  Carl 
Hemmingsen,  H.  Christian  Skiær,  Christian  Foght,  Rasmus  Pe- 
dersen Wæver  og  Søren  Lykke,  paa  Grund  af  deres  betydelige 
Tab,  at  ombære  Kollektbøger  i  Husene  i  Stubbekøbing  og  i  Ny- 
købing. I  den  sidste  By  indsamledes  der  20  Rdl.,  i  den  første 
indkom  der  fra  otte  Borgere  2  Rdl.  2  M.  8  Sk.  De  øvrige  und- 
skyldte sig  med,  at  de  allerede  forhen  og  paa  anden  Maade  havde 
understøttet  de  Brandlidte.  14.  November  s.  A.  blev  der  i  Brand- 
hjælp udbetalt  dem  1034  Rdl.  4  M.  8  Sk.,  uagtet  det  blev  fundet 
noget  betænkeligt,  at  Ilden  var  opstaaet  i  et  Baghus,  hvor  der 
intet  Ildsted  var.  I  Efteraaret  1817  brændte  der  igen  en  Række 
Huse  —  otte  Matrikelnumre  —  for  hvilke  Byfoged  Rousing  og  seks 

Borgere  i  Byen  faar  Brandhjælpserstatning  21.  November  1817 
lidt  over  1600  Rdl.  1829  endelig  gaar  der  ild  i  Rebslager  Jørgen- 
sens straatakte  Reberbane  og  Hus  tværs  for  Hjørnet  af  Bager- 
gade og  Søndergade. 

Der  skulde  nu  sikkert  gribes  resolut  til  for  at  standse  en 
Ildebrand  i  Stubbekøbing.  I  den  østlige  Del  af  Byen  var  der  f.  Ex. 
Mangel  paa  Vand.  1749  beder  Borgerne  i  Møllegade,  hvor  der 
ingen  Gadebrønd  fandtes,  „hvilket  kan  blive  til  Elendighed  i  Til- 
fælde af  Ildebrand",  om  at  maatte  faa  en  Brønd.  Efter  gamle 
Folks  Beretning  har  der  været  en  i  Fortiden;  Stedet  er  ogsaa  fun- 
det, men  Brønden  er  skredet  sammen.  Brøndsætteren  forlanger 
20  Rdl.  for  at  rense  den  op  og  sætte  den  med  Stenmur,  hvilken 
Bekostning  de  mener  billig  bør  lignes  paa  hele  Byen. 

Byfogeden  anbefaler  Sagen,  og  det  synes,  som  om  Brønden 
er  bleven  sat  i  Stand.  Rigeligt  Vand  var  i  Tilfælde  af  Vaade- 
ild  en  Nødvendighed,  De  fleste  Huse  var  endnu  straatakte,  og  de, 
der  havde  Tegltag,  var  i  Reglen  kun  delvis  forsynet  dermed. 
Skorstensfejeren,  —  1739  og  før  og  efter  var  det  Skarpretteren, 
Mester  Ingermann,  der  besørgede  dette  Embede,  —  fik  derfor 
ofte  Tilhold  om  at  overholde  sin  Instruks  og  holde  Skorstenene 
rene  over  alt  i  det  Land  Falster. 

Begrebet  Forlystelser,  som  i  vore  Dage  spiller  en  saa  stor  Rolle  Sommer  i  By 
i  Samfundslivet,  var  ukendt  i  en  lille  By  som  Stubbekøbing  i  det  og  mærkelige 
daglige  Liv,  Jul  og  Nytaar  havde   paa  gammel  Vis  sine  Glæder,    Hændelser 
Fastelavn   med,  og  de   maatte   slaa   til    for  Vintereri.  Sommeren 
kendte  kun  den  ene  Festlighed,  som  kaldtes  at  ride  Sommer  i  By. 
Og  den  var  som   de   andre  gamle  Forlystelser  blevet  strengelig 
forbudt  ved  kgl.  Love  og  Anordninger,   men   den  var  ikke  kom- 
met af  med  Livet  endnu,  hvilket  vil  ses  af  nedenstaaende  tjenst- 
lige Indberetning  af  Byfoged  Benzon  til  Stiftamtet  af  21.  Maj  1749. 
Man  skulde  næsten  tro,  at  den  strenge  Lovens  Haandhæver,  inderst 
inde   har  været  tilbøjelig  til   ikke  helt  at  gøre  det  af  med  denne 
gamle  „hedenske"  Fest. 

„Sidste  Fredag  9.  hujus  har  denne  Bys  Ungdom  af  Karle 
og  Piger  foretaget  sig  en  Leg  eller  saakaldet  Sommer  i 
By  Ridende,  fremførte  med  Regimentets  Tambour  ved  Sol- 
daterne og  Byens  Musicantere,  tvende  Sommer  Spir  og  de  sæd- 
vanlige grønne  Kranse  m.  v.,  hvormed  de  har  besøgt  Byens 
Indvaanere,  mesten  Dels  Hus  fra  Hus,  der  største  Delen  har 
tagen  vel  imod  disse  fornøjelige  Gæster,  givet  dem  Drik 
for  Dans  og  Penge  til  mere.  Saadan  gammel  hedniske  (og 

efter  kgl.  allernaad.  Forordn,  for  at  forekomme  Guds  For- 
tornelse, Almuens  Ruin  og  Vane  til  Fylderi,  forbudne)  for- 
argelige Lystigheder,  der  ikke  sømmer  de  Christne,  som  jeg 
alt  lader  staa  ved  sit  Værde,  men  da  jeg  blev  omspurdt,  om 
de  maatte,  var  mit  Svar,  Jeg  havde  ingen  allernaad.  Befaling 
at  tillade  sligt,  det  var  ejheller  en  Købstads  Brug,  nyttede 
ej  til  videre  end  bebyrde  Byen  med  Udgifter,  forsømme 
Sædearbejdet  og  give  Ungdommen  Anledning  til  Fylderi  og 
deraf  flydende  Ondskab,  og  at  derimod  de  kgl.  allernaad. 
Forordninger  samme  expresse  forbød,  som  jeg  saa  meget 
mere  paa  min  Sygeseng  satte  mig  imod,  da  jeg  fornam,  ad- 
skillige var  derimod  og  Tjenestefolk  desuden  befindes  selv- 
raadige  nok.  Især  sendte  Sr.  Flindt  mig  Bud,  at  jeg  vilde 
se  det  agtende  hæmmet,  som  var  i  den  travligste  Sædetid". 

Dette  brød  vedkommende  sig  dog  ikke  om,  men  fuldførte 
deres  Forehavende  paa  det  kostbareste.  Hele  Dagen  gik  det  Skud 
i  Skud  og  hele  Natten  med  Svir  og  Sværm,  hos  Skipper  Peder 
Kieps  Kone  og  i  Sr.  Svingelbjergs  Værtshus.  »,Det  kan  synes  uskyl- 
digt nok,  men  er  dog  hedensk,  og  giver  Anledning  til  mange  Vidt- 
løftigheder." 

Interessant  er  det  at  faa  at  vide,  at  man  her  paa  Falster 
brugte  Betegnelse  »Sommerspir"  for  de  med  grønt  pyntede  Stave, 
som  Majgreven  eller  Majkongen  og  Majdronningen  førte  i  Haan- 
den  under  Optoget,  —  en  Betegnelse,  der  er  bleven  overført  paa 
den  ejendommelige  Top  paa  Møens  Klint. 

Til  daglig  maatte  man  tage  til  Takke  med,  hvad  der  kunde 
falde  for.  Slagsmaal  og  Skænderi,  en  stakkels  Piges  Forseelse  mod 
det  sjette  Bud  med  tilhørende  aabenbare  Skrifte  i  Kirken  og  Fæng- 
sel eller  Straf  paa  Kroppen,  om  hun  ikke  kunde  betale  sine  Lejers- 
maalsbøder,  en  Brand,  et  Selvmord,  Ulykkestilfælde  eller  Spøgel- 
seshistorie, —  det  var  alt  gefundenes  Fressen.  En  særlig  Adspre- 
delse var  de  haarde  militære  Straffe,  Spidsrod  og  Træhest,  naar 
de  engang  imellem  blev  idømt.  En  Begivenhed,  der  længe  gav 
Byen  Stof  til  Snak,  var  uden  Tvivl  Ritmester  Timée's  Forhold  til 
Anne  Cathrine  Marie  From.  Pigen  slap  for  alle  de  Ydmygelser,  der 
fulgte  med  i  saadanne  Tilfælde.  Hun  døde  i  Barselseng.  Men 
Ritmesteren  var  et  Stykke  af  en  brav  Karl.  Drengebarnet  blev 
døbt  i  Kirken  Søndag  26.  Maj  1725  med  fuld  Musik,  om  man  saa 
maa  udtrykke  sig,  og  med  Faderens  fulde  Navn,  Johan  Fredrik 
Timée,  og  blandt  dem,  der  stod  Fadder,  finder  vi  vor  gamle 
Ven,  Julius  Heinrich  v.  Quoten. 

Stubbekøbing  laa  som  Søstad  ved  den  alfare  Vej  mellem 
Hovedstaden  og  Hertugdømmerne  tillige  med  Smaaøerne,  og  de 
forbisejlende  Skibe,  som  ofte  maatte  opankre  foran  Byen,  gav 
altid  meget  Liv. 

Af  og  til,  og  ikke  saa  sjældent  endda,  kom  der  en  Orlogs- 
mand paa  Rheden,  og  ude  paa  „Tolken"  —  den  farlige  Grund 
ved  Indsejlingen  til  Grønsund  —  forefaldt  der  hyppig  Strandin- 
ger, som  baade  gav  Liv  og  Fortjeneste,  I  Sommeren  1768  var 
man  meget  spændt  paa,  om  det  svenske  Kadetskib  „Upsall"  under 
Kommandør  Grove  skulde  komme  til  Byen.  Under  17.  Juli  var 
der  givet  Ordre  til,  at  om  saa  skulde  ske,  forventedes  det,  at 
Stubbekøbing  Borgere  med  behørende  Tjenester  og  største  Høf- 
lighed vilde  begegne  det  svenske  Orlogsskib. 

1  Oktober  s.  A.  hændte  der  en  Begivenhed,  som  satte  Sin- 
dene stærkt  i  Bevægelse.  En  lille  Pige  paa  10  —  11  Aar  gik  paa 
Gaden  med  sin  Kurv  og  solgte  Hvedebrød.  En  Soldat  kaldte  paa 
hende  fra  et  Vindue,  men  da  hun  var  kommet  ind  i  Stuen,  laasede 
han  Døren  af  bag  hende  og  slog  hende,  uden  at  sige  et  Ord, 
med  en  Sten  paa  2  — 27-,  Pd.  i  Hovedet,  saa  hun  styrtede  om 
paa  Gulvet.  Da  hun  ikke  var  død  endnu,  stak  han  sin  Haand  i 
Halsen  paa  hende  for  at  kvæle  hende.  Og  da  han  troede  det  be- 
sørget, satte  han  sig  sløvt  paa  Kanten  af  sin  Seng  og  saa  paa 
hende.  Og  der  blev  han  siddende  rolig,  selv  da  der  kom  Folk 
til  og  greb  ham. 

Soldaten  —  han  var  af  „Kronprinsens  Regiment"  —  blev 
afgivet  til  sin  Deling  for  at  lide  sin  Straf.  „Til  Lykke  for  Byen 
var  han  Soldat,  saa  den  undgik  videre  Ulejlighed",  slutter  By- 
fogden  sin  Indberetning.  Han  tænkte  først  og  fremmest  paa  de 
Udgifter,  en  saadan  Sag  altid  medførte.  Nu  slap  man  saa  nemt. 
Og  da  Pigebarnet  mærkeligt  nok  kom  sig  igen,  var  det  kun  For- 
bryderen, der  led  noget.  Og  han  var  jo  gal  i  Forvejen. 

Saa  i  1771  var  der  den  tidligere  Kæmner,  Willum  Bøjesen 
Bagers  Selvmord.  Han  sad  lidt  og  saa  tungsindig  ned  for  sig, 
kyssede  sin  vanføre  Dreng  til  Farvel,  gik  saa  ud  i  Stranden  og 
druknede  sig.  Hans  Kjol  og  Vest  hang  paa  vestre  Strandled.  Siden 
blev  han  ført  ud  af  Byen  og  gravet  ned  paa  Marken  som  et 
andet  Bæst. 

Det  sidste  Punktum  er  laant  fra  Kirkebogen,  hvad  man  vel 
næppe  vil  tænke  sig. 

Den  vanføre  Dreng  fik  snart  mere  at  græde  for.  8.  Juli  dode 
hans  Moder,  men  hun  blev  dog  pænt  begravet  med  Klokkering- 
ning fra  Kirken.    Claus  Peter  Benzon.  den  gamle  Byfogeds  ældste 

Barn,  som  om  Aftenen  10.  Juli  1773,  Aaret  efter,  at  han  var  bleven 
Student,  fandtes  død  i  Humlehaven  med  sin  Jagtbøsse,  afskudt, 
ved  Siden,  blev  ligeledes  jordet  fra  Kirken.  Byfoged  Scheel  kom 
straks  til  Stede  med  en  Feltskær.  Om  det  var  sket  ved  Uforsig- 
tighed eller  med  Forsæt,  i  urolige  Tanker,  ved  han  ikke  ret,  men 
det  blev  dog  opfattet  som  sket  ved  Vaade.  Saa  heldig  var  ikke 
den  stakkels  Niels  Hollænder,  Præstens  Søn,  der  med  sin  Moder 
var  til  Huse  hos  Byfoged  Benzon,  og  efter  hans  Død  hos  Enken. 
Straks  efter,  at  han  var  bleven  Student,  var  han  „falden  i  urolige 
Tanker",  og  det  var  bleven  værre  og  værre  med  ham.  Han  var 
bleven  haard  og  uregerlig,  ja  umenneskelig  mod  hende  og  sine 
Søskende,  havde  jaget  hende  ud  af  hendes  ringe  Bolig  og  søn- 
derslog  og  fordærvede  alt,  hvad  han  fik  i  Hænder.  Som  en  sær 
Naade  var  han  paa  hendes  Andragende  1762  kommen  ind  paa 
Pesthuset  ved  København,  —  et  frygteligere  Sted  skulde  man  vist 
lede  efter  —  og  der  var  han  bleven  saa  skikkelig,  at  han  blev 
sendt  tilbage  igen,  men  kun  for  at  ende  sine  Dage  ved  sin  egen 
Haand.  At  han  og  hans  Moder  „kom  til  Huse"  hos  Byfogeden, 
skyldes  maaske  netop,  at  denne  var  særlig  indrettet  paa  at  have  et 
saadant  ulykkeligt  Menneske.  Han  havde  nemlig  haft  en  sindssyg 
Stakkel,  Peder  Franzen  Stød,  en  Præstesøn  fra  Horslunde,  hos  sig 
og  ladet  indrette  en  „Daarekiste",  et  Slags  stærkt  Tremmebur  af 
Træ,  til  ham,  for  at  han  ikke  skulde  gøre  Skade.  Han  var  efter- 
haanden  bleven  saa  skikkelig,  at  Byfogeden  i  1740  havde  sluppet 
ham  løs,  og  Søndag  2.  Juli  havde  han  med  stor  Devotion  været 
i  Kirke  og  hørt  Præsten  prædike.  Men  om  Natten  var  det  kom- 
met over  ham;  i  Vildelse  var  han  løbet  ned  ad  Gaden  og  havde 
slaaet  Ruderne  ud  hos  Præsten  og  andre,  og  endelig  8.  Juli  hængt 
sig  i  sin  egen  Halsklud. 

Ved  Siden  af  saadan  Uhygge  var  et  Ulykkestilfælde  som  et 
Drab  ved  Vaade  en  ligetil  Sag,  —  som  da  Enke  Maren  Jeppes 
fra  Vester  Kippinge  blev  skudt  i  Brystet  af  en  Væversvend  Hans 
Sadolin  Olsen  og  døde  en  halv  Time  efter.  Mere  Opsigt  har  det 
vakt  —  særlig  da  ogsaa  hendes  Mand  fik  en  pludselig  Død  — , 
at  Byens  rigeste  Kvinde,  Hofagentinde  Fru  Karen  Staal,  Enke 
efter  Købmand  og  Hofagent  Ditlev  Staal  27.  Marts  1803  døde 
paa  Vejen  til  et  Familieselskab  hos  hendes  Søn  Hans  Staal.  Hun  blev 
med  et  saa  stakaandet,  at  hun  ikke  orkede  mere,  men  maatte  slæbe  sig 
ind  til  Præsten,  Dr.  Clausen,  og  sætte  sig  ned.  Og  bedst  som  hun 
sad  der,  døde  hun,  ti  Minutter  efter,  uden  at  nogen  anede  det. 

Mindre  opbyggeligt  var  det,  at  der  efter  hendes  Jordefærd 
opstod  en  bitter  Strid   mellem  Ligbærerlavet  og  Arvingerne,   der 

ikke  vilde  betale  de  af  Lavet  fordrede  50  Rdl.  for  at  bære  hende. 
Og  Lavet  holdt  paa,  at  mindre  kunde  de  ikke  have.  Det  var  dob- 
belt Arbejde  at  bære  hende  først  hen  i  Kirken  og  saa  ned  i  den 
murede  Begravelse,  —  og  saa  saadant  et  Lig! 

Sagen  blev  indanket  til  Stiftamtmandens  Afgørelse. 

At  der  pludselig  dukkede  en  Søn  op  af  en  svensk  Mand,  Peder 
Søderstrøm,  der  havde  giftet  sig  for  over  31  Aar  siden  og  været  bosat  i 
Byen  i  al  den  Tid,  og  fortalte,  at  hans  Fader  havde  en  Kone  i  Live 
hjemme  i  Skaane,  har  naturligvis  ogsaa  interesseret  Folk.  Særlig  da 
Peder  Søderstrøm  ved  at  rømme  Byen  Natten  til  20.  December 
1767  erkendte,  at  det  var  sandt.  Og  at  Johan  Schrikes  Kone  i 
Mandens  lange  Fraværelse  fik  det  ene  Barn  efter  det  andet,  har 
naturligvis  ogsaa  givet  Anledning  til  megen  Snak.  Og  endnn 
mere  Smed  Ib  Berrig  Pedersens  Forsvinden.  Han  var  Brandkap- 
tajn og  bar  en  pragtfuld  rød  Branduniform;  men  en  skønne  Dag 
i  Vinteren  1813  forsvandt  han.  Og  borte  var  han,  til  Foraaret 
kom  og  tøede  Isen  op  nede  paa  Vandhullerne  i  Engen,  der  laa 
han  med  en  af  sine  Stubbekøbing-Kridtpiber,  som  han  altid  gik 
og  røg  paa. 

At  en  amerikansk  Matros,  som  Juleaftens  Dag  1811  vilde  prøve 
at  svømme  over  til  Bogø,  druknede  i  Strømmen,  har  næppe  rørt 
noget  Menneske.  Han  var  jo  fremmed  og  drukken,  og  han 
kunde  gerne  have  sørget  for  at  drive  op  paa  et  andet  Sted,  saa 
Byen  ikke  havde  haft  nødig  at  putte  ham  i  Jorden. 

Ganske  anderledes  Opsigt  vakte  det,  at  Skomager  Frits  Tau- 
bits  en  Dag  i  1830  fandtes  død  i  sin  Brønd.  Rygtet  fik  travlt 
med,  at  han  var  taget  af  Dage  af  sin  egen  Kone  og  Mads  Niel- 
sen, „en  Skarns  Karl,  som  havde  været  i  Slaveriet".  Han  blev  sat 
i  Arrest,  men  brød  ud,  dog  kun  for  at  hænge  sig  i  sin  Livrem. 

I  den  lange  Fredsperiode  mellem  Afslutningen  af  store  nor-  Kongebesøg 
diske  Krig  1720  og  Krigene  i  Begyndelsen  af  1800-Tallet  kom 
Stubbekøbing  lidt  efter  lidt  til  Kræfter.  I  1724  saa  det  dog  en  Tid 
truende  ud,  da  den  Gottorpske  Hertug  Karl  Frederik,  der  ved 
Freden  i  1720  havde  maattet  afstaa  sin  Del  af  Slesvig,  forbandt 
sig  med  Rusland,  som  udrustede  en  stor  Flaade  mod  Danmark. 
I  den  Anledning  blev  der  for  at  afslaa  et  muligt  Landgangsfor- 
søg  anlagt  Skanser  og  Batterier  paa  vore  Kyster,  og  i  Juli  1725 
gjorde  Frederik  IV  med  Dronningen  og  Prinsesse  Charlotte  Ama- 
lie en  Inspektionsrejse  rundt  til  de  nye  Forsvarsværker. 

Paa  denne  Rejse  kom  Kongeparret  ogsaa  til  Stubbekøbing 
i  de  sidste  Dage    af  Juli.   Og   her   hændte   en  Begivenhed,   som 

næppe  har  bidraget  til  at  befæste  Byen  i  den  kongelige  Naade. 
Brønden  i  Vestergade  ud  for  nuværende  Matr.  Nr.  7  er  før  ble- 
ven omtalt;  den  laa  midt  i  Kørebanen,  og  i  andre  mere  velha- 
vende Byer  havde  man  sikkert  ikke  undladt  at  sætte  en  Karm  af 
Sten  omkring  den  og  forsyne  den  med  Vippegalge,  —  altsam- 
men mere  eller  mindre  kunstnerisk.  Det  havde  Stubbekøbing  nu 
ikke  haft  Raad  til;  et  Dække  af  Brædder  ovenover,  sagtens  med 
en  Lem  paa  Midten  til  at  hente  Vandet  op  igennem,  det  var  alt, 
hvad  man  havde  kunnet  overkomme.  Og  det  havde  været  stærkt 
nok  til  den  rolige  Kørsel  og  de  besindige  Dyr,  som  til  daglig 
færdedes  paa  Stubbekøbing  Gade.  Men  da  det  kongelige  Vogn- 
tog kom  raslende  med  Gny  og  Larm  og  vælige  Gangere  foran, 
blev  Brønddækslet  trampet  i  Stykker,  —  heldigvis  efter  at  de  kon- 
gelige Personer  var  kommet  over  —  og  et  Par  Heste  slap  igen- 
nem. Om  de  blev  i  Brønden  eller  kom  op  igen  vides  ikke,  men 
Kongen  var  meget  misfornøjet. 

I  1750  har  der  atter  været  Tale  om  Kongebesøg;  det  var 
rygtedes  gennem  en  Søofficer,  Kaptajnløjtnant  Schieuler.  Og  den 
lille  By  har  sikkert  staaet  paa  den  anden  Ende  i  Forventning  om 
at  se  den  elskede  Frederik  V.  3.  Maj  skriver  Købmand  Ditlev 
Flindt  til  Stiftamtmanden,  om  det  er  rigtigt,  at  Kongen  vil  tage 
denne  liden  Stad  i  Øjesyn,  og  om  han  kommer  fra  Møen  over 
Grønsund  eller  lige  til  Byen,  „da  vi  med  vort  lidet  Mandskab 
vil  lade  os  se  i  Geværet  at  modtage  vores  dyrebare,  naadige 
Konge,  som  Herrens  Engle  ledsage  paa  alle  hans  Veje." 

Hvad  Svar,  der  indløb,  om  Kongen  kom  eller  ej,  vides  ikke. 
Men  man  kan  vist  være  sikker  paa,  at  Dækslet  over  Brønden  har 
faaet  sig  et  Ekstraeftersyn  ligesom  alle  Færgebroer  ved  Strøm- 
mene dernede. 

Man  kunde  fristes  til  at  sætte  den  gamle,  grønne,  med  Byvaab- 
net  prydede  Silkefane,  som  opbevares  paa  Raadhuset,  i  Forbindelse 
med  et  af  disse  Kongebesøg.  Den  er  noget  medtaget  af  Tidens 
Tand  og  af  Aarstallet  er  kun  17..  tilbage.  Efter  en  gammel 
Mands  Udsagn,  som  mener  at  have  set  Fanen  i  hel  Tilstand,  skal 
der  have  staaet  1701;  men  Byen  var  i  dette  Aar  vist  ikke  i  Stand 
til  at  anskaffe  sig  et  for  sine  Forhold  saa  dyrt  Luksusstykke, 
ligesom  der  dengang  heller  ikke  fandtes  nogen  borgerlig  Kor- 
poration, som  kunde  slutte  sig  sammen  under  den.  Sandsynligvis 
har  der  staaet  1711  paa  Fanen,  der  rimeligvis  er  anskaffet  til  det 
da  stiftede  Ligbærerlav. 

Det  varede  længe,  inden  Stubbekøbing  fik  kongeligt  Besøg 
igen,  og  da  det  skete  -  i  180Q  -  var  det  atter  i  Anledning  af  truende 

Begivenheder.  Da  var  det  ikke  Russerne,  man  frygtede  Landgang 
af,  men  Englænderne. 

8.  September  kom  Frederik  VI  til  Byen  efter  en  lang  og 
travl  Dag.  Om  Morgenen  var  han  kørt  fra  Marienborg  og  havde 
holdt  Specialrevy  paa  Stranden  Syd  for  Pollerup  over  3  Eska- 
droner af  det  Slesvigske  Rytterregiment,  et  Batteri  under  Kapt. 
Stanley,  4  Musketerkompagnier  af  III  jyske  Infanteri-Regiments  1. 
Bataillon,  3.  og  4.  Kompagni  af  Prins  Christian  Frederiks  Regi- 
ments 1.  Bataillon  og  over  et  Detachement  af  Lollandske  Jæger- 
korps. Dernæst  var  Kongen  gaaet  over  Grønsund,  var  kørt  til 
Hestehoved  og  havde  inspiceret  Batteriet  der  og  dets  Besætning. 
Kongen  laa  i  Stubbekøbing  om  Natten  og  drog  videre  næste 
Morgen  Kl.  6  til  en  Plads  ved  Oregaard,  hvor  der  atter  var  Revu. 

I  Efteraaret  1840  glædede  Byen  sig  til  et  Besøg  af  Christian 
VIII.  Et  Festmaaltid  blev  bestemt,  og  en  Indsamling  hertil  bragte 
154  Rdl.  2  Mk.  8  Sk.  til  Veje.  Majoren  -  Told-  og  Konsumtions- 
kasserer  Koch  -  forskrev  en  Kasse  Vin,  dog  med  Forbehold,  at 
kunne  returnere  samme,  hvilket  var  heldigt,  da  Kongen  ikke  kom. 

15.  Avgust  1861  var  Frederik  VII  i  Stubbekøbing  med 
Kongeskibet  „Slesvig",  som  ankrede  op  her  for  Natten  paa  Rejse 
fra  Sønderborg  til  København.  To  Dage  forinden  havde  Kongen 
inspiceret  Danevirke-Skanserne. 

Man  kan  være  vis   paa,   at  Frederik  VI  er  bleven  modtaget  Borgervæb 
paa  militærisk  Vis,  og  at  det  har  været  Borgerskabet  en  stor  Skuf-       ning 
felse,   at   det   ikke   fik   Lov  til   at   afgive  Skildvagter  til  Posterne  og  Garnison 
uden  for  Majestætens  Dør,   men  at  dertil  blev  foretrukket  rigtige 
Soldater.  Ti  fra  1802   havde  Stubbekøbing   sin   egen  Borgervæb- 
ning, der  var  oprettet  ved  Reglement  af  4.  Juni  s.  A. 

I  1762,  da  det  atter  truede  med  Krig  fra  Rusland  og  Kyst- 
forsvaret paa  ny  var  bleven  sat  i  Stand,  var  der  kommet  Ordre 
til  at  mønstre  Borgerskabet  i  Byerne  hernede.  Det  viste  sig  ved 
Undersøgelse  og  Optælling,  at  der  i  Stubbekøbing  var  15  Bor- 
gere, som  kunde  stille  med  Hest  og  Gevær,  54  som  ikke  kunde 
forsyne  sig  med  Hest,  men  derimod  komparere  med  Gevær  til 
Fods  og  endelig  11,  som  var  over  60  Aar  gammel  og  derfor 
fritagne.  Det  var  saaledes  ikke  nogen  formidabel  Krigsstyrke,  Byen 
kunde  stille  paa  Benene,  og  da  Krigsfaren  drev  over,  blev  der 
heldigvis  ikke  kaldt  paa  den. 

Under  de  urolige  Forhold  i  Begyndelsen  af  1800-Tallet  skred 
man  atter  til  Borgervæbning.  Stubbekøbing  Væbningskorps  stil- 
ledes under  Befaling  af  Købmand  Ditlev  Scheel  og  mødte  til  Pa- 

rade  og  Excercits  paa  Torvet,  da  man  endelig  efter  noget  Be- 
svær havde  faaet  Geværer  til  Laans.  Det  synes  at  være  gaaet  til 
alles  Tilfredshed  et  Par  Aar;  men  i  1806  hændte  det,  at  en  Køb- 
mandskarl,  Christen  Hansen,  nægtede  at  træde  ind  i  Korpset.  Til 
Adjudanten,  som  bragte  ham  Ordre  til  at  møde,  erklærede  han, 
at  det  faldt  ham  ikke  ind.  »Jeg  har  staaet  ved  et  reelt  Korps  og 
lært  at  excercere,"  sagde  han,  „som  jeg  nok  skal  vise,  naar  det 
kommer  dertil.  Men  jeg  finder  mig  ikke  i  at  komme  imellem 
saadant  Skrabsammenskompagni." 

22.  Maj  blev  den  overmodige  Købmandskarl  ved  den  bor- 
gerlige Krigsret  idømt  en  Bøde  paa  4  Rdl.,  og  —  til  Trods  for  sine  An- 
dragender om  at  maatte  slippe  paa  Grund  af  sine  svage  Øjne  og  sin 
Dygtighed  i  Excercits  —  trukket  til  Øvelser,  hvor  hans  Dygtighed  dog 
ikke  var  større,  end  at  han  maatte  have  Ekstrature.  Men  medens  Excer- 
cermester  Danielsen  en  Dag  —  11.  Juni  1806  —  stod  og  hersede 
med  ham,  kom  Karlens  Husbonde,  Købmand  Peder  Staal,  til  og 
vilde  befri  sin  Karl  med  Magt.  Peder  Staal  var  Sekondløjtnant 
ved  Korpset,  men  var  den  Dag  ikke  i  Tjeneste  og  mødte  heller 
ikke  i  Uniform,  hvorfor  Excercermesteren  lod  ham  vide,  at  han 
ikke  havde  noget  at  sige  her  og  bad  ham  ikke  afbryde  Øvelsen. 
Men  Peder  Staal  var  en  drabelig  Karl,  selv  i  civil.  Han  stødte 
Excercermesteren  for  Brystet,  kaldte  ham  en  skiden  Knægt  m.  m. 
og  bad  ham  ligge  sin  o.  s.  v. 

Den  Historie  skaffede  Sekondløjtnanten  hans  Afsked  paa 
staaende  Fod;  men  den  lærte  ham  ikke  til  at  passe  bedre  paa 
sin  Mund.  Ved  et  Bal  i  181Q  havde  han  ladet  et  »Skamskrift" 
uddele  —  et  underligt  Paafund  ved  et  Bal  —  med  meget  ære- 
rørige Beskyldninger  mod  et  hæderligt  Ægtepar  i  Byen.  Der  var 
aabenbart  endnu  en  god  Del  af  gamle  Dages  Klaffer  og  Bagta- 
lelseslyst  i  Stubbekøbing.  Men  Købmand  P.  Staal  burde  man 
mulig  ikke  tage  alvorligt.  Han  drak  stærkt  og  blev  i  1813  erklæ- 
ret for  umyndig.  Og  det  lod  heller  ikke  til,  at  hans  Hustru  kunde 
udholde  Samlivet  med  ham.  De  blev  i  alt  Fald  separerede  samme 
Aar. 

I  Krigsaarene  laa  der  en  større  Styrke  Infanteri  og  til  Tider 
ogsaa  Artilleri  i  Byen.  I  Avgust  1807  holdtes  der  Strandvagt  ved 
Kysterne  og  skarpt  Udkig  fra  Vejrmøllerne.  Og  rundt  omkring 
ved  Kysterne  havdes  der  Folk  parat  med  Blus,  til  at  gaa  til  Vejrs 
i  høje  Træer  og  lade  Blusset  lyse,  ligesom  Bavnen  for  mange  Aar  til- 
bage. 1  Skolen  blev  der  indrettet  et  Lazareth  med  otte  Senge;  da 
Generalløjtnant  Castenschiold  inspicerede  Byen,  udtalte  han  sin 
Tilfredshed   med  Arrangementet.   Men   da  General  Ewald  i  Sep- 

tember  1807  kom  til  Byen,  rekvirerede  han  til  Borgernes  Fortviv- 
lelse et  Lazareth  indrettet  paa  halvtreds  Senge,  hvad  de  ikke  var 
i  Stand  til  at  bringe  til  Veje. 

12.  Marts  1809  indsendte  Distriktslæge  Lic.  med.  Koch  en 
Fortegnelse  paa,  hvad  der  endnu  henstod  af  Medikamenter  med 
mere  »paa  Stubbekøbing  Sygehus  (det  Slesvigske  Regiments)  den 
Tid,  det  var  et  Lazareth,  Hs.  Majestæt  tilhørende".  Efter  dette  skulde 
man  tro,  at  det  allerede  i  1809  var  ophævet  som  militært  Sygehus. 

I  1825  opløstes  Borgervæbningen,  og  i  Stedet  for  den  op- 
rettedes ved  kongelig  Resolution  et  Politikorps  paa  24  Mand,  der 
bestod  af  Borgere  alene.  Stiftamtmanden,  v.  Jessen,  udnævnte 
Købmand  Malling  til  Kaptajn  og  approberede  en  Plan  til  Øvelse 
i  Vaabenbrug  og  til  Korpsets  Uniformering.  1829  fik  Korpset  en 
ny  Kaptajn  i  Købmand  Scheel,  „hvorved  Uniformeringen  blev 
meget  forbedret".  Dette  har  vel  kun  vakt  Glæde;  men  i  1837  fik 
Byen  en  ubehagelig  Overraskelse,  idet  Arvingerne  i  det  Schim- 
melmannske  Dødsbo  mødte  med  en  Regning  paa  197  Rd.  3  Mk. 
for  21  Stkr.  Geværer,  som  var  bleven  leveret  i  1807. 

En  væsentlig  Ting  manglede  Korpset  imidlertid  til  dets  For- 
skønnelse, og  det  viser  sig  herved  mere  at  være  besat  af  en  militær 
end  af  en  borgerlig  ordenspoliti-mæssig  Aand,  nemlig  et  Musik- 
korps. Da  intet  Musikpersonale  fandtes  i  Stubbekøbing,  maatte 
man  lade  sig  nøje  med  en  Tambour  alene.  Man  opgav  dog  ikke 
Haabet,  men  satte  1841  et  frivilligt  Sammenskud  i  Gang  mellem 
Officerer  og  Mandskab.  Der  indkom  mellem  30  og  40  Rdl.  at  leje 
Musik  for  til  hver  Vaabenøvelse  og  for  Renten  af  Kapitalen  at  bekoste 
en  ny  Fane,  som  man  ønskede  hvid  og  med  Byens  Vaaben  og 
en  Egekrans  omkring  samt  Indskrift  »Bekostet  af  Stubbekøbing 
Borgervæbning  1841". 

Paa  Kongens  Fødselsdag  18.  September  1841  blev  Fanen 
indviet  af  Korpsets  høje  Chef,  Stiftamtmand  v.  Jessen,  hvorpaa 
der  blev  holdt  Parade  og  Bal  som  sædvanligt  paa  denne  Højtids- 
dag. 

I  1848  blev  Korpset  udvidet.  Det  hedder  nu  i  det  under  6. 
Juni  1848  approberede  Reglement:  Stubbekøbings  Politi-  og  fri- 
villige militære  Korps  og  bestaar  ifølge  samme  Reglements  §  1 
.,af  Byens  vaabenføre  Mænd,  som  antages  af  Korpsets  Komman- 
dør, og  som  forbliver  her  til  at  værne  om  Købstaden  og  nærme- 
ste Omegn  i  Tilfælde  af  et  fjendtligt  Overfald".  Ved  Krigens  Ud- 
brud blev  det  forsynet  med  Skydevaaben  —  50  Bøsser  —  fra 
Krigsministeriet,  men  senere  har  det  faaet  et  mere  borgerligt  Præg. 
Ved  justitsministerielle  Reglementer  af  20.  September  1855  og  4. 

18* 

September  1873  fik  Byen  et  Brandkorps  —  alle  Borgere  i  Byen 
mellem  20  —  50  Aar  —  og  et  Politikorps,  som  er  en  særlig  Or- 
densafdeling  af  Brandkorpset. 

Kirken  Til  det,  som  foran  (S.  88)   er   fremsat  om  Kirken,   skal   her 

kun  føjes,  at  Taarnet  efterhaanden  var  blevet  saa  medtaget  af 
Vind  og  Vejr,  at  det  var  revnet  fra  øverst  til  nederst.  I  1785  blev 
der  ved  en  Kollekt  i  Landets  andre  Kirker  samlet  Penge  ind  til 
Kirkens  Istandsættelse,  og  i  1789  blev  der  af  den  kongelige  Kasse 
ydet  et  Tilskud  paa  1000  Rdl. 

Samme  Aar,  ved  Licitation  13.  Juli,  paatog  Murmestrene  Se- 
bastian Bruun  og  Adam  Semler  i  Vordingborg  sig  Kirkens  Ho- 
vedreparation for  en  Sum  af  4,500  Rdlr.  Den  vigtigste  Del  af  Ar- 
bejdet var  Taarnets  Istandsættelse,  men  de  synes  ikke  at  have 
skilt  sig  godt  derfra.  Naar  det  regnede,  flød  Kirken  med  Vand, 
og  26.  November  1792  anlagde  Kirkens  Værger  Sag  mod  de  to 
Mestre  for  Københavns  Hof-  og  Stadsret.  Denne  udmeldte  straks 
fire  københavnske  Haandværkere  til  Synsmænd,  og  Synet,  som 
fandt  Sted  4.  December,  erklærede,  at  „Arbejdet  var  gjort  forsvar- 
ligt og  efter  Tegning."  Men  Kirkeværgerne  vilde  ikke  lade  dette 
gælde.  De  erklærede  24.  Marts  1793,  at  Synsmændene  havde  haft 
saa  stor  Hast,  at  de  kun  havde  brugt  en  Times  Tid  til  at  syne 
Arbejdet.  Hvor  overfladisk  de  var  gaaet  til  Værks,  saa  man  den 
næste  Dag,  da  det  regnede;  saa  flød  Kirken  med  Vand  som  sæd- 
vanlig. „Det  nye  Tag,  Entreprenørerne  har  lagt  paa  Taarnet",  som 
havde  mistet  sine  smukke  Gavle,  „er  siden  December  i  Fjor  gan- 
ske ruineret".  Materialerne  har  været  uforsvarlige  og  Arbejdet  slet. 

Tiden  gav  Kirkeværgerne  Ret.  I  1803  blev  der  udskrevet  en 
ny  Licitation  paa  Taarnets  Istandsættelse,  som  blev  anslaaet  til  500 
Rdl.  Men  der  kom  intet  Bud.  Aaret  efter,  9.  Maj,  blev  der  derimod 
opnaaet  et  Bud  paa  638  Rdl. 

I  1850  blev  Taarnets  høje  Laternebygning  fra  1791  nedta- 
get og  erstattet  med  et  lavt  Pyramidetag  med  et  Kors  paa  Toppen. 

Ved  Testamente  14.  Oktober  1816  skænker  Kirkeværgen  P. 
Wiborg  400  Rdl.  til  Orgelets  Istandsættelse,  „dog  ikke  saa  længe 
den  nuværende  uduelige  Organist  er  i  Embede".  Ved  frivillige  Ga- 
ver indkom  der  en  saa  stor  Sum  ved  Siden  af  Wiborgs  Gave, 
saa  Kirken  i  1820  kunde  faa  et  nyt  Orgel. 

Kirken  var  skilt  fra  Torvet  ved  en  Række  lave  uanselige 
Huse,  de  saakaldte  Kirkeboder.  Der  var  fem  i  alt,  og  de  tilhørte 
Dorotea  Catrine  Flindt,  afd.  Købmand  Staals  Enke,  i  Vordingborg, 
og  Peder  Galten,  Købmand  i  Stubbekøbing.  Disse  Kirkeboder  var 

meget  forfaldne,  og  i  17Q2  fik  Ejerne  Ordre  til  enten  at  opføre 
dem  af  ny  eller  at  rive  dem  ned  og  sætte  en  Stenmur  op,  da  ét 
Stakit  eller  et  Gærde  ikke  vilde  være  passende  for  en  Købstad- 
kirke.  Da  de  ikke  foretog  noget  for  at  genopbygge  dem,  ejheller 
for  at  fjerne  dem,  lod  Byfoged  Canariis  »for  at  undgaa  Ulykker" 
-  idet  nemlig  Indgangen  til  Kirkegaarden  paa  Grund  af  disse 
Boder  var  saa  snever,  at  Ligtog  kun  med  Besvær  kunde  passere  - 
dem  helt  nedrive  i  1793,  hvilket  medførte  Sagsanlæg  og  Proces. 
I  1870  rejste  Byen  et  Mindesmærke  for  Frederik  VII  paa  en 
af  Kirkebodernes  Plads. 

Byens  Gader  og  Stræder  er  omtalt  i  Forbindelse  med  det  Topografi 
foran  (S.  12)  trykte  Brev  fra  Byfoged  Benzon  af  30.  Avgust  1743. 
Det  vil  heraf  og  af  de  tre  Kort  over  Byen  fra  omtrent  1675,  1754 
og  1909  fremgaa,  at  den  ikke  har  forandret  sig  synderligt  i  Plan 
og  Udstrækning.  Dermed  være  ikke  sagt,  at  Byen  ikke  er  vokset, 
men  den  er  tiltaget  væsentlig  inden  for  de  samme  Grænser,  som 
den  havde  i  Slutningen  af  1600-Tallet,  og  dens  Vækst  er  fore- 
gaaet  i  de  sidste  Par  Menneskealdre. 

Antallet  af  Huse  og  Gaarde  er  i  1768  opgivet  til  120,  i 
1898  til  270  hvoraf  79  uden  for  selve  Byens  Grund.  De  71  til- 
komne Bygninger  er  opført  paa  de  store  Haver  og  Tofter,  der 
laa  inde  i  Byen.  Af  Resens  Kort  ser  man,  at  i  Byens  Hovedgader 
var  det  kun  Strækningen  mellem  Apotekerstræde  og  omtrent  til 
Hjørnet  af  Battesstræde,  der  paa  Nordsiden  havde  en  nogenlunde 
sammenhængende  Husrække,  samt  Søndergade  og  Møllegade  paa 
Sydsiden.  Forholdet  har  endnu  i  1860  —  se  Kortet  i  1.  Udgave 
af  Trap  —  ikke  ændret  sig  saa  overordentlig  meget.  En  af  de 
sidste  store  Tomter  fra  Svenskekrigens  Tid,  der  blev  bebygget, 
var  den  gamle  Præsteresidens  paa  Hjørnet  af  Nørregade  og  Kirke- 
stræde, nu  af  Grønnegade  og  Klokkerpladsen.  Den  blev  i  1734 
benyttet  som  Smedehus  og  var  ved  Midten  af  1700-Tallet  lejet 
ud  til  Byfoged  Benzon  for  5  Rdl.  om  Aaret. 

Man  synes  i  Stubbekøbing  i  længere  Tid  end  Tilfældet 
ellers  har  været  i  vore  Købstæder,  at  have  betegnet  Byens  for- 
skellige Ejendomme  med  særlige  Navne,  snart  efter  Ejerens  Navn, 
snart  efter  hans  Haandværk.  Saaledes  Flyggegaarden  (nu  Apoteket, 
efter  Kbmd.  Johan  Bernt  Flygge),  Roedsgaarden  efter  Slægten  Roed, 
Jægergaarden,  Knivsmedegaarden,  Krukkegaarden  og  Bagergaar- 
den  m.  fl. 

I  1800  begyndte  man  at  tænke  paa  at  udbedre  den  ældre, 
sikkert  meget  mangelfulde  Brolægning.  I  1815  blev  „Giødestræde" 

eller  Jødestræde  (d.  e.  Lars  Bagers  Stræde,  nu  Bagerstræde)  bro- 
lagt. Men  Forholdene  var  smaa.  Der  ønskedes  seks  Rendestens- 
brædder  til  Gaderne,  men  der  var  kun  Raad  til  at  anskaffe  et,  til 
Hovedgaden  Vestergade.  Denne  var  ikke  brolagt  endnu  i  1810, 
da  den  foran  omtalte  Brønd  skred  sammen.  Byfoged  Rousing 
skrev  straks  til  Stiftamtet,  at  den  ikke  burde  opsættes  mere,  da 
den  laa  i  Vejen  for  Passagen.  »Et  Par  Gange  har  galne  Heste 
sprunget  i  den,  og  Vejfarende  har  flere  Gange  været  udsat  for  at 
komme  til  Ulykke",  Men  den  maa  dog  være  gjort  i  Stand 
paa  ny,  da  Byen  i  1816  ses  at  have  haft  to  Gadebrønde,  og  da 
det  i  Byens  Protokol  1859  udtrykkelig  hedder,  at  Brønden  paa 
Vestergade  blev  kastet  til. 

Det  var  vistnok  i  Tyverne  af  1800-Tallet,  at  de  gamle  Ba- 
rakker blev  nedrevet.  Men  først  i  Slutningen  af  Aarhundredet  fik 
Vejene,  der  havde  ført  til  dem  og  forbi  dem,  andre  Navne,  El- 
versvej og  Asylvej,  der  efterhaanden  om  end  langsomt  bliver  be- 
byggede. Jærnbaneanlæget  vil  vel  bringe  mere  Fart  i  Byggeriet, 
og  fremtidige  Udvidelser  af  Byen  vil  foregaa  her  og  i  Fortsæt- 
telsen af  Bagergade  og  Ringgaardsvej.  Som  fremskudte  Forposter 
kan  her  nævnes  Fattighuset  (1858),  Gasværket  (1863),  Teknisk 
Skole  (1860),  Sygehuset  (1862),  Kapellet  paa  den  nye  Kirkegaard 
(1862),  Asylet  og  Elvers  Minde  (1866  og  1860).  Haandværkerfor- 
eningen  byggede  derimod  sin  Bygning  (1886)  i  Møllegades  øst- 
lige Del.  Epidemihuset  blev  1864  opført  langt  mod  Vest,  uden 
for  det  1881  —  1882  særlig  ved  Wulffs  og  Boas'  Initiativ  anlagte 
kommunale  Anlæg.  Allerede  i  1839  havde  Byfoged  Buntzen  gjort 
Begyndelsen  til  w Dosseringen". 

Og  endelig  kom  i  1911  Jærnbaneanlæget  og  Stationsbygnin- 
gerne. Dette  Aar,  hvor  Stubbekøbing  er  bleven  tvunget  ud  af  sin 
idylliske  Fred  og  Ro,  vil  blive  et  Mærkeaar  for  Byen.  Vil  Banen 
berøve  Stubbekøbing  dens  Opland,  eller  vil  Byen  ved  sin  Havn 
kunne  knytte  større  Omraader  til  sine  Interesser? 

Livet  er  en  Kamp  for  Byerne  som  for  de  enkelte  Borgere. 
Lad  os  haabe  at  Stubbekøbing,  der  har  gaaet  saa  store  Trængsler 
igennem  uden  at  bukke  under  i  Kampen,  ogsaa  maa  kunne  klare 
sig  under  de  nye  Forhold,  som  med  Jærnbanens  Anlæg  begynder 
for  den  og  dens  Borgere. 


Byfogeder  1682  — 1900. 

Gabriel  Thomsen  Bisgaard,   1682  —  1685,  se  S.  151. 

Claus  Hansen,  udnævnt  1685,  25.  Juli,  afsked.  1690,  2.  Oktober, 
se  S.  233-234. 

Hans  Lauritsen,  udnævnt  1690,  28.  Oktober,  afsked.  1696,  tillige 
Tolder  og  Konsumtionsforpagter,  se  S.  212  —  213. 

Oluf  Mortensen  Koch,  udnævnt  1696,  9.  Maj,  suspenderet  1708, 
30.  Marts,  afsked.  1709.  Hans  Hustru  Dorthe  Sørensdatter 
Barslev  (42  Aar  gammel)  og  deres  to  Dage  gamle  Søn  Henrik 
blev  begravede  1704,  5.  August.  I  Brev,  dat.  Stubbekøbing 
1705,  14.  Marts,  beder  O.  M.  K.  Stiftamtmanden  H.  U.  v. 
Liitzow  om  Forladelse  for  sine  grove  og  ubetænksomme  Ud- 
talelser om  Hs.  Excellences  //højgældende  Ordrer",  se  i  øvrigt 
S.  243. 

Hans  Sadolin  paa  Næs  var  konstitueret  1708—1709  og  atter  1725. 

Nicolai  Mandel,  udnævnt  1709,  18.  Oktober,  død  1721,  4.  Maj 
58  Aar  gammel,  begravet  i  Koret  „næst  op  til  hans  Moder", 
se    i  øvrigt  S.   235  —  236.    Hans   Enke    levede   endnu  1730. 

Peder  Åndersen  Ringholm,  udnævnt  1721,  23.  Juli,  død  1732,  5. 
April,  begravet  11.  April.  Hans  Enke  døde  1746.  Ringholm 
havde  ikke  noget  godt  Navn  paa  sig,  se  S.  237.  Han  var 
suspenderet  i  1725  og  Hans  Sadolin  konstitueret  saa  længe. 
At  denne  har  været  en  af  hans  Fjender  fremgaar  bl.  a.  af 
en  Ytring  i  et  Brev  fra  Ringholm  til  Stiftamtet  af  1728,  6. 
September:  „Jeg  ser,  at  Sadolin  fremturer  med  sine  ublu  og 
skammelige  Skrifter  imod  mig,  —  Gud  lade  ham  ikke  op- 
holde, saalænge  der  er  Vædske  i  hans  Liv!" 

Christian  Nielsen  Bentzon,  udnævnt  1732,  2.  Maj,  suspenderet 
1761,  24.  Oktober,  til  1764,  20.  Maj,  død  1765,  23.  Januar. 
Gift  1)  1723,  19.  November  m.  Maren  Nielsdatter  Cheldorph 
(1686-1735);  2)  1738,  10.  Oktober,  m.  Gjørvel  Cathrine 
Bildsøe  (1717-1740);  3)  1746,  21.  Oktober,  m.  Dorothea 
Margrete  Buch  (1724-1804),  se  i  øvrigt  S.  240  ff. 

Ved  kgl.  Resolution  1722,  15.  Juni,  var  der  tillagt  By- 
fogeden i  Stubbekøbing  20  Rdl.  i  aarlig  Lønning  af  de  uvisse 
Indkomster.  Men  Benzon  havde  forstaaet  at  forøge  sit  Em- 
bedes Værdi.  Bode-  og  Stadepenge  paa  den  aarlige  Markeds- 
dag, mente  han,  maatte  betragtes  som  en  Rettighed  til  By- 
fogedembedet. Ved  Borgerskabets  Imødekommen  havde  Ben- 
zon straks  i  Begyndelsen  af  sin  Embedstid  faaet  Tyrholmen 

i  Brug  mod  at  holde  to  forsvarlige  Tyre  til  Byens  Kvæg. 
Efter  hans  Død  andrager  Enken  om  at  maatte  beholde  Tyr- 
holmen paa  samme  Vilkaar,  og  Eftermanden  J.  Scheel  er  saa 
elskværdig,  at  han  anbefaler  den  bekymrede  Enke  til  Bøn- 
hørelse, uagtet  det  nærmest  var  ham,  det  kom  til  at  gaa  ud 
over.  Endnu  i  1824  maatte  Byfogeden  holde  to  Tyre. 

Endelig  i  1745  havde  Benzon  faaet  kgl.  Bevilling  paa 
de  to  til  Byen  hørende  Jorder,  Pærehaven  og  Skibeholmen, 
men  i  Anledning  af  Høsletten  paa  disse  Jorder  kom  det  til 
langvarig  Proces  mellem  ham  og  Byen. 
Jørgen  Scheel,  født  1713,  udnævnt  1765,  2Q.  Marts,  tog  sin  Afsked 
1791,  30.  Juli,  død  1793,  21.  Oktober.  Søn  af  Henning  Scheel 
til  Tidselholt  paa  Fyn  (1648  —  1717^  og  Anna  Christine  Trock- 
mann  (1634-1765),  gift  1755,  12.  Novbr.,  i  Stubbekøbing 
med  Fro  Cathrine  Staal  (f.  1735,  f  1809,  10.  Juni),  Datter  af 
Lars  Hansen  Staal,  Kbmd.  i  Stubbekøbing,  og  Anne  Ditlevs- 
datter  Flindt.  J.  Scheel,  der  ogsaa  var  Told-  og  Konsum- 
tionsforpagter,  og  som  1776,  21.  Marts,  tillige  blev  udnævnt  til 
Byskriver,  fik  —  da  han  paa  Grund  af  Alder  tog  sin  Afsked  — 
en  Tilkendegivelse  af  Kongens  Velbehag  med  hans  lange  og 
tro  Tjeneste.  Den  Pligtfølelse  og  Retsindighed,  vi  har  lært 
at  kende  hos  ham  under  hans  Optræden  over  for  Byfoged 
Benzon,  kendetegnede  ham  til  det  sidste,  og  der  herskede 
en  længe  ukendt  Ro  i  Byen  i  hans  Embedstid.  Men  Orden 
vilde  han  have.  En  Fusker,  Skræder  Poul  Petersen,  der  ikke 
vilde  rette  sig  efter  Byfogedens  Forlangende,  at  vinde  Borger- 
skab som  Skræder  eller  nedlægge  Professionen,  blev  saa  for- 
bitret over  hans  eller  rettere  Lovens  Fordring,  at  han  ikke 
blot  truede  Byfogden  og  hans  Familie  paa  det  frygteligste  — 
han  skulde  bringe  ham  til  at  betle,  faa  ham  hængt  i  en 
Galge,  slaa  ham  ihjel,  naar  han  passerede  »Brakkestrædet" 
(Barakkestrædet)  paa  Vej  til  sin  Svigermoder,  den  fra  Urolig- 
hederne under  Benzon  kendte  Anne  Ditlevsdatter,  Lars  Staals, 
—  men  endog  fremsatte  »forfærdelige  Trusler  mod  det  Danske 
Rige".  Han  blev  stævnet  for  Retten  i  1770  og  dømt  til  at 
bøde  tre  Mark  Sølv  og  desuden  trende  Gange  fyrretyve  Lod 
Sølv  eller  paa  Kroppen  at  undgælde.  Ogsaa  Friederich  Feld- 
bereder  og  hans  Kvinde  maatte  gøre  offentlig  Afbigt  og  be- 
tale Mulkt  for  deres  overilede  og  straffelige  Opførsel  over 
for  ham. 

J.  Scheel,  der  blev  omtrent  80  Aar  gammel,  var  kun 
sygelig  i  det  sidste  Aars  Tid,  men  som  han  hele  sit  Liv 
»havde  været  fornøjelig  og  vel  tilfreds  med  sin  Herres  Villie", 
var  han  ogsaa  til  det  sidste  munter  og  frimodig.  Han  ejede 
Tvede  Gaard  og  købte  paa  Auktion  1753,  30.  April,  det  af 
Frederik  II  i  sin  Tid  til  Kirkens  Mænd  skænkede  Vikariegods 
for  700  Rdl. 

Det  vil  i  dette  Arbejde  være  naturligt  at  fremhæve,  at 
det  skyldes  ham,  at  Resten  af  Stubbekøbing  Bys  Arkiv  blev 
reddet,  idet   „alle  de  ældgamle  Protokoller,   som  ingen  før 

havde  taget  Vare  paa,  var  spolerede  af  Fugt  og  de  og  alle 
andre  Dokumenter  i  hø]  Grad  spolerede".  De  vilde  være  gaaet 
til  Grunde,  om  ikke  Scheel  (se  ovenfor  S.  251)  havde  tvun- 
get Benzon  til  at  udlevere  sig  dem  og  for  sin  Embedstid 
givet  dem  en  bedre  Behandling. 

I  det  Scheelske  Kapel  ved  Kirken  hviler  Jørgen  Scheel 
under  en  Sten  med  en  for  Halvdelens  Vedkommende  ulæselig 
Indskrift  tillige  med  sin  Hustru,  hendes  Moder  Anne  Staal 
f.  Flindt,  en  Svigerinde  til  denne,  Jomfru  Kerstine  Staal  (1744  — 
1759),  en  Søn  Henning  Scheel  (1758—1780)  og  en  Svoger 
Hofagent  Ditlev  Staals  Enke,  Karen,  f.  Berrig  (1743,  29.  Ja- 
nuar-1810,  27.  Marts),  se  S.  270,  Datter  af  Toldkontrollør 
Andreas  Nicolai  Berrig.  Hofagenten  selv,  der  døde  pludseligt 
1797,  22.  Juli,  paa  sin  Ejendom  Klintholm  paa  Møen,  blev 
begravet  i  Stubbekøbing  og  utvivlsomt  i  samme  Kapel,  men 
medens  der  findes  Ligsten  over  de  nævnte,  findes  der  ingen 
saadan  over  ham. 

Johan  Nicolai  Canariis,  f.  1764,  7.  November,  udn.  1791,  30.  Sep- 
tember, tog  sin  Afsked  1809  (m.  200  Rdlr.  i  Pension),  f  1821, 
24.  August,  g.  m.  en  Johansen  af  Stubbekøbing. 

I  Byfoged  Canariis's  Embedstid  og  paa  hans  Initiativ 
blev  Kirkeboderne,  som  omtalt  S.  276  fg,  nedrevet,  hvorved 
Torvet  fik  nogen  Udvidelse  mod  Øst  og  Kirken  kom  til  at 
ligge  mere  frit  end  før.  Et  Par  Aar  efter  sin  Embedstiltrædelse 
købte  han  paa  Auktion  1795,  6.  Juni,  den  da  afdøde  Told-  og 
Konsumtionsinspektør  Monster  tilhørende  Gaard  paa  Hjørnet 
af  Vestergade  og  Bybrostrædet.  Canariis,  der  var  Landvæsens- 
kommissær  i  Nykøbing  Amt,  synes  at  have  været  en  velta- 
lende Mand;  derom  vidner  hans  Tale  i  Anledning  af  Christians- 
borg Slots  Brand  i  1794  til  Byens  „Gode  Borgere  og  Ret- 
skafne Danske",  der  findes  indført  i  Raadstueprotokollen 
for  ikke  at  gaa  tabt;  han  var  tillige  en  dygtig  Mand.  Det  var 
ham,  der,  trods  nogen  Modstand  fra  Tilhængere  af  den  gamle 
Slendrian,  fik  Udskiftningen  af  Byens  Jorder  sat  igennem 
1797.  „Er  Fællesskabets  Ophævelse  noget  Steds  nødvendigt, 
da  er  det  i  Stubbekøbing  Købstad,"  skriver  han  til  Rente- 
kammeret 1796,  10.  Juni,  og  alle  forstandige  Mænd  i  Byen 
synes  at  mene  det  samme  og  slutte  sig  til  ham. 

Det  var  i  øvrigt  ikke  saa  let  for  en  Embedsmand  i  den 
Tid  at  faa  Folk  til  at  gøre  deres  Pligt  som  Borgere  og  Sam- 
fundsmedlemmer. I  1796  havde  Canariis  foreslaaet  Købmand 
Hans  Staal  til  Brandinspektør.  Stiftamtet  havde  beskikket  ham, 
men  Hans  Staal  gjorde  Indsigelser: 

1)  er  han  ukyndig  i  hvad  der  udfordres, 

2)  vil  hans  Helbred  ikke  tillade  ham  den  Nattevaagen  og 
andre  Ubehageligheder,  som  denne  Post  medfører, 

3)  haaber  han,  at  den  samme  Billighed,  som  hidtil  har 
talt  for  hans  Stand  til  Befrielse  for  saadanne  Poster, 
i  øvrigt  vil  tale  for  ham. 

Byfogeden   erklærer,  at  det,  der  ligger  bag  Købmand 

Staals  Udflugter,  ikke  er  andet  end  honnet  Ambition.  Han 
er  for  fornem  til  slige  borgerlige  Ombud.  Og  Hans  Staal 
maatte  finde  sig  i  at  blive  udnævnt  til  Brandinspektør,  men 
dermed  mente  han  ogsaa  at  have  gjort  nok.  Da  i  han  1799 
bliver  tilsagt  til  Vognmandskørsel,  siger  han  rent  ud  nej, 
men  ogsaa  her  maa  han  falde  til  Føje. 

Med  Sognepræsten,  Dr.  theol.  Clausen,  stod  Byfoge- 
den paa  en  spændt  Fod,  og  1801,  9.  December  kom  det  til 
et  Sammenstød  imellem  dem.  Præsten  »angreb  Byfogeden  paa 
hans  Æresfølelse,"  og  Byfogeden  mente  at  turde  sige  ham 
nogle  nærgaaende  Sandheder  i  Retorsion:  „Han  (Præsten) 
havde  ringeagtet  sin  egen  borgerlige  Agtelse,  saa  det  var  ej 
at  undres  paa,  at  han  viste  sig  saa  ligegyldig  for  min". 

Sagen  mellem  de  to,  som  man  jo  nok  kunde  kalde 
Byens  fornemste  Mænd,  blev  heldigvis  forligt. 

En  Datter  af  Canariis  var  gift  m.  Distriktslæge  i  St., 
Peter  Helveg  Klein,  f.  1786,  16.  Juli,  død  1858  i  Januar. 

Peter  Rousing,  Landvæsenskommissær,  udnævnt  1810,  21.  April, 
til  1838,  g.  m.  en  Datter  af  Amtmand  Munthe-Morgenstjerne. 
Rousing  var  til  at  begynde  med  meget  ivrig  i  Tjenesten. 
1810,  29.  Maj,  indberetter  han  til  Stiftamtmanden,  at  der  i 
Stubbekøbing  er  lige  saa  stor  Handel  Søn-  og  Helligdage 
som  Hverdage,  hvilket  burde  forbydes,  og  Portene  lukkes 
fra  Kl.  9—12.  Fortovene  ligger  fulde  af  Træ  og  Brænde, 
som  Beboerne  lader  ligge  der,  til  de  faar  Brug  for  det.  1  det 
hele  er  Gader,  Fortov  og  Veje  i  en  ynkelig  Forfatning, 
eftersom  Kreaturer,  Faar  og  Gæs,  trods  Bomme,  gaar  lige 
ind  paa  Byens  Gader  ude  fra  Friheden. 

Rousing  kæmpede  stedse  med  fortvivlede  økonomiske 
Forhold  og  var  i  stadig  Gæld.  Det  hed  sig,  at  han  maatte 
sætte  sin  trekantede  Hat  i  Pant  hos  sin  Kusk,  for  at  faa 
Raad  til  at  købe  en  Flaske  Vin  at  traktere  Amtmanden  med. 
Hans  Faktotum  var  Politibetjenten,  den  almindelig  hadede  og 
frygtede  Vævermester  Ulrik  Grum. 

Johan  Jakob  Buntzen,  cand.  jur.,  udn.  1838,  25.  September,  til 
1845,  19.  Juni,  da  han  bliver  Assessor  i  Københavns  Politiret. 

Vesty  Martin  Petræus,  cand.  jur.,  udn.  1845,  10.  Novbr.  —  1856. 

Vilhelm  Michael  Christian  Oxenbøll,  født  i  Randers  1823,  13. 
April,  Søn  af  Byfoged  Morten  O.,  Student  (Kolding)  1841, 
cand.  jur.  1848,  Auditør  1853,  Byfoged  i  St.  1856,  tillige  1859 
Herredsfoged  i  St.  Herred  og  1869  Borgmester  i  St.  Tog 
sin  Afsked  1888.  Landstingsmand  1870-1894.  Ægtede  1853 
Charlotte  Marie  Østrup  (Forældre:  Præst  i  Snesere,  Bertel 
Mathias  0.  og  Sofie  Louise  Benedicte,  f.  Fasting).  O.  døde 
1898,  27.  Maj. 

Christian  Arnold  Conrad  Winecken,  udn.  1888  til  1890  (død 
22.  Marts,  51  Aar  gammel). 

Anker  Peder  Munk,  f.  1844,  16.  Juni,  København,  Stud.  1862, 
jur.  cand.  1871,  7.  Juni,  1872  Sagførerfuldmægtig,  1876  Assi- 
stent i  Generaldirekt.  f.  Skattevæs.,  1881  Auditør,   1889  As- 

sessor   i   Kbhvns.    Krimin.-   og  Politiret,   1890,  5.   Maj,   By- 
foged, 14.  Maj,  s.  A.  tillige  Borgmester  i  St.  til  1900. 


Byskrivere 
i  det  18.  Aarhundrede. 

Hans  Jørgen  Wichmann,  1681,  11.  Juni,  til  sin  Død  1706.  Han 
faar  Embedet,  da  hans  Formand  „Morten  Rasmussen  paa 
Grund  af  indkomne  Klager  ikke  længer  kan  forestaa  sit  Em- 
bede". 

Jens  Jensen  Bruun,  1706,  10.  April,  til  1720. 

Oluf  (Ole)  Been,  født  1690,  Byskriver  1720  til  sin  Død  1765, 
begr.  16.  Februar,  hans  Hustru  døde  1764.  Til  det  som  foran, 
S.  245,  er  meddelt  om  denne  Mand  og  Byfoged  Benzon, 
med  hvem  han  næsten  fulgtes  i  Døden,  skal  her  tilføjes,  at 
han  havde  25  Rdl.  i  aarlig  Lønning  og  flere  Gange  udtalte 
Ønsket  om,  at  han  var  vel  herfra.  1751,  1.  December,  søgte 
han  om  at  blive  Vejer  og  Maaler  i  Faaborg,  men  det  lyk- 
kedes ham  ikke.  1759  pantede  Benzon  ham  for  Kon- 
sumtion og  lod  ham  fratage  en  gammel,  rusten  Flint.  Under 
sin  Sygdom  i  1764  beder  han  om,  at  Maler  Bisgaard  maa 
blive  konstitueret;  senere  blev  han  bistaaet  i  Embedet  af 
Ole  Ingemann,  der  ved  hans  Død  søger  Embedet  og  lover 
at  give  Enken  Pension.  O.  Been  maa  saaledes  have  giftet 
sig  igen.  J.  L.  Z.  S.  Muller  androg  1763,  10.  Oktober,  om  at 
maatte  blive  konstitueret  Byskriver,  for  at  hjælpe  Been  i  hans 
høje  Alder. 

Jørgen  Boldt,  Byskriver  1765,  10.  Maj  til  sin  Død  (i  København) 
1775,  11.  Oktober.  Efter  hans  Død  blev  Embedet  som  By- 
skriver lagt  ind  under  Byfogeden. 


Nogle    Toldembedsmænd 
i  det  18.  og  19.  Aarhundrede. 

I  ældre  Tider  var  Byfogeden  ofte  tillige  Tolder  og  Cise- 
mester. Tolderen  lønnedes  1680  m.  30  Rdl.  aarlig,  hans 
Karl  med  2  Rdl.  aarlig. 

Christian  Olsen,  kgl.  Tolder,  død  1683,  begr.  4.  Februar. 

Jørgen  Gunnersen,  Tolder,  nævnes  1700. 

Jakob  Nielsen,  Visiterer,  nævnes  1700. 

Anders  Kruckow  nævnes  1710,  død  1715,  begr.  10.  Juli. 

Christian  Borg,  kgl.  Majest.  Visiterer,  nævnes  1712  og  1730. 

Ib  Andersen   Berrlg,   Tolder,    1714,   23.  November,  g.   m.    Karen 

Nielsdatter  Cheldorph  (Søster  til  Byfoged  Benzons  1.  Hustru). 

Hun  giftede  sig  igen  1722,  saa  I.  A.  Berrig  maa  være  død 

forinden,  vistnok  1718,  da 
Carl  Barfoed  nævnes  som  Tolder  1718,  31.  Marts. 

Christian  Siegfried  Bergen,  Toldkontrollør  1720,  død  1757;  hans 
Kæreste,  Anne  Christine  Illum  (fra  Faaborg),  døde  1755,  begr. 
IQ.  Januar.  Han  sluttede  sig  en  Tid  stærkt  til  Benzons  Parti 
og  kom  derfor  i  Klammeri  med  Visitøren  Hans  Borg,  der 
stod  paa  den  anden  Side,  skældte  ham  ud  1739  for  en 
Hundsvot  og  kom  op  at  slaas  med  ham.  Da  Hans  Borg 
blev  idømt  Mulkter,  som  Ditlev  Flindt  stundom  betalte  for 
ham,  har  han  næppe  ladet  det  mangle  paa  Gengæld.  I  1740 
androg  Bergen  om,  og  fik  Lov  til  at  maatte  afstaa  Tjenesten 
til  sin  Svigersøn. 

Andreas  Nicolai  Berrig,  Tolder  1740  —  1762,  g.  m.  Elisabeth  Ber- 
gen. Deres  Datter,  Karen  Berrig,  ægtede  Ditlev  Staal. 

Hans  Borg,  Toldvisiterer,  1735.  Hans  Hustru  døde  1739.  Om  ham, 
se  S.  245  fg.  Ogsaa  Hans  Borg  søgte  bort  fra  St,  dels  for  at 
faaet  bedre  Embede,  «dels  for  bedre  at  kunne  tjene  sit  Fædre- 
land". 

Borg,  Toldkontrollør,  døde  1792  og  blev  begr.  20.  Marts;  hans 
Hustru  død  1785,  begr.  30.  Juli. 

Jørgen  Kofod,  Tolder  1769,  laa  stadig  i  Strid  med  Købmændene, 
og  klagede  9.  December  over  Byfoged  Scheels  „Behandling 
af  Retten".  Scheel  giver  ham  det  Skudsmaal,  at  „han  er  af 
lastelig  Opførsel,  magelige  Forhold  og  formentlig  absurd 
Ambition".  Af  hans  Breve  faar  man  at  vide,  at  Pælene  Øst 
for  Byen,  hvor  Fartøjerne  fortøjedes,  kaldtes  „Tyvestedet", 
paa  Grund  af  de  mange  Smuglerier,  dær  fandt  Sted. 

Mønster,  Toldinspektør,  nævnes  1776,  død  1795,  begr.  8.  De- 
cember. 

Niels  Dræby  nævnes   1797  som  Told-  og  Konsumtions-Kasserer. 

Hoochlandt,  forfl.  1811. 

Nicolas,  Toldinspektør  1811. 

Hansen,  Toldkasserer  1820. 

Johannes  Theodor  Koch,  f.  1785,  15.  August,  Afsked.  Major  og 
Told-  og  Konsumtions-Kasserer  i  St.  1833,  6.  Februar.  For- 
flyttet 1847,  3.  November  til  Nykøbing  F. 


Postmestre. 


Postkontoret  oprettet  1779^) 
Kbmd.  Samuel  Halvardus  Nicolai  Jæger")  afsked.  1779. 
Kbmd.  Niels  Benzon  afsked.  1802. 
Kbmd.  Hans  Jæger^)  udnævnt  1802. 
Krigsraad  A.  Råben  afsked.  1824,  1.  Maj. 
Kaptajn  C.  A.  Bjerring  udnævnt  1824,  1.  Maj. 
cand.  jur.  H.  H.  E.  Holstein  udnævnt  1838,  13.  Oktober. 

')  og  ikke,  som  det  hedder  S.  224,  i  1782. 

')  Denne  Mand  betegner  sig  1796  som  fhv.  Postmester  i  St.  og  kan  ikke  finde 

anden  Plads  i  Rækken. 
^)  1802  opgives  Postmesterens  Løn  til  40  Rdl.  aarlig  plus  116  Rdl.  for  at  besørge 

Posten  til  og  fra  Gaabense. 

Kammmerjunker,  Prløjtn.  v.  Livgarden  C.  C  C.  v.  Barner  udnævnt 

1846,  1.  April. 
/.  Å.  Breum  udnævnt  1856,  17.  Marts. 
Kaptajn  V.  F.  C.  Redsted  udnævnt  186Q,  4.  Maj. 
/.  V.  Hansen  udnævnt  1876,  11.  Maj. 
C.  C.  Andersen  udnævnt  1Q09,  16.  Januar. 


Sognepræster, 
i  18.  og  IQ.  Aarhundrede. 

Jesper  Jespersen  Engberg,  Kapellan  i  St.  1688,  23.  Oktober,  Sognepr. 
ssteds.  1699,  21.  Maj  til  sin  Død  1723,  begr.  22.  Oktober 
„i  Kirken  under  Funten  hos  sin  Fader".  Provst  1706.  Født 
i  St.  1665,  1.  Januar,  og  Søn  af  Præsten  Jesper  J.  Engberg 
(se  S.  154)  og  Karen  Sørensdatter.  Stud.  fra  Byens  Skole  1684, 
Magister  1702;  1691,  13.  Juli,  g.  m.  Dorothea  Madsdatter 
Schildorf  (Eskildstrup)  af  Ønslev  (1671  - 1730).  I  1732  erklærer 
E.,  at  hans  Kald  er  bleven  mærkelig  forringet  og  kun  kan 
anslaas  til  180  Rdlr.  At  han  interesserede  sig  for  Landbruget 
og  søgte  at  indføre  en  mere  rationel  Dyrkning  af  Byjorderne 
ses  af  følgende  Skrivelse: 

Høj-  og  velagtbare,  ærlige  og  velagte,  det 
samtlig  respektive  Borgerskab,  mine  højst- 
og  hjertelskede  Tilhørere! 

Det  Øje,  man  ikke  ser  med,  haver  man  intet  godt  af,  de 
Midler  Gud  giver  og  man  fører  sig  dem  ikke  til  Nytte,  ejer 
og  besidder  man  forgæves,  hvo  planter  en  Vingaard,  siger 
Apostelen,  og  nyder  ikke  Frugten  deraf.  Min  Intention  med 
denne  liden  Fortale  er  at  persvadere  samtlige  Lodsejere  til 
at  afrebe,  indhegne  og  til  Nytte  føre  sig  den  skønne  udlig- 
gende  Ejendomsjord,  som  er  Skovmarken,  og  igen  til  Hvile 
udlægge  den  i  saa  mange  Aar  udsugede  Nymark;  hvilket, 
som  det  visseligen  sigter  til  hver  Mands  Profit  og  almindelige 
Bedste,  er  der  vel  ingen,  der  strider  mod  sit  eget  Bedste, 
mens  herudi  med  mig  consenterer  og  samtykker.  Min  ufor- 
gribelige Mening  er,  at,  saa  snart  indhøstet  er,  vi  da  i  Jesu 
Navn  ville  foretage  Inddelingen,  og  enhver  da  ved  Pæl  eller 
Sten  sig  sin  Andel  tilskielle.  Om  Partitionen  skal  ske  i  to 
eller  fire  Agre  til  hver  Ejendom  her  udi  prevalerer  og  vinder 
de  fleste  vota. 

Jeg  forbliver  enhvers  tjenstvillige  Tjener  i  Herren. 

Stubbekøbing,  August  1709. 

Engberg. 

Byens  Borgere  sluttede  sig  til  deres  Præst,  og  17.  Septem- 
ber s.  A.  udnævner  den  konstituerede  Byfoged  Hans  Sadolin 
fire  Mænd  til  at  forrette  Udligningen. 

Erik  Nielsen  Jakobsen  Hollænder  (Hollender)  Kapellan  i  St.  1718, 
Sognepræst  1723,  3.  December,  til  sin  Død  1746,  28.  Juli, 
(se  S.  243).  1724,  13.  December,  g.  m.  Cathrine  Margrete 
Jespersdatter  Engberg  1696—1775  (Datter  af  foreg.),  Enke 
efter  Løjtnant  Schloth,  hvem  hun  1720  havde  født  en  Datter, 
Frederica  Louise,  der  døde  s.  A.;  og  30.  Januar  blev  nedsat 
»under  Funten"  i  Kirken. 

Erik  Hollænder  sad  meget  smaat  i  det.  Han  har 
mange  Børn,  hans  Gods  er  pantsat  og  han  trygler  om  Be- 
frielse for  Skatterne.  Præsterne  i  Stubbekøbing  havde  ikke, 
som  dog  de  fleste  Præster  i  Landet,  Embedsbolig.  Præste- 
gaarden  laa  endnu  øde,  til  Trods  for  at  Kirken  ifølge  Højeste- 
retsdom af  1682  skulde  genopbygge  Præstegaarden.  Det  var 
derfor  ikke  saa  urimeligt,  at  Erik  Hollænder  i  1728  ansøgte 
om  at  faa  udbetalt  en  aarlig  Husleje  af  Kirken;  men  det 
drister  man  sig  ikke  til  at  tilstaa  ham,  eftersom  Kirken  er  i 
en  slet  Tilstand  og  af  ringe  Evne,  og  hans  Formand  ikke 
nød  nogen  saadan  Hjælp.  Han  maa  nøjes  med  det.  Loven 
hjemler  ham,  nemlig  den  aarlige  Leje,  som  er  5  Rdl.  af  den 
gamle  Præstegaard.  Det  kneb  ogsaa  for  ham  at  udrede  til 
Kapellan  og  Rektor,  hvad  der  tilkom  dem  af  Vikariegodset, 
og  det  gik  saa  vidt,  at  Biskoppen,  Jakob  Lodberg,  maatte 
give  ham  Tilhold  i  saa  Henseende. 

Den  stakkels  Præst  jamrer  højt,  og  da  han  1745,  12.  Maj, 
faar  at  vide,  at  hans  Embedsbroder  Hr.  Hans  Eler  Wulff  i 
Skelby  og  Geddesby  om  Natten  er  afgaaet  ved  Døden,  benytter 
han  det  sidste  Par  Minutter,  inden  Posten  —  som  staar  færdig 
—  gaar,  til  at  søge  hans  Embede. 

Baade  Hr.  Erik  Hollænder  og  hans  Eftermænd  maa 
aarlig  afgive  Erklæring  om,  »at  ingen  af  Modvillie",  saa  vidt 
de  har  kunnet  observere,  er  udeblevet  fra  den  offentlige 
Gudstjeneste  paa  Sabbaten. 

Frederik  Christian  Leiimejer,  Sognepr.  i  St.  1746,  30.  Juli,  til  1748, 
13.  September,  forflyttet.  Fød  i  Kolding  1677,  5.  Juni,  og  død 
1751,  18.  November,  1709  g.  m.  Hedvig  Sophie  Mouritzen  fra 
Samsø,  død  1769,  14.  November. 

Niels  Jespersen  Glatved,  Sognepr.  i  St.  1748  til  1750,  18.  September, 
da  han  blev  forflyttet  til  Vårdal  i  Aggershus  Stift  i  Norge. 
1749,  31.  Januar  l)g.  m,  Anna  Cathrine  Ottosdatter  Ehlers, 
Kammerjomfru  ved  Hoffet,  2)  1754,  8.  Marts  m.  Cathrine 
Elisabeth  Nielsdatter  Eliesen. 

Laurits  Jakobsen  Ålsbach,  Sognepr.  i  St.  1750,  18.  September  (for- 
flyttet hertil  fra  Vårdal  i  Aggerhus  Stift  (se  ovenfor)  til  sin 
Død  1762.  1742,  27.  November  g.  m.  Kristine  Hansdatter 
Egede  (1714-1786),  Datter  af  Biskop  Hans  Egede,  hvem 
Aisbachs  Moder,  Metea,  f.  Dau  —  »et  sær  husraadigt  Fruen- 
timmer" —  havde  ægtet  i  tredie  Ægteskab.  Hans  Egede  og 
Hustru  boede  i  Aisbachs  Hus  til  deres  Død.  Bispinden  ses 
at  have  været  meget  søgt  ved  Daabshøjtideligheder  i  Byen. 
Om  hans  Forhold  til  Byfoged  Benzon  se.  S.  249. 

Jakob  Johannes  Pedersen  Lund,  Sognepr.  i  St.  1763,  1.  Januar,  til 

1775,  11.  Maj,  Forflyttet.  1)  1766,  28.  Maj,  g.  m.  Mette  Jaco- 

bea  Lauritsdatter  Aisbach  (1748-1777),  1780,   15.  Aug.  2)g. 

m.  Cathrine  Margrete  Krænckel. 
Thomas  Jørgensen  Hee,  Sognepr.  i   St.  1775,  12.  Juli,  til  1785,  11. 

Marts,  forflyttet.  1777,  16.  Juli,  g.  m.  Anna  Laurence  Scheel, 

fødtiSt.  1757,  5.  Januar,  død  ssteds.  1782,  9.  Septbr.,  Datter 

af  Byfoged  Jørgen  Scheel  (se  denne). 
Peder  Samuel  Sørensen  Dorn,  Kapellan  i  St.  1776,  Sognepr.  ssteds. 

1785,  29.  April,  til   sin   Død   1786,  7.  Marts;   1779,  30.  Juli, 

g.  m.  Maren  Mølmarch  (1755-1795). 
Peder  Marcussen  Buch,  Sognepr.  i   St.  1786,  9.  Juni,  til  sin  Død 

1798,  22.  Marts.  l)g.  1772,  25.  November,  m.  Anna  Sophie 

Helle  Riemann  (1739-1776),  2)  1781,  13.  Juli,  m.  Marie  Louise 

Nouvel  (1753-1825). 
Johannes  Clausen,  Dr.  theol.,  Sognepr.  i  St.  1798,  30.  Maj,  til  1815, 

15.  November;  forflyttet.  1794,  g.  m.  Anna  Lucie  Fog  (død  1821). 
Verner  Ludvig  Blædel,  Konsistorialassessor,   Sognepr.  i   St.   1816, 

10.  April,  til  1828,    14.  November;  forflyttet.    1807,   1.  Maj, 

g.  m.  Anna  Elisabeth  Dons. 
Jørgen  Lemvig  Fog,  Sognepr.  i  St.    1829,  14.  Januar   til    1847,  7. 

Oktober,  forflyttet.  1821,  31.  August,  g.  m.  Charlotte  Eleonora 

Rosen  (fød  1799). 
Adser  Mansen  Blume,  Sognepr.  i  St.  1848,  4.  Januar,  til  1858,  30. 

Oktober,  forflyttet.   Landsthingsmand   i  V  Kres  1853,  Provst 

1861.   1832,  28.  Juli,  g.  m.  Karen  Severine  Johanne  Heiberg 

(død  1863). 
Andreas  Peter  Lunddahl,  Sognepr.  i  St.  1859,  22.  Januar,  til  1869, 

30.  April;  g.  m.  Hedvig  Rasmine  Frederike  Tryde. 
Carl  Ludvig  Theodor  Jacobi,  Sognepr.  i  St.  1869,  20.  Juli,  til  sin 

Død  1873,  29.  September.  Blev  syg  en  Søndag  foran  Alteret 

og  maatte  køres  hjem;  „en  trofast  Sjælesørger,  de  Fattiges  og 

Syges    Ven".    1842,    19.   August,   g.   m.   Mariane    Henriette 

Thalbitzer. 
Hans  Anton  Severin  Lobedanz  Dichmann,   Sognepr.   i   St.   1874, 

6.  Januar,  til  1884,  27.  December,  1847,  9.  December,  g.  m. 

Elisabetha  Cathrine  Bierring.  Tog  sin  Afsked  1884. 


Ordinerede  Kateketer. 

Laurits  Regner  Tuxen  fra  1845,  9.  Februar,  til  1850,  29.  November. 
Ole  Ludvig  EmU  Smith  fra  1851,  11.  April,  til  1862,  17.  August. 
Rasmus  Winther  Assens  Ferslev  fra  1863,  23.  April  til  1863,  6.  Juni. 
Frants  Trolle  Priergaard  Hansen  fra  1863,  4.  September,  til  1873, 

27.  Marts, 

(Embedet  nedlagt  ved  kgl.  Resolution  1875,  28.  Maj.) 

Kapellaner. 
(1742,  1.  Marts,  oprettedes  det  residerende  Kapellani.) 

Daniel  Andersen  Hoéthus  fra  1680,  6.  Juni,  til  sin  Død  1688. 

Jesper  Engberg  fra  1688,  30.  Oktober,  til  16Q9,  21.  Maj,  da  han 
blev  Sognepræst  i  Byen;  se  under  Sognepræster. 

Jakob  Pedersen  Thornam,  1699,  11.  April  til  1712,  12.  Marts,  for- 
flyttet til  Gjørding-Veirø  1699,  18.  September,  g.  m.  Maren 
Jakobsdatter  Baden. 

Simon  Simonsen  Walter,  1712,  30.  Maj  til  sin  Død  1731,  5.  Maj. 
Født  paa  Hellerup  1679  og  Søn  af  tysk  Forvalter  Simon 
Walter  og  Maren  Jørgensdatter.  1712,  19.  Juli,  g.  m.  Anne 
Nielsdatter  Gorm   (f.  i  St.  1692)  død   1724,  begr.  27.  April. 

Oluf  Lauritsen  Brasen,  cand.  teol.  1724,  senere  Hører  ved  Latin- 
skolen, Kapellan  1731,  22.  Juni  til  1743,  15.  Marts,  da  han 
blev  forflyttet.  1727,  5.  Juni,  g.  m.  Bodil  Sophie  Boltin  (1701- 
1728,  begr.  15.  September),  1729,  12.  Juni,  m.  Inger  Marie 
Jakobsdatter  Hollænder  (en  Søster  til  Sognepræsten),  død  1737, 
1738,  20.  Maj,  m.  Else  Kristine  Knudsdatter  Assens  af  Hor- 
belev  (1709-1768).  Forflyttet. 

Jens  Jensen  With,  1743,  11.  Maj  til  sin  Død  1746,  26.  Februar;  se 
om  ham  S.  241.  Hører  ved  Latinskolen  1731  —  1740  (se  dær) 
og  1740  —  1743  Kordegn  og  Lærer  ved  den  Danske  Skole. 
G.  m.  Anne  Hansdatter  Bladt,  fød  1713,  død  1782,  begr.  29. 
November. 

Christopher  Diderik  Jacobsen  Hjort,  1746,  15.  April  til  1762,  31. 
Marts.  Fød  1704,  8.  December,  og  1749,  8.  September  g.  m. 
Else  Lafrensen. 

Dines  Børgesen  Pontoppidan,  1762,  24,  Juni  til  1761,  2.  Marts, 
da  han  blev  forflyttet.  1764,  5.  Februar,  g.  m.  Birthe  Marie 
Sidenius  af  Nr.  Alslev. 

Jens  Daniel  Pedersen  Wedel,  1764,  2.  Marts  til  1774,  8.  December. 

Stephen  Christian  Heegaard,   1775.  9.  Marts  til  1776,  22.  Maj. 

Peder  Samuel  Sørensen  Dorn,  1776,  14.  August  til  1785,  29.  April, 
da  han  blev  Sognepræst  i  Byen. 

Johan  Paludan,  1785,  15.  Juli,  til  1786,  21.  Juli.  Forflyttet. 

Holger  Finchenhagen  Olivarius,  1786,  21.  Juli  til  1790,  1.  Oktober. 

Henrik  Christopher  Pedersen  Busch,  1793,  3.  December  til  1794, 
3.  Oktober. 

Johan  Jakob  Kirchheiner,  1795,  13.  Februar  til  1808,  8.  April. 

Ved   kgl.    Resolution   1803,    30.    September,  blev    Embedet 
nedlagt. 


Rektorer  og  Hørere 
ved  den  Latinske  Skole  i  det  18.  Aarhundrede. 

Søren  Jensen  Kaalund,  Rektor  1689  til  sin  Død  1707,  var  tillige 
Hører;  g.  m.  1)  Margrete  Nielsdatter  Barchmann,  f.  1658, 
død  1690,  begr.  6.  Marts.  Sønnen  Niels  begr.  s.  A.  22.  April. 

—  2)  Dorothea  Sørensdatter  Tuxen,  f.  1666,  død  1719,  begr. 
14.  August. 

Peder  Andersen  Kiep,  Student  fra  Nykøbing  Skole  1688,  Rektor 
i  St.  1707  til  sin  Død  1715,  begravet  i  Kapellet  15.  April, 
se  om  ham  S.  235  fg. 

Laurits  Kaalund,  Hører  1707-1715,  Rektor  1715-1716,  1.  De- 
cember, g.  m.  Maren  Cheldorph,  der  Aaret  efter  Kaalunds 
Død,  1722,  ægtede  Christian  Benzon  (senere  Byfoged).  1716 
Præst  paa  Bogø. 

/  F.  Walschleben,  Hører  1715-1725. 

Jens  Christiansen  Kaalund,  f.  1692,  Rektor  i  St.  1715  —  1732  og 
tillige  Hører  1725  —  1731,  en  Brodersøn  af  ovennævnte 
S.  J.  Kaalund;  1721,  5.  September,  g.  m.  Anne  Katrine  Ras- 
musdatter Schriche,  der  som  Enke,  1738,  ægtede  Skipper 
Hans  Jacobsen  Schytte.  Han  har  forfattet  en  Beskrivelse  af 
Møen  paa  alexandrinske  Vers  (Kgl.  Bibi.  Ny.  kgl.  Saml. 
4to  Nr.  722).  1731,  5.  Maj,  medens  Rektor  sidder  og  skriver 
til  Stiftamtmanden  og  fører  en  Klage  over  Byfogeden  i  Pen- 
nen, hører  han,  at  Kapellanen  Simon  Walter  er  død,  og  be- 
nytter Lejligheden  til  at  ansøge,  om  at  maatte  faa  hans  Em- 
bede. I  sine  sidste  Aar  maatte  han  vistnok  tage  en  Hører. 

Oluf  Lauritsen  Brasen,  se  under  Kapellaner. 

Jakob  Tryde,  født  i  Østofte  1706,  Hører  i  St.  1731,  Rektor   1732 

—  1735,  suspenderet,  se  S.  241  fg. 

Jesper  Gadegast,   i.  i   St.   1701,  Rektor   1736—1740,  g.  m.   Anne 
Jakobsdatter  Hollænder,  en  Søster  til  Præsten  Erik  Hollænder. 
Jens  Jensen  With,  Hører  1732-1740. 


Nogle  af  Skolemestrene 

ved  den  Danske  Kristendoms  Skole 
(tillige  Kordegne  og  Klokkere). 

Jens  Jensen  With,  1740-1743,  tidl.  Hører  v.  den   latinske  Skole, 

død  1743  og  begr.  15.  Mai. 
Hans  Wilhelm  Kaalund? 
Christian  Munk,  \1A1  til  sin  Død  1774,  begr.  2.  November,  hans 

Hustru,  Elisabeth  Wulff,  død  1755,  om  ham,  se  S.  260. 
Sr.  Klep  var  i  Embede  1768,  Nytaarsdag. 
Thomas  Winther  var  i  Embede  1792,  30.  Juni. 
Thygesen   havde    i  1804   en  Retssag  m.  Skomager  Broberg,    hvis 

Datter  han  havde  slaaet  i  Hovedet. 
Desuden  nævnes  som  Danske  Skolemestre  før  1740: 
Jakob  Hendriksen  Krogmager,  1696,  se  S.  234. 
Jørgen  Henrlch  Wlldbane,  død  1738,  begr.  17.  September. 
Niels  Lauridsen  Kaalund  (Skoleholder)? 

Nogle  af  Organisterne  ved  Kirken. 

Johan  Organist  nævnes  1663,  mulig  den  samme  som  Hans  One- 
mester,  der  nævnes  1665. 

Christian  Hansen  Borg  nævnes  1717,  død  1736,  begr.  20.  De- 
cember. 

Musikant  Bohlandt  nævnes  som  Organist  1739. 

Berner  nævnes  1757,  død  1763,  begr.  7.  Mai. 

Samuel  Flindt  andrager  1764,  9.  Juli,  om  Tillæg  til  sin  Løn,  da 
den  ikke  slaar  til  til  det  tørre  Brød.  Død  1770. 

Christian  Staal,  f.  1736,  faar  Embedet  efter  Flindt,  1770,  4.  Ja- 
nuar, død  1817,  begr.  9.  September.  Det  er  ham,  P.  Wiborg 
i  sit  Testamente  betegner  som  en  uduelig  Organist,  „'\  mange 
Aar  har  Sang  og  Andagt  været  confunderet  her  i  Kirken, 
og  al  Højtidelighed  derved  tabt". 

Jens  Peter  Gregersen,  f.  1799,  g.  1833,  24.  August,  m.  Katrine 
Elisabeth  Sørensen,  skal  have  plantet  Træerne  paa  Klokker- 
pladsen sammen  med  Toldkasserer  Hansen. 


Rettelser  og  Tilføjelser. 


Til  S.  5.  Byens  Navn,  som  af  Birkerod  (St.  kgl.  Bibi.  Ny  kgl. 
Saml.,  Fol.  40Q,  S.  61)  forklares  a  stipiiUs  d.  e.  af  Stubbene 
paa  Marken,  afledes  hos  Rhode  (Saml.  til  Loll.-Falst.s 
Historie,  1.  Udgave,  11,  S.  171)  „af  det  gamle  danske 
^Wf  (jyske  Lov  1.55)  et  sær  og  adskilt  Stykke  Ejen- 
dom. Stuffkøbing  er  altsaa  et  erhvervet  adskilt  Stykke 
Ejendoms  Køb".  Hvis  Sprogvidenskaben  tillader  denne 
Afledning,  vil  der  mulig  i  Navnet  være  en  Antyd- 
ning af  de  særlige  Forhold,  der  bl.  a.  kan  have  med- 
ført, at  St.  ikke  er  medtaget  i  Valdemars  Jordebog. 

„    S.  24.   Overskriften  1683  rettes  til  1682. 

»    S.  25.   En  Vig  paa  Carlsfelts  Forstrand  hedder  endnu  Abelvigen. 

„  S.  29.  Fr.  I's  Dronning  Sophie  synes  at  have  faaet  alle  kgl. 
Indtægter  ogsaa  af  St.  By,  hvilket  derimod  ikke  var 
Tilfældet  m.  Fr.  ll's  Dronning  Sophie  (Suhm:  Nye 
Saml.  III,  98  og  Mackeprang  i  Hist.  Tidskr.  7  R.  III,  S. 
527). 

«  S.  35.  Sidste  Linie,  Jan  Clemmensen  Bryde,  læs  Jan  Clement 
Bryde. 

„    S.  47.   L.  14  f.  o.  1559,  læs  1561. 

„    S.  49.   L  17  f.  o.  1565,  læs  1566. 

«  S.  69.  Freden  blev  udblæst  fra  St.  Kirkegaard  1.  Juni  1660 
(Lands-Ark.  Kirkebogen). 

„  S.  82.  Kalkmaleriet  paa  den  1881  nedbrudte  (ikke  oprindelige) 
nordre  Mur  af  Kirkebygningen  forestiller  under  eet  de  to 
Legender  om  St.  Eligius,  Guldsmedenes  særlige  Helgen 
(Kr.  Nyrop  i  Aarb.  f.  nord.  Oldk.  1899  S.  155). 

Eligius  var  en  ung  Smed  i  Limoges,  af  hvis  Dyg- 
tighed der  gik  saa  stort  et  Ry,  at  han  i  sin  Forfænge- 
lighed satte  paa  sit  Skilt:  „Eligius,  Mester  over  alle 
Mestre". 

En  Dag  kom  der  en  ung  Fyr  til  ham,  som  blev 
antaget  som  Lærling.  Og  da  der  snart  efter  kom  en 
Mand,  som  skulde  have  sin  Hest  skoet,  lod  Eligius 
den  nye  Dreng  gøre  det,  for  at  se,  hvad  han  duede 
til.  Drengen  tog  da  en  Økse,  huggede  Forbenet  af  paa 
Hesten,  der  ikke  lod  til  at  føle  nogen  Smerte  der- 
ved, satte  Benet  i  Skruestikken  og  lagde  en  ny  Sko 
paa.  Saa  holdt  han  det  afskaarne  Forben  mod  Stum- 

pen,  gav  Hesten  et  lille  Slag,  og  straks  sprang  den 
af  Sted  paa  sine  fire  Ben  uden  mindste  Men  eller 
Skade. 

Eligius  havde  med  Forbavselse  set  paa  Lærlingen, 
og  indbildsk,  som  han  var  af  sit  Ry  som  Smed,  mente 
han,  at  det  maatte  han  ogsaa  kunne  gøre.  Lidt  efter  stand- 
sede en  Rytter  ved  Smedien  for  at  faa  sin  Hest  skoet.  Eli- 
gius greb  Øksen  og  huggede  til;  Blodet  flød  og  Hesten 
stejlede  og  slog  ud  af  Smeite.  Eligius  fik  dog  Benet 
hugget  af,  sat  i  Skruestik  og  ny  Sko  lagt  paa.  Men 
da  han  vilde  sætte  Benet  fast  igen,  begyndte  det  at 
knibe.  Og  alt,  hvad  han  gjorde,  nyttede  intet.  Til  sidst 
maatte  han  bede  sin  Lærling  om  Hjælp.  Denne  tog  om 
Benet,  satte  det  til  Stumpen,  gav  Hesten  et  Dask,  og 
en  — to  — tre  var  Benet  groet  sammen. 

Fuld  af  Beundring  sank  Eligius  paa  Knæ:  «Du 
er  Mester,  og  jeg  er  mod  dig  kun  en  ringe  Lærling," 
raabte  han.  Men  i  samme  nu  var  Lærlingen  forsvundet, 
i  hans  Sted  stod  der  en  Engel  med  hvide  Vinger. 
„Gud  staar  de  Hoffærdige  imod,"  sagde  han,  „men 
de  Ydmyge  skænker  han  sin  Naade."  Og  dermed  for- 
svandt han. 

Men  Eligius  tog  sit  Skilt  ned  og  begyndte  at  ar- 
bejde i  Ydmyghed.  Og  han  blev  vide  kendt  for  sin 
Dygtighed  og  Fromhed.  En  Dag  kom  dog  Fristelsen 
over  ham,  og  Djævelen  traadte  ind  i  hans  Smedie  i  en 
løsagtig  Kvindes  Skikkelse.  Men  den  hellige  Mand  sej- 
rede over  sin  Lyst,  greb  en  glødende  Tang  og  nappede 
med  den  efter  Kvindens  Næse,  saa  hun  fandt  det 
raadeligt  hurtigst  at  forsvinde. 
Til  S.  89  og  256.  Raadhuset  laa  indtil  1785,  „da  det  faldt  sammen 
af  Ælde"  (Raadstueprotokollen),  paa  Torvets  sydvestre 
Hjørne. 

Da  Biskoppen  1630,  29.  Juni,  visiterede  i  St. 
Skole  fandtes  kun  smaa  Disciple,  „da  de  store  var 
bortdøde  af  Pest".  (Barfoed:  Falst.  Geistligh.  II  S.  35. 

„    S.  121.   L.  8.  f.  n.  Aflosningsplads  læs  Udskibningssted. 

„    S.  138.   Overskriften  1683  læs  1682. 

„  S.  1 52.  En  Jens  Andersen  nævnes  i  Næstved  Klosters  Dødebog 
som  clericus  de  St. 

„  S.  155.  Hr.  Jespers  første  Hustru  var  Formandens  Enke  Bir- 
gitte Nielsdatter. 

„  S.  158.  J.  M.  Tillidse,  Skolemester  i  St.,  døde  1594,  9.  Sep- 
tember („ifølge  en  Ligsten  i  Kirken".  Barfoed:  Falst. 
Geistligh.  II  S.  34.  —  Denne  Ligsten  findes  ikke  nu). 

„  S.  159.  I  sit  Manuskript  Valvae  apertae  (Univ.  Bibi.  Addit.  4to 
Nr.  205)  S.  346  meddeler  Alb.  Thura,  at  der  i  Kirken 
fandtes  et  (nu  forsvundet)  Epitafium  over  den  for 
Mord  halshuggede  Rektor  Rasmus  Beske,  „som  ved 
sin  bitre  og  mørke  Skæbne  maatte  sande  sit  Tilnavns 

Beeskhed"  med  en  Indskrift,  hvoraf  følgende  anføres: 
Sub  hoc  monumento  jiivenis  honestissimi  Erasmi 
Beesche  ossa  in  spem  certam  gloriosae  resurrectionis 
teguntur.  Fama  pietatis,  eruditionis  et  modestiae  ad 
posteritatem  duratura.  Obiit  6.  Novembr.  1638  aetatis  30. 
Hvo  som  staar  se  sig  vel  for  at  han 
ikke  falder 
Da  det  nu  af  Byfogedregnskaberne  (se  S.  177) 
er  afgjort,  at  forrige  Latinskolemester  Rasmus  Beske 
var  i  Live  1640,  1.  April,  kan  han  ikke  være  halshug- 
get 1638,  og  Epitafiet  kan  ikke  gælde  ham,  men  maa 
antagelig  gælde  hans  Søn,  uden  Tvivl  den  S.  155 
omtalte  »lærde  og  berømmelige"  Laurits  Rasmussen 
Beske,  »der  blev  dødet"  („dræbt  med  Sværd")  1638 
Martini.  Denne  Tidsangivelse  maa  enten  forstaas  som 
,/ved  Mortensdagstid",  eller  ogsaa  maa  man  antage, 
at  6.  November  er  en  Fejllæsning  for  10  November, 
Mortensaften. 

Til  S.  159.  David  Clausen  fik  1674,  4.  November,  Tilladelse  til 
at  gifte  sig  og  dog  beholde  Rektoratet.  Dette  kunde 
altsaa  kun  søges  af  ugifte  Mænd. 

„    S.  161.   Kapitel-Nr.  XI,  læs  X. 

„    S.  183.   Kapitel-Nr.  XII,  læs  XI. 

„    S.  221.   Lupli  læs  Supli. 

„  S.  224.  Postkontoret  oprettedes  1779,  og  den  første  Postmester 
var  vistnok  S.  N.  H.  Jæger. 

„  S.  224.  27.  Oktober  1810  androg  Hertz  Moses  Stiftamtet  om 
at  maatte  nedsætte  sig  som  Herbergerer  uden  at  kon- 
signere nogen  Kapital  i  Bankfonds.  Hans  Andragende 
anbefaledes  25.  Juli  s.  A.  af  General  v.  Warendorf, 
som  kender  Hertz,  der  i  to  Aar  har  været  Marketender 
ved  Dyrefods  Batteri.  „Og  det  vilde  være  gavnligt  for 
Byen  at  have  en  Herbergerer". 

»  S.  234.  Den  almindelige  Mening  om  Byens  verdslige  Styrere 
—  Byfogederne  —  høres  1747  af  Lave  Bagers  Mund, 
der  ogsaa,  tillige  med  sin  umyndige  Datter,  maatte 
bære  Vægten  af  Byfoged  Benzons  Vrede:  „Byfogeden, 
han  er  en  Skælm,  ligesom  alle  de  andre  har  vaaren 
før  hannem,  —  hvad  var  Ringholm  og  de  andre?  — 
De  er  alle  lige  gode!" 

„  S.  237.  Det  var  Laurits  Kaalund,  der  1715  fulgte  efter  P.  A. 
Kiep  som  Rektor.  Han  var  kun  et  Aar  i  Embedet  og 
afløstes  1716  af  Jens  Christiansen  Kaalund. 

Ved  kgl.  Skr.  1738,  havde  Frederik  IV  paalagt 
Byens  Borgere  en  Ydelse  af  4  Mark  (1  Sletdaler)  ugent- 
lig til  Rektors  Underhold  (Thura:  Valvae  apertae  S.  347). 

„  S.  246.  Liglavet  forandredes  i  1754,  25.  Februar,  til  en  Lig- 
kasse. Hvert  Medlem  tilskød  maanedlig  8  Skill.  Efter 
et  Aars  Forløb  fik  enhver  derefter  6  Rdl.  til  sin  Kones 
Jordefærd.   Enken   fik  det  samme  Beløb  til  Mandens 

Jordefærd,  naar  hun  forpligtede  sig  til  sin  Levetid  at 
betale  de  8  Skill.  pr.  Maaned.  Ligkassen  opfattes  dog 
stadig  som  et  Lav.  »Om  nogen  bærer  Lig  med  Sko- 
magerlavet af  vores  Lav,"  hedder  det  i  Protokollen 
1768,  „bøde  han  1  Rdl.,  siden  dobbelt." 
Til  S.  258.  Latinskolens  Reparation  1725  omtales  af  Thura  i  hans 
Valvae  apertae,  og  siges  der  at  være  foretaget  af 
Borgerskabet,  „af  hvilket  særlig  maa  nævnes  Alexander 
Montros".  Det  meddeles  tillige,  at  man  »in  cathedra 
Rectoris"  læste  Indskriften:  Vindt  qul patitiir.  Patentia 
et  Probltas.  —  Endelig  at  den  senere  Professor  ved 
Gymnasiet  i  Odense  Jørgen  Jørgensen  Falster  har  gaaet 
i  Latinskolen  her  i  Stubbekøbing  —  alt  til  Ungdom- 
mens Formaning  og  Opmuntring. 
„    S.  258.   Waschleben,  læs  Walschleben. 

S.  238,  —  S.  4:  Hist.  Tidsskr.  8  R.  I.  S.  372  -  S.  5  Navnet:  Rhode  Saml. 
t.  Loll.-Falst.s  Hist.  (I.  Udg.)  II  S.  171;  St.  kgl.  Bibl.s  Ny  kgl.  Saml. 
Fol.  Nr.  409  S.  61 ;    —  S.  6:  Erik  larl :  Hans  Olrik:  Knud  Lavard;  Sakse. 

11.  S.  11.  Benzons  Brev:  St.  kgl.  Bibi.  Langebeks  Excerpter  Nr.  73,  4to;  — 
S.  15  Peregaard:  Fr.  Is  Danske  Registr.  S.  304,  advocatus:  Mecklb.  Ur- 

Mag.  4  R.  II  167;  Skib  bygges  i  St ,  ib.  S.  169;  -  S.  28  udvidet  Græsnings- 
ret:  Resen  78;  -  St.  lægges  under  Fadeburet  1517:  Suhms  Saml.  II  3.  165;  - 
S.  29,  St.  til  Livgedinget:  Fr.  I.s  Danske  Registr.  S.  85;  Brev  om  Tiende 
ib.  S.  188;  -  S.  30:  to  Breve  fra  1532:  ib.  S.  389  og  S.  432;  Hr.  Laurits's 
Vidnesb.  9.  Juli  1530;  R.  A.  Top.  Saml.  Papir,  Stubbekøbing;  -  S.  31. 
Arild  Huitfelds  Krønike  og  Pal.  Muller:  Grevens  Fejde  —  S.  32,  Breve  til 
St.:  Dsk.  Mag.  3  R.  V  og  VI;  Brev  om  Jagten  fra  St.:  Kbhvn.s  Dipl. 
IV  488;  -  S.  33,  Breve  til  St.:  Dsk.  Mag.  3  R.  VI,  184  og  140-141 ;  Be- 
sværing fra  Stege:  R.  A.  Top.  Saml.  Papir.,  Stege;  —  S.  34,  Møde  i  Kø- 
benh.  1516:  Kbhvns.  Dipl.  I  298;  —  Paabud  om  at  betale  m.  Penge: 
Reg.  I  659;  -  S.  35—36:  Dsk.  Mag.  3  R.  V.  og  Kancell.-Brvb.;  —  S.  37 
Chr.  III.s  Brev:  Dsk.  Mag.  3  R.  VI;  -  S.  38  Borgmesterstriden:  R.  A. 
Top.  Saml.  paa  Papir  St.;  —  S.  39  Kancell.-Brvb.;  Kolderup  Rosenvinge 
GI.  Danske  Domme  I  276;  Hist.  Tidsskr.  V.  S.  71  ;  —  S.  41,  Markedet 
Kancell.  Brvb  S.  45;  Brev  til  Claus  Hvitfeld,  ib.;  —  S.  46,  Markedet 
R.  A.  Top.  Saml.  paa  Papir  St.;  Kancell.  Brvb.  1561,  8.  Juli,  1560, 
8.  Aug.;  —  S.  47  Brev  om  Fremmede  i  St  :  Kancell.  Brvb.  1561,  S.  27, 
1556,  S.  297;  -  S.  48—50,  Kancell.  Brvb.;  -  S.  51  Edel  Stolte:  Kold. 
Rosenvinge:  01.  Danske  Domme  III  93;  —  S.  52  og  53  Brand  1589  og 
1597:  R.  A.,  Smaalandske  Tegn.  m.  Indlæg;  —  S.  54  St.  tillægges  Dr. 
Sophie:  Suhm.  Nye  Saml.  III  98;  Hylding  1584  og  1610:  R.  A.  Hyl- 
dingsakter;  —  S.  55  Hans  Wolsens  Beretn.:  R.  A.  St.  Bys  Regnskaber 
1670-80;  Brevet  til  Dronning  Sophie,  R.  A.,  Fr.  II.s  Dr.  Sophies 
Arkiv,  Koncepter  til  eller  Kopier  af  Breve;  —  S.  57  Kirketaarnet:  Rhodes 
Saml.;  -  S.  59  Blodigt  Sammenstød  i  St.:  Smaal.  Tegn.  1658,  Bl.  178—181; 
—  S.  60  Baad  fra  St. :  Kbhvns  Dipl.  V  491 ;  —  S.  61  Kampen  paa  Isen 
14.  Jan.  1659:  R.  A.  Dsk.  Kongers  Hist.,  Pk.  131,  Nr.  33;  —  Hans  An- 
dersens Brev:  R.  A.  Schaks  Papirer;  —  S.  64—78,  R.  A.,  St.  Bys  Regnskab. 

IV.  s.  79  Tegn.  af  ældre  nordisk  Arkitektur;  —  S.  81  Magnus  Petersen:  Kalk- 
malerier, Tekst  S.  71,  PI.  XIV,  XV,  XXVIII;  —  S.  82,  St.  Eligius:  Tids- 
skr.  f.  Kunstindustri  1897,  S.  40.  Aarb.  f.  nord.  Oldkynd.  1884  og 
1899;  —  S.  83  Brevet  af  1427:  R.  A.  Top.  Sam),  paa  Pergament;  Brev 
af  1532:  Fr.  Is  Danske  Registr.  432;  —  S.  84  Jens  Fynbo,  ibid.;  —  Lol- 
land.Falst.s  Kirker;  Kragh  &  Stephanii  Chr.  III.s  Hist.  Supplem.  S.  160; 
Kirkens  Indkomst :  R.  A.  St.  Bys  Regnskaber,  Kancell.  Brbg.  1576,  R.  A.,  Smaal. 
Tegneiser  1585;  —  S.  85  Kongebrev  1595;  R.  A.,  Smaal.-Tegnelser,  St. 
Bys  Rgsk.  1597;  S.  88  Kirketaarnet  1790;  L.  A.  Maribo  Amt,  Stubbek. 
Bys  Raadstueprolokoller  og  Breve;  —  S.  89  Gavebrev  1464:  R.  A.  Lange- 
beks  Exe;  Hjælp  til  Raadhuset  1575:  Kancell.  Brevb.,  R.  A.  Top.  Saml. 
paa  Papir,  St.  1578;  —  S.  90  ibid.;  Skolemest.  Indtægt,  R.  A.,  Skolens  Rgsk. 
1597;  —  S.  91  Latinskolen;  L.  A.  Stubbekøb.  Scholebog;  —  S.  93  Per 
Skinder;  R.  A.  Langebeks  Dipl.;  S.  94  Erik  Verniksen  ibid. 

VI.  S.  102  Kongebrev  af  1422;  Kbhvns  Dipl.  I.  S.  149;  —  S.  103  Andragen- 
der af  1516  ibid.  S.  298-301;  S.  105  Kancell.  Brvb.;  —  S.  109  Pris  paa 
Landgildesmør  not.  i  St. :  R.  A.  Nykøb.  Lens  Rgsk.;  Gilder,  Nyrop;  Dan- 
marks Gilde-  og  Lavsskraaer;  —  S.  111  Græsgang;  Resen;  —  S.  113  om 
samme:  R.  A.  Top.  Saml.  p.  Papir  St. ;  Kongens  Jorder:  Nykøbing 
Lens  Rgskb.  1582  -83;  —  S.  114  om  samme.  R.  A.  Nykøb.  Slots  Matrikel 
og  R.  A.,  kgl.  Resolutioner  angaaende  Ryttergodset. 

VII.  S.  116,  Mandix:  Det  danske  Kammervæsen;  Mackeprang  i  Historisk  Tids- 
skr.,  7  R.  III,  150;  —  S.  117-126  Kancell.  Brvb.,  R.  A.  Smaal.  Tegn. 
S.  127  St.  Bys  Regnskab.  -  S.  131  Kejserl.  og  Hessiske  Folk:  N.  P. 
Jensen;  Skaanske  Krig  S.  308  fg.;  —  S.  132—137  R.  A.  St.  Byrgsk. 

VIII.  S.  139  Borgmestrens  Kvinde  som  Fadder:  Wedel  Simonsen:  De  danske 
Ruder.  S.  247;  —  S.  142  Andr.  om  Borgmester  1661:  R.  A.  Smaal.  Tegn. 
m.  Indlæg;  —  S.  143—151  Andragender;  R.  A.  Smaal.  Tegn.,  Udnævnelser 
Smaal.  Reg. 

IX.  Barfoed:  Falsterske  Geistlighed,  Wiberg  Præstehist.;  S.  152  1)  R.  A.  Lange- 

bek;  3)  ibid.;  —  S.  153,  7)  R.  A.  Top.  Saml.  Papir;  10)  R.  A.  Top.  Saml. 

Pergament;     Missive     14.     Jan.    1570:    Top.   Saml.   Papir;   —    S.   154. 

11)  Kanel.  Brvb.,  Top.  Saml.  Papir,  14)  R.  A.  Smaal.  Reg.;  S.  155  R.  A'. 

Smaal.  Tegn.;   Præstegaarden :  Qrundtakst    1683.    15)   R.  A.  Smaal.  Reg.; 

—  S.  156—158,  1);   Kirkehist.  Saml.  2.  H.,  262  fg.:   Rektorer  og  Hørere: 

L.  A.  St.  Schole  Bog  og  R.  A.  Smaal.  Reg.  samt  R.  A.  St.  Byfogedrgskbr. 
XI.  R.   A.  St.   Byfogedrgskr.    L.   A.  Maribo   Amt:   Stubbekøb.  Breve,    Raad- 

stueprotokoller.  Klager  o.  Bygf.  Smaal.  Tegn.,    Bd.    13,    15,    17;    Wiberg 

Præstehist.     Barfoed:    Falst.   Gejstlighed,   Benzons  Stamtavle,   Stubbekøb. 

Skomagerlavs  Protokol;  -  S. 272  Kongebesøg:  L.  A.  Protokol  L.  L.  Militær. 
En  Mængde  spredte  Oplysninger  skyldes  endelig  Hr.  Apoteker  Redde- 

liens  Interesse  og  Velvillie. 

